
knjigu: »Slika iz obćega zemljopisa« 
J§|n ' posvetismo samosvojnim slavenskim državama, i to 
tako, da u ovom prvom dielu donosimo: Rusiju, 
a u drugom ćemo dielu opisati: Srbiju, Bugarsku i 
Crnu goru. Po tom će za nas Hrvate, granu velikoga 
stabla slavenskoga, upravo ova knjiga nada sve biti zanim¬ 
ljiva. Ta najveći umovi sadašnjosti priznavaju, da sla¬ 
venski sviet elementarno raste i napreduje, i da mu pri¬ 
pada budućnost. Ovo priznanje ide svakako u prvom redu 
Rusiju, tu najveću slavensku državu, koja nije samo 
evropska velevlast nego ujedno i jedna od prvih svjetskih 
država. Istina, već se je od vremena Petra Velikoga pri¬ 
znavala znamenitost Rusije, ali o razvitku orijaške Rusije u 
slavenskom duhu može se za pravo govoriti tek u drugoj 
polovini našega vieka. Mi vidimo danas u Rusiji uz veliko 
bogatstvo prirodnina tjelesno snažni i duševno veoma daro¬ 
viti narod, kojemu jako narodno čuvstvo podaje jaku 
životnu snagu. Taj je narod utisnuo crte svoga značaja i 
svojim carevima, nametnuvši im svoje nazore i predo- 
bivši ’ ih za svoje težnje. Posljednjih decenija složno rade 
kruna i narod oko napredka i procvata svoje velike domo¬ 
vine. Da, Rusija u naše doba postaje, ona se učvršćuje, 
ujedinjuje i preporadja slavenskim duhom i ponosom, jer 
danas ne vode više stranci već gotovo sami Rusi prvu 
rieč u državnim i kulturnim ruskim poslovima. Zato Rusija 
n novije doba u svakom pogledu, navlastito pak na knji¬ 
ževnom polju, toliko napreduje, da joj se zapadni sviet 

divi, proučava ju i za njom se povodi. Neki zapadnjaci 
idu dapače tako daleko, da prema onoj: »s iztoka dolazi 
sunce« očekuju preporod ljudskog roda od Rusije, od 
izvorne i snažne kulture ruske. Sve me je to potaklo, 
te sam s velikom ljubavlju i trudom radio na ovom 
djelu, nastojeći da podadem članovima »Matice Hrvatske« 
vjernu i jasnu sliku o prirodnim i kulturnim prilikama 
velike Rusije. Kako je ovo prvo zemljopisno djelo o 
Rusiji u hrvatskoj književnosti, nadam se, da će ga 
naše čitalačko obćinstvo usrdno prihvatiti i rado se upo¬ 
znati sa najvećom slavenskom državom. 

Pri izradbi ove knjige upotrebljavao sam razna ruska, 
francuzka i njemačka djela, koja su većinom u knjizi nave¬ 
dena. Ovdje napose spominjem: Vas ili Comte P.: La 
Sainte Russie. Pariš, 1890.; Philippson A. i Neu- 
mann L.: Allgemeine Landerkunde (Sievers Wilhelm: 
Europa. Leipzig-Wien, 1894.); Mayer von Waldeck 
Friedrich: Russland. Leipzig-Prag, 1886.; Roskoschny 
Hermann: Russland (Land und Leute). Leipzig, — i Ram- 
baud-Adamović: Poviest Rusije. Zagreb, 1890. Opis 
Petrograda, Moskve i Kijeva izradio sam po veoma po¬ 
učnom putopisu dra. Franje Račkoga, što je štampan 
u »Viencu« god. 1886. i 1887. pod naslovom: »Putne 
uspomene o Rusiji«. — Za izradbu zemljovida služila mi 
je: »Generaljnaja karta evropejskoj Rossiji s pograničnjimi 
častjami . . . Izdanie kartografičeskago zavedenija A. A. 
Iljina, St. Peterburg.« — Slike za ovu knjigu uzete su 
koje iz gore spomenutih djela, koje pak iz djela: Hirt 
Ferdinand: Geographische Bildertafeln. Breslau. Jedno 
veoma žalim, što nam nisu na vrieme stigle slike i za 
poljske predjele u Rusiji. 

Zagreb, o Božiću god. 1898. 

D r - I. H. 

I. 


Povjestnički razvitak. 

Pristup. — Početci ruske države. — Pokrštenje Rusa. — Udjelne kneževine. 

— Osnutak Moskve. — Provala Mongola. — Rusija se oslobadja mongolskoga 
jarma. — Posljednji Rurikovići. — Borbe o priestolje. — Kuća Romanovića. 

— Petar Veliki i znamenitost njegove vlade po razvitak ruske države — Na¬ 
sljednici Petra Velikoga rade u njegovu dubu. — U čem se sastoji aukto- 

ritet ruskih careva. 

:o želi današnje stanje koje države upoznati, nuždno je, da prouči 
njezinu prošlost. Što si dublje prodro u povjestnicu kojega 
velikoga naroda, to ćeš se jače uvjeriti, da se temeljne crte nje¬ 
gova karaktera bitno ne mienjaju, već ostaju kroz stoljeća gotovo 
iste. Ovo načelo vriedi u obće, a imenito pak za Rusiju. Povjestnica 
nam ruska predočuje logički razvitak sviju osebujnosti, koje se vide 
već pri osnutku ruske države. Te osebujnosti zajedno s geografskim 
i etnografskim odnosima razjašnjuju današnje vjerske, političke, 
družtvene i gospodarstvene prilike ogromne ruske države, te nam 
ujedno podavaju sliku o značaja i geniju ruskoga naroda, a po njima 
možemo lako naslućivat i budućnost Rusije. Sve nas je to ponu¬ 
kalo, da u prvoj slici ove knjige, makar letimice u krupnim crtama, 
pnkažemo čitateljima povjestnički razvitak ruske države. 

Poznato je, da je slavenska pradomovina u srednjoj evropskoj 
Rusiji. Nebrojena slavenska plemena sačinjavala su tu na okupu 
jedan narod, koji je govorio istim jezikom. Za velike seobe naroda 
na osvitu srednjega vieka uzeše se pomicati i Slaveni trojakim 
smjerom i to: k jugu preko doljnoga Dunava, k jugozapadu preko 
Karpata i srednjega Dunava do Jadranskoga mora, i na zapad sve 
do rieke Labe i pritoka joj Sale. Od onih nastadoše južni Slaveni: 
Slovenci, Hrvati i Srbi, te Bugari; a od ovih zapadni Slaveni: 

Poljaci, čehoslovaci, Lužički Srbi i izumrli Polabski Slaveni. Neki 
pak Slaveni, koji su u 9. vieku poprimili ime „Rusi", ostadoše 
u svojoj pradomovini. No ni ti iztočni Slaveni nisu ostali nepomični 
na istom mjestu, nego su se po malo protegnuli na sjever poti- 
skujuć pred sobom finska plemena, a zatim na jug goneći pred 
sobom Kozare. Ovo dvostruko rek bi eliptično pomicanje iztočnih 
Slavena nije najneznatnija osebujnost u ruskoj povjestnici. 

Već u najstarije doba nalazimo u iztočnih Slavena gradova i 
znamenitih tržišta. Najznatniji bijahu: Novgorod na Iljmenskom 
jezeru, Izborsk i Smolensk u oblasti Kriviča, Korosten i Turov u 
Drevljana, Ljubeč i černigov u Sjeverjana i na posljedku Kijev 
na desnom briegu Dnjepra u oblasti Poljana. U prvo doba seobe 
iztočni se Slaveni ne pokazuju kao osvajači. Pastiri su to i poljo¬ 
djelci, koji idu onamo, gdje im se podneblje svidja, gdje im se 
zemlja čini plodnijom. Ne sele se u četama već čitave zadruge 
ili obćine (mir), koje nisu drugo nego proširena obitelj t. j. 
po krvi rodjaci sa zajedničkim imetkom. Više zadruga sačinjava 
okrug ili kotar (volost), kojim upravljaju starješine zajednički 
(vieće). Taj princip zadruga, koji se održao do danas u ruskom 
narodu, upravo je pomogao iztočnim Slavenima, da su se od 
vajkađa lako selili iz jednoga kraja velike slavenske nizine u 
drugi, pak su svuda našli braću Slavene, koji su imali istu 
upravu i isti jezik. 

Budući da su iztočni Slaveni od svojih susjeda mnogo stradali, 
uvidješe, da im valja urediti državu. No i sada nije nadvladalo pravo 
jačega, kao za seobe Germana na zapadu, već oni posve slobodni 
pošiljaju svoje poslanike k varjažkomu plemenu Rusa i poručuju 
im ovo: „Zemlja je naša velika i obilna, nu poredka u njoj nema; 
dodjite za to k nam i vladajte nam.* Na to krenuše tri varjažko- 
ruska kneza sa svojim pucima preko mora i zavladaše velikomu 
dielu iztočnih Slavena (862.). Najstariji brat Rurik nastani se u 
Novgorodu, Sineus na Bielom jezeru, a Truvor u Izborsku. Od 
toga časa prozva se zemlja Rusijom, a iztočni Slaveni Rusima. 
Oni puci, što su došli sa Rurikom, doskora su se razplinuli u moru 
slavenskom, a iztočni su Slaveni poprimili ime Rus od Varjaga. 
No ako su knezovi varjažki brzo primili običaje Slavena, tako da 
su ovi već Vladimira, praunuka Rurikova, smatrali pravim slavenskim 
knezom, to su opet Slaveni prigrlili ratobornost hrabrih Varjaga. 
Kod asimilacije je prevladao elemenat varjažki u političkom pogledu, 


a elemenat slavenski u moralnom i društvenom. Varjagi su donieli 
vojničke prednosti, stegu, bez koje ne bi mogla postojati ni jedna 
država; a Slaveni sa svoje strane zanimanje za trgovinu i usta¬ 
novu zadruga. 

Od ovoga vremena vidimo kako potomci hrabroga Rurika 
razširujući granice države vode Ruse u daleke krajeve ne da tlače, 
već da oslobode narode težkog jarma. Tako baštinici Rurikovi, 
brat mu Oleg i sin Igor, pokrliše upomoć gradovima Smolensku 
i Kijevu protiv pustolova Askolda i Dira, koji su podrietlom Varjagi, 
zatim oslobodiše Poljane i Drevljane od navala barbarskih Pečenega. 
Kijev se Olegu tako svidio, da ga je odabrao svojom priestoljnicom 
(„mati ruskih gradova"). Odavle krenu s velikom vojskom kopnom i 
morem pred Carigrad, te ga obkoli (907.). Oarigradjani upropašteni 
dadoše dragocjenih darova, obrekoše danak i sklopiše vrlo povoljan 
po Ruse trgovački ugovor. I njegov nasljednik Igor bijaše s vojskom 
prodro do Carigrada. Vojne na Carigrad bez sumnje su imale tu 
posljedicu, da su Rusi doskora primili kršćansku vjeru i to iz Cari¬ 
grada. Tako već Igoreva udova kneginja Olga, koja je vladala za 
malodobnoga sina svoga Svjatoslava, sprijatelji se s Grcima, pače ode 
sama u Carigrad i primi tamo kršćansku vjeru. Krstni kum bijaše 
joj car bizantski Konstantin VII. Porfirogeneta (g. 955.). S kneginjom 
Olgom dodje više svećenika i učenih ljudi u Kijev, koji postade na 
to središtem vjerskim ali i sielom odpora. Družina naime mladoga 
kneza držeći se svoje poganske vjere ne htjede ništa da čuje o 
kršćanstvu. I tako mladi Svjatoslav mjesto da sliedi majčin 
primjer i primi sv. krst, uze ratovati na jugoiztok, gdje razori 
di’žavu Kozara medju Donom i Volgom. Kasnije slavno ratovaše na 
Bugare i otimaše se sa Grcima za Dunav, dok ga ne uhvate Pečenezi 
i smaknu. Napokon za sina njegova sv. Vladimira zasja ruskomu 
narodu svjetlo vjere Kristove. S početka bijaše i on poganin. U to 
posla svoje ljude u znatnije strane zemlje da vide, koja bi vjera 
bila za Rusiju najbolja. Poslanici njegovi proputovaše zemlje i gra¬ 
dove vjere muhamedovske, rimske i grčke, pa osobito očarani grčkom 
službom Božjom u crkvi sv. Sofije u Carigradu, vrate se kući i 
pripovjede, što su čuli i vidjeli. Oni svjetovahu Vladimiru, da primi 
vjeru grčkoiztočnu. Jedan mu dostojanstvenik ruski reče: „Da nije 
crkva grčkoiztočna najbolja, ne bi je bila prigrlila tvoja baba Olga, 
najplemenitija i najmudrija medju ljudima." Ove rieči kao i veli¬ 
čanstveni sjaj kod službe Božje u crkvi sv. Sofije, o čemu su mu 




6 


pripoviedali poslanici, sklonuše Vladimira, da je odlučio primiti 
grčku vjeru. Ujedno se bješe riešio, da učvrsti savez Rusije s iz- 
točnim carstvom. Zato zaprosi ruku kneginje Ane, sestre careva 
Vasilija i Konstantina. Bojeći se da bi ga mogli odbiti, krene na čelu 
velike vojske put Tauriđe, naskoro zatim pade pod Carigrad. Podu¬ 
zeće mu je uspjelo. Pokršten i oženjen vrati se u Kijev. Drugačiji 
se vrati, nego što bijaše otišao. Ratoborni Varjažanin postade srcem 
kršćanin, pače apostol ruskoga naroda. On dade narod svoj u rieci 
Dnjepru pokrstiti (988.). Malo zatim primiše sv. krst po obredu iztočne 
crkve Novgorodjani a zatim redom sva slavenska plemena u Rusiji. 
Ovaj je dogadjaj vanredno znamenit, te je bitno djelovao na sudbinu 
ruskoga naroda, čvršći je vez međju slavenskom braćom po dalekoj 
Rusiji, odkad se na isti način križaju, kao što je čvršći sveti vez 
izmedju naroda i vladara od onoga časa, u kojem legitimni potomci 
sv. Olge i sv. Vladimira postaju štit i obrana grčkoiztočne crkve. 
Sv. Vladimir je svakako jedan od najvećih ruskih vladara, jer je ruski 
narod priveo kršćanstvu i time položio čvrsti osnov, na kojem seje 
mogla dalje država jačati i razvijati. On je Petar Veliki X. stoljeća 
ili ruski Klodvik. Koje čudo, što slave i veličaju sv. Vladimira i 
njegov dvor tolike priče i pjesme, koje su vanredno znamenite za 
poznavanje tadanje Rusije. Zahvalni su Rusi svome krstitelju i prvo- 
svetitelju podigli spomenik u Kijevu, koji nam prikazuje si. 1. 

Vrlo je značajno, da Rusi nisu primili sv. krst iz Rima kao Poljaci i 
drugi zapadni Slaveni, nego iz Carigrada. Već je tada bilo sigurno, da će 
Rusija kod konačnoga crkvenoga razkola prionuti uz iztok. —• Na zapadu se 
u obće drži, da je ta činjenica bila razvoju Rusije nepovoljna; drugčije 
medjutim o tom sude ruski povjestnici. Tako na pr. Bestužev-Rjumin piše: 
„Važno je takodjer, da nam je kršćanstvo došlo od Bizanta, gdje se nije tražila 
nikakva vlast crkve nad državom, a to nas je spasio od borba izmedju 
svjetske narodne i duhovne tudjinske vlasti. Tim, što smo odlučeni od vjer¬ 
skog jedinstva romansko-germanskoga svieta, možda smo više dobili, nego li 
smo izgubili. Rimska se je crkva pojavljivala u slavenskim zemljama sa vjero- 
vjestnicima germanskoga plemena, i ako nije svakamo doniela tjelesno robstvo, 
kao što je doniela nekim slavenskim plemenima, ona je doniela svakako duševno 
robstvo, tim da ih je naganjala da služe tudjinskim težnjama, da je uvadjala 
kod njih tudje elemente, i da je načinila grdan jaz izmedju viših staleža, koji 
govorahu i pisahu latinski, i nižih, koji govorahu narodnim jezikom, a bijahu 
sasvim lišeni književnosti.“ 

Kršćanstvo je bizantsko Rusiji donielo: jezik Cirila i Metođija, koji se 
je stopio sa narodnim jezikom, te su ga mogli razumjeti svi slojevi naroda, 
crkvu skroz narodnu, pođpunu nezavisnost državne vlasti i narodnoga razvića, 
a to je sve po Rusiju probitačno bilo. Nu ako se ruska država nije morala 



SI. 1. Spomenik sv. Vladimira u Kijevu, 


Mongola ne vidja, da bi se ikoja evropska vojska podigla, da ju brani. 
Nadalje su ruski vladari doživjeli još gorih poniženja na dvoru mongolskih 
kanova nego li na pr. car Henrik IV. od pape Grgura VII. u Kanosi. Zatim 
su Rusi svojim prelazom u grčku crkvu štetovali i u tom, što su vjerom 
odieljeni bili od onih naroda, s kojima ih je vezala ista krv, a koji govorahu 

gotovo istim jezikom kao i oni. Baš ta vjerska razlika zavrgnu onu žestoku 
i dugu utakmicu s Poljacima i ote im mnoga sredstva, kojima bi djelovali na 
jedan dio Slavena. U povodu te iste vjerske razlike oni su se istom mnogo 
kasnije. okoristili novom prosvjetom, koja je u zapadu nastala preporodom 
znanosti i umjetnosti. Naprotiv očuvala ih je od strašnih ratova reformacije. 

Iza smrti Vladimirove i njegova sina i nasljednika Jaroslava, 
znamenitoga vladara (ruski „Karlo Veliki"), koji je izdao „Rusku 
pravdu", prvi pisani ruski zakonik, bilo je mnogo nemira u Rusiji. 
Najprije oslabiše zemlju dugotrajni nasljedni ratovi uđjelnih kne¬ 
zova, na to jaram mongolski, zatim ratovi s Litvom, nadalje go¬ 
spodstvo poljačko i žalostne mu posljedice; k tomu dodje gubitak 
Biele i Male Rusije, Kijeva, pa onda napokon „Unija" t. j. sjedi- 
njenje pokrajina rusko-litavskik s rimskom crkvom. Sve je to spriečilo 
napredak u Rusiji kroz pet stotina godina! A moraju li to Rusi žaliti? 
Ima ib koji tvrde, da ne moraju. Ne samo da su za to vrieme mnogo 
izkusili, već su se okoristiti mogli izkustvom drugih naroda. Afo- 
lizam, da je najsretniji onaj narod, koji nema povjestnice, vriedi 
samo za maleni narod, koji je bez budućnosti, jer nema prošlosti. 
Veliki narod pokazuje mnoge promjene diljem svoga razvitka; 
povjestnica mu spominje razne dogadjaje, prividne stanke, a onda 
opet naglo pobuđjenje i napredak. Jer kao što pojedinac, tako se 
ni narodi ne mogu oteti vječnomu zakonu, po kojem rastu i padaju. 
Vječni je taj zakon tajna božanske moći, koja odredjuje svakomu 
ulogu od nevidljivog atoma sve do oceana, svakomu stvoru od 
mikroba počevši do naroda. Svakako možemo uztvrditi, da Rusija 
nije toliko stradala u vrieme nasljednih ratova, ne bi nikada došla 
do političkoga jedinstva, u kojem stoji snaga ruske države; bez 
jarma mongolskoga ne bi danas vladala ni u Mervu ni u Samar- 
kandu; bez navala poljačkih ne bi gospodovala u Varšavi. Svaka 
država već kod svoga utemeljenja nosi u sebi klicu buduće moći 
svoje ili propasti. Kolike li su nemire preživjele germanske i ro¬ 
manske feudalne države poradi borbe izmedju krune i plemstva! 
Rusija ne poznaje borbe izmedju monarkije i aristokracije, jer za 
pravo plemstva u zapadnjačkom smislu nije ni bilo, i jer nije 
poznavala pravo prvorodstva. Ustanova je ruskih zadruga demo¬ 
kratska, te nikako ne priznaje pravo prvorodjenoga. Po ruskom 
zakonu imaju sva djeca obitelji jednaka prava, tako da mogu redom 
nasliediti otca. Sv. Vladimir razđielio je zemlju medju djecu prije 
svoje smrti, a djeca učinila su to isto. Po tome možemo pomisliti, 
kako je Rusija bila razcjepkana u vrieme, koje se zove doba 


uđjelnih knezova, a traje od god. 1054. diljem srednjega vieka. 
II XII. stoljeću zemlja je tako razkidana, da ima ništa manje nego 
64 kneževine i do 295 knezova, koji se bore medju sobom. Osim 
najznamenitijih kneževina, naime kijevske i suzdaljske (oko gornje 
Volge) s glavnim gradom Vladimirom, bile su još ove znatnije 
oblasti u Rusiji: Černigovska i Sjeverna kneževina medju 
riekom Desnom i gornjom Okom; Muromska i Rjazanska kne¬ 
ževina medju zapadnom Dvinom, Berezinom i gornjim Njemenom; 
S’molenska kneževina duž gornjega Dnjepra i zapadne Dvine; 
Volinj i Galicija (Crvena Rusija), u kojoj je bio glavni grad 
Halič na medji Poljskoj; i napokon glasovita Novogradska 
republika, kojoj je pripadala prostrana zemlja s jedne strane 
medju finskim zalivom, čuđskim jezerom i gornjom Volgom a 
s druge strane medju Bielim morem i sjevernom Dvinom. 

Do XII. stoljeća priznavahu svi knezovi vlast velikoga kneza, 
zakonitog potomka sv. Vladimira. Nu malo po malo stanu se boriti 
poradi ove premoći i prvenstva, koje su jedni priznavali a drugi 
poricali. Tada nastade najtmurnije i najnesretnije doba ruske države. 
Oslabljena i đemoralizovana zbog nutarnjih nemira i borba lako 
je postala plienom strašne „Zlatne horde" mongolske, koja je 
poput oluje harala po eieloj zemlji od Volge do Moskve i od Tvera 
do Kijeva, noseći svuda nevolju, požar i robstvo. „Glave ruske", 
kaže kroničar toga vremena „padahu pod mačem tatarskim kao 
klasje pod kosom." „Pobjeditelji", kaže drugi, „nisu Štedjeli ni žena 
ni djece; odvedoše ih u hareme ili u robstvo." 

Buski je narod stenjao 200 godina pod mongolskim jarmom. Za to 
vrieme bijaše jedina republika Novgorod slobodna i samosvojna, dok je 
ciela sjeverno-iztočna Busija bila pod Mongolima, a južno-zapađna spadala naj¬ 
prije pod litavske velike knezove, kasnije pak pod kraljevinu Poljsku. Po¬ 
bjedniku Mongolu nije bilo do ruske zemlje, t& zemlje je imao i sam dosta. 
Njemu je bilo do blaga da uzmogne uživati, a da pri tom ne treba da se odrekne 
sioga nomadsko-pastirskoga života. S toga su Mongoli nametnuli Busima 
težki danak, koji je morala svaka glava plaćati. U zemaljske uredbe nisu 
dirali, pa se s toga ruski narod nije ođnarođio. Podjarmljeni Busi zadržali su 
svoju zemlju, vjeru, jezik, upravu, sudstvo, u obće sve svoje uredbe. Buski 
su uđjelm knezovi bili rek bi namjestnici velikoga kana. Svakako je sreća 
bila za Busiju, što su veliki kani bili vrlo pohlepni i lakomi za novcem. 
Mjesto naime da drže sve te udjelne knezove u jednakoj ovisnosti, odlikovali 
bi oni, upravo s pohlepe za novcem, sad jednoga sad opet drugoga prema 
tomu, koji bi im veći danak i više darova donio. Pri tom natjecanju ruskih 
knezova, koji će od njih više omiliti velikomu kanu, najviše se iztaknuše i 

osiliše Moskovski knezovi, koji su zatim, kao što ćemo kasnije spomenuti, i 
srušili „Zlatnu hordu 

Izvanji način života i običaji nisu se u Eusa pod mongolskim jarmom 
ni malo promienili. Rusi se nisu ni u čem pomongolili. Mongoli niti su se 
naselili u središnjoj Rusiji, niti su se s Rusima stopili. Kad su Mongoli, 
prije pogani, poprimili vjeru Mukamedovu, otvorila je i vjera nepremostiv jaz 
izmedju oba naroda. Nu 200-godišnje gospodstvo mongolsko u Rusiji ipak 
je znamenito djelovalo na politički i moralni razvitak ruskoga naroda. Mon¬ 
golski je jaram doduše mnogo tomu pomogao, da su se uđjelne kneževine 
sjedinile i samođržtvo (autokracija) zasuovalo, ali je žalibože taj jaram izkvario 
narodni karakter, ulio robski duh u niže slojeve ruskoga naroda, te uveo 
mnoge nazore i navike, kojima je izvor u azijskom despotizmu. Tomu se tra¬ 
gova još i danas vidi u Rusiji. Ovo drže i znameniti ruski povjestnici Ka- 
ramzin i Kostomarov („možda na našem narodnom značaju ima mrlja, koje 
potječu još od mongolskog vavarstva“), dok Solovjev toga ne priznaje. — Na¬ 
pokon treba da iztaknemo kao posrednu posljedicu mongolskoga gospodstva 
u Rusiji, da se je crkva vanredno obogatila i osilila. Mongolski su naime 
kanovi shvatili svojim prirodjenim političkim darom, da Su svećenici ljudi 
najpodobniji da narod pobune i utišaju. Čim je minulo prvo bjesnilo osva- 
jačko, stadoše ih kanovi štedjeti. Svećenici i redovnici nisu plaćali glavarine, 
oni su bili u „Zlatnoj hordi“ liepo primani i za svoje posredovanje liepo na- 
gradjeni. U to doba počeše samostani rasti i brojem i bogatstvom. Za čudo 
je mnogo naroda u njih navalilo. Darovi zemalja padahu im poput kiše. Tada 
je nastala velika tečevina ruskoga svećenstva, bogata riznica dohodaka i blaga, 
gdje su više puta vladari mogli zagrabiti u velikim narodnim nevoljama. 
Crkva, koja je, dok je još slaba bila, neprestance radila oko toga, da se stvori 
jedinstvo i samovlast, postade sada u tom poslu glavnom podporom. Odsada 
su metropoliti Moskovski bili gotovo uviek najvjerniji saveznici velikih kne¬ 
zova moskovskih. 

Mongolski jaram bio bi teži za Rusiju, da se knezovi, samo 
da sačuvaju neku relativnu neodvisnost, nisu odlučili plaćati godišnji 
danak i predati ga osobno „klanjajući se do crne zemlje pred 
silovitim nasljednicima okrutnoga Temudžina. Oni, koji toga ne 
htjedoše učiniti, budu bačeni u okove, pače i pogubljeni. Drugi se 
udvarahu kanu mongolskomu, koji stolovaše u haraju na doljnoj Volgi, 
dobiše naslov velikoga kneza i sva prava skopčana s tim naslovom. 

U isto doba, dok se je ruski narod imao boriti sa Mongolima 
ili Tatarima na iztoku i jugu, navaljivahu na nj sa zapada Poljaci 
Litavci, Njemački red i Fini. Ova koalicija nije išla samo za tim, da 
svlada ruski narod, nego je bila naperena i protiv vjere ruske, koja 
nije potekla iz Rima nego iz Bizanta. Rusija je u to vrieme pozo- 
rištem nesloge i unutrašnjih nemira sa svim žalostnim posljedicama, 
kao što su izdajstvo, nevjernost itd. Ruski narod stenje pod težkim 
jarmom mongolskim, a ratuje na sve strane s mnogobrojnim nepri¬ 


jateljima. Temelj je ruskoj državi morao biti veoma jak, kad je 
mogla iz toliko nevolja izaći cjelovita i pobjedonosna. S udivljenjem 
motrimo, kako se ruski narod napreže i bori pouzdavajući se u 
Boga i u svoju vlastitu snagu. To pouzdanje sačuvalo ga je od 
malodušnosti i degeneracije. Onda opet vidimo, kako se narod budi, 
osobito za vladanja knezova, koji su bili zadahnuti čistom ljubavi 
za svoj narod i za dom. Narod je učinio velika djela i slavio junake, 
koji su ga vodili. Tako slavi narod Aleksandra Nevskoga, 
koji dobi pridjevak, jer je nedaleko od Neve (na pritoci joj Ižori) 
pobiedio na čelu relativno malene vojske savezne Svede, Fine i 
Niemce (1240.). On steče tu naslov „Nevski“, a i čast da postane 
za Petra Velikoga, toga drugog pobjeditelja Svedjana, i on zaštit¬ 
nikom Petrograda, gdje mu brigom toga velikoga cara počivaju 
kosti u Aleksandro-Nevskom manastiru. Narodna je predaja svojom 
maštom bajno nakitila Nevsku pobjedu. Tako slavi nadalje 
ruski narod Dimitriju Donskoga, koji je slavnom pobjedom 
na Kulikovom polju (1380.) blizu Dona razbio tatarsku vojsku 
i započeo djelo oslobadjanja izpod mongolskoga jarma. Jedan kao 
i drugi junak zamoli pomoć u Boga prije bitke. To je i dan danas još 
običaj Rusa. S punim su pravom slavili te junake vodje ruskog naroda 
u dvostrukoj težnji: naime da se šire prema sjeveru Evrope i Bal- 
tičkome moru i prema jugu i jugo-iztoku t. j. prema Aziji — 
prema Crnome i Kaspijsko me moru. Kao što je Nevska pobjeda 
osokolila Ruse i dala im nadu na konačni uspjeh na BaltiČkome 
moru, isto je tako sjajan uspjeh na Kulikovu polju pokazao Rusima, 
da mogu pobiediti i do onda nepobiedjene svoje dušmane. Nije im 
se više činilo, da ne bi mogli stresti sa sebe mongolski jaram; 
Dimitrije je Donski junački razkinuo robske okove i naviestio 
svomu narodu podpuno oslobodjenje. 

ijC 

* 

Duhoviti francuzki profesor Alfređ R a m b a u d, pisac ruske 
povjestnice, govoreći o ruskoj hidrografiji dobro je primietio, da 
je povjestnica Rusije za pravo povjestnica njezinih triju velikih 
rieka. On kaže: „Povjestnica se Rusije đieli na tri periode: na 
periodu Dnjepra s Kijevom, periodu A r olge s Moskvom, i na periodu 
Neve sa Novgorodom u VIII. vieku, a s Petrogradom u XVIII. vieku.“ 
Do sada smo u krupnim crtama iztaknuli povjestnicu Neve s Nov¬ 
gorodom i Dnjepra s Kijevom, pa smo već zašli u povjestnicu Volge 

s Moskvom. Ipak je nuždno, da prije nego li nastavimo povjestnieu 
Kusije, spomenemo koju o postanku i napredovanju Moskve. Ime 
Moskva pojavljuje se prvi put u ljetopisima god. 1147. Tu se kazuje, 
kako je veliki knez Juraj Dolgoruki, mladji sin muževnoga kneza Via- 
imira Monomaha, pisca „Poučenija” , došao na imanje bojara Stevana 
Kucka. Tu ga je iznenadio liep položaj jednoga njegova sela na 
brežuljku, pod kojim je Moskva tekla, te je tamo, gdje se danas bieli 
kremlj, utemeljio Moskvu. Makar da je sin Jurja Dolgorukoga, 
Andrija Bogoljubski, pošto je uništio moć i sjaj Kijeva, učinio svojom 
pnestolnicom grad Vladimir na Kljazmi, to je ipak naskoro Moskva 
preotela Vladimiru prvenstvo medju ruskim gradovima. Već je 
Danilo Aleksandrović, sin Aleksandra Nevskoga, znatno razširio 
Moskvu, ali pravi procvat današnje druge priestolnice ruskoga carstva 
počinje sa sinom predjašnjega vladara Ivanom Kalitom (1328.— 
1340.). Za njega je Moskva već glavni grad moćne i prostrane kneže¬ 
vine. Ovaj naime razboriti i radini vladar postiže lukavštinom i velikim 
darovima od „Zlatne horde“ naslov velikoga kneza, koji naslov 
ostane za uvijek moskovskim knezovima. Da bi i u crkvenom obziru 
Moskva postala glavnim mjestom svoj Rusiji, nagovori Ivan Kalita 
metropolitu Petra, da se preseli iz Vladimira u Moskvu. On podiže 
nadalje u Moskvi više liepih gradjevina i izgradi jaku tvrđjavu, 
koju nazva tatarskim imenom „kremlj“. Kalitin unuk je spomenuti 
slavni Dimitrija Donski. 

Dok su zapadne pokrajine ruske spadale pod Litvu, gdje je 
bio . glavni grad Vilno, te kasnije došle pod Poljsku, iztočna se 
Rusija malo po malo usredotočila oko Moskve. Ta dvostruka kon¬ 
centracija ruskih zemalja razvila se je u XIII. i XIV. stoljeću. Dvie 
su dakle vlasti u to vrieme: zapadna Rusija ili Litva, i iztočna 
Rusi ja ili Moskva. U prvoj su zastupane tri narodnosti: Rusi, 
itvani i Poljaci, i tri, dapače četiri vjeroizpoviesti, naime katolička, 
pravoslavna, protestantska i mojsijeva. Druga je vlast jaka, jer je 
jedne narodnosti i jedne vjere. Nije težko naslućivati, koja će od 
njih pobiediti u borbi za prvenstvo. Uzalud se spaja Litva s Poljskom, 
bezuspješne su razne pletke poljačke, navlastito pobune u Moskvi 
za medjuvladja; badava vode lažljivoga Dimitriju, uzalud navale 
pojac i kraljevina „Bieli grad” snivajući o tom, da bi se zasjajila 
trostruka kruna na njihovoj glavi, naime kruna careva moskovskih, 
kraljeva, poljskih i knezova litvanskih. Isto tako uzalud ustrajaju 
pukovnije vozačke, jer upravo hrabri i ponosni Kozaci, podigavši 


se proti „panima“ poljskim pod junačkim Taras-Bulbom i Bogdanom 
Hmeljnickim, najizdašnije sudjeljuju kod ponovnog ujedinjenja Male 
Rusije s Velikom Moskvom. 

U prvoj polovici XV. vieka proživjela je Rusija još burna 
vremena. Pokrajine bijahu poharane a gradovi uništeni od četa 
litvanskih i mongolskih plaćenika, koji služahu slavohlepnim poje¬ 
dincima. Trebala je država snažne ruke i tu dobije u vladaru 
Ivanu III. Vasiljeviću, koji se s punim pravom zove „Velikim”, jer 
je oslobodio Rusiju jarma mongolskoga i ujedinio ruske zemlje. 

Ivan III. (1462.—1505.) upokori slavnu republiku Novgorod 
i osvoji bogate njezine oblasti. On razširi granice države ruske do 
Finske, do Bieloga i Sjevernog Ledenog mora, do rudnika Kame, 
Vjatke, Perma, Pečore i preko Urala u Aziju. On zauzme Litvu 
do rieke Sože, prinudi Kazanj na plaćanje danka, sruši vlast 
„Zlatne horde “, kojoj je propast uskorila provala Tamerlana iz Azije. 
Napokon uze Ivan III. ponukom pape Pavla II. za suprugu kne- 
ginju Sofiju, sinovku posljednjega bizantskoga cara, a kćerku Tome 
Paleologa, koji je poslije pada Carigrada živio u Rimu. Tom ženitbom 
steče Ivan III. sebi i svojim nasljednicima naslov cara grčko- 
iztočnoga i pravo na priestolje carigradsko. Za to primi u grb 
Rusije dvoglavoga orla bizantskog, koji se u svom starinskom 
obliku još čuva u „uglastoj” palači u kremlju. Moskva je po tom 
baštinila Bizant, kao što je Bizant nasliedio Rim. Postavši Moskva 
velikom metropolom pravoslavlja i jedinim središtem grčko-iztočne 
crkve, imala je dužnost braniti i štititi kršćane grčkoga zakona po 
cielom iztoku. Ona je preuzela zavjet, da sprema osvetu izlamu za 
godinu 1453. Sjedinivši se s Paleologima nastavljaše Ivan III. djelo, 
što su bili započeli sv. Olga i sv. Vladimir. Mnogo grčkih emigranata 
i italskih umjetnika prati Sofiju u Moskvu. Bilo je tu najviše filo¬ 
zofa, graditelja, slikara i kipara. Jedni nose sa sobom knjige i 
rukopise, skupocjenu baštinu stare kulture, i osnivaju glasovitu 
knjižnicu patrijarhovsku; drugi nose slike i stare uzorke. Jedni se 
prošla više kao državnici i učenjaci, a drugi podigoše krasne gra- 
djevine („Uspenskij sobor“). Tako donesoše i Rusiji kao i ostaloj 
Evropi (preko Italije) bizantski monasi, umjetnici i učenjaci prepo- 
rodjenje (renesancu). Kao što se vidi po svemu, što smo naveli, 
bijaše vladanje Ivana III. u svakom pogledu slavno. On je nastojao 
neumorno da svoju na daleko proširenu državu učini jedinstvenom, 
kao što su to učinili na zapadu Karlo VII. i Ljudevit XI. u Fran- 

cuskoj, Ferdinand Katolički i Izabela Kastilska u Španjolskoj, Tuđo- 
rovci u Bnglezkoj, Fridrik III. i Maksimilijan u Njemačkoj. Dakako 
da se to ujedinjenje ruske države nije dalo na brzo izvesti, već su 
imali s time još mnogo posla i njegovi nasljednici. Trebalo je ponaj¬ 
prije dokinuti obstojeće još ruske kneževine i skršiti moć snažnih 
porodica, da se zatim centralizuje država i uzvisi vlast krune. 

Kobni čas odlučne borbe izmedju knezova, plemstva i naroda 
nadošao je i za Rusiju. Sretna je država, gdje se monarkija iden¬ 
tificira s narodom i za nj radi. Bojari ne bijahu ni pleme ni mno¬ 
gobrojni razred. Sastojeći od raznih često stranih elemenata, nepri¬ 
jatelji medjusobni, ovisni imenovanjem i pravima o volji kneževoj, 
ne bijahu ni slični posebnoj kasti. Niže plemstvo mnogobrojnije od 
njih bilo im je zavidno. Bojari nisu imali ništa do svoga bogatstva i 
svojih rohova, ali bilo ih se je bojati poradi njihove lukavosti i prevrt¬ 
ljivosti. Da im nisu bili knezovi protivnici, mogli bi se bili uzdr¬ 
žati. Ali kneževska se vlast bijaše već učvrstila, pak se odvažni i ■** 

umni carevi kao Ivan III., Ivan IV., Boris Godunov i Aleksije 
Mihajlović nisu dali pod skrbničtvo bojara. U Rusiji ne bijaše 
trećega stališa u zapadnjačkom smislu. Izmedju ogromnog, gotovo 
nebrojenog naroda, koji stoji kao jaka cjelina, i malobrojnog 
bojarstva nije bio težak izbor za krunu. Kad pomislimo na bune, 
urote, ustanke i ratove onog doba, lako pojmimo, da su se carevi 
borili sa neizmjernim potežkoćama, da su kadkad upravo prisiljeni 
bili na okrutne čine, na čine, poradi kojih Ivan IV. (1533.—1584.) | 

dobi ime „Grozni." Radikalne, nagle, energične reforme iziskuju i 

silu i okrutnost, često se moraju narodi kao čovjek pojedinac za 
svoj spas podvrći operaciji, a te se osobito u ono doba nisu mogle 
obaviti bez prolića krvi. Ipak je Ivan IV. istom pod konac vlade 
zaslužio ime „Grozni," kada ga strančarenje i urote, protiv kojih se | 

je borio od djetinjstva svoga, učiniše čovjekom mrkim, neumoljivim, 
gotovo bezsavjestnim. 

U početku, dok su mu savjetnici bili novgorodski protopop 
umni ministar Silvestar, zatim vrli Adašev i plemenita careva su¬ 
pruga Anastazija Romanovna, pokazivaše car Ivan IV. vrlo liepa 
svojstva i vladaše dobro i sretno. On napreduje pobjedonosno na 
sjeveru i jugu, na zapadu i iztoku Rusije; on zadobi Sibiriju 
junačtvom hrabroga kozaka Jermaka; on sklapa trgovačke ugovore 
sa stranim vlastima; nadalje podupire industriju, tiskarstvo i zna¬ 
nosti ; sazivlje prvi sabor, priređjuje novi zakonik (sudebnik), sve- 

ćenstvu izdaje propise (stoglav); ustraja stalnu vojsku (strielce), 
kojom zauzimlje Kazanj i Astrahanj, te razširuje medje ruskoj državi 
do Dona i Kavkaza. No pri koncu svoga života pravi je krvolok i 
to s namjerom, da uništi moć starih kneževskih porodica i sve¬ 
ćenstva, da budu oba ta staleža sasvim ovisna o milosti vladarevoj. 
Njegova nedjela ne dadu se uviek ni onim izpričati, što piše povjestnik 
Rambaud: Povjestnika ne treba da preplaše tolika okrutna djela, 
ako hoće da dobro sudi Ivana; nego treba da ga izporedi ljudima 
njegova vremena. Ne treba da smetne s uma, da je XVI. viek i 
viek Henrika VIII., Ferdinanda Katoličkoga, Filipa II., Katarine 
Medici, inkvizicije, Bartolomejske noći i užasnih mučenja. Osim toga 
je Evropa mnogo naprednija od ove azijske Rusije, koja je taman 
umakla mongolskomu jarmu. Ivan je Grozni desetkujući, potisku¬ 
jući i progoneći vlastelu bar sačuvao Rusiju i za kasnija vremena 
od vlastelinske anarhije, grebena slavenskih naroda, koja je u 
Poljskoj prije oslabila kraljevstvo, a onda napokon uništila narod." 

Za sina i nasljednika Ivana Groznoga pobožnoga i dobroga 
Feodora, koji bijaše tako slab, kao što mu otac jak, energičan i 
uman, zadobi ponovno velik upliv na vladu „bojarska duma" t. j. 
vieće velikaša. Pet najmoćnijih velikaša (tri kneza i dva bojara) uze 
se otimati za vrhovnu vlast, koja napokon pripadne najslavičnijemu 
ali ujedno i najsposobnijemu izmedju njih Borisu Godunovu, kojega 
je sestra Irena bila udata za slaboga cara Feodora. Boris Godunov 
vladao je u ime nemoćnoga svoga šurjaka 12 godina. Državne je 
poslove vodio umno i odvažno. Da si prokrči put do priestolja, ne 
bijaše dosta da je postao gospodarom palače i dvora, pošto je 
odstranio svoje suparnike Bjelskoga, Sujskoga i dr., nego je trebalo 
da si stvori veliku stranku u narodu. Videći Boris, da ga knezovi 
i bojari mrze, radio je da se osloni na malu vlastelu i svećenstvo. 
Otuda nastadoše dva najznamenitija djela za Feodorova vladanja: 
seljak je prikovan za zemlju (ad glebam adstrictus) i patrijaršija 
je osnovana. 

Buski seljak bijaše u ono doba posve predan samovolji svoga gospo¬ 
dara. Po pravu je bio slobodan čovjek, jer je smio prelaziti od službe jednoga 
gospodara k drugomu. Tim je pravom prelaženja nastala zloporaba. Veliki 
posjednici mamili su na svoje zemlje seljake malih posjednika, obećavajući 
im svakojake povlastice i polakšice. Bilo se je bojati, da će nestati naroda na 
zemljama malih posjednika, te da će svi prieći velikim posjednicima. Kad bi 
mali posjednici izgubili na taj način svoje radnike, umanjili bi im se i pri¬ 
hodi; mali pak posjednici bijahu u to doba gotovo jedini vojnički razred u 

Busiji, jer se je jedino njima popunjavalo narodno konjaničtvo. Bude li se 
malim posjednicima osušilo vrelo prihoda, odakle će uzeti novaca, da se 
opreme, da pođju na poziv carev po riečima zapoviesti „na konju oružani i 
s pratnjom? Njihov se probitak tako pomiešao sa probitkom države, koja. 
naskoro ne bi mogla izdržavati svoje vojske. Boris Godunov nadje sredstvo, 
da očuva državna prava, a i da si steče zahvalnost mnogobrojnog i 'moćnog' 
razreda malih posjednika. Da .li je to zgodno bilo seljaku, o tom u ono doba 
nitko nije pomišljao; on je bio silom orudje zemljodjelstva i ništa više. 
Ukazom Feođorovim seljacima bude zabranjeno, da odsada prelaze s jedne 
zemlje na drugu. Slobodni ,,krestjanin“ ruski bijaše sada prikovan na zemlju 
kao zapadnjački rob. U ime interesa državnih i vojničke vlastele ugrabiš© 
seljaku pravo, koje se nije moglo mienjati. Ne valja misliti, da ruski seljak 
osjećao povrede svoga prava; dugo je on žalio za negdašnjom slobodom, 
dugo je proklinjao krivce toga ukaza. Buski seljak nije pustio, da se to novo 
robstvo ukorieni; on se je neprestance opirao. Boris Godunov je na to pro- 
mienio taj ukaz; zadrzao je zabranu prelaženja iz službe maloga posjednika., 
velikomu, nu dade seljaku pravo, da može prelaziti od maloga posjednika, 
drugomu malomu posjedniku. Pri tom je ostalo do naših vremena. 

Druga nova ustanova Feođorova bijaše osnovanje patrijaršije. Busko 
se je svećenstvo s pravom tužilo, da se mora pokoravati patrijarsima, koji su. 
i sami bili robovi nevjernika. U starom Bimu gospodo vaše papa, glava zapadne 
crkve; Carigrad, drugi Bim, bijaše u rukama Turcima; zar Moskva, treći Bim,, 
ne imadjaše pravo, da bude bar nezavisna? Boris je podupirao tu težnju sve¬ 
ćenstva već s toga razloga, da mu kasnije iz zahvalnosti pomogne doći do. 
krune. Kada je prolazio carigradski patrijarha Jeremija kroz Moskvu, skloni 
ga Boris, da je posvetio arhiepiskopa Jova za patrijarhu i tako posta crkva, 
ruska neovisna o Carigradu. 

Budući da u cara Feođora nije bilo djece, imala je poslije nje¬ 
gove smrti kruna zapasti Dimitriju, mladjega careva brata. Ovoga, 
je Godunov poslao pod izlikom da ga čuva od prevrtljivosti oholib. 
bojara zajedno s majkom u Uglič. Kako pripoviedaše narod, dade- 
ga tamo Boris zadaviti, jer je sam težio za krunom. I uspje mu. 
God. 1598. umrie Feođor. n S njime se ugasi žestoko i krvničke- 
pleme otimača, koji stvoriše Rusiju. Dinastija, koja je potekla od 
Andrije Bogoljubskoga, izpunila je svoje poslanstvo; ona je osnovala, 
jedinstvo Rusije. Drugoj dinastiji bila jedosudjena zadaća, da privede tu 
poluazijsku državu u krilo prosvietljene Evrope.” Po smrti Feodorovoj; 
sabor (zemskaja duma), sastojeći od samih Borisovih skutonoša, pro¬ 
glasi ga carem. Boris je vladao od god. 1598.—1605. On je dozivao* 
učenjake i strane umjetnike u zemlju, a mlade Ruse poslao u Llibeck. 
Englezku, Francuzku i Njemačku, da se naobraze. U Moskvi je širio za¬ 
padnjačke običaje, u kremlju je podigao toranj Ivana Velikoga (si. 2.). 
dao je lievati car-zvono tako zvani „car-kolokol“ (si. 3.), k tomu je* 

SI. 2. Toranj Ivana Velikoga. 


Hoićj: Slike iz obć. zemljopisa V.— 1 , 

podizao samostane; no sve to nije mu moglo podati mir savjesti ni 
ljubavi podanika. Sedam godina — tako je dugo Boris Godunov carem 
bio — vladaju earstvom nemiri. Narod ga javno okrivljuje s umorstva 
mladoga carevića, i to s punim pravom. Doista, ubistvo Dimitrija, 
toga zadnjega potomka loze svetoga Vladimira, Monomaba, Jurja i 
Ivana ne bijaše obično zločinstvo. Rusija je vidjela mnoge strahote, 
ali ovake nije doživljela. „Car je mogao ubijati ruske knezove*, piše 
Rambaud, „ali su mu oni bili dušmani, često su bili i krivi, a na¬ 
pokon je on bio car. Ovdje je pako prost bojar žrtvovao svome 
slavobleplju sina svoga dobročinitelja, nasljednika svoga gospodara 
i jedinoga potomka utemeljitelja Rusije. To je bilo od onib zlo¬ 
činstva, koja duboko potresaju narod; a Boris si je badava utvarao, 
da ga je zatrpao u zemlju sa tielom carevićevim. “ Po malo stadoše, 
cara ostavljati i dosadanji prijatelji u bojarskoj dumi; neprijatelji 
pak carevi urote se s poljskim kraljem protiv njega; zaporožki I 
kozaci bune se, narod je nezadovoljan, čete robova i nezadovoljnik 
seljaka obilazeći plaćkaju zemlju, kojom je na koncu svib nevolja 
zavladao glad. Videći Boris, da ga sve mrzi, uze se osvećivati na 
grozan način mučeći i progoneći glavne neprijatelje svoje, osobito 
Bjelskoga i rodjake roda Rurikova, cielu obitelj Romanova. član 
ove potonje, bojar Feodor, morade poći u samostan, gdje kao 
monab dobi ime Filaret; supruga mu morade u drugi samostan, a 
nejako im diete Mihajlo od 5 godina bude sasužnjeno. Ovo diete 
za tolikih buna gotovo čudom spaseno postade, kao što ćemo kasnije 
spomenuti, carem i osnovateljem dinastije Romanovića. U to se 
pojavi varaliea neki kaludjer Gregorije Otrepev, te se izdade za tobož 
ubijenoga Dimitrija. I pomoću Poljske provali u Rusiju i iza nagle 
smrti cara Borisa unidje u Moskvu i zavlada Rusijom, ali već za 
godinu dana pogibe u buni, koju je podigao knez Vasilije 
Šuj ski. Protiv Šujskoga, koji je na to zasjeo rusko priestolje, podiže 
Poljska novoga lažnoga Dimitriju. Vasilije Šuj ski pobiedjen od 
Poljaka morade se zahvaliti na priestolju (1610.). Sigismund, poljski 
kralj, i njegova vojska gospodovabu sada u kremlju, ali ne za dugo, 
jer je naskoro požrtvovnost ruskoga naroda spasla domovinu. Bijaše 
to pravi narodni i vjerski ustanak pod vodstvom neznatnoga, ali 
oštroumoga i plemenitoga rodoljuba mesara Minina i junačkoga 
kneza Požarskoga. U pokrajinama, u gradovima, u Moskvi, svigdje 
se narod zavjerio, da će prije poginuti nego da prizna carem nepri¬ 
jatelja crkve pravoslavne. Samostani zovu narod na ustanak; u 

svim crkvama propoviedaju svećenici sveti rat; gradjani, plemići i 
seljaci brle pod zastavu plemenitih branitelja domovine; žene žrtvuju 
nakit i dragocjenosti; staro i mlado, sve polaže trećinu imetka na oltar 
domovine. Neprijatelj bude svladan, a domovina oslobodjena tudjinca. 
Provala Poljaka u Moskvu i njihovo gospodovanje u kremlju ostavilo 
je u ranjenom srcu ruskom vječne tragove. „Te se je godine 1612. 
narod dugo sjećao, a kad ga je provala od god. 1812. opet živo na 
nju podsjetila, podiže na Crvenom trgu (u Moskvi) gorostasan spo¬ 
menik dvjema osloboditeljima: mesaru Mininu i knezu Požarskomu.* 
Rusija postavši sada opet svojom mogaše slobodno birati cara. 
Velika se narodna skupština sabere u Moskvi. Zastupnici se brzo 
složiše u tom, da ne biraju stranca: ni Poljaka ni Švedjana. Kada 
je trebalo birati medju Rusima, započeše zavisti i smutnje. Nu jedno 
je ime sve glasove ujedinilo, a to bijaše Mihajlo Romanov. 
Izabraše ga ne radi njega sama — ta bilo mu je tek 16 godina — 
nego radi njegovih predaka Romanova, radi otca mu metropolita 
Filareta, tada sužnja u Marienburgu. Ime Romanova, u rodu sa 
domom Ivana IV., bijaše tada najviši izraz narodne sviesti (1613.). 
U eieloj Rusiji smatrao se je taj izbor osvitom novih sretnih dana 
za ruski narod. Pripovieda se, da su Poljaci, saznavši za izbor 
Mihajlov, poslali oružane ljude da ga uhvate u Kostromi, a da je 
. neki seljak Ivan Susanin zavedavši Poljake u šumsku čestu poginuo 

od njihovih mačeva, da spase svoga vladara. To je predmetom liepoj 
operi Glinkinoj „Život za cara.* 

Sada prestade vrieme buna. Novo carstvo imalo je mnogo 
\ izgleda da će obstati. Ta postalo je divnim narodnim pokretom, ono 

v je bilo u savezu sa oslobodjenjem i podsjećalo samo na slavne 

dane. Stupanje Romanova na priestolje sročilo se sa silnim probu- 
djenjem rodoljublja, sa težnjom za jedinstvom i obćom željom mira 
i reda. Već prvi Romanovi pobudiše u Rusa taku odanost kao 
najstarija kakova dinastija. Za mudrih i jakih careva iz kuće Roma¬ 
nova brzo se oporavi Rusija od nereda i smutnja, koje prouzročiše 
lažni Dimitrije. Zemlja, kao što smo vidjeli, razkidana borbama, 
izmučena, iztrošena ratovima i navalama svake ruke, pobunama i 
ustancima, razbojničkim napadajima kozačkih četa i buntovnih seljaka, 
napokon gladom, morala se braniti protiv preuzetnih bojara, protiv 
Poljaka i Šveda. Rusija je bila u takom položaju, u kakvom 
je bila Francuzka, kad je Henrik IV. stupio na priestolje. Veliki 
je građjanski rat i stranjski rat bio svršen, ali mu je ostalo svagdje 

nečistih, tragova. Istina je, da su Poljaci otišli iz kremlja kao i 
Španjolci iz opet osvojenog Pariza. Nu kao što u Franeuzkoj tako 
je trebalo i u Rusiji na novo osvajati državu, jednu pokrajinu za 
drugom, grad po grad. Rusija je trebala u taj čas vladara jakoga, 
pravednog, poštenog i miroljubivog. Toga dobi u Mihaj lu (1613.— 
1645.), osobito kad mu postade savjetnikom otac umni metropolita 
Filaret. Mihajlo utanači primirje s Poljskom na 14 godina, a 
s Gustavom Adolfom, švedskim kraljem, mir u Stolbovu. Zatim počne 
ugovarati s Englezkom, Francuzkom i Turskom. Sve tri vlasti žele 
ga za saveznika: prva u interesu trgovine svoje, da može slobodno 
voziti robu Volgom u Perziju i preko Sibirije u Hindostan, druga 
vlast proti njemačkom carstvu, a treća proti kralju poljskom. Mihajlo 
odbi sve te ponude. Ali je za to sam podupirao trgovinu, svojski 
se pobrinuo za industriju, podielivši mnoge povlastice tvorničar ima 
u Flandriji, Englezkoj i u Veneciji, samo da mu dodju uputiti 
narod. Pozivao je u Moskvu učenjake, medju drugima glasovitoga 
astronoma, geografa i geometra Adama Oleariusa. K tomu je ute¬ 
meljio u Moskvi akademiju za latinski i grčki jezik. Rusija Mihajla 
i Filareta naviešta već Rusiju Petra Velikoga; doba reforama već 
je započelo ; svakim se danom Moskovska država utvrdjuje svojom 
prosvjetom protiv svojih evropskih neprijatelja. Zapadnjački je 
upliv za Mihajlova earevanja silno napredovao. Taj smjer napred- 
njački vlada i za njegovoga sina i nasljednika Aleksija Mihajlo vića 
(1645.—1676.), kojemu bijaše prvi savjetnik — kao ono Richelieu 
Ljudevitu XIII. — Moro zov, doduše ohol i bezobziran ali vrlo 
uman i naobražen bojar i državnik. Na dvoru Aleksejevu živi 
spisatelj Šimun Polocki, učitelj sinova Aleksejevih, Juraj Kotošihin, 
slavofil Hrvat Juraj Križanić, Ordin Naščokin, koji sagradi prvi 
ruski brod na Oki i utemelji za mlade knezove prvi list ruski, onda 
Artemon Matvejev, zaštitnik evropskih literata i umjetnika, zasno- 
vatelj prvoga kazališta u Moskvi. Ovomu je bila nećakinja Nariš- 
kinova, druga supruga cara Aleksija i majka Petra Velikoga. 

Znamenito djelo cara Aleksija jest sob orno ulože nije, 
zbornik ruskih zakona, na kojem se temelji zakonik, koji je kasnije 
izdao car Nikola I. Važne su takodjer reforme i izpravljanje svetih 
knjiga patrijarhe Nikona, o čemu će biti govora na drugom mjestu 
ove knjige. 

U političkom pogledu iza utišanja bune u Rusiji, koja je do¬ 
nekle slična istodobnomu pokretu u Franeuzkoj pod imenom „ fronde “, 



SI. 3. Gar-zvono (Kolokol). 

vrlo je znamenit po nisku državu uspjeli Aleksejev na zapadu i 
jugo-zapadu prema Poljskoj i Kozacima. Uvod u te prilike vrlo 
duhovito izporedjuje francuzki pisac Rambaud sa odnosima Fran- 
cuzke prema Španjolskoj. On kaže: „U svim bunama XVI. vieka 
u Francuzkoj Španjolska je imala svoje prste; u XVII. vieku Fran- 
cuzka je razdrobila španjolsku državu. Isto je tako okajala Poljska 
svoje miešanje u gradjanske ratove Rusije. Poslije carstva umirenja 
Mihajla Romanova nastupi doba osvete njegova sina Alekseja. Rusija 
malo da nije poginula sa Poljske, kao Franeuzka sa doma bur- 
gundskog i habsburžkog: nu ona se je uveličala i ojačala na štetu 
Poljske, te je na njezinim razvalinama utemeljila svoju veličinu.“ 
Ponajprije ustadoše za cara Alekseja Kozaci na Poljsku, a pošto je 
Rusija primila Kozake pod svoje okrilje, došlo je do rata izmedju 
Poljske i Rusije. Borbe izmedju Poljske kraljevine i Kozaka počinju, 
pravo reći, već lublinskom unijom (1569.), kad se je Litva sdružila 
s Poljskom, ali mah preoteše tek iza unije u Brestu (1596.), po 
kojoj bi se imala iztočna crkva sjediniti sa zapadnom. Uslied toga 
raslo je nesporazumljenje sve više izmedju plemićke vlade u Poljskoj 
i pravoslavnoga naroda maloruskoga. Iztočna se crkva nije dala 
tako lako oboriti, kao što se je to mislilo u Poljskoj. Ona je 
susretala školu sa školom a propagandu sa propagandom: propo- 
viedala je i štampala. Konačno nadje pravoslavlje, kojemu je zaprietila 
Poljska, odlučnu podporu u moskovskih careva. Upravo unija od 
god. 1596. postade izvorom nutarnjih nemira i smutnja. Od toga 
naime časa stade poljsko plemstvo nemilo tlačiti puk ruski, dok su 
se ruski plemići odricali i narodnosti i vjere. Kraj takovih prilika 
stupiše na čelo ruskoga puka u Poljskoj jednokrvni Kozaci, koji su 
i sami podnosili razne nevolje i to koje radi toga, što im je 
Poljska branila ratovanje s Turcima („busurmani*), a koje opet, 
što su se poljski velmože bojali Kozaka, da kralj ne bi možda s nji¬ 
hovom pomoću gledao ojačati na novo svoju padajuću vlast. Za to 
su gledali smanjiti njihov broj i učiniti ih ravne prostomu puku 
ruskomu, koji je stenjao pod težkom tlakom. Medju mnogim bunama 
Kozaka protiv Poljske bila je najstrašnija buna za junačkoga Bogdana 
Hmeljnickoga g. 1648. Prve pobjede Bogdanove bijahu znakom 
obćega ustanka: pravoslavni svećenici posvuda propoviedaku sveti 
rat protiv jezuita i unijata; posvuda se seljaci podigoše na poljačke 
ili popoljačene pane, rušili su dvorove i smicali im gospodare. 
Nemogavši Bogdan sam uspjeti protiv Poljske zaklinjaše cara Alek¬ 


seja, da primi Malu Rusiju pod svoje okrilje (1653.). Na to provale 
Rusi s više vojska u poljsku državu, te osvoje redom Smolensk, 
Mohilev, Polock, Grodno i Vilno. Poljska morade mirom u Andrusovu 
(g. 1667.) pustiti Rusiji Smolensk i Kijev na desnoj obali Dnjepra i 
svu lievu obalu malorusku. No kako je svaka vlada i svaka vlast 
bila teretom za slobodna Kozaka, nisu ni dnjeparski a ni donski 
Kozaci mogli priviknuti pokornosti i redu, pak su s toga sada ratovali 
sa Rusijom. Pošto je konačno Juraj Baratinski svladao i zasužnjio 
Stenjka Razina, vodju Kozaka, zauze Rusija cieli kraj oko Volge, 
Dona i Dnjepra a Kozaci se smiriše. 

Pod kratkom vladom Feodora prvoga sina Aleksejeva iz prvoga 
braka dobi Rusija mirom Bahči-sarajskim Ukrajinu i zaporožku 
pokrajinu. Tim mirom riešeno je konačno malorusko pitanje. Feodor 
utemelji u Moskvi „slaveno-grčko-latinsku akademiju.* U njoj seje 
učio grčki i latinski jezik, kršćanska filozofija i bogoslovlje. Iz te 
akademije izadjoše mnogi čuveni učenjaci i pisci ruski. 

Zaustavimo se ovdje da vidimo u koliko je narodno čuvstvo 
odlučilo u svim kritičnim momentima, te kako su ga zastupale 
dvie sile u zemlji i to crkva i car. Aleksej otac Petra Velikoga 
imao je dvie žene: od prve dva sina, Feđora i Ivana, i šest kćeri, 
od druge jednoga sina Petra i dvie kćeri. Poslije smrti Fedorove 
imala je zapasti kruna Ivanu. Ali ovaj bijaše duhom i tielom 
nemoćan. Petar nasuprot pokazivao je od najranije mladosti riedka 
duševna svojstva, energični značaj i čvrsti tjelesni uzgoj. Moglo 
se je predvidjeti, da će se pod slabim Ivanom prkosni boj ari 
na novo buniti i da bi se mogle ponoviti strahote vlade Boris- 
Godunove. Nu Petar bijaše zastupnik zapadnog elementa novih 
ideja; Ivan pak i sestra mu Sofija, koja je težila za vlašću, 
zastupnici starih nazora. Unatoč tomu i ustanku strielaca, duma, 
patrijarh Joakim i narod proglase carem Petra, sina Natalijina, jer 
je za sve najviši zakon interes domovine: „salus patriae suprema 
lex esto.“ To je načelo obitelji Romanove, koja podpuno razumije, 
da car imade više dužnosti nego prava. U interesu domovine 
odriče se kasnije veliki knez Konstantin, baštinik Aleksandra I., 
koji ostade bez djece, carske krune u prilog bratu Nikoh. 

Povjestnica je ruska poslije Petra Velikoga mnogo poznatija, 
s toga ćemo samo na kratko neke povjestničke činjenice iztaknuti. 

Obična je legenda, daje Petar Veliki (si. 4.) preko noći stvorio 
novu Rusiju. No tomu nije tako. Dogadjaji dokazuju, da su se javljale 
u Rusiji nove ideje u družtvenom pogledu kano i na književnom polju 
još prije Petra Velikoga. Da, u ruskoga se je naroda, kao što smo 
vidjeli, već prije pojavila težnja, da se Rusija približi zapadnoj 
Evropi. No stalno je svakako, da je Petar Veliki više nego ikoji 
drugi ruski vladar radio oko toga da se Rusija približi zapadu, ali 
niti je on sam to započeo, niti sam stvorio. „Bio čovjek ma kako 
velik, zvao se Newton, Mozart ili Petar Veliki, on ne stvara ništa 
definitivno. Zasluga ili bolje, sreća je velikih ljudi, da nadju i 
ođkriju bud u težini tiela, bud u skladu glasova ili u raznim 
narodnim potrebama zakon, po kojem djeluju razne sile; isto tako 
njihov genij sastoji se u tom, da nadju za taj zakon formulu i 
način izvadjanja." 

U krasnom svom djelu „Histoire de la civilisation en Europe" 
Guizot liepo govori o pobudi i to dvojakoj pobudi znamenitih 
muževa, kojima je povjestniea dala ime „Veliki," jer su radili oko 
napredka u svom narodu. Jedna im pobuda dolazi iz vana, druga 
iz njihove duše. Prvom postaju slavni i neumorni radnici na kul¬ 
turnom polju, drugim pak pasivno orudje strasti i vlastite slaboće. 
I tako djelima, na koja ih je pobudila viša sila, steku neumrlu 
slavu, dok drugih njihovih čina s njima zajedno nestane bez traga. 
U Petra Velikoga (1689.—1725.) liepo se potvrdjuje ovo Guizotovo 
razlaganje. Njegovo je djelovanje dvostruko. Gledaj ga kao pri¬ 
prosta vojnika u Preobraženskom a zatim kao jednostavna tesara u 
Zaandamu! S kolikom brzinom gradi brodovlje, da njime zauzme 
Azov, a malo zatim stvara brodovlje od 200 ladja na Baltičkome moru! 
On vojuje protiv Arhangelska, ratuje sa Švedskom, te sjajnom 
konačnom pobjedom kod Pultave (1709.) učini Rusiju najmoćnijom 
državom u Evropi. Baltičko more otvora ruskoj trgovini, osniva 
novu priestolnicu Petrograd tako reći na tudjem zemljištu, osvaja 
Finlandiju. Divna mu je osnova, da svede Amu Darju u staro korito, 
i da spoji Rnsiju sa srednjom Azijom i to Crnim i Kaspijskim morem, 
konalom izmedju Dona i Volge. Sva ta poduzeća nose biljeg ženijal- 
nosti njegove. Sve ga je to preživjelo; sve što nije izveo, to se 
sada čini, te će se izvesti, jer Rusija kao po nekom zavjetu sama 
neumorno radi oko toga, da se ostvare ove težnje od vremena 
Rurikovih, od vremena Aleksandra Nevskoga. — Ali nastojanje 
Petra Velikoga da pretvori tadanje Ruse u Evropljane ukazima i 


Sli 4. Petar Veliki. 

silom, stranom nošnjom, obrijanom bradom, veeernim zabavama 
„pod moraš*, jednom rieeju sva ta pretjerivanja, gdje ženijalni čovjek 
izčezava pred despotom, koji ne poznaje samozataje nego bir i strast: 
sve je to nestalo sa začetnikom, sve je to ogorčavalo ruski narod 
protiv novotarija, kojima se je protivila slavenska mu ćud, i tako 
spriečilo napredak u naobrazbi, mjesto da ga pospješuje. S toga 
gledišta nema posve krivo „Moskovska škola*, koja zaziraše od djela 
Petra Velikoga predbacujuć mu, da je silio rusku narav. Ali se 
ipak vara tvrdeći, da bi se Rusija bila razvila pravilnije i s većim 
uspjehom, da joj je bio dozvolio, da to sama obavi svojim narodnim 
elementima. Gdje je narod na tom svietu, koji se je sam naobrazio 
bez doticaja s višom kulturom? Osamljenost ne bijaše nikada uvjet 
napredku. Nema sumnje, da je Rusija pod uplivom Petra Velikoga 
dalje došla u dvadeset godina, nego što bi bez njega u sto godina. 

To je mnogo; ipak priznajemo, da to nije najveća njegova zasluga 
— jer nagle reforme nisu uviek trajne. Petar Veliki je više nego 
itko ikada učinio, da Rusija prema, rek bi, višim zakonima odre- 
djenoj sudbini bude posrednicom izmedju evropskoga zapada i azij¬ 
skoga iztoka. Ta i škola Moskovska priznaje, dapače glasno iztiče 
kulturnu misiju Rusije u Aziji. No kako bi mogla vršiti tu zadaću, 
koja joj pripada već po njezinom geografskom položaju, da se nije 
prije sama okoristila kulturom zapadnom. Danas vrši Rusija častno 
tu misiju na svoju slavu i na korist cieloga čovječanstva. Max 
Albrecht u krasnom svom djelu „Russisch-Centralasien* kaže: i 

„Preko 20 godina pozorno motrim kako velikom vještinom umiju 
Rusi i njihova uprava raznorodne žitelje Azije žezlu „bieloga* cara 
ne samo podvrgnuti nego mu pribaviti ljubav i štovanje tih naroda.* 

Zar bi to mogla danas izvađjati Rusija, da nije već od vremena 
Petra Velikoga primala nauke i kulturu zapadne Evrope? Nu škola 
Moskovska, premda pretjerana u izjavama, bijaše veoma koristna. 

Jer da je narodni ruski duh čišćen i civilizovan prevladao danas 
u Rusiji svuda, pa i u samom Petrogradu, gdje je škola uslied 
jakog utjecaja stranih elemenata gojila do nedavna odviše kozmo¬ 
politizam, zasluga je Moskve, toga grada tradicija i konservatizma. 

Nisu još minula dva stoljeća od smrti Petra Velikoga; — 
kratak čas u životu naroda! Pa kako je daleko došla Rusija. Sto 
su sve učinili Elisabeta (1741.—1762.), Katarina II. (1762.— 

1796.), Aleksandar I. (1801.—1825.), Nikola I. (1825.—1855.) 
Aleksandar II. (1855.—1881.) i Aleksandar III. (1881.— 


1893.) nastavljajući djelo Petra Velikoga. Svakomu pripada jedan 
dio rada, koji je često znatan — a djelo još nije dovršeno. Veliki 
ljudi stječu neumrlu slavu ne samo poradi vlastitih djela već i za 
to što prisile na rad nasljednike svoje. Može se dakle donekle go¬ 
voriti o oporuci Petra Velikoga — jer zaista postoji i to veličajna! 
On je nije držao tajnom, već ju je iznio pred cieli sviet, zabilježiv 
ju desnicom svojom, dlietom ženijalnosti svoje. Sam ju je čitao, ne 
u starim rukopisima, nego u povjestnici svojih predja i svoga naroda. 

U Rusiji svi vladari, osim riedkih iznimaka, sliede istu politiku, 
kano da jedan drugoga oponaša. Oni naliče, kaže duhoviti P. Vasili, 
na slikare visoke škole, koji postavši od učenika učitelji istoga 
sloga, ipak su originalni. Vladimir ide stopama R u riko vi m, Aleksandar 
Nevski Vladimirovim, Ivan Veliki i Ivan IV. oponašaju Dimitriju 
Donskoga, a Petar Veliki njih sve; Katarina II. i Nikola I. ugle¬ 
daju se u Petra Velikoga, Aleksandar I. u Katarinu II., Aleksandar II. 
u Aleksandra I., Aleksandar III. u Nikolu I. To je prava tradicija. 
U sredini izmedju predšastnika i baštinika svojih stoji Petar Veliki 
(si. 5.) kao rođski kolos obuhvaćajući prošlosti budućnost Rusije. Nije 
li zanimljivo motriti, kako neki nepređviđjeni dogadjaji sile Rusiju 
da ostvari osnove tog ženijalnog vladara? Zar nije on prvi pokazao 
Rusiji, da mora osigurati sebe samu protiv navala barbarskih i 
da će to jedino postići, bude li im donosila naobrazbu? Zar nije 
on zamislio da otvori ruskomu prometu ne samo Bielo, Baltičko, 
Crno i Kaspijsko more, već Indijski i Tihi ocean? 

Svaki od nasljednika njegovih radi neumorno na velikom na¬ 
rodnom djelu. Za vladanja Elisabete, kćerke njegove, dobi Rusija 
veliku ulogu za nasljednih ratova austrijskih, gdje je potukla (Sol- 
tikov) u zajednici s austrijskom vojskom (Laudon) ametom Fri- 
drika II. kod Kunnersdorfa i zatim učinila savez sa Francuzkom. 
Katarina II. osvoji Krim i dovrši time djelo, koje je započeo Petar 
Veliki; ona privede kraju poduzeća Ivana III. i Ivana IV., spojivši 
definitivno s Rusijom zapadne pokrajine i velik dio Poljske za prve, 
druge i treće diobe Poljske. Kao Petar Veliki dapače i više od njega po¬ 
dupire Katarina II. naobrazbu; ona je pokroviteljica znanosti i umjet¬ 
nosti, imenito pak francuzke književnosti, te dopisuje s Voltairom 
i s ostalim francuzkim filosofima 18. vieka. Ona utanačuje ugovor 
s Ljudevitom XVI., stavlja se na čelo neutralnim vlastima u englezko- 
američkom ratu, a pripravna obnoviti savez s Francuzkom, odustane 
od te nakane, čuvši da je razorena bastila. Za francuzkoga pre- 

vrata i ratova na Napoleona znamenito utječe Rusija u evropske 
odnošaje i to već za cara Pavla (1796.—1801.) pod Suvorovom, a 
još više za cara Aleksandra I. Ovaj car k tomu nastavlja rad oko 
narodne naobrazbe; on utemelji sveućilište u Kažanju i u Petrogradu; 
gradovi Sv. Juraj, Yilno i Moskva imali su već sveućilišta u to 
doba. Njegovim nastojanjem dobi Rusija na zapadu veliku ulogu 
u diplomatskom kao i u vojničkom pogledu; a 23 godine kasnije 
pribavi joj Nikola I. odlučujuće mjesto u Evropi. Dub preobra- 
ženskoga vojnika i zaandamskoga tesara mora da je zadovoljan 
tim radom svojih nasljednika. Prema riečima sv. pisma pisao je 
Petar Veliki svojoj sestri: „u znoju lica služim kruh svoj — za bu¬ 
dućnost domovine". Nikada ne bijaše rad kraljevski tako blagotvoran. 

Premda vlada Nikole I. ima prema naravi toga vladara ose¬ 
bujni značaj, ipak nas u koječem opominje na vladu Petra Veli¬ 
koga, Katarine II. i Aleksandra I. Čvrstom rukom izvede on nakanu 
Petra Velikoga te osigura Rusiju s azijske strane zauzevši Min- 
greliju, Greorgiju, Khirvan i Daghestan. Dvadeset godina trajao je 
strahoviti rat u Kavkazu, gdje su Englezi podupirali Chamyla, 
toga kavkazkog Abd-el-Kadra. Rat se svrši istom zauzećem po¬ 
sljednje tvrdjave Vedeni pod knezom Bariatinskim prvih godina 
vlade Aleksandra II. 

čim je taj vladar nastupio vladu, nastavi osvajanje u Aziji. 

On zauzme Taškend, Samarkand, Kokand, Khivu i hrabrošću ge- +■ 

nerala Skobeleva Geok Tepe, Askabad i Akhal-Tepe, same važne 
točke na putu u Afghanistan, gdje će se bez sumnje jednom mje¬ 
riti sila ruska sa Englezkom za gospodstvo Indije. Ugovorom Tien- 
Tsinskim i Pekinžkim (1858.—1860.) zadobi Rusija lievi brieg 
rieke Amura i cieli kraj s desne strane Osurija sve do mora t. j. 
zemljište od 2 milijuna Q km. Danas jure transkaspijske željeznice, 
koje je američkom brzinom sagradio general Annenkov, do nedavna 
pustim i od Turaka poharanim krajevima, vozeći strane putnike i 
rusku robu u gradove, koji su razsvietljeni plinom, te imaju kaza¬ 
lišta; parobrodi pak ruski plove po Amuru, tako da je Rusija u 
izravnoj svezi sa San Franciskom i otocima u Tihom oceanu. 

Sto se tiče narodnog čuvstva, to Nikola I. pokazuje bolje od 
svojih predšastnika, da je potomak prvih knezova iz obitelji Vla¬ 
dimira Monomaha. Kao sin cara Pavla, a unuk Petra III. (1762.), 
koji je tako često povriedio narodno čuvstvo rusko uzevši u zaštitu 
Pruse, car Nikola I. razumio je dobro, da valja u državnom ustroju 


što više njegovati narodni ruski živalj. On je odredio, da se ima 
na dvoru mjesto francuzkoga govoriti jezikom ruskim. Do onda 



nije bilo neobično, da ruski ministri nisu znali ruski kao na pr. 
prvi ministar grof Nesselrode. U višem družtvu održao se je jezik 


SI. 5. Spomenik Petra Velikoga 



franeuzki sve do Aleksandra II., kad je pod sretnom pobudom na¬ 
rodne reakcije iza nesretnoga krimskoga rata ruski jezik prestao 
biti jezik „seljački*. Danas si je dakako ruski jezik osvojio prvo 
mjesto u svakom ruskom salonu. Svakako ide već Nikolu I. zasluga, 
da je započeo zdravu i legitimnu reakciju, koju je Aleksandar II. 
nastavljao, a Aleksandar III. opetovano naglašivao. Uslied toga na 
najveću korist ruskih narodnih interesa dodjoše sada pravi Rusi 
po imenu i po srcu do najviših vojničkih i gradjanskih služba, 
koje su do onda bile u rukama gotovo samo muževima njemačkoga 
podrietla. Za Aleksandra II. i III. dolaze do najviših državnih časti 
i dostojanstva muževi, kojima je srce kucalo za narod i za dom 
ruski. Spomenimo još, da je generacija, koja je za posljednja dva 
vladara dala Rusiji vješte zastupnike u vanjskom svietu, velike 
državnike kod kuće, vrstne zakonodavce i znamenite književnike, 
izučena i osposobljena u višim zavodima, licejima, pravnim školama, 
sveučilištima, gdje je prije prevladjivao živalj njemački, a kojima 
je na čelo imenovao car Nikola Rusa grofa Uvarova, najboljeg 
ministra za pučku nastavu, što ga je Rusija do sada imala. Ovaj 
je preobrazio škole skroz u narodnom duhu, kojim odišu sve ka¬ 
snije ruske uredbe. 

Svojim ratovima protiv Turske nastavlja Rusija u XIX. stoljeću 
rad i nastojanje carice Katarine II. Poznato je, kako je snovala 
ova znamenita vladarica da Osmanlije protjera iz Evrope i da zasjaji 
ruski krst na Sofijinoj crkvi u Carigradu. Mirom u KuČuk-Kai- 
nardže (god. 1774.) započinje se čitavi niz mira, u kojima Rusija po 
malo ali dosljedno odkida komad po komad od turske države, oslo- 
badjajući pri tom Srbe, Grke, Rumunje i Bugare izpod turskoga 
gospodstva, pod kojim su kroz vjekove čamili. Osmanlijsko carstvo 
poče od ratova s caricom Katarinom II. sve više propadati, pak je 
jedino nesložnost evropskih vlasti glede razdiobe turske baštine 
spasla do danas obstanak osmanlijske države u Evropi. •— Iza 
kako je Rusija pod carem Aleksandrom I. na zapadu sretno rato¬ 
vala sa Švedskom, a za tim u savezu s Austrijom, Pruskom i En- 
glezkom svladala Napoleona I., posveti svu svoju pažnju tako 
zvanom „iztočnomu pitanju*. Nastojanjem Rusije oslobadjaju se 
donekle turske vlasti Srbi god. 1817., a iza slavne pobjede savez¬ 
ničke (Rusija, Englezka i Francuzka) nad turskim brodovljem kod 
Navarina (god. 1827.) i sjajnih uspjeha ruske kopnene vojske 
(Diebić „Zabalkanski*) dobiše Grci mirom u Drinopolju svoju neo¬ 

visnost (god. 1829.). Sretan taj rat s Turcima, zatim što je poljski 
ustanak god. 1830. i 1831. svladan (Paskiević), podiže znamenito 
ugled ruskoga cara Nikole I. u Evropi. Njegova stroga vlada 
prouzroči, te se god. 1848., kad je plamen prevrata planuo cielom 
Evropom, nije u Rusiji ni živa duša maknula, dapače car Nikola 
pripomogne još susjednoj Austriji svladati magjarski ustanak (1849.). 
U to doba bijaše car Nikola na vrhuncu svoje moći i slave — 
prvi vladar u Evropi; ali to ne potraja dugo. Uzdajući se u svoju 
moć i videći kako je god. 1848. čitava Evropa klonula, odluči car 
Nikola učiniti konac i kraj trulomu carstvu osmanlijskomu. Nje¬ 
govu namjeru spriečiše u krimskom ratu (1854.—1856.) „zapadne 
vlasti* Francuzka i Englezka, a kasnije i Austrija. Parizkim je 
ugovorom iza toga rata izgubila Rusija gospodstvo na Crnome 
moru i pokroviteljstvo nad iztočnim kršćanima. Svakako je odviše 
elegičan ton, kojim je udario Rambaud govoreći o tom ugovoru. 
On naime kaže: „Tako su eto uništeni bili plodovi politike Petra II., 
Ane Ivanovne (1730.—1740.), Katarine II. i Aleksandra I.; isto 
su tako njim upropaštene ratne luke i brodovlja, štono ih je stvorio 
Potemkin, vojvoda Richelieu, markiz Traversay i admiral Lazarev; 
a zapuštene su tvrdjave Sevastopolj, Kinburn i Jenikale. Nestalo 
je nadanja o gospodstvu i osvajanju, što su ih pobudjivali kajnar- 
džijski, bukareštski i jedrenski ugovori. Nikolinom zlosretnom poli¬ 
tikom propade djelo dvjesto ljetnih sretnih napora*. Nema sumnje, 
da su znamenite, a donekle i koristne posljedice nesretnoga krim¬ 
skoga rata po Rusiju imenito glede unutrašnje politike, kao što 
ćemo još i kasnije razložiti, no što se tiče vanjske politike Rusija 
je spomenutim nesretnim ratom samo na kratko vrieme bila zaustav¬ 
ljena u svojem pobjedonosnom napredovanju protiv Turske. Tek su 
minula dva decenija iza toga rata, a Rusija opet stupa na bojno 
polje. U rusko-turskom ratu god. 1877. i 1878. za Aleksandra II. 
bude u svojim temeljima potreseno tursko carstvo sjajnim uspjesima 
ruske vojske, koja padne do pod Carigrad. Na to su evropske vlasti 
poimence Englezka, Njemačka i Austro-Ugarska na berlinskom 
kongresu (1878.) u prilog pobiedjene Turske ublažile i preinačile 
&an Btefanski mir, koji je pobjednica Rusija bila sklopila 
s Turskom. „Berlinskim kongresom* piše Rambaud „Rusija je 
dobila Besarabiju i armenska okružja, ali je Bugarska, kojom je 
ona kanila gospodovati, umanjena i razdvojena; saveznice joj Srbija 
i Cma Gora odieljene su jedna od druge; a Austro-Ugarska kao 

klin medju te đvie države zabijena, postade gospodaricom dviju 
slavenskih pokrajina, promieni sasvim sudbinu srbskoga naroda, 
iz bliže je nego li Rusija uplivala u Biogradu i na Cetinju, te se 
čini da joj je povjereno, da pretegne i obuzda moć rusku. Tako 
eto Austro-Ugarska ruskom krvlju i pobjedama dodje do Bosne i 
Hercegovine i do puta u Solun; Englezka do Kipra i pretežnog 
položaja u Maloj Aziji; vidi se, da kod diobe nisu baš Rusijini su¬ 
parnici prošli kratkih rukava." 

No berlinskim kongresom balkanski poluotok nije konačno 
umiren, a nije riešeno ni „iztočno pitanje". Turska čini se da se 
je u novije doba od straha pred silom ruskom posve podala u ruke 
Rusiji; i takovih primjera ima u povjestnici, da se države i narodi 
na rubu propasti bacaju u naručaj onomu , za koga vide, da će 
im grob izkopati. Nisu li stari Grci za domaćih borba tražili oslona 
u Macedonije, za koju se znalo, da sprema propast grčkoj slobodi 
i neovisnosti? Ili zar nemamo slične prilike u starijoj ruskoj po¬ 
vjestnici? Zar nisu veliki knezovi vladimirski stolujući u Moskvi 
pomagali velikomu kanu, da si podvrgne manje ruske knezove ? U 
moskovskih su knezova tražili veliki kani pomoć protiv svojih ne¬ 
prijatelja, a na to su pomagači i branitelji velikih kanov a malo 
po malo srušili „zlatnu hordu". Nama se čini, kano da će se u 
skoroj budućnosti nešto slična dogoditi izmedju Rusije i Tur ske. 

Prije nego li završimo ovu sliku o razvitku ruske države, koja je 
proslavila god 1862. tisuegodišnjicu svoga obstanka odkrićem kra¬ 
snoga spomenika u drevnom Novgorodu na Iljmenskom jezeru (si. 6.), 
treba da još jednu spomenemo. Izvanjsku smo povjestnicu rusku i 
njezine ratove izpratili eto do najnovijega vremena, sada još pre- 
ostaje da vidimo, kako se je Rusija razvijala u svojoj unutrašnjosti 
do najnovijega doba. U tom je pogledu svakako odlučan neuspjeh 
Rusije u Rrimskom ratu. Svi su u Rusiji mislili, da je nesreći na 
Dunavu i u Krimu većinom bila kriva uprava, koju podupire u 
zloporabama joj mučanje javnoga mnienja, zatim robstvo štampe 
i strogost redarstva i cenzure. Velikom su naukom bili za Rusiju 
dnevi nesretnoga krimskoga rata; vidjelo se je naime, da se narod, 
kojemu je većina ratara robstvom sputana, ne može ogledati 
s evropskim narodima u umnom znanstvenom i obrtničkom na- 
predku; a uspjeh je u modernom ratovanju posljedica svih moralnih 
i materijalnih sila pojedine države. Osudjen je sustav, po kojem je 
Rusija upravljana po starom kalupu iz tihih ureda, a da se narod 


ništa nije pitao o predmetima, koji se njega ticahu. Izgledalo je 
iza toga rata kao da je zemlja progutala konservativnu Rusiju 
Nikole I., tako je sav sviet u Rusiji bio sada liberalan i željan 
velikih promjena, čitavom je zemljom provijavala struja smionih 
nada i drzkih poduzeća. Sam car Aleksandar II. javljajue ruskomu 
narodu manifestom konac krimskoga rata izrazuje uvjerenje svoje, 
„da će zajedničkim upinjanjem vlade i naroda" važne reforme u 
upravi i sudstvu izvedene biti. U svojoj nestrpljivosti za reformama 
htjelo je javno mnienje s početka, da se sve na jedanput započne; 
nu naskoro se je uvidjelo, da su sva pitanja u savezu s pitanjem 
o oslobodjenju seljaka. Budi da se povela rieč o samoupravi, od¬ 
goju, obrtničkoj slobodi, vojničkoj službi i ravnopravnosti pred za¬ 
konima, uviek se je došlo do društvene reforme. Već godine 1857. 
ustraja se „središnji odbor za poboljšanje seljačkoga stanja". Na 
sve strane se vieća i razpravlja o dokinuću kmetstva. Novine hvale 
to poduzeće, „kojim će se otvoriti novo i slavno doba u narodnoj 
povjestnici". Posljedica višegodišnjega razpravljanja i viećanja ne¬ 
brojenih odbora bijaše, da je 19. veljače god. 1861. manifestom 
cara Aleksandra II. oglašen novi zakon, kojim se dokida kmet¬ 
stvo, te se 23 milijuna ljudi oslobadja od nevoljničtva, a ujedno 
se polaže osnov nezavisnomu seljačkomu staležu. Istina je, da je 
već car Nikola I., ma koliko je god bio neprijatelj slobodnjačkih 
ideja, za cieloga svoga života snovao o oslobodjenju seljačtva, ipak 
ta slava ide njegova sina Aleksandra II. „cara osloboditelja", koji 
je to u istinu izveo. Moramo takodjer priznati, da se je pri tom 
liepo ponielo i rusko plemstvo. Ono je pokazalo mnogo patriotizma 
i samozataje, dobro znajući, da u životu narodnom ima momenata, 
u kojima je mudro i nuždno, da privilegovani staleži žrtvuju nešto 
duhu vremena i narodnim potrebama. — Velik posao oslobodjenja 
bijaše za pravo razdjeljenje stare obćine medju gospodare i seljake. 
Bijaše tu štošta pregorjeti i jednoj i drugoj stranci. Došlo je da¬ 
pače i do nemira u nekim pokrajinama, ali u cielom provedeno je 
to veliko djelo u miru. Oslobodjenje bilo je svakako dobra i nuždna 
reforma, koja je, istina, stajala žrtava tadašnje pokoljenje, nu od 
koje će buduća pokoljenja pobrati obilan plod. 

Kao naknadu za svoje žrtve tražili su viši krugovi u Rusiji 
dalje reforme i više političke slobode. Nije doduše došlo do ustavne 
vlade, ali su bar velike reforme učinjene u sudstvu i pokrajinskoj 
upravi, a kasnije u vojničtvu, o čem će biti govora kasnije na 

Hoifc : Slike iz obć. zemljopisa V.—1. 3 

Turgenjev u svom romanu očevi i djeca nadjenuo ime nihi¬ 
lista, koje im je kasnije i ostalo. Nihiliste su u glavnom pristaše 
buntovničkih ideja, što su se polovicom ovoga vieka daleko razširile 
po zapadnoj Evropi, te su unesene i u Rusiju sa zapada preko ruske 
mladeži, koja je iza krimskoga rata mnogo polazila zapadna, ime- 
nito njemačka sveučilišta. Uz materijalističke teorije i tlapnje o za¬ 
jedničkom imutku i slobodnoj ljubavi zadobila je nauka nihilista u 
Rusiji još posebni karakter prema narodnoj ćudi i osebujnim ži¬ 
votnim prilikama, kojima je ruska mladež bila podvrgnuta. Ovdje 
treba da iztaknemo, kako je tadanje stanje ruskoga družtva za čudo 
išlo na ruku razvijanju nihilista. čitava je Rusija u svim joj raz¬ 
redima i u svim udovima svojim bolovala od promjene, nastale 
s reforama: od njih su izkusili do sada samo terete i neprilike, ali 
blagodati još nisu. Vlasteli, kojoj je oduzet dio njenih zemalja i kojoj 
seljaci više ne robotahu, ne navikavši se još na gospodarske poslove 
prema novim prilikama, umanjiše se prihodi. Seljaci opet nisu nikako 
mogli pregorjeti, što je tobože jedan dio njihovih zemalja ostao 
starim njihovim gospodarima, a uza to se njihovim običnim teretima 
pridružiše i godišnji odplatei. Osnivanjem mnogih gimnazija i mnogih 
Stipendija na sveučilištima množio se je neprestance broj djaka; 
budući da je još postojao stari upravni sustav i starinska predaja, po 
kojima su javne službe ostajale gotovo u istim rukama, to je izu- 
čenim djacima bilo otvoreno samo malo mjesta u upravnoj službi. 
K tomu je ministarstvo javne nastave, ozlojedjeno raznim demon¬ 
stracijama, izdalo neke natražnjačke naredbe: pristup je višim nau- 
kama otežčan; kazne su suviše stroge bile za neznatne prestupke; 
izključenja i ukinuta sreća pojedinaca s kake djetinjarije ogorčiše 
svu silu porodica, stvoriše na stotinu protuha, i potisnuše u biedu, 
dokolicu ili buntovničko kolo nihilista mnogog mladića, od čijega 
se je žara mogla izbiti korist. Isto su tako propadale, i sa sličnih 
razloga, ali samo u manjim razmjerima, i djevojke, koje su svršile 
gimnazije; tako su ih n. pr. nagovarali, da uče medicinu, a onda 
su im opet stali na put. S toga su i žene igrale prilično važnu ulogu 
u nihilističkoj stranei. Nezadovoljstvom vlastele kao i seljaka, nepri¬ 
jateljstvom mladeži, koja se je nadala, da će joj se većma otvoriti 
vrata službama, samovoljom redarstva i uprave, većim vojničkim 
nametima, propalim nadama liberalaea, koji su težili za ustavom 
napokon neodlučnošću i krivim postupcima vlade, koja je više puta 
gledala da drugom rukom oduzme, što je jednom dala: svim tim je 


SI. 6. Spomenik 1000-godišnjice u Vel. Novgorodu. 

ostatke svoje samouprave, te bi posve sđružena s Rusijom; ruski 
jezik postade službenim jezikom u Poljskoj. 

U to doba pojaviše se u Rusiji novi ljudi, kojima je Ivan 


drugom mjestu ove knjige. — Dok se je ovako u Rusiji neumorno 
radilo oko napredka u svim granama javnoga života, bukne g. 1863. 
poljački ustanak, koji bude brzo utišan. Poljska izgubi zadnje 

nastalo neko nezadovoljstvo, koje je pospješivalo širenje buntovničkih 
misli i postajanje tajnih clružtava. Naskoro se pokazaše užasne 
posljedice rovarstva nihilističkoga. Atentati učestaše na najodličnije 
državne dostojanstvenike, od kojih mnogi zaglaviše. Bodež, dinamit, 
lagumi doprieše dapače do okoliša careva. Napokon se odluči car 
Aleksandar II., da dade zemlji ustav-zastupstvo; ali zaglavi od bombe 
dne 13. veljače g. 1881. — upravo onaj dan, kad se imao da proglasi 
novi ustav. Njegov sin i nasljednik Aleksandar III. održa „status 
quo“. II svojem manifestu javi narodu: „samovlastnu svoju moć, koju 
je dobio od Boga, te koju je dužan uzdržati i učvršćavati. “ Toga 
se drži i njegov sin i nasljednjik sadašnji vladar car Nikola II. 


Završujući povjestnički razvitak ruskoga carstva, spomenimo 
jednu osebujnost ruske države, koju strani narodi krivo shvaćaju — 
to je auktoritet carev. Kako je poznato, auktoritet carev je donekle 
personificirao Nikola I. ne samo svojim činima, značajem već i 
visokim stasom i veličajnim licem svojim. U Rusiji je carska vlast 
absolutna, jer nije omedjena konstitucijom. No zar iz toga sliedi, 
da je vlast autokratska u modernom smislu isto, što je vlast de¬ 
spotska? Kao odgovor na to pitanje spomenimo, da rieč „samodržac* 
znači isto, što grčka rieč „auTOZ-pavo;* t. j. onaj, koji vlada neo¬ 
visno i slobodno. Carevi su doista istom onda primili taj naslov, 
kad su se posve oslobodili mongolskog jarma. Kada mužik piše u 
svojoj molbenici na njegovo veličanstvo: „samodržavni gosudar“, 
želi time reći: svemoćni vladaru, što je car u istinu. Nu ako carska 
vlast nije omedjena pisanim zakonima, to ju ograničuje neizmjerna 
odgovornost. Nijednome caru nije bila ta odgovornost tako jasna, 
kao caru Nikoli I. Očevidno se je ugledao u nj unuk mu Aleksandar III. 
Nijednome caru ruskomu pa ni samomu Nikoli I. nije bilo ni na kraj 
pameti, da reče poput Ljudevita XIV.: „Država sam ja.“ Mogli bi 
to oni reći, jer sami zastupaju državu, ali to ne odgovara njihovomu 
shvaćanju carske vlasti. Pojam, što su ga ruski vladari sviju vremena 
imali o vlasti svojoj, duboko uvjerenje, da im je ovu podielio narod 
— tumači nam pravi značaj ruskoga carizma. „Za cara niesu 
prava drugo nego posljedice dužnosti.“ 

Crtica iz obiteljskoga života cara Nikole I. pokazat će nam, 
kako je on jedne i druge shvaćao. Jednoga dana za vrieme odmora 
igrahu njegovi sinovi Aleksandar i Konstantin igru šah u sobi. 

Prvi bijaše već dobio nekoliko puta, kad mu drugi, koji bijaše 
veoma živahan i bistar, predloži, da bi sad, posljednji put, igrali za 
krunu. Ovaj put je dobio igru mladji sin Konstantin. Veselo je 
poradi te pobjede skakutao po sobi pozdravljajući sam sebe care¬ 
vićem. U to unidje u sobu car Nikola. Saznavši o čem se radi, 
izgrdi starijeg sina, te mu reče: „Nesretniče, kakov pojam imaš ti 
o Rusiji? Zar ona pripada caru? Nemoj nikada zaboraviti, što ću 
ti sada reći: Svi, visoki i nizki, dužni smo, da radimo za domovinu, 
a mi na najvišem mjestu moramo joj biti prvi sluge. “ Ove krasne 
autentične rieči kano da su odziv znamenitih rieči Petra Velikoga 
dan prije bitke kod Pultave: „Došao je čas“, reče svojim vojnicima, 
„u koji će se odlučit sudbina domovine. Nemojte misliti, da se borite 
za Petra, ne; vi se borite za carstvo, koje je Petru povjereno; za 
domovinu, vjeru, crkvu Božju. A Petar je spreman žrtvovati život 
za slavu i dobrobit Rusije.* 

Ovim crticama, koje pokazuju, kako su razumievali zadaću 
svoju ruski vladari, dodajmo još jednostavnost navika, potreba i 
običaja njihovih. Jednostavno na građjansku odjeveni, uklanjajuć 
se službenim ceremonijama, obilaze oni znanstvene i umjetničke 
zavode, kao n. pr. Petar Veliki u Parizu. Nikola I. voza se po 
petrogradskim ulicama u malenim saonicama jednoprežno. Carevi 
povjerljivo odgovaraju svakomu, koji ih što pita, i dozvoljavaju, da 
ih narod nagovara sa „ti“; oni slušaju u ratno doba u vojsci zapo- 
viedi višega u činu zapovjednika, kao što je to činio Petar Veliki, 
Nikola I. i Aleksandar II. Svi su pokazali toliko junačtva, dobro 
srce i mnogo sućuti prema svojim podanicima. Nikola I. je posje¬ 
ćivao svaki dan bolnice, kad je harala god. 1830. najžešća kolera; 
Aleksandar III. vlastoručno njegovaše prve žrtve nesreće Borkijske; 
a kako bolno jecaše sadašnji car Nikola II., kad je na stotine 
ljudstva zaglavilo na poljanama moskovskim prigodom njegove kru¬ 
nidbe? — čitalac po svemu onomu, što smo prije kazali o postanku 
ruske monarhije, lako razumije, kako je u tom ogromnome carstvu 
vez izmedju vladara i naroda ne samo nježan i tiesan već neraz- 
rješiv pače svemoguć. 

Ujedno se razumije, da se ne da prispodobiti ruska monarhija 
ui sa zapadno - evropskim ni sa azijskim državama. Ruski narod 
smatra cara izabranikom medju izabranima, najstarijim medju starje¬ 
šinama od sviju mirova u Rusiji, dakle braniteljem narodnih prava, 
štitom pravoslavne crkve, pomazanikom gospodnjim. Sveti je i vjerom 

pravoslavnom posvećen odnos izmedju cara i naroda. — Svaki dan 
narod moli, da bi Bog očuvao cara, a uztreba li, dat će svaki caru 
sve što ima, i samu krv svoju, čovjek se mora čuditi gledajući tako 
divni i srdačni vez izmedju cara i njegovih podanika, vez, koji ne će 
raztrgati niti dinamit, niti bombe nihilista. 

Danas, gdje Busija primivši prosvjetu evropsku nosi ovu u 
Aziju, danas može se reći, da ima veliku i sjajnu budućnost. A kako 
vrši Rusija i njihovi vladari tu svoju misiju? Evo, što piše o tom 
jedan Englez: „Ruski su vladari tako uzgojeni, da trpe običaje 
pojedinih naroda velike svoje carevine. Ruskomu vladaru ne pada 
na pamet, da sili čerkeze i Fine, da bi udesili svoj način života 
prema ruskomu. Isto tako ne dopuštaju ruski vladari, da zemlja, u 
kojoj je ruska vojska smještena za uzdržavanje mira, plaća danak 
za vojsku . .. Rusko geslo nije imperium et libertas, već imperium 
et aequitas. Upravo takova je disciplina potrebna u Aziji: Turke- 
stan nije samo porušen, već je čisto ruski. Gdje se jedanput ruski 
orao nastani, tamo nema pobuna ni ustanaka. Nijedan se Rus ne će 
odlučiti, da se bahato ponaša prema upokorenomu . . . Svatko znade, 
da bi Nikola I. svakoga smrvio svojim prezirom, koji bi se usudio 
umjetnim načinom praviti razliku medju njegovim narodima. Gruzijci, 
Turkmeni, Sibirci, Velikorusi jednaki su pred carem.* Ovakim radom 
doći će Rusija do najuzvišenijeg cilja na slavu svoju, na sreću 
cielog čovječanstva. 


II. 

Svjetski položaj, medje i razvitak obala. 

Veličina i smještaj Rusije u obće a napose evropske Rusije. — Prirodne medje na 
sjeveru, zapadu i iztoku. — Kako je težko odrediti južno-iztočnu medju Evropi. 

usko carstvo zaprema 22,287.221 □ km. i to cielu iztočnu 
Evropu, zatim čitavu sjevernu i jedan dio unutrašnje Azije, 
što čini l /r, svega kopna na zemaljskom površju. Na zapad seže do 
17° 50' (zapadna točka ruske Poljske), a na iztok do 190° 16' izt. 
duž. po Gr. (Beringova cesta); najjužnija je točka u 37° 10' (oaza 
Merv) a najsjevernija u 78° 4' sjev. šir. (glavina ćeljuskin u Sje¬ 
vernom ledenome moru). Na zapadu medji rusko carstvo s Nor- 
vežkom, Švedskom, Baltičkim morem, Njemačkom, Austro-Ugarskom 
i Rumunjskom; na jugu sa Crnim morem, turskom Jermenijom, 
Perzijom, Kaspijskim morem, slobodnim kanatima Turanske i sa 
sjevernim dielom kitajskoga carstva, na iztoku sa Velikim oceanom 
a na sjeveru sa Ledenim morem. Tako ogromne suvisle države 
gotovo još nije vidio sviet. 

Evropska Rusija (sa Poljskom i Finskom), o kojoj se 
jedino govori u ovoj knjizi, zaprema 5,427.124 Q km., čitavu 
iztočnu Evropu, te se prostire kao suvisla cjelina iztočno-evropskoga 
nizozemlja od 44° 28' sjev. šir. (Baleklava na poluotoku Krimu) do 
70°., ili uključivo s otokom Novom Zemljom do 76° sjev. šir. t. j. 
od južne obale Krima do Karskoga mora, što mjeri oko 3153 km. ■ 
od najzapadnije pak točke ruske Poljske (17° 50') do najiztočnije 
u Uralu u 62° izt. duž. po Gr. mjeri 2968 km. 

Na sjeve r u medji Rusija sa Sjevernim ledenim morem, kojemu 
su glavni dielovi Karsko more, Českaja-zaliv i Bielo more. Ovo se 
je more na zapadu zalivom Kandalakskaja i na iztoku velikim 
utočnim zatonima rieka Onege, Dvine, Mezenja duboko uvalilo u 



sjevernu rusku obalu, ali ne prija brodarstvu, jer je do mjeseca lipnja 
smrznuto. Na zapadu prema Švedskoj i Norvežkoj ne ide ruska 
medja izravno najkraćim smjerom izmedju Varanger-fjorda i Bot- 
ničkoga zatona, već teče dalekim sjevernim lukom oko Inara-jezera. 
Ponajprije se dugo drži Tana-elfa, a kod povirja te rieke skrene 
daleko na zapad zaokružujući oko izvora Muonia-elfa, znatnoga 
pritoka Tornea-elfa. Tu se je ruska medja približila na 40 km. 
daljine Altantskom oceanu. Napokon teče dalje medja južno-iztočnim 
i iztočnim smjerom niz rieku Tornea sve do njezinoga ušća u Bot- 
nički zaliv. Odavle je zapadna medja Rusije Baltičko ili Iztočno 
more sa Botničkim, Finskim i Rižkim zatonom, od kojih su prva 
dva svake zime smrznuta, pošiljajući gdjekada još mjeseca svibnja 
velike sante leda u glavnu kotlinu Baltičkoga mora. Finski zaton 
počinje u meridijanu glavine Hangoudd, te postaje k iztoku sve plo- 
snijim. Rižki je zaton morskim vratima izmedju kopna i otoka 
Mohna spojen sa Finskim zatonom. Maleno morsko tiesno razstavlja 
otok Mokn i Oesel. Morska vrata, Soala zvana, vode izmedju Oesela 
i otoka Dago u Baltičko more. Kod Polangena, sjeverno od Kurske 
zatoke, ostavlja ruska zapadna medja Baltičko more. Dalje prema 
iztočnoj Prusiji te prema Poznanjskoj i Šleziji nema osobitih 
prirodnih medja. Počevši od Galicije čine mjestimice prirodnu 
medju rieke Visla, Sana, Podhorce i Dnjestar prema Austro-Ugarskoj 
a rieka Prut prema Rumunjskoj. Južnu medju Rusije čini gotovo 
bezotočno Orno more. Njegove su obale jednolične, jedino ima polu¬ 
otok Krim (stara Taurija) nešto razvedeno primorje. Tomu poluotoku 
na iztoku je Azovsko more, a na zapadu Odesa-zaton sa Dnjeprovim 
i Bugovim limanom. Plitki i baroviti morski dielovi s obje strane 
Perekop-prevlake imadu značajna imena: na iztoku „Gnjilo more“ 
a na zapadu „Mrtvo more.“ Iz Azovskoga mora vodi cesta Krč- 
Jenikale u Crno more. 

Gdje je dalje na jugo-iztoku medja Evropi i Aziji, težko 
se dade odrediti, kao što smo već spomenuli u II. knjizi (na 
str. 5. i 6.) ovoga djela. Počevši od Crnoga mora do Urala ne 
kaže nam točno ni geologija ni plastika tla, gdje prelazi evropsko 
kopno u azijsko. Na krajnjem sjevero-iztoku, istina, možemo mirne 
duše kao medju uzeti gorje Ural, jer nam se prikazuje usred mladjih 
naslaga s obje svoje strane kao dugi arhajski pojas, te je i izvanjski 
kao gorje u opreci prema susjednim nizinama. Ali na južnom kraju 
Urala nestaje spomenutih izrazitih razstavnih biljega. Tu je za pravo 


nastavak Urala đielomice arhajsko Mugođžar-gorje, s kojega rieka 
Emba prilično izravno hrli u Kaspijsko more, ali zapadno-azijske 
stepe nastavljaju se udoljinom s obje strane Embe od Aralskoga 
jezera prema Kaspijskome moru i preko rieke Urala do Volge. 
Aralsko-kaspijski bilinski pojas ide i preko doljne Volge, te seže 
na kvarternom tlu do Manič-rieke, koja se dolazeći sa Kavkaza na 
ravnici podno Ergeni-brežuljaka raztače u Kaspijsko i Azovsko 
more. Pošto su i Ergeni-brežuljei i njihov sjeverni nastavak brež- 
nata obala Volge sastavljeni od slojeva tercijarne formacije, te se 
izpinju preko 200 m. iznad područja doljne Volge, koja je đielomice 
niža od lica morskoga; to bi se taj brežuljasti lanac kao i od Volge 
do Urala udarajući Obći Sirt mogao uzeti geoložkom medjom Aziji 
i Evropi, A za tu medju kano da govore i etnografijske prilike. 
Pravi naime stepni puci Kalmuci i Kirgizi prodiru s iztoka do 
Volge i Ergeni-brežuljaka, a dalje k zapadu stanuju Rusi. Tu je 
dakle razmeđje mongolskoga i slavenskoga svieta. 

Dakako da moramo priznati, da kvarterne tvorine sa Volge 
sežu daleko na sjever i k jugo-zapadu u Manič-nizinu do Crnoga 
mori, i da ruska stepna flora preko srednjega i gornjega tieka rieke 
Urala prodire i u zapadnu Šibiriju. Po tom bi dakle mogli smatrati 
medjašnicom Evropi i Aziji crtu, što si ju pomišljamo povučenu 
diljem Ural-gorja Obćega Sirta, Volgom, Ergeni brežuljcima i Manič- 
nizinom. Samo treba, da onda tu medju dalje povučemo prema 
Azovskome moru cielom Manič-nizinom, jer se tamo razstavljaju 
kvarterne od sjevernih tercijarnih tvorina i jer Manič-nizina čini 
najdublju udolinu izmedju južne Rusije i Kavkaza. Po tom bi 
Kavkaz bio azijsko gorje. No po svom sastavu i izvanjem licu je 
Kavkaz po sriedi izmedju azijskoga i evropskoga gorja, pak je već 
čuveni geograf staroga svieta Strabon stavio pitanje, imade li se 
Kavkaz računati k Aziji ili k Evropi. S evropskim se gorjima podu¬ 
dara Kavkaz svojim sjevero-zapadnim smjerom i u zapadnom dielu 
svojim k sjeveru upravljenim naborima, dok je za čudo njegovo 
iztočno krilo počevši od Kasbeka naborano prema jugu, te se po 
tom sudara sa smjerom nabora u velikim azijskim gorjima. S ovim se 
gorjima slaže i u tom, što je neobično razsjednut dubokim zjalima 
na visoke kose, što se u evropskom velegorju u Alpama ne opaža. 
K tomu je njegova rieka Terek skroz azijske naravi, jer izvirući na 
jugu glavne kose, prodire ju i sjeverno od gorja utječe u more. Budući 
da se po tom Kavkaz u istinu prikazuje nekako posrednim gorjem 

izmedju Azije i Evrope, dakle pravo medjašno gorje, moglo bi se 
pitati, ne bili se uzelo bilo Kavkaza kao graniea izmedju oba konti¬ 
nenta. Dalje bi zatim išla medja zapadnom i sjevernom obalom 
Kaspijskoga mora i napokon ili riekom Uralom i glavnim lancem 
Ural-gorja ili Emba riekom i arhajskim Mugodžar-gorjem. 

Po ovom, što smo do sada glede južno-iztočne i iztočne pri¬ 
rodne medje razložili, jasno je, da k Evropi svakako spada zapadna 
obala Volge k jugu do Caričina, Ergeni-brežuljci i tercijarno tlo 
Manič-nizini na sjeveru. K Aziji pripadaju nesumnjivo Armenija i 
Georgija, južno od crte Rion-Kur, nadalje iztočna obala Kaspijskoga 
mora i stepe na iztoku rieci Embi. Prieporno je pak tlo izmedju 
Manič-nizine na sjeveru i crti Rion-Kur na jugu, zatim izmedju 
Ergeni-brežuljaka i brežnate Volgine obale na zapadu i Emba-rieke 
na iztoku. Izmedju Azije i Evrope mogu se dakle postaviti tri pri¬ 
rodne medjašne crte: 1. Crno more — Azovsko more — Manic-nizina 

— Ergeni-brežuljci — Volga — Obći Sirt — Ural-gorje; 2. Crno more, 

— b'ilo Kavkaza — zapadna obala Kaspijskoga mora — TJral-rieka 
i Ural-gorje; i 3. Crno more — crta Rion-Kur — iztočna obala 
Kaspijskoga mora — rieka Emba — Mugodžar-gorje —■ Ural- 
gorje. Rusija odredjujuei s praktičnoga gledišta političke granice 
izmedju Evrope i Azije nije se mogla ni malo obazirati na prirodne 
prilike, već je podielila svoju vlast u oba kontinenta ovako, da 
evropska Rusija politički zahvata na iztoku a preko Urala, a na 
jugu preko Kavkaza. 


Visinska razgrana. 


Pristup. Finski jezerski plošnjak. — Veliko rusko nizozemlje u obće. — Geo- 
ložke prilike velikoga nizozemlja. — Obličje ruskoga nizozemlja. — Eelief 
ruskoga nizozemlja. — Sjeverno-rusko i Baltičko nizozemlje. — Središnji ruski 
ravnjak. — Karpatska položina i pontska nizina. — Krim. — Volgina zavala. 
Uralska položina i Kaspijska nizina. — Ural. — Podneblje. 

šija je s obzirom na visinsku razgranu ravna Evropa u 
opreci prema zapadnoj, gorovitoj Evropi. Ipak se dadu 
s visinskoga gledišta razlikovati tri daleka područja: finski je¬ 
zerski plošnjak, veliko nizozemlje i gorje Ural. Mi 
ćemo navedenim redom podati čitatelju sliku o visinskoj razgrani 
ruskoga carstva u Evropi. 

1. Izmedju Bieloga mora, Botničkoga i Finskoga zatona prostire 
se finski jezerski plošnjak. To je lomna visoka plosnina od 150 m. 
srednje visine. Finsko je tlo granitni ravnjak pokriven amo tamo 
oskudnom sipnicom, mjestimice zarastao šumama. „Ovo je tlo“ kaže 
I. Rein „labirintska smjesa suhe zemlje, vode, jezera i bara sa 
čitavim nizom plosnih humova i korutinastih slabo razvijenih dolina. 
Nebrojene rieke mjestimice brzicama („Fors “) ili pak poput jezera 
proširene, jezera riekama u lance spojena i često posuta skširima (hri- 
doviti otoci i badovi) ili pak dalekim barama okružena, livade i 
polja neznatnoga protega: to je karakter unutrašnje Finske.* Jedino 
uz hridovito primorje, pred kojim su se nanizali skari, imade tla 
za teženje. 

Zemlja, u kojoj se je finski živalj do danas čist održao, isto se tako 
razlikuje od izokolnih predjela kao što se u obće Fini razlikuju od svih svojih 
susjeda. Kao što Fini „poput izgubljene postaje" stoje medju germanskim i 
slavenskim svietom, isto je tako smještena njihova zemlja Suomen-maa 
t. j. „zemlja močvara" izmedju divljih gorskih predjela švedskih i dalekih 
ravnica ruskih. U Finskoj su iste granitne stiene kao u Švedskoj, jednaka su 

jezera i slapovi, ali švedskih golemih gorskih vienaca zaraslih šumama nema 
u Finskoj; isto tako močvara nevskoga područja ima dosta u Finskoj, dok 
se samo na jugu u Finskoj opaža nešto ravnoga tla, koje se može smatrati 
ogrankom velike ruske ravnice. Čitava zemlja naliči na orijaške predpotopne 
razvaline, iznad kojih strše jake granitne stiene, ovamo gole, ili mahovinom 
i lišajima posute, onamo pak rieđldm borom, jelom i brezom zarasle. Geolozi 
dokazuju, da su granitne stiene Finske kano otoci mnogo prije nego izokolna 
zemlja izbili iz mora. Po tom je Finska „zemlja močvara 11 možda najstariji 
kraj ciele Evrope, pak je onda već bilo rašća, dok su još daleke ravnice Buske 
bile na dnu morskom. No nekoč su bile finske granitne stiene mnogo više 
nego danas, a doline su bile dublje, što nam svjedoče daleke razvaline i silno 
kršje, što pokriva tamošnje tlo. Plazurske morene, koje su provalile i harale 
od sjevero-zapada k jugo-iztoku, kao što se to danas na tamošnjem tlu jasno 
opaža, u davno su doba stiene ogolile i izprale a doline kršjem i pieskom 
izpunile. Spomenimo još kako ima u Finskoj ogromnih balvana zabludjeloga 
kamenja, kao nigdje drugdje. Čitava su to kamenita mora, a neka od njih 
tako velika, da su na tom kamenju, koje je nekoć voda na stotine kilometara 
daleko valjala, izgrađjene kuće. Ima međjutim u Finskoj i tako orijaških 
balvana, te se ne da pomisliti, da bi ih voda naniela. Ove su se bez sumnje 
survajuće se ledene mase tako rekavši odkinule i prevalile. 

Na finskom se plošnjaku najviše iztiču jezera (si. 7.). Ova zapre¬ 
maju l / 9 a sa barama i pištalinama l / 3 finskoga tla. Jezera su finska 
plosne udubine u kršnom tlu protegljaste od sjevero-zapada k jugo- 
iztoku prema tomu, kako su se nekoć pomicale leđne plasine. Neka su 
jezera okružena morenama. Obično ovim jezerima voda pritječe i 
odtječe, ali ima mnogo takovib, koja se podržavaju padalinama. I. Rein 
podielio je finska jezera prema razvodnim medjama na 5 velikih 
skupina. Od tih je najznamenitija ona skupina, što se je smjestila 
u južno-iztoenoj Finskoj. Toj je skupini središte vrlo razgranjeno 
i otocima bogato Sajma-jezero (6800 Q km.), iz kojega odtječe 
rieka Yuoksa k Ladožkomu jezeru. Povrh toga vodi Sajma-konao 
izravno iz jezera u Viborg na Finskom zalivu. 

Saj ma jezero je najznamenitije finsko jezero. Njegov je odtolc Vuoksa, 
koja pritječe Ladožkomu jezeru. S početka teče Vuoksa dosta polagano tvo¬ 
reći čitav niz đražestnih otočića; ali što se više udaljuje od Saima-jezera, 
postaje sve tjesnijom: sad se raztače na više rukava, sad opet tvori malene 
slapove, dok napokon ne počne šumjeti i bučiti; pjeneći se njezini valovi 
dižu se poput morskih talasa, a zatim se muklim štropotom survaju u dno 
doline. To je slap Tajnionvirta ili maleni Imatra. Iza toga proširuje se 
korito rieke, koja se je opet umirila, ali samo za kratko vrieme, jer u to na 
novo počne se pjeniti i šumiti rušeći se preko stiena u dol. Ispod tik stiena 
zove se rieka Lauta-Suvanto t. j. „mirna vođa“, jer teče opet tako mirno, 
da je ovdje na rieei uređjen stalni prevoz. Mostova nema na rieei Vuoksi 
diljem njezinoga tieka, jer njezina duboka i deruća voda sprečava gradnju 

mostova. U to se je čitavo obličje riečne obale promienilo: korito se je suzilo, 
jer ga zatvoraju stiene, ogromne hridi izniru iz vode, o koje udarajući probija 
si put pjeneća se rieka. I opet se promieni okolica. Iza niza otoka otvora se 
daleki prekrasni vidik. Nestalo je divljih stiena, rieku prati s obje strane 
liepo teženo tlo, polja i livade, po kojima stada pasu, a njihova zvonca čuju 
se do obale. Ali najednom začuješ mukli šum, rieka postaje nemirna, proširi se 
poput jezera i strjelovitom brzinom hrli izmedju granitnih stiena k jednom otvoru, 
odakle se čuje strahoviti šum. Eto nas kod velikoga Imatra slapa (si. 8.). 

Predivni prizor, koji tu vidiš, gotovo se ne da opisati. Žalibože mesu 
izokolne stiene dosta visoke, da bi mogao na jednom cieli slap pregledati a 
nagli zakretaj, kojim se rieka probija kroz hridi, sprečava vidik s jedne 
i s druge strane. Imatra nije doduše slap, kao ono američki Niagara s visokim 
stienama i vanrednim obiljem padajuće vode, ne može se izporediti ni sa 
Rajnskim slapom kod Schaffhausena, ali ipak iznenadjuje svakoga, kad ga 
ugleda poradi bjesneće rieke, kojoj sad ovdje sad ondje nastoje da sprieče put 
hridi i badovi, o koje se voda kao u divljem bjesnilu sičući uzvija i napunja 
zrak čitavim daždem pjena, sad bisernih, sad opet srebrenastih, zlatkastih ili 
rumenkastih prema različitoj sunčanoj razsvjeti. Nije to za pravo slap već 
preko 3 km. duga brzica, kojom medjutim tolike mase vode odtječu, da se 
može Imatra s punim pravom spominjati uz najveće slapove na zemlji. 

Preko Vuokse i Imatre ne vodi most kao preko Niagare, no ipak su 
obje obale preko Imatra-slapa spojene na osebujni način, što podpuno pristaje 
onoj divlje romantičnoj okolici. Godine 1872. napeli su nad Imatra-slapom 
jako uže od žice, izradjeno u nekoj Londonskoj tvornici, a može nositi teret od 
3500. kgr. Na tom užetu visi koš, u kojem se mogu zgodno smjestiti dvie osobe. 
Ovaj se koš na užetima pomiče na spomenutom užetu od žice s jedne do druge 
obale. Čovjek bi rekao, da je takova zračna vožnja preko Imatre 7 metara nad 
licem rieke mnogo zanimljivija i čarobnija, nego li prielaz preko Niagare 
čvrsto izgradjenim mostom. Nedaleko od pavilona, koji je na obali Imatre 
podignut, nalazi se tako zvano „vražje kamenje 11 , koje narod drži za 
ostatke razbijenog vražjega maslačnjaka. — Neki drže, da je to. kamenje na¬ 
stalo time, da su se u vodenom vrtlogu manji kameni na većih tako dugo 
vrtili, dok nije u njima nastala duboka rupa. Ali je vjerojatnije, da je to 
kamenje nastalo u ono pradavno doba, kada su sezali ledenjaci daleko u 
Finsku. Još ima posebna vrsta Imatra-kamenja, što ga djeca putnicima na 
prodaju nudjaju. Parzot ih je držao okamenjenim školjkama, a bit će, da su 
dobili svoj posebni oblik (okrugli ili oblik broja 8) od vode. 

Obje obale Imatra-slapa zarasle su, što je velika riedkost u Finskoj, 
gustom šumom: sa desne obale spušta šuma svoje grane do slapa, a s lieve obale 
diže se u vis jela i bor. Vlaga, što se širi oko slapa, dala je život bujnome 
rašću izmedju drveća, raznobojno poljsko cvieće i ruže pokrivaju posvud tlo. 
God. 1871. podignuto je na drugoj obali na mjestu stare kukavne krčmice pri¬ 
jatno svratište u gotskom slogu, jer broj stranaca raste svake godine sve vise, 
pak ne prodje gotovo ni jedan dan, da ne bi koji stranac ovamo došao, da 
vidi najveće čudo Finske, gizdu te zemlje, čija je hvala opjevana već u staro 
pogansko doba. Već glasoviti narodni epos finski Kalevala slavi Imatra-slap 
kano najveći slap Finske, a kasnije su ga nebrojeni pjesnici opjevali, knjiga pak 

za strance na Imatra-slapu puna je stihova, koji slave Imatru u svim mo¬ 
gućim jezicima. 

Kad je god. 1870. otvorena željeznica iz Helsingforsa, sastavilo se je u 
Viborgu družtvo na dionice, koje nastoji neumorno da olakša posjet Imatra- 
slapa. To je družtvo najviše privriedilo, što danas turiste u tolikom broju 
posjećuju obale Vuokse. Parobrodi, prostrani omnibusi spremni su uviek 
putnicima; ceste su popravljene, svratišta izgradjena, u kojima se dobije za 
umjerene ciene izvrstna obskrba; 7 rubalja stoji vožnja od Viborga do Imatre 
i natrag. Čitav ovaj put bilo parobrodom ili kolima vanređno je liep i pun 
prirodnih krasota: ovamo gledaš čudnoga oblika stiene, nadvinute granitne 
mase, za koje bi rekao, da će se za čas srušiti, a tako se sbližuju s obje strane, 
da izmedju njih jedva vidiš nebeski svod; onamo opet otvoraju se daleki 
vidici na šume, livade i dražestna jezera. 

Južna je granica finskoga jezerskoga plošnjaka označena pale- 
ozoičkim naslagama, nz koje teče duga depresija s velikim i 
dubokim jezerima Onegom i Ladogom. — Alandsko otočje i 
Kvarki, plosni komadi baltičkoga pragorja, tvore dva otočna mosta 
preko mora do Švedske. 

2. Velileo rusko nizozemlje , koje se zove slavensko ili 
sarmatsko nizozemlje zaprema oko 4*/ 4 milijuna [J km., gotovo 
polovicu Evrope, te je po tom najveće jednolično područje evropsko. 
Veće su nizine samo tri na zemlji i to Sibirija, plosnina sjev. 
Amerike i nizina na rieci Amazonki u južnoj Americi. Nizozemlje 
se rusko prostire izmedju 17° 50' i 60 izt. duž. po Gr. i izmedju 
43° i 69° sjeverne širine, dakle 26 širinskih stupnjeva od subtropskih 
stepa na Kaspijskom jezeru do tundra, divljih pustoši s lišajima i 
mahovinom na Sjevernom ledenome moru. Na zapadu suvisi to 
nizozemlje sa sjeverno-njemačkom plosnom zemljom, na jugo-zapadu 
■sa vlaškom ravnicom; na jugo-iztoku se otvora prema dalekim 
stepnim plosninama aralsko-kaspijskog zavalja a na sjevero-zapadu 
medji sa plosnim baltičkim tlom. I prema moru na sjeveru, zapadu 
i jugu završuje se bez okrajnih izpona. Ostalu medju čine nizozemlju 
velika naborana gorja Karpati, Kavkaz i Ural. 

Tolika jednoličnost obličja ove daleke suhozemske plosnine 
temelji se u prvom redu na geoložkom sastavu tla, zatim na ne¬ 
znatnoj ispetosti ciele plosnine prema dalekom njezinom prostranstvu. 
TJslied te neznatne izpetosti tla, te zbog slaboga nagiba ne mogu 
rieke da izrade raznoliki relief, kao što to drugdje biva kraj istih 
geoložkih prilika, ali kraj veće izpetosti tla na pr. na visokim rav¬ 
njacima. Pa ipak se ne pričinja rusko tlo svuda ravnim, već se ne¬ 
prestano izmjenjuju ravne plosnine sa talasastim humljem, koje na 

nekim mjestima duboke i strmenite doline presiecaju. Pače i s obzirom 
na absolutnu visinu nije ovo područje za pravo neprekidna nizina, 
jer je najvećim dielom visoka preko 100 met., na nekim točkama 
do 350 met. a na podnožju Karpata dapače uzdiglo se iznad 
500 met., dok se je na drugoj strani kod Kaspijskoga jezera ule- 
knulo do 26 met. izpod raznine morske. Prema tomu se računa 
popriečna visina ruske ravnice oko 167 met. 

No pravili gorskih vienaca najniže vrste nema nigdje na tom 
nizozemlju. Izponci su plosne izbrežine i pošiei tla, na koje se posve 
lako popneš. Ipak su znameniti kao razvodja velikih riečja, koje 
se mogu na toj ruskoj’ plosnini slobodno bez zapreka razvijati. 
Izuzev Dunav u eieloj Evropi jedino se u Rusiji razviše orijaške 
rieke, koje se mogu izpoređiti sa veleriekama ostalih dielova svieta. 
Ogromne vodene mase, jer im slaza ne prekidaju ni tjesnaci ni 
brzaci, valjaju se polagano širokom aluvijalnom ravnicom ili dalekim 
zavaljastim udoljinama i korutinama izmedju izbrežina. čitavo to 
neizmjerno područje, kao riedko koje drugo na zemlji, presiecaju 
nebrojene brodarske ceste, koje se mogu lako preko plosnih raz¬ 
vodja spojiti. Prema tomu mogu riečne ladje iz luka na Ornome i 
Kaspijskome moru ploviti do luka na Baltičkome i Sjevernom 
ledenome moru. Samo neke su rieke dublje medju izbrežine usječene 
i jedino u takovim riečnim dolinama nastaju amo tamo liepi sliko¬ 
viti obalni predjeli. Napokon samo riedke rieke kao n. pr. Dnjepar 
prave su brzice, koje smetaju brodarstvu. 

Unatoč posvemašnjoj jednoličnosti u pogledu geoložkog sastava 
i obličja tla ima ipak u ruskom nizozemlju znatnih razlika u oko¬ 
lišnom karakteru, u vegetaciji i u temeljima ljudske kulture. Tim 
raznolikostima nije toliko uzrok geoložki sastav ruskoga tla, koliko 
ogromne lomne tvorbe na površju tla, koje na daleko po Rusiji 
nizine i izbrežine zastiru pokrivajući temeljno kamenje, tako da se 
ovo samo gdjegdje, ponajviše u riečnim udolicama vidi. Drugi je 
znameniti činbenik podneblje, koje je, kao što je posve naravno 
na tako prostranom tlu, vrlo različito. 

Rusko je nizozemlje u pogledu geoložkom vrlo plosna 
korutina, na kojoj iste najstarije paleozojske formacije pokrivaju u 
pravilnom neporemećenom položaju arhajsko pragorje. Na sjevero¬ 
zapadu, na granici baltičkoga tla, uleknulo se pragorje pod koru- 
tinu, da zatim tek u okrajnjem gorju Karpatima, Kavkazu i Uralu 
izbije na javu. I plosno naslagane sedimentne formacije nepregledne 

ove korutine pojavljaju se u okrajnjem gorju u slojevima obru- 
bljujući veliko ravno zavalje. 

Od ove unutrašnje korutine odieljena su na kraju dva odjela 
kano posebne manje korutine širokim glavičastim izbrežinama, koje 
su jedini tragovi jačoj dislokaciji ili poremećenju slojeva u ruskom 
nizozemlju. Jedna od tih pokrajnih korutina na sjevero - iztoku, 
zavala Pečore, odieljena je Timan-gorom, ogrankom Urala, 
u kojem kristalinski škriljevac i naborano paleozojsko kamenje iz¬ 
bija izmedju naslaganih mladjih formacija. Druga izbrežina je na 
jugu, te se obično zove južno-ruska granitna ploča a počinje 
na sjevero-zapadu kod Pripetske nizine, zatim teče izmedju Dnjepra 
i Buga k jugo-iztoku, a preko Buga k Azovskom jezeru. Ta neobična, 
osamljena pragorska izbrežina smjestila se pod obilnim stepnim 
tlom, tako da se vidi jedino kod riečnili udubina, no uza sve to je 
geoložki i orografijski vrlo znamenita, a prate ju sa sjevera jaki 
slojevi ugljena. Ova južno-ruska izbrežina razstavlja od velike unu¬ 
trašnje korutine rusko južno-zapadno zavalje, koje je s druge 
strane omedjeno naboranim gorjem Karpatskim i Krimom. Spome¬ 
nuto zavalje stere se po duljini od sjevero-zapada k jugo-iztoku; na 
jednom se kraju nastavlja u iztočnoj Poljskoj; na jugu je uvalom 
odeske drage izmedju Karpata i Krima otvoreno, a k jugu-iztoku 
ju veže pontijsko-kaspijska niz (sjeverno od Kavkaza) sa aralsko- 
kaspijskim zavaljem, koje takodjer donekle zasieca u naš opis Rusije. 

Po tom imademo u ruskom nizozemlju četiri geoložka pre¬ 
djela, koja se po načinu svoga postanka a i orografijski znatno 
medju sobom razlikuju: 1. Zavalje rieke Pečore, na sjevero- 
iztoku, puno plosnih jurskih slojeva, u pojedinostima do sada slabo 
izpitano. 2. Veliko unutrašnje glavno zavalje. 3. Južno- 
zapadno zavalje i 4. Aralsko-kaspijsko zavalje. Sva su ova 
zavalja u tom jednaka, što u njima nema naboranoga tla počevši od 
arhajskoga doba, te su po tom svi staloženi slojevi vodoravni; jedino 
u iztočnoj Poljskoj i Voljinu ima neznatnih nabora, koji su bez 
sumnje krajnji povijarci nizkoga poljskoga gorja. 

U velikom unutrašnjem zavalju, koje zaprema sav prostor 
izmedju Timan gorja i Urala do rieke Njemena i južnoruske gra¬ 
nitne ploče, paleozojske su naslage plosne, ter se samo nešto malo 
uzdižu tik uz okrajak Urala. Idući ovim zavaljem od Baltičkoga 
mora k Uralu naići ćemo postupno na sve mladje slojeve. U 
sjevero-zapadnom dielu toga zavalja imademo na površini ponajprije 

kambrijske i silurske naslage sve do Ladožkoga jezera. Dalje 
se prema unutrašnjem dielu ovoga zavalja gube spomenute for¬ 
macije pod daleko razširenim devonskim naslagama, uzmičući 
opet k jugo-zapadu pred diluvijalnim naslagama, koje zahvataju 
područje Njemena i gornjega Dnjepra. Dalje prema središtu zavalja 
od Valdajske visi do gornjega Dona širi se kameno-ugljena 
formacija. Kameni ugljen vadi se u velike u guberniji Tule, 
Kaluge, na Doncu, naime na sjevernom rubu južno-ruske granitne 
plode u guberniji Jekaterinburg i u prigorju Urala u guberniji Perm. 
Daleki prostor izmedju kameno-ugljene formacije i Urala, dakle 
središte velikoga unutrašnjega zavalja, zaprema čuvena permska 
formacija. To je područje Mezenja, Dvine i Volge do Orenburga. 
U toj formaciji ima tvorina kopnenih i morskih, kakove obično 
nastaju, kad more opetovano poplavi plosno tlo: vapnenac, pješ- 
čenik, gromače, lapor, glina itd. U gornjim slojevima pješčenika 
ima u toj formaciji veliko obilje bakrenih rudača, a na podnožju 
Urala daleki je pojas naslage sadre i kamene soli. Pošto se je 
staložila permska formacija, postade velika ruska ploča suhom 
zemljom, a zatim se je opet spustila pod more u mezozoičkoj periodi 
naime za gornje jurske i doljne kredine formacije. U periodi gornje 
kredine formacije bila je samo južna Rusija pod morem. Naslage iz 
ovoga doba sačinjavaju temelje dalekih ugljenih slojeva od Tule 
k jugu do južno-ruske granitne ploče i do doljne Volge. 

Južno-ruska granitna izbrežina prekida vodoravne na¬ 
slage ruske ploče. Ova je granitna izbrežina prema unutrašnjem 
velikom zavalju dislokacijom, koja se liepo može opažati na polja¬ 
nama ugljena u području Donca, relativno uzdignuta, dok se k jugu 
postupno spušta prema južnozapadnom ruskom zavalju, gdje su 
slojevi opet posve ravni i neporemećeni. Prema Karpatima gubi se 
granit pod pločom paleozojskom i slojevima jurske i kredine for¬ 
macije. U tom području vidiš starijih naslaga jedino u riečnim 
udubcima Dnjestra i njegovih pritoka, pa i kreda se dalje k zapadu 
nalazi jedino u udubinama, jer je onuda cielo površje puno mladjih 
tercijarnih naslaga, kakovih nema u središnjoj Rusiji, a nad njima 
se razprostro obilni prapor. 

K jugu od granitne izbrežine i na obalama Ornoga mora 
opet’se javljaju starije naslage u malenom naboranom gorju, što 
tvori južni rub poluotoka Krima. Dno cieloga južno-zapadnoga 
ruskoga zavalja sastoji u glavnom od mladih tercijarnih naslaga. 

Doljne miocenske naslage potječu od jednoga rukava Sredozemnoga 
mora, koji je duž izvanjega ruba Karpatskoga sezao do Azovskoga 
mora, a iznad miocena su naslage velikoga sarmatskoga mora zatim 
pontskoga unutrašnjega mora, iz kojega se razvilo današnje Orno 
more i Kaspijsko jezero. U toj periodi nije već unutrašnja Rusija 
bila pod morem. 

Sarmatski pontski slojevi teku od južno-zapadnoga ruskoga 
zavalja preko pontsko-kaspijske nizine k iztoku u veliko aralsko- 
kaspijsko zavalje, koje je puno najvećim dielom mladih naslaga. 
Kaspijsko je jezero nastalo od velikoga pontskoga unutrašnjega 
mora, i to tako da se je polagano smanjivalo i odielilo od Crnoga 
mora. Starije kaspijske naslage šire se na sjeveru do ušća Kame u 
Volgu, dok je prava Kaspijska niz još do nedavna bila pod morem. 
Veliko unutrašnje rusko zavalje ponire pod mladim naslagama 
od prilike smjerom, koji označuje crta povučena doljnim tiekom ^ 
Dona, Volgom izmedju Caricina i Saratova i visinskim viencem 
Obćega Sirta. 

Po obličju mogu se razlikovati dva velika područja u ne¬ 
preglednom ruskom nizozemlju. Sjeverna je Ruska za velike skan¬ 
dinavske oledbe posuta bila ledenjačkim muljem, kršjem i kamenjem. 
Karakter i oblici spomenutih glacijalnih naslaga gotovo su isti kao 
i u drugim zemljama, gdje ima tragova oledbi. Leđne plasine sezale 
su ondje od Skandinavije i Finske do pravca, koji dobijemo, ako 
povučemo crtu od sjevernoga ruba Karpata k iztoku preko Lavova, 
Tule, zapadnim dielom gubernije Kazanjske do gornje Kame, a 
odavle duž grbine Urala do Sjevernoga ledenoga mora. Sa Urala 
nisu se spuštale leđne plasine, a i gr bina Timan-gorja dizala se 
iznad ledene kore. Ali s ove crte podizale su se leđne plasine k jugu 
u dva široka obronka: jedan je sezao Dnjeprom do Kremenčuga 
(49 u sjev. Šir.), a drugi je pokrivao područje Oke, gornjega Dona 
i pritoka mu Hopera do 50. širinskoga stupnja. No s tih oledjenih 
ogranaka nije se spuštalo znatnije kršje, te se po tom može prije 
spomenuta crta smatrati medjom glacijalnoga kršja i kamenja. Deb¬ 
ljina ovih naslaga opada od sjevero-zapada k jugo-iztoku, poprieko 
iznosi do 50 m. 

Oko Baltičkoga mora i na finskom plošnjaku, kao što smo već 
spomenuli, glacijalni su oblici kao morene, jezera itd. mnogo izra- 
zitiji, nego li podalje od obale u unutrašnjoj zemlji, gdje se je 
kršje jednolično razširilo. Ilovasto tlo ne propušta toliko vodu, pak 


s toga nastaju močvare i pištaline ali i izvrstno tlo za šume. U tim 
se šumama stvara na glacijalnom tlu čvrsti sloj plodne zemlje- 
sipnice (humus), koja je zgodna za ratarstvo, kad se šume izkrče. 
Dakako da ima tu mjestimice i pustih pješčara. 

K jugu od spomenute medje glacijalnoga kršja prostire se 
tlo, koje je djelovanjem zraka imenito pak vjetrom nasuto. Bez 
obzira na visinu i na doljne kamenite slojeve pokrito je ovuda tlo 
na daleko sipkom zemljom. Ta je zemlja kao i prapor za stepnoga 
podneblja, koje je tu vladalo u ledeno doba ili nešto kasnije, a i 
danas još vlada u južnoj Rusiji, naslagana vjetrom od prašine iz- 
truhnulih rastlinskih ostataka. Na sjeveru još tanka i sporadična 
postaje ta sipnica k jugu sve jačom korom zemaljskom do 20 m. 
debljine. Unutar toga područja dva su pojasa. Jedan znatno veći 
je pojas tako zvane zemlje-crnice (TepH 03 eMb). Prhko žuto- 
smedje tlo pretvorilo se tu na površju do mnogo cm. dubljine 
jakom zemljom sipnicom u crnu pištalinsku zemlju vanredne plod¬ 
nosti. Mnogo se već o tom razpravljalo, s kojega je razloga ovo 
tlo tako različno od običnoga stepnoga tla. Neki drže, da je ta 
zemlja crnica nastala s toga, što je iza stepnoga podneblja u onim 
stranama bilo tlo zaraslo bujnom šumom. Područje zemlje-crnice 
seže od medje glacijalnoga kršja na sjeveru do južnoruske granitne 
> izbrežine na jugu, na Volgi do 49. širinskoga stupnja, a k zapadu 

do Zitomira i Kišeneva. Zemlja-crnica čini svojom plodnošću Rusiju 
žitnicom Evrope. 

K zapadu i k jugu od područja zemlje-crnice t. j. do Karpata 
Podolijom, Besarabijom, Moldavskom i iztočnom Galicijom zatim 
prema Crnome moru je žuto stepno tlo (prapor). Tuda se šire 
prave, bez šuma mjestimice pjeskovitim i slanim plohama prekinute, 
nepregledne stepe. — Napokon tlo Kaspijske nizine, kao nedavno 
morsko dno, sastoji od slane gline i pieska. 

Relief se ruskoga nizozemlja razpada na više širokih polo- 
žitih pošika, koji razstavljaju medju sobom prostrana nizka zavalja. 
Najveći takav pošik zaprema srce ruskoga nizozemlja; to je veliki 
središnji ruski ravnjak, koji rieke Volga, Don i Dnjepar gotovo 
u obliku okruga obtječu. Prema jugu se polaže k Crnome i Kaspij- 
skome moru, na sjevero-zapad k Baltičkome moru, tako da su ovima 
morima najbliže plosne nizine pontsko-kaspijska i baltička 
mz, koja suvisi sa njemačkom nizinom. K zapadu se polaže sre¬ 
dišnji ravnjak u zavalje Dnjeprovo, iz kojega se zatim polagano 

uzpinje tlo k podnožju Karpata, poradi čega zovu neki zemljopisci 
ovaj predjel karpatskom položinom ruskoga nizozemlja. Na 
iztoku se širi zavalje Tolgino, a odavle se izpinje tlo do podnožja 
Krala: s toga Uralska položina. Ova se polaže i k sjeveru kao 
široko nizozemlje, koje opasuje obalu Sjevernoga ledenoga mora: 
sjeverno rusko nizozemlje. 

Središnji ruski ravnjak sa baltičkom i sjeverno ruskom nizinom 
i uralskom položinom podudaraju se geoložki sa velikom unutrašnjom 
ruskom korutinom, karpatska pak položina i pontsko-kaspijska 
nizina odgovara južno-zapadnom i kaspijskomu zavalju. 

Spomenutom uzpravnom razvoju ruskoga tla privijaju se i 
riečja, kojima je Rusija vanredno obilna. Sa središnjega ravnjaka 
raztječu se velike rieke na sve strane: k sjevero-zapadu protječu 
baltičku nizinu pritoke Baltičkoga mora (Neva, zapadna Dvina, 
Njemen), k jugu upravljaju svoj tiek prema Crnome moru Dnjepar 
i Don, a na iztok teku sve rieke k Volgi. Budući da i sa uralske 
položine teku sve rieke prema spomenutoj velerieci, to donosi ona 
padaline najvećega diela Rusije Kaspijskomu jezeru, koje prima i 
rieku Ural s južnoga diela istoimenoga gorja. Sjeverno-rusku nizinu 
protječu velike rieke Pečora, Mezenj, sjeverna Dvina i Onega, 
pritoke Sjevernoga ledenoga mora. Napokon Karpatska položina 
šalje rieke Bug, Dnjestar, Prut i Seret k jugo-iztoku u Dunav 
i Crno more. Obidjimo sada pojedine dielove dalekoga ruskoga 
nizozemlja. Počnimo na sjevero - iztoku nizozemlja: 

a) Sjeverno-rusko i Baltičko nizozemlje. U 62. širinskom 
stupnju odvaja se od Urala Timan-gorje, visinski vienac sje¬ 
verno, sjeverno-zapadnim smjerom izmedju zavalja Pečore i sje¬ 
verne Dvine prema Sjevernom ledenome moru. Izvanjski se pričinja 
ovo gorje kao posve plosna, ravnjačka, šumama i močvarama pokrita 
izbrežina (do 350 m. visoka) a geoložki je pravo naborano gorje, 
dakako već prilično izprano i razgradjeno. Kristalinsko i paleo- 
zojsko kamenje tvori velike i daleke nabore; mlade kvarterne 
morske naslage pokrivaju gorje do 150 m. visine, što nam svjedoči, 
da je nekoć Sjeverno ledeno more zapremalo veći prostor nego 
danas. Češkaj a-zalivom prekinuto gorje nastavlja se još i na 
poluotoku Kaninu, tvoreći njegovu glavu, dok mu je uzki vrat 
plosna zemlja. 

Izmedju Timan-gorja i sjevernoga Krala širi se trouglata 
uvala rieke Pečore, najdivljiji i najslabije nastavan dio evropske 


Rusije. Tlo ove nizine čine 
plosni slojevi jurske forma¬ 
cije, dielomice pokriveni kvar- 
ternim morskim naslagama. 
Nepregledne mrke šume cr- 
nogorice i kržljavi brezici, a 
k sjeveru od polarnice tun¬ 
dre s lišajima i mahovinom 
prikrivaju daleke prostore 
(si. 9.). Vanredno po vodna 
Pečora, koja duljinom svoga 
tieka pretječe rieku Rajnu, 
tvori veliki na slovo S nalični 
luk. Ova je rieka gotovo do 
izvora plovna, a tako i najveći 
dio njezinih pritoka. Tegle- 
njem mogu se ladjice iz Pe¬ 
čore prenieti u područje sje¬ 
verne Dvine i Kame. Pečora 
utječe u Sjeverno ledeno more 
dalekim, deltastim ušćem na 
plosnoj obali nasuprot otoku 
Kolgujevu, koji nije uviek 
nastavan. 

Na istom mjestu kao 
Timan-gorje odvaja se od 
Krala još jedan nizinski vie¬ 
nac, koji teče 1100 km. da¬ 
leko k zapadnom jugo-zapadu 
do grada Vologde. To je 
sjeverno-ruska ili alaun- 
ska izbrežina, u iztočnom 
svom dielu Kvali zvana, a 
razstavlja zavalje Volgino od 
zavalja sjeverne Dvine. Ovu 
izbrežinu tvori na iztoku jur- 
ska a na zapadu permska for¬ 
macija u plosnim naslagama. 
Makar da je visoka jedva 

200 m., ipak je vrlo znameniti prirodni bedem izmedjn arktičkoga 
šumskoga područja, koje nastavaju jedino lovački i ribarski puci, 
i izmedju ratarskoga područja srednje Rusije. Prema sjeveru opada 
dosta naglo ta izbrežina u daleko sjeverno-rusko nizozemlje, koje 
slazi k Bielomu moru. Kršje i riečne naplavine pokrivaju paleozojsku 
formaciju ovoga nizozemlja. Velike, gotovo do izvora plovne rieke 
Mezenj, sjeverna Dvina, koja nastaje od dviju dalekih protočnih 
rieka Višegde i Suhone, zatim Onega vuku se polagano prostranom, 
šumovitom zemljom, koja kao i uvala Pečore naliči na sjevernu 
Sibiriju. Golemo je to nenastavano područje: sama gubernija Arhan- 
gelsk od prilike je velika kao Prancuzka i Velika Britanija zajednoi 
a ima žitelja jedva toliko kao kakav srednji grad ovih država. Naro¬ 
čito je područje Onege najzapadnije tih rieka, nizko močvarno tlo, kao 
dio one uleknine, koja preko velikih jezera vodi do finskoga zaliva. 

Bielo more zaton je Sjevernoga ledenoga mora, od kojega 
luči ga pusti, tundrama pokriti poluotok, Kanin. Plosnu, južnu 
obalu Bieloga mora, kao što smo već gore spomenuli, razvadjaju 
tri velike morske drage, od kojih svaka prima veliku rieku. Sje¬ 
verna Dvina utječe deltastim ušćem, na kojem se je razvio Arhan- 
gelsk, trgovačko središte arktičke Rusije. Obala bi prijala brodarstvu 
svojim obličjem, ali je najveći dio godine smrznuta. More je plitko, 
jedino je draga Kandalaskaja u sjeverno-iztoČnom kutu duboka do 
200 m. I na tim se obalama jasno razpoznaje, da je ondje more još 
u nedavno doba znatno više sezalo. 

Izmedju sjeverne ruske izbrežine kod Vologde i najsjever¬ 
nijeg ogranka središnjega ravnjaka Valdajske visi idu široka, 
barovita nizinska vrata od uvale gornje Volge do uvale Neve. Tim 
vratima protječu pritoke Volge, kojima je izvor nedaleko velikih 
jezera Onege i Ladoge, te su s njima konalima za plovidbu spojeni. 
Jedna tih vodenih cesta ide iz Onega-jezera do Bieloga jezera, iz 
kojega teče Šeksna k Volgi, a spojena je sa Kubinski-jezerom, 
vrelištem Suhone. Drugi konao vodi od Mologe, Volgine pritoke 
izravno do Ladožkoga jezera, a treći od Volgina pritoka Tveree 
k Msti, koja utječe u Iljmensko jezero, a ovo opet šalje Volhovu 
k Ladoga-jezeru. Po tom uvala Neve bez zapreka obći sa plodinama 
bogatim područjem gornje Volge, kao i sa sjeverno-ruskim nizo- 
zemljem. Upravo se na tom temelji nagli procvat na otocima Nevine 
delte smještenoga Petrograda, u kojem se sve spomenute niti 
komunikacija stječu. 


Onežko jezero zaprema 9750Qkm., duboko je 170m. a lice mu je 
nad morem 72 m. visoko. Sjeverni dio toga jezera pripada još arkaičkom 
baltičkome području, te je jako razveden, a južni dio jedinstvenoga obličja 
smjestio se je već u paleozoičkom pojasu. Plosno razvodje razstavlja ga od 
Bieloga mora, a za velikih voda može se dapače čamcem stići iz Onežkoga 
jezera u Bielo more. Plovni Svir odtok Onežkoga jezera spaja ga sa L a doz¬ 
rim jezerom, najvećim unutrašnjim jezerom u Evropi. Veličajno 
ovo jezero izpitano je bolje nego li ikoje drugo jezero rusko. Jezero zaprema 
18,130n km., dakle od prilike prostor velik kao V 3 Hrvatske, Slavonije i Dal¬ 
macije. Lice mu je samo 15 m. nad morem, a dno 365 m. pod razinom morskom. 
Ladožko jezero sadržaje vode 19 puta toliko kao Ženevsko jezero. Objam njegove 
vode računa se na 1,631.000.000.000 m 3 . Ladožko jezero je okruženo kršnim oba¬ 
lama te je vrlo burno. K zapadu iztječe iz jezera kratka, ali veoma povodna N eva. 
Ova utječe u finski zaton na četiri rukava, kojima plove i morske ladje. Neva 
je tako obilna vodom, da pretvara Kronstadtsku dragu u sladkovodno jezero. 

Ii zapadu od navedenih nizozemskih vrata eto Valdajske 
visi, najsjevernijeg i ujedno jednoga od viših dielova velike sre¬ 
dišnje visoke plosnine. Budući da je Valdajska vis središte riečnili 
izvora najvećih rieka ruskih Volge, Dnjepra i zapadne Dvine, 
smatrala se je do nedavna ova vis znamenitim gorjem ili barem 
glavnim čvorom gorskih vienaca u ruskom nizozemlju. Medjutim 
nije Valdajska vis ni jedno od toga. Ona suvisi jedino na jugu 
s drugim uzvisitostima, inače je okružena nizozemljem. Valdajska 
je vis prostrano valovito humlje, u kojem su do nedavna držali 
najvišom točkom Popovu goru visoku 351 m. No po novijem 
mjerenju visoka je ta gora jedva 234 m., dok se dalje k jugu neki 
vrhunci izpinju do 321 m. visine. Temelj joj je devonska formacija, 
a nad ovom ugljevito vapno obilno posuto plazurnim kršjem, koje 
podaje ovomu burniju izraziti glacijalni karakter. Nebrojena jezera, 
medju njima najznamenitije „Blaženo jezero“, smjestila su se usred 
nepravilnih gustom šumom zaraslih brežuljaka, tako da nas ovaj 
predjel mnogo opominje na baltičku jezersku ploštinu, pa s toga 
neki i zovu Valdajsku vis posljednjim, najiztočnijim ogrankom 
spomenute ploštine. 

Tek dalje k jugu prisastavlja se središnjoj ruskoj plosnini 
izbrežina, koja se smjerom zapadno-južno-zapadnim nastavlja sve 
do Visle kod Varšave, razstavljajući uvalu Dnjepra od Baltičkoga 
nizozemlja. To je zapadno-ruska ili litvanska izbrežina, 
široka ravna ploština visoka 200 do 250 m., na kojoj se jedino 
kod Minska izpinje 347 m. visoka Lisaja gora. Površina izbrežine 
je plazursko kršje, ali jezera ima malo. Gornji tiek zapadne Dvine 

i Njemena sa njihovim pritokama, zatim Vislina pritoka Bug usje- 
koše mjestimice duboke doline na toj ploštini. Konali idu ovdje 
preko razvodja izmedju Njemena i Pripeta (k Dnjepru). 

K sjeveru od Valdajske visi i zapadno-ruske izbrežine širi se 
Baltičko nizozemlje. Iztočni mu je dio uvala Neve, kao nastavak 
sjeverno-ruskoga nizozemlja. Od velikih jezera i Finskoga zatona 
do pristranaka Valdajske visi pravo je to plosno nizozemlje puno 
jezera i močvara. To je Ingrija, slabo rodna i nalična na sjeverno- 
rusko nizozemlje, no uza sve to znamenita poradi spomenutih već 
prometnih drumova i poradi glavnoga grada Petrograda. Podno 
Valdajske visi smjestilo seje Iljmensko jezero u visini od 18 m. 
Pritječu mu znatne rieke Msta, Lovat, a u Ladožko jezero pošilja 
rieku Volhov. Na Iljmenskom jezu stoji glasovito staro tržište 
Novgorod. Zapadnu medju čini pravomu nizozemlju daleko od juga 
k sjeveru protegnuto Pejpus-jezero (35102 km. i 30 m. nad 
razinom morskom), iz kojega teče Narova u Finski zaliv. Ova 
rieka čini kod Narve 6 m. visoki slap, te s toga nije plovna. 
Daljni zapadni dielovi Baltičkoga nizozemlja imadu raznoliki položaj. 
Podno zapadno-ruske izbrežine smjestila se 150—200 m. visoka 
ploština, puna jezera, a teče od iztočno pruske jezerske ploštine do 
Valdajske visi, te se može smatrati kao čest velike baltičke jezerske 
ploštine. Sjeverno-zapadnu granicu čine toj ploštini gradovi Kovno i 
Dinaburg. Rieke zapadna Dvina i Njemen probijaju ploštinu uzkim 
dolinama. K zapadu je Baltičko primorje, ali ne posve ravno, 
čitav niz 100 do 200 m. visokih ravnjaka stere se preko Litve, 
Kuronske, Livonske i Estonske. U Livonskoj se je dapače Aarav- 
njak izpeo do 314 m. visine. No ove izponke prekida više 
širokih nizinskih vrata, kojima teku velike rieke u Baltičko more. 
Njemen izvire na zapadno-ruskoj izbrežini, ulazi kod Kovna u 
nizinu i utječe kao Memel velikom deltom u Kursku zatoku. Dvina, 
kod Rusa „zapadna Dvina 11 , izvire na južnom okrajku Valdajske 
visi i teče velikim prema sjeveru otvorenim lukom u Rižki zaton. 
Obje su ove rieke plovne gotovo sve do izvora. Sjevernom Livonskom 
ide još jedna znamenita udoljina, kojom teče Embah u Pejpus- 
jezero; k zapadu spaja ju konao sa morem. I Baltičko je primorje 
pokrito glacijalnim kršjem; ima tu šuma, bara i pustopoljina, ali se 
s uspjehom širi ratarstvo. Ruska obala na Baltičkome moru od Kurske 
zatoke k sjeveru jednolična je prudna obala sa malenim zatokama. Tu 
se uvalio daleko u zemlju izmedju Kuronske i Livonske ploštine 


Rižki zaton, koji je uz Petrograd najznamenitije stjecište ruskoga 
prometa i trgovine sa zapadom. Ipak brodarenju smeta dosta duga 
zima. Ulaz u taj zaton sužen je otocima Oezelom i Dagom, odkinutim 
dielovima silurske plosne zemlje; sam zaton je dubok do 47 m. 
Da se tlo ovdje uzdigne za 20 m., postao bi Rižki zaton velikim 
unutrašnjim jezerom. Dalje skrene obala naskoro k iztoku u Finski 
zaton. Tu je i obala, ma i nizka, kršna razvedena malenim poluoto¬ 
cima i otocima te ima više sigurnih lučkih dražica kao na pr. Reval. 

b) Središnji rnslci ravnjak. Valdajskoj se visi na jugu pri- 
sastavlja veliki ruski ravnjak, te izpunjuje postupno se proširujući 
daleke prostore izmedju Dnjepra na zapadu, Azovskoga mora i 
doljnoga Dona na jugu, te izmedju velikoga Volginoga luka na 
sjeveru i iztoku. Na dalekoj gotovo ravnoj visokoj plosnini nema 
izrazitih uzvisitosti, s toga odredjuju tečaj razvodja i rieka posve 
neznatni pošici i položine tla. Rieke se sa sredine ravnjaka na sve 
strane raztječu ubraždjujući se sve dublje prema rubovima ravnjaka 
i tvoreći uzke slikovite doline. S toga nisu te rieke svuda plovne 
a i konala medju pojedim riečjima, koji su po ostaloj Rusiji tako 
znameniti za brodarstvo, nema na središnjem ravnjaku. Popriečna 
visina ovoga područja iznosi nešto preko 200 m. Zapadna polovica 
od linije Moskva — Voronež — Jekaterinoslav visoka je preko 
200 m.; k sjevero-iztoku i jugo-iztoku polaže se tlo polagano do 
gornje Volge i do Dona, dok se nešto viša izbrežina vuče od izvora 
Dona k iztoku izmedju Samare i Saratova. 

Po tom su u središnjem ravnjaku dva pravca najvećih uzvi¬ 
sitosti, koje se pravokutno sastaju. Ali dakako te uzvisitosti treba 
da pomišljamo kano široke plosnine, koje se na daleko razplinjuju 
Jedna tih plosnina vije se od Valdajske visi k sjeveru i jugu raz- 
stavljajući područje Dnjepra na zapadu od područja Volge i Dona 
na iztoku. Ova tvori ravnjak Vjasmin, na čijem se iztočnom 
rubu smjestila Moskva, i na kojem Dnjepar i pritoci Oke izviru. 
Ovuda ide prema zapadu povjestnički znamenita cesta, kojom je 
Napoleon I. išao na svom tužne uspomene povratku. Ta se plo¬ 
snina uzdiže uz dolinu Moskve, zatim slazi k Smolensku na Dnjepru, 
a odavle teče dalje preko Minska izmedju zapadno-ruske izbrežine 
na sjeveru i velikih Rokitno- močvara na jugu. Uza spomenutu 
visoku plosninu k jugu eto nas u predjelu kršja i šuma, u području 
zemlje crniee i evatućega ratarstva. Kod Kurska tvori ta plosnina 
visoka do 250 m. znamenito hiđrografsko središte, sa kojega se 

zrakasto na sve strane raztjeeu rieke, medju njima Oka i Donee. 
Na jugu napokon u Donskom plošnjaku ispinje se plosnina još 
jednom nešto više, naime do 269 m. visine. Ovaj plošnjak, obu- 
hvatajuć iztočni kraj južno-ruske granitne izbrežine i ugljevito 
područje na Doncu, seže od krivaja Dnjeprova kod Jekaterinoslava 
na zapadu do zakretaja Volgina kod Caričina na iztoku; pošto su 
ga Donec i Don probili uzkim dolinama, opada strmo k jugu 
prema doljnomu Donu i Azovskomu moru. Tu već ima predjela bez 
rašća i samo dielomice uspieva ratarstvo. Ovako se postupno mie- 
njaju okolišni predjeli, podjemo li ovom plosninom od sjevera do 
sušnoga pontskoga podneblja. 

Druga plosnina središnjega ravnjaka odvaja se od prve na 
vrelištu Desne, te ide visoko oko 200 m. preko Tule, Tambova 
i Pense do Volge, gdje se je najviše izpela (do 352 m.). K sjeveru 
teku pritoke Volge a k jugu pritoke Dona. Iztočni rub cieloga 
središnjeg ravnjaka prati s desne strane Volgu strmim visokim pri- 
strankom pod imenom Volgine „brežne“ obale od Nižeg 
Novgoroda do Caričina, dok je lieva obala Volgina „lučna" ili 
„livađna" obala posve plosna i nizka. Brežna je Volgina obala 
najviša izmedju Samare i Sara tova naime do 300 m. nad riekom. 
Kod Caričina, gdje Volga k jugu-iztoku skreće, udara taj visinski 
rub kao humski vienac Ergeni izravno k jugu do Manie-nizine 
na pontsko-kaspijskoj prevlaci. Taj vienac mlađjik tercijarnih naslaga 
strmo opada prema Kaspijskoj nizini a na zapad se polaže prema 
Donovim stepama, koje opasuju iztoČnu obalu Azovskoga mora. 

Ove dvie pravokutne sastajuee se visoke plosnine diele središnji 
plošnjak na tri po'ožine s posebnim riečjima. Zapadna kraća položina 
upravljena je k Dnjepru. Sjeverno-iztočna se nagiblje prema gornjoj 
i središnjoj Volginoj uvali. Volga u svom gornjem tieku teče 
smjerom položine prema sjevero-iztoku, zatim se kod Rybinska 
okuči odlučno k jugo-izloku. Ona je gotovo od izvora plovna; od 
Tvera plove po njoj već parobrodi. No glavna rieka središnje Rusije 
je za pravo Oka, koja se, tekući takođjer prema sjevero-iztoku, 
poslije dugoga zavojita tieka sastavlja kod Nižega Novgoroda sa 
Volgom. I Oka je gotovo od izvora svoga na Kurskom ravnjaku 
plovna. Oko njezinog gornjega tieka širi se srce Rusije sa starim 
povjestničkim središtem, od polovice srednjega vieka, Moskvom na 
istoimenoj rieci Moskvi, malenom pritoku Oke. Ovo područje nije 
danas samo sielo jakoga ratarstva nego i živahnoga obrta i tvorni- 

čarstva, imenito oko majdana ugljena kod Tule. — Treća, južno- 
iztočna položina sabira svoje vode u Donu; koji, izvirući usred cen¬ 
tralnoga ravnjaka nedaleko od Tule, teče prema jugu žitnim krajevima 
zemlje-crnice. Kod Voroneža se na to okuči k jugoiztoku, gdje se 
Volginomu krivaju kod Caričina na 50 km. približi, tvoreći uzku pre¬ 
vlaku, koju izpunjuju uzvisitosti Volgine brežne obale. Dalje k jugu 
probija uzkom dolinom „Donovu plosninu" te smjerom zapadno 
južno-zapadnim utječe deltastim ušćem u Azovsko more. Don prima 
s desna veliki svoj pritok rieku Donec. Obje su te rieke prave 
stepne rieke jako zajažene prudovima i ljeti s malo vode, pa nisu 
s toga znamenite za naselje ni za promet; ipak treba da iztaknemo 
da je Don vanredno bogat ribom. 

c) Karpatska položina i pontska nizina. Zapadnu granicu 
središnjemu ravnjaku Čini dolina Dnjeprova, uzko nizozemlje, u 
koje se ravnjak polaže. Dnjepar, po veličini druga rieka Rusije, 
izvire na južnom kraju Valdajske visi, te udari južnim tiekom u 
svoju veliku gornju zavalu. Ova široka korutina prostrla se u 
duljini od 450 km. od zapada k iztoku, a stoji 100 do 150 m. nad 
morem. Sa sjevera joj je medja zapađno-ruska izbrežina, a protječe 
ju cielom duljinom Pri pet, pritok Dnjeprov. Gotovo ciela ta zavala 
najveća je barovita zemlja evropska (Rokitno-močvare) puna 
gustih na prašume naličnih lugova. Slabo nastavan i težko pristupan 
taj predjel strategički je vrlo znamenit, jer je jako pogibeljan za 
prolaz vojske. Na zapad k Vislinom pritoku Bugu vodi plosno raz- 
vodje; konali spajaju Pripet sa Bugom i Njemenom. Pošto se je 
Dnjepru kod Kijeva prisastavila plovna Desna, skreće on k jugo¬ 
iztoku, ostavljajuć na svojoj desnoj strani visoki sjeverni rub južno- 
ruske granitne ploče. Ujedno prelazi ovdje iz Šumskoga područja 
u crnozemnu stepu Ukrajinsku, danas žitom plodnu rudinu. Izpod 
Kremenčuga ubraždjuje se u granitnu izbrežinu i tvori veliki krivaj 
prema iztoku tekući uzkim krševitim koritom izmedju visokih stiena. 
Zakrećući zatim k jugo-zapadu ulazi u pontsku stepnu ravnicu, koju 
protječe močvarnom nizinom, te utječe napokon zajedno s Bugom 
u zajednički liman t. j. ušće nalično na lievak. 

Sedam vrsta (7.469 km.) izpod Jekaterinoslava čini Dnjepar glasovite brzice 
(„porogi") (si. 10.), duge 65 vrsta. Ove su brzice bile već u starom vieku poznate; 
tako ih spominje Herodot, a Konstantin Porfirogeneta ne navodi samo, dakako 
izkvarena, slavenska imena pojedinih poroga, nego i pripovieđa, kako ih umiju 
Ltusi spretno preploviti. Tko to nije sam vidio, ne bi vjerovao, da je moguće 
da čamac priedje preko bučeće riečne struje, da se ne spotakne i ne razbije 



SI. 10. Dnjeprove brzice (porogi). 

o koju od hiljada grebena i hridi, štono dielom izniru iz vode, đielom su 
pod vodom. Dakako da je to pogibeljna plovitba, pak je već mnogi brod i 
mnogi ljudski život stradao; no brodari, što plove Dnjeprom, poznaju sve 
njegove tajne, te znadu smjelo i hladnokrvno ploviti svojim brodom i na naj- 
pogibeljnijim mjestima Dnjeprovih poroga. Unišav u brod pobožno se prekrste 
i kadgod sretno minu pogibeljnu struju, padaju na koljena te se ponovno pre¬ 
krste. Tako puni čvrste nade u višu pomoć smjelo plove iz jedne pogibli u drugu. 

Od Jekaterinoslava do Kičkasa, njemačke kolonije, ima u svem devet 
brzica ili za pravo slapova. Kao što nam slika 10. kaže, po više metara visoke 
hridi izpriečile se riekom od jedne do druge obale; izmedju ovih ima mnogo 
manjih hridi pod vodom i bezbroj vrtloga i plitčina. Voda silno udara o hridi, 
pjeneći se i strjelovito se probija uzkim tjesnacima izmedju hridi. Na nekim 
mjestima surva se voda do dva metra u dubljinu. Najpogibeljniji je slap ,,Ne- 
nasitjec 11 zvan, koji je zapremio širinom čitavu rieku, a sastoji od 12 redova 
hridi amo tamo pobacanih. Ovo mjesto, gdje riečni valovi silno buče, zovu 
„pakao 11 , pak narod kaže „tko u pakao zapadne, tomu je zajedno zima i vruće". 
Kamene hridi slapa Nenasitjeca jedine uviek iznad vode strše, dok se sve 
druge za proljetnih bujica pod riečnim valovima izgube. Kako je pogibeljna 
plovitba ovim slapom, najbolje se ljeti vidi, kada za nizke vode iznire na 
stotine kamenih grebena, koji su inače pod vodom. Ruska je vlada već silne 
milijune rubalja potrošila, da odstrani zaprieke brodarstvu na tim brzicama; 
nu mimo to još je i danas plovitba Dnjeprovim porogima vrlo pogibeljna. 
Čim brod zadje u riečnu struju, odlože brodari vesla, pa se svi bace na krmilo, 
na orijaški jarbol dug kakih 60 metara, jer njihov život sada ovisi jedino o 
sigurnom i vještom upravljanju krmila. Brodari se obično kod tako zvanog 
Kozjega otoka iznad Nenasitjeca sustave, da odpočinu i spreme svoje sile 
za posljednji težki boj. Niže slapova uviek su spremne ladje za spašavanje, 
koje u pomoć hrle, kad bi nastradao koji brod; piloti na tim ladjama za 
spašavanje na glasu su. poradi svoje srčanosti i hladnokrvnosti. Čim si minuo 
zloglasne poroge Dnjeprove, eto pred tobom znamenitoga otoka, Kortice, gdje 
je nekoć bilo sielo „seče“, središta kozačkoga, kao što ćemo kasnije pobliže još 
razložiti. Kako su bili ti kozaci iza poroga Dnjeprovih, dobiše ime zapo- 
rožki kozaci. 

K zapadu od Dnjepra i k jugu od Pripeta prostrla se kar¬ 
patska položina. Od velikoga Dnjeprova krivaja udara kao 
nastavak Donske plosnine široki izgrbak prema sjevero-zapadu 
tako zvana avratinska izbrežina. Na iztoku je sastavljena od 
granita, koji je dalje k zapadu pokriven paleozojskim i mezozojskim 
naslagama, a niži dielovi debelom stepnom zemljom, na kojoj žito 
obilno uspieva. Na početku je visoka ta izbrežina 200—300 m., a 
zatim se diže na Volinjskoj plosnini preko 300 metara, dok se ne 
izpne na galicijskoj medji kod Kremeneca do 405 met. Zatim se 
vije podno Karpata kao galieijska stepna plosnina (do 425 met. 
visine). Prema sjeveru opada izbrežina izmedju Kremeneca i Lavova 

u nizinu (poljačku) Buga i Pripetova pritoka Styra, k jugu se pak 
polaže prema širokoj korutini, koja okružuje gornji tiek Dnjestra. 
Zapadno od rieke Sana stopila se je ta izbrežina sa tercijarnim pred- • 
gorjem Karpata, kojim protječe rieka Visla u svom gornjem tieku. 

Avratinska izbrežina, južni Karpati i Crno more zatvoraju 
trouglu plosninu, koja je pokrivena debelom stepnom zemljom, te 
se polaže k jugo-iztoku. Više naporednih rieka spušta se tim 
smjerom: Bug, Dnjestar, Prut i Seret, od kojih tri posljedne izviru 
na Karpatima, a obje posljednje utječu u Dunav. Ove, su ubrazdile 
svoje korito duboko u praporno tlo. Tieka su nepravilna, a kako 
protječu ilovitim stepnim predjelom slabo su plovne, pače poradi 
visokih obala smetaju prometu. S toga teku na više mjesta tim 
riekama političke granice inače jedinstvenih pokrajina Podolije, 
Besarabije, Moldave i Bukovine, u koje se razpada ovo cielo područje 
pripadajue Rusiji, Austro-Ugarskoj i Rumuniji. Od prirode stepno 
tlo bez rašća pretvoreno je neumornim radom tamošnjih žitelja u 
nepregledne žitne poljane. 

Izmedju južnoga ruba južno-ruske ruske stepne plosnine i 
sjeverne obale Crnoga i Azovskoga mora prostrla se je dosta uzka 
pontska nizina. Nizka ta plosnina od tako zvanoga stepnoga vapna 
mladih tercijarnih morskih naslaga debelim je žutim praporom 
posuta. Ovuda se šire prave stepe bez rašća, a ratarstvu nema 
mjesta: u nogajskoj stepi iztočno od Dnjepra ima posve pustih, 
pješčanih i slanih stepa. Rieke su se duboko usjekle u tu plosninu. 
Južno-ruske rieke tvore na svom ušću li mane (si. 11.), kako se ruski 
lievku nalične morske uvale zovu, koje nastaju time, što se more 
uvaljuje u riečna ušća. Tamo gdje slazi stepna plosnina k obali, 
ustalio se je jedan rub morskog nanosa kao priesap pred otvorom 
limana propuštajući samo uzke otvore. S toga su limani za morske 
brodove težko pristupni, te na čitavoj obali nema dobrih luka. Tim 
je veća znamenitost Odese, gdje se plosnina visokom obalom nepo¬ 
sredno prisastavlja moru. I cieli sjeverni dio Crnoga mora, veliki 
zaton odeski vrlo je plitak poradi obilnih sedimentnih naslaga, što 
ih nanose stepne rieke. 

d) Pontske nizine hvata se četverouglati poluotok Krivi, razsta- 
vljajući kotlinu Azovskoga od kotline Crnoga mora, tako da oba 
mora spaja tiesna cesta Krčka izmedju iztočnoga šilja Krima i raz- 
sječenoga poluotoka Tamana, koji je za pravo najzapadniji kraj 
Kavkaza. Slabo slano unutrašnje Azovsko more na najdubljim je 

mjestima samo 13 m. 
a u sjevero-iztočnom 
kutu tek 4 do 6 m. 
duboko, tako da se do 
ušća Donova može je¬ 
dino s posve plosnim 
brodovima. S vreme¬ 
nom će se Azovsko 
more posve zaglibiti 
uslied nanosa rieke 
Dona, koji donosi 
moru na godinu 6'5 
milijuna kubičnih 
metara prudja. Polu¬ 
otok Krim razstav- 
ljaju od kopna posve 
plosni dielovi mora 
i to na zapadu Mrtvo 
more ili Karkinit a 
na iztoku Gnjilo 
more ili Šivaš. Iz¬ 
medju tih mora su- 
visi poluotok s kop¬ 
nom uzkim pjesko- 
vitim šilom Perekop 
zvanim. Gnjilo je 
more duž ciele iz- 
točne obale Krima 
smjesa plosnih oto¬ 
čića, prudnih greda 
i laguna, koje su 
poradi jakog izhlap- 
ljivanja vrlo slane, 
a na okolo je opa¬ 
sano nizkim slanim 
tlom, sastavljenim 
od osebujnoga rašća, 
koje uspieva jedino 
na slanom tlu. Dugi 

Hoi6: Slike iz obć. 

SI. 11. Liman rieke Kujalnika nedaleko Odese. 

priesap Arabat razstavlja ove tužne primorske bare od Azov- 
skoga mora. 

Sam je poluotok sastavljen od dva posve različita diela. Veći 
sjeverni dio oslanja se po svojoj naravi posve na pontsku nizinu. I on 
je suha stepna ravnica bez rašća. Tlo te nizine sastoji od horizontalnih 
mladih tercijarnih morskih naslaga, a pokrito je obilnim praporom. 
Južni nasuprot dio izpunjava gorski vienac zvan Jaila-dagh, u 
svakom pogledu svojim sastavom, klimom, rašćem i povjestnicom posve 
tudj ruskomu nizozemlju. Jaila-gorje nam se prikazuje kao posrednik 
izmedju Balkanskoga gorja i Kavkaza, te je ostatak velikoga nabora¬ 
noga gorja, kojega je za provale Crnoga mora nestalo. Jaila-gorje se 
vije od jugo-zapada k sjevero-iztoku duž južno-iztočne obale s grbin- 
skom visinom od 1000 do 1200 met. čat i r - d a g h, orijaški vapneni 
balvan, izpeo se do 1564 m. visine. TJzpravljeni gorski slojevi 
u obće opadaju prema sjevero-zapadu, te su prema južnoj obali 
jakim prolomom odsječeni. Uslieđ toga ruši se gorje vrlo strmo 
k jugu nastavljajući se stienama pod morem, nasuprot slazi k sjeveru 
polagano. Na južnoj su strani kao najstariji slojevi naborane naslage 
jurskoga škriljavca, prolomljene portirom. Iznad ovih naslaga ima 
na grbini i na sjevernoj strani vapna, krede i eocena. Kreda i eocen 
čine na sjevernoj strani tik pod glavnom grbinom više naporednih 
prednjih kosa, koje probijaju rieke, štono se zatim polagano stepom 
povlače. Kolika li je opreka izmedju sjevernih i južnih pristranaka 
u tom gorju, što čini pregradu izmedju podneblja pontskoga i sre- 
domorskoga: na sjeveru plosni oblici, oskudne i tužne stepe, a na 
jugu strmenita obala, razvedena slikovitim badovima i jarugama, 
izvržena suncu, ali pri tom poradi čestih i obilnih zimskih padalina 
zarasla bujnim vazda zelenim rašćem sredomorskoga područja. S toga 
je ta obala posuta dvorcima i perivojima ruskih bogataša (si. 12.), dok 
se na drugoj strani gorja bezkrajna mrtva stepa širi. Na iztoku 
završuje se gorje Kaffa-zalivom; samo nekoji nabori sarmatskik 
slojeva vijući se brežuljastim poluotokom Krčkim, spajaju to gorje 
sa Kavkazom. 

e) Volgina zavala , UralsJca položina i Kaspijska nizina. 
Podjimo sada k iztočnoj strani velikoga središnjega ravnjaka, koju 
tvori udoljina rieke Volge. Ova najveća i najpovodnija evropska 
rieka, koja nas već opominje na azijske riečne orijaše, jest zbog 
svoga jednoličnoga slaza vodeni drum prvoga reda. Volgom ide 
glavni promet izmedju središnje Azije, Rusije i zemalja na Baltičkome 

SI. 12. Primorje na Krimu, 

moru. 0 tieku rieke Volge do Rvbinska, dokle teče središnjim 
ravnjakom, već smo govorili. Pri ovom živahnom brodarskom 
gradu, gdje se slievaju konali za područje Neve, Onege i Dvine, 
zakreće Volga iztočno južno-iztočno i obtječe središnji ravnjak 
velikim k zapadu otvorenim lukom do Caričina. čitav taj tiek 
Volgin pripada već nizozemlju, jer je korito rieke kod Rvbinska 
samo još 90 met. nad morskim površjem. Izmedju brežne obale 
s desne strane a daleke nizine s slieve strane označuje Volga 
svojim tiekom znamenitu nizozemsku liniju medju središnjim rav¬ 
njakom na zapadu i širokom uralskom položinom na iztoku. 

U Volginoj se dolini za pravo razlikuju tri zavale. Gornja 
Volgina zavala, koja pripada još posve sjevernome šumskomu 
pojasu, seže niz rieku do Kostrome, gdje su suzili Volginu dolinu 
povijarci središnjega ravnjaka i sjeverno-ruske izbrežine. Na to stupa 
rieka u svoju srednju zavalu (si. 13.), u široku na okolo izponcima i 
visovima opasanu nizinsku korutinn, koja k jugu seže do velike 
okuke Volgine kod Samare, a k iztoku postupno uzlazi k uralskoj 
položini. U toj zavali od prilike kod ušća Kame prelazi rieka iz 
područja šumskoga u pojas zemlje crnice, no u kojem ima još amo 
tamo po koja osamljena šuma. Tu prima Volga svoja dva glavna 
pritoka: Oku s desna kod Nižega Novgoroda, čuvenoga velikoga 
tržišta za azijski promet, a s lijeva Kamu (Mala Volga). Ova ugledna 
rieka dovodi Volgi sve odvirke sa zapadne strane središnjega Grala 
i uralske položine izmedju sjeverno-ruske izbrežine na sjeveru i 
Obćega Sirta na jugu. 

U uralskoj položini mogu se razlikovati tri pojasa, što se steru 
od sjevera k jugu. Ural-gorje naime slazi postupno čitavim nizom 
nizkih naporednih lanaca k paralelnoj udubini podno gorja, gdje 
si sa sjevera Kama a sa juga Bjelaja u susret teku, da zatim 
združene pod imenom Kame zakrenu na zapad. Kama probija na to 
širokim vratima drugi pojas, plosnobrežuljasti pošik, koji se opet 
naporedno s TJralom vije, te je srastao sa sjeverno-ruskom izbrežinom 
kao i sa Obćim Sirtom. S ovih visina spušta se treći pojas uralske 
položine prema Volginoj zavali, kojoj označuje medju prema višemu 
tlu Kamina pritoka Vjatka. I Kama je daleko plovna i znamenita 
prometna žila, kojom gospoduje grad Kazanj. Cielo Kamino područje 
sastoji od pješčanih i ilovastih slojeva permske formacije. Ovo dosta 
plodno tlo do sada je slabo obrađjeno, te je većinom šumama zaraslo,. 
a k jugu se već javlja stepa. Sa juga zatvora uralsku položinu 

prema Kaspijskom zavalju plosni izgrbak Obći Sirt visok do 
300 met. On se oslanja kod Orenburga na Ural-gorje, odakle udara 
prema Volgi, a da je ne doseže. Sastavljaju ga slojevi jurski i kre- 
dini. Ovaj izgrbak označuje znamenitu klimatičku i ratarsku medju 
prema ratarskomu području na sjeveru i momadskomu stočarstvu 
azijskih stepa na jugu. S toga su, kao što smo već gore spomenuli, 
neki zemljopisci ovdje na sjeveru tražili medju Evropi i Aziji. Na 
velikoj okuki kod Samare pritječe Volgi rieka Samara, čija dolina 
na sjevernom rubu Obćega Sirta ima stepni karakter; ovom dolinom 
teče cesta i željeznica k Orenburgu. Odavle, gdje je brežna obala 
najviša, sužava Volginu dolinu Obći Sirt. Kod Saratova dostigla 
je rieka razinu morsku (lice je Kaspijskoga jezera 26 met. izpod 
lica morskoga); tu ujedno počinje treća, doljna Volgina zavala, 
velika Kaspijska nizina. S desna prati rieku još brežna obala. 
Pošto se je zatim rieka kod Caričina približila Donu, zakreće 
pravokutno k jugoiztoku u stepnu nizinu, dok se Volgini visovi, 
kao E r ge ni-humlje, viju dalje k jugu. Sada se Volga raz- 
granjuje na mnogo zavojitih rukava. Njezino prostrano naplavno 
područje, kalom i vlagom oplodjeno, čini da je ovdje daleka 
zemlja zgodna za ratarstvo u ovoj inače pustoj stepi. Isto je 
tako doduše vanrednim naporom vrlo razgranjena delta, kojom 
Volga utječe u Kaspijsko more, velikim dielom pretvorena u pro¬ 
duktivno tlo. Tu se smjestio Astrahanj, središte brodarstva na Kaspij- 
skome moru i izdašnoga ribanja na doljnoj Volgi. 

Nema rieke u Evropi, koju bi koji narod tako ljubio, kao što Rus svoju 
Volgu ljubi. On ju nježno nazivlje svojom majkom i odkraniteljieom. Nebro¬ 
jene pjesme veličaju i slave majčicu Volgu. Oni Rusi, koji je nikada ne vidješe, 
uzdišu i čeznu za njom; da stanovnici na Obu, Jeniseju i Leni, riekama znatno 
većim nego li je Volga, pjevaju s čeznućem: „Na Volgu, na Volgu". Pa kako 
i ne bi! Volga, ta najveća evropska rieka, što orijaškim lukom polovicu Rusije 
protječe, Rusu je sveta rieka, posvećena stotinama uspomena i nebrojnim velikim 
dogadjajima ruske povjestnice. Kroz stoljeća je sudbina Rusije bila tiesno 
skopčana s Volgom; ona je gledala očajnu borbu Rusa sa barbarskim čopo¬ 
rima, što su s iztoka provaljivali u Rusiju; Volga je vidjela pobjedu Rusa 
nad barbarima; dok nije postala nova priestoljnica na Baltičkome moru, sre¬ 
dište i težište ruske države bijaše u području Volginom. Na njezinim obalama 
podigoše Rusi prve svoje kolonije. Početkom 13. stoljeća utemeljiše na Volgi 
Niži Novgorod. Provala Mongola i gospodstvo „Zlatne horde" spriečilo je na 
neko vrieme seljenje Rusa u plodne Volgine predjele, ali čim se je Rusija 
ojačala, eto je opet gdje sili na iztok do Volge. Za cara Ivana III. morade 
Kazanjsko carstvo plaćati danak, a car Ivan IV. podvrgnu si svu zemlju oko 
Volge sve do Astrakana. 


SI. 13. Na srednjoj Volgi. 

Spomenimo ovom zgodom još jednu. Na zapadu se obično drži, da 
Busi nisu sposobni da šire kulturu u barbarskim zemljama. Busija, kaže se, 
umije svladati narode i uništiti u njih svaki odpor, ali ne može da ih predo- 
bije za kulturu. A ipak nisu daleko zemlje, koje nam svjedoče, kako su Busi 
vrieme mira upotrebili na napredak osvojenih zemalja. Mislimo u prvom redu 
na prije divlju a sada cvatuću Kavkaziju, zatim na daleke krajeve u području 
Volge. Veliki gradovi, u svietu poznata tržišta nastadoše na obalama Volge; 
gdje su nekoć bile prašume ili neplodne stepe, razviše se naselja sa cvatućim 
ratarstvom i govedarstvom; željeznička se mreža širi zemljom, orijaški paro¬ 
brodi (vidi si. 14.), kakih nema na nijednoj evropskoj rieei, posreduju promet 
na hiljade km. dugom vodenom putu; svaki dan donosi novih tekovina na- 
predka i kulture onim krajevima. Do 16. stoljeća bila je Volga azijska rieka 



SI. 14. Parobrod na Volgi. 


i tek ruski koloniste proširiše medje evropske preko Volge, jedva 100 godina 
prije vlade Petra Velikoga, za kojega su po toj velerieci plovile prve evropske 
ladje i prva evropska vojska do Kaspijskoga mora. Provadjajući Busi toliko 
kulturno poduzeće nisu uništili tamošnje staro žiteljstvo: još i danas sjede na 
obalama Volge Morđvini, Čeremisi, čuvaši i Votjaki, a Tatarin se povlači kao 
kućarac od mjesta do mjesta diljem Volge ni ne sluteći, da su njegovi pra¬ 
djedovi nekoć gospođovali ovim zemljama. Neka su tih plemena danas poru¬ 
šena, dok druga na pr. Morđvini pridržaše do dana današnjega svoj jezik, 
običaje pače i svoju vjeru, štovanje kumira. Svuda je na Volgi izpremiešano 
staro s novim, kultura s barbarstvom, azijske se slike izmjenjuju s evropskima; 
sa juga i sjevera, zapada i iztoka stječu se tu značajni tipovi orijaške ruske 
države, tako da onaj, koji je prošao Volgom od njezina izvora do ušća, može 

uztvrđiti, da je vidio i proučio cielu Busiju. Uzprkos utakmici željeznica, Volga 
je danas, pače više možda nego ikada prije, glavna žila kucavica svega prometa 
u Rusiji. Dva vodena puta vode sa Volge k sjeveru do Bieloga mora, •— tri 
na zapad k Baltičkome moru, — dva na jug k Ornome moru, a sama Volga 
spaja evropsku Rusiju Kaspijskim morem, kamo utječe, sa dalekim iztokom 
azijskim. Ruski je narod znamenitost Volge kano vodenog puta rano upoznao. 
Poradi živahne trgovine, koja se je na Volgi razvila i poradi plodnih njezinih 
obala, na kojima hrani na stotine tisuća žitelja, odlikuje ju Rus počastnim 
imenom kao drevnu priestolnicu Moskvu, zovući ju: Maćuška Volga. 

Kako je Volga u istinu orijaška rieka, pojmit ćemo, izpoređimo li ju 
s drugim evropskim velikim riekama. Upravni razstoj t. j. zračni pravac 
rieke Volge od izvora do ušća iznosi 1687 km., prava pak riečna dužina Volge 
uslied mnogih okuka i zavoja iznosi 3 I 6 D /2 vrsta,* dok riečna dužina Dunava 
iznosi 2660 vrsta a rieke Rajne samo 1225 vrsta. Još je veća razlika, ako li 
izpoređimo poriečja spomenutih rieka. Poriečje Rajne iznosi 224-400 □ vrsta, 
poriečje Dunava 792.000 □ vrsta, a Volgino poriečje 1,650.000 □ vrsta, dakle 
područje veliko kao Njemačka, Englezka i Francuzka. S tolikim prostranstvom 
poriečja Volgina podudara se i obilje vode te rieke. Volga je već izpod Nižega 
Novgorođa široka preko jedne vrste; izpod Dubovke, gdje se je Donu pri¬ 
bližila, 7 do 8 vrsta; s proljeća pak, kad otopi snieg, te nabuja ono tisuću 
potoka i rieka, štono se izlievaju u Volgu, pretvore se predjeli oko Volge u 
daleko nepregledno more. Od ušća Sure do Kazanja široka je s proljeća Volga 
često do 20 vrsta, dalje niže, gdje joj se je prisastavila Ahtuba, razširila se 
je 30 do 50 vrsta a kod Astrahana do 200 vrsta, tako da se u njezinoj 
vodenoj ploštini horizonat gubi. 

Tako orijaška rieka mora da je već u staro doba za trgovački promet 
u međjašnjim evropsko-azijskim područjima bila vrlo znamenita, makar da su 
viesti o njoj u grčkih i rimskih pisaca veoma oskudne. Herođot samo spo¬ 
minje, da na Volgi stanuje narod Tisagetd; kasniji pak zemljopisni kažu za 
Volgu, da protječe zemlju Sarmata i Skita. O tieku rieke Volge nema u njih 
potanjih viesti, pak još Pomponius Mela i drugi samo znadu, da Crnome moru 
na iztoku ima jedna velika rieka. Kasnije provališe u Volgino područje Huni, 
Alani, Bugari i Kozaci. U ono vrieme, kad su se počela javljati u današnjoj Rusiji 
slavenska plemena, stanovahu južno-iztočno od Slavena Kozari, snažan razboj¬ 
nički narod, podieljen u više plemena, od kojih su neka izpoviedala vjeru 
Kristovu a druga vjeru Mojsijevu. Njihov vrhovni knez stolovao je u Atelu ili 
Balangiaru na Volgi. Slaveni su, kao što smo već gore spomenuli, dosta kasno 
iz središnje Rusije prodrli do Volge. No iza pada Kazanjskoga carstva mora 
da su se predjeli na Volgi brzo porušili, dok se je nekoliko stotina godina 
kasnije upravo na Volgi pokrenuo narodni ustanak za oslobodjenje domovine 
izpod poljske invazije. U Nižem Novgorodu, tada najmlađjem medju ruskim 
gradovima, ustade mesar Minin i poče pozivati narod u obranbeni boj protiv 
Poljaka. Sa predjela na Volgi krenuše prvi dobrovoljci pod njegov barjak i 
u vojsku kneza Požarskoga. Dakako da je trebalo mnogo vremena, dok se je 
u tim predjelima „mlade Rusije" ustalio svuda red i zakon. Osim ruskih kolo- 


Jedna vrsta = 1.067 km. 

ništa po gradovima bilo je ovuda kojekakih nomadskih plemena, koja su 
živjela od pliena i otimačine, te su kađkađa dosta jada zadala središnjoj vlasti 
u Moskvi na pr. za ustanka titenka Razina i Jemeljana Pugačeva. 

Dakako da su ta vremena minula, te se danas diljem Volge putuje tako 
sigurno kao duž Dunava ili Rajne. Promet je po Volgi vanredno živahan. Već 
nekoliko vrsta niže izvora Volga je plovna za manje brodove, a zatim na¬ 
raste sa mnogih pritoka na toliko, da od Tvera plove po njoj veliki parobrodi, 
koji nas svojom gradnjom i uredjenjem opominju na orijaške parobrode na 
američkoj rieci Misisipiju. Motreći tu široku rieku kako se veličanstveno valja, 
čovjek ne bi vjerovao, koli ima neznatne izvore. Od sedam malenih izvora, što 
teku iz bara na jugo-zapađu Valdajske visi, nastaje potočić, koji se naskoro 
izgubi u jezeru. Močvare, iz kojih odvire Volga, bez sumnje su ostatci kakovog 
velikog jezera, koje je sigurno nekoć pokrivalo cieli onaj predjel. Neke su od 
tih bara zarasle vodenim biljem a dubljine im nije još nitko izpitao. Izašav 
Volga iz svoga barovitoga povirja protječe nekoliko jezera, i pošto je primila 
pritok Žukopu, izlazi iz posljednjega Volgo-jezera kao široka rieka. 

Izuzev Volgine obale Kaspijska je nizina neprekinuta stepa 
bez rašća, mjestimice dapače prava pustinja. Osušeno tlo neka¬ 
dašnjega mnogo prostranijega Kaspijskoga mora na daleko je pokrito 
kržljavim slanicama, koje jedino uspievaju na tom slanom tlu. Stepne 
vode snašaju solne sadržine u plosne korutine, gdje nastaju velike 
slane bare i jezera, kao što je poznato Elton-jezero k sjevero- 
iztoku od Caričina, iz kojega se dobiva veliko obilje soli. Isto se 
tako na daleko prostiru pješčani prudovi bez rašća. Inače je stepa 
posuta travom i kržljavim biljem (si. 15.), koje se ljeti od žege posuši, 
a zimi ga snieg pokopa. Samo nomadski konjanički čopori, što se 
bave stočarstvom, nastavaju kaspijsku stepu. Ove nepregledne rav¬ 
nice prekida nekoliko osamljenih otočnih brda k iztoku od doljne 
Volge. Najviše takovo brdo Bogdo-brieg (176 met.) sastavljeno 
je od triaske i jurske formacije. 

Rieka Ural, koju neki drže iztočnom medjom Evrope, izlazi 
kod Orenburga iz Uralskoga gorja i teče k zapadu, brežuljastom 
zemljom podno Obćega Sirta, zatim zakreće na jug kroz stepu. 
Ovdje gubi sve više vode, tako da se znatno umanjena izlieva 
deltastim ušćem u Kaspijsko jezero. Sjeverni dio ovoga unutrašnjega 
mora vanredno je plitak. Plosna obala ima osebujno obličje: ona je 
sastavljena u širini od 20 do 50 km. od smjese malenih mjestimice 
8 do 10 met. visokih otočića („bugri“), koji se pravokutno prema 
moru polažu razstavljeni medju sobom plosnim lagunama. — 
Kaspijsko more razstavlja od Azovskoga prevlaka 620 km. široka, 
koja se provlači kao nizka plosna zemlja izmedju podnožja Kavkaza 


SI. 15. Južnoruska stepa. 

i Ergeni brežuljaka. Tlo ove pontsko-kaspijske nizine sastavljeno 
je od naplava nekoć združenoga Crnoga i Kaspijskoga mora. Pred- 
gorje Kavkazko prema prevlaci omedjuje stepna rieka Terek, koji 
teče iztočno u Kaspijsko more i Kuban, koji na zapadu preko plosnog 
poluotoka Tamana na zapadnom kraju Kavkaza pritjeee Crnomu moru. 
U sredini izmedju obiju rieka udara daleko na sjever do 800 m. visoko 
predgorje Kavkazko kao široka tercijarna ploča Stavropolska. Ova 
se ploča trakasto polaže prema zapadu, sjeveru i iztoku k nizinskoj 
prevlaci, koja se izmedju predgorja i Ergeni burnija sve više suzuje 
prema uzkoj udolici rieke Manič. To je osebujna stepna rieka ili 
za pravo riečno korito, koje u sredini samo do 25 met. stoji iznad 
Crnoga mora, te se s toga neznatnoga razvodja spušta do obiju 
mora. Da se voda u oba mora podigne za 25 metara, spojilo biše 
opet Crno i Kaspijsko more. Obično sastoji Manič-rieka od čitavoga 
niza lokava, a prava bifurkacija nastaje jedino za kiše. Iztočni 
rukav u ostalom ni ne seže do Kaspijskoga mora. čitavu nizinu 
zapremaju stepe, koje su na iztoku prave pustinje, a na zapadu 
slične Donovim stepama. 

f) TJral je 1500 km. dugo jednostrano, meridionalno gorje, 
koje prema iztoku strmo opada, dok se k zapadu postupno spušta. 
Južni mu se početci dižu iz ^Kaspijske ulekuine, a sjeverni mu je 
okrajak otok Nova Zemlja. Temelj Čini Uralu ponajprije kristalinično 
naborano gorje, kojemu na iztočnoj strani izbija eruptivno kamenje, 
zatim paleozojski škriljavac i pješčenik, koji se na zapadu oslanja 
o kristaliničko temeljno gorje, te je mjestimice vanredno naboran. 
Prema zapadu se nabori razilaze polagano k ruskoj ploči, koja je 
sastavljena od istoga kamenja. Ural se je bez sumnje naborao od 
iztoka k zapadu i to već u sredini jurskoga doba, tako da se ubraja 
medju starija gorja na zemlji. 

Ural sastavljaju dvie grane, koje se združuju izmedju 64° i 
65° sjev. Sir. Sjeverna je grana jako nagnuta i savita, te završuje 
Konstantinovim Kamenom; južna pak grana udara pravcem meri¬ 
dijana, te se na skrajnjem jugu razstavlja u tri ogranka, koji se 
viju prema Kaspijskoj uleknini. Tamo, gdje se obje grane sastaju, 
izpinju se najviši vrhunci, a nad svima Toli Pos visok 1688 met. 
u vrelištu Sošve. Drugi visoki vrhunac Končakov izpinje se u 
60° sjev. šir. do 1560 met., a treći vrhunac Iremel još južnije u 
54° sjev. šir. do 1536 met. visine. Budući da se po tom Ural 
izpinje samo nešto iznad visine čeških Krkonoša, broji se medju 

srednje gorje. Na Uralu nema vječnoga sniega, čemu je razlogom 
i tamošnje suho podneblje; prema tomu su u cielom Uralu ponaj¬ 
više položiti oblici. 

Ural, „Montes Rhipaei* u stai-o doba nazivan, medjašnje je 
gorje Aziji i Evropi i razvodje izmedju Volge, Pečore i Oba. Ural 
se orografijski obično dieli na tri diela. Jnžni ili šumoviti 
Ural, koji se do provale Ufe računa, razmjerno je nizak, te sastoji 
od mnogih naporednih lanaca, zaraslih jelovim šumama. Šumoviti 
se Ural k sjeveru sve više suzuje. Nebrojene grane južnoga Urala 
sastaju se u okolišu Iremela. Ruda ima samo u zapadnom pred- 
gorju. Od izvora Ufe vije se k sjeveru do izvora Višere (polag 
drugih do izvora Pečore) srednji ili rudoviti Ural (si. 16.), koji 
je znatno uži nego predjašnji. Ovaj sastoji doduše takodjer od više 
uzporednib lanaca, ali nema većih đugodolina. K tomu je srednji 
Ural najviši dio cieloga gorja, te ima izmedju Perma i Nižega 
Tagilska samo 414 met. visoku prevalu, kojom prolazi željeznica za 
Jekaterinburg. 

Sjevero-iztočno od Končakova, najvišega vrhunca u ovom 
području, smjestio se Petropavlovsk, najsjeverniji rudarski grad u 
Uralu. Srednji dio Urala zove se s punim pravom rudoviti, jer su 
se na cieloj azijskoj strani od Petropavlovska k jugu do Jekate- 
rinburga smjestili vanređno bogati majdani ruda, koje se drže starog 
eruptivnog kamenja, naročito što brda obiluju magnetitom, medju 
tima imenito Blagodat na vrelištu Ture. Od ostalih dragih kovina 
i dragoga kamenja, koje se ovdje dobiva, spominjemo smaragde, 
baryte, topase, eirkone i platinu; nadalje riedkih kovina kao iridij 
i rubidij itd., napokon izvrstno gradjevno kamenje, kao porfir, 
mramor i malahit. Najveći dio dragoga kamenja brusi se u Jeka- 
terinburgu. Najglasovitiji su rudnici u Nižem Tagilsku, koji 
su dielom vlastničtvo obitelji Demidov. Kod Bogoslovskog ima 
zlata, u Krestovodzviženskom diamanata i povrh toga vanređno 
mnogo ugljena. 

Sjeverni Ural zove se takodjer pusti Ural. Već u ruđo- 
vitom Uralu ima manje šume nego u šumovitom, a u sjevernom ili 
pustom Uralu još manje. Istina, mjestimice imade sve do sjeverne 
polarnice jelika, ali ipak i ovdje veći dio gorja zapremaju baruštine 
i pištaline. Gorje je ovdje u obće divljije nego u ostalom Uralu, a 
rudš, nema [ništa. Jedino visinom nadilazi pusti Ural ostala dva 
diela, jer ima i najviši uralski vrhunac i najvišu grbinsku visinu 

(1200 met.). Od 65° 
širine k sjeveru opa¬ 
da visina gorju, te iz¬ 
nosi još oko 500 met. 

Na zapadu prate 
U ral napoređni lanci 
(„Parmas"), koji 
udaraj u smj erom gla- 
vnoga gorja, te nam 
predstavljaju po¬ 
sljednje pravilne na- 
bore Urala. U dale¬ 
kim dolinama iz¬ 
medju tih lanaca i 
glavnoga bila teku 
rieke ovoga podru¬ 
čja. Jednostranost 
Urala lako se raz- 
poznaje i po razvo- 
dju, koje se je pod- 
puno smjestilo na iz- 
točnom rubu gorja, 
tako da one rieke, 
koje se spuštaju na 
zapad, moraju pro¬ 
teći cielo gorje, dok 
na azijskoj strani 
hrle rieke većinom 
kratkim tiekom u 
ravnicu. 

Na sjevernom 
kraju pustoga Urala, 
gdje se skrajnji po- 
vijarci [ustrmljuju 
k tundri, vinuo seje 
sjevero - zapadnim 
smjerom Paehoj, do 
500 met. visoki gor¬ 
ski vienac od starih 










škriljavaca, koji se kao kršni brežuljci izpinju nad tundrom. Spo¬ 
menuti se gorski vienac nastavlja preko Jugorske ceste k Vajgaču, 
a preko Karskih vrata na Novoj Zemlji. 

Ruski narod zove Ural-gorje „pojas svieta", kano da to gorje opa¬ 
suje cieli sviet. Pa kako da i ne dodje prosti narod na tu misao! Ta Ural 
vijući se od kirgizkili stepa u guberniji orenburžkoj na jugu daleko k sjeveru u 
područje vječnoga leda čini prirodnu granicu izmedju dva diela svieta. On prolazi 
kroz pet gubernija: Orenburg, Ufa, Perm, Vologda, Arkangelsk. Na njegovim se 
pristrancima ozvanjaju raznoliki jezici (12 jezika), jer osim Rusa žive tu Perm- 
jaci, Voguli, Sirjeni, Ostjaci, Kalmuci, Kirgizi, Baškiri i t. d. Koliko je pak razno¬ 
rodnih pukova tečajem vjekova prošlo preko uralskih dolina iz Azije u Evropu? 

Na medji evropsko-azijskoj uzdiže se u Uralu na onizkom 
izgrbku oko 38 vrsta daleko od Jekaterinburga mramorni spomenik, 
koji nam pokazuje slika 17. Ovaj nas spomenik opominje, da je ovdje 
boravio g. 1837. tadanji veliki knez Aleksandar Nikolajević (kasniji 
car Aleksandar II.), a kasnije bio je ovdje g. 1845. vojvoda Maksi- 
milijan Leuclitenberžki. Veliki knez Aleksandar, koji je onda na 
potonju veliku korist onih krajeva želio lično onaj predjel upoznati, 
bio je s onu stranu Urala svuda svečano dočekan. U Tjumenu se 
još danas u muzeju čuva kao dragocjeni spomen na put carevića 
Aleksandra čamac, u kojem se je on prevezao preko rieke Ture, a 
u Tobolsku drže svetinjom onu kuću, u kojoj je carević stanovao. 
Posve je naravno, da su podigli spomenik na onome mjestu, 
s kojega je carević prvi put ugledao daleku Sibiriju. Spomenik je 
od sivoga uralskoga mramora; na zapadnoj strani ima nadpis Evropa, 
a na iztočnoj Azija; na prednjoj strani spomenika glasi posveta: 

U spomen visokog posjeta na ovom mjestu Nj. carske 
visosti priestolja nasljednika i velikog kneza Aleksandra 
Nikolajevića god. 1837. i vojvode Maksimilijana Leueliten- 
beržkoga god. 1845. 

Kad je kasnije veliki knez Aleksej Aleksandrović na putu kroz 
Jekaterinburg posjetio ovo mjesto, dodan je još nadpis, koji kaže, da 
je i on vraćajući se za svoga puta oko zemlje boravio na tom mjestu. 

* 

Kako se je Rusija silno razsegla, to je i razlika u toploti u 
pojednim predjelima velika. Popriečna godišnja toplota pada prilično 
redovito u južnoj Rusiji od juga k sjeveru a u sjevernoj Rusiji od 
jugo-zapada prema sjevero-iztoku i to od -|- 12° u Krimu do — 8° u 
sjeverno-iztočnom kutu Rusije; što se od prilike podudara sa godišnjom 


toplotom u srednjoj Francuzkoj i na Spitzbergima. Kolika li je opreka 
u svim pojavima života u navedenim brojevima izražena! Ipak je 
u glavnom u Rusiji suliozeruska ili kontinentska klima, 
koja se iztiče velikom oprekom izmedj u ljetne vrućine i zimske stu¬ 
deni. Glavni su razlozi tomu, što se je tlo Rusije daleko razseglo, 
što na široko suvisi s Azijom i što je utjeeaju Atlantskoga oceana 
zatvoreno gorjem Skandinavskim i Karpatima. 

Zima je u Rusiji daleko studenija, ljeto pak samo nešto 
toplije, a po tom i godišnja popriečna toplota manja nego li pod 

istom zemljopisnom širinom u zapadnoj Evropi. Gotovo ciela Rusija 

ima popriečnu toplotu mjeseca siečnja izpod 0°. Zimi naime nisu 
samo obale Sjevernoga ledenoga i Baltičkoga mora ledom pokrite 
nego i obale Kaspijskoga i Azovskoga mora a kadkada i obale 
Crnoga mora. Jedino u južnom Krimu iznosi popriečna toplota 
mjeseca siečnja -f- 2°. K sjevero-iztoku raste zimi studen sve više 
(popriečna toplota u siečnju u Odesi — 2°, u Moskvi — 11°) dok 
u zavalju Pečore ne spadne gotovo na sibirsku studen (popr. topi. 

u siečnju -— 16° do 20°). Gotovo jače nego li sjevernim smjerom 

raste studen pravcem od zapada k iztoku poradi veće udaljenosti 
od Atlantskoga oceana. To je razlog, da isotkerme mjeseca siečnja 
teku Rusijom od sjevero-zapađa prema jugu-iztoku. Tako je n. pr. 
na 55° sjeverne širine na pruskoj medji popriečna toplota mjeseca 
siečnja sa — 5°, u Moskvi sa — 11° i u Uralu sa — 16° različnija 
nego li od Odese do Arkangelska. Ujedno traje i zima prema sje¬ 
vero-iztoku sve dulje i to na toliko, da je područje Sjevernoga 
ledenog mora smrznuto 8 do 9 mjeseci. Najniža toplota, što je 
opažana, u istinu je u eieloj Rusiji vrlo nizka i to u Arkangelsku 
— 47'5°, u Moskvi — 41'5°, nedaleko od Baltičkoga mora u Mitavi 
još —29° zatim dapače u Južnoj Rusiji u Nikolajevu -— 30°, u 
Astrakanu — 32°. No i vrućina ljeti nije samo velika na jugu nego 
i dalje na sjeveru, dakako samo kratko vrieme. Na Kaspijskom 
jezeru seže popriečna toplota mjeseca srpnja do -j- 25°. Na ušću 
Pečore iznosi popriečna toplota mjeseca srpnja samo još -|- 8°. Po 
tom je razlika izmeđju središnje toplote najkladnijik i najtoplijik 
mjeseci po ciel'oj Rusiji vrlo velika, na iztoku mjestimice 38°. Gotovo 
ciela se Rusija sve do obale na Crnome moru iztiče veoma vrućim 
no kratkim ljetom i vrlo studenom, dugom zimom. Po tom mogu 
u Rusiji živjeti i uspievati samo one životinje i biline, koje mogu 
da podnose jake opreke toplote. 

Budući da je rusko tlo najvećim dielom ravno, to je posve 
polagan prielaz od najstudenijili u najtoplije predjele. Kao što 
toplina isto tako za napredovanje rastlina i životinja osobito mnogo 
vriedi vlaga, koja opet ovisi o množini padalina. TJ tom se 
pogledu takodjer donekle opaža po eieloj Rusiji jednoličnost, jer su 
padaline pretežne ljeti. Nu dok su u sjevernoj i srednjoj Rusiji i 
zimi obilne padaline, u južnoj su Rusiji vrlo riedke u to vrieme, 
te je ondje u obee ciele godine malo padalina: u sjevernoj i srednjoj 
Rusiji 500 mm., na Crnome moru 380 mm., na Kaspijskom jezeru 
dapače izpod 200 mm., a pri tom treba da se i to iztakne, što isto 
obilje padalina kraj velike toplote na jugu daleko manje koristi južnim 
nego li sjevernim predjelima. Napokon pada u južnoj Rusiji kiša 
kratko i vrlo naglo u ljetno doba, tako da odmak izblapi. Poradi 
toga nema onuda drveća, već nepregledne stepe zarasle travom. 

Po tom se ruska plosna zemlja po klimi i rastlinstvu dieli 
na đvie velike pokrajine: na pojas šumski na sjeveru i stepni 
na jugu, koje neki zovu baltičkom i pontskom podnebnom 
pokrajinom. Sjeverna pokrajina ima zimu pol godine, dapače i 
dulje, no veliki snieg, koji pokriva tlo, brani zemlju od mraza. 
Ljeti pada obilna kiša, koja vanredno prija rašću. Ovaj je pojas 
pun šuma i močvara: ratarstvo i livadarstvo je tu liepo razšireno 
izuzev krajnji sjevero-iztočni dio. Kano posebni subarktički odio 
ove podnebne pokrajine može se smatrati područje Pečore i Mezenja 
sa tundrama i uviek smrznutim tlom, vrlo studenom do 9 mjeseci 
dugom zimom. To je domovina lovaca i ribara. 

Južna medja šumskoga pojasa teče od prilike od Lavova preko 
Kijeva, Kurska, Tule, Kazanja k Orenburgu. Toj je crti na jugu 
pontska stepna pokrajina, gdje traje zima samo 4—5 mjeseci. 
Budući da ovdje zimi nije mnogo sniega, jaki su mrazovi, dok ljeti 
vanredna žega uzprkos ploha sprečava uspievanje rašća. Izbilja, 
rastline se tuj najbolje s proljeća i na jesen razvijaju, a drveće 
uspieva jedino na riečnim obalama. To je područje stepa zaraslih 
travom, ali u sjevernom dielu ima tu još i šuma. Taj sjeverni dio 
podudara se donekle sa pojasom zemlje ernice sežući k jugu do 
crte Kišenev — Ekaterinoslav — Saratov — Uralsk. Ovo su naj¬ 
plodniji i najbolje obradjeni krajevi Rusije — žitnica Rusije a 
donekle i Evrope. Dalje k jugu pukla je prava, bez rašća, žuta 
stepa sa neznatnim ratarstvom. Ova dalje prelazi u Kaspijsko 
zavalje, u slanu stepu i pustaru. 

Hoić: Slike iz obć. zemljopisa V.—i. 

Makar da je podneblje Rusije, kao što smo vidjeli, poradi ravnoga tla, 
jednolično, ipak se opažaju velike raznolikosti u toploti. U Laplanđiji i na 
poluotoku Koli opreka je u toploti izmedju sjeverne obale i unutrašnje zemlje 
vrlo velika. Na obalu djeluje još vrlo povoljno ,,Gulfstream“ (zatonska struja): 
tu je zima meka a ljeto hladno. U unutrašnjosti pak, gdje visinski okrajak 
sprečava upliv mora, zima je vrlo studena i duga, a ljeto, kratko i vrlo 
vruće, nesnosno poradi množine komaraca. Muonioniska, mjesto u unutrašnjoj 
zemlji u 68° sjeverne širine a visoko 300 m., ima popriečnu godišnju toplotu 
—2'7° (mjeseca siečnja —17'8° a mjeseca srpnja +14, dakle razlike za 31 - 8°). 
Uslied razmjerno toploga ljeta seže ovdje šuma daleko na sjever. Obale Bieloga 
mora, koje se zimi na daleko smrzava, zimi su doduše toplije nego li unu¬ 
trašnja zemlja, ali su daleko hladnije od sjeverne obale. Arhangelsk ima go¬ 
dišnju popriečnu toplotu +0-4°; mjeseca siečnja —13'6°, mjeseca srpnja +15'9°, 
dakle razlike 29‘5°. Svakako je tu manja opreka u godišnjoj toploti, podneblje 
je dakle manje kontinentsko nego u južno-iztočnoj Rusiji. Još je studeniji 
krajnji sjevero-iztok Rusije Pečorina zavala, ali za taj predjel nemamo točnih 
opažanja; ovaj naime predjel spada već u pojas trajno smrznute zemlje. 

Na podneblje Finske povoljno utječe Baltičko more kao i nebrojena unu¬ 
trašnja jezera. Uz primorje i jezera zima je meka a ljeto razmjerno hladno, 
a dalje u unutrašnjim krajevima jača je opreka izmedju ljeta i zime. Tako 
ima Helsingfors na obali popriečnu godišnju toplotu +3 9°; mjeseca siečnja 
—6-9° a srpnja +164 (razlika 23 - 3°), Kuopio pak u unutrašnjosti ima po¬ 
priečnu godišnju toplotu +2’5°; mjeseca siečnja —10 - 9°, srpnja +17 , 3 t> (raz¬ 
lika 28 , 2°). I u tako zvanim baltičkim pokrajinama djeluje Baltičko more sve 
blaže, što idemo dalje k jugu. Botnički i Finski zaton zamrznu se gotovo 
svake godine, Rižki već znatno manje, a još manje otvorena obala. S toga 
su na otvorenoj obali smještene luke kuronske rieđke i na kratko vrieme 
poradi leda nepristupne. Po tom je zima ovdje meka, ali je i ljeto s toga 
mutno, hladno i vlažno, te nema u kontinentskom zimskom podneblju ni 
traga onoj čestoj izmjeni jugovine i smrzli, tako značajnoj za našu zimu. — U 
srednjoj je Rusiji toplota zimi riedko iznad ledišta, ili nije barem dulje nad 
ledištem, da bi ma i za kratko vrieme jugovina prevladala. U Moskvi je po- 
priečna godišnja toplota +3-9°, mjeseca siečnja —11-1°, mjeseca srpnja +18 , 9°, 
dakle razlika 30°. Prema iztoku je zima sve studenija. U Orenburgu (52° sjev. 
širine) zima je oštrija nego li u Arhangelsku (64° sjev. širine). Ljeti nasuprot 
pada toplota od juga k sjeveru, a pri tom odlučuje i izpetost tla. S proljeća 
i ljeti je najtoplije na obalama Volge (Samara popriečni maksimum 34'5°), dok 
imadu ravnjaci na desnoj strani rieke oštro podneblje. Nadalje je znamenita 
razlika glede podneblja u srednjoj Rusiji izmedju šumskog pojasa i područja 
zemlje crnice; u ovom je području ljeto toplije i više suho nego u onom 
pojasu, akoprem su i ovdje ljetne kiše pretežne. Spomenimo još neke popriečne 
godišnje razlike u toploti: Moskva +314°, — 30-5° (absolutni minimum —42-5°); 
Kazanj +314°, —32 4°; Orenburg +35'6°, —32 2° (absolutni minimum —40'5°). 
Padaline su opažane u srednjoj Rusiji sliedeće: Varšava 580 mm., Pinsk 
610 mm., Moskva 550 mm., Kazanj 440 mm. Sjeverna Rusija ima nešto manje 
padalina: Petrograd 470 mm., Arhangelsk 410 mm.; znatno manje padalina 
ima južna Rusija: Odesa 400 mm., Krč 250 mm., Samara 390 mm., Astrahanj 

samo 140 mm. Napokon spomenimo i to, da je Kaspijska nizina uz unutrašnju 
Španjolsku najbolje suha zemlja u Evropi. 

Južno-zapadna Rusija (Volinja, Podolija) ima toplo podneblje, te nema 
jakih opreka. Navlastito je proljeće i jesen toplija nego u srednjoj Rusiji. 
Ipak ljeto nije toplije nego li u istoj zemljopisnoj širini srednje Rusije, a zimi 
znade znatno spasti toplota. 


Mjesto 

Popr. god. 
toplota 

Mjeseca 

siečnja 

Mjeseca 

srpnja 

Razlika 

Kijev (180 m.) 

+6-8° 

—64° 

+194° 

25'2° 

Kamenec (220 m.) 

+84° 

-3-6° 

+20-0° 

23-6° 


Područje stepa u južnoj Rusiji ima kraj pretežno suhozemskih vjetrova 
vrlo ekstremno podneblje. Ljeto je jako toplo, a zimi nije studen doduše 
tolika kao u srednjoj Rusiji, ali ipak prema zemljopisnoj Širini vrlo oštra i 
k iztoku sve jača. Na doljnom Dnjepru (42° sjev. šir.j ista je toplota mjeseca 
siečnja kao u srednjoj Švedskoj u 60° sjev. šir. i kao na sjevernoj obali 
Laplandije u 70° sjev. šir., dok se toplota mjeseca srpnja podudara se toplotom 
južne Francuzke. 


Mjesto 

Popr. god. 
toplota 

Mjeseca 

siečnja 

Mjeseca 

srpnja 

Razlika 

Kišinev 

Nikolajev 

+10° 

+9-8° 

—3° 

—44° 

+22-7° 

+23° 

25-7° 

274° 


Srednji su ekstremi u Nikolajevu +35 - 2° i 214°. Oštra zima dosta je 
kratka, a proljeće toplo. Zimi se gdjekada toplota naglo mienja poradi toplih 
vjetrova. Studen je vazda za rašće znatno štetnija nego li dalje na sjeveru, 
jer nema sniega. Ono malo kiše, što pada s proljeća, ne može dovoljno natopiti 
tla poradi visoke toplote. K tomu su vrlo škodljivi rašću strahoviti stepni 
vihrovi (,,burane“), koji zimi sipki snieg a ljeti prašinu uzvitlaju i velikom 
silom po dalekim stepama nose. 

Posebno područje čini južna obala Krima, koja s riedkom ljetnom 
kišom spada posve u pojas sredozemnoga mora. Gorje na Krimu posve raz- 
stavlja južno primorje od sjevernoga diela toga poluotoka, na kojem vlada 
stepno podneblje. Kad si sa sjevera k jugu prevalio to gorje, u tren se je 
promienilo podneblje i vegetacija. Jalta na južnoj obali ima godišnju toplotu 
+13'3°, mjeseca siečnja +4'3°, a mjeseca srpnja +24‘7°; dok samo 46 km. 
udaljeni Simferopol na sjevernoj strani gorja ima godišnju toplotu od 104°, 

mjeseca siečnja — 06°, a mjeseca srpnja 20'7°. Obilne zimske kiše rađjaju 
uzprkos ljetne suše bujnu vegetaciju, dok su na sjevernoj strani gorja jaki 
mrazovi. S punim pravom piše Voe j ko v ovako: Poluotok Krimski je najtopliji 
predjel evropske Rusije. Ovdje lasno razpoznaješ more, koje se nikad ne 
smrzne, a na južnoj obali u zaklonu gora raste lovor, smokva, manjola, uljika 
i mnogo drugo južno-evropsko rašće. U ostalom i ovdje padne gdjekada 
toplota izpod —10°, a i snieg pokriva zemlju po koji dan. Sjeverne doline i 
mjesta, koja ne leže na moru i koja ne zaklanjaju gore kao na pr. Sevastopol 
i Krč, imaju vrlo promjenljivu zimu. Za južnih vjetrova zima je gotovo tako meka 
kao na južnoj obali, ali za sjevernih vjetrova spadne gdjekada toplota do —25°. 

Okoliš Azovskoga mora ima osobito oštru zimu tako, da se more 
na daleko smrzne. Nedaleko od mora mjesto Lugan ima popriečno mjeseca 
siečnja — 8-3°, a gdjekada spadne toplota na —40'8°. I visoke ravni na sjeveru 
podno Kavkaza zimi su vrlo studene i suhe. Tako ima na pr. Stavropol 
(550 m. visoko) popriečnu godišnju toplotu od -(-8 6°, mjeseca siečnja —4'4°, 
mjeseca srpnja -f-20‘5 0 , dakle razlike 24'9°. Kaspijska napokon nizina 
ima u svakom pogledu najvećma kontinentsko podneblje u cieloj Evropi. Tu 
vlada ljeti žarka žega uz posvemašnju sušu, a zimi tako ljuta studen kao u 
sjevernoj Rusiji. U Astrahanju iznosi godišnja toplota —(-9-4°, mjeseca siečnja 
_7-l°, a mjeseca srpnja -j-25'5°, dakle godišnja razlika u toploti 32-6°. Padaline 
(izpod 200 mm.) su skroz nedostatne, s toga naliči čitav taj kraj na pustinju. 

Padaline su obilne imenito jeseni. Što dalje idemo od obale, to su 
opreke izmedju zime i ljeta veće: 


Predjel 

Popr. god. 
toplina 

Mjeseca 

siečnja 

Mjeseca 

srpnja 

Razlika 

Obala kod Revala 

4-6° 

—5-4° 

16-1° 

21-5° 

Petrograd 

3-7° 

-9-4° 

17-8° 

27-2° 

Obala kod Libave 

6-5° 

—3-2° 

16-9° 

201° 

Mitava 

6-4° 

-5-0° 

17-6° 

22-6° 


Popriečni maksimum i minimum je u Petrogradu 4-29 - 3°, i -—28'5°, a 
najjača opažana zima bijaše —39°, u Mitavi pak ista opažanja iznose -f-29'5 0 ,. 
— 21-7° i —28 8°. U ovom dielu Rusije je osobito hladno i puno sniega, 
kao što je posve naravno, na Valdajskoj visi. Ruska se Poljska svojim pod¬ 
nebljem približuje podneblju iztočne Njemačke. Tako ima Varšava popr. god. 
toplotu -f-7’4°, mjeseca siečnja —4'5°, mjeseca srpnja -4-18-8°; razlika 23'3°. 

Dok prema tomu, što smo sada naveli, iznosi razlika popriečne toplote 
izmedju mjeseca siečnja i srpnja u Baltičkim pokrajinama tek 20° do 24°, 
doseže ona u srednjoj Rusiji 30°, a na Volgi 33°. čuveni ruski meteorolog 


prof. Voejkov crta u svom djelu podnebne prilike srednje Rusije od prilike 
ovako: U srednjoj Rusiji nije osobito ljuta, ali je dugotrajna zima, zovemo li 
zimom ono vrieme, dok je toplota izpod 0. Pri tom se toplota sjevernih i 
južnih predjela relativno slabo razilazi. Kasno proljeće, za kojega se češće 
vraća studen, umjereno toplo ljeto, prijatno za teženje tla, dosta česte i nagle 
promjene toplote imenito zimi i s proljeća, a relativno rjedje od lipnja i srpnja 
do listopada. Nepregledna ravnica, zatim udaljenost od gora i mora čini, da je 
težko daleku srednju Rusiju porazđieliti u podnebne pokrajine tim većma, što 
se sa zemljopisnom širinom neobično polagano mienja toplota. Razliku izmedju 
sjevera i juga imenito pak sjevero-zapada i jugo-iztoka označuje zimi u Rusiji 
znatnija vlaga zraka i padaline nego li toplota u obće. Ipak tvrdi poznati 
meteorolog Hann, da su zimi izvanredne opreke u toploti u srednjoj Rusiji 
svakako veće nego li u srednjoj Evropi. Jedino to smanjuje te opreke, što se 
je cieli niz različite toplote nanizao u Rusiji ponajviše izpod ledišta (0). 




IV. 

Žiteljstvo. 

Broj i gustoća žiteljstva. — Raznolike narodnosti. — Slaveni poimence Rusi 
najmnogobrojDiji. — Velikorusi, Malorusi, Bjelorusi. — Poljaci, Litvini i Lotiši. 
— Grci. — Rumunji. — Germani (Švedi, Niemci). — Jermeni. — Cigani. — 
Semovci (Židovi, Karaite). — Nebrojeni mongolski narodi. 

f usko carstvo broji u svem do 130 milijuna žitelja. Od toga. 

odpada na evropsku Rusiju do 107 milijuna, a ostala 23 mili¬ 
juna na azijsku Rusiju. Evropska dakle Rusija broji znatno više 
žitelja nego Austro-Ugarska i Njemačko carstvo zajedno, te zauzimlje 
brojem žiteljstva prvo mjesto medju evropskim državama. Prema 
prostoru pak živi u evropskoj Rusiji, po brojenju od god. 1897., 
poprieko na □ vrsti samo 22'2 žitelja. Rusija je po tom izuzev 
Norvežku i Švedsku relativno najslabije napučena evropska država i 
to koje zbog svoga sjevernoga smještaja, koje zbog subozemskoga 
podneblja, koje pak što se u dalekoj iztočno-evropskoj nizini žitelji 
ponajviše bave samo gospodarstvom. Ipak je gustoća žiteljstva u 
Rusiji prema prirodnim odnosima zemlje, te zaslužbi i zanimanju 
žiteljstva vrlo različita; dok naime oko velikih gradova i u plodnim 
a donekle i u obrtničkim predjelima relativni broj žitelja srednju 
gustoću od 22'2 na Q vrsti daleko nadmašuje, pada nasuprot u 
stepnim navlastito pak u sjevernim ledenim predjelima. Najbolje su 
napučene gubernije Petrokovska (130'7), Varšavska (125*8), Kalička 
(80), Moskovska (76), Podolska (60), Radomska, Kijevska i Lju- 
blinska (po 60); a najrjedje gubernija Arhangelska (0*5), Oloneeka 
(3*2), zatim Donsko područje te gubernije Astrakanska, Orenburžka, 
Permska, u kojima ne živi ni 10 ljudi na 0 vrsti. Spolno je raz- 
mjerje žitelja u evropskoj Rusiji u obće takovo, da na 100 muževa, 
ide 101*2 žena; u ruskoj pak Poljskoj dolazi na 100 muževa 
96*3 žena, a u Finskoj 102*8. Glede miene žiteljstva t. j. razmjerja 

medju prirastom i padanjem žiteljstva spomenimo sliedeće podatke. 
U evropskoj se Rusiji računa na godinu poroda 4 1 /* milijuna, a 
pomora do 3 milijuna. Po tom se vidi, da žiteljstvo u evropskoj 
Rusiji raste neprekidno prirodnim načinom i to svake godine za 
l 1 j i milijuna. Vjenčanja se broji na godi on i < 0.000, a na svaki 
se brak računa poprieko 5 djece, a u 15 gubernija još i više. 

Raznolikošću narodnosti pretječe evropska Rusija i Austro¬ 
ugarsku, dakle u obće sve države evropske. No vanređno velik broj 
narodnosti u Rusiji izčezava pred glavnom narodnošću Slavenima, 
kojima pripada više od 3 / 4 cieloga žiteljstva ruskoga, žitelji evropske 
Rusije pripadaju najvećim dielom kavkazkoj i mongolskoj rasi, kao 
što nam svjedoči sliedeći priegleđ. 

I. Sredozemska (kavkazka) rasa. 

a) Inđogermansko pleme: 


Veliko-Rusi. 56,700.000 Lotiši. 1,600.000 

Malo-Rusi. 20,100.000 Grci. 100.000 

Bjelo-Rusi . 5,000.000 Rumunji. 700.000 

Poljaci. 8,100.000 Francuzi. 1.500 

Bugari. 100.000 Niemci. 1,500.000 

Srbi. 3.000 Švedi. 400.000 

(j es i. 9.000 Jermeni. 500.000 

Litvini. 1,400.000 Cigani. 120.000 

b) Semovci:' 

Židovi. 2,400.000 Karaite. 10.000 


II. Mongolska rasa, 

a) Tatarska skupina: 


Tatari. 1,600.000 Kalmuci. 180.000 

Baškiri. 900.000 Kirgizi. 200.000 

b) Finska skupina: 

Baltički Fini. 1,900.000 Sirjeni. 100.000 

Kareli. 400.000 Votjaci. 300.000 

Estonci. 900.000 Samoj edi ...... 7.000 

Ingri. 3.000 Voguli. 5.000 

Livonci. 5.000 Čeremisi. 350.000 

Lopari. 10.000 Mordvini. 900.000 

Permjaci. 80.000 Čuvaši. 700.000 





































SI. 18. Ruski seljaci. 

Jezgru žiteljstva ruske države sačinjavaju, kao što smo već 
spomenuli, Slaveni, a medju njima daleko premašuju iztočni Sla¬ 
veni t. j. Rusi (preko % svega žiteljstva). Rusi nastavaju u nepre¬ 
kidnoj cjelini najveći dio ogromne Rusije, no dopiru na sjevero¬ 
zapadu do mora samo kod Petrograđa, a na sjeveru i iztoku razsta- 
vljaju ih finska plemena od medja evropske Rusije. U 34 gubernije 
sačinjavaju Rusi 75% žiteljstva, u 6 gubernija više od 50%, u tri 
više od 35% i napokon u 6 manje od 25%. Istina, tečajem viekova 
primio je ruski narod u se dosta mnogo finskoga i mongolskoga 
življa, no u bitnosti ipak prevlađjuje u Rusa skroz slavenski tip. 
Jezik, običaji i pravoslavna vjera čine ruski narod gorostasnom 
cjelinom, kojoj ni malo ne smeta, što se Rusi razpadaju na Veliko- 
Malo- i Bjelo-Ruse. 

Promotrimo sada značajne crte u pojedinih naroda i plemena 
ogromnoga ruskoga carstva. 

Veliko-Rusi su za pravo ono pleme, koje vlada i gospođuje 
u velikom ruskom carstvu; oni su podigli današnju rusku državu. 
Veliko-Rusi su u obće snažni ljudi. I medju seljacima vide se često 
u istinu liepe glave, a djevojke i žene su gdjekada upravo neobične 
ljepote. Veliko-Rusi (si. 18. 19. 20. i 21.) su uzrasta nešto zdepasta, 
vrat im nije dug, zatiljka su jaka, plećiju širokih, nogu razmjerno 
kratkih; no imade medju njima i ljudi vitkoga rasta. Po licu se 
je Veliko-Rusu razlila svjetla rumen, a i kosa mu je ponajviše 
svietla; riedki su tamne kose. Kako se drži, da je pravi slavenski 
tip više crnomanjast, to neki misle, da svietla kosa i brada kao 
i modro oko u Veliko-Rusa potječe od mješavine sa fin skim pleme¬ 
nima i sa nadošlim Normanima. 

Veliko-Rusi naginju na debljinu, te se u imućnijim slojevima 
ruskoga đružtva Često vidi ugojen vlastelin, častnik, trgovac, a i 
ugojena gospodja. Veliko-Rus je kao i Francuz sangvinik. On je 
vesele ćudi, okretan, družtven, razgovoran, voli lake zabave, ne¬ 
dužne igre, ne poznaje straha. Unatoč svojim melankoličnim narodnim 
pjesmama Veliko-Rus je vanređno veseo, te se za čudo ne brine 
ni malo za svoju budućnost. Veselo živjeti, pjevati i zabavljati se, 
kano da je glavna zadaća njegova života. On ne voli mnogo raditi, 
pa kad i radi, izbjegava svaki veći napor. Bezprimjernim mirom pod¬ 
nosi Veliko-Rus sreću i nesreću, već kako Bog na nj šalje. Njegova 
ravnodušnost prema svemu u životu gotovo prelazi u kažnjivu indo- 
lenciju. On je do skrajnosti bezbrižan u velikim i u malenim stvarima. 

Uslied svoga veseloga temperamenta voli Veliko-Rus šalu i za¬ 
bavu, pri čem ga pomaže velika rječitost. I prosti ljudi rado upotreb¬ 
ljavaju strane rieči i to vrlo zgodno. Nadalje su u Veliko-Rusa još 
sliedeća dobra svojstva. On je vrlo nabožan, ali uza to i prazno¬ 
vjeran. On ne pita stranca nikada za njegovu vjeru. Nigdje — 
unatoč okorjelosti pravoslavne ruske crkve — nisu inovjerci tako 
slobodni u izvršivanju svojih vjerskih dužnosti kao u Rusiji. 

S punim pravom piše jedan putopisac o Rusima sliedeće: Pomislimo li 
kako je Rus, imenito priprosti seljak, proniknut dubokim uvjerenjem, da je 
njegova pravoslavna vjera jedino spasonosna, moramo se u istinu čuditi velikoj 
vjerskoj toleranciji, koju pokazuje ruski narod i njegova vlada prema raznim 
vjerskim sljedbenicima, koji žive pod ruskim žezlom. Slobodno bez ikakvih 
zapreka obožava u Rusiji Kalmuk svoga Dalai-Lamu, Perzijanac vječni oganj, 
a Indijanac Brahmu; Muhamedovac zazivlje svoga Allaka, Tunguzac leži u 
prahu pred svojim kumirima, a isto tako pristaše svih kršćanskih vjera počevši 
od katolika, luterovaca, reformovanih do nemonita i hernkuttera slobodno javno 
izpovieđaju svoj vjerozakon. Na toj se vjerskoj snošljivosti upravo temelji 
djelatnost Rusije kao širiteljice evropske kulture u dalekoj Aziji. Strani narodi 
viđeći kako im je obezbiedjena narodnost i najveće blago — njihova vjera, 
lako se priuče na to, da postaju dušom i tielom pripadnici ruske države. Po 
malo naime gubi se u njih ono neugodno čuvstvo o odnošaju izmeđju gospo- 
đujućih i podložnika, izmeđju pobjednika i pobiedjenih, pa u živom obćenju 
tih divljih naroda sa Rusima dodje k njima mnogo zrnce kao zametak buduće 
njihove uljudbe. 

S toga nije vjera kriva, što u posljednje vrieme progone mojsi- 
jevce u Rusiji, već treba da se tomu traži uzrok u društvenim prili¬ 
kama, kao što ćemo kasnije razložiti. Veliko-Rus je nadalje čovjeko¬ 
ljubiv i uslužan, susretljiv i neobično milosrdna srca. Osudjenike, ime¬ 
nito koji se pošiljaju u Sibiriju, ne zove on nikada zločincima, već 
nesretnicima, pa rado dieli s njima posljednju kopjejku i zadnji 
komad kruha. Djecu osobito ljubi pa nije ništa neobična u Rusiji, 
da i muškarac djecu pjestuje. — Na svjetskom je glasu gostolju¬ 
bivost Veliko-Rusa, a poprimila su ju od njih i druga plemena u 
Rusiji. Napokon spomenimo još jednu znamenitu krepost u Veliko- 
Rusa, a ta je velika hrabrost. On ne poznaje pogibli u ratu, on bi 
za svojim vodjom i na pakao pošao; ratne tegobe i nevolje podnosi 
on uztrpljivije nego li ikoji drugi narod; u kratko on je izvrstan vojnik. 

Ima medjutim i tamnih strana u karakteru Veliko-Rusa. Sklo¬ 
nost za veseli život navodi ga k nasladama, a ove do pohlep- 
nosti za novcem, a gdjekada i za tudjim, ako nema sam sredstava. 
Neki je duhoviti Rus uztvrdio vrlo zgodno ovo. Kad Niemac krade. 

on to čini, da obskrbi ženu i djecu svoju, a Rus čini to, da zado¬ 
volji svojoj časovitoj požudi. Odanost k uživanju vodi ga i do pre- 



Sl. 19. Moskovska gradjanska obitelj. 

komjernog užitka žestokih pića. Dakako da ta mana u ruskoga 
naroda nije ni iz daleka tako uvriežena, kao što su običavali to 

crtati pristrani osobito njemački pisci. U prijašnje je vrieme pre¬ 
komjernom piću bio poglaviti razlog, što seljak nije poznavao 
drugoga pića do vodke, a k tomu je država imala od poreza 
na vodku veliki dohodak. S toga je siromah seljak od prodavača 
vodke na sve moguće načine bio zavadjan na užitak toga pića. 
Pa kako Rus u obće ne podnosi mnogo žestokoga pića, čim bi 
malo previše pio, napajali bi ga krčmari kojekakvim patvorenim 
pićem. Odkad se dobije u svim većim mjestima po Rusiji piva i to 
uvažanog i domaćeg, prestaje po malo prekomjerno piće vodke, 
tim većma što i državna vlast o tom nastoji dokidajući krčmice 
s vodkom. Stara je rieč „in vino veritas", što znači da se narav 
svakoga čovjeka najbolje očituje, kad se je nakitio. U Rusa se to 
potvrdjuje. Njegov se veseli temperamenat u razigranom stanju 
još povećaje: on je nježan, mio, sladak, samo bi se grlio. 

Kako krivo čine ruskomu seljaku razni putopisei, iztičući da 
je nečist, najbolje nam dokazuje već to, što svuda pa i u seljačkim 
kućama imade kupaonica. Ruski se seljak svaki tjedan kupa barem 
jedanput prije nedjelje i obće prije svakoga blagdana. To je prastari 
običaj u Rusa, pa ako i ne potječe možda svuda od težnje za čistoćom, 
to je nuzgredno, a glavno je da se u istinu kupa, da bude čist. 
Isto je tako uobičajeno po cieloj Rusiji pranje ruku poslije blagovanja. 

Veliko-Rus ima osobite spretnosti za razne obrte, kao što 
nam to svjedoče neka stara vrlo bogata obrtna sela. Takovo je 
na pr. Bogorođskoje, selo 40 km. udaljeno od Nižega Novgoroda, 
koje je dobio g. 1615. narodni junak Kuzma Minin na dar od cara 
Mihajla Feodorovića. Tu se bave seljaei od vajkada priređjivanjem 
kože, koju na daleko izvoze. Tu se izradi svake godine na milijune 
rukavica. Selo Holni u guberniji Vlađimirskoj bavi se slikanjem 
svetih slika, te ih na milijune izvodi na godinu. U istoj je guber¬ 
niji bogato selo Ivanovo, koje se bavi u velike tkalstvom. Tu je \ 
glasovita tvornica katuna. Selo Pavlovo na glasu je izrađjivanjem 
vilica, noževa i škara, te ih razpošilja daleko po Aziji. Izvrstna 
ruska koža (juhta) poznata je po čitavom svietu. Krasno vezenje 
koža iz Toržoka na glasu je po cieloj zapadnoj Evropi. Spomenuta 
a i mnoga druga obrtna sela svjedoče, da je u Velikih Rusa i 
seljak vrlo spretan i vješt obrtnik. Dodje li u kuću k vlastelinu, 
te opazi li kakovu umjetnu rezbariju, odmah će ju kušati oponašati 
ma i najprimitivnijim oruđjem i ne će mirovati, dok ne uspije. 
Običnom bradvom umije ruski seljak u kratko vrieme najteže i 

najfinije tesarske, kotarske i stolarske radnje izvesti. Istinita je rečenica 
o njegovoj vještini, koja kaže: „Rus uzme sjekiru te odjaše u šumu, a 
zatim se kući vozi na kolima, što ih je medjutim sam u šumi načinio.* 



SI. 20. Gospodje iz Vjatke i Perma. 


Nasuprot ne voli Veliko-Rus ratarstva. Njemu nikada ne 
padne na um, da bi po uzoru vlastelinovu unapređio svoje gospo¬ 
darstvo ter polja na noviji način obradjivao. Isto se tako ne da 

odvratiti, da ne bi po prastarom običaju gradio kuću od drveta, 
makar da vidi kako su cesti požari, bud s nepazljivosti bud pod- 
metnućem vatre. S tim je u savezu prosjačenje po dalekoj Rusiji 
siromaha nastrađalik od požara. Nigdje se toliko ne grieši i ne 
sljepari kao u Rusiji pod izlikom stradanja od požara. Iz Bogo- 
rodskoga kraja žitelji čitavih sela prosjače po Rusiji godinu za 
godinom. I državna je vlast dugo bila nemoćna, da na put stane 
tomu prosjačenju. Nekoji tih prosjaka nisu siromašni, već su od 
vajkada baštinili prosjački zanat. Mnogi imadu svoju kućicu, polje 
i stoku, pa ipak čim snieg okopni, nešto ih goni od kuće, da 
podju u sviet prosjačiti. Za druga si uzmu budi sliepca, gluhoniema, 
budi hroma u istinu ili takova, koji se dobro umije pretvarati, pa 
se onda prosjaČi od sela do sela, jer se gradova obično boje, gdje 
se strogo pazi na te osebujne prikaze. Kruha obično ne pr im aju 
za milostinju već novac, brašna, platna itd., stvari, koje onda unovče. 

Veliko-Rus je poprieko vrlo darovit; on sve brzo shvaća bez 
velika napora; posveti li se znanosti, svladat će najvećom lakoćom 
najteže probleme. Kao što u obće svi Slaveni, tako i Veliko-Rus 
ima osobiti talenat za strane jezike. Njemački pisci iztiču, da njihov 
jezik od stranih naroda najlaglje nauče Slaveni, a medju ovima 
osobito lako Veliko-Rusi. Jedan njemački pisac tvrdi, da je tomu 
po svoj prilici razlog, što je ruski jezik sam po sebi težak, pa si 
Rus učeći svoj materinji jezik na toliko uvježba sluh i izgovor, da 
je za nj igrarija da nauči strane jezike. Dakako ruski je jezik 
veoma bogat na glasovima i oblicima, te ga vrlo težko nauče Ger¬ 
mani i Romani. Unatoč obilja jednostavnih i sastavljenih konso- 
nantskih glasova ruski je jezik vrlo blagozvučan i osobito sgodan 
za pjevanje. I u jeziku ruskom se iztiče veselo i ljubezno biće Rusa 
poimence u premnogim diminutivnim i ljubkim riečima, kao što to 
tako često spominju englezki, njemački i franeuzki putopisci Rusije. 

Naobraženi Veliko-Rusi osobito vole filozofske nauke, što nam 
potvrdjuju ruska i inozemska sveučilišta, na kojima se mnogi ruski 
mladići posvećuju filozofskim naucima. Prijatelji pokojnoga Skobeleva 
pripovieđaju, kako se je taj slavni general za dokolice najradije 
bavio filozofijom. Kako su Rusi izvrstni dialektici, posve je naravno, 
da ima u njih izvrstnih pravnika, koji kod javnih sudbenih razprava 
svojim prirodjenim govorničkim darom i oštroumljem zadive sve 
slušateljstvo. — Ipak se čini, da su prirodne nauke ono naučno 
područje, za koje ima Veliko-Rus najviše volje i vanredne sposob- 

nosti. Na polju kemije, fizike, botanike i mineralogije imadu Rusi 
učenjaka, koji se u čitavom učevnom svietu s velikim počitanjem 
spominju. No nada sve imadu Rusi vanredne sposobnosti za mate¬ 
matičke nauke. Oni su na tom polju vrlo mnogo privriedili, pak su 
djela njihovih matematičkih velikana Ostrogradskoga, Bunjakov- 
skoga, Savića i dr. prevedena u neke zapadne jezike. U obće čini 
se da nije daleko vrieme, kad bude Rusija u mnogim strukama 
ljudskoga znanja prvu rieč medju prosvietljenim narodima vodila. — 
Dugo vremena imali su težki položaj oni Rusi, koji su izučili 
takove struke, koje neposredno zahvataju u ljudski život, kao lieč- 
ničtvo i ljekarstvo, pak zahtievaju ljude pouzdane i strogo savjestne. 
Tako je Petar veliki zabranio svojim zemljacima vodjenje ljekarna, 
pa su s toga ljekarne bile dugo u rukama po Rusiji-jedino stran¬ 
cima poimence Niemcima. Isto su se tako do nedavna više tražili 
u Rusiji stranci kao liečnici nego li Rusi. Danas je posve drugčije. 
Zemlja ima velik broj izvrstnih ruskih liečnika, koji uživaju znamenit 
ugled u najvišim krugovima, a neki su od njih na svjetskom glasu. 

Žalibože Veliko-Rusi nemaju prave volje ni ljubavi za ono 
zvanje, koje bi bilo i pojedincu i cielomu narodu najunosnije, a to 
je ratarstvo. Veliko-Rus kano da imade i danas još suviše nomadske 
krvi u svojim žilama; on je vrlo živahan, a premalo uztrajan, te 
ne voli težko zvanje ratarsko. Nasuprot je rodjen trgovac i kao 
takav umije stjecati imetak. Pripovieda se, da su jednom nizozemski 
mojsijevci molili Petra Velikoga, da im dozvoli trgovati po Rusiji, 
a ovaj znajući sposobnosti i vještinu svojih Veliko-Rusa za trgovinu, 
da im je odgovorio: *Ne mogu Vam to dozvoliti poradi Vas samih, 
jer bi Vas moji Rusi u trgovini brzo nadmudrili, da bi ste morali 
naskoro kano prosjaci otići iz Rusije.* Veliko-Rus rado upotrebi 
svaku priliku, da se izmakne ratarstvu, koje mu je dugočasno i 
bez promjene, pak se radije dade ma na kaki god obrt. On će 
živjeti lako i rado ma i vrlo oskudno, samo da se otme radu. U 
većim ruskim gradovima možeš vidjeti dan na dan prave orijaše u 
najljepšim mladenačkim godinama, koji bi mogli na polju za četvo¬ 
ricu raditi, kako u košarici nudjaju na prodaju vezove, kopče, 
puceta i drugu sitnu robu, pa su zadovoljni sa ono nekoliko kopjejka, 
što na dan privrede. Kako je sposoban i spretan Veliko-Rus, po- 
prinnt će se rado ma kakvoga zanata, samo ako ne treba da pri 
tom odviše napreže svoje sile. Na Bielom i na Crnome moru on 
je izvrstan ribar, u šumskom sjevernom pojasu vješti drvodjelac, u 

prašumama Sibirije vješt lovac, u tvornicama dobar radnik, a u 
velikim gradovima uztrajan nadničar, sluga, konobar itd. 

Zavrsujuei ovu karakteristiku Veliko-Rusa reći ćemo ovako: 
U Veliko-Rusa je manje mašte, manje južne vatre nego u Malo- 
Rusa, ali vise dosljednosti u mišljenju, više uztrajnosti, priegora i 
strpljivosti. Od svih slavenskih naroda jedini je Veliko-Rus znao 
stvoriti i očuvati veliku državu i to, kao što smo vidjeli, u nepo- 
voljnijim povjestničkim i prirodnim prilikama. 

Malo-Rusi (si. 22. i 23.) ponajviše su visoka rasta, vitka i pri¬ 
stala stasa, tankih kostiju i uda te lica okrugljasta. Fizionomija je 
Malo-Rusa izrazita i mila, crnkasta mast lica donekle opominje na „teint 
basane“ Iztočnjaka. Duga je kosa Malo-Rusa tamnoplava, gdjekada 
crna, a riedko svietla. U većine su oči sive, ponajviše tamnosive, a 
ima smedjih i crnih očiju, dok su modre riedke u Malo-Rusa. Oni 
goje samo brkove, rjedje bradu, a gdjekada si na tjemenu puste 
perčin, odakle im Veliko-Rusi nadjenuše porugljivo ime „hoholi“. 
Malo-Rusi su u obće liepi ljudi, u mužkaraca su snažne ozbiljne 
crte, te se čine starijim nego li su u istinu. Žene su ponajviše ma¬ 
njega rasta i pristala stasa, često tamnih očiju i crnih trepavica. 
Izraz lica u žena je nježan i prijazan, ali pri tom donekle melan¬ 
količan. Prema ovomu, što smo spomenuli o Malo-Rusima, neki drže 
da maloruski tip nije bez azijske primjese. Ovi misle, da i Malo-Rus 
nije posve čisti Slaven, nego da ima isto tako kod Malo-Rusa mje¬ 
šavine iztočnjačke kao Što kod Veliko-Rusa primjese finske i ger¬ 
manske. Svakako je obćenito mnienje, da je u Malo-Rusa čišća sla¬ 
venska krv nego u Veliko-Rusa. 

Ma da i nema kod Malo - Rusa u stanovima kupaonica, kao 
što kod Veliko-Rusa, to oni ipak vole čistoću, što se vidi u njihovim 
kućama i odielu. U svojim kretnjama je Malo-Rus polagan, gotovo 
bi rekao apatičan, i on ne radi rado, ali nije tako vesele ćudi i pod¬ 
uzetan kao Veliko-Rus. Žene su radljive i vične poslu. 0 liepim 
duševnim sposobnostima Malo-Rusa svjedoče njihove narodne pjesme, 
poslovice i mudre rečenice. Živući u nepreglednoj ravnici kroz sto¬ 
ljeća ima Malo-Rus bujnu maštu, te osobito voli, kao što svjedoče 
maloruske pjesme, alegorije i simbolike, slike i prispodobe. Njegova 
mašta oživljuje cielu prirodu, koja nije ništa drugo nego simbolično 
utjelovljenje raznih pojava čovječjega života. Odatle potječe čitav 
sviet duhova, koje si mašta najpoetičnije riše. Malo-Rus je mekane 
ćudi i vanredno osjetljiv. Kakva tužna pripoviest ili tugaljiva pjesma 

Hoić : Slike iz obć. zemljopisa V.— 1 . 7 






































98 


prinudi ga, a osobito pak žene na plač. Priroda i podneblje razviše 
u Malo-Rusa tako čuvstveno biće, što se svakom prigodom javlja i 
u ljubavi, veselju, tuzi, u odanosti supruga i u nježnosti prema 
djeci. Ova čuvstvenost i živahna mašta rodila je po čitavom svietu 
poznate maloruske narodne pjesme tako dražestne svojim sadržajem 
i'.melodijom. Kako ima smisla Malo-Rus za ljepotu, pokazuje nam, 
što rado okruži svoje naselje vrtom, a kuću drvećem. Djevojke si 
rado kite ljeti kosu cviećem. Osušene i umjetne ruže od bojadisa- 
noga papira ukrasuju u kući slike svetaca. 

Malo-Rus je vrlo na- 
božan, ali za tančine dogma- 
tičke ne mari, pa s toga nema 
u njega razkolnika kao kod 
Veliko-Rusa. Prevelika čuv¬ 
stvenost i osjetljivost učinila 
je Malo-Rusa neke vrste skep¬ 
tikom, neodlučnim i bez ener- 
žije. On je nujan, sentimen¬ 
talan, te se laća čaše, da 
pilom uguši svoju pravu ili 
umišljenu tugu. On je često 
apatičan prema pojavima ži¬ 
vota, pa se to gdjekada opaža 
i kod naobraženih Malo-Rusa. 
Ovamo se težko za što odluči, 
a onamo opet ne možeš ga 
odvratiti od onoga, na što 
se je jednom odlučio. To mu 
SI. 22. Malo-Rusi (oko Harkova). j e upravo pomoglo, da je pod 

tudjim gospodstvom očuvao 
svoju pravoslavnu vjeru, narodnost i svoj jezik. Malo-Rus svoju 
individualnost visoko cieni, s toga ljubi vanredno osobnu slobodu. 
Njegova ljubav k slobodi najbolje se odrazuje u kozačtvu. I danas 
još i mnogi naobraženi Malo-Rus ne pokazuje pravoga zanimanja 
za obće dobro, te zaostaje u tom pogledu daleko za Veliko- 
Rusom. Idea osobne slobode i samostalnosti prevladjuje i danas 
u Malo-Rusa. Obiteljska se dobra što je prije moguće razkoma- 
daju; sin, čim se oženi, razstaje se sa ocem. Njemu se ne svidja 
gospodarsko udruživanje, a to sprečava u velike gospodarstveni na¬ 

predak i procvat. Da, to je i razlog, da je u njega gospodarstvo 
slabo razvijeno, te se je mogao u njegovoj sredini u toliko razširiti 
prometan Židov, o kojem je posve ovisan. Malo-Rusi su medju 
sobom iskreni, otvoreni i jedan drugomu odani. Oni vanredno ljube 
svoju domovinu, svoje rodno mjesto. Malo-Rus nerado ostavlja 
svoje. S malim je zadovoljan, kod kuće ima što mu treba za život, 
pa čemu da ide od kuće?- 


Malo-Rus je ponajviše ratar i pastir. Nema volje a ni spret¬ 
nosti za mekaničke poslove, a još manje za trgovinu ili obrt. Na¬ 


pose za trgovačka poduzeća 
nema nikakva smisla. Njemu 
manjka za to brzine, okret¬ 
nosti i hitre domišljatosti. Ko¬ 
lika li je u tom pogledu raz¬ 
lika izmedju Veliko- i Malo- 
Rusa! Na sajmu onaj će ti 
nudjati i hvaliti robu i na¬ 
stojati na sve moguće načine, 
da što kupiš od njega, a ovaj 
te ne nudi, pače ako ga upi¬ 
taš za robu, nekako ti odgo¬ 
vara, kao da mu se ne će. 
Žene su maloruske mnogo 
spretnije za trgovinu, jer 
su živahnije, domišljatije i 
poduzetnije. Kako Malo-Rus 
mnogo drži do osobne slo¬ 
bode, posve je naravno, da 



je žena'u Malo-Rusa mnogo SI. 23. Malo-Rusi (oko Poltave). 
više štovana i uvažena nego 

li kod Veliko-Rusa. Ona je ravnopravna drugarica i prijateljica svome 
mužu, te vlada u kući prema svojoj uvidjavnosti, dok je u Veliko- 
Rusa gotovo služavka svome mužu. Istina, žena u Malo-Rusa mnogo 
radi, ali se ne tuži nikada, jer je gospodarica u kući. Jao si ga 
onomu, koji bi uvriedio ženu Malo-Rusa, taj bi to pamtio. 


v Malo-Rus je pun osjećanja, poetičan i ljubitelj pjesme, uza to dobri¬ 
čina Često do naivnosti. U vrieme košnje i žetve odilaze ciele družine s kosom 
i srpom i „bandurkom“ (tamburicom) u južnije krajeve. Kano što si Bugar- 
kinja kiti glavu ružama prigodom berbe ruža, tako si i Malo-Ruskinja kiti glavu 

* 

klasjem za žetve. U ostalom takovi se vienci od klasja prave takom zgodom i 
i ti nekim hrvatskim predjelima. Narodna nam se nošnja Malo-Ruskinja prika¬ 
zuje na slici 24., koja predstavlja djevojku, šty prodaje cvieće u Kijevu. Ovakove 
prikaze vide se dosta često po ulicama i trgovima kijevskim. Puk je u Rusiji, 
a jednako u Maloj Rusiji, sačuvao svuda narodno odielo. Malo-Rus nosi 
bielu domaću košulju, koju kod Veliko-Rusa crvena zamjenjuje, nad njom 
prsluk pak haljinac; biele hlače ulaze izpod koljena u visoke čizme, ili ako su 
dugačke, svršuju se nad zaokruženim sprieda cipelama. U zimi dolazi još gunjac. 
Glavu pokriva ili crna šubara ili širok šešir. Malo-Ruskinja odieva se dugom 
bielom košuljom, koja je na okrajcima i na rukavima obično crveno, liepo 
izvezena; nad košuljom smedjasta od nje po prilici za pedalj kraća haljina, 
sprieda zastrta ukusno izvezenom pregačom, a med objema širok bez rukava, 
odtraga zatvoren zobunac. Glavu pokrivaju ili crvenim rubcem, ili kapom 
može se reći sredovječnoga oblika, koja se sprieda s lieva i s desna svršava u 
dva izdubka. Sva je odjeća djelo domaće; a koliko je ona i krojem i nakitom 
slična odielu naših hrvatskih seljakina, osobito u nekim krajevima naše domo¬ 
vine, sam će čitatelj po ovim slikama prosuditi. Boraveći medju seljacima na 
trgu, čini nam se kao da smo u Hrvatskoj. A i kuće slične su našim seljačkim, 
redovito drvene sa slamnim krovom, pročelje okrenuto u dvorište, odkle je i 
ulaz, triemovi na stupovima izrezuckani. Pod obično od poravnane i nabite 
zemlje ilovače, stiene nutarnje pobieljene, ogromna peć uz vrata, visoka postelj 
u kutu. Uza svaku je kuću vrt živicom ogradjen. Sve, što je kod Slavena 
pučko, koliko i jesu na ogromnom prostoru razsijani, sjeća na zajednički izvor. 
I Malo-Rusi imadu svoje sliepce, koje djeca.vode'od sajma do.sajma, od sela 
do sela, te pjevaju stare pjesme uz pratnju „kobze“ ili „banđure". To su „kob- 
zari, banduri, lirnici“, koje nam prikazuje si. 25; oko njih se puk sakuplja, 
da sluša junačka djela svojih predja (TSfolivajka, Taras Buljbe, Pavljuka 
Ostranice, a nada sve Bogdana Hmeljnickoga). „Starci slušajući — reče neko 
— pomlade se i dižu skučene glave". U staro su doba kobzari pratili kozake 
u rat, da ih svojim pievom hrabre, poput skalda kod sjevernih naroda. 

Kijev je središte maloruskoga plemena, koje obuhvaća u veliko 
eielu južnu Rusiju osim nogajske stepe i Krima te donskoga poriećja, 
u koje su se Yeliko-Rusi do Azovskoga mora utisnuli. Izvan ovoga 
područja u Rusiji zapremaju Malo-Rusi, kao što je poznato, svu 
susjednu iztočnu Galiciju i Bukovinu, te s ove strane Karpata sje- 
veroiztočnu Ugarsku. Jezik, kojim govore Malo-Rusi, jest rusko na¬ 
rječje, te ga i sami zovu ruskim jezikom. U školi, u uredu i javnom 
životu gospoduje velikorusko narječje, koje je ujedno književnim 
jezikom cjelokupnoga ruskoga naroda. I maloruska inteligencija 
služi se ovim jezikom, a po gotovo u javnosti. 0 maloruskoj knji¬ 
ževnosti spomenut ćemo koju kasnije, kad budemo podavali kratki 
nacrt cjelokupne ruske književnosti. 

Govoreći o Malo-Rusima spomenut ćemo ovdje odmah koju 
o Kozacima, koji su većim dielom Malo-Rusi. 

SI. 24. Gviećarica u Kijevu. 

Kozaci su se nastanili u nepreglednoj stepi izmedju Veliko- 
Rusa i Tatara. Bilo je tu stranom ljudi, koji su izmakli izpod 
knute svojih gospodara, ili pak takovih, koje je težnja za slobodnim 
životom i želja za pustolovinama dovela u stepu, gdje je bilo raz- 
medje ruskoga i tatarskoga svieta. Ruski i poljski vladari obećavali 
su tim naseljeni cima stepe na mnogo godina podpunu slobodu. 
Poradi toga stepa se naseli s nečuvenom brzinom, te na toj još 
nikad neoranoj zemlji postade nov narod, koji nije poznavao robstva 
i koji je sanjao o vječitoj slobodi. Navlastito su s početka poljački 
kraljevi a zatim ruski carevi podpomagali te odvažne pionire i ne¬ 
ustrašive vojnike. Ukrajina bila je kao hrvatska krajina, pravi 
bedem Poljske protiv Tatara i Turaka. Na dalekim prostorima stvo- 
riše slobodni Kozaci neovisne vojničke zadruge. Sviet ih je smatrao 
neprijateljima islama i braniteljima kršćanstva. U istom odnošaju, 
u kakvom su bili Kozaci na Donu, Volgi i Uralu (Jaik) prema 
ruskomu caru, stojali su Kozaci na Dnjepru gotovo do sredine 
17. stoljeća prema poljačkim kraljevima. U to vrieme podigoše se 
oni pod slavnim Bogdanom Hmeljnickim protiv Poljske, te posta- 
doŠe naskoro podanici cara moskovskoga. 

Kozaci su u borbi sa Tatarima i Turcima stekli neprocjenjivih 
zasluga za Poljsku i Rusiju. Južne medje spomenutih država ne bi 
se dale protiv razbojničkih nomadskih čopora bolje obraniti, nego 
li su to izveli Kozaci, zajednica smjelih pustolova, dobrovoljačkih 
zborova, koji su sprovadjali sličan život sa Tatarima, te su ih na¬ 
padali njihovim vlastitim oružjem. Zelja za slobodom i žudnja ža 
plienom učiniše, da su Kozaci bili uviek budni: dan i noć straže stražu 
(si. 26.), a ognjanim znakom javljaju jedni drugima, da neprijatelj 
dolazi. U tren bijaše ciela zadruga pod oružjem. Ako je neprijatelj 
navalio u manjem broju, Kozaci ga dočekaše i raztjeraše. Ako bi pak 
neprijatelj provalio u velikom broju, pustili ga Kozaci da napreduje, na 
to provali jedan dio Kozaka u tatarska sela, da ih poplieni i razori za 
odsuća njihovih gospodara. U to bi se sabrala veća četa Kozaka, te bi 
vrebala na Tatare, kad se budu vraćali s plienom kući. Kozaci navale 
na to na Tatare, otmu im plien, te ih progone daleko u njihov kraj. 

Najstarije i najznamenitije kozačke vojničke zadruge bijahu na 
Dnjepru i na Donu, te su „Kozaci sa Dona“ (si. 27.) bili osobito 
na glasu. 

Prvobitno prebivahu Kozaci na Dnjepru samo u onom kraju, 
gdje ta rieka pravi brzice. Kasnije se razširiše na zapad i na iztok, 


SI. 25. Meloruski svirači. 

a k sjeveru sezahu do nedaleko Kijeva. Pod konac 16. stoljeća 
povjeri im poljački kralj Stjepan Batori da brane cielu južno-iztočnu 
medjašnju zemlju Poljsku, koja je od prilike zapremala nekadašnju 
vojvodinu Kijevsku. Ovaj predjel dobi po tom ime Ukrajine, t. j. 
medjašnje zemlje, a ujedno se nazivaše Malom Rusijom u opreci 
prema velikoj vojvodini Moskovskoj ili Velikoj Rusiji. Kozaci, koji » 
preuzeše obranu poljačke medje, zapremiše svu zemlju k sjeveru od 
brzica Dnjeprovik, te se nazivahu maloruski ili ukrajinski 
Kozaci. Oni pak njihovi drugovi, koji su ostali naokolo spomenutih 
brzica ili poroga, budu nazvani zaporožki nizovski Kozaci, 
t. j. s ; onu stranu brzica ili poroga, stanujući u divljem polju ili 



SI. 26. Kozačka stražarnica. 


nizu jekaterinoslavske'i hersonske gubernije. Ukrajinski su Kozaci 
živjeli medju ostalim pučanstvom kano naseljeni vojnici, imajući žene 
i djecu i baveći se poljodjelstvom i zanatom. Kano vojnici bili su 
podieljeni na polkove (pukovnije). Svaki polk imadjaše svoga pol- 
kovnika, a svi se pokoravahu vrhovnomu poglavici, maloruskomu 
hetmanu. 

' Kad su poljački kraljevi hotjeli kasnije stegnuti i omedjiti 
broj ukrajinskih kozaka i prinuditi ih, da budu ratari, nisu se oni 
htjeli pokoriti. Oni ostadoše pod oružjem i bijahu strašnom silom, 
koja u vjerskoj borbi stajaše sasvim na strani pravoslavlja, i od 
koje je strepilo poljačko kraljevstvo, unijatski biskupi i poljački pani. 

Zaporožki se Kozaci spominju već u 14. vieku. Neki su njihovo 
uredjenje izporedjivali sa njemačkim vitežkim redom. Istina oni su 
branili pravoslavnu vjeru protiv muhamedovaca i katolika, ali bavili 
su se plienom i otimačinom. Njihovo uredjenje bijaše demokratsko, 
dapače donekle komunističko. Živjeli su od lova, ribarenja i oti¬ 
mačine. Nastaniše se na jednom utvrdjenom otoku Dnjeparskom, 
„Velikoj livadi", i tu načiniše tvrdjavu od proštaea, sječu. Može 
se reći, da oni nisu priznavali nikakve vlasti kao vitezi sa Roda ili 
Malte; oni su stanovali na zemlji otetoj Turcima i nisu prestali 
vojevati svoj sveti rat ša Turcima i Tatarima ni onda, kad je čitavo 
kršćanstvo s njima u miru živjelo. Živjeli su samo od pliena, oteta 
nevjernicima, tražili su pogibli i „mučeničtvo“ i ne puštahu nikakve 
žene u svoju zasjeku. Oni bijahu kao neki kaludjeri bojnici, ubojna 
crkva: dnjeparski templarci ili hospitalci. Mnogi je Poljak otmena 
roda dolazio amo, da provodi s njima taj pustolovan život i da se 
uči od njih srčanosti i vitežtvu. Bili su svi jednaki, svi braća, živjeli 
su kao Špartanci za zajedničkim stolovima. Buzdovan zasječkog 
hetmana podjeljivan je izborom. Kako su bili u tiesnom savezu sa 
donskim Kozacima, bijahu na kopnu i na moru bičem islama. 

Tko želi Kozake dobro upoznati, treba da prouči njihovo 
pjesničtvo, u kojem se zrcali kozačka duša. Veliki poljski pjesnik 
Mickiević nazvao je jednom zgodom poljane Ukrajine sielom 
lirskoga pjesničtva u Slavena. Lirske su pjesme kozačke pune ne¬ 
obične nježnosti i dubokih osjećaja. Kozak sjedeći kraj svoje kolibice 
snatreć muče prisluškuje rzanje konja, što na stepi pasu; on sluša 
kako kukavica kuka, kako prepelica pućpuriče, a gavranovi grakću. 
Pri tom mu dolaze pred oči razne slike iz njegove burne prošlosti. 
Gdje je plien, što ga je za svojih mnogih vojna i po kopnu i po 
vodi kući nosio? Gdje su mu zlatni cekini, kojima si je napunio 
žepove u Maloj Aziji? Gdje su ćilimi iz Smirne, koji su nekoć 
njemu i njegovom vrancu služili za pokrivalo? Gdje su dragocjene 
svilene tkanine, od kojih si je pravio čarape i dimlije? Dim, što mu 
se iz lule diže, opominje ga kako je sve na zemlji prolazno. Pogled 
mu bludi preko zelene stepe, koja se bezkrajno pred njim pružila: 
izmjenom godišnjih doba ona se pomladjuje, ali njega ne će ništa 
više pomladiti. Sve, što je dobro bilo, minulo je davno za nj; on 
nije bio tako sretan kao veći dio njegovih drugova, da padne na 
bojnom polju u svetom boju protiv nevjernika. Uslied dobivenih 
rana ne može više da ide u boj, pak mu pod stare dane ne ostaje 














106 


druga utjeha nego da kadkada duboko pogleda u čašu, da zatomi 
svoje tužne misli. U takom razmišljanju nastaju pjesme, kao stoje ova : 

Iznad mora soko leti, „Avaj, kud ste mi se djela, 

hoće nebu da se vine. li epa moja mlada ljeta ? 

Zatužio starac Kozak, Pojede 1’ vas crna šuma, 

na oku mu suza sine: odoste li širom svieta? 

Zalud Kozak pliena grabi. 

Bog ga za njeg kazni huđo: 
što je danas mukom steko, 
već će sjutra zapit ludo." 

Ovakove pjesme jasnije nam odkrivaju narodnu dušu nego 
ma kakvi opisi. Osim lirskih pjesama ima u Kozaka tako zvanih 
duma t. j. pjesničkih pripoviedaka kontemplativne naravi. 

Želimo li proučiti povjestnicu Kozaka u njihovom na oko jedno¬ 
ličnom a u istinu tako raznolikom razvitku, treba da uočimo onoj tlo, 
na kojem se taj život razvio. To su bezkrajne stepe južne Rusije, 
za koje kaže pjesma: „Pukla stepa, — sviet otvoren". Na njima, 
se talasa visoko kovilje (Štipa pennata) kao valovi morski, a ne¬ 
brojena jata ptica i divlji konji lete poput oblaka kao za okladu. 
Bujnom travom zarasla stepa stere se od doljnoga Dunava s jedne 
strane podno Karpata a s druge strane na Crnome moru iza Dnjepra, 
i Dona do Kavkaza. Ovuda su pasli svoje poludivlje konje Atila,, 
bič božji, i Timurlenk. Velika je to žila, koja spaja Evropu sa polja¬ 
nama i slanim pustinjama središnje Azije. Ptice selice, skakavci, 
čopori štakora i parcova pak putujući kukci svake vrste, kuga i 
razbojničke čete prolaze ovim bezkrajnim prostorima. Narodi, koji 
su hotjeli protiv azijskih provala podići zagradu, ili da se medju 
sobom bore, sastadoše se na tom neutralnom tlu, gdje nema drveća; 
na tom pustom bojištu, kao što pjeva poljački pjesnik, nije našla 
predaja ni jednoga kamena, da odpočine, dapače niti panja, da 
se nasloni. 

Povjestnica se Kozaka ne veže o velebne spomenike, gradine, 
hramove i druge gradjevine ljudskih ruku, koji kao kameni svjedoci 
prošlih vjekova podpomažu iztraživanje davnine, jer gdje neprestano 
svakomu naselju prieti propast, tu misle ljudi pri gradnji koliba i 
kućica samo na ono, što je najnuždnije. Jedini ovdješnji spomenici 
jesu čunjasto naslagane kurgane (grobni humci), koje su se pore¬ 

dale često na stotine kilometara daljine označujući put, kojim su 
nekoć udarali mongolski čopori i podigli grobove svojim palim 



SI. 27. Kozak sa Dona. 


vodjama i drugovima. Za svoju povjestnicu nemaju Kozaci drugih 
izvora do starih kronika i narodnih pjesama. Da nema bogate i 

žive predaje, bila bi tako zvana povjestniea Kozaka puko nabra¬ 
janje vojničkih uspjeha i nezgoda, a ne bismo znali, što je u glavnom 
poticalo Kozake na tolika bojovna poduzeća. Tvrda vjera u svoje 
ustanove crkvene spojena sa neograničenom težnjom, da se odlikuju 
i proslave, bijaše glavno njetilo kozačkih poduzeća. Oni su u boju 
srčano i ravnodušno srtali u smrt čvrsto vjerujući, da će za svoje 
junačtvo doći u nebo. Ujedno je Kozaka poticala na hrabrost u boju 
nada na slavno ime. Sama pomisao, da će ga slaviti pjesma, a ime 
živjeti u ustima naroda podbadala ga je na najsmjelija poduzeća. 

Kozaku mladom je bilo mriet, 
lco bura kad slomi stepni cviet. 

A1 dok teče kozačkih glava, 
njegova će se pjevati slava. 

Zaključak ove pjesme, koja slavi junačtva Ivana Konovčenka, 
ponavlja se u mnogim sličnim pjesmama. 0 pogrebnim svečanostima 
govori nam ista pjesma, gdje kaže: 

Nožima Kozaci izkopali raku, 
kapama su zemlju raznijeli laku, 
u raku su svoga spremili miljenka, 
udovice sina, Ivu Konovčenka; 
pa su zaorila od hvata sopila, 
i bojni su rozi zatutnjili množi. 

To junaku mrtvom junačka je tužba, 
tako mrtvog brata živa žali družba. 

čeznuće u Kozaka za njihovom ljubljenom stepom čini se da 
je gotovo jače nego u Švicara za njihovim gorama. Razstajući se 
sa domom svojim ponio bi Kozak na grudima sa slikom svoga 
svetca zaštitnika i šaku zemlje. To mu bijaše utjeha u tudjini. Izdi¬ 
šući od neprijateljske ruke cjelivao bi prah svoga doma. 

0 današnjem uređjenju Kozaka bit će govora na drugom 
mjestu ove knjige. 

Bjelo-Rusi (si. 28. i 29.) stanuju k zapadu od Veliko-Rusa u 
gubernijama Vitebskoj, Mogiljevskoj i Minskoj. Neki drže, da im ime 
potječe od bieloga odiela, kojim se ljeti i zimi odievaju. Oni su potomci 
staroga slavenskoga plemena Krivica, koje je bilo vrlo konservativne 
naravi i osamljeno, a takovi su i danas Bjelo-Rusi. Žitelji su Biele 
Rusije miroljubivi, dobroćudni i radljivi. Oni vrlo oskudno živu, 

jer im je pjeskovito ili glinasto tlo puno jezera, močvara i nepre¬ 
glednih šuma, pravi „eden" za lovce na medvjede. I podneblje je 
vlažno i nezdravo. Bjelo-Rusi su kroz vjekove mnogo trpjeli od 
poljačkih plemića a i od Židova. Bjelo-Rusi su srednjega uzrasta, 
suhonje, redovito jasno-plave i žućkaste kose. Slobodno vrieme i 
blagdane provodi Bjelo-Rus mnogo u krčmi. 

Poljaka živi u svemu u Rusiji oko 10 miljuna. Poljaci (Mazuri, 
Krakovjaci itd.) ponajviše su srednje veličine, vitka stasa i liepa 
struka, čisti Slaveni. Odlikuju se lakim shvaćanjem, prirodjenim 


čuvstvom za sve što je liepo, 
i živim zanimanjem za estet¬ 
ske oblike, uljudnost i finoću. 
Poljaci su elegantni, ljubki 
i udvorni. Oni su Francuzi 
medju Slavenima. Njihova 
„mazurka" , narodni ples, 
razširena je po cielom svietu, 
samo što ga nema, koji bi 
s tolikom vatrom umio plesati 
taj ples, kao Poljak što ga 
pleše. Krakovjaci na karpat¬ 
skim povijarcima govore naj¬ 
ljepšom poljštinom. Osim se- 
ljačtva, koje je do najnovi¬ 
jega vremena strašno ste¬ 
njalo pod nevoljničtvom i tek 
iza posljednje organizacije 
Poljske pod carem Aleksan¬ 



drom II. počelo čovječnije ži- S l. 28. Bjelo-Rusi (kod Mohileva). 


vjeti, te osim gradjana u gra¬ 
dovima, ima u Ruskoj Poljskoj vanredno mnogo plemića, koji su u 
prijašnja vremena imali velike povlasti. Plemići čine 1 °/o svega žitelj- 
stva, a u nekadašnjoj Poljskoj kraljevini bilo je u svemu 120.000 
plemićkih obitelji. Ove nenaravne prilike nastale su time, što su poljski 
kraljevi gdjekada iza sretnoga rata pojedinim vojničkim odjelima 
podjeljivali plemstvo; tako je na pr. slavni kralj Sobieski iza sret¬ 
noga oslobodjenja Beča cielo svoje konjanictvo uvrstio u plemićki 
stalež. Po tom je svaki seljak, koji nije bio nevoljnik, pripadao 
plemstvu, šljahti. — Šljahtiei, zemaljski plemići, živu redovito sami 



za sebe, a da se za nikoga ne brinu. Njihovi se stanovi raz¬ 
likuju od seljačkih kuća samo time, što su prostraniji, te imadu 
veće prozore, zatim voćnjacima i vrtovima, odieljena gumna i staje. 
0 Poljacima će u ostalom biti još više govora u VI. knjizi ovoga 
djela kod austro-ugarske monarkije. 

Od Slavena ima još u Rusiji nešto Bugara, Srba i čeha. 

Slavenima su bliži srodnici Litvini i Lotiši, koji, kao što je 
već spomenuto, stanuju u krajevima od srednjega Njemena do srednje 
širine Rižkoga zatona. Ovi su narodi po svoj prilici u predpo- 

vjestničko doba došli iz In¬ 
dije u krajeve, koje danas 
još nastavaju. To 
osim njihova theokratskoga 
ustava, kojemu ima 
još u povjestničko doba, ve¬ 
lika suglasnost njihovoga je¬ 
zika sa sanskrtom. Prvobitna 
bliža srodnost obiju spome¬ 
nutih jezika mogla se je sa¬ 
čuvati do dana današnjega 
samo time, što su se Litvini i 
Lotiši u osamljenim naseljima 
lako oteli stranim utjecajima. 

L o ti š e neki diele na 
prave Lotiše, kuronske Lotiše 
i Sengale, koji nastavaju ju¬ 
žnu Livonsku i Kuronsku, a 
mjestimice prodiru u guber- 

Sl. 29. Bjelo-Rusi (kod Minska). m -) e Vlteb sku i Kovno, te ih 

ima naseljenih i u unutra¬ 
šnjim krajevima. U svemu ih se broji preko 1 1 / 2 milijuna. Lotiši 
su svietle boje, modrih očiju, onizki, širokih bez ikakva izraza po¬ 
teza. Oni su dobroćudni, prijazni, uslužni, a pri tom slabiši, plahi, 
podatni i uztrpljivi. Dok su njihovi srodnici Litvini zasnovali moćnu 
kneževinu, koja je udružena sa Poljskom sačinjavala prostrano i 
jako kraljevstvo, Lotiši su ostali skromni i marljivi ratari, podjarmljeni 
od njemačkoga vitežkoga reda. Kako su im gospodarstvene prilike 
vrlo povoljne, proširila se je u lotiške krugove i naobrazba. Mladi 
Lotiši osobito ljube svoju malenu domovinu, a preziru imenito 

Niemca. Lotiši se bave samo ratarstvom i obće gospodarstvom, a za 
obrt i trgovinu ne mare. Oni ne stanuju na okupu u velikim se¬ 
lima već su razasuti po osamljenim naseljima. Lotiš je lirične na¬ 
ravi, više sentimentalan i vrlo nježan. U njegovom priprostom i 
ljubkom narodnom pjesničtvu nema epičnomu elementu ni traga. 
Lotiši su [većinom protestantske vjeroizpoviesti, a samo su neki 
grko-katolici. 

Litvina ima u svemu oko V/% milijuna a stanuju ponaj¬ 
više u guberniji Kovnu i Vilni. K njima se broje i njihovi srodnici 
Smudi ili Samogite (oko ’/„ mi¬ 
lijuna) u zapadnom dielu gu- 
bernije Kovno. Pravi narodni 
tip Litvina težko je označiti, 
pošto su se pomiešali sa su¬ 
sjednim narodima. Poprieko su 
Litvini (si. 30). maleni, suhonje, 
u obće tamnije masti nego Lo¬ 
tiši. Vrlo su nabožni, pače i 
previše sujevjerni, te se drže 
u koječem još starih poganskih 
običaja kod vjerskih svečano¬ 
sti. Vole svoju domovinu i 
riedko ju ostave. 

Nadalje živi u Rusiji oko 
100.000 Grka i 700.000 Ru¬ 
munja. Grci stanuju ponaj¬ 
više na sjevernoj obali Aral- 

skoga jezera. Oni su svoj jezik 
. ... , . J . SI. 30. Litvanac. 

zaboravih, a staru svoju vjeru 

pridržali. Uz jezik poprimili 

su od Tatara iztočnjaeku apatiju i lienost, odakle potj eče njihovo 
siromaštvo i glupost. Rumunji stanuju ponajviše uz medju do svojih 
suplemenika u kraljevini Rumunjskoj. 

Od Germana stanuju u Rusiji Švedi, duž obala Finlandije, 
i N i e m c i. Broj Niemaca težko se dade odrediti; jedni drže, da ih 
ima oko 1 / 2 milijuna, dok ihrdrugi broje do 2 milijuna. Razlog je 
tomu, što se gdjekada ne da označiti narodnost i to da li po jeziku, 
vjeri ili po imenu. Tako ima u Rusiji evangeličkih obitelji, koje su 
čisto njemačkoga podrietla, i ime im je njemačko, a ne razumiju ni 

rieči njemačke; dok opet ima mnogo obitelji s imenima Miiller, 
Fischer itd., koje su pravoslavne vjere i odrješiti Rusi; a nasuprot 
u baltičkim pokrajinama ima obitelji, koje nose skroz ruska imena, 
vjere su Luterove, te ne razumiju ruski. U svemu bit će da ima u 
cielom ruskom carstvu oko 1 1 / a milijuna Ni crnaca, koji se dadu 
zgodno u tri velike skupine podieliti na: baltičke Niemce, Niemce 
po gradovima i na njemačke ratarske kolonije. 

Baltički Niemei u Kuronskoj, Livonskoj i Estonskoj 
jesu trojakoga podrietla. Oni su ili potomci njemačkih vitezova, koji 
su tu zemlju osvojili u 13. vieku na poziv Konrada Mazovskoga, 
ili su potomci kasnije doseljenih Niemaca, ili su napokon germani- 
zovani urodjeniei. 

Glede Niemaca po gradovima može se uztvrditi, da svaki 
veći ruski grad ima njemačku naseobinu. Glavna i najznamenitija je 
takova kolonija u Petrogradu, a nastala je s osnutkom grada još za 
Petra Velikoga. 0 Niemcima u Rusiji, kao što u obće o Niemcima 
izvan njemačkoga carstva iztaknut ćemo ovo. Dok je kroz decenije 
a i vjekove Niemce kod kuće razdvajala nesloga i strančarstvo, a to 
biva i danas, makar daje Njemačka ujedinjena: svi Niemei u tudjem 
svietu složni su nastojeći neumorno da steku što bolji položaj medju 
stranim narodima. To vriedi imenito za Rusiju, gdje su Niemei već 
odavna stekli veliki upliv na svakom polju javnoga života. Oni su 
u Petrogradu učenjaci, liečniei, činovnici, ljekari, trgovci itd. Medju 
akademicima i profesorima i u obee radnicima na prosvjetnom polju 
iruade sila Niemaca. U svim kategorijama činovničkim od vježbenika 
do ministra ima bezbroj Niemaca. U višem vojničtvu sva sila Niemaca. 
Svjetske su trgovačke kuće u Rusiji njemačke. Oni imaju u Petrogradu 
svoje škole, svoje crkve, svoja družtva, svoje novine i svoja kazališta. 
Osim naravi samoga Niemca, koji se lukavo umije smjestit u stranih 
naroda, krivi su tomu ruski vladari, koji su van redno prijali Niem¬ 
cima i to počevši od Petra Velikoga do novijih vremena. Domaći su 
sinovi bili zapostavljani svakom zgodom. Napose su neki vladari oso¬ 
bito odlikovali njemačke plemiće u baltičkim pokrajinama. K tomu se 
još nije bio u ono vrieme osviestio dobroćudni Rus, te je kako tako 
podnosio premoć Niemaca. Odlični su Rusi jedino nedužnom šalom 
ili ujedljivom satirom šibali svoje zapostavljanje. Srednji i niži slo¬ 
jevi gotovo su držali, da tako mora da bude, da njemački duh odlu¬ 
čuje u državi. Medjutim iza krimskoga rata i posljednjega poljskoga 
ustanka promienila su se vremena. „Rusija za Ruse“, zatim ideja 


ruske narodne države postade lozinkom cieloga ruskoga naroda. 
Sada se više ne može tomu da otme ni kruna. Dakako da ta na¬ 
rodna politika ruskoga naroda i njegovoga samodržea najviše kvari 
posao Niemcima, koji su dosele toliku vlast vršili u slavenskom 
carstvu. Pa kako su se pri tom ponašali Niemei prema dobroćudnim 
Rusima, budi nam dokazom, što njemački pisac, koji je decenija 
proživio u Rusiji, piše: „A hoćemo li biti pravedni, priznajmo, da 
su Niemei iztičući rekao bi nekim nespretnim načinom svoju duševnu 
premoć, često sami dali povoda, da im Rusi budu neprijatelji®. Na 
drugome mjestu pak kaže: „Prije bi čovjek mogao našim zemljacima 
zabaviti njihovo drzko i oholo ponašanje, nego li da Rusi niesu 
obzirni prema Niemcima.® 

Uz Niemce po gradovima spomenuli smo još njemačke 
ratarske kolonije, koje u svem broje oko 300.000 duša. Prva 
je skupina njemačkih kolonija u guberniji petrograđskoj i na obali 
finskoga zatona (Peterhof, Oranienbaum, Kronstadt), na Nevi (Nova 
Saratovka) i po ostalom dielu spomenute gubernije (Friedenthal kod 
Carskoga sela). Ovi su njemački koloniste vješti ratari i vrtlari, te 
prodavaju u glavnom gradu povrće i razne druge plodine. 

Mnogo su jače njemačke kolonije u području Volge. Kao pri¬ 
jašnji tako su i ovi doseljenici došli u Rusiju za carice Katarine II. 
Ima ih 4 kotara, od kojih su dva na desnoj, brežnoj obali Volge 
u Saratovskoj guberniji, a dva na lievoj ili lučnoj obali Volge u 
guberniji Samara. Ove su kolonije prije liepo cvale, ali danas vrlo 
nazaduju poradi zajedničkoga obćinskoga posjeda, kao što ćemo još 
na drugom mjestu spomenuti. Napokon ima još njemačkih kolonija 
u južnoj Rusiji i na Kavkazu. Jedna skupina nastava gubernije Be- 
sarabiju, Herson, Tauriju i Jekaterinoslav u polukrugu oko Crnoga 
mora, kamo se mogu još ubrojiti naselja Mennonita u černigovskoj 
guberniji; druga je u Sarepti, kolonija zadružne braće u saratovskoj 
guberniji, a treća zaprema kolonije Cis- i Trans-kavkazke. 

Većina ovih kolonista došla je iz južne Njemačke u Rusiju 
početkom ovoga stoljeća za vladanja cara Aleksandra I. Jedini Men- 
nonite, starinom Nizozemci, došli su iz Prusije, okolice Gdanskoga 
(Danzig). Ovi su nabožni, čisti, ozbiljni i vrlo radini. Većinom su 
ratari, umjereni i štedljivi, te imade medju njima i milijunaši. Nje¬ 
mački su naseljenici u Rusiji do danas sačuvali svoje plemenske 
osebujnosti. Makar da su se već njihovi očevi i djedovi rodili u Ru¬ 
siji, te kod njih gotovo nema predaje o nekadašnjoj domovini 

Hoić : Slike iz obć. zemljopisa V. - i. 8 

čuvaju oni svoju vjeru, jezik i običaje, pa govore vrlo loše ruski. 
Dakako glavni je tomu razlog, što se koloniste žene i udavaju medju 
sobom, te nisu u obće ni u kakvoj svezi ni s Rusima ni ostalim 
izokolnim plemenima. Da nestane tolike raznolikosti u državi i da 
se postigne u svem jedinstvenost, dokinula je ruska vlada prije dva 
decenija povlasti, što su ih nekoć dobili naseljenici, te je odstranila 
njihovu posebnu upravu. Ove odredbe ruske vlade, kao i to što je 
o-od. 1874. uvedena obća vojnička dužnost, uzrujalo je u velike nje- 
maSke doseljenike. Na stotine naseljeničkih obitelji ostaviše svoju 
novu domovinu i krenuše u Ameriku. No zavedeni i prevareni izse- 
ljenici, pošto su izgubili sve svoje imanje, vratiše se siromašni i 
biedni natrag u Rusiju. Ruska je vlada na to imenito glede vojmčtva 
dala neke polakšice naseljenicima, pa su se om posve smirili, te 
nitko od njih ne misli više na to, da bi izselio. 

Iranskoj skupini pripadaju u Rusiji Jermeai i Ci¬ 
gani. Jermena ima po cieloj Rusiji, a u većem su broju u južnim 
gubernijama i u Kavkažkoj (oko 500.000 d.). Oni su vitka visoka 
rasta, liepih pravilnih crta, jaka zavinuta nosa, velikih tamnih, va¬ 
trenih očiju, gustih crnih obrva i takove kose. Žene su ljepote pravog 
azijskog tipa. Odličniji su već napustili svoje narodno odielo, te se 
odievaju na evropsku. Jemen je stvoren za trgovca, pa ga i zovu 
„Židovom Iztoka“. Ruska poslovica kaže: „dva Zidova čine jednoga 
Jermena, dva Jermena jednoga Grka a dva Grka jednoga djavla.“ 
Po vjeri ruski Jermeni pripadaju nesjedinjenoj jemenskoj (grego- 
rijskoj) crkvi, kojoj je glava patrijarh u Ečmiadzinu, u Prednjoj 
Aziji. — Cigana ima raztresenih po cieloj Rusiji (u svem oko 
120.000), a na okupu su mjestimice u guberniji Besarabiji i Tau- 
riji, zatim u Litvi i u ruskoj Poljskoj. Kakovi su svuda po svietu, 
takovi su i u Rusiji. Tu ih se je kušalo zakonima privezati o grudu 
zemlje, da se ne ' klatare, ali slaba korist od toga, ciganin ostaje 
ciganin. 

' Od semitskoga roda živu u evropskoj Rusiji I z r a e- 
lićani, kojima pripadaju tako zvani poljski Židovi (oko 2,400.000) 
i Karaite (do 10.000 duša). 

Židovi, što živu u Rusiji, zovu se obično u zapadnoj Evropi 
poljskim Židovima, pa ćemo i mi to ime pridržati. Dobili su pak u 
Rusiji Židovi s toga to ime, što najvećim dielom stanuju u ruskoj 
Poljskoj i u susjednim zapadnim i južnozapadnim zemljama. Zidova 
ima doduše po cieloj Rusiji, ali najviše obitavaju po Poljskoj i u 


gubernijama Kijevskoj, Podoliji, Volinji, Hersonu, Grođnu, Kovnu, 
Yilni i Minsku, gdje nastavaju gradove i ladanje. Na licu poljskih 
Židova vidi se jasno njihovo azijsko podrietlo. Crte lica su izrazite, 
ali pravilne. Navlastito se iztiče zavinut nos; oči su velike, tamne i 
vatrene, kosa crna, riedko crvena, a boja lica blieda, žućkasta. Dok 
se Židovi u ostaloj Evropi svojim vanjskim životom, nošnjom i obi¬ 
čajima ni malo ne razlikuju od kršćanskih naroda, medju kojima 
žive, ruski su Židovi zadržali kroz stoljeća svoju osebujnu nošnju, 
običaje i način života, pa su time u najvećoj opreci s ostalim žitelj- 
stvom ruskoga carstva. Svojih vjerskih običaja i propisa drže se 
najstrože poljski Židovi, te ne odstupaju od strogosti svoga vjero¬ 
zakona, kako to čine mnogi njihovi suvjernici u zapadnoj Evropi. 
Po zakonu je dozvoljeno poljskim Židovima trajno obitavanje u gu¬ 
bernijama zapadne i nove Rusije; u ostalim pak dielovima ruskoga 
carstva smiju samo oni Židovi prebivati, koji su stekli u državi neke 
povlasti na pr. znanstvenu ili umjetničku naobrazbu i znanje, ili 
pak pripadaju u prvi red trgovaca ili se kakovim zvanjem zanimaju. 

Ima ih, koji tvrde, da su se upravo uslied tih strogih odre¬ 
daba Židovi u Rusiji, stisnuti na razmjerno maleni prostor, koji ne 
odgovara niti njihovom velikome množenju niti njihovom jedno¬ 
stranom prirodnom nagonu, izkvarili i gotovo bili prisiljeni da 
prema svojoj prometnoj domišljatosti i oštroumnosti kršćansko 
žiteljstvo izrabe i izsišu. — U Poljskoj zapremaju Židovi gotovo 
*/ 5 cieloga pučanstva, a u Livonskoj ne manje. Oni tu nastavaju 
čitave gradove i sela. U gradovima možeš ih vidjeti kako podsjedaju 
vrata i ulaze u svratišta dosadjujuć putnicima ponudama za kakovu 
god uslugu. II selima bave se oni raznim zanatom, ali nigdje 
se ne dadu na ratarstvo. 

Oni uzmu u zakup krčme i uništuju seljake zavođeći ih na pijanstvo 
i nudjajuči im lihvarsku vjeresiju, kojom seljački imutak dolazi u njihove ruke. 
Gdje su razsipni, bezbrižni i lakoumni vlastelini svoje zemlje dali Židovima 
u zakup, bile su ove za kratko vrieme iztrošene, posjednici su osiromašili i 
propali, a židovski su zakupnici postali bogataši. Ima sela, gdje je uslied ne¬ 
prestana likvarenja sav gibivi i negibivi imutak založen Židovima. U nekim 
predjelima je novac i vjeresija izključivo u židovskih ruku, sve je njima dužno, 
pa se bez njihova posredovanja ne može da provede nikakov posao u občini 
ili kotaru. Oni kupe žito prije žetve, davaju predujmove na zelene usjeve. Ma 
da su osamljeni, te ih svatko prezire i pogrdjuje i nogama gazi, ipak su go¬ 
spoda, jer oni imadu novac i pamet da ga sačuvaju i pomnože. 

Trgovina je Židovu najmilije zanimanje. Tu umije on razviti, sva sredstva 
svoga oštroumlja i lukavštine. Tko je medju njima siromašan, te ne može sam 

da trguje, voli da samo prigodice slučajno štogod prometne, nego da bi s 
odabrao kakovo stalno zanimanje. U manjim gradovima i mjestima sva je trgo¬ 
vina u njihovih ruku, te na židovske blagdane ne možeš ništa da kupiš. Na 
medji carstva u velike kriomčare. Pa ipak u velikoj masi židovskoga žiteljstva 
u Busiji samo pojedini dolaze do velikoga blagostanja, dok većina vanredno 
strada. Prema statističkim službenim izvještajima najveći dio Židova u guber- 
niji Grodno pripada najsiromašnijemu žiteljstvu. U vječnoj nuždi muče se oni 
za svakdašnji kruh. Mnogobrojnim potomstvom obdarene obitelji živu u naj¬ 
većoj biedi — po tri obitelji u jednoj sobici, čitava se obitelj prehrani na dan 
sa Va kgr. kruha, jednom haringom i s nekoliko glava luka. U guberniji 
Kovno ima židova-zanatlija, kojima obitelj čitav dan gladuje, dok ne donese 

otac obitelji na večer kući jedan dio 
svoje težke zaslužbe. U manjim gra¬ 
dovima, gdje nisu ulice popločene, 
podsjeda odrasla židovska mladež 
za kiše ulaze javnih zgrada i kućna 
vrata častnika i činovnika, da ih za 
nekoliko kopjejka prenese na ledjima 
preko dubokog blata. 

Buska je vlada kušala da po¬ 
mogne toj biedi židovskoga žiteljstva. 
Ona je opetovano dala prilike Žido¬ 
vima, da ozbiljnim radom dodju do 
kruha. Još za cara Aleksandra I. bilo 
je 600 židovskih obitelji naseljeno u 
južnoj Busiji i podieljeno im 30.000 
desetina zemlje za poljodjelstvo. I 
kasnije se je to isto pokušalo. Ali 
tko će protiv svoje naravi? Od po- 
ljačkoga Židova ne će ma i kako 
plemenite odredbe vladine učiniti 
valjana ratara. Pokus nije uspio, kao 
što nije uspjelo Palestinu naseliti 
SI. 31. Karaita U Krimu. židovskim ratarima. Spomenute su 

židovske naseobine najbjednije u 
južnoj Busiji. Sela izgledaju kano da su nastradala od potresa; kuće propa¬ 
daju, a medju njima se jedva vuku suhe, mršave prikaze u dugim crnim ka¬ 
putima i poderanim cipelama, slike i prilike užasne gladi. Polja su pusta, 
jer ih ne obradjuju ili ih daju u zakup susjednim naseljenicima drugih ple¬ 
mena. I ovi židovski seljaci kriomice trguju i time se prehrane. Ovih će naselja 
s vremenom posve nestati. 

Unatoč pokvarenosti i neopisive biede svoje ipak se vide i kod Židova 
u Busiji one vrline, kojima se oni svuda nad drugim narodima iztiču. Kako 
su nabožni, već smo prije spomenuli. Oni se upravo rekao bi s nekom pobož- 
nošću drže u svemu običaja i načina života svojih predja. Nema naroda, u 
kojega bi bio obiteljski život tako liepo razvijen, kao u Židova. S poštovanjem 
i udivljenjem gledaš, kako roditelji ljube djecu, a kako djeca poštivaju svoje 

roditelje i kako su medju sobom odani si rodjaci. U Židova je duboko uvriežen 
čar obitelji. K tomu taj obiteljski duh postaje kod njih narodnim duhom, koji 
je biedom, nevoljom i proganjanjem ojačan i ustaljen. Odatle u njih neogra¬ 
ničena darežljivost imućnika i bogataša prema siromašnim suplemenicima. Na¬ 
dalje treba da iztaknemo, kako su Židovi vanredno marljivi i neumorni u onim 
privrednim strukama, koje im prijaju, a pri tom su vanredno umjereni. Pijan 
Židov riedko se vidi. Upravo neobičnom radljivošću i velikom umjerenošću 
mnogi se Židov iz najbjednijega siromaštva popne do znatnoga blagostanja; 
samo lukavštinom, oštroumljem ili pak prievarom ne bi bez sumnje tako daleko 
došao. Napokon spomenimo, kako je Židovima prirodjena osebujna težnja za 
višom naobrazbom. Kako često u Busiji sinovi siromašnih židova-kućaraca po- 
stadoše ugledni liečnici i uče¬ 
njaci! Velik broj židovske mla¬ 
deži u srednjim školama u Busiji 
nije ni u kakvom razmjerju sa 
brojem žiteljstva. Kad i ne bi 
ta težnja za višom naobrazbom, 
potjecala od čiste ljubavi k du¬ 
ševnomu radu, već bi joj bio naj¬ 
većim dielom razlog u tom uvje¬ 
renju, da naobrazba podaje čo¬ 
vjeku upravo tako kao i bogatstvo 
moć i silu, to je naobrazba duha 
svakako najčastniji put, da udo¬ 
volji obćenitoj težnji ljudskoj za 
ugledom i blagostanjem. 

Kraj siromaštva i biede, u 
kojoj živu Židovi u Busiji, nije 
čudo što u njihovim područjima 
često vladaju epidemičke bolesti, 
te su u obće slaba i kržljava 
izgleda. Tomu su mnogo krive i 
prerane ženitbe tamošnjih Židova, 
koje u novije vrieme najstrože 
brani državna vlast. Tako je prije SI. 32. Tatari, 

bilo često vjenčanja, gdje su mla¬ 
denci tek 12 godina navršili. Bazmjerje izmedju seljačkoga i gradskoga žitelj¬ 
stva u Busiji najbolje nam svjedoči, kako je i s narodno-gospodarstvenoga 
gledišta nepovoljno, što su Židovi omedjeni samo na neke gubernije. Dok u 
ostaloj Busiji dolazi na 1000 ladanjskih žitelja samo 60 gradskih stanovnika, 
u onim gubernijama, gdje Židovi živu, na 1000 ladanjskih žitelja dolaze 223 
gradska žitelja. Da se zgodnije razđiele po zemlji Židovi, bilo bi spomenuto 
razmjerje povoljnije. 

Karaite ili Karejci potomci su neke mojsijevske sljedbe, 
koja je u VIII. vieku zabaeila ustmenu predaju rabina, te se drži 
samo Mojsijevih zakona. U Rusiji ih ima u nekim gradovima na 

Krimu. Oni su snažna i ugledna rasta, ponajviše vrlo 1 tepih poteza 
lica (si. 31.). Bave se trgovinom; njihovo blagostanje posljedica je 


njihove marljivosti i poštenosti. 

Mongolskoga su roda i to tatarske skupine sliedeći narodi 
u Rusiji: Tatari, (Nogajci ili Nogajski Tatari), Baškiri i Kai¬ 
ru u c i; a finske skupine Čudi ili Fini u užem smislu (naime pravi 
ili baltički Fini, Kareli, Ingri, Estonci, Livonci, Lopari), Perruski 



ih sjeverni Fini (Permjaci, Sirjeni, Votjaci i Samoj edi), U grij ski 
Fini (Voguli), Fini na Volgi (Čeremisi, Mordvini, čuvaši). 

Tatari (u svemu do 1,600.000) 
stanuju u području Volge od 
Nižega Novgoroda do Volgina 
ušća. Isto tako ima ih u većem 
broju u guberniji Tauriji, Pensi, 
Orenburgu, Vjatki i Permu, a 
razasuti su svuda po ruskom 
carstvu izuzev zapadnu Rusiju, 
baltičke pokrajine i veliku kne¬ 
ževinu Finsku. Svi Tatari u Ru¬ 
siji izpoviedaju vjeru Muhame- 
dovu, a diele se na iztočne ili 
Kazanjske i Krimske Tatare. 
Tatar (si. 32.) je vitka rasta, 
okrugle glave a lica tamne 
masti. Redovito je pravilnih 
crta, bielib zubi, malenih, crnih 
i vrlo živih očiju, tamne kose, 
koju si po iztočnom običaju brije 


SI. 33. Kirgiz u Kaspijskoj nizini. 1 ua P oko11 riedke brade ‘ 1 že f e 

su u Tatara liepe, ali brzo ocvatu. 


Tatarske žene sprovode život kao u obće muhameđovke u neradu 
i kićenju. Tatar je oštrouman i dobre pameti. On je vrlo nabožan, 
te strogo obdržaje postove i svetkovine svoga vjerozakona; u jelu 
i pilu vrlo je umjeren. Tatar često laže, ali rado i priznaje svoju 
laž. U gradovima bavi se trgovinom i obrtom, a po selima ratar¬ 
stvom i pčelarstvom. Tatar u obće rado trguje, te ga je vidjeti 
kako kućari robom po svim velikim gradovima. Jos od nomadskih 
starih vremena voli konje, pa je s toga često koeijaš kod gospo- 
štija u glavnim gradovima, gdje se vidi i kao konobar po gostio¬ 

nama. Ima mnogo sela, u kojima stanuju zajedno Rusi i Tatari u 
miru i složno, a pri tom su ipak posve odieljeni kroz vjekove, 
jer vjera čini medju njima nepremostiv jaz. Na jednom kraju sela 
je crkva, a na drugom kraju mošeja. Seoska obćina sa starješinom 
na čelu harmonična je cjelina, makar da se družtveno za pravo 
razpada na dvie velike zadruge, od kojih ima svaka svoje običaje 
i svoj način života. Jedanput je starješina Rus, a zatim Tatar, a 
svaki upravlja obćinom ne obazirući se ni malo na vjersku razliku 
obćinara. Kako se po tom vidi, vjerskoga zanesenjaetva i težnje za 
nretierivaniem ne noznaie ruski 
narod. 

Baškiri stanuju u gu- 
bernijama Orenburg, Ufa, zatim 
su razasuti u gubernijama Perm, 

Samara, Vjatka, a ima ih u 
svem sa srodnicima (Mešćerjaci, 

Teptjari i Bobili) preko 900.000. 

Oni su donekle nalični Tata¬ 
rima. Podieljeni su na 26 vo- 
losti ili kotara, a svakomu je 
na čelu slobodno izabrani starje¬ 
šina. Bave se mnogo konjo¬ 
gojstvom, pa i u ratu služe kao 
laki konjanici. 

Kirgiz i (si. 33.) su no- 
mađsko-pastirsko pleme a ima 
ib oko 200.000 duša u guber¬ 
niji Grenburžkoj i Astraban- 
skoj. Kalmuci (si. 34.) su ta- SI. 34. Kaimuci. 

ltodjer nomadi, ponajviše na 

desnoj obali Volge, izmeđju rieka Volge, Dona i Maniča u guber¬ 
nijama Orenburg, Saratov i Astrahanj, u svem do 180.000 duša, 
Kalmuci su vjere Budine pomiešane s praznovjerjem. I muževi i 
žene izvrstni su jahači. Oni se skiću kao i Kirgizi. Zimu probave 
kod kuće, s proljeća krenu na put sa svojim stadom, a pod konac 
jeseni vraćaju se u svoja zimska prebivališta. 

Danas se drži, da su puci finske skupine u stara vremena 
dalje po Evropi bili razšireni, te su zatim od nadošlib inđogermanskih 
plemena potisnuti k sjevera i sjevero-iztoku, gdje sada prebivaju. 

Baltički Fini (u Rusa čuhonci ili čudi nazivani) sači¬ 
njavaju jezgru stanovničtva u velikoj kneževini Finskoj (oko 80°/ 0 ), 
a stanuju takodjer u guberniji Petrogradskoj, Tverskoj, Novgorodskoj, 
Olonečkoj i Arhangelskoj, u svem preko 1‘9 milijun duša. Fini su 
jaka i čvrsta tjelesna ustroja, srednje veličine, mršavi no košćati, te 
podnose uztrajno svaki tjelesni napor. Lice im je plosno, prljavo- 
tamne masti sa jakim jagodičnieama i malenim očima, a boja kose 
je posve svietla, gotovo žuta ili crvena. Fini su ponajviše vjere 
Luterove, te osobito poštivaju svoje pastore, koji su im često ujedno 

i učitelji, liečnici, odvjetnici i 
sudci. Pastori imadu poprieko 
liep dohodak 3—4000 rubalja, 
te su vrlo gostoljubivi. Fini su 
ozbiljni, šutljivi, vole samoću, 
mrze novotarije, a mnogi su 
medju njima tvrdoglavci. Pri 
tom su vrlo nabožni i marljivi. 
Tuđje štuju, pa je krađja u njih 
velika rieđkost. Sjeverni su Fini 
vrlo lukavi, pak ih južni Fini 
drže čarobnjacima. U cieloj Fin¬ 
skoj ne ćeš naići na pijana 
čovjeka niti na prosjaka a niti 
na kljakavca. Oni se bave 
šumskim radom, ribolovom, sto¬ 
čarstvom i nešto malo, na 
koliko oštro podneblje dopušta, 
ratarstvom. Fini su tipične 
pojave u petrogradskim uli¬ 
cama. Mužkarci prodavaju drva 
i ribe, a žene košare, mlieko i maslac. 

Finski je jezik blagoglasan s trohejskim padanjem glasa, te 
je zgodno razmjeran izmedju samoglasa i suglasa, a ima mnogo 
dvoglasa. Medju altajskim jezicima je finski uz magjarski jezik naj¬ 
bolje razvijen. Fini osobito vole pjesničtvo, a imadu i za to dara. 
Njihove su epske i lirske narodne pjesme (rune) dielomice zabavne, 
te sačinjavaju obilno blago izvornog narodnog pjesnietva. „Kale- 
valu“, veliki finski narodni epos, izpoređio je J. Grimm sa Home¬ 
rovom Ilijadom. 


K a r e 1 i (oko 400.000 duša) stanuju na Ladožkom jezeru u 
Finskoj, u guberniji Petrogradskoj, Olonečkoj i Novgorodskoj. Oni 
su srodnici Fina, ali su se posve porušili i vjere su pravoslavne. 
Mnogi su zanatlije (staklari, stolari itd.); zimu sprovode kod kuće 
u svojim selima, a ljeti idu na zanat u Petrograd. 

I n g r i su se posve razplinuli medju Rusima, a od čuda 
ima neznatnih ostataka u Olonečkoj i Novgorodskoj guberniji. 

Estonci (u svem do 900.000 duša) nastavaju'"u glavnom 



SI. 36. Vožnja Lopara na saonicama. 


Estonsku sa pripađnim jezerima i sjevernu Livonsku, a spora¬ 
dično ih ima u susjednim gubernijama. Crte lica slične su finskim, 
u obće dosta izraziti tip mongolski. Veća je polovica vjere Lute¬ 
rove, a ostali su prešli u pravoslavlje. Jezik njihov bogat samo¬ 
glasnicima opominje nas na talijanski jezik, pak je to miloglasniji, 
što imadu Estonci ponajviše liepi zvučni organ. Dugo su stenjah 
pod Niemcima, pak ih s toga mrze. Osobito vole pjesmu, pa 
imadu sabranih narodnih pjesama. S finskom Kalevalom podudara se 
estonski narodni ep „Kalevipoeg 11 . Livonci, koji su dali ime 



SI. 35. Lopari. 

Livonskoj, razplinuli su se medju Lotišima i Esfconcima, jedino ik 
ima još nekoliko tisuća na najsjevernijem šilju Kuronske. Lopari 
(si. 35. i si. 36.) nastavaju daleki sjever u Finskoj, zatim gubernije 
Olonee i Arbangelsk, te ih ima u svem do 10.000 duša. Diele se 
na gorske, primorske, riečne šumske i ribarske Lopare, prema tomu 
gdje stanuju i čime se bave. Rasta su malena (poprieko 1'5 m), 
Čelo im je nizko, jagodičnice jake, oči malene, usta velika, brada 
šiljata, nos širok gore zavinut, a boja lica žućkasta. Finski su 
Lopari vjere Luterove, a ruski vjere pravoslavne. Većinom su miro¬ 
ljubivi, dobroćudni, te strpljivo' 
podnose težkoće svoga u istinu 
mukotrpnoga života. 

K sjevernim Finima pri¬ 
padaju Permjaci, u istoimenoj 
guberniji (oko 80.000 duša), 
baveći se lovom i stočarstvom, 
zatim Sirjeni (do 100.000 
duša) u guberniji Arkangelskoj 
i Vologdi. Sirjeni (si. 37.) su 
snažna tiela i košćati, jezik im 
je pomiešan sa ruskim riečima, 
a vjere su pravoslavne već od 
srednjega vieka. Oni su radljivi, 
uztrajni, poduzetni, u obće spo¬ 
sobni za svaki posao. Glavno 
im je zanimanje lov na krznaše. 

Čim su pod jesen spremili 
ljetinu, krenu Sirjeni na lov. U za¬ 
jednici 10 do 20 njih idu za plienom 
daleko po uralskim i sibirskim šu¬ 
mama. Hrane se mesom ubijenih 
životinja, a dragocjene kože donose na saonicama kući. Dok su u lovu, sta¬ 
nuju u kućicama načinjenim od jelova granja, a pokrivenim brezovom korom. 
U prvom redu idu u lov na medvjede, risove, lisice, vukove, žđerovce, kune, 
granostaje i vjeverice. No oni love za prodju i one životinje, koje su za hranu 
kao sob, gnjetelj, tetrieb itđ., koje se smrznute pošiljaju po eieloj Rusiji, a u 
novije doba i u inozemstvo. Gotovo je nevjerojatno, koliko Sirjeni postrieljaju 
divlje peradi. U samom se Petrograđu svake zime pojede 4 do 6 milijuna 
divlje peradi. Sirjeni prođadu u Jarensku svake godine preko 100.000 ljeskara, 
40.000 vjeverica, tisuću kuna i dvie tisuće losa. U okružju Ustsisolskom po¬ 
ubija se na godinu do 600.000 bielka (sibirskih vjeverica). U lovu na krznaše, 


imenito koji su rjedji, kano granostaji, soboli i sivođuške, pazi se osobito, da 
se skupocjena koža ne ozliedi, pa se s toga ili love zamkama, ili se pak u njih 
strielja lukovima ili otupljenim strjelicama. Nekoliko komada koža od četvero- 
nožaca donosi sretnomu lovcu mali imetak. Za čudo kako su Sirjeni vješti 
lovci i vanređno sigurni u gadjanju, makar da im je oružje posve primitivno. 
Njihove puške imaju cievi pol drugi do dva metra duge s malenim otvorom. 
Mjesto krugljom i sačmom nabijaju Sirjeni svoje puške malenim komadićem 
olova, koje sami zubima donekle zaoble. Oni s daleka sigurno pogadjaju pticu ili 
vjevericu u glavu, te znadu prema kretu pogodjene ptice, kamo će pasti. 



SI. 38. Samojedi love sobove. 


Kad su se na proljeće povratili kući s plienom, obrađjuju svoja polja, 
a pri tom ne zaboravljaju na vrhovnik (Isatis tinctoria), od kojega dobivaju 
modru mast. Dok su muškarci u lovu, obavljaju žene sav posao kod kuće; 
one se razumiju u uzdu i veslo kao i mužkarci. Budući da se radi neprohodnosti 
tla ponajviše obći riekama, vidjet je često čamce, kojima veslaju dvie po tri 
žene, a jedna krmom ravna. Uz lov bave se nuzgredno Sirjeni i time, da 
traže jaja divlje šumske peradi. Drugi opet sabiru limbu (Pinus Cembra), u 
koje ima za jelo valjanih sjemenka, koje Rusi rado jedu. Gdjekađa može 
pojedini marljivi sabirač u jednoj godini 160 do 200 kgr. takih sjemenka 

nabrati. Sirjenski ribari polaze s proljeća u lov obskrbljeni živežem i raznim 
orudjem. U onom kraju, gdje se nadaju obilnomu lovu, sagrade si kolibu, 
odakle polaze na lov. Dok lov ne love, zgotavljaju bačvice odbora i jele, 
u kojima odmah razpošiljaju svoju robu. Pod jesen vraćaju se kući. 

U novije vrieme goje Sirjeni na veliko sobove. Neki medju njima imadu 
po 5 do 6000 sobova, koji donesu gospodaru do 6000 rubalja. Ima i takik 
Sirjena, koji odlaze iz svoje kuće, ne bili u svietu svoju sreću našli. Kako 
su razboriti, okretni, prometni i pouzdani, imadu ih svuda rado, te ih imenito 
trgovci rado primaju u Moskvi i Petrogradu u službu. 

Spomenimo još i ovo. Kao što ima u Alpama amo tamo zakloništa, isto 
se tako nalaze i u zemlji Sirjena na mnogim mjestima podignuta staništa 

„zimovaja" zvana. Tu se može za¬ 
kloniti putnik u tim predjelima, gdje 
su naselja vanređno udaljena medju 
sobom. U takovom staništu ima re¬ 
dovito osim sigurnoga zaklona i div- 
ljačine, da bude putnik obslcrbljen 
živežem. Putnik si može uzeti koliko 
hoće živeža, ali mora ostaviti za to 
plaću na mjestu za to opredieljenom. 
I tako biva u istinu. Nikada se nije 
čulo medju Sirjenima, da bi tko 
oplienio takovo stanište, ili da ne bi 
ostavio plaće za ono, što je uživao. 

Votjaci ili Voti stanuju 
u gubernijama Perm, Vjatka i 
Kazanj. U svemu ili ima do 
300.000 duša. Oni su malena 
rasta, te u obće naliče na Fine. 
Neki su vjere pravoslavne, a 
mnogi su još pogani. Ponajviše 
SI. 39. Mordvinka, su ćudi osorne i naprašiti. 

Samoj edi (7.000 d.) su 
nomadi po tundrama Sjevernoga ledenoga mora dopirući od Bieloga 
mora daleko u Sibiriju imenito uz doljni tiek rieka PeSore, Oba i 
Jeniseja. U evropskoj Rusiji ima ih u Permskoj i Arkangelskoj 
guberniji. Po malo ih nestaje, pa će za koje vrieme posve izumrieti. 
Oni pripadaju tobože vjeri pravoslavnoj, ali se većinom još drže 
poganstva. Samojedi su melankolični, kakova im je i tundra nji¬ 
hova domovina; oni su biedni i kukavni, kakav im je i život u 
močvarama i pustoši, kojom se skicu. Ali pri svem tom oni su 
miroljubivi i blagi, kao sobovi što su, drugovi njihova tužna života. 

Svadji nema traga medju njima, za kradju se ne zna. Sirjena, moćnih 
i darovitih svojih susjeda ne vole. Samojedi žive samo o sobu (si. 38.). 

Medju' Ugrijske Fine spadaju Vogu 1 i, kojih ima samo 
nekoliko tisuća u Uralu, a živu o lovu i ribarstvu. Još obitavaju 
neka finska plemena na srednjoj i doljnoj Volgi. To su čeremisi 
(350.000 d.), Mordvini (900.000 d.), mnogo već sa Rusima 
pomiešani, i čuvaši (700.000 d.). Kršteni i nekršteni medju njima 
drže se starih poganskih običaja. Kao što su im vjerski nazori smjesa 
svih mogućih vjera, isto im je tako jezik izpremiešan finskim, tatar¬ 
skim i ruskim riečima. Mordvini su liepa struka ljudi; žene su u 
njih zadržale slikovitu narodnu nošnju, kao što slika 39. pokazuje- 

* 


Pregled žiteljstva po vjeri. 


Grčko-iztočnjaci (pravoslavni) sa razkolnicima 

Rimokatolici. 

Protestanti. 

Mojsijevci. 

Muhamedovci. 

Jermeni .. 

Pogani . 


79-3°/ 0 t. i. 85-8 milijuna. 
10-3% t. j. 10-45 
3-46°/ 0 „ 3-6 

8-4% „ 3-5 

3-2°/ 0 „ 3-3 , „ 

0-04°/ o „ 0-05 

0-3°/ o „ 0-3 















127 


V. 

Materijalna kultura.* 

Rusija je država agrikulturna. — Izvoz žita prema ostalomu izvozu. — Razni 
pojasi narodnoga gospodarstva. — Kulturne biline. — Vanredno obilje šuma. 

— Stočarstvo. — Perad. — Svilogojstvo. — Pčelarstvo. — Ribarstvo. — Bo¬ 
gatstvo ruda. — Zasluge obitelji Demidov po rusko rudarstvo. — Pamučarstvo. 

— Platnarstvo. — Vuneni obrt. — Obrt svile. — Industrija nafte, sladora, 
rakije, piva i kože. — Kućni obrt. — Ruski čaj. — Komunikacije. — Vodeni 
putovi. — Željeznice. — Pomorska trgovina. — Novčano poslovanje. — Zaključak. 

S usija je država agrikulturna, jer je poglaviti izvor ruskomu 
narodnomu imutku ratarstvo. Makar da je Rusija u naše 
doba, kao što ćemo kasnije razjasniti, vanredno napredovala u nekim 
industrijskim granama, ipak je ratarstvo glavna struka narodnoga 
gospodarstva u ruskom carstvu. To se već vidi po tom, što gradsko 
žiteljstvo iznosi samo 14% cjelokupnoga žiteljstva, dok preostalih 
86% odpada na ladanjsko žiteljstvo. S toga Rusija najviše izvodi 
proizvodi! ratarstva i to ne samo po množini, nego i po vriednosti. 
Popriećni izvoz glavnih ratarskih proizvoda iz Rusije i vrieđnost 
njihovu prema cjelokupnomu ruskomu izvozu prikazuje sliedeća 
skrižaljka za godine 1885.—1894.: 


Proizvodi 

Množina u 
pudima** 

Vrieđnost u 
rubljima*** 

Postotna vrieđnost 
cieloga izvoza 

Žito u zrnju 

388,449.300 

301,669.100 

47-13 

Brašno, krupica, proso i posije 

16,216.300 

17,935.500 

2-80 

Biljevno ulje i sjemenje 

23,878.800 

31,328.600 

4-88 

Lan, konoplje i kučina 

15,151.300 

71,465.600 

11-12 

Ostalo rašće i vino 

— 

4,092.700 

0-64 

Drvena gracija 

— 

40,062.800 

6-24 


Ukupno 

466,554.300 

72-81 


* Ovo je poglavje izrađjeno po službenim podatcima carskoga ruskoga 
ministarstva financija, koje je izdao štampom god. 1896. V. J. Kovaleski, rav¬ 
natelj odjela za trgovinu u spomenutom ministarstvu. — ** Jedan pud (= 40 ru¬ 
skih funti) = 16-38 klgr. — *** Jedan rubalj (u zlatu) = 1-98 for.; jedan rubalj 
(u srebra) = 100 kopjejka = 1-40 for. 


Cjelokupni pak izvoz vriedi 642,121.140 rubalja, dok se cjelo¬ 
kupna privreda ratarstva u Rusiji računa na 2 do 3 miljarde ru¬ 
balja. Dakako da je godišnja privreda ratarstva u Rusiji kao i dru- 
guda vrlo nestalna, jer je iznos žetve kao i ciena žita promjenljiva. 
Obilje žetve i ciena žita u neupravnom su razmjeru, jer ciena i izvoz 
žita ovise o obilju žetve; ali svakako i svjetsko tržište utječe na 
cienu ruskoga žita. Rusija je zemlja, koja poglavito obskrbljuje 
svjetsko tržište žitom; pa ipak nije mogla 1891. —1892. uslied 
nerodice ništa žita izvoziti, dok su druge države, njezini konkurenti, 
povećali svoj izvoz žitka i to uz povišene ciene. Godine pak 1893.— 
1894. te 1894.—1895. narastao je izvoz žita iz Rusije za 600 mili¬ 
juna puđa na godinu, ali je uslied toga znatno spala ciena žitu. 
Kako je žito glavni proizvod ratarstva u Rusiji, to poradi promjen¬ 
ljivosti žitnih ciena i nestalnosti ljetine ne strada samo ratarstvo 
već i sav gospodarstveni život ruske države. 

Kušajmo sada podieliti tlo rusko s obzirom na narodno gospo¬ 
darstvo na nekoliko pojasa. Na sjeveru i sjeveroiztoku je šumsko- 
ratarski pojas, u kojem se najviše teži raž, zob i ječam. Slie- 
deći pojas prema jugu pojas lana mogao bi se nazvati „prielaznim 
pojasom" od šumskoga u žitni pojas a medji na zapadu i sjevero¬ 
iztoku sa pojasom stočarskim a na jugu sa žitnim pojasom. 
U ovom pojasu vlada tako zvano „trojno gospodarstvo" a najviše 
se teži raž, zob, zatim ječam, lan i korun. Dalje k jugu u području 
zemlje crnice je pravi žitni pojas, u kojem ima posebnih prie- 
djela sa kulturom industrijskoga i tebnijskoga rašća, kao što je 
burak, duhan itd. Ovaj žitni pojas zaprema središnji dio evropske 
Rusije sa sliedećim gubernijama: Kursk, Orel, černigov, Tula, 
Rjazan, Tambov, Pensa, Simbirsk, Kazanj, Nižnji-Novgorod i nekim 
dielom gubernije: Voronež, Harkov, Poltava, Kijev, Podolija i Vo- 
linja. Tečajem stražnjih 30 godina oranica se vanredno umnožala u 
ovom pojasu na račun šnma i pašnjaka. Dalje k jugu i jugoiztoku 
izpunjava svu zemlju stepni ili pojas paše. 

Neproduktivno tlo zaprema u evropskoj Rusiji 26 - 3% dakle 
od prilike 1 % milijun % km. t. j. prostor velik kao 2 Austro¬ 
ugarske. Od neproduktivnoga tla odpada nešto na jezera a mnogo 
više na tundre (280.000 %] km.), tako da su daleki predjeli guber¬ 
nije Arhangelsk nenastavani. Napokon zapremaju velik dio neplodo- 
vitoga tla nepregledne močvare i bare u sjeverno-zapadnoj i zapadnoj 
Rusiji. Pribrojimo k tomu još predjele, koji nisu ništa vriedni u 


128 


južno-iztočnom stepnom pojasu naime slane stepe, slane bare, zatim 
kršne predjele na TJralu te sniežne i ledene poljane na Kavkazu, 
to preostaje kao plodovito tlo 4 milijuna □km. t. j. prostor 7 puta 
kao Austro-Ugarska. 

Kulturno-gospodarstvene biline zabvataju u evropskoj Rusiji 
prostor od 64,664.000 desetina,* od kojib pripada 46,765.000 des. 
ili 72-5°/ 0 seljacima, a 17,899.000 vlastelinima. 

Medju gospodarstvenim plodinama ide prvo mjesto žitu, koje 
zahvata preko 9 / 10 (91-5°/ 0 ) plodovitoga tla, dok sve ostale bilme 
zahvataju jedva Vio- Obilje žita reda se ovako: raž, pšenica, zob, 
ječam, proso, helda, kukuruz; zatim od drugih bilina; lan, konoplja, 
korun, duhan, hmelj, itd. 

Od pojedinih vrsta žita teži se najviše raž, koja zaprema 37% usi¬ 
janog tla, naime 23,929.000 desetina. Raži se naročito najviše teži u središnjoj 
i sjevernoj Rusiji. Na jednoj desetini rodi poprieko 5 četvrti« raži. Jedna 
četvrt raži obično teži 8% puđi. Na godinu rodi poprieko oko 112,430.800 
četvrti raži. — Pšenica zaprema 16.6% zasijanog tla t. j. 10,721.000 dese¬ 
tina. Pšenica se teži najviše u južnoj i južno-iztočnoj Rusiji navlastito u gu- 
bernijama Kiev, Podoliji i Volinji. Jedna četvrt pšenice važe od prilike 9 puđi 
i 15 funti. Posljednjih godina posijalo se poprieko pšenice 41,150.000 četvrti. . 
Zobi rodi na godinu preko 80,000.000 četvrti a teži se najviše u sjevernoj i 
sjevero-iztočnoj Rusiji, zatim u srednjoj Rusiji a najmanje na jugu. — Ječm a 
rodi na godinu 28,182.000 četvrti. Na sjeveru rabi se ječam za hranu, na sje- 
vero-zapadu za proizvadjanje piva, a na jugu i jugo-zapadu za izvoz. — 
Proso se najviše teži u području zemlje crnice. — Kukuruz se najviše 
radi u Besarabiji. Na jednoj desetini rodi poprieko 64 četvrti, a u cieloj Ru¬ 
siji na godinu 3,641.000 četvrti. _ ... 

Od tržnoga bilja vrlo je znamenit lan, kojega se više tezi u Rusiji, 
nego li u svim drugim zemljama na svietu. Lan se teži na daleko po Rusiji 
a najljepše uspieva i najviše se goji u guberniji Livonskoj i Pskovu. Na jednoj 
desetini rodi poprieko sjemena 26 pudi i oko 18-5 pudi vlakna fejemenje i 
vlakno se u velikoj množini izvozi (preko 80,000.000 rubalja vriednosti). Osim 
toga se u novije vrieme sve više izvozi lanenoga ulja, i osobito mnogo uljanog 
tropa (do 8 milijuna .rubalja vriednosti). Konoplja se takodjer vanredno 
mnogo trži i izvozi kao vlakno (do 15 milijuna rubalja vriednosti) sjemenje i 
uljani trop. — Koruna rodi na godinu poprieko do 60,900.000 četvrti, a 
duhana do 3,954.000 pudi, tako da ga se izvozi do 240.000 pudi (preko 1 milijun 

rubalja vriednosti). - Hmelja se dosta goji, ali samo za domaću potrebu U 
Voljini, gdje su češki koloniste stali gojiti hmelj, širi se sve više ta konstna bilj a. 

S o 1 o v j e v je jednom zgodom nazvao Rusiju .drvenom* 
Evropom u opreei prema zapadnoj „kamenitoj 1 * Evropi. On je 

~~ * Jedna đjesjatina (desetina) = 109-25 ara (1-0925 hektara). - ** Jedna 
četvrt — 8 četverika = 209-9 litara. 

to izrekao s obzirom na gradjevine ruske, koje su većim dielom od 
drva. Pa kako i ne bi bile, kad zemlja ima razmjerno malo kamena 
a vanredno mnogo drva. Nepregledna šumska područja zapremaju 
u Rusiji 2 - 09 milijuna □km. ili 38-8°/o čitave površine. Dakako da 
je razdioba šuma po zemlji vrlo nejednaka. Dok imade na sjeveru 
i sjeveroiztoku vanredno mnogo šume, na jugu i jugoiztoku gotovo 
ni nema drveća. Uza sve to Rusija je obiljem drva medju prvim 
zemljama. U evropskoj Rusiji ide na jednoga žitelja 1-74 desetina 
šume, dok u Evropi u obće 08 desetine šume na jednoga žitelja 
odpada, a po državama: u Norvežkoj 3-8, Švedskoj 3-5, Austro¬ 
ugarskoj 0-41, Njemačkoj 027, a u Francuzkoj 0-20. Uočimo li pak ne¬ 
jednaku razdiobu šuma po Rusiji, uvjerit ćemo se, da polovica ruskih 
žitelja imade razmjerno manje šume nego li žitelji Austro-Ugarske. 

Šume u Rusiji riedko sastoje od drveća jedne vrste i iste sta¬ 
rosti, nego su ponajviše smjesa raznovrstnog drveća i razne starosti. 
Na sjeveru je razmjerno malo vrsta drveća, a što idemo dalje 
k jugu, raste sve više broj vrsta. Najviše ima u Rusiji medju drve- 
ćem bora (Pinus silvestris), omorike (Abies escelsa), jele (Abies peeti- 
nata), lužnika (Quercus pedunculata), breze (Betula alba), jasike 
(Populus tremula) i mjestimice lipe (Tilia pletyphyllos), a manje 
ima onih vrsti na koje podneblje jače utječe, kao što je bukva, 
grabar, ariš, drvo linobe itd. 

Izpoređe li se šume ruske po svojem sastavu sa šumama za¬ 
padne Evrope, to se opaža, da je u zapadnoj Evropi najviše razši- 
rena bukva (Fagus silvatica), jela i bieli grab, dok imade manje 
omorike a još manje breze. Prema tomu je staro šumsko rašće u 
zapadnoj Evropi gušće podieljeno, te jače štiti tlo i samo sebe. U po¬ 
redbi sa Rusijom ima s toga zapadna Evropa više sjenatoga drveća 
poradi svojega blažega i vlažnijega podneblja. Osebujne naime klima- 
tičke prilike u Rusiji, koje smo već prije razložili, razlogom su, da je 
produkcija ruskih šuma znatno slabija nego zapadne Evrope. Odkad 
su izgradjene širom Rusije željeznice, vanredno su već poharane 
šume u nekim krajevima. K tomu stradavaju šume često od požara 
i to stranom od podmetnutih ili pak takovih, koji nastaju s nepaz- 
Ijivosti. Pa unatoč svemu tomu ima Rusija toliko obilje šuma, da se 
njihova vriednost računa na 6 milijarda rubalja. Koliki li je to izvoz 
narodnoga blaga! U svemu se izvozi drva iz zemlje godimice u vrieđ- 
nosti do 35 milijuna rubalja, a kod kuće se na godinu potroši drva 
u vriednosti do 260 milijuna rubalja. Svakako treba da se i u Rusiji 

Hoić: Slike iz obć. zemljopisa V.—1. 9 



130 


131 


počinje o tom razmišljati i nastojati, da se šume što više štede, jer 
bi inače i ta šumom najbogatija evropska zemlja mogla drvima 
osiromašiti, kao što se je to u istinu već opazilo u nekim ruskim 
predjelima. U novije doba nastoji se sve to više u Rusiji o razum¬ 
nom šumskom gospodarstvu. Osobito je znamenit u tom pogledu 
šumski zakon od g. 1888., kao i velik broj šumarskih škola, koje 

su u posljednje vrieme podignute. 

Kako imade u Rusiji mnogo močvara, obiluje zemlja tresetom, 
i to osebujnim smolastim tresetom, koji izvrstno gori. Na godinu 

se izradi treseta oko 50 milijuna pudi. 

Vinova loza uspieva u Rusiji jedino na jugu crti povu¬ 
čenoj od Kamenca-Podoljskoga preko Jekaterinoslava k Astrahanu 
(dakle niže 48° sjev.-šir.). Besarabija je vinom najrodnija ruska po¬ 
krajina. Tu zapremaju vinogradi oko 60.000 desetina, što iznosi / 3 
svih ruskih vinograda. Makar da se ovdje vee odavna goji vinova 
loza, ipak je do sada slabo dotjerano vinogradarstvo, jer ne znadu 
vinogradari s vinom baratati; pivničarstvo je u obće na mzkom 
stupnju. Vino nema s toga gotovo nikakove ciene, pak se najviše upo¬ 
trebljava za vinsko tvorničarstvo, a k tomu se mnogo svježega groždja 
prodaje. Nadalje je razgranjena vinova loza na Krimu, imenito na 
južnim pristrancima, što opadaju k moru. Vino sa Krima daleko je 
bolje nego iz Besarabije, koje je slabo i kisela teka. Napokon je vrlo 
znamenito vinogradarstvo na Kavkazu imenito u Transkavkaziji. 

Makar da zaprema vinova loza daleke prostore u Rusiji, ipak se dobiva 
razmjerno malo vina. Rusija izvodi na godinu od prilike 20 milijuna ruskih 
vjedara vina (vjedro = 12 litara) t. j. oko 2,400.000 hktl., te zaprema prema 
tomu šesto mjesto medju evropskim vinorodnim državama. Portugalija izvodi 
2V 2 puta, Austro - Ugarska 4 puta, a Francuzka, Španjolska i Italija, koje ne- 
kako jednako rode, 12 puta toliko vina kao Rusija. 

Livade i pašnjaci zapremaju do 16°/ 0 čitave površine u 
evropskoj Rusiji, što odgovara prostoru od 0'85 milijuna L] km. 
Pravih livada imade osim nižih zaravanaka uralskih i kavkažkih 
svuda u velikom šumskom pojasu, koji počevši od Poljske i Baltič¬ 
koga mora zaprema središnju Rusiju. Ipak se livade sve više sma¬ 
njuju, što se dalje širi teženje žita. I u vanredno plodnom području 
zemlje-erniee, gdje ne treba gnojenja, ima razmjerno malo livada. 

Uz ratarstvo glavni je temelj blagostanju ruskoga naroda sto¬ 
čarstvo, koje preteže u južnoj i južnoiztočnoj Rusiji, kao i na 
sjeveru. Budući da najveći dio ruskoga naroda pripada ladanjskomu 


življu, posve je naravno da je Rusija razmjerno stokom vrlo bogata. 
Glede vrste stoke stoji razmjerje u 50 najznamenitijih gubernija 
ovako: od sto glava cjelokupne stoke u Rusiji odpada na konje 
20'1, na goveda 25T, na ovce 45‘4 a na svinje 9'4. U sjevernoj 
polovici Rusije pretežna su goveda i konji; na jugu i jugozapadu 
je najviše razširena ovca i to fine vune; u stepama pak na jugo- 
iztoku prevladjuje ovca i konj, a mjestimice i govedo. U 50 guber¬ 
nija nabrojeno je god. 1894. preko 26,000.000 rogatoga blaga, tako 
da na 100 ljudi odpada oko 29 komada rogatoga blaga. Goveda 
mnogo stradavaju imenito sredinom zemlje i k sjeveru poradi pomanj¬ 
kanja krme. U obilju imade krme jedino na skrajnjem jugu i jugo- 
iztoku, gdje se s toga i goji najviše goveda za težki rad i za klanje. 
Kako je rusko stočarstvo na pravom putu, da što više uznapreduje, 
najbolje je dokazala izložba stoke na obćoj izložbi u Nižem Novgo- 
rodu godine 1896., imenito kad se izporedi sa izložbom stoke, koja 
se je obdržavala god. 1882. u Moskvi. 

Od 600 milijuna ovaca na zemaljskom površju odpada , / 8 na 
Rusiju (preko 70 milijuna). Broj ovaca pada od juga prema sje¬ 
veru; navlastito ih ima malo na sjeverozapadu. Imenito u Kavkazu 
goji se mnogo ovaca fine vune. — Svinja se u svemu računa na 10 
milijuna komada. — Konjogojstvo Rusije je vrlo znamenito. Brojem 
konja (22 milijuna) pretječe Rusija sve ostale države. Na 1000 žitelja 
dolazi u Rusiji 275 konja, u Austro-Ugarskoj 99’4 a u Njemačkoj 
81 - 6. Najglasovitija je pasmina konja u Rusiji tako zvana Orlovska 
pasmina, nastala križanjem od čiste evropske i englezke pasmine. 
Najviše ima konja za gospodarstvenu porabu, zatim stepnih konja 
i konja iz pastušnica. Medju stepnim konjima je na glasu donska 
pasmina. Zbog velikoga obilja konja razvit će se s vremenom jaka 
trgovina s konjima u Rusiji. Sada tomu još mnogo smetaju visoke 
ciene za provoz konja. Navlastito ee Njemačka, koja nema kod kuće 
dovoljan broj konja, još i više izvažati iz Rusije nego li do sada 
(38.000 konja). Osim Danske i Austro-Ugarske, koje države takodjer 
izvoze konje, ali u manjem broju, mogla bi se glede izvoza natjecati 
s Rusijom jedino Amerika, koja vanredno obiluje konjima. Ali s te 
strane ne treba se bojati Rusija natječaja, jer po izvještajima nje¬ 
mačkoga earinarskoga ureda popriečno stoji američki konj u Nje¬ 
mačkoj 1200 for. a ruski samo 300 forinti. 

Uslied tolikoga obilja stoke nastoji se u Rusiji u novije 
vrieme mnogo oko toga, da se što bolje usavrši mljekarstvo imenito 

na Kavkazu, Krimu i Besarabiji. I na tom polju narodnoga gospo¬ 
darstva opaža se liepi napredak. Godine 1891. izvezlo se iz Ru¬ 
sije 40.000 puda sira i 329.000 puda maslaca. — Još u prvoj po¬ 
lovici ovoga stoljeća pošiljala je Rusija najviše loja na svjetsko 
tržište. Iznašašćem stearin-svieća, zatim velikom konkurencijom sje- 
veroamerićke Udruge, Argentine, Brazilije, Uruguaja i Australije, 
te znamenitim napredkom i uporabom elektriciteta vrlo je nazadovala 
trgovina s lojem u Rusiji. — Izvoz stoke i stoćarskih proizvoda 
iz Rusije vanredno je velik. Godišnja popriečna vriednost posljed¬ 
njih deset godina (od 1885.—1894.) iznosi 43,571.466 rubalja; od 
toga odpada na živuću stoku 9,230.914 komada ili 21 °/ 0 a 34,340.552 
puda ili 79°/ 0 na stočarske proizvode imenito pak na vunu. Poje¬ 
dine vrste izvoza kaže nam sliedeći priegled: 


Vrsta stoke i stočarskih proizvoda. 

Broj glava 

Vriednost u 
rubljima 

Konji 

40.798 

3,947.609 

Volovi i krave 

25.687 

1,703.256 

Ovce 

272.829 

1,500.706 

Svinje 

68.907 

2,079.343 

U svem 

408.221 

9,230.914 

Svježe meso 

168.010 

805.952 

Slano, sušeno itd. meso 

81.487 

475.148 

Mast 

224.758 

1,095.059 

Vuna 

1,700.312 

14,848.454 

Koža 

— 

6,488.649 

Kosti 

2,047.984 

1,755.844 

Grive 

73.580 

1,035.324 

Konjski repovi 

22.005 

384.876 

Štetinje 

141.161 

7,453.246 

Ukupno 

— 

34,340.552 

Svega 

— 

43,571.466 


Od proizvoda stoćarskih, što se uvoze u Rusiju, jedino je znatna 
vuna i to sirova i na pol obradjena i to 560.195 pudi u vrieđnosti 
18,259.991 rubalj. 


Gojenjem peradi ide Rusija medju prve evropske države. Go¬ 
dine 1894. izvezlo se je preko evropske medje iz Rusije peradi u 
vrieđnosti od 22 l j 2 milijuna, a jaja 955 milijuna u vrieđnosti od 
15V* milijuna rubalja. Po tom zaprema izvoz peradi peto mjesto 
medju izvoznim proizvodima ruskoga carstva. 

Svilogojstvo je u Rusiji slabo, kao što nam priloženi prie¬ 
gled izkazuje: 


Država 

Izvodi svile 

Prerađjuje svile 

Kitaj 

10,500.000 k. 

5,750.000 k. 

Italija 

4,200.000 „ 

400.000 „ 

Japan 

3,900.000 „ 

1,070.000 „ 

Francuzka 

720.000 „ 

3,800.000 „ 

Rusija 

300.000 „ 

1,150.000 „ 


Iz ovoga se priegleđa vidi, da Kitaj gotovo polovicu sirove 
svile,* što je proizvodi, prodaje u druge zemlje; Japan prodaje dru¬ 
gima gotovo 3 / 4 svoje svile. Italija, prva zemlja evropska svojim 
svilogojstvom, razprođaje gotovo 9 / 10 proizvedene svile; Francuzka 
i Rusija, za koje se čini da imadu najpovoljnije prilike za svilo¬ 
gojstvo, proizvode posve malo svile prema onomu, koliko je prera- 
djuju: Francuzka jedva 1 / & a Rusija jedva '/*• U novije vrieme se 
u Rusiji vrlo mnogo nastoji oko procvata svilogojstva. Uz ministar¬ 
stva za poljodjelstvo i državne domene rade mnogo privatna družtva, 
da se što više podigne svilogojstvo. Odbor carskoga gospodarskoga 
družtva u Moskvi za svilogojstvo mnogo je đoprineo tomu, da su 
na moskovskom sveučilištu stali njegovati znanstvenu stranu svilo¬ 
gojstva. Znanstvene su razprave spomenutoga odbora o svilogojstvu 
prevedene i u strane jezike. Budući da bieli dud, kojim se svilac 
hrani, ne može poradi oštre klime uspievati u sjevernim krajevima, 
do je spomenuti odbor naročito kušao pronaći za hranu svilca ta¬ 
kovu biljku, koja uspieva bolje na sjeveru nego dud. čini se da je 
to uspjelo. Na sveruskoj izložbi u Nižem Novgorodu g. 1896. bilo 
je izloženo svile, koja potječe od svilaca, koji su se hranili biljkom 

Kitaj proizvodi gotovo polovicu sve svile na zemaljskom površiu 
(45*27%). 

„skorconi" zvanom. Ta je biljka na daleko po Rusiji razgranjena, 
te brže uspieva nego dud. Pokusi se s tom biljkom i dalje nasta¬ 
vljaju, pa se čini da će se pomoću njezinom posve preobraziti i 
dotjerati svilogojstvo u Rusiji. 

Pčelarstvo bijaše već prije tisuću godina jedno od naj¬ 
bolje razgranjenih i najznamenitijih grana narodnoga gospodarstva 
u evropskoj Rusiji. Med i vosak izvozio se je u zapadnu Evropu 
ća do Italije već u XVII. vieku. Kasnije stade nazadovati ta go¬ 
spodarstvena grana u Rusiji, pak je i danas u prielaznom stanju, 
da se od primitivnoga gojenja pčela što više dotjera do ra¬ 
zumnoga rada i na tom polju narodne privrede. Danas se dobiva 
za med do 10 milijuna rubalja na godinu, a uz to se mnogo meda. 
troši za kućnu porabu, jer ga seljak obično rabi mjesto šećera. Voska 
ponajviše za svieće u crkvama, gdje se upravo razsipno upotrebljuje, 
prodaje se za 6 milijuna rubalja na godinu. 

Ribarstvo je znamenita gospodarstvena grana u Rusiji, jer 
se u jednu ruku njim bavi preko pol milijuna ribara, a uz ove se 
još nekoliko milijuna seljaka nuzgredno zanima ribarstvom, u drugu 
pak ruku daje ribarstvo puku jeftinu prehranu. U evropskoj se Rusiji 
na godinu potroši 173 milijuna puda govedjega mesa, što sadržava 
15 milij ima puda bjelankovine, dok se u isto doba potroši 68 mili¬ 
juna puda ribe sa 5'6 milijuna puda bjelankovine, tako da bjelan- 
kovina od riba iznosi 43 0 /° bjelankovine od govedjega mesa. Od 
riba se lovi u Rusiji mnogo više sladkovodnih nego li morskih. U 
svemu nalovi se u Rusiji poprieko u godinu dana: 


jesetre 

oko 

2’1 milijuna 

puda 

pastrva 

n 

2-8 

JJ 

77 

krapova i grgeča 

77 

47-0 

57 

77 

sledja 

77 

8-0’ 

77 

77 

morskih sledja 

JI 

1-5 

77 

77 

raznih morskih riba 

n 

2-5 

77 

37 

„ sladkovodnih riba 

n 

4-0 

77 

77 


Najviše se riba dobiva u južnoiztočnoj Rusiji naime u Kas- 
pijskome moru i u riekama, koje se u nj slievaju (32 milijuna puda); 
nadalje se dobiva mnogo riba u sjevernozapadnom dielu Rusije; 
iza toga sliedi glede obilja riba južnozapadni dio Rusije a napokon se 
dobiva najmanje riba (3’/ 2 milijuna puda) u sjeveroiztočnoj Rusiji. Ribu 
spremaju za trgovinu na razne načine: osim što je svježu razpošiljaju, 
zamrznu je ili je suše na zraku, ili pak u dimu, ili je pak sole, 

kvase ili pak razsole (t. j. mariniraju). Nadalje se od ikre jesetrine 
priugotavlja glasoviti kaviar, koji se na veliko na sve strane razpošilja. 

Kako Rusija zaprema milijune četvornih kilometara te je po¬ 
suta šumama, tundrama i stepama kraj razmjerno slabe napučenosti, 
obiluje bezdrojnim životinjama. Na neizmjernom prostoru, koji za¬ 
hvata od iztoka na zapad do 10.000 versta a od juga na sjever do 
5000 versta, živi bezbroj divlje zvjeradi i peradi počevši od polarnih 
do subtropskih životinja. Po cieloj Rusiji znamenit je lov na divljač, 
ali kao zanat tjera se taj lov jedino u nekim krajevima u šumo¬ 
vitom stepnom predjelu, zatim u pojasu tundra te na moru. K tomu 
se bave lovom na zvjerad ponajviše strani narodi naseljeni u Rusiji 
kao Samojedi, Lopari, Sirjeni, Baškiri, Kirgizi itd. U svemu se ra¬ 
čuna godišnja dobit od lova na divljač 10 do 12 milijuna rubalja. 

Lov na vukove osobito vole pravi Rusi. Naročito je običajan lov na 
vukove u ravnicama (si. 40.1, makar da je vrlo pogibeljan, jer mogu lovci mimo 
svu smionost i hladnokrvnost i nastradati. Za taki lov uzmu se velike prostrane 
saonice, privežu se oštre kose sa obiju strana i odtraga, da se ne mogu vukovi 
zaskočiti na saonice; nadalje se namjeste sjedala u saonicama tako, da svaki 
lovac na drugu stranu gleda, upregnu se sigurni prokušani konji i na to lovci 
— njih 4 do 5 — krenu obično pod večer prema šumi, naime prema onom 
predjelu, gdje se naslućuje da ima vukova. Na dugom konopcu privezan je o 
saonice snopić siena, da vabi vukove i da njihovu prvu navalu odvrati od 
samih saonica. U vreći ponieli su lovci prase, čim stignu u šumu, počne jedan 
od lovaca prase dražiti i štipati, koje zatim svojim kruljenjem ima da dovabi 
vukove. I doista, iza kratkoga vremena eto već čitav čopor vukova iza saonica. 
Ako nije previše vukova, lovci se voze nešto polaglje te obaraju sigurnim 
hitcem jednoga vuka za drugim; ako je pak velik čopor vukova, koji k tomu 
svojim vijanjem i drzkom navalom na saonice pokazuju, da su jako gladni, 
treba da lovci još za vremena krenu natrag. Što brže mogu lete konji natrag 
prema domu, a vukovi za njima. Puška za puškom puca, sad se ovdje sad 
opet ondje svali u snieg koji pogodjen vuk, ali to ne smeta preostale: oni još 
više biesni hropeći i sopeći divljim očima navaljuju na saonice. Ne mogu li 
se lovci pred njima obraniti, bace im prase, na koje se onda vukovi obore, a 
lovci medjutim odmaknu. Ali jao si ga lovcima, ako nemaju vješta kočijaša ili 
ako u tmini skrenu s pravoga puta, te se možda saonice prevale! Istina lovci 
su mislili i na to, pa su ponieli sa sobom osim pušaka sablje i sjekire, ali 
težko da će se moći obraniti: prije nego li su se mogli podići sa sniega već 
su razderani od divlje zvjeradi. Više puta se ovako lovci na vukove nisu vra¬ 
tili kući .... a kasnije našlo bi se gdjegod u šumi čovječjih kosti, koje su 
ljudi po krpama odiela prepoznali kano kosti unesrećenih lovaca. — I lov na 
medvjede, koji nam prikazuje slika 41. vrlo je pogibeljan. 

Rusija je obiljem ruda prva zemlja u Evropi. Za gospodar¬ 
stvom poimence ratarstvom i stočarstvom najznatnije je vrelo za- 


službe rudarstvo 

s onom industrijom, koja se na 

njem osniva. 

Današnju rudarsku 

industriju i 

njezin napredak prikazuje sliedeći 

priegleđ, koji nam 

kaže, koliko 

se pudi ruda izvezlo 

godine 1894. 

Zlato 

2.6177a 

Lievano željezo 

81,055.143 

Srebro 

474 

Željezo 

30,302.321 

Platina 

318 

Ocao 

41,441.249 

Bakar 

331.000 

Kameni ugljen 

528,521.927 

Olovo 

58.852 

Sol 

81,534.014 

Tutija 

306.000 

Nafta 

318,600.000 

Živa 

11.965 

Mangan 

14,915.242 


Cjelokupna vriednost rudarske industrije u Rusiji iznosila je 
iste godine oko 149‘2 milijuna rubalja, a radnika se je u svem 
465.000 bavilo kovinskom industrijom. 

Zlata se dobiva izključivo samo u Sibiriji i na Uralu, dok 
Finlanđija u tom pogledu nije više danas važna. Zlato se dobiva iz 
zlatnih žica kao gorsko zlato i iz pieska kao napiovljeno ili izprano 
zlato; ovoga potonjega imade znatno više. Središte gorskomu zlatu 
je gubernija Orenburg, a najznamenitije su radionice zlata u Jeka- 
terinburgu za Ural. O zlatu kao i o drugim rudama, što se dobi¬ 
vaju iz Sibirije, bit će govora u VII. knjizi ovoga djela. 

Samorodna platina nalazi se samo u naplovljenoj zemlji 
obično uz zlato, pa se tu dobiva izpiranjem kao i zlato. U Rusiji 
se najviše platine dobiva, i to na Uralu kod Tagilska i Nižeg Ta- 
gilska. Platina se sirova mnogo iz Rusije pošilja u Njemačku, odakle 
se izprana kao čista kovina razpošilja u druge zemlje. Srebra ima 
malo Rusija, a isto tako i olova, koje se uvozi iz Englezke i 
Njemačke. 

Bakrenoj je industriji u Rusiji sielo od vajkada na Uralu 
i Kavkazu. God. 1893. od 25 ruskih talionica bakra pripadalo ib 
je 10 Uralu, 12 Kavkazu a od preostalih 1 Altaju u Sibiriji, 1 Fin¬ 
skoj i 1 Kirkizkoj stepi. U prošlom je stoljeću Rusija obskrbljivala 
Čitavu Evropu bakrom; a i prvih deeenija u našem vieku izvozila 
je Rusija mnogo bakra. Ali u novije doba su se znatno prilike 
promienile i to stranom dokinućem nevoljničtva, zatim carinarskom 
politikom od g. 1857.—1876., i napokon time, što se naišlo na velike 
slojeve bakra u sjevernoj Americi, Španjolskoj i Portugaliji. Godine 
1893. uvezlo se je u Rusiju stranoga bakra zajedno sa tvorevinama 
bakrenim do 850.000 pudi. Tutija se dobiva u Poljskoj u guberniji 
Petrokov. Uvozi se u zemlju iz Njemačke i Belgije. I kositra se 

dobiva malo u Rusiji (u guberniji Viborg). Žive se danas dobiva. 
gam o n Španjolskoj, sjevemo-američkoj Zadrugi, Austro-TJgarskoj i 
Rusiji. Prije je Rusija potrebitu svu živu uvozila izvana, dok je 
sada izvozi. Živa se dobiva u kotaru Bahmutu nedaleko od postaje 
Nikitovke na pruzi Kursk-Harkov u guberniji Jekaterinoslavskoj, 
zatim u Kavkazu i u Sibiriji. 

Željezo se dobiva u Rusiji iz 741 rudnika i iz 188 jezera*. 
Glavna su nalazišta željeza na Uralu, u južnoj Rusiji kod Krivoj - 
roga. Unatoč tomu, što se je ruska industrija željezom od g. 1880. 
do danas podvostručila, ne samo da nije prestalo nvažanje lievanoga 
željeza, čelika i željeznih tvorevina u Rusiju, već je nasuprot uvoz. 
porastao, kao što svjedoči ovaj priegled: 


Vrste željeza 

Uvoz god. 1892. 

Uvoz god. 1893. 

Uvoz god. 1894. 

Razno željezo 

3,063.000 puda 

5,339.000 puda 

11,460.000 puda 

Lievano željezo 

5.501.000 „ 

5,799.000 „ 

8,830.000 „ 

čelik i ocalne šinje 

1,001.000 „ 

2,145.000 „ 

2,979.000 „ 

Tvorine od željeza, ocali, 




lima i žica 

3,704.000 „ 

4,597.000 „ 

7,547.000 „ 


Ovi brojevi dokazuju da je potreba željeza i željeznih tvorevina 
tolika u Rusiji, da je ne može da namiri domaće proizvađjanje, 
makar da je u posljednje doba tako liepo napredovalo. U ostalom 
upravo to, što Rusija treba sve više željeza, dokazuje, da se njezina 
industrija jako razvija. Glavni razlog, što se toliko željeznina uvozi 
u Rusiju, jest taj, što poradi velikih državnih poduzeća, kao Što su 
sibirska željeznica i neke unutarnje željeznice, zatim gradnje bojnih 
ladja, velike domaće tvornice ne mogu nasmagati željeznih tvorevina. 
— Obiljem mangana je Rusija prva zemlja, jer ona sama pro¬ 
izvodi 50%, dakle polovicu cjelokupne produkcije mangana na 
zemaljskom površju. Ima ga najviše u kotaru Šaropan u Jekateri- 
noslavu i na Uralu, te se mnogo izvozi, a vraća se zatim u zemlju 
kano ferromangan. — Nadalje ima na Uralu u obilju kronita, 
sumporne pakovine, kobalta i nikela. 

* Kako su obilne rudne sađržine u jezerima područja Olonečkoga, vidi 
se po tom, što neka tih jezera sa površinom od 250 □ versta imadu do 
130 milijuna puda rudnih sastojina. 



SI. 41. Lov na medvjede. 

Kao što je vladanje Petra Velikoga znamenito gotovo za sva industrijska 
i obrtnička poduzeća ruskoga naroda, isto je tako njegova vlada i procvatu ru¬ 
darstva u Uralu prve temelje položila. On je podignuo god. 1701. prvi rudnik 
u Uralu na rieci Nevji. Demidov, kovač iz Tule, praotac poznate porodice, po¬ 
stade upraviteljem Nevjanskoga rudnika pod pogodbom, da ima i u buduće 
dostavljati caru za njegovu vojsku tako dobro i jeftino oružje, kao što je to 
činio do onda. Osim toga dobio je Nikita Antunejev (tako se je zvao kovač) 
od cara dozvolu, da može po Uralu tražiti bakar, pa ako ga nadje, da ga smije 
sam za sebe vaditi, dok bi srebrne rudače, naidje li se pri tom na njih, imale 
pripasti državi. Nikita Antunejev je malo po malo podignuo tri velika rudnika: 
u Nižem Tagilsku, Vrhnjem Tagilsku i u Žuzelinsku, a car je poduzetnoga 
toga muža raznim odlikovanjima i dokazima carske milosti bodrio na nove 
pokuse i poduzeća, da se iztraži nepoznati za onda Ural. Priprosti kovač po- 
stajaše vlastnikom sve većih zemalja sa stotinama kmetova, a god. 1707. po- 
dieli mu car »ad personam« plemstvo, koje je zatim učinio nasljednim g. 1720. 
Po svom ocu Demidu nosio je od onda oplemenjeni kovač ime Demidov. Kako 
ga je Petar Veliki visoko cienio, svjedoči odgovor, koji je dao jednom car veli¬ 
komu admiralu Apraksinu, kad je ovaj rekao, kako hi dobro po Rusiji bilo, 
da ima dvanaestoricu takovih muževa, Demidov kao što jest „Ja bih bio sretan" 
odvrati Petar, „da mi stoji na službu polovica t. j. šest takih muževa." 

Potomci kovača iz Tule pokazali su se vriedni svoga pradjeda. Golemo 
bogatstvo, što im ga je donielo rudarstvo u Uralu, upotrebili su u plemenite 
svrhe. Nisu oni, kao što mnogi drugi novajlije, koji su naglo došli do velikoga 
imetka, baštinjeno bogatstvo razsipali razkošnim životom, već su bili uviek revni 
promicatelji znanosti i umjetnosti. Imenito su kao pravi prijatelji naroda na¬ 
stojali mnogim dobrotvornim djelima da poboljšaju sudbinu svojih kmetova. 
Demidovi utemeljiše ogromne zaklade, kakove poznaje po milijunašima Astoru i 
Vanderbillu Amerika, ali Evropa ih prije nije nikada vidjela. Prokop Demidov 
(t 1786.) darovao je milijun rubalja, da se podigne sirotište u Moskvi. Anatol 
Demidov zasnovao je jedno utočište za gospodje iz viših a jedno za one iz nižih 
staleža, zatim zavod za odgoj siročadi (za 150 dječaka i djevojčica), nadalje uto¬ 
čište za djevojke, koje niesu još navršile 16 godina, i napokon onaj veličajni 
dobrotvorni zavod, koji i danas nosi njegovo ime a nahrani svaki dan na sto¬ 
tine siromaha. Kad je u Petrograđu buknula kolera, podigne namah knez Anatol 
Demidov veliku bolnicu, u kojoj je sam nadzor vodio i posjećivao bolestnike 
ne bojeć se pogibli života. Isto je tako upravo kneževski podupirao znanosti i 
umjetnosti. Tisuće rubalja davao je svake godine za nagrade učenim društvima 
i za podporu učenjacima i piscima, spremao znanstvena putovanja za iztraži- 
vanje zemlje, a jednu i sam rukovodio u Donsko područje kamenoga ugljena. 
Kraj tolike radinosti nije zaboravio na svoja velika posjedovanja stvarajući na 
njima velika nova industrijska poduzeća. Ni-tag u Uralu bijaše glavni grad 
ili središte njegove izvrstno uredjene velike industrijske države, u kojoj je 
bila uviek spremna da izvršuje njegove zapoviedi čitava vojska činovnika teh¬ 
nika i raznovrstnih radnika. 

Kneževski naslov Demidova potječe od njihove glasovite vile San Donato 
kod Eiorence. Toskanski veliki vojvoda imenovao je Anatola Demidova knezom 
(principe) od San Donata. Demidovi su od onda u tiesnoj rodbinskoj svezi sa 


Bonapartovcima, jer se je knez Anatol god. 1841. oženio sa princesom Ma¬ 
tildom kćerkom Jeroma, nekadašnjega kralja vestfals koga. Budući daje Jerome 
Napoleon bio zet Virtemberžkoga kralja, koji je po tastbini rod sa vladalačkom 
kućom u Rusiji, to su i Demidovi postali bliži rodjaci ruske carske kuće. Knez 
Anatol umro je u Parizu bez potomstva, i njegova velika posjedovanja baštinio 
njegov nećak Pavao, koji živi u Petrograđu, gdje obnaša visoku dvorsku službu. 

Godine 1898. vadio se kameni ugljen u Rusiji u 325 
ugljenika, a iste godine dobilo se u svemu 464,818.290 pudi kamenog 
ugljena. Glavna su središta ugljenika u Donee- i Dombrovo- za- 
valju sa 93°/ 0 cjelokupne produkcije kamenoga ugljena u Rusiji. 
Osim toga dobiva se kamenoga ugljena na Uralu, zatim u južno- 
iztočnoj Poljskoj u gubernijama Petrokov i Kjelec, zatim u trans- 
moskovskom kotaru (kod Haluge, Tule i Rjaznja). Makar da se 
vanređno mnogo ugljena dobiva u Rusiji, ipak se još mora da uvozi, 
i to svake godine sve više (god. 1893. u svemu 104,714.000 puda). 
Godine 1893. izvezlo se je iz Rusije ugljena jedva oko 481.595 puda. 
Po tom je trebala Rusija te godine (t. j. nalazak -f uvoz — izvoz) 
589,755.000 puda ili 4 - 9 puda na osobu*. 

Rusija ide medju one zemlje evropske, koje vanređno obiluju 
solju. U Rusiji se nalazi toliko soli, da bi mogla njom cielu 
Evropu obskrbiti. Godimice treba Evropa soli od prilike 350 milijuna 
pudi, a na samom razmjerno malenom Bečkom nalazištu soli u Rusiji 
računa se da ima do 100 milijuna pudi soli. Pa ipak Rusija još i 
danas uvozi sol. Poglaviti je uzrok tomu, što se najveće ruske soli- 
nare nalaze u iztočnim i južnim medjašnjim područjima evropske 
Rusije, u kojima do najnovijeg doba nije bilo redovitih prometala. 
Najviše se dobiva u Rusiji soli iz slanih jezera, no u novije doba 
kopa se mnogo i kamenite soli imenito u guberniji Jekaterinoslavskoj. 

Napokon ima još u Rusiji trpke soli, grafita, fosforita, sumpora, 
kaolinu, asbesta itd. 

Promotrimo sada nakratko tekstilnu industriju i njezin 
razvitak u Rusiji. 

Pamučarstvo cvate danas u Rusiji tako liepo, da nije samo 
potisnulo iz zemlje strane tvorevine pamučne, nego da svakim 
danom raste izvoz ruskih pamučnina u strane zemlje. Rusija 
broji danas do 100.000 predioniea za 6,000.000 vretena, dok je 
prije 50 godina imala samo 350.000 vretena. Tvorničarska su sre- 

Englezkoj na glavu 250 puda, u Belgiji 200, u sjeverno-američkoj 
Udruzi 150, u Njemačkoj 120, u Franeuzkoj 60 puda. 


dišta za pamučarstvo Petrograd, Moskva, Ivano-Yoznesen.sk i Lodž. 
Dok se je prije u tvornicama preradjivao strani pamuk ponajviše 
dobavljan iz Englezke, nastoji se u novije vrieme da se što više 
teži u središnjoj Aziji (Erivan, Buhara, Kiva, Taškend) i Kavkaziji 
pamuk, odakle se već sada 1 j i svega pamuka dobiva, što ga ruske 
tvornice preradjuju. Nadalje se opaža i u tom veliki napredak, što 
se nastoji da se u tehnijskom osoblju po malo širi ruski živalj, 
tako da će s vremenom i tu nestati stranaca. Rusija izvozi svoje 
pamučnine u Perziju, Tursku, Rumunsku i Kitaj, a bilo je pokusa da 
ih razširi i po južnoj Americi. Poglaviti je izvoz svakako u Perziju. 
Dakako da pri tom vode ruski trgovci težak boj s Englezima, koji 
za provoz svoje robe rabe jeftini pomorski put, dok ruska roba 
putuje dalekim kopnenim putem. Osim provoznih pogodnosti prija 
i to da mogu Englezi jeftinije svoju robu prodavati, što su im tvornice 
dotjeranije, što imadu izvrstne radnike i meštre, jeftino gorivo i 
napokon najveće tržište pamuka (Liverpool). Uza sve to laste izvoz 
ruski u Aziju poradi bolje robe i jačega bojadisanja tkanina. Pamu- 
Sarstvom se bavi u Rusiji do 250.000 radnika, koji u svem godimice 
zasluže 45 milijuna rubalja. Broj ruskih vretena (sa noćnim radom 
preko 6 x / 2 milijuna) iznosi 1 j 1 englezkih vretena (44 milijuna) i 
i/ 13 sviju vretena na zemlji (87 milijuna), tako da Rusija s obzirom 
na obseg svojih tehnijskih produktivnih sredstava zaprema drugo 
mjesto u Evropi. Cjelokupna vrieđnost ruskoga pamučarstva, koje 
proizvodi na godinu 10 1 / 2 milijuna pudi tkanina, računa se na 
350 milijuna rubalja, tako da pamučnoj industriji pripada prvo mjesto 
medju svim industrijskim granama u Rusiji. Ima u Rusiji tvornica, 
koje godimice proizvode pamučnina vriednih više od 10 milijuna 
rubalja. Napokon treba da iztaknemo pri koncu, da se u Rusiji od 
70. godina ovoga vieka ne izradjuju samo proste tkanine već i te 
kako fine, kao što se to opazilo na spomenutoj već više puta izložbi 
u Nižem Novgorodu. 

Platna r s t v o kao svuda tako je i u Rusiji prastari domaći 
obrt, a tvorničarski se je razvilo tek posljednjih 50 godina. Danas 
imade već mnogo predionica po zemlji. Procvatu platnarstva dopri- 
nielo je mnogo to, što je za vojsku u Krimskom ratu trebalo mnogo 
platna, zatim težka kriza, što je preživjelo pamucarstvo 60. godina. 
Platnenine se izvoze mnogo u Aziju, i to platno, užeta i konopljena 
predjaUPlatnarstvom se bavi do 60.000 radnika. Godišnji promet 
ruskoga2platnarstva iznosi oko 30 milijuna rubalja, ako računamo 


predjenje i tkanje jute sa 5 milijuna, te platno za jedra, zatim 
Treće sa 5 milijuna rubalja. Ruske predionice platna izvode ponaj¬ 
više proste i srednje vrste tkanina, jer vlakna niesu zgodna za 
finije tkanine. 

Vunenomu obrtu pripadalo bi za pravo s obzirom na 
veliku prodju i promet prvo mjesto za pamučarstvom u Rusiji, a 
ipak ne odgovara domaćoj potrebi. Ponajviše se prave samo prostije 
vrste sukna i latci a tako i sagovi i šalovi. U toj grani indu¬ 
strijskoj trebat će Rusija što više rada, da se oslobodi zapadnoga 
skrbništva. To valja i za svileni obrt, koji se doduše zadnjih decenija 
liepo diže, ali ni iz daleka ne podmiruje domaće potrebe. Predaleko 
bi zašli, kad bi hotjeli sve vrste ruske industrije opisivati kao što 
je n. pr. produkcija kemikalija, stearina, stakla, keramike, papira, 
oružja' i biljevnih ulja itd. Mi ćemo radije samo na kratko iztaknuti 
najvažnije grane ruske industrije. Ovamo ide industrija nafte. 
Izvora kamenog ulja ima manje više po cieloj Rusiji počevši od 
otoka Sahalina u Velikom oceanu pa do zapadne medje Poljske. 
Ipak je za pravo na veliko usredotočena industrija kamenog ulja 
na poluotoku Apšeronu i u okolišu grada Baku u Transkavkaziji. 
U okolišu Baku-a ima tvornica, koje na godinu destiluju 45,000.000 
pudi kamenog ulja. Tamošnja okolica ima orijaško obilje kamenog 
ulja. Ta za 20 godina dobilo se je 3 milijarde pudi nafte, a da 
nijedno vrelo nije presahnulo. Dapače svakom godinom vrtaju se 
dalje novi izvori kamenog ulja. Dakako da i položaj grada Baku 
prija procvatu spomenute industrije. Na razkršću vodenoga puta 
Volginog i željezničke mreže smješten grad Baku može jeftino raz- 
važati na sve strane po domaćim i inozemskim tržištima proizvode 
svoje industrije. Dakako da je industrija kamenog ulja proživjela 
i težka vremena imenito god. 1893. i 94., koja su nastala time, 
što je uslied natjecanja američkoga spala ciena petroleju. Od 
g. 1895. tako se je podigla i usavršila industrija potroleja u Baku, 
da se ne treba da boji konkurencije Amerike. Procvatom indu¬ 
strije petroleja procvale su i mnoge druge industrijske grane. Nadalje 
je u Rusiji vanredno razvijena industrija sladora, koji se proizvodi 
od buraka. U svem se teži burak na dalekim poljanam (285.293 
desetine), na kojima rodi poprieko na godinu 29,548.936 berkovaca 
(1 = 10 puda ili 163'8 klgr.) buraka. Glavna su središta sladorne 
industrije gubernije Kijev, Podolija, Harkov i područje Visle sa sre¬ 
dištem u Varšavi. Iz ruskih tvornica izvezlo se je sladora g. 1895. 

31,964.476 pudi, i to preko evropske medje 3,505.354 pudi, preko 
azijske medje 1,712.428 pudi, na ruska tržišta 26,657.985 pudi, dok 
se je uvezlo u Rusiju samo 11.291 p. Iste godine bila je u Kijevskom 
tržištu najveća eiena jednomu puđu 4 rublja i 75 kopjejaka a najniža 
4 rublja i 30 kopjejaka. Proizvadjanje rakij e vrlo je znamenito za 
Rusiju, koje kao grana narodnoga gospodarstva, koje pak što je 
unosno vrelo državnih dohodaka. Rakija se peče od kukuruza, prosa, 
ječma, zobi itd ; posljednje dvie vrste žita rabe osobito u obliku 
slada. Povrh toga se još peče rakija od sladorače, škroba, droždja, 
lobode, žira, korunove kaše itd. Najviše rabi za pečenje rakije 
žito, korun i sladorača. Posljednjih 20 godina se je poprieko na 
godinu izvodilo 30 do 31 milijun vjedara rakije. Makar da je za 
to vrieme narastao broj žitelja u Rusiji za 25 milijuna, a izvoz se 
žeste u inozemstvo povećao, drži se, da se u Rusiji previše pro¬ 
izvodi žeste. Tomu nije medjutim tako, već se samo pričinja a 
razlog je, što se u novije doba manje troši rakije u Rusiji. Po 
podatcima departementa za neizravne poreze godišnji je potrošak 
rakije za jednu osobu u Rusiji iznosio: 


Na početku 60. godina 
„ koncu 70. „ 

Godine 1888. „ 

1894. „ 


0 - 37 vjedara ili 4’5 litra 

0-34 „ „ 4-2 „ 

0-30 „ jf 3*7 „ 

0-23 „ , 2-8 „ 


U Njemačkoj pak dolazi na glavu 5'3 1., u Austro-Ugarskoj 
4,4 1., a u Francuzkoj 5,5 1.; po tom bi mogao potrošak u Rusiji još 
i narasti. Pijanstvo nižih slojeva u Rusiji, o kojem se je prije toliko 
pričalo i pisalo, dade se samo na taj način protumačiti, što Rusi 
na jedanput mnogo rakije piju. 

I piva se mnogo proizvodi u Rusiji, imenito u ruskoj Poljskoj 
i u baltičkim pokrajinama. Kao kod ostalih grana ruske industrije 
opaža se i kod proizvadjanja piva, da se tvorničarstvo na veliko 
sve više širi na štetu malenoga obrta. Tako su od god. 1874. do 
1884. bile u Rusiji 1882 pivovare, a u sliedećem deceniju od g. 1884. 
do 1894. spao je broj pivovara na 1300, makar da je mimo to 
proivadjanje piva znatno naraslo. Pivo se u Rusiji proizvodi gotovo 
izključivo od ječmenoga slada. Rusko se pivo od našeg piva raz¬ 
likuje većom sadržinom alkohola, te po tom više naliči na „porter , 
jako englezko pivo. U svemu se proizvodi u Rusiji na godinu 
oko 40 milijuna ruskih vjedara, dakle preko 4 milijuna hekto¬ 


litara. God. 1893. izvezlo se je iz Rusije piva u lagvima 6695 puda 
i 523.269 boca, a uvezlo se u zemlju u lagvima 35.093 puda 
i 228.173 boce. 

Još se i sada povlači po opisima Rusije i po školskim knji¬ 
gama, da je kožna industrija u Rusiji na glasu i da se mnogo 
kožnih tvorevina (jufta, safijan i druge vrste kože) vanredno mnogo 
izvozi^ u strani sviet. Ali tomu nije danas tako. Istina u prošlom 
stoljeću i na početku našega stoljeća ruske su kožne tvorevine bile 
prve na medjunarodnom tržištu. Rusija u to vrieme nije samo izvozila 
sirovu kožu, nego i gotovu, izradjenu, koja se je u stranom svietu 
visoko cienila. S ruskim safijanom i juhtom nije se moglo natjecati, 
ruska je koža rabila za tapetovanje pokućtva i stiena. U to su 
ruske kožne tvorevine polagano izgubile prvenstvo na svjetskim 
tržištima ponajviše natjecanjem južne Amerike, Australije i drugih 
zemalja. Isto su tako ruski tvorničari kože po malo izgubili prvenstvo 
na tržištima u Rusiji, makar daje vlada nastojala da obrani domaću 
industriju zaštitnom carinom god. 1856. Konsumenti su naime počeli 
stavljati sve veće zahtjeve, kojima nisu mogli zadovoljiti domaći 
tvorničari; uslied toga poče sve više rasti uvoz kožnih tvorevina u 
Rusiju. Po statističkim podatcima od god. 1885. do 1895. o izvozu 
i uvozu kožnih tvorevina vidi se, da je za to vrieme sve više rastao 
uvoz a padao izvoz. Od svih vrsta ruske kože, koje dolaze na 
evropska tržišta, svakako je najznamenitija juhta, koja se najbolje 
izradjuje u Rusiji, tako da joj nema ni danas premca u Evropi. 
Ali žalibože i jukte se malo izvozi (u svem na godinu u vriednosti 
od 390.000 rubalja). Kožarstvo je znamenito u Rusiji i kao domaći 
obrt, samo što o tom nemamo točnih podataka. Makar da su 
naime nepregledne poljane evropske Rusije, izporedimo li ih sa 
zapadnom Europom, slabo napučene, ipak ruski seljak uslied razno¬ 
likih klimatičkih i družtvenih prilika ne može da prehrani svoju 
obitelj samo o ratarstvu. S toga se bavi za duge zime obično kućnim 
obrtom, koji je po tom u Rusiji gospodarstveno vanredno znameniti 
činbenik, a u nekim krajevima dapače jedina privreda. Ruski kućni 
obrt razlikuje se od sličnih obrta u drugim zemljama poglavito time, 
što se ne radi prema naručbinama već na nesigurno često za daleka 
tržišta. Dakako da to vanredno otežčava prodju kućnih proizvoda, 
a k tomu često i zanatlije istih struka potiskuju cienu proizvodima 
kućnoga obrta. U svemu je nabrojeno u Rusiji do 50 vrsta kućnoga 
obrta, koje se mogu podieliti na preradjivanje a) bilinske gradje 

Hoič: Slike iz obć. zemljopisa V.— l. 10 

(u glavnom raznoliki izvadci od drva), b) životinjskih izvodaka 
(koža, vuna, svila itd.) e) ruda (glina itd.), d) kovina (čavli, brave, 
noževi itd.), e) razne druge tvorine (slike svetaca, igračke, nakiti itd.). 
U novije vrieme vlada u velike promiče kućni obrt, imenito podi¬ 
zanjem naučnik tečaja za domaći obrt. I zemstva nastoje raznim 
uredbama proširiti domaći obrt i prodju njegovih tvorevina. Cuvenija 
mjesta sa svoga kućnoga obrta spomenut ćemo kasnije kod mje- 
stopisa. U ovom poglavlju moramo još spomenuti jednu biljku, koja 
doduše ne raste u Rusiji, ali je tiesno spojena sa životom ruskoga 
naroda kao piće i hrana, ujedno je vrlo znameniti predmet ruske 
trgovine. Taje biljka čaj ili čajnjak kitajski (Thea ehinensis). 
Čaj raste kao divljaka samo u Ritaju i Asamu, a i sade ga samo 
tud u veliko. TJ godini beru mu lišće četiri puta, umaču. ga u 
uzavrelu vodu, suše na željeznim pločama, zatim ga zamataju i šalju 
u trgovinu. Već u ono doba, kad su Kozaci pod smjelim svojim 
vodjom Jermakom Timofejevićem (g. 1581.) zauzeli Sibiriju, 
poznavaše veći dio naroda u južnoj Sibiriji čaj ; oni su ga uživali 
primešavši mu malo soli i mlieka. Mnogi su ga dapače rabili, kao 
što to i danas čine, u zamjenu kao novac za robu. U Rusiju 
uvezle su čaj od vlade opremljene karavane na početku 18. stoljeća 
kao dar caru i boljarima. Čaj se je stao više dovažati u Rusiju 
već god. 1706., kad su mnogi trgovci prestali putovati radi trgovine 
s čajem u Peking, te su tu trgovinu navrnuli na Urgu. No trgovina 
na veliko s čajem počela se je tek razvijati početkom našega stoljeća. 
Već godine 1804. dovezlo se je čaja u vriednosti od 1,488.000 rubalja. 
Vlada je nastojala da što više podigne trgovinu čaja suhozemskim 
putem kroz Sibiriju, davajući mnogo povlasti trgovcima s čajem u 
Kjahti. Ipak je tek god. 1858., kad je sklopljen ugovor Tian-Sinski 
izmedju Rusije i Ritaj a, položen pravi temelj trgovini s čajem. Danas 
dobiva Rusija čaj : 1. preko Kjahte, 2. preko Nikolajevskoga na Amuru, 
3. nešto preko Hui-hua-tjena, Uliassutaia i Biska, 4. preko Shangaja, 
Bombaya i Ašabada, i napokon 5. pomorskim putem imenito preko 
Odese i baltičkih luka kao i provoznim prometom preko Njemačke. 
Osim toga dovaža se čaj za mjestnu porabu u Vladivostok, Ohotsk 
i Ajom, odakle se na robovima dalje u guberniju Jakutsk ođprema. 
Od svih spomenutih drumova je za dopremu čaja najznamenitiji put 
preko Kjahte i pomorski put preko Odese. God. 1895. je uvezeno 
oporezovanoga čaja na evropskoj medji 9ol'268 pudi, a na Iikut- 
skom carinarskom uredu 527*315 p., dakle ukupno l,458 - 583 pudi. 


Budući da se je Rusija vanredno daleko prostrla, te su po 
tom središta ratarskih proizvoda i siela industrije vrlo udaljena od 
luka i izvozišta, neobično su znamenita obćila za čitav narođno- 
gospodarstveni razvitak ruske države, to većina, što je Rusija pre¬ 
težno ratarska država, koja svoje godišnje proizvode izvozi u strane 
zemlje. Pa upravo na polju komunikacija ima Rusija velikih nedo¬ 
stataka. Doista, gospodarstveni i industrijski proevat Rusije u veliko 
sprečavaju prometne poteškoće i to kako u unutrašnjoj zemlji tako 
i na međjama. Sjeverne su obale veći dio godine pokrite ledom, 
a po više mjeseci i obale na Baltičkome moru do glavine Domes- 
nesa. S toga je u naše vrieme Rusija velikim troškom podigla 
sigurnu luku u Libavi (Lepeja). Kaspijsko je jezero unutrašnje more, 
pristupno jedino za promet s Perzijom i unutrašnjom Azijom. Crno 
more napokon ima samo jedan jedini izlaz, koji se može lako 
zatvoriti. Poznato je već preko stogodišnje nastojanje Rusije, da 
dobije u svoje ruke taj znameniti izlaz. S one strane iztočne suhe 
medje prostire se vanredno slabo nastavana sjeverna Azija. Prema 
zapadu otežčava prelaz preko medje sama država koje s političkih 
koje s gospodarstvenih razloga na toliko, da do sada vodi amo samo 
devet željezničkih pruga i to četiri u Njemačku, tri u Austro-Ugarsku 
i dvie u Rumunjsku. 

U unutrašnoj Rusiji nema još svuda dobro gradjenih drumova, 
a nije ni čudo, kad se pomisli daleki obseg ogromnoga carstva, slaba 
napučenost mnogih predjela, zatim nepregledne tundre, močvare, 
šume, stepe i oštra klima. Donekle zamjenjuju drumove izvrstni 
vodeni putovi. Poradi jednoličnosti tla imadu ruske rieke slab pad, 
te u njihovom tieku brzica osim na Dnjepru ni nema. Povodne i 
prokopima spojene velike ruske rieke čine osobite putove malo ne 
do svojih izvora. S toga plove jezerima i po riekama nebrojene 
ladje. Ti vodeni putovi zapremaju do 66.000 km. duljine, a od toga 
ide na plovna jezera i rieke 56.800 km., na prokopane rieke 
8.400 km. i 1.800 km. na prokope. No najveći dio tih vodenih 
drumova je veći dio zime na sjeveru 8 mjeseci, a na jugu 3 mjeseca 
smrznut i ne rabi za plovitbu. Za toga vremena obći se u Rusiji 
na saonicama po smrznutom sniegu sigurnije nego li ljeti po 
neprohodnim putovima. 

Duljina sviju rieka, jezera i konala iznosi u evropskoj Rusiji 
do 103.000 vrsti. Osim velikih rieka, kao što su Volga, Ural, 
Dnjepar, Don, Visla itd. ima još do 100 rieka plovnih i čitava mreža 

manjih rieka, po kojima plove splavi. Kaspijsko Bielo i Baltičko 
more spojena su zajedno prokopima a isto tako i Baltičko more sa 
Ornim. Po svim unutrašnjim vodenim putovima plovilo je g. 1893. 
98.297 ladja i 146.766 splavi. Ladje su raznolike gradje: željezni 
brodovi plove u području Volge, Dnjepra, Visle i Dona, zatim drveni 
brodovi na Volgi i drugim riekama razne veličine prema dubljini 
rieka i konala. Brodovi se grade u Rusiji, ali se mnogi prave i u 
inozemstvu imenito paroplovi, koji sve više preotimlju mah, dok 
broj jedrenjača pada. 

U naše vrieme radi se u Rusiji o znamenitom 1600 km. 
dugom konalu, koje će spajati Baltičko more sa Crnim morem. 
Osnova je za taj konao gotova, pak će se za koji dan započeti 
gradnja konala. Veličajni će taj konao biti širok na površju 65 m. 
a na dnu 35. m., dubok će biti 8‘/a metara. S početka kod Rige 
teći će riekom zapadnom Drinom do Dvinska (Dilnaburga), 
zatim konalom do grada Lepela i k Berezini, zatim ovom 
riekom do njezinoga ušća u Dnjepar i napokon tom riekom do 
Hersona na Crnome moru. U svem će iznositi umjetna gradnja 
200 km., dok će za preostalih 1400 km. upotrebiti tiek spomenutih 
triju rieka. Osim luka Rige i Hersona, koje se već sada u veliko 
proširuju, imat će taj orijaški konao još 16 velikih luka i to: na 
Dvini: Jakobštadt iDvinsk, u području Berezine: Lepel, 
Borisov i Bobruisk, anaDnjepru: Kijev, Pereslav, Kanev, 
ćerkasi, Kremenčug, Vrhnednj eprovsk, Jekaterinoslav, 
Aleksandrovsk, Niko pol, Bereslavl i Aleški. Svaki će 
spomenutih gradova, kad se izgradi konao, postati pravom morskom 
lukom, u kojoj će se lako smjestiti najveći morski brodovi, jer je 
dubljina od 8 l / 2 metara dostatna i za najveće morske brodove, 
dapače i za orijaške oklopnjače. Dakako da se pri izgradnji toga 
konala radi i o vojničkim potrebama. Za trgovinu bit će spomenuti 
konao to važniji, što se već sada snuje o odvojima, koji će se lako na 
nekim riekama izvesti, tako da će u područje ovoga konala spadati 
znameniti gradovi, smješteni na važnim željezničkim prugama, kao 
Dišna na Dvini, Mozir na Pripetu, Oster i Černigov na 
Desni, Žitomir u Volinji i Poltava. Izgradnja konala i odvoja 
te njihovo uzdržavanje proračunano je na 250 milijuna forinti, 
čitava gradnja izvest će se u pet godina. 

Ni suhozemski drumovi, a ni vodeni putovi nisu već u naše 
doba tako važni za promet kao željeznice. Iznašašće željeznica 


zgodno je došlo i prometu u Rusiji, jer se u ratu i u miru želje¬ 
znicama znamenito poskoruje promet’ po tamošnjim nepreglednim 
predjelima. No dok je u zapadnoj Evropi parni stroj već spajao 
najvažnije točke u pojedinim državama, u Rusiji je tek za cara 
Nikole I. sa željeznicom Petrograd-Moskva („Nikolaevskaja želje- 
znaja doroga“) položen temelj gradnji ruske željezničke mreže. Prije 
toga obstojala je samo kratka pruga Petrograd-Carskoje selo, koju 
je izgradilo privatno družtvo. Željeznica Petrograd-Moskva stojala 
je užasne svote, naime 180 milijuna forinti, dakle, svaka vrsta preko 
200.000 for. Prometu bijaše predana god. 1851. Na to počeše u 
Rusiji graditi željeznice „na vrat na nos“, djelomice bez pravog 
sustava. U to nadodje krimski rat, koji je znamenito poremetio 
državne financije, a iza toga, tek se je država malo oporavila, 
posljednji rusko-turski rat je opet zategnuo sva državna poduzeća. 
Tek zadnjih 15 godina i opet se je razmahala gradnja raznih 
velikih željeznica. 

Pogledamo li na zemljovidu rusku željezničku mrežu, odmah 
ćemo se uvjeriti, da su poglavita središta orijaške ruske države zgodno 
spojena najkraćim putem sa medjama i lukama carstva. U prvom su 
redu te željeznice strategičke, a tek onda narodno gospodarstvene 
vriednosti. Žalibože kod gradnje ruskih željeznica često su odlučivali 
kojekakovi obziri, pa su mjestimice gradjene željeznice, kao i u 
drugim državama, za volju pojeđmm mogućnicima. Kamo sreće da 
je uviek vladar odlučio glede gradnje ne pazeć na interese poje¬ 
dinaca, kao što se to pripovieda za odlučnoga cara Nikolu I. Imala 
se graditi prva velika pruga, spomenuta „Nikolina željeznica" 
Petrograd-Moskva. Caru Nikoli, koji se je osobno vanređno zanimao 
za tu prvu željeznicu u Rusiji, koja je imala obje priestoljnice 
spojiti, bude predloženo više osnova, koje su pojedini mogućnici 
zagovarali. Car je strpljivo slušao sva razlaganja. Poznavajuć dobro 
prilike svoje države i razloge raznim željezničkim osnovama i držeći, 
da će poradi zanovetanja i spletaka pojedinih mogućnika kasno doći 
do naumljene gradnje, uruči željezničke osnove pojedinim zagova¬ 
rateljima. Na to uze zemljovid Rusije pak ravnalo i olovku, te 
povuče na zemljovidu izravnu crtu od Petrograda do Moskve i strogo 
reče: Ovdje imate smjer željeznice, tako mi ju gradite. Time je bila 
ta stvar riešena, jer kako je bio car Nikola I. željezne volje, nije 
se više nitko usudio predložiti koji drugi put željeznici Petrograd- 
Moskva, koja je duga 604 vrsta. 

Glede gradnja ruskih, željeznica mogu se tri periode razlikovati. 
U prvoj do Krunskoga rata gradila je država željeznice (do 1856.), 
u drugoj od god. 1857. do 1881. grade željeznice posebnici i dio¬ 
nička družtva, dok u trećoj od g. 1881. do danas gradi opet država 
željeznice. 

1. siečnja 1895. iznosila je duljina željezničkih pruga u nekim 
evropskim državama: 


Ime države 

Duljina u kim. 

1 kim. dolazi na 
1 □ kim. 

1 kim. dolazi na 
broj žitelja 

Francuzka 

36.469 

15 

1.051 

Njemačka 

45.485 

12 

1.075 

Austro-TJgarska 

30.046 

21 

1.377 

Velika Britanija 

33.648 

9 

1.163 

Belgija 

4.569 

6 

1.388 

Evropska Busija 

35.349 

165 

3.039 


Sveukupna glavnica izdana za gradnju željeznica kao i izdana 
glavnica za svaku vrstu u Rusiji manja je nego u drugim državama. 
Popriečno stoji kilometar željezničke pruge: 

U Velikoj Britaniji . . . 273.279 rubalja 

» Belgiji. 160.574 „ 

„ Francuzkoj. 159.746 „ 

„ Njemačkoj. 125.406 „ 

„ Austro-Ugarskoj . . . 124.676 „ 

„ Rusiji. 100.186 „ 

Tečajem posljednjih godina usavršile su se ruske željeznice i 
u tehnijskom pogledu. Na mnogim su prugama dvoje tračnice pro¬ 
vedene, broj postaja i polupostaja je povećan. Ruske se željeznice 
razlikuju u ohće od ostalih evropskih željeznica većim razmakom 
kolomija, što misle, da je iz strategičkih obzira učinjeno, jer sada 
ne bi mogao na ruske kolomije preći njemački vlak, kao što je 
mogao za rata god. 1866. na austrijske i god. 1870. na francuzke. 
S toga se svuda na ruskim granicama putnik i roba pretovaruje iz 
ruskoga na vlak susjedne države. Ova širina kolomija ima i tu 
dobru stranu, da su naime vagoni širi i prostraniji, a time je i 
putovanje u onim dalekim predjelima udobnije. Već poradi velikih 


daljina, ne obazirući se na podnebne odnošaje, valjalo je u Rusiji 
kod gradnja željeznica mnogo paziti nu udobnost putnika. Prema 
tomu uredjeni su vagoni osobito I. razreda vanredno elegantno, 
s posebnim spavaonicama ili s naslonjačima za spavanje, s umi- 
valom itd. Skrbljeno je nadalje za hranu u samom coupeu. Glede 
hrane na željezničkom prometu tako je sve uredjeno, da stranci 
putujući priznavaju, da je u tom Rusija medju prvim državama. 
Na svim postajama, koje obično sliede svakih 15 vrsta, može se na 
kolodvorima u gostionici dobiti po volji svakovrstna topla i hladna 
jela, voća, slastica itd. Veliki se samovar za čaj i stroj za kavu na 
posebnim stolovima neprestano puši. Na obližnjem opet stolu nani- 
zale se boce sa vinom, pivom i vodkom. Ni podvorbi ne može se 
zabaviti. Ta Rus je u, obee mnogo udvorniji nego li se na zapadu 
misli i nego li bi se dalo po oštrom sjevernom podneblju pred- 
mnievati. Već mu je jezik pun udvornih rečenica; kad što pita, do¬ 
daje : no>i;auyucTa (izvolite), a kad odgovara, čuješ uviek: oucht. 
Basni Sjiaro^apeHt (veoma sam vam zahvalan). I željezničko je 
osoblje takovo: udvorno i na svaki zahtjev uslužno. Na ruskim su 
željeznicama tri razreda; a sve što je otinenije, vozi se u prvom 
razredu poradi veće udobnosti, osobito noću. Ipak statistika poka¬ 
zuje, da roba i putnici, koje ruske željeznice prevažaju, potječu ve¬ 
ćinom sa sela i poljodjelskoga pučanstva. Od ukupnoga broja svih 
putnika jesu 83% putnici trećega voznoga razreda i ovi plaćaju 
67% od ukupne vozarine. Tako je u Rusiji, kao posvuda, seljak 
glavna i najznatnija podpora željezničkoga prometa. A zašto putuju 
toliko ruski seljaci? Svakako ne radi zabave niti radi svoga zdravlja, 
već zato da traže posla i zaslužbe. Statistika dokazuje, da se promet 
putnika na ruskim željeznicama ravna prema radnjama na polju. 
Najveći je promet u jesen a najslabiji zimi. Gibanje se prometa 
putničkoga na ruskim željeznicama pokazuje kao naravna posljedica 
periodičkih seoba poljodjelskih radnika. Teretni promet sa gospo¬ 
darstvenim plodinama i promet osobni na ruskim željeznicama ravna 
se prema tomu, kako se težačke radnje na polju redaju prema godiš¬ 
njim dobama i prema moteoroložkim odnošajima. Ciene su na ruskim 
željeznicama dosta umjerene, ali vožnja i brzim vlakom nije odviše 
brza. Najljepša je pruga izmedju Petrograda i Moskve. Spomenimo 
još i to, da za gorivo rabe na ruskim željeznicama najvećim dielom 
drva, jer je dovoz ugljena preskup. U posljednja dva decenija po¬ 
čeli su u Rusiji ložiti željeznice petrolejem, a danas ga se godimice 

potroši na loženje gotovo milijun tona. Prednost je petroleja i za 
loženje željeznica u tom, što daje veliku toplinu i što nema dima 
ni čadje. 

Od svih ruskih gradova najveću korist ima od željeznice stara 
priestolniea Moskva poradi svoga središnjega položaja. U Moskvi 
se sastaje šest najznamenitijih željezničkih pruga dalekoga ruskoga 
carstva. Spomenute pruge udaraju zrakasto iz Moskve na sve strane 
spajajući najudaljenije krajeve Rusije sa krunitbenom priestolnicom. 
Evo tih pruga. 1. Nikolina pruga (650 km.) spaja Moskvu sa 
Petrogradom. 2. Pruga Moskva-Brest (1092 km.) veže Moskvu 
sa Varšavom. 3. Pruga Moskva-Kursk (546 km.) za južnu Rusiju. 

4. Piuga Moskva-Jaroslav (279 km.) za sjever do Vologde. 

5. Piuga Moskva-Rj azanj (410 km.) za područje doljne Volge, 
i 6. Pruga Moskva-Njiži-Novgorod (293 km.), koja spaja 
Moskvu sa područjem gornje Volge. Svaka tih pruga ima posebni 
kolodvor u Moskvi, a osim toga ide oko grada „spojua pruga", 
s kojom su svezani svi kolodvori. Po tom je Moskva u pogledu že¬ 
ljeznica daleko prestigla svoju sestru prvu priestoljnicu na Nevi. 
Doista Petrograd sa svoje četiri željezničke pruge — ili za pravo 
tri, jer je četvrta lokalna pruga za Oarskoje selo — izgleda kao 
pokrajinski grad prema Moskvi. U Petrograd utječu sliedeće pruge: 
Nikolina pruga, Petrograđ-Varšava (sa odvojnim prugama 1113 km.), 
Baltičko-finska pruga (417 km.) i spomenuta pruga za Carskoje selo, 
koja broji samo 27 km. Izravne pruge, koja bi iz Petrograda vo¬ 
dila u južnu Rusiju nema, a težko da će je ikada biti, jer bi tre¬ 
balo u tom pravcu svladati velike zapreke tla. S toga putujući na 
jug moraju velikim lukom obilaziti ili k zapadu preko Dinaburga 
ili Vilne ili pak k iztoku preko Moskve. Nezgodni položaj Petrograda 
prema jugu, kao što u obće vrlo nepovoljan položaj prema svim 
ostalim dielovima Rusije, mnogo sprečava još veći procvat prve 
priestoljnice carstva. 

TT novije doba izgradjeno je više transversalnih željeznica, 
koje medjusobno spajaju dosadašnje glavne pruge. Jednu željezničku 
piugu moiamo još napose spomenuti makar da ne spada strogo u 
okvir ove knjige, koja se bavi samo evropskom Rusijom. Nu ta je 
pruga tako važna, da se mora i ovdje koja o njoj spomenuti. Ob- 
širnije će biti o njoj govora u VII. knjizi ovih slika iz obćega 
zemljopisa. Čitalac bez sumnje naslućuje, da mislim o „sibirsku 
željeznicu", koja nije samo znamenita za Rusiju već i za Evropu 

i dapače za svjetski promet i svjetsku trgovinu. Ova će željeznička 
pruga prodirati u srce Azije, da otvori neizmjerna tamošnja područja 
sa orijaškim blagom i bogatstvom ruskomu narodnomu gospodarstvu, 
trgovini i svjetskomu prometu. 0 tu će glavnu prugu nadovezati 
s vremenom odvojne pruge za englezku Indiju i Kitaj, a pošto će 
prodirati velike majdane kovina i kamenoga ugljena u Uralu, to 
će obiljem ovih još neizkopanih prirodnina poskočiti procvat ruske 
industrije i trgovine. 

Početkom godine 1891. bude imenovan tadanji nasljednik 
priestolja današnji ruski car Nikola Aleksanđrović predsjednikom 
povjerenstva za gradnju sibirske željeznice. Radilo se je tako žurno 
na tom veličanstvenom poduzeću, da se je početkom godine 1897. 
na pet udjeljaka pruga otvorio promet: Čeljabinsk-Omsk, Omsk-Ob, 
Ob-Krasnojarsk, Grafskoje-Vladivostok i spojna pruga Jekaterinburg- 
Oeljabmsk. U svem iznose te pruge 2654 verste. Sliedeća skrižaljka 
kaže nam troškove sibirske željeznice: 



Du- 

Troškovi gradnje u 

— 

Ime pruge 

ljina 

rubljima 

Opazka 


pruge 

u svem 

na verstu 

J ekaterinburg-Čeljabinsk 

235 

6,628.450 

28.206 

\ 

Čelj abinsk-Omsk 

743 

26,823.158 

36.101 

l već u 

Omsk-Ob 

579 

20,546.666 

34.486 

( prometu 

Ob-Krasnojarsk 

219 

29,753.015 

41.381 

J 

Tomsk — ođvoj 

90 

1,700.000 

18.808 


Krasnojarsk-Irkuck 

1013 

51,369.901 

50.710 

1 već se 

Irkuck-Miso vskaj a 

292 

22,310.820 

76.407 

[ grade 

Miso vskaj a-Strietensk 

1059 

53,309.817 

50.330 

) 

Strietensk-Chabarovsk 

2000 

117,555.835 

58.728 

j-vec se trasira 

Cbabarovsk-Grafskoje 

341 

21,056.532 

61.747 

već se gradi 

Grafskoje-Vladivostok 

378 

20,583.509 

54.189 

već u prometu 

U svem 

7449 

371,636.703 

49.890 



Eako je Rusija svojim obsegom, svojim prirodnim bogatstvom, 
absolutnim brojem žiteljstva orijaška država, posve je jasno da je 
dorasla tako veličanstvenoj zadaći, kao što je gradnja sibirske že¬ 
ljeznice, koja će za koji mjesec biti ciela predana prometu. 

Napokon spomenimo, da se eto dogradjuje ovih. dana jedna 
željeznička pruga u Rusiji, koja će mnogo vriediti cielomu carstvu. 
To je pruga, koja ee spajati Moskvu sa Arkangelskom (64 1 / 3 sjev. 
šir.) preko Jaroslava, Vologde i Kostrome. Gradnja te željeznice 
upravo se dovršuje. Uzprkos sniegu i mrazovima radilo je zimi 
1895/96. na toj željeznici 10.000 radnika, a početkom god. 1897. 
izgradjen je već na toj pruzi onaj dio do rieke Kubine (88 versta). 
Ujedno se već gradi pruga od Arhangelska k jugu. Po tom nije 
daleko vrieme, te ee se zvižduk prvog stroja ozvanjati djevičanskim 
gumama u dalekom sjeveru, te će se oni nepregledni predjeli pro¬ 
buditi na kulturni život. Doista, ova je pruga od vanredne važnosti 
za gospodarski napredak dalekog sjevera u ruskom carstvu. Sada 
će se tek moći izcrpsti veliko bogatstvo nafte kod Pečore, zatim 
rudnici bakra i olova pomiešana sa srebrom, koji se nalaze na 
Tsylmi, na Novoj zemlji i na otoku Kolgujevu, ali su bili do sada 
mrtvo blago. Nadalje će se tek sada razviti živahnija trgovina i 
industrija s drvima, tim pravim bogatstvom sjeverne Rusije. Na¬ 
pokon će luka Arhangelska izgradjenjem te željeznice dobiti natrag 
dio svoje negdašnje važnosti. I tako orijaška država ruska neumorno 
radi oko toga, da luč napredka i prosvjete raznese u najdalje kra¬ 
jeve. Uztrajnim svojim radom izvadjaju Rusi sistematski svoju ideju, 
da i Sjevernomu ledenomu oceanu u Evropi podadu znatnu ulogu 
u životu i prometu pomorskom. 

Makar da su ruske obale Na Bielome, Baltičkome i Crnome 
moru vrlo duge, te je Rusija ponajviše upućena na vodeni put u 
prometu s ostalom Evropom, ipak ima razmjerno neuglednu trgo¬ 
vačku mornaricu. Godine 1896. brojila je ruska trgovačka morna¬ 
rica 2135 jedrenjača i 522 parobroda sa 323.340 (a 1000 kgr.) dotično 
205.649 tonelata ili ukupno 2657 ladja sa 528.989 tonelata. Pa i 
sam promet je u ruskim morima dosta slab. Godine 1895. unišle 
su u luke Bieloga mora 692 ladje, u luke Baltičkoga mora 6100 
ladja, u Crnomorske luke 5210 ladja, u svem dakle do 12.000 ladja. 
Od tih bilo je do 1600 ruskih ladja, nešto više njemačkih i švedsko- 
norvežkih, preko 400 englezkih, preko 100 danskih, do 600 turskih, 
250 austro-ugarskih itd. Po tom je još za sada promet s izvanjskim 
zemljama većinom u rukama stranomu brodovlju. Rusija ima pet 
parobrodarskih družtava i to: rusko parobrodarsko i trgovačko 
đružtvo za Crno, Azovsko i Sredozemno more, Crnomorsko - podu¬ 
navsko družtvo, družtvo „Kavkaz i Merkur* za Kaspijsko more, 


Dobrovoljačka trgovačka mornarica, koje brodovi plove iz Petro- 
grada i Odese u Vladivostok, i napokon Arhangel-Murmensko paro¬ 
brodarsko družtvo. 

S obzirom na vanjsku trgovinu sačinjava Rusija jedno jedin¬ 
stveno carinsko područje, čitava duljina carinskoga područja evropske 
Rusije (sa Kavkazom) iznosi 10.709 vrsta. Od toga odpada na obalu 
Bieloga mora <06, Baltičkoga mora 2605, na zapadnu suhozemsku 
medju 3332, na obale Crnoga i Azovskcga mora do Kavkaza 1552, 
na kavkazku medju 1764 i na medju sa Finskom 750 vrsti. Morem 
se je posljednjih 25 godina prometaulo 2 puta toliko robe kao 
kopnom t. j. 67'3°/ 0 prema 32*7°/ 0 . Dok je prije od pojedinih mora 
bilo za vanjsku trgovinu najznamenitije Baltičko more, raste u no¬ 
vije vrieme sve više znamenitost Crnoga i Azovskoga mora za rusku 
trgovinu. Rusija izvozi svoju robu najviše u Englezku, Njemačku. 
Francuzku, Nizozemsku, Austro - Ugarsku, Italiju, Belgiju itd., a 
uvozi robe najviše iz Njemačke, zatim iz Englezke, Sjeverno- 
američke Zadruge, Kitaja, Franeuzke i Austro-Ugarske. Preko Rusije 
prevozi se roba iz Austro-Ugarske u Prusku, iz Rumunjske u Prusku 
i druge zemlje, nadalje iz Pruske u Prusku, zatim iz Austro-Ugarske 
u inozemstvo i napokon iz inozemstva u Rumunjsku, Austro-Ugarsku 
i Prusku. 

Promet u unutrašnjoj Rusiji slabo je dotjeran osim drugih 
razloga, koje smo već gore naveli, i s toga, što je dosta riedka 
poštarska i brzojavna mreža po zemlji. Poprieko se računa na 
854 Qkm. ili 16.000 stanovnika jedna pošta (u svem 6318), a na 
1360 L]km. ili na 25.500 stanovnika jedna brzojavna postaja (u 
svem 3948). Ovi brojevi jasno svjedoče, da imade ruska država još 
mnogo posla da provede i popuni velika prometna sredstva, nuždna 
za razvitak naprednoga gospodarstva i života. 

Spomenimo ovdje još koju o novčanom poslovanju u Rusiji. Privatnih 
bankovnih zavoda imade u Rusiji istom od g. 1864. Prije te godine, piše naš 
domaći pisac, bila je državna banka, zvanična banka carstva, jedini zavod ove 
vrste. Njezina glavnica iznosila je god. 1864. samo 15 milijuna rubalja i k tomu 
uložci 226'7 milijuna rubalja. Od te svote bijahu samo 42 milijuna upotrebljena 
za zajmove u trgovačkom prometu. Godine 1877. iznosila je glavnica svih ban¬ 
kovnih zavoda 167 - 8 milijuna rubalja a uložci i depositi 707'5 milijuna rubalja. 
Za tih 13 godina narasle su dakle glavnice banaka 11-struko, a svota uložaka 
za više nego trostruko (3'/.t). God. 1890. bilo je u Rusiji 245 bankovnih zavoda, 
a glavnica njihova iznosila je tri puta toliko koliko pred 10 godina (dakle 
više nego 2100 milijuna). Posljednjih godina još je više narastao broj banaka, 
a i njihove glavnice znamenito su se pomnožale. 

Glede prometa glavnice spominjemo, da od najznamenitijih banaka 21 
banka svoju glavnicu u jednoj godini prometne 10 puta. Moć novca raste 
gorostasno, a trgovina silno napreduje. Glavni su predmet trgovine surovi pro¬ 
izvodi poljodjelskoga gospodarstva. Novcem, koji daju banke u trgovinu, ku¬ 
puje se žito i ine plodine. Dva puta u godini mienja se kolanje i prenašanje 
novca. Rasti počinje početkom žetve. U kolovozu skoči za 19'5%, a u rujnu 
naraste na 39°/ 0 i ostane na toj visini i u listopadu. U mjesecu studenom 
padne za 46'5% i ostane tako do veljače. U proljeću opet počimlje dizanje, 
koje dotjera u svibnju do 47‘8°/ 0 . Rastenje i padanje u kolanju novca točno 
se podudara sa rastenjem i padanjem primitaka od željeznica, koje dobivaju 
najveće uplate u rujnu i svibnju. Iz Petrograda, središta ruskoga financijalnoga 
sustava, novac odlazi nešto prije, nego li dolazi žito. Novac, koji ostavlja Petro- 
građ, sakupi se na kratko vrieme u pokrajinskim bankama, od kuda teče na 
razna žitna mjestna tržišta, na kojima se prirod žetve sakuplja u rujnu i svibnju. 
Ova dva najviša stupnja, do kojih se uzpne kolanje novca svake godine, naime 
u proljeću i u jeseni, po svojem vanjskom obliku sasvim su slična, dok se zna¬ 
menito razlikuju jedan od drugoga po svojem predmetu i značenju.. Ono žito, 
koje se prodaje u proljeću, potječe od žetve predjašnje godine, a nije se moglo 
prije razvažati, jer je bila zimi prekinuta plovitba riekama. Novac, koji se u 
proljeću iz središta razašilje u pokrajine služi jedino u svrbe trgovačke spe¬ 
kulacije. Žito putuje od jednoga kupca k drugomu, glavničari zapodjenu na¬ 
tjecanje i borbu medju sobom. Kolanje novca u rujnu ima sasvim drugi značaj. 
Tu dolaze glavničari u neposredni doticaj s producentima. U to su vrieme 
puni ne samo veliki žitni magazini nego i hambari milijuna seljaka. Svako 
selo i seoce, svaki zaselak je u taj čas maleni žitni trg. Poljodjelac nije još 
oprediebo koliko će žitka prodati, a koliko će za kuću pridržati: njegova po¬ 
treba novca bori se sa njegovom potrebom hrane. Što je veća množina gotova 
novca, koji se u jesen baci na tržište, to je sigurnija pobjeda glavničara nad 
producentima. Glavničari za to upru sve svoje sile, da bitku dobiju. Blagaj¬ 
ničke pričuve i privatnih i državnih banaka vrlo se prorieđe; privatni uložci 
moraju takodjer poslužiti istoj svrsi: u rujnu spadnu uložci na 0 35% njihova 
godišnjega popriečnoga iznosa. 

Najveći dio razpoloživih glavnica čitavoga carstva putuje u ruke žitnih 
trgovaca. Agenti njihovi obilaze cielim carstvom uzduž i poprieko, da se muče 
i napinju do skrajnosti, kako da seljacima što više oduzmu od njihove žetve, 
a što manje da im ostave; jer o uspjehu ovih operacija ovisi za ovu godinu 
dobitak i trgovaca i njihovih agenata. „U ovom odlučnom času, kada se bori 
kesa trgovČeva sa želudcem seljakovim, umieša se država i to u korist trgovca: 
država izdaje novi papirnati novac. U Rusiji rieč „novae“ na domaćem tržištu 
znači samo „papirni novac“, papirni rubalj. Bakreni i srebreni novac rabi 
samo kao sitnis u malenom trgovačkom prometu. Sa inozemstvom sklapaju se 
veliki trgovački poslovi u srebrnom i zlatnom novcu. Vriednost papirnoga rublja 
raste i pada po tečaju; godine 1890., kad je ono vladala strahovita glad u 
Rusiji, kolebala je vriednost papirnomu rublju izmeđju 60 i 65% njegove no¬ 
minalne vriednosti. Sa papirnim novcem dogadja se tečajem jedne godine dvoji 
proces: banknote se naime periodično izdavaju i povlače natrag iz prometa, a 
osim toga moraju izrabljene note izmjenjivati s novima. Izdavanje papirnoga 


novca ravna se u Rusiji prema potrebi žitnih tržišta. U mjesecu srpnju iznosi 
10% godišnje emisije, u kolovozu 20%, a u rujnu, kada nastane grozničava 
potreba novca, izdade država 56-54% papirnih banknota, dakle više nego li 
polovinu svih banknota, što se izdaju u jednoj godini. U tri mjeseca jesenske 
trgovine izdaje financijalna uprava 86% svega papirnoga novca za onu godinu, 
a uslied toga gubi papirni rubalj mnogo od svoje vriednosti, te u to vrieme 
na svim svjetskim tržištima, a u financijalnim središtima Rusije imade papirni 
rubalj najniži tečaj. 

Ali troškove ove operacije plaća mužik. Do ubavih naime ruskih sela i 
zaselaka, gdje se sklapa žitna trgovina, ne dosiže gubitak vriednosti papirnoga 
rublja. Tamo ima svoju cielu vriednost i moć kupovanja ona gorostasna masa 
papirnoga novca, koji na razpolaganje daju banke i država žitnim trgovcima, 
i onaj novac papirni može tamo producentima oduzeti dotičnu primjerenu koli- 
koću njihovih proizvoda. Seljaci dobiju novca. Jesen je jedino doba u godini, 
kada je ruskim seljacima priušteno veselje, da u svojim rukama mogu držati 
one zelene, žute i modre cedulje, koje se zovu novac. Seljaci ih ne zadrže na 
dugo, jedva toliko dugo, dok one cedulje zaprljaju Oni te cedulje vjerno do¬ 
nose natrag državi u obliku poreza, pak se tada ista operacija sliedeće godine 
opetuje s istim rezultatom. Papirni novac vrati se u državnu blagajnu natrag, 
i tada može država povući taj papirni novac iz prometa. To se dogadja obično 
zimi. Tada se stari papirni novac spaljuje u jednoj peći u dvorištu državne 
banke na veliki užas petrograđske svjetine, koja se vazda tom prigodom sakupi, 
da se čudi tomu čudnovatomu i nerazumljivomu prizoru. 

Ovo što smo eto ocrtali, jasno nam pokazuje, da je čitavi go¬ 
spodarstveni život silnoga ruskoga carstva, željeznica, banka, kolanje 
novca tiesno skopčan sa prometom i trgovinom žita, koje se u mje¬ 
secu kolovozu žanje, u rujnu prodaje a u jesen i u budućem pro¬ 
ljeću razvozi po željeznicama. 

* * 

* 

Pregledajmo pri koncu još jednom, kakove su prirodne prilike 
u ogromnoj ruskoj državi za ljudsku kulturu. Proizvodima svoga tla 
posve je jednolično neizmjerno rusko nizozemlje. Samo je proizva- 
djanje sirovina znamenito i to u prvom redu teženje žita. Neznatnu 
raznolikost proizvoda nađoknadjuje orijaško obilje proizvoda. Makar 
da na sjeveru poradi studeni, na jugu poradi suše, na sjevero-zapađu 
poradi bara mnogi predjeli nisu više težatni, ipak preostaju u raz- 
mjeru prema ostaloj Evropi daleke nepregledne plosnine, koje su 
većim dielom vanredno plodne. Dakako da treba neumornoga na¬ 
pora, dok se sve te plosnine pređobiju za kulturu i obrade. Na sje¬ 
veru treba svladati šume a na jugu stepu. A to je posao, koji se 
dade tek kroz decenija i stoljeća obaviti. K tomu sprečava taj rad 
daleko prostranstvo ruskoga tla, zatim što nema opreka prirodnih, 


koje bi upravo poticale kulturni rad, a razmjerno malo ima pri¬ 
rodnih. središta, koja bi prijala tomu radu. To je razlog, da je eto 
Rusija tek u naše vrieme postala prvom žitnom zemljom u Evropi 
i zauzela odlično mjesto u svjetskom gospodarstvu. A ipak ima još 
dalekih težatnih predjela, koji nisu obradjeni, jer su vrlo riedko 
nastavani. No mimo sve te zapreke Rusija u naše doba u narodnom 
gospodarstvu postojano napreduje, a s time je u savezu napredak 
ogromnoga carstva u svakom pogledu. Izuzev spomenuto obilje ka¬ 
menoga ugljena nema na velikom ruskom nizozemlju koristnih ruda, 
te bi po tom manjkao Rusiji temelj za veliku svjetsku industriju, 
da nema obilnih ruda u Uralu, odakle postaje po malo lahak dovoz 
ruda i u srce nizozemlja. Ural je naime, kao što smo već spome¬ 
nuli, na toliko bogat rudama, da se u tom ne može s Rusijom 
mjeriti nijedna druga država. — Za blagostanje naroda, kao što 
smo iztaknuli, vrlo je znamenito i ribarstvo. 

Promatrajući narodno - gospodarstveni i industrijski razvitak 
Rusije uvjerili smo se, da ona na zapad dakle u Evropu izvozi siro¬ 
vine u velikoj množini, a odavle uvozi proizvode raznovrstnih obrta; 
nasuprot na iztok u Aziju osim žita uvozi najviše svoje obrtnine. 
Rusija je dakle prema ostaloj Evropi u glavnom zemlja ratarska a 
prema Aziji zemlja obrtna. Rusija je u svjetskom prometu zemlja, 
u kojoj proizvadjanje sirovina na daleko pretječe obrtni rad, premda 
treba da i to iztaknemo, da osim pamuka, na kojem se temelji tek¬ 
stilna industrija, još i sirovine izvana uvoze kao n. pr. kameni ugljen. 

U svjetsku trgovinu ne utječe toliko Rusija, koliko bi to od¬ 
govaralo njezinomu smještaju. Ona medji sa četiri mora, koja im adu 
zgodne obale. Ali Kaspijsko je more unutrašnje more, a Crno i Bal¬ 
tičko more u savezu su jedino dugim savijenim dovoznim cestama 
sa svjetskim morem. 

Ova mora pomažu doduše izvoz proizvoda, ali ne mogu da 
postanu gospodari provozne trgovine. Sjeverno je ledeno more zbog 
svoje udaljenosti na dalekom sjeveru, i zbog toga, što je dugo smr¬ 
znuto, bez ikakve vriednosti za trgovinu. I ostale ruske obale smr¬ 
znute su po više mjeseci. Ipak preostaje Rusiji znamenit dio svjetske 
trgovine, a to je kopneni promet medju Evropom i središnjom Azijom. 
Tomu prometu prijaju velike plovne rieke, kojima se unovčuje i žito 
rusko, a pomažu i dovoz zapadno-evropskih obrtnina u sree nizo¬ 
zemlja. U obće duljini i vrstnoći ruskih vodenih putova nema premca 
na zemlji. K tomu je važno, da su razvoja plosna, tako da se može 


lako konalima ploviti iz jednoga u drugo riečje. Tako se dovozi 
azijska roba brodovima iz Kaspijskoga do Baltičkoga mora. Na taj 
način težkoće kopnenoga saobraćaja u unutrašnjoj Rusiji poradi ve¬ 
likoga prostranstva mnogih močvara i riedke napučenosti odstra¬ 
njuju velike plovne rieke. 

U kratko da zaključimo. Kulturni uvjeti ruskoga tla vrlo su 
povoljni, ali imadu karakter jednoličnosti i golemosti, manjka im 
raznolikost, koja tako povoljno djeluje i potiče na rad. Neizmjerno 
rusko nizozemlje unatoč klimatičkih opreka, koje se u ostalom po¬ 
stupno polaganim prielazom izjednačuju, tlo je riedke jednostavnosti, 
reć bi stvoreno za centralističku državnu vlast, kakova se je u istinu 
povjestnički razvila. 


Duševna kultura. 

Pucka nastava. — Srednje škole. — Ženska naobrazba. — Visoke škole. — 
— Novinstvo. — Pregled ruske književnosti. — Malo-ruska knjiga. — Sli¬ 
karstvo. — Glasba. — Crkveni piev. Blagdan pravovjerja i njegova zname¬ 
nitost. — Mnienje stranaca o napredku Rusije. — Neki ruski običaji. 


f užka je nastava u Rusiji vrlo nedostatna. Još i danas nije \ 
obvezatan polazak škole, makar da se priznaje, kako je to 
nuždno i da bez toga ne može da procvate pučka nastava. Već od 
godine 1874. razpravlja se najozbiljnije o tom, da bude polazak 
škole obvezatan, ali ima tomu mnogo zapreka, glavno je u pomanj¬ 
kanju učitelja, jer bi ih onda trebalo barem do 20.000 više nego 
ih ima sada. U ostalom u najnovije vrieme radi se o tom, da se 
barem u nekim gubernijama započne provadjati obvezatnost obuke 
za svu djecu, koja su navršila 7. godinu. Rusija sa svojih 25°/ 0 
pismenih glava zaostaje daleko za ostalim evropskim državama kao 
što nam sliedeći pregled svjedoči. 


Analfabetista u postotcima 

Švedska 0’2% 

Norvežka 0 ‘3 °/ 0 
Danska 075% 

Njemačka 1-0% 

Švicarska 2 - 0°/ o 
Nizozemska 4'0% 
Englezka 20°/ 0 
Francuzka 25 % 

Belgija 32% 


prema cielom žiteljstvu broji: 

Austro-Ugarska 35% 
Bugarska 44% 

Grčka 45% 

Italija 47% 

Portugalska 56% 
Španjolska 58% 
Rumunjska 68 % 

Srbija 70 % 

Rusija 75% 


Pučkih je škola bilo u evropskoj Rusiji u svem god. 1895, 
46.000, dakle po tom dolazi jedna škola na 66 Q] km. ih na 
2000 žitelja, dok u našoj monarhiji jedna škola dolazi na 16 Q km. 
i na 1180 žitelja, a u Hrvatskoj i Slavoniji jedna škola na 32 Q km. 
i 1800 žitelja. Pučku je školu polazilo iste godine oko 2,300.000 
djece i to mužke 1,650.000 a ženske do 650.000. Najviše je raz¬ 
vijena pučka škola u poljskim gubernijama sa vladina nastojanja, 
u baltičkim pokrajinama i u Finlandiji sa protestantske prosvjete, a 
u srednjoj Rusiji s obrtničkih utjecaja. Seminara t. j. učiteljskih škola 
za odgoj pučkih učitelja ima 85 sa 7000 pripravnika i 12 sa 1.400 
pripravnica. Učiteljske škole uzdržava stranom država a stranom poje¬ 
dine gubernije. U svakom okružnom gradu i u gubernijskim sto¬ 
licama jesu okružne škole, za koje se izpituju učitelji po stalnom 
Statutu na gimnazijama, a pripravljaju se za izpit u posebnim uči¬ 
teljskim zavodima. U novije vrieme uvadja vlada, gubernijske oblasti 
i carsko tehnijsko družtvo u Petrogradu mnoge obrtne škole. Nadalje 
znamenito djeluje na razvitak pučkoga školstva vojni zakon od 
1. siečnja god. 1874., jer pruža pismenim ljudima znatne povlasti 
glede trajanja vojne službe. Spomenuti naime vojni zakon izjedna¬ 
čuje doduše sve družtvene razrede, jer su svi stanovnici ruski bez 
razlike staleža i narodnosti podvrgnuti novačenju ždriebom, ali taj 
zakon ujedno uvažuje i nagradjuje naobrazovanost unovačenih 
momaka. Pismen vojnik, ako ga zadesi kocka, može prikratiti na 
četiri načina redovitu vojničku službu od šest godina; ako je svršio 
više nauke, služi samo šest mjeseci, ako li srednje škole, osamnaest 
mjeseci; ako je svršio više pučke škole, tri godine; ako li samo 
pučku školu, četiri godine. Još se za polovicu može prikratiti to 
vrieme, ako se dobrovoljno prijavi prije poziva i ždriebanja. Razlika 
izmedju trogodišnje, četverogodišnje i šestogodišnje obvezatne vojne 
službe je tolika, da i nenaobraženi uvidjaju, kako s pomoću škole 
mogu njihovi sinovi skratiti redovitu vojnu službu. To je ujedno 
razlog, da se u novije doba pučke škole sve više polaze 

Kao što je nedostatan broj pučkih škola, isto tako nije ni 
srednjih škola dovoljan broj prema prostranstvu carstva i broju 
žitelja. Srednje su škole prošle različite faze u Rusiji. I tu se borila 
humanistička naobrazovanost s realnom za prvenstvo. Borba se svršila 
s pobjedom humanističkoga smjera. Realke su bile a još su i sada 
pastorčad nastavne oblasti, premda je samo družtvo rusko sklonije 
realnoj nego li humanističkoj nastavi. Prema carskoj naredbi od 

Hoi6: Slike iz obć. zemljopisa V.—1. 11 

g. 1871. ne puštaju se realei ni u koji fakultet. Novi gimnazijski 
zakon potječe u Rusiji od god. 1881., a promienio se god. 1890.; 
realni je pak zakon od g. 1888. i 1895. Gimnazija ima u Rusiji 
150 sa 62.000 djaka, kadetskih škola 24 sa 8.150 djaka; a u Poljskoj 
19 gimnazija za 12.000 djaka, 8 progimnazija sa 2000 djaka, 3 realke 
sa 12.000 djaka i dvie sinodalne škole za 206 djaka. Osobito se 
opaža u Rusiji veliko pomanjkanje škola za realnu i tehničku nao¬ 
brazbu. U Rusiji nema sposobnih tehničara srednjega reda, za ka¬ 
kove bi dovoljna naobrazba bila, da svrše 4 razreda realke i dvo- ili 
trogodišnju strukovnu školu. Vrlo polagano su se razvijale i željez¬ 
ničke škole za naobrazbu željezničkih tehničara; od osnutka prve 
takove škole (godine 1870.) sa 34 djaka narasle su do 38 Škola sa 
3.700 djaka. Evropska je Rusija podieljena na 12 školskih okružja i 3 
nađzorničtva. U Rusiji, kao što je poznato, svi su učenici uniformirani. 

Uz „institute" za odgojivanje vlastelinskih kćeri, koje je osno¬ 
vala Katarina II., a unapređila carica Marija Feodorovna, supruga 
Pavla I., osnovani su već rano zavodi, koji su više odgovarali novim 
potrebama, i u koje su primane učenice iz svih staleža. To su ženske 
gimnazije (sa 7 razreda) i progimnazije (obično sa 4 razreda). Prve 
su takove gimnazije osnovane već gotovo prije sto godina pod pokro¬ 
viteljstvom carice Marije Feodorovne, koja si je stekla svojim neu¬ 
mornim nastojanjem oko naobrazbe ženske mladeži vanređnih zasluga 
i ostavila prekrasan primjer i uzor, koji sliede sve kasnije ruske 
carice. U novije doba ima u svem 121 ženska gimnazija sa 39.000 
učenica (u Poljskoj 13 sa 4000 učenica) i 170 progimnazija sa 
26.000 učenica (u Poljskoj 4 sa 500 učenica) i 27 „instituta" za 
gospojice (sa 8000 učenica). Višu naobrazbu stječu djevojke u višim 
zavodima i to u Petrogradu u odgojilištu plemićkih gospojica, u 
Aleksandrovoj školi, u Pavlovom institutu itd., a u Moskvi u Katari- 
ninom zavodu, u Aleksandrovoj školi, Nikolajevom sirotištu itd. 
Nigdje se u Evropi nije razvilo toliko znanstveno izobraženje dje¬ 
vojačko kao u Rusiji, nigdje im se nije olakšao tako pristup u slo¬ 
bodne putove i državne službe, poštu, brzojav itd. Za više izobra¬ 
ženje ženskoga spola brinu se „višie ženskie kursy“, u koje se pri¬ 
maju djevojke, izučivši s dobrim uspjehom gimnaziju, a diele se po 
granama u tečaje, te zastupaju nekim načinom ženska sveučilišta. 
Za one pak djevojke, koje ne mogu ove tečaje redovito polaziti, 
uvedeni su kod nekih gimnazija ,,publičnye ženskye kursy,“ gdje se 
u javnim predavanjima popunjuje srednje žensko znanje. Liečničtvo 

uči danas na stotine ruskih djevojaka stranom kod kuće a stranom 
i inozemstvu, imenito u Švicarskoj. — Osim škola, što ih uzdržava 
država, ima u Rusiji velik broj privatnih gimnazija, okružnih i 
pučkih škola. Najveći broj tih privatnih škola ima u baltičkim 
pokrajinama, Poljskoj i u Kijevskoj, Moskovskoj, Petrogradskoj i 
Saratovskoj guberniji. Oba „povjestničko-jezikoslovna zavoda" u 
Petrogradu i Nježinu (u černigovskoj guberniji) idu u red visokih 
škola a zadaća im je naobraziti učitelje za staroklasične jezike, 
povjestnicu i ruski jezik. 

Ruska sveučilišta, kojih imađe na broj deset (Petrograd, 
Moskva, Harkov, Kazan, Kijev, Odesa, Jurjevo (Dorpat), Varšava, 
Tomsk i Helsingfors), imadu 4 fakulteta: pravoslovni, liečnički, po- 
vjestničko-jezikoslovni i fiziko-matematički; povrh toga ima sveuči¬ 
lište u Jurjevu (Dorpat) evangeličko-teologički fakultet. Osim Finske 
(Helsingfors) u Rusiji nemaju sveučilišta bogoslovnog fakulteta. 
Odgoj je svećenstva povjeren akademijama u Petrogradu, Moskvi, 
Kijevu i Kazanu i eparhijalnim sjemeništima, kojih imade 50. U Hel- 
singforsu je sveučilište za Finsku sa švedskim nastavnim jezikom. 
Broj slušatelja je dosta velik na ruskim sveučilištima (oko 19.000). 
I broj slušateljica na sveučilištima je velik. Godine 1892. bilo je 
975 slušateljica, od tih je pripadalo 470 plemstvu, častničkom i 
činovničkom staležu; 631 bilo je vjere pravoslavne a 148 vjere 
mojsijeve. Nadalje idu u red najviših škola: Aleksandrov licej u 
Petrogradu, 4 duhovne pravoslavne akademije ,u Kijevu, Moskvi, 
Petrogradu i Kazanu; Lazarev zavod za iztočne jezike u Moskvi, voj¬ 
ničko pravoslovna akademija u Petrogradu i mnogi drugi zavodi. Za 
vojničtvo je najviši zavod u Petrogradu vojnička akademija za glavni 
Štop, Mihajlova artilerijska akademija itd., zatim nebrojene srednje 
vojničke škole, onda škole za pomorce u Petrogradu i Kronstadtu. 
Nadalje ima visokih škola za narodno gospodarstvo, tehniku itd. 

Središte svega znanstvenoga rada i prvo učenjačko družtvo 
cieloga carstva je akademija znanosti u Petrogradu, kojoj je po 
osnovi Leibnitzovoj temelj položio Petar Veliki, ali je otvorena 
poslije njegove smrti. Sa akademijom je u savezu zvjezdarna u 
Petrogradu i glavni fizikalni observatorij. Nadalje ima po dalekom 
carstvu mnogo učenih i uglednih zavoda i družtva kao na pr. glavna 
zvjezdarna u Pulkovi, slobodno gospodarstveno družtvo, arheoložka 
komisija, glasovito gospodarsko družtvo, kojega je djelatnost dobro 
poznata po cieloj Evropi; družtvo za starine i povjestnicu itd. 

* 

Mnoga od spomenutih književnih i naučnih družtava prema su¬ 
stavu ruskih sveučilišta postoje uz sveučilišta. Jezgru svakoga takovoga 
družtva čine profesori, a ovima se pridružuju i vanjski članovi. Osim 
„učenyh zapisok“, koji se u ime eieloga sveučilišta izdavaju, obje¬ 
lodanjuje svako družtvo svoj organ, za koji je poseban urednički 
odbor. Ovim se sveučilištnim izdanjima znatno obogaćuje svake 
godine ruska knjiga. 

Nadalje ima u ruskom carstvu više muzeja, knjižnica, arkiva itd. 
od kojih ćemo najznamenitije kod mjestopisa spomenuti. 

Obeenitu naobrazbu ruskoga naroda promiču i nebrojeni časo¬ 
pisi stranom politički dnevnici i tjednici, stranom pak raznoliki 
strukovni časopisi. Iza Krimskoga rata poče se vanredno množiti 
broj časopisa. Danas izlazi u Rusiji preko 550 novina, i to preko 
450 u ruskom jeziku. Najviše pređplatnika ima „Golos“ u Petrogradu; 
nadalje su znameniti politički listovi: „S.-Peterburgskija Vjedomosti”, 
„Ruski mir“, „Novoje Vremja”, „Invalid 11 , „Moskovskija Vjedo- 
mosti“ itd. U Rusiji izlaze nadalje mnogi mjesečnici ili reviji (po uzoru 
„Revue des Deux Mondes“), oko kojih se usredotočuje književni rad i 
koji često davaju pravac javnomu mnienju u svim važnijim družtvenim 
pitanjima ruske države. Od tih časopisa najznamenitiji su: „Vjestnik 
Europi“, Otečestvenija zapiski 11 , „Ruski vjestnik 11 , „Ruskaja misi 11 , 
„Ruskaja r§č“, „Djelo“ itd. Drugi opet časopisi imaju posve povjest- 
nički značaj kao: „Ruskij Arkiv”, „Drevnaja i Novoja Rossija”, 
„Sbornik imperatorskago Obščestva Rossijskoj Istoriji”, itd. 

Da bude bar donekle podpuna slika o kulturnim prilikama 
ruskoga naroda, nuždno je da spomenemo nekoliko rieči i o ruskoj 
književnosti i umjetnosti. Dakako da ćemo pri tom biti kratki, 
te ćemo samo u krupnim crtama iztaknuti značaj i razvitak književ¬ 
nosti i umjetnosti ruske dodavši imena najznamenitijih radnika na 
polju liepe knjige i umjeća ruskoga. 

Ponajprije priznati nam je, da se je medju književnostima 
velikih evropskih naroda ruska najkasnije počela dizati. Stara je 
ruska književnost pisana jezikom crkveno-slavenskim. Kao na svakom 
polju najredka tako se i u književnosti sjaji ime najvećega ruskoga 
reformatora slavnoga Petra Velikoga. Istom od njegova vremena 
počela se je knjiga u Rusiji pisati jezikom narodnim i to narječjem 
moskovskim, ali je ipak zadržan pravopis, neke glasovne osebine i 


rieči staroga crkvenoga jezika. Pa i u to kratko vrieme od Petra 
Velikoga do danas podigla se je tako ruska književnost, da joj se 
i zapadni sviet divi, proučava i za njom se povodi. To osobito vrieđi 
za rusku liepu knjigu imenito za roman. Slavni naš zemljak prof. 
V. Jagić, izvrstni poznavatelj ruske knjige, s punim pravom piše o 
današnjoj ruskoj književnosti: „Evropske literature najnaprednijih 
naroda, francuzkoga, njemačkoga, englezkoga, govore danas s velikim 
priznanjem o proizvodima ruskog duha druge i treće četvrti našega 
stoljeća. S malenog središta, u kojem poduže stajaše Turgenjev 
osamljen, širi se poštovanje sve dalje, zahvata sve veće krugove. 
Francuzki kritičari najnovijeg doba rado govore o utjecanju L. Tol- 
stoga na francuzke romaniste: rieč „le tolstoisme 11 udomaćila se u 
modernoj francuzkoj literaturi. Sve su to znaci velika i trajna inte¬ 
resa, koji se svuda po Evropi javlja i osjeća prema ruskoj literaturi 
19. vieka: iztok vraća zapadu zajam od dva stoljeća s procentima, 
u kojima je prikupljena velika snaga ruske individualnosti”. 

Do početka XVIII. vieka sliedila je ruska knjiga strane uzore 
ugledajući se u tudju književnost i to: najstarije vrieme u crkvenu 
južnoslavensku (bugarsku i srbsku) i u grčku knjigu (do XIV. vieka), 
kasnije u zapadnu skolastičnu preko Poljske (u XVII. vieku), na¬ 
pokon u francuzku (u XVIII. vieku), te na početku XIX. vieka u 
njemačku i englezku knjigu. Što se je na to novija ruska knji¬ 
ževnost u naše doba tako digla, toliko liepih i dubokoumnih djela 
stvorila, tomu je uzrok prirodna plemenitost i darovitost ruskoga 
naroda, koju smo već na više mjesta ove knjige iztaknuli. Nadalje 
je razlog tolikomu procvatu ruske knjige, što su ruski pisci potak¬ 
nuti zapadnom prosvjetom počeli osobito tužne prilike ruskoga naroda 
izporedjivati s čovječnim i slobodnim prilikama i idejama zapadno¬ 
evropskim te su iz ljubavi k svomu narodu počeli nastojati, da se 
narodu olakša život i da se prosvietli. Za to su ruski pisci crtali 
tjelesni i duševni život seljaka i inteligencije, da pokažu u jednu 
ruku nevolju i dušu narodnu, a u drugu ili mahne i zablude ili ple¬ 
menito nastojanje inteligencije. Tako je književnost napredovala upo- 
redo s družtvom. čitava ruska književnost ovoga vremena crta žive 
ljude i život, pa zato i jest živa i snažna kao život, a prođahnuta ili 
toplom ljubavlju za narod ili bolnim priekorom za inteligenciju. 

Najstarije doba ruske književnosti jest ustmena ili prosto- 
narodna književnost, koja sastoji od priča i pripoviedaka, 
obrednih pjesama i popievaka i od junačkih pjesama (byline). Kao 

što u nas tako ima u Rusa narodnih pjesama o povjestničkim do- 
gadjajima i ličnostima: o bojevima s Tatarima, o caru Ivanu, o 
lažnom Dimitriju, Petru Velikom itd. Pismena ili umjetna 
književnost u prvo je svoje doba (do XVII. vieka) posve pod 
utjecajem iztočnim. Tu vlada u knjizi jedina težnja za idealima 
kršćansko-bizantskim, oličenim u djelima bizantske literature, umjet¬ 
nosti i nauke. Utjecaji s evropskog zapada zadavabu misaonim 
ljudima starog vremena mnogo briga i straha; na sve, što bi dola¬ 
zilo sa zapada, gledalo se kao na opasnost, koja prieti upravo na¬ 
čelima bizantskog kršćanstva i spasu duša pravoslavnih ljudi. Središte 
ove književnosti bijaše s početka Južna Rusija a kasnije Moskva. 
Za ovoga doba imademo jevandjelje Ostromirovo (1056.—1057.), 
znamenitu Nestorovu kroniku ili ljetopis (do g. 1110.), zatim 
dragocjeno Slovo o polku Igorovč, nadalje Stoglav (odluke 
moskovske sinode o crkvenim uredbama iz g. 1551.) i Domostroj 
(pouke za kuću i porodicu). 

U to poče u XVII. stoljeću sve više djelovati na Rusiju za¬ 
padna kultura i to dvojakim putem. Njemački upliv širio se izprva 
preko Novgoroda i Pskova, kasnije pridružiše mu se još Englezi 
i Holandezi preko Arhangelska. Središtem ugleda i moći ovih 
stranaca bijaše u Moskvi predgrađje „njemeckaja sloboda' (kolonija), 
gdje je Petar Veliki u svoje mlado doba mogo i vidio i naučio. 
Drugim putem preko jugozapadne ili Male Rusije prodirale u srce 
carstva struja poljsko-latinska. Poznato je, da su Poljaci početkom 
XVII. stoljeća proturili svoju političku vlast ća do Moskve; i ako 
političko gospodstvo ne potraja, opet osta u zapadno-ruskim grado¬ 
vima poljski običaj, poljski i latinski jezik, itd. Kada je Moskva 
osvojila za Rusiju Smolensk, Vitebsk i neke druge gradove neka¬ 
dašnje Litve, sve je više prodirao duh zapadni u Rusiju ća do 
Moskve, što nam potvrdjuje prievođ mnogih knjiga s latinskog i 
poljskog na ruski jezik. Dakako da nije sve to bilo bez odpora, 
bez suproćenja sa strane pristaša starine: videći gospodstvo svojih 
ideja u opasnosti, oni se oružaju na borbu, napinju sve svoje sile, 
da pobjedu zapadnoga duha u Rusiji osujete ili bar odgode. I doista 
predlagači zapadnih reforama Hrvat Križanić i Rus Kotošihin slabo 
uspievahu. Napokon s Petrom Velikim dobi premoć zapadni duh 
dakako ne iza male borbe, koja izpunjava XVII. viek. Sliedeći 
XVIH. viek ruske literature je „vrieme prikupljanja sila“, prvih 
pokušaja književnog stvaranja po uzorima evropskim. „Ruska litera¬ 


tura osamnaestoga vieka, kaže prof. V. Jagić, nalik je na zdrava 
momka, koji doveden sa sela u grad neko vrieme tek zapanjen 
stoji, te oko sebe gleda, čudeći se svemu, što oko njega biva; ali 
domala zapanjenost prestaje, radja se volja da i sam prione za posao, 
probudjuje se vjera u svoju snagu i okretnost i on počinje podra- 
žavanjem'. Dakako pisci toga stoljeća nisu još bog zna kakovi ve¬ 
likani, ali oni su uzorali tlo za velikane XIX. stoljeća. Oni su radini 
i vriedni svake hvale, jer su svojim radom položili prve temelje 
pravoj ruskoj književnosti: oni su stvorili rusku čitalačku publiku. 

Prvi zastupnik evropske književne radnje u Rusiji je knez 
Antioh Kantemir (1708.—1744.), uman muž, pjesnik satira i 
filosofskik pisama; njegov je jezik još težak, nesgrapan i nenarodan. 
Poradi njegove rane smrti vrlo sgodno kaže prof. Jagić, „Kantemir 
predskazuje, reć bi, svojim životom sudbinu mnogih potonjih, vrlo 
slavnih, da upravo najznatnijih ruskih pisaca. Porieklom iz vrlo 
ugledne porodice, družtvenim položajem vojnik, umire u ranim go¬ 
dinama. Komu tu ne padaju na um pjesnici Rilejcv, Odojevski, 
Gribojedov. Puškin, Lermontov i tako dalje sve do Nadsona?" Na¬ 
dalje je znamenit Vasilij Tredjakovski (1708.—1 <69.), otac 
ruskog modernog stikotvorstva, zatim Mihajlo Lomonosov (1711.— 
1765.). Taj svestrano naobraženi muž proslavio se kao pjesnik oda 
gladkim ruskim stihovima, zatim kao osnivalae književnog jezika 
s gramatičkom i retorijskom podlogom, a donekle i kao povjestnik. 
Suvremenik mu je Aleksandar Sumarokov (1718. do 1777.), 
pristaša francuzkoga pseudoklasieizma, pjesnik tragedija („sjeverni 
Račine') i komedija, zaslužan na toliko, što je prvi stvorio repertoar 
za rusku pozornicu i probudio kod obćinstva smisao i volju za taj 
narodni zavod. Plodni pisac prozom i prvi pragmatički povjestnik 
ruski je Vasilij Tatiščev, rodjen god. 1686. Njegova su djela 
tek po njegovoj smrti ugledala sviet. 

Kad je nastupila vladu Katarina, vidjelo se, da će njezino 
vladanje osobito prijati razvitku ruske knjige Ona nije priečila, 
da se u ruskoj knjizi razpravljaju socijalno-politička pitanja, ona 
utemelji više satiričkih listova, podupire darovite mladiće, da se usa¬ 
vrše u naucima, napokon i sama piše drame i novele i dade pre¬ 
voditi na ruski jezik iz stranih jezika djela filosofska i liepe knjige. 
Književne prilike toga doba iznesoše na sviet najvećeg ruskog sa¬ 
tiričara XVIII. stoljeća pjesnika Denisa Fon Vizina (1744.— 
1792.), koji se je svojim komedijama (Brigadir i Nedoroslj) učinio 

bezsmrtnim. Njega zovu otcem realne komedije u ruskoj književnosti. 
Pripovieđa se, da je na Potemkina, poznatoga svemožnog državnika, 
prikazivanje ove potonje komedije tako djelovalo, te je rekao pjes¬ 
niku: Umri Denis ili ništa više ne piši. Njegov je suvremenik Jakov 
Knj ažnin (1742. —1791.), čuveni pjesnik tragedija (Didona, Rosslav, 
Vadim Novgorodski itd.), a protivnik mu je Vladimir L u kin (1737.— 
1794.), koji je bio vrlo oštra jezika a umio je vrlo vješto prenare- 
djivati tudje komade na domaći kalup. Kako je u to doba u Rusiji 
sve bilo pomamno za razvratDom literaturom francuzkom, rodi Rusija 
pisca, koji je kušao u knjizi iznieti na vidjelo tužno stanje ruske uprave 
i stradanja ruskoga mužika. Taj pisac bijaše Aleksandar Radiščev 
(1749.—1802.). Njegovo djelo „Puteševstvije izPeterburga u Moskvu* 
pribavi mu smrtnu osudu, koju carica pretvori u desetgodišnje iza- 
gnanstvo u Sibiriju. U osamnaestom vieku se je u Rusiji počevši 
od Lomonosova jedna vrst pjesničtva osobito njegovala, jer je bila 
najradije gledana i svim znacima milosti odlikovana stojeći pod 
službenom protekcijom — ta vrst pjesničtva bijahu ode. Iz velikog 
broja ruskih odotvoraea poslije Lomonosova iztiče se najvećma mos¬ 
kovski pjesnik Jermil Kostrov i slavniji njegov suvremenik Ga¬ 
vrilo Deržavin (1743. — 1816.), koji se je sunčao na dvorskom 
suncu carice Katarine II. Bijaše Deržavin „pjesnik obdaren Bogom 
i srećom, slavan za života, nezaboravljen i poslije smrti*. On je 
pjesnik prvoga reda, kojega obrazovani Rusi i danas još bar u ško¬ 
lama izučavaju, s onim poštovanjem, s kojim se obrazovani Francuzi 
i Niemci sjećaju svojih klasika prošloga stoljeća. Deržavin je snagom 
pjesničkom i talentom najveći ruski pjesnik 18. stoljeća; u njem se 
odrazuje viek Katarine II. u svem svom sjaju i bliesku iztičući pođ- 
jedno i neke tamne strane (sudbina zaslužnoga No viko va). Der¬ 
žavin je napisao veoma mnogo oda, od kojih su osobito na glasu 
„Felicita* i oda „Bog*, u kojoj pjesnik eielom povorkom misaonih 
slika osvjetljuje svemogućnost, vječnost i sveznalost Božju. Ova 
je oda prevedena gotovo u sve jezike ovoga svieta. U to vrieme 
živio je Mihajlo Heraskov, poznat po svom eposu „Rossijadi* u 
12 pjevanja o padu kazanskoga carstva, te Ivan Hem ni cer, jedini 
znatniji basnopisac 18. stoljeća u ruskoj književnosti. Koneem pro¬ 
šloga a početkom ovoga stoljeća najznamenitija je ličnost u ruskoj 
književnosti Nikolaj Karam zin (1766. — 1826.). On bijaše muž 
velika literarno - filosofskog obrazovanja, koje upotrebi neumornim 
radom na korist svoga naroda. On gledaše da upozna šire ruske 


krugove s najizvrstnijim plodovima evropskih književnosti, nastojaše 
da ove plodove protumači i objasni dugim nizom članaka i razpra- 
vica u raznim časopisima i almanasima; a sve to bijaše kod njega 
zaodjenuto lakim, prostim jezikom i ugodnim načinom pričanja. Za 
njega se s punim pravom kaže, da je preobrazio ruski stil zamje¬ 
njujući preozbiljnu „Lomonosovsku“ prozu jezikom prostijim, na- 
rođnijim, uvodeći umiljati i ljubki način pisanja. Karamzin je već 
rano izišao na glas svojim krasnim putopisom po zapadu („Pisma 
ruskago putošestvenika*), zatim svojim dirljivim pripoviedkama 
(„Bjednaja Liza“, „Natalija, bojarska kći*). Kasnije utemelji ča¬ 
sopis za književnost „Vjestnik Evropi*, napisa pripoviedku „Marfa 
Posadnica* i sretno obrani novi smjer u jeziku ruskom protiv 
Šišk inova. Napokon napisa povjestničko djelo „Istorija gosudarstva 
rosijskago*. Ovo je djelo vanredno znamenito, jedno što mu je 
jezik i način pisanja u istinu klasičan, a drugo što su kasniji pjes¬ 
nici iz njega uzimali gradju za svoja djela. Velik prijatelj i pouz¬ 
danik Karamzinov bijaše Dimitrijev, izvrstni prevodilac s fran- 
cuzkih izvora. Na izlazu 18. vieka njeguje još s uspjehom Vladislav 
Ozerov klasičnu tragediju („Dimitrije Donski*). No dok je sve 
više nestajalo pseudoklasicizma u ruskoj književnosti, nije mogao 
još prevladati realni smjer u knjizi, kojemu je u Rusiji otac Vasilj 
' Narježni (1780.—1825.), već je prvih decenija XIX. vieka mah 

^ preoteo romanticizam sa svojim maštanjem za slobodu i prirodu. 

Medju najodličnije zastupnike romantičke škole ide mladji 
drug Karamzinov Vasilije Žukovski (g. 1783.—1852.), izvrstan 
I prevodilac njemačkih i englezkih velikana na ruski jezik, dok mu 

izvorne balade „Ljudmila* i „Svetlana* nisu tako znamenite. Nadalje 
* je glasovit Aleksandar Gribojedov (f 1829.) svojom krasnom 

komedijom u stihovima: „Teško pametnom čovjeku*, gdje se smjelo 
zadire o družtvo i konvencionalne njegove laži. Njegovi su junaci 
pravi tipovi, pa se povraćaju u kasnijoj književnosti. Makar da je 
car Aleksandar I. bio liberalan, pa su se u njegovo vrieme širile 
zapadne slobodne političke i družtvene ideje, ipak pristade, bojeći 
se tajnih političkih đružtava, uz reakciju evropsku, kojoj je bio 
glava knez Metternich. Na to pritisne rusku državu kruta policijska 
vlast, za koje su neki pisci stradali (Rylejev, Bestužev, knez Odo- 
jevski). Još su u to vrieme znameniti vrlo daroviti pjesnik Baćuškov 
(g. 1787.—1855.) i glasoviti basnopisac Ivan Krylo v 1768.—1844.), 
kojega su basne izpjevane pravo na narodnu, tako da po sudu nekih 


literarnih povjestnika svojom pjesničkom vriednošću nadkriljuje sve 
ostale evropske basnopisce pa i samoga Lafontaina. Napokon treba 
da spomenemo u toj dobi Aleksandra Puškina (1799.—1837.), 
najvećega ruskoga pjesnika, koji pripada ujedno medju najveće pje¬ 
snike XIX. vieka u svoj Evropi. Prve su njegove pjesme lirske, zatim 
izpjeva romantičnu pjesmu „ Ivu slan i Ludmila" a onda epske pjesme 
„Kavkazki sužanj“, „Braća razbojnici" i „Cigani" — pjesme pod 
utjecanjem Byronove poezije. Glavno je u njima crtanje divljih 
krajeva (Kavkaza), neograničene slobode i neobuzdanih strasti. Naj¬ 
znamenitije je djelo Puškinovo roman u stihovima „Evgenij Onjegin", 
već u smjeru realističnom, kojim su smjerom pisane kasnije i nje¬ 
gove krasne pripoviedke. Crtanje pojedinih lica u Onjeginu postade 
uzorom za sve potonje pisce. Biserje toga romana Tatjana, ta prava, 
specifično ruska duša. U Onjeginu se ođrazuju mane i vrline 
tadanjih Rusa. S umjetničke se strane počinje s Puškinovom poezijom 
u ruskoj književnosti novo doba, kojemu pripada vatreni Mihajlo 
Lermontov (g. 1814.—1841.), mnogo slavljeni „pjesnik tuge", koji 
je pjevao u pravom ruskom duhu, te napisao prekrasnom prozom 
čuveni roman: „Junak našega vremena". Ovamo još spada Aleksa 
Kolcov (f god. 1842.) pravi Rus i pun ljubavi k ruskomu seljaku. 
Njegove su liričke pjesme skroz narodne po obliku i po sadržaju. 

Piscima je klasične i romantičke škole bila pred očima samo 
čista umjetnost i zabava, bez smisla za zbiljske potrebe života. Tek 
u četrdesetim godinama pomoli se misao, da književnost treba da 
služi družtvu, da pokazuje obćenite čovječje i narodne, psihologičke 
i životne istine. Ta se književnost zove realistična, te je po¬ 
stajala sve manje zavisna o tudjim formama i motivima, budući da 
je bila svezana sa zbiljskim ruskim životom. 

Spominjuć rusku realističnu školu iztaknut nam je. da se u to 
doba diele ruski pisci u dvie skupine: jedni su „zapadnici", koji žele 
u svemu napredak u duhu zapadne Evrope, dok drugi „slavenofili" 
ne će prosvjete od „gnjil >ga zapada", iztičući osebujnu iztočnu grčko- 
slavensku kulturu. Obje se stranke prepiru i bore medju sobom, ali 
iza nesretnoga krimskoga rata svi složno rade oko napredka domovine 
i imenito oko toga, da se narod oslobodi kmetstva, što im napokon 
uspje. Ruski je realizam postigao u književnosti svoj veliki uspjeh 
poimence onom vrelom simpatijom, onim nježnim milosrdjem, s kojim 
se ruska duša očituje u romanu prvih ruskih pisaca ovoga doba. 
K tomu ruski realiste shvaćaju osnove i uvjete života upravo temeljito. 


Zvuk iskrenosti i simpatije ne čuje se ni u kojoj književnosti tako 
živo i čisto, kao upravo u ruskoj liepoj knjizi. Djela ove škole zadah- 
nuta su ladanjskim zrakom, mirisom širokih šuma, pašnjaka i sjena tih 
vrtova, koji okružuju starinske dvore vlastelinske; u svima ovim dje¬ 
lima nalazimo svu silu slika seoske prirode i cielu galeriju ženskih 
tipova, jedan dražestniji od drugoga; većina ovih djela prociedjena 
je u isto doba humorom, koji je gdjekad ugrižljiv, a kad i kad 
dobroćudan, čisto ruski narodan. Ta škola vanredno darovitih ruskih 
pripovjedača obogatila je rusku književnost velikim brojem izvrstnih 
djela. Ona je jedan od najzanimivijih pojava ne samo ruskoga života 
nego u obće evropskoga. U djelima ovih pisaca vidjela je Evropa 
mladenački polet genija, koji se budi na život, našla je ne samo odraz 
svojih čustava misli i likova, nego nešto, što je Rusija samostalno 
proživjela, što je organično izraslo na vlastitom tlu i u isti mah 
što je proniknuto takovim visokim i čovjekoljubivim idejama, koje 
su zavjetna svetinja svega čovječanstva. Poradi svojih vrlina ruski 
roman već u svojem početku postade biserom svjetske književnosti. 
Vogiie u svojem djelu o ruskom romanu želi, da bi ruska književnost 
priskočila u pomoć franeuzkoj, za koju su, veli, došli dani gladi i 
bezkrvnosti. I Sarcey govori o važnosti ruskoga romana, te dodaje: 
„Nikad se nije tako obistinila rieč, koja se u 18. vieku često po¬ 
navljala: S iztoka dolazi sunce!" 

Prvi je počeo crtati pravi život narodni, žive ljude daroviti Nikola 
Gogolj (1809.—1852.) u svojoj glasovitoj komediji „Revizor" i u 
„Mrtvim dušama", kako je to vrlo umno iztaknuo najveći ruski 
kritik Visarion Bjelinski (1810.—1848.), davši time novi smjer 
ruskoj književnosti. Nasljednici su Gogoljevi velikani ruske knjige 
Turgenjev, Dostojevski i Tolstoj, zatim Gončarov i Pisemski. Veličina 
njihova stoji u vjernom crtanju duše čovječje u različitim prilikama 
zbiljskoga života. Svakako je najveći ruski pripovjedač Ivan Tur¬ 
genjev (1818.—1883.), koji je svojim djelima („Lovčevi zapisci", 
„Plemićko gniezdo", „Rudjin", „Očevi i djeca", „Dim", „Nova 
zemlja", „Proljetne vode", „Punin i Baburin" itd.) stekao toliku 
slavu, da se s pravom broji medju najveće pisce svega svieta. Ivan 
Gončarov (1814.—1891.) stekao je veliko ime svojom „Običnom 
pripoviesti" i „Oblomovom", a Aleksa Pisemski (f 1884.) svojim 
romanom „Tisuća duša", zatim „Uzburkanim morem" te pripovied- 
kama iz seljačkoga života. U crtanju karaktera i duše čovječje slavan 
je Fedor Dostojevski (1821.—1881.), kao što to svjedoče nje- 

govi romani „Zločin i kazna 44 , „Braća Karamazovi 44 i dr. Najveći živi 
realist u Rusa je grof Lav Tolstoj (rodjen god. 1828.). On je 
pravi demokrat, koji djelima utvrđjuje ljubav svoju k narodu. Naj¬ 
znamenitija su mu djela: novele „Djetinstvo i momačtvo“, „Kozaci 14 , 
zatim glasoviti romani „Vojna i mir 44 i „Ana Karenina 44 , koji mu 
pribaviše najodličnije mjesto u ruskoj književnosti. U prvom divno 
crta bojeve Napoleonove s Rusijom na početku XIX. vieka i život 
visokog ruskog plemstva onoga doba, a u ovom vještački erta život 
višega družtva u današnje doba naročito iztičući tužne posljedice 
lošega bračnoga života. U kasnijim svojim djelima („U čem stoji 
moja vjera 44 , „Plodovi prosvjete 44 itd.), u kojima se bavi filosofsko- 
vjerskim i moralnim pitanjima, postaje sve većim pesimistom, jer 
mjesto da pokazuje putove, kako bi se iztriebile ili bar umanjile 
nevolje, što ik je prosvjeta sa sobom doniela, on s tim nevoljama 
i čitavu današnju prosvjetu zabacuje i osudjuje. 

Uz ove velikane realističnoga smjera pokazali su znameniti 
pripovjedački talenat Vladimir Korolenko L§skov (f 1895.), 
Potapenko, Hercen (f 1870.), satirik Saltikov (pseudonim N. 
Ščeđrin (f 1889.), A. Šeller (pseudonim Mikajlov), Glib Uspenski 
i mnogi drugi. Od lirskih pjesnika znamenit je Maj kov, Polonski; 
Pleščejev i slavni Nikola Nekrasov „pjesnik narodne nesreće i 
stradanja 44 ; a od đramatičkik pjesnika Ostrovski, Potjekin i grof 
Aleksa Tolstoj. 

Uz liepu knjigu, koja je, kao Što smo razložili, u novije doba 
vanredno procvala, napreduje u Rusiji književni rad i na znan¬ 
stvenom polju. Prvo mjesto zaprema u znanstvenom radu histori¬ 
ografija. Osim povjestnika, koje smo već spomenuli, znameniti 
su Pogodin, Polevoj, Solovjev, Kostomarov, Ustrjalov, Sabelin, 
Hiljferding, čičerin, Ilovajskij, Bestužev-Rjumin i mn. dr. Nadalje 
se mnogo radi na polju geografije i etnografije, kao što 
potvrdjuju nebrojena znanstvena putovanja po Sjevernom ledenome 
moru (Caričev, Vrangel i dr.), po Kitaju (Timkovski, Kovalevski), 
po središnjoj Aziji (Muravjev, čikačev, Prževaljski i dr.). Publikacije 
petrograđskog geografskog družtva zatim vojničkog generalnog štopa 
kao i ministarsva za unutrašnje poslove vanredno su bogate za 
etnografiju. Pravne nauke i filosofiju takođjer se njeguju u naše 
doba, a oko jezikoslovja se mnogo nastoji stranom izučavanjem 
ruskoga jezika stranom pak iztočnih jezika. Oko prirodnih nauka 
rade mnogi učenjaci, koji su stekli svjetsko ime; zvjezdarna u 

Pulkovi izašla je na glas po V. i 0. Struveu. Uslied tako mnogo- 
stručnoga rada i na znanstvenom polju stupila je Rusija u zajed¬ 
nicu i utakmicu sa zapadnim državama, te učena Evropa sve više 
posjećuje Rusiju, obdržavajući tamo svoje medjunarodne znan¬ 
stvene sastanke (etnografski, statistički, arheološki, kongres orien- 
talista, liečnika itd). 

Dodajmo spominjuć veliko-rusku književnost još nekolike rieči 
i o malo-ruskoj knjizi. Poznato je, kako se nedavno kušalo uvesti 
malo-ruski jezik i u knjigu, te tako stvoriti malo-rusku književnost. 
Pokusi su učinjeni osobito u pjesništvu i beletristici. Otac malo- 
ruskoga pjesništva je Ivan Kotlj ar evski, rodjen u Poltavi god. 1769. 
Velikih zasluga stekao je za malo-rusku knjigu I. F. Kvita s pri- 
djevkom „Osnovjanenko 44 , koji je umro god. 1843. On je marljivo 
sabirao prekrasne malo-ruske priče, u liepoj pripoviesti „Marusja 44 
opisao malo-ruski narod, te je ovim i drugim radnjama postao sre¬ 
dištem kola malo-ruskih pjesnika, u kojem su se odlikovali Borovi- 
kovski svojim baladama, E. Hrebenka svojim humorističkim „razka- 
zama 44 i mnogi drugi. Nu prvakom malo-ruske književnosti postade 
Taras Ševčenko, kojega pjesnički plodovi ne zaostaju za najljepšim 
tvorinama Puškina i Mickijevića. Ovaj glas stekle su mu pjesme izdane 
god. 1846. pod naslovom „Kobzar 44 .* Iz Ševčenkovih pjesama oziva 
se čista ljubav k prirodi, tajna bol nad izgubljenim nadama i goruća 
odanost k Ukrajini; dubljina čuvstva i pjesničke slike su tako divne, 
da su postale upravo pučkima. Nadalje je poznata malo-ruska nove- 
listica Markovičeva (pseudonim Marko Vovčok). Od novijih pjesnika 
malo-ruskih najplodniji je P. Kuliš, ujedno pisac mnogih pripo- 
viedaka iz malo-ruskoga narodnoga života. I znameniti ruski povjestnik 
N. J. Kostomarov bio je rodom Malo-Rus te je započeo svoju knji¬ 
ževnu djelatnost malo-ruskim narječjem u pjesmama i dramama. 

Dakako ruskim književnim a imenito pak službenim krugovima 
ni malo se ne svidjaše ovo nastojanje oko malo-ruske knjige. Bilo 
ih je dapače, koji su u tom književnom radu nazrievali i politički 
separatističke težnje. Nešto poradi ove nesklonosti pače protivštine 
a nešto, jer se razmahala veliko-ruska književnost, podpomagana i 
eielini velikim narodom i gojena društvom i državom, ostade kod 
prvih pokusa malo-ruštine. U ostalom ti pokusi nisu i onako pre¬ 
koračili praga pučke i liepe knjige a na polje znanosti jedva su se 


Kobza je rusko narodno glazbilo. 


osmjelili. I ovdje se je pokazao život jačim od zamisli. Isti galički 
Malo-Rusi, kod kojik se je već s političkih razloga podupiralo svako 
nastojanje oko domaćega narječja, sve to više prijanjaju uz obću 
rusku književnost. 

Prema tomu pozvani su Malo-Rusi, da svoja duševna svojstva 
i svoje u mn e sposobnosti ulože u zajedničku rusku književnost, te 
da ju oplode onim vrlinama, koje su njihovu plemenu prirodjene. 
Ovo uvidjaju najodličniji Malo-Rusi, koji su kano što Gogolj, 
Bodjanski, Sreznevski, Maksimovič, Markievič kasnije pak Kosto- 
marov, Zukicki, Golovacki i mnogi drugi svojim djelima obogatili 
zajedničku rusku književnost. Sam najvatreniji Malo-Rus, prije spo¬ 
menuti Kuliš, odbio je od sebe u epilogu k romanu „Cerna rada“ 
potvoru, kano da piše pod utjecajem mjestnoga patriotizma ili kano 
da bi htio na štetu obće ruske stvoriti posebnu malo-rusku knji¬ 
ževnost. A kako blagotvorno mogu Malo-Rusi utjecati u obću rusku 
književnost, pokazalo se u radnjama slavnoga Gogolja! On je, 
ne govoreći o dubu, koji je unesao, obogatio veliko-ruski pjesnički 
jezik tankim izborom rieči i pojedinim rečenicama iz malo-ruskoga 
narječja, te je mnogu tudju primjesu odstranio iz veliko-ruskog 
jezika. Ovaj oživljujući elemenat ima svoj izvor imenito u prekrasnoj 
malo-ruskoj narodnoj poeziji, koja je samo narječje tako pronikla, 
da se ono za pravo pjesničkim smatra, jer se iz rieči i epiteta nje¬ 
govih odrazuje najdublja lirika. Ovakovim izpremiešanjem plemena 
postali su veliki narodi; ovakovim izpremiešanjem ili,bolje ucjeplji- 
vanjem i precjepljivanjem narječja postali su svjetski jezici, svjetske 
književnosti. „Pak napokon, pita dr. Rački, koja bi korist bila obćoj 
slavenskoj prosvjeti, da se još jednom književnosti umnoži? Kakva 
bi pače korist od toga bila Malo-Rusima ? “ 

Govoree o umjetnosti ruskoj, spomenimo najprije sli¬ 
karstvo a zatim glasbu i piev. 

Povjest ruskoga slikarstva može se zgodno u tri velika raz¬ 
djela podieliti, od kojih prvi ide od pokrštenja Rusa do nastupa 
Ivana III. na vladu. U tom razdjelu prevladjuje upliv bizantski. Kao što 
u crkvenom životu prvo mjesto zaprema carigradsko svećenstvo, i kao 
što bizantski stil kod svib gradnja u Rusiji vlada, isto tako i sve 
slike svetaca potječu od bizantskih umjetnika. Samostani, u kojima 
je najjače bio zastupan grčki elemenat, preuzeše njegovati slikarstvo, 
i tako nastadoše slikarske škole: novgorodska, moskovska i 
suzdalska. Imenito je evala škola moskovska pod Gostanom i 


njegovim učenicima Josipom, Nikolom i Zakarijom. Žalibože u ono 
burno doba propadoše većinom djela umjetnička; od onih, koja se 
spasoše, najznamenitija je slika Kristova, što ju je slikao god. 1339. 
Mihajlo Mnogogrješni za crkvu Marijinog navještenja u Moskvi. 
Škola moskovska evala je do u 16. stoljeće. Na vrhunac je stigla 
za Andrije Rubleva. Od njega ima još dosta i dobrih slika, koje se 
korektnim crtanjem i ugodnim bojama znamenito iztiču nad ostalim 
starijim i suvremenim slikama. Kod drugih se naime slikara iz toga 
doba opaža kako se strogo drže stare predaje kod slikanja: svetce i 
svetice slikahu „en faee“, tamnobojadisane glave s upalim licima i 
bezživotnim očima podudaraju se s neobično mršavim i dugim tjelesima. 

Preokret je nastao na polju slikarstva tek onda, kad je 
Ivan III., uzevši za suprugu grčku carevnu, pozvao u Moskvu tali¬ 
janske i grčke umjetnike, pod kojih se je utjecajem po malo stao 
razvijati posve drugi smjer u slikarstvu. Najznamenitija djela mos¬ 
kovske škole iz ovoga doba, koja su sačuvana, jesu slike u Blago- 
vješčenskom soboru od Feodora Jedikeva (god. 1515.) i Presveto 
Trojstvo od Nikifora Grablenoga u Troiekoj Sergievskoj lavri kod 
Moskve. Iz škole Andreja Rubleva potječe u drugoj polovici 16. sto¬ 
ljeća Stroganova škola, tako nazvana po svojim osnivačima Maksimu 
i Nikiti Stroganovu, koja se strogo oslanja o stare bizantske uzore, 
odlikujući se korektnim crtanjem, jasnim bojama i pomnjivom 
izradbom odiela. Najveći dio slika bijaše izveden na lipovom i cipre- 
sovom drvu, jasniji dielovi slika bijahu sitnim biserom posuti. U 
ovom drugom razdjelu ruskoga slikarstva, koji seže od Ivana III. 
do Petra Velikoga, opažaju se prema koncu 16. stoljeća prvi rek 
bi plašljivi pokusi, da se slikarstvo upotriebi i za svjetske predmete, 
dok je do onda služilo izključivo crkvi i njezinim potrebštinama. 
Uz slike svetaca vide se već naslikani prizori iz biblijske pače i iz 
domaće povjesti. Takovim je slikama za cara Feodora bila ukrašena 
glasovita od Ivana III. sagradjena „bolšaja granovitaja palata“ u 
Kremlju; žalibože te su slike propale. U 17. stoljeću se liepo 
razmabalo slikarstvo u Moskvi, na što nas opominju i danas mnoge 
slike kao u Blagovješčenskom soboru od Simona Ušakova i Arhan- 
gelskom soboru od Dorofeja Jermolajeva. Velik broj tib slika sačuvao 
se je u veličajnoj galeriji slika grofa Šeremetjeva u Petrogradu. 
Od polovice 17. stoljeća ima već u Moskvi mnogo stranih slikara 
(Poljaci, Nizozemci i Niemci), od kojih neki stekoše velikih zasluga 
za rusko slikarstvo (Vilim Hoek, Petar Engels i dr.). 


U trećem razdjelu ruskoga slikarstva, koji ide od Petra Velikoga 
do danas, procvalo je vrlo liepo slikarstvo u Rusiji i to samostalnim 
smjerom, makar da je pobude dobilo najviše od talijanskih, fran- 
cuzkib i njemačkih slikara. Naročiti procvat ruskoga slikarstva, 
koje je steklo častno mjesto i priznanje u evropskom umjetničkom 
svietu, pada već u prva četiri decenija ovoga stoljeća. Od povje- 
stničkih slikara prvo mjesto zauzimlje Karlo Brj ulov (1800.—1852.), 
učenik petrograđske akademije. On je u Italiji, kamo je pošao na 
nauke, slikao za cara kopije Rafaelovih slika, a u javnost je stupio 
svojom velikom izvornom slikom: „Posljednji dan grada Porupeja" 
(danas u carskoj eremitaži), koja mu je pribavila imenovanje za 
dvorskoga slikara. Potonja znamenita djela njegova nalaze se u 
katedrali Kazanskoj i u Izakovoj crkvi u Petrogradu, gdje je naročito 
u zajednici sa P. V. Basinom slikao orijašku stropnu sliku u glavnoj 
kupuli. I kao genre-slikar i portretista bio je na velikom glasu. 
Uz njega znamenit je slikar T. A. Bruni (1801.—1875.). Njegova 
orijaška slika „Mjedena zmija" zatim „Isus u vrtu Getsemanskom" 
nalaze se u eremitaži. Od njegova umjetničkoga kista ima više 
liepih slika u Izakovoj crkvi u Petrogradu. Nadalje su znameniti 
umjetnici: Ivanov otac i sin, Kiril Golovačevski, I. T. Kapkov, 
Lapčenko, Neff, prof. Ugrjumov („Izbor Mihajla Romanova za cara"), 
prof. Šebujev, Feodor Ivanovič i mn. dr. 

Kano portretiste su znameniti uz spomenute već slikare So- 
bolevski, Tyranov, Venecianov („Mladi seljak" u eremitaži) i slavljeni 
Orest Kiprenski, nazvan „ruski Van Dyck“ (izvrstni portrait 
Thorvvaldsenov u eremitaži). U genre - slikarstvu su se proslavili 
Masojedov, Sternberg, Selencov, Popov, Varnek i mn. dr. Najveći 
su medjutim uspjeh postigli ruski umjetniei kano krajoslikari. Na 
tom je polju slikarstva veliko ime stekao Aleksejev (1753.— 
1826.), nazivan „ruski Canaletto" („Pogled na Moskvu"). Nadalje 
su na glasu Fedor Matvejev, oba Ščedrina otac i sin, Vorobjevi, 
grof Mordvinov. No ove pretječe I. K. Ajvarovski, glasoviti slikar 
morskih prizora, koji je svojim slikama probudio začudjenje eiele 
Evrope. Umjetniku je uspjelo da prikaže na platnu jednako izvrstno 
i sunčanim sjajem razsvietljenu tihu morsku obalu i olujom uzbur¬ 
kane valove, gdje udaraju o razsjednute primorske stiene, iztičući 
tamo prozirnost vode, čist i vedar uzduh, blistavu sjajnu razsvjetu, 
blago sumjerje šara toploga juga, a ovdje čarni užas i strahotu 
razputanih elemenata. — Što se tiče manira i kolorita, vidi se, da 


noviji ruski slikari sliede Francuze. Pravac im je većinom reali¬ 
stičan, koji je, kao što smo gore iztaknuli, i u ruskoj liepoj knjizi 
mah preoteo. Svagdje se opaža težnja, da se narav što vjernije i 
točnije prikaže. K starijim umjetnicima pridružio se posljednjih 
decenija velik broj novih slikara u Rusiji, kojima su imena dobro 
poznata na daleko izvan domovine. Svima je na čelu slavljeni V. V. 
Vereščagin, rodjen god. 1842. u čerepovcu u guberniji novgo- 
rodskoj. Kao što je veći dio ruskih slikara i vajara, već preko sto 
godina, stekao svoje umjetničko naobraženje u petrogradskoj aka¬ 
demiji umjetnosti, tako je i Vereščagin u tom hramu umjetnosti 
učio i izučio svoje umjetničke nauke, a na to se dao na put te 
se držao u Parizu, gdje se usavršivao kod Geroma izučavajući ime- 
nito tehniku slikarstva. On je dakle za pravo učenik i pristaša 
franeuzke škole, koja se iztiče time, što umije finoću crtanja spo¬ 
jiti sa sjajnim koloritom. Već po njegovim prvim slikama, koje bi¬ 
jahu plod njegovoga putovanja po Kavkaziji, vidjelo se, da je ose¬ 
bujni umjetnik. Svjetsko ime stekao je zatim slikama, što ih je 
slikao u Munchenu ['po svojim crtežima iz Turkestana i iz Indije, 
te ih je izložio u Londonu. Kasnije je bio Vereščagin u vojni 
rusko-turskoj g. 1877. i 1878.. pak su njegove slike sa toga ratišta 
obišle sve velike evropske gradove. Imenito su na glasu od tih 
slika: „Šipka-Šajnovo"; „Pred Plevnom"; „Pobjeditelji"; „Na Šipki 
sve je mirno"; „Grobovi na Sipki". Kasnije je Vereščagin ovjeko¬ 
vječio na platnu svojim nedostiživim kistom, svojim shvatanjem, 
svojom zamišlju i izvedbom Napoleonovu vojnu na Rusiju (u 14 
slika). I ove slike obišle su svu Evropu. God. 1869. kupio je po¬ 
znati mecenas Tretjakov Vereščagin ove slike iz Turkestana za 
90.000 rubalja, te ih je poklonio svomu rodnomu mjestu Moskvi. 

Medju ratnim i povjestničkim slikarima znameniti su nadalje 
Charlemagne, Surikov, Plješanov, Sjedov, A. Kotzebue, i mn. dr. 
Slikara prizora iz običnoga života ima bezbroj, a najviše su na 
glasu: Jacobi, Morozov, Rjepin, Makovski, barun Klodt, Trutovski, 
Volkov, Perov, čistjakov, Nevrev, Bogatov, Bogdanov itd. Na glasu 
su još krajoslikari: Šiškin, Klever, Kivšenko, zatim Meščerski, Bo- 
goljubov, Kuindži, Sverčkov i Sudkovski te kipari Antakoljski, Ka- 
menski i Plmenov. 

U autokratskoj državi, Rusija kao što je, ili dolazi svaka po¬ 
buda za napredkom od krune, ili ako je potekla od drugud, može 
pravo uspievati tek onda, kad steče podpore kod krune. To se vidi 

Hoič: Slike iz obć. zemljopisa V.—1. 12 

na svakom polju ljudskoga znanja i napredka u Rusiji. To je razlog, 
da se u razvitku ma kojega znanja i umjeea toliko puta iztiču imena 
Petra Velikoga, Katarine II. itd. Tako treba da govoreći o ruskoj 
glasbi i pjevanju odmah iztaknemo, kako imadu za te grane 
umjetnosti velikih zasluga ruski vladari. Već za Petra Velikoga bi¬ 
jaše u Rusiji kazališt.nih predstava s glasbenom pratnjom. G. 1740. 
bude utemeljena u Petrogradu „dvorska glasbena. kapela“. Za carice 
Elisabete evala je u Petrogradu talijanska opera, dapače u to vrieme 
pjevana je prva opera ruskim jezikom; dakako pri tom je bio samo 
tekst ruski, melodije su skroz talijanske. U to je stekla glasba pri¬ 
jatelja i u širim krugovima plemstva, koje utemelji godine 1772. 
„glasbeni klub" u Petrogradu. Neprocjenjivih zasluga za glasbeno 
shvatanje i naobrazbu ruskoga višega družtva stekla je Katarina II. 
Ona je pošiljala mlade darovite Ruse na svoje troške na nauke u 
inozemstvo, imenito u Italiju, i dozivala mnoge strane umjetnike u 
Rusiju. K tomu je ova znamenita vladarica išla za tim, da se stvori 
domaća narodna slavenska glasba, pak je s toga god. 1785. podigla 
u Petrogradu kazalištnu školu, u kojoj su se mladići i djevojke po¬ 
učavali u instrumentalnoj i vokalnoj glasbi, u prikazivanju, plesu, itd. 
Ipak je još nekoliko vremena proteklo, dok je u glasbi provalio na¬ 
rodni ruski smjer. Za dalji razvitak glasbe u Rusiji vrlo je zname¬ 
nita god. 1802., kad je utemeljeno „filharmoničko družtvo" i čuvena 
„Rudjinskijeva škola za pjevanje". Rusko više družtvo vanredno 
zavoli glasbu. I tako zvana komorna glasba poče se sve više nje- 
njegovati. Umotvorine Havdenove, Mozartove i Rossinijeve postadoše 
popularne u filharmoničkom družtvu, dok Beethoven nije bio to¬ 
liko obljubljen. Rusija postade „eldorado" za glasbenike stranih 
naroda. Umjetnici se bogato nagradjivahu, te je glasovita Cataleni 
koncertujući u Rusiji s punim pravom mogla reći: „le public le plus 
juste et le plus connaisseur". Medjutim sve to je još strana glasba 
i piev, većinom od stranih umjetnika Niemaca, Talijana i Fiancuza 
i u stranom duhu. Od svih stranaca najviše je kapelnik Cavos u 
Petrogradu s uspjehom prenosio u glasbu narodne motive i ruski duh. 
Napokon su u trećoj desetini našega vieka Aleksij Vj er sto vskij 
i Mihajlo Glinka postavili čvrst osnov narodnoj ruskoj glasbi i 
operi. Vj er stovskoga na temelju ruskih narodnih pjesama sastavljene 
opere: „Gospodin Tvjerdovskij" po librettu Zagoskinovom i „Dvanaest 
spavajućih djevojaka" po tekstu Sevirova, zatim „Askoldova mogila" 
takodjer po riečima Zagoskina, i „San na javi" po tekstu Šahov- 

skoga a kasnije „Gromoboj" i „Moskovski earobnik" probudile su 
neobičan zanos po cieloj Rusiji. Napjevi tih opera nikli su upravo 
iz dna duše ruskoga naroda. Najbolji je tomu dokaz, što su u tinji 
čas postali sveobćima: pjevali se u družtvu i na ulici i svirali se 
svuda. Naročito je opera Askoldova mogila vanredno djelovala na 
rusko obćinstvo: u Moskvi bi pjevana u nekoliko godina više od 
300 puta, te je kazalištnoj blagajni uniela preko milijun rubalja. 
Jedino vesele igre Gogoljev „Revizor" i Gribojedovljev „Gore ot uma" 
svojim značajnim tipovima iz života stekle su sličan uspjeh. Još i 
danas napunjuju ruska kazališta Vjerstovskoga opere, osobito „Gro¬ 
moboj" i „Moskovski čarobnik". 

A komu od čitatelja nije bar po imenu poznata Glinkina opera 
„Žizn (život) za carja", koja se i na hrvatskoj pozornici u Zagrebu 
pjeva? Glinka je na putu, koji je Vjerstovskij otvorio, pošao za 
korak dalje, pak je uz ruske upotrebio i srodne no živaknije poljske 
napjeve i tim se primaknuo cilju, da se narodna slavenska 
opera stvori. Glinkina opera pjevana je prvi put u Petrogradu 
g. 1836., pak i danas gospoduje u ruskom opernom repertoiru, a 
prikazivana je i u inozemstvu s najvećim uspjehom. U dramatskom 
pogledu još je znamenitija druga Glinkina opera po Puškinovu 
tekstu „Ruslan i Ludmila" (1842.); iz te opere takodjer izbija čisti 
slavenski duh tako u melodiji kao i u ritmu. Ovom stazom, koju 
su spomenuta dva prva prokrčila, pošli su i sliedeći skladatelji 
ruskih opera, imenito A. K. Lvov (opere „Udina", „Bianka", „Ermo"), 
bar. Vjetinkov („Demon", „Mazepa"), Djuč („Hrvatica"), Villebois 
(„Nataša), Ptrujskij („Paraša"), Artenovskij („Zaporožec"), Dargo- 
mižskij („Svečanost Bakova", „Amalatbeg", „Rusalka). Prvo mjesto 
do Vjerstovskoga i Glinke ide medju ruskim glasbenim velikanima 
A. Ruhinsteina, koji je godine 1859., kad se je razpalo filhar¬ 
moniČko družtvo", utemeljio „rusko glasbeno družtvo". Sav glas- 
beni život Rusije usredotočio se je u to vrieme oko Rubinsteina. 
On je postao svojim zaslužnim djelovanjem na polju glasbe lju¬ 
bimcem petrogradskoga i moskovskoga višega družtva, koje je 
takodjer zasnovalo po uzoru petrogradskom glasbenu visoku školu, 
konzervatorij. Rubinstein je svojim neumornim umjetničkim 
radom obogatio nebrojenim kompozicijama glasbu. Osim glasovitoga 
oratorija „Izgubljeni raj" (op. 50.) uskladio je mnogo opera, od 
kojih se u starijim („Dimitrij Donskoj", „Sibirski lovac", „Ludi 
Tomo" i „Osveta") oslanja o njemačke glasbenike Mendelsohna, Sehu- 

manna i Beetliovena, dok se u novijim drži narodnih, ruskih motiva 
(„Feramori*, „Makabejei*, „Nero* i „Demon* po poznatom pjesmo- 
tvoru Mihajla Lermontova). Poslije spomenutoga trozvieždja na polju 
ruske narodne glasbe najumniji je genijalni ruski skladatelj i van- 
redno duhoviti glasbeni kritik A. N. Sjerov. On je s početka 
sliedio svoga učitelja Glinku u duhu narodnom, ali kasnije pod 
utiskom Listova i Wagnerova smjera pokuša Glinkin slavenski 
glasbeni slog s novo-njemačkim Wagnerovim spojiti. U tom su 
pravcu skladane njegove opere: „Judita*, za koju je sam sastavio 
libretto, zatim „Rognjeda*, koja je kod prve predstave u Petro- 
gradu tako omilila, da mu je car darovao 2000 rubalja i doznačio 
doživotnu penziju; onda „Vražja sila“ i „Taras Bulba*. Protiv Sje- 
rova ustade „mlado-ruska glasbena škola*, koja posve prekinuvši 
s pravilima i predajama zapadno - evropskih skladatelja hoće da 
glasbenu umjetnost prenese skroz na realističku podlogu. Glavni 
su zastupnici ove škole Kjuj (opere „Angelo*, „Vilim Redcliff*), 
N. Rimskij-Korzakov („Snjeguročka“, „Majska noć* po Gogoljevoj 
pripoviesti, „Pskovitjanka*) i G. M. Musorgskij („Boris Godunov*). 
Ova je škola zahvatila i nekoje od starijih skladatelja imenito i 
Dargomižškoga, koji je u tom duhu skladao operu „Kameni gost*. 

U novije se doba kano skladatelji opera odlikuju: Solajskij 
(„Majska noć*), slavni P. I. čajkovskij „(Vojevoda*), N. I. Solovjev 
(„Bakula kurnjee*), Kašperov („Nepogoda*; živući u Italiji napisa 
dvie talijanske opere: „Marija Tudor* „Rienzi*), Salomon („Za¬ 
ljubljeni vrag*, „Karpatska ruža*), D. A. Stoljpin „(Stenka Rasin*), 
Napravnik („Nižegorodjani*) i neki drugi. 

Priedjimo sada od glasbe k pjevanju i to imenito k crkvenom 
pjevanju. Rusi kao i svi Slaveni od vajkada vole glasbu i pjesmu. 
To svojstvo Slavena odaje njihovu mirnu i blagu ćud, jer dobro 
kaže rieč: „tko pjeva, zlo ne misli*. Rusi ne pjevaju samo onda, 
kad su veseli, njima je pjevanje prošlo posve u narav: seljak ili 
radnik uz posao neprestano si pripieva; piev mu rek bi najteži 
posao olakša. K tomu se u Rusiji ta prirodjena ljubav naroda k pievu 
mnogo njeguje. Tu i vojska imade svoje pjevačke zborove, pa kada 
čete idu na vježbu, izlaze i opet ulaze u grad pjevajući. Pripovieda 
se, da je pjesma u srednjo-azijskim vojnama često čudesa činila. 
Kad su u onim pustarama bez vode čete pod žegom sunčanih tra¬ 
kova dugim hodom već sustajale, povratila bi im se predjašnja 
svježost duha, čim su pjevači, po nalogu zapovjednika napried stu¬ 


pivši, poznatu koju narodnu pjesmu zapjevali. Na ovako priredjenom 
narodnom tlu mogao je lako niknuti čuveni zbor Slavjanskoga, koji 
je svojom ruskom izvornošću zadivio cieli zapad. Da, u Rusiji ima 
i u prostoga naroda krasnih grla, koja su u novije doba i dobro 
uvježbana, imenito u Maloj Rusiji, odakle su prije uzimali pjevače 
za carski dvor. Ne samo u velikim gradovima nego i po malenim 
mjestima čuju se u u crkvi kod bogoslužja pjevači svježih i snažnih 
te vanredno uvježbanih grla. Piev je u ruskim crkvama starodavni, 
te u bitnosti dopire nepromienjen do vremena Jaroslava Vladimiro- 
vića t. j. do XI. vieka. 

Pokrštena Rusija dobila je slavensku knjigu sa juga, iz Bu¬ 
garske, koja joj je po blagoviestnieima dala takodjer crkvene knjige. 
Uz Bugare došli su iz Bizanta Grci, redovnici i umjetnici; a i 
obratno Rusi su pohadjali Bizant i Atos. Ovim se je putem i 
crkveni piev u Rusiji udomaćio i ustalio. Kako je u cieloj iztočnoj 
crkvi glasba izključena od bogoslužja, bijaše pjevanje sve do dobe 
Jaroslavljeve recitativ bez kadeneije za riedko više od dva glasa, 
izvadjan obično jednim pjevčikom zvanim domestik (od grčke rieči 
SooicTTiao;). Domestik je liturgijske pjesme uz pratnju ostalih pjevčika 
ili puka po ovom ili onom napjevu samo s kvintom ili bassom 
(„basso continuo*) u jednom glasu pjevao, jer je crkveni piev 
bio melodičan, te ga je domestik samo ljepšao različitim varija¬ 
cijama i prielazima glasova. Taj najstariji piev pridržan je u samo¬ 
stanima, imenito u kijevskoj pečerskoj lavri, gdje svojom veličajnom 
jednostavnošću i starinom na svakoga, koji ga sluša, vanredno dje¬ 
luje. Taj se je piev caru Aleksandru I., kada je god. 1816. bio u 
Kijevu i u lavri pribivao službi Božjoj, tako dopao, da je izdao ukaz, 
po kojem se ima ondje u svojoj starodavnosti nepromienjen sačuvati. 

Nu nije tako bilo u svim crkvama od starine. Pod knezom 
naime Jaroslavom bijaše u rusku crkvu uveden troglasni piev Ivana 
od Damaska; ali se je tečajem sliedećih viekova tako izvrgao bio, 
da ga je u XVII. stoljeću ruski patrijarha, veliki reformator ruske 
crkve Nikon odredio reformovovati. Sam prijatelj grčkoga i kijev- 
skoga pieva dozva iz Carigrada arhidjakona Meletija, da uči pjevanje 
crkveno; a iza deset godina izadje na svjetlo nauka o pievu Niko- 
laja Diletskoga. Nikon je dao sastaviti sborove dobrih pjevača, mjesto 
grčkih nota (zvanih u Rusiji „krjuke*) uveo zapadno-evropske, pak 
je i zapadno-evropskim motivima mjestimice osvježio piev Ivana od 
Damaska. I ova je novotarija probudila u strogim pravoslavnima 

veliku zlovolju, pak se još danas ruski starovjerci služe starim 
krjukama. No zapadni upliv nije prestao djelovati i na ruski crkveni 
piev, veliki napredak glasbe na zapadu i ondje se je odrazivao. Za 
Cara Feodora razliegali su se prvi put u ruskim hramovima zvu¬ 
kovi višeglasnih napjeva, a obćenitim je postao taj piev tek za ve¬ 
likoga reformatora i ljubitelja zapadnih uredaba cara Petra Velikoga. 
U tom pitanju podupirao ga je prosvietljen i glasbi vješt episkop 
Teofan Prokopovič. Na zapad budu odaslani ruski pjevači, da se 
ondje usavrše. Teofan predloži caru, da se sastave takovi pjevački 
zborovi glavno za sv. sinod ili tako zvani sinodalni zborovi. Sam je 
car dao za dvorsku crkvu sastaviti takav zbor. Ali uza sve to nije 
se mogao razviti domaći ruski crkveni piev, već bijaše ovaj puko 
oponašanje zapadnoga imenito talijanskoga. Kad je za carice Elisa- 
bete pozvano bilo u Rusiju mnogo stranih umjetnika (Raupach, 
Aray, Salieri, Stratzer), postao je utjecaj talijanske i njemačke glasbe 
na crkveni piev još odlučniji. U njihovoj se školi izučiše Račinskij 
i Berezovskij, potonji učitelj pjevanja. Dvorski pjevači bijahu ve¬ 
ćinom Malo-Rusi, kojih gibak i čist glas bijaše prikladan prilago¬ 
diti piev talijanskomu slogu. Ljubiteljica glasbe carica pozivala ih 
u dvor, držana su oratorija. Carica Katarina II. proslieđila je taj 
pravac. Ruski skladatelji postali su oduševljeni sljedbenici slavnih 
talijanskih i njemačkih maestra. Pod tim uplivom odgoji se i ruski 
„Palestrina" Bartnjanskij (1751.—1825.), koga je carica oda¬ 
slala u Italiju, da se u glasbi usavrši. On je zatim kano domaći sin 
osobito razširio talijansku glasbu u Rusiji. Sastavio je 85 crkvenih 
koncerata četveroglasnih, 10 za dvojake zborove i liturgiju troglasnu. 
Unatoč talijanskomu uplivu opaža se, kako vještaci tvrde, u kompo¬ 
zicijama Bartnjanskoga dosta ruske domaće primjese, a hvali se 
harmonizacija, te jedrost i čuvstvenost napjeva navlastito u njegovu 
„hvalospievu kerubina”. čuveni povjestnik Schlozer bijaše vanredno 
zanesen ruskim crkvenim pievom, koji je za svoga boravka u Petro- 
gradu (1761.—1765.) slušao u carskoj dvorskoj crkvi iz grla od 
stotine umjetno uvježbanih pjevača. On piše: „Takovo pjevanje od 
tako velikoga (12 bassa, 13 tenora, 14 alta, 15 diskanta i preko 50 
mladjih učenika) i uvježbanoga zbora ozvanja se neizrecivo veličan¬ 
stveno. To su najmiliji glasovi (ne ženski ili uškopljenički), pak 
ujedno najsilniji. Pulpiti, pred kojima stoje basiste, tresu se. Tako 
veličajan zbor nisam u Italiji nikada čuo.“ Uz Bartnjanskoga slavi 
se od starijih ruskih skladatelja Dakterev, a od stranih Sarti. Me- 


djutim ipak nije na sreću slog talijanski proniknuo u prvotni piev 
crkveni. Ovaj je ostao cjelovit, jer nije služio temom za druge tvorbe, 
te se s toga reći može, da se još u svom prvobitnom stanju nalazi; 
a sačuvao se je u crkvenim knjigama. Doskora dodje mu u pomoć 
reakcija protiv novotarije. Već car Pavao I. zapovjedi ukazom go¬ 
dine 1797., da se u crkvama samo starinski piev goji, te je i sin 
mu Aleksandar I. naložio, da se u dvorskoj crkvi samo stari piev 
izvodi. A da bi se u cieloj Rusiji u tom pravcu radilo, dao je pod 
Nikolom I. sv. sinod tekst i napjeve crkvenih pjesama pregledati i 
udesiti ih prema starinskomu pievu crkvenom, te ih je u „kino¬ 
logiju” t. j. pjesmovniku u više svezaka na svjetlo izdao. Od novijih 
umjetnika na polju crkvene glasbe i pieva slave se Davidov, Ko- 
zlovskij, Naumov, Turčenjev, Lvov itd. Ovaj posljednji stekao je 
svojim skladbama svjetski glas. Kod svih stolnih crkva u Rusiji, u 
svim ovećim gradovima posebni su crkveni zborovi, da goje crkveni 
piev. Imade ih pače u velikim gradovima i više kao što n. pr. u 
Moskvi metropolitski, akademički, sinodski, sveučilištni itd. Imade 
i velikaša, koji si drže posebne pjevačke zborove, kano što u Moskvi 
knez Golicin, grof Razumovskij, Beketov; u Petrogradu grof Šere- 
metjev itd. Crkveni piev goje takodjer glasbena i pjevačka družtva 
i akademije. U Moskvi na pr. obstoji „obščestvo ljubitelej crkov- 
noga penija”, koje razpisuje nagrade za kompozicije na crkvene 
tekstove. A svi nastoje sada ponajviše, da se starodavni piev u 
svojoj čistoći uzpostavi. Prije nego li se razstanemo s crkvenim 
pievom, spomenimo jednu crkvenu svetkovinu u pravoslavnoj crkvi 
u Rusiji, kod koje veličanstveno pjevanje tako silno djeluje na sva¬ 
koga, koji ga je čuo, te ga ne će nikada u životu zaboraviti. To 
je svetkovina pravovjerja. 

češki pisac Drag. Havliček opisao je tu svečanost u jednom od Krernlj- 
skih sobora ovako: Skladno zborno pjevanje, koje na mahove iza svake kitice 
zamukne, ozvanja se nedoglednim soborom, u kojem se natiskalo silno ljudstvo 
glava do glave U to na jedanput zatutnji sa tornja Ivana Velikoga orijaško 
zvono i za tren zazvone stotine većih i manjih zvona nebrojenih moskovskih 
crkava; pjevanje zamukne, troja se vrata na ikonostasu otvore i laganim do¬ 
stojanstvenim korakom ulazi svećenstvo u crkvu, šarena povorka puna sliko¬ 
vitih zlatom i srebrom izvezenih odiela, po kojem se bliešti biserje i drago 
kamenje. Metropolita se posadio na uzvišeni priestol; pred njim posjedali su u 
dva reda episkopi i arhimandrite, ugledne prikaze sa dugim sieđirn bradama, 
a iza ovih se postavilo niže svećenstvo bielo i crno, ono u slikovitom na ka¬ 
toličke „pluviale” sličnom odielu, a ovo u crnom odielu sa visokim kamilavkama 
na glavi. Na to stupi napred arhidjakon i čita odabrano mjesto iz sv. pisma 

Kad zatvori svetu knjigu, zavlada čitavom crkvom grobna tišina. Na to se rek 
bi poozbilji cielo biće arhidjakonovo, to on jakim i što je moguće dubljim glasom 
progovori ovako: „Tko se svjetlu božanske istine uzprotivi i tminu svoje duše 
širi u narodu" - i nadoda zatim iza male stanke gromovnim glasom : „Bio 
proklet! Bio proklet! Bio proklet!" Na to počne arbidjakon: „Tko, ako mu je 
život i duša njegove braće povjerena, ne radi njima na spas već na propast, 
bio proklet" — a svi svećenici ponove tri puta: „Bio proklet!" Na to opet arbi¬ 
djakon nastavi: „Tko svojoj domovini u vrieme nevolje, koju šalje na nju ruka 
Gospodnja, ne biti u pomoć, bio proklet!" I opet se ozvanja po tri puta ote¬ 
gnuto i muklo: „Bio proklet!" — „Tko bi se protiv svoga naroda na toliko 
zaboravio, te bi tudjincu, koji bi našu domovinu nastojao uništiti, pomogao i 
povećavao poniženje i sramotu svoje vlastite krvi, kao što je učinio Ivan Ma- 
zeppa, bio proklet!" Tu se orio jaki glas arbidjakona poput groma prostranom 
crkvom i kano da je još koji čas lebdio nad glavama drhćućega puka. I svi 
častni episkopi sjetno podigoše siede glave i zavikuuše: „Bio proklet! Bio 
proklet! Bio proklet!" Ledena me je drhtavica spopala, kad sam tiho po¬ 
navljao njihov „Bio proklet!" I tako je prošao arbidjakon sve pogrješke, griebe 
i prekršaje, koje može čovjek počiniti protiv Boga, ljudi i domovine, nabra- 
jajuć ib redom i počinjući ih uviek sa: „Tko ..." i uviek đodavajući kletvu, 
koju bi episkopi podignuvši se sa svojih sjedala tri puta ponavljali. Arbidjakon 
bi sve objavljao jakim dubokim basom; njegov „„Bio proklet"" pričinjao mi 
se je, kano da je od gnjeva i mržnje pred izrečenim griekom naglo ga pro¬ 
klinjao; mirni pak slabi mnogoglasni odgovor episkopa, koji su kletvu tri puta 
ponavljali, činio se je kao nepromjenljiva osuda iza zreloga razmišljanja, i kano 
proklinjanje nevidjenib prekršaja jednoglasnim zaključkom cieloga vieća . .. .“ 

Drugi dio obreda posvećen je uspomeni znamenitih ljudi. Iza svakoga 
imena slavi djakon pjevajućim glasom sve zasluge dotičnoga narodnog veli¬ 
kana, na to iza male stanke doda „Vječnaja pamjat". I episkopi ponove uviek 
tri puta „Vječnaja pamjat". „Sakupljeni pobožni puk bijaše razdragan čujući 
imena velikih svojih ljudi, te po tiho uviek ponavljaše ime onoga, kojega bi djakon 
spomenuo; tako se je činilo kano da je dub onoga zaslužnoga zemljaka lebdio 
nad cielom bogoljubnom skupštinom. Mnogi dizahu svoju djecu u vis, da bi vi¬ 
djela na svoje oči ugledne episkope, koji ustajuoi sa svojih sjedala dovikuju 
„vječno spominjanje" zaslugama velikih narodnih ljudi. Da uzmogneš prosu¬ 
diti, kako silno djeluju ovakove rieči iz usta episkopa, treba da znadeš, s ko¬ 
likim strahopočitanjem susreće narod svoje episkope, poštivajuć ih tako rekavši 
za života kao svetce, jer su svojim ponašanjem, mirnim, uzornim, nesebičnim 
životom vriedni u istinu svake hvale." 

Ovako se slavi spomen i zaželi vječna pamjat ljubimcu na¬ 
rodnomu gradjaninu Mininu i knezu Požarskomu, Petru I. „veli¬ 
komu proširitelju i promicatelju domovine", vojnicima, „koji su 
pali braneći domovinu protiv navale obologa franačkoga osvajača" 
i mnogim drugim. Na to sliedi treći i posljednji dio svečanosti, 
želja „Mnogaja ljeta". Niz onih, kojim se tako čestita, odpočinje se 
imenom carevim, čim djakon jakim glasom zapjeva caru „Mnogaja 

ljeta” a episkopi tri puta ponove, zagrme vani topovi i oglase se sa 
tornjeva sva zvona. Na to se zapjeva „Mnogaja ljeta” napose sva¬ 
komu članu vladalačke kuće, zatim eielomu svećenstvu, činovničtvu 
i pobjedonosnoj hrabroj vojsei. Episkopi ponavljaju po tri puta 
želju djakonovu, a na to čitav zbor pjevački vrlo ljubkim napjevom 
pjeva „Mnogaja ljeta”. Prisutni svećeniei, činovnici, vojnici itd. duboko 
se poklone, kad se spomene njihov stalež. Kada napokon djakon zatva¬ 
rajući knjigu zapjeva „I svim vam, pravovjernomu ruskomu narodu 
mnogaja ljeta” — prigiblje se i klanja sav bogoljubni puk veselim 
srcem svojim episkopima, koji ponavljaju po tri puta želju djakonovu. 

Ovakove svetkovine davaju ti zgodu, da duboko prodreš u 
karakter ruskoga naroda, Što ti inače nije tako lako kod drugih 
zgoda. Da, ovakove svetkovine razjašnjuju ti bezprimjerno rodo¬ 
ljublje i neobičnu požrtvovnost, kojom Rusi nadkriljuju sve druge 
narode. „Što je”, kliče njemački putopisac, „ma i veliki uspjeh sa¬ 
kupljanja za dobrotvorne svrhe u nas prema požrtvovnosti i darežlji¬ 
vosti Rusa, gdje priprosti nenaobraženi trgovac u plemenitom zanosu 
stotine tisuća rubalja na oltar domovine polaže! Ali s druge strane 
treba da se zapitamo: kako slavimo mi naše velike muževe a kako 
ih slavi Rus? Mogu li se svi naši spomeniei od mramora i mjedi, 
koje smo našim velikim muževima podigli, s onim poštovanjem iz- 
poređiti, s kojim se u Rusiji na posvećenom mjestu još po slije sto¬ 
ljeća „pred sakupljenim narodom djela njegovih ljubimaca veličaju?” 
To je pravo značenje rieči „Vječnaja pamjat”; „to je” kaže Havliček 
„blažena neumrlost medju svojima zemljacima.” I doista, gdje bi se 
našao ma samo jedan jedini mladić, koji ne bi bio gotov, da sve 
poduzme i da ma Bog zna što trpi za takovo spominjanje svoga 
imena — koji bi si možda razmišljao, da svoj život, sve svoje i 
najmilije dade za domovinu, kad je siguran, da će jednom nad 
prahom njegovih kosti dostojanstveni starci srebrnih vlasi pred či¬ 
tavim narodom njegovomu imenu i njegovim djelima zaželjeti vječnu 
uspomenu.” 

* 

* * 

Njemački pisac, koji je više godina proživio u Rusiji i dobro 
proučio napredovanje Rusa na svakom polju ljudskoga znanja i 
umjeća, već je u prijašnjem deceniju preneražen nad tolikim na- 
predkom ruskoga naroda, pak s toga pozivlje svoje suplemenike, 
neka se zamisle u taj neobični kulturni proevat susjednoga ruskoga 
carstva. Ova opomena Niemca svojim zemljacima glede Rusije vrlo 


je zanimljiva, pak ćemo ju ovdje spomenuti. On piše od prilike 
ovako. U Njemačkoj su do sada ili slabo pratili napredak Rusije 
ili pak dosljedno nisu htjeli ništa da čuju o slavenskom svietu. Po 
tom su sretno došli Niemci dotle, da naobrazovani krugovi u Fran- 
cuzkoj i Englezkoj danas bolje poznaju Rusiju i njezine kulturne 
prilike nego li susjedna država Njemačka. U onim su zemljama 
Anatole Leroy — Beaulieu, A. Rambaud, Louis Leger, Murckinson, 
Ralston i D. Mackenzie Wallace i mn. dr. podali svojim zemlja¬ 
cima velika djela, da ih što bolje upoznaju s orijaškom slavenskom 
državom. Uzalud tražiš takovih objektivnih i znanstvenih radnja u 
Njemačkoj, gdje u svojoj sljepoći na toliko omalovažuju slavenski 
sviet, da bi ih najednom moglo neugodno iznenaditi opažanje, da 
su naši iztočni susjedi u razvitku čovječanstva onaj faktor, s kojim 
treba da se drugčije računa, nego li se je to do sada mislilo. Istina 
Slaveni su u obće nekoliko godina kasnije, a Rusi medju njima go¬ 
tovo najkasnije stupili u kolo kulturnih evropskih naroda. Ali odatle 
se ne može zaključivati, da su Slaveni manje sposobni za kulturu 
nego li Romani ili Germani. Pita se tu, da li su Slaveni, pošto su 
došli u prilike, da se mogu baviti kulturom, imali volje i sposob¬ 
nosti, da se posvete kulturi i da li su na polju kulture polučili 
uspjehe? Tko smije danas o tom sumnjati? Jer se u Njemačkoj 
do najnovijega vremena nisu poznavali neobični uspjesi ruski na 
kulturnom polju, dakako nisu se mogli ni priznavati. No ruski 
jezik, koji u istinu Niemci težko uče kao što u obće sve slavenske 
jezike, nadalje strana ćirilska azbuka ne bi nas smjela sprečavati, 
da upoznamo znamenite uspjehe ruskoga naroda na kulturnom polju. 
Minula su vremena, kad su samo stranci u Rusiji bili predstavnici 
znanosti i napredka: medju muževima, koji danas u Rusiji prvu 
rieč vode u svim granama ljudskoga znanja i umjeća, iztiču se naj¬ 
više prava ruska imena. Gotovo je smiešno, kad se gdjekada čuje 
glas u nas, da bi se Rusi, da olakšaju duševno obćenje s drugim 
narodima, odrekli ćirilice i uveli latinicu u svoju knjigu. Narod, koji 
broji preko 80 milijuna, može bez brige rabiti svoje posebno pismo 
i mirno čekati, dok prilike prisile susjede, da uče njegovo pismo. 
— Ovo se je nagovieštanje njemačkoga pisca medjutim već izpu- 
nilo, jer razboritiji Niemci u naše doba marljivo uče ruski i s ve¬ 
likim počitanjem govore o napredovanju Rusije. Oni priznavaju, da 
kao što je osebujno pismo slavensko, isto tako je posebna, izvorna 
i snažna ta kultura ruska, koja će jednom preporoditi čovječanstvo. 

I u englezkoj se štampi sve jače utvrdjuje misao, da slavenski 
sviet elementarno raste i napreduje i da mu pripada budućnost. „Pre¬ 
porod ljudskoga roda, koji ne može uspjeti ostarjelome germansko- 
romanskome svietu, čeka Slavene poimence Ruse,“ pisao je onomadne 
G. Wachsburne u Contemporary Review-u. čitajući ovakove izjave 
nehotice se sjećaš velikog filozofa XVII. vieka Leibnitza, koji je 
prorekao, da će jednom moskovska velika kneževina zaprietiti svemu 
svietu. A nije li Napoleon Veliki jednom zgodom na otoku sv. Helene 
izjavio bojazan, da će ciela Evropa biti ili niz narodnih republika 
ili će utonuti u ruskom carstvu? A nije li i španjolski državnik 
i slavljeni govornik Castelar onomadne upozorio suvremeni sviet 
na ogromnu sjenu Rusije, dok još sjedi i počiva, a kolika li će 
tek biti, dok ustane i krene na posao da izvrši svoj poziv, te oži¬ 
votvori oporuku Petra Velikoga ? Danas se znade, da oporuka Petra 
Velikoga u istinu ne obstoji, već je nastala u mašti nekih držav¬ 
nika od straha pred napredkom Rusije. Mi smo naveli ovdje 
nekoliko nazora velikih umova o budućnosti Rusije samo zato, da 
se uvjerimo, kako se već od vremena Petra Velikoga priznaje zna¬ 
menitost velike ruske države. 

Spomenimo još na koncu ovoga poglavlja o duševnoj kulturi 
ruskoga naroda neke značajne običaje i praznike narodne. 
Rusi imaju mnogo običaja, koji su čisto njihovi, i koji se po tome 
mogu smatrati kao obilježje njihove narodnosti. Mnogi od tih obi¬ 
čaja imaju svoj postanak u vjeri, bilo staroj poganskoj bilo u 
kršćanskoj; drugi su se opet razvili iz porodičnih i đružtvenih pri¬ 
lika i odnošaja, koji su vladali u Rusa još u ono doba, dok su svi 
Slaveni bili na okupu u južno-zapadnoj Rusiji. Dakako, kao kod 
sviju naprednih naroda, tako će i kod Rusa s vremenom pravi 
narodni život pun poezije zamieniti svagdašnja proza velegradova 
sa svojom grozničavom žurbom i pohlepom za zaslužbom i dobitkom 
i sa svojim radničkim robovanjem, kao što se to već sada u nekim 
obrtničkim selima opaža. To su medjutim za Rusiju posve sporadični 
pojavi. Tu je još gotovo sav narodni život zadržao svoje prastare 
navike i običaje, kao što svjedoče narodne pjesme, narodne svečanosti 
a recimo i mnoga praznovjerja. Kako su Rusi vrlo nabožni, zanim¬ 
ljivo je motriti, da su se kod njih zadržali mnogi običaji, boji 
potječu iz poganskih vremena. Primivši naime kršćanstvo, Rusi ne 
samo da se nisu odmah razkrstili sa svojom starom vjerom, već im 
je ona dugo i dugo namirivala pravu vjersku potrebu, dok je nova 

vjera bila primljena samo izvanjski u nekim obredima. — Bilo je 
tako i kod drugih naroda. — Tragovi se stare poganske vjere opa¬ 
žaju u ruskoga naroda i dan danas poslije toliko viekova u mnogim 
vjerskim običajima, koji se tečajem godine prigodom kršćanskih 
praznika vrše. Što više, stara je vjera tako duboko bila uhvatila 
korien u naroda, da su se imena nekih starih božanstva preniela 
na kršćanske svetce i blagdane, što se je održalo do dana današnjega. 

U pogansko doba svaka je ruska kuća imala po jednoga svog 
domaćeg boga, kućnoga zaštitnika, a tako i svako selo. Tim su se 
bogovima prinosile žrtve, da bi zaštitu svoju vršili voljnije i milo- 
stivije. Primivši sv. krst Rusi se nisu mogli razstati naročito s ovim 
domaćim bogovima, s kojima su se kroz duge viekove tako rekavši 
srasli bili. S toga prenesoše ove svoje kućne bogove iz poganstva 
u kršćanstvo. Mjesto kućnoga boga stare vjere poče svaka kuća 
slaviti onoga svetca nove vjere, koji je pao u dan, kada se bijaše 
ona kuća pokrstila, a slavila ga isto onako, kako je slavila i staroga 
svog zaštitnika. Prema tomu i danas u Rusiji svaka ruska kuća, 
bilo u selu bilo u gradu, slavi po jednoga svetca kao svoje krstno 
ime. Njemu se ona moli i žrtvu mu čini; njime se najčešće zaklinje 
i preko njega se nada dobiti ono što od Boga želi. Krstno je ime 
svetkovina kućna, porodična; ono ostaje od koljena do koljena i 
mienja se veoma težko: zato se smatraju kao rodjaei svi, koji slave 
jednoga istog svetca. Najviše se slavi sv. Vladimir, sv. Nikola, 
sv. Aleksandar, zatim sv. Ivan, sv. Andrija, sv. Arangjel i sv. Gjurgje. 
Kao što svaka kuća u Rusiji slavi po jednoga svetca u godini, tako 
i svako selo ima po jednoga, koga slavi da ga zaštiti od suše, od 
poplave itd. i da mu donese rodnu godinu. Takova seoska slava 
(u Srba „ zavetina “) slavi se kod Rusa redom tri dana. 

U Rusiji ima nadalje praznika ili svetkovina obćenarodnih, 
koje u isti dan eieli narod slavi i svetkuje. Po načinu pak kako 
se ti praznici svetkuju, po običajima i po obrednim pjesmama tom 
zgodom sudeći, nesumnjivo je, da i ovi praznici i običaji kao god i 
krstno ime dolaze iz starine mnogo ranije od kršćanstva, i da su 
se oni, i ako pod drugim imenom, slavili još u pogansko doba. 
Ovo je tim vjerojatnije, što se nekoji od tih praznika svetkuju kod 
svih Slavena sličnim načinom. Poglaviti ti praznici u svezi su 
s prirodnim pojavima ponajpače sa suncem, boje su stari Slaveni 
u velike štovali pod imenom Daždboga, sina Svarogova i Perunova. 
Mnogi običaji prigodom božičnih blagdana opominju nas na prvi 

praznik Daždboga („kračuni") u doba zimskoga suncovrata. Iza 
toga je znamenit svetak „Bogojavljenje" svećenje vode ili Jordanska 
svetkovina (si. 42.), koja se osobito svečano slavi po cieloj Rusiji 
a imenito u Petrogradu na Nevi, jer toj svečanosti pribiva car sa 
cielim dvorom. — S proljeća je znamenita svetkovina u cieloj Rusiji 
„semik" zvana. Ovo je u prvom redu svetkovina seoske ženske 
mladeži. Djevojke podju u šumu, natrgaju mladih breza, nakite ih 
viencima i vrpcama, te ih pjevajući pjesme nose selom i poljem. U 
nekim gubernijama imenito u Moskovskoj i Rjazanskoj savijaju 
djevojke mlade breze poput okrugloga okvira, kroz koji se onda 
cjelivaju govoreći: „Mi se hoćemo cjelivati, biela golubice, da 
budemo uviek dobre prijateljice." Semik-svetkovina je za mlade 
djevojke osobito s toga znamenita, jer ta dan spada medju one, 
kada mogu djevojke od nevidljivih sila saznati svoju budućnost. 
Taj dan naime bacaju djevojke pomnjivo savijene vienee u vodu; 
pliva li vienac mirno, znak je, da će se ona djvojka, čiji je vienac, 
one godine udati; potone li pak vienae, znak je, da se ne će one 
godine udati, ili ako se uda, da će obudoviti. U drugim opet kra¬ 
jevima ne bacaju se vienci u vodu, već ih djevojke vješaju u šumi 
na grane drveća. Zatim dolaze češće u šumu, da vide, da li je još 
vienac na svome mjestu. Ako ga nestane, smatra se zločestim znakom: 
ona djevojka ne će se ove godine udati, ili po drugom tumačenju — 
one će godine umrieti. U pogansko doba svetkovala se je semik- 
svetkovina u Čast šumskomu bogu. S proljeća, kad bi se drveće 
prvim lišćem okitilo, slavile bi šumskoga boga djevojke, jer su one 
diljem ciele godine najviše bivale u šumi. Dok bi žene i muževi 
radili na polju, djevojke bi gotovo čitav dan sprovadjale u šumi 
sabirući jagode i gljive ili pletući vienee. Šuma i njezin gospodar 
šumski bog imadu s toga za seoske djevojke mnogo veću zname¬ 
nitost nego li za ostalo žiteljstvo, a vienci, što ih na drveće vješaju, 
jesu žrtveni darovi, koje su nekoć njihove poganske sestre donosile 
šumskomu bogu. 

Nadalje treba da osobito iztaknemo kod Rusa najveseliji praznik 
„maslenieu" (naše poklade) u oči korizme. U pravoslavnoj crkvi 
vrlo su strogi posti, a ruski se narod točno drži crkvenih propisa. 
On posti 7 tjedana prije Uzkrsa, 3 tjedna i 4 dana za apostolskih 
postova, imenito u slavu sv. Petru i Pavlu; zatim on posti 15 dana 
(od 1-—15. kolovoza) Marijinih postova, 30 dana prije Božića i 
povrh toga svake sriede i petka. Pomislimo li na tolike postove, 

nemojmo se čuditi, što u oči najvećega korizmenoga posta, koji 
traje 50 dana, hoće narod da se donekle unapred odšteti, te spro¬ 
vodi čitavih osam dana u veselju i gostbama. Dakako u gradovima 
nije tako bučno kao na ladanju, kako nam pokazuje slika 43., ali 
i gradski žitelji ne dadu si oteti toga veselja. Ta „maslenica 11 je 
po nazoru Rusa obćeniti svesvjetski praznik. Tko bi izbrojio razna 
imena, kojima Rus nazivlje taj praznik. „Maslenica" je nećakinja 
„semika" proljetnoga praznika, ona je „čestnaja, veselaja i širokaja 
nedjelja"; ona je „sestra tridesetero braće" i „unuka 40 baba", 
„kćerka triju majka"; „tielo od papira sa ustima od šećera" itd. 
Pače i svaki dan u tjednu maslenice ima svoje posebno ime kao 
„lakomka, „široki" ili pak „prošćalni den". Sva ova imena svjedoče, 
da je taj tjedan posvećen veselju i to u ono vrieme, kad se iza 
duge zime amo tamo pomaljaju prvi znaci nastajućega proljeća. 
Dok Rus prigodom svakoga drugoga praznika pita tajanstvene sile 
za budućnost — kakova će biti žetva, da li će se ženiti itd. — 
ovoga tjedna na praznik „maslenice* ne brine se on za sve to, jer 
taj praznik posvećen je samo zabavi i veselju. 

Dok je Božić više blagdan djece, Uzkrs je glavni kršćanski 
blagdan, te se u Rusiji vanredno svečano obavlja i to uzkrsnuće u 
crkvi slavi se u 12 sati u noći. Najveća je svečanost u Petrogradu, 
gdje i car sa dvorom prisustvuje crkvenoj slavi. Iza toga je prvi 
praznik Gjurgjev dan. Sunce je do ovoga dana došlo do tolike 
visine na nebu, da je priroda poimence bilinstvo več oživjelo. 
Najviše običaja i gatanja, što se toga dana vrše, tiču se zdravlja 
kućne čeljadi, zatim zdravlja stoke i obilatosti joj u mlieku, pak 
budućnosti momaka i djevojaka. Po dalekom ruskom carstvu raz¬ 
noliki su običaji na Gjurgjev dan prema dotičnim podnebnim pri¬ 
likama. — Običaji na Ivanj-dan u Rusa kao i u drugih Slavena 
potječu od poganskoga ljetnoga praznika. Kao što je poznato, nekoliko 
dana pred praznikom sunce dostigne na nebu najveću visinu (ljetni 
suncostaj). Stari su Slaveni tom zgodom slavili slavu sunca i nje¬ 
gove najveće jakosti (kriesovi, ivanjsko cvieće). 

Mi smo spomenuli, da ruski narod doduše mnogo puta na 
godinu vrši stroge poste, ali vidjeli smo takodjer iz ovoga kratkoga 
priegleda narodnih praznika, da imade narod i mnogo dana veselja 
i zabave. Priznajmo dapače, da je tih dana za zabavu i uživanje i 
previše. Velik broj praznika, za kojih se ništa ne radi, ne prija ni 
malo razvitku narodnoga gospodarstva. Praznici, koji traju po 8 dana, 


SI. 43. „Maslenica" u Bielo-Rusa. 

kao na pr. „maslenica* imaju tu posljedicu, da seljak plandujući 
po više dana nema prave volje za rad i kad minu praznici, a to je 
gdjekada baš u takvo vrieme, kad bi se morao sav posvetiti težitbi 
tla. Bilo je prije i na zapadu u katoličkoj crkvi mnogo više praznika, 
ali je crkva njihov broj smanjila upravo s toga, da narod što više 
prione uz rad. U Rusiji, gdje se narod tako žilavo drži starih običaja, 
težko bi se uspjelo, da se i pokuša smanjiti broj praznika. Ima 
jedan praznik u Rusa, koji nam najbolje svjedoči, kako se ukočeno 
drži narod starih navika: to je praznik mrtvih, tako zvana „trizna“ 
(naš Dušni dan), koja se ljeti obržava. Kako se taj praznik drži u 
Rusiji, sigurno je običajan još iz poganskih vremena, te ga kršćanstvo 
kroz tisuću godina nije moglo promieniti. Da se u spomen pokojnika 
na njihovim grobovima obdržavaju prave gostbe, gdje se jede i pije 
kadkada i preko mjere, ne samo da se ne slaže sa našim nazorima, 
nego se čini mnogima upravo oskvrnućem posvećenoga mjesta, gdje 
počivaju pokojnici. Za Ruse, kao što nam taj praznik svjedoči, 
vriedi više nego li za koji drugi narod riee slavnoga Puškina, da 
je navika pravi despot ljudi. 




Hoi6 : Slike iz obć. zemljopisa V.—1. 

VII. 

Državno uredjenje. Crkva. Vojničtvo. Staleži. 

Absolutna vlast careva. — Krunitbene svečanosti ruskoga cara. — Carska kan¬ 
celarija. — Državno vieće, ministri, senat i sveti sinod. — Razdioba ruske 
države na gubernije. — Površina i broj žiteljstva u evropskim gubernijama. — 
Gubernije se diele na okružja, a ova se razpadaju na gradove i ladanje. — 
Ruska crkva i svećenstvo. — Parohijalno svećenstvo ili crno. — Kaludjeri ili 
bielo svećenstvo. — Lavre i obični manastiri. — Dohodak i veliko bogatstvo 
ruskih manastira. — Glasovita Pečerska lavra u Kijevu nad zemljom i pod 
zemljom. — Razkolničtvo u ruskoj crkvi. — Vojničtvo. — Kopnena vojska. — 
Mornarica. — Staleži. — Plemstvo. — Gradjani. — Seljačtvo. 

usija je absolutna država. Ruski je car neomedjeni samodržac, 
imperator, koji nije nikomu na zemlji odgovoran za svoje Čine, 
nego ima vlast i silu da svojim državama i zemljama vlada kao 
kršćanski vladar po svojoj volji i uvidjavnosti. Car je ujedno glava 
crkve. Njegova je osoba sveta i nepovrediva. U njemu je usredo¬ 
točena najviša zakonodavna i izvršujuća vlast. On je vrhovni gospo¬ 
dar vojske; sudačke se odluke vrše u ime carevo, on jedini ima 
pravo pomilovanja. Kućne i temeljne državne ustanove zabranjuju 
vladaru državu dieliti ili primiti krunu, po kojoj bi morao stolovati 
izvan ruskoga carstva. Nadalje je po istim propisima glede nasljedstva 
načelno odredjena „primogenitura" najprije mužke a zatim ženske 
loze, ali tako, da svaki vladar sam imenuje svoga nasljednika. 

Car i carica mora da su vjere grčkoiztočne. članovi vladalačke 
kuće zovu se veliki knezovi i kneginje. Nasljednik priestolja po¬ 
staje punoljetnim s navršenom 16. godinom. Za malodobnoga cara 
upravlja državom posebno povjerenstvo, ako ne bi pokojni car na- 
1 očito odredio skrbnika ili regenta. Kad car nastupa priestolje, nema 
posebnih obreda. Krunitba pak ruskoga cara, koju nam prikazuje 
slika 44., obavlja se starodrevnim slavljem i sjajem u Moskvi. Uspen- 

skij sobor u Kremlju, kojega nam unutrašnjost prikazuje slika 45.* i 
o kojem ćemo još kasnije više toga spomenuti, najglasovitiji je medju 
svim crkvama ne samo Moskve nego ciele ogromne ruske države, 
jer se u njemu već od 300 god. krune ruski carevi. 

Pomislimo li, kako je duboko i ćvrsto čuvstvo i osjećaj mo- 
narhički uvriežen u srcu ruskoga naroda, onda ćemo moći prosu¬ 
diti, koliki ugled mora da uživa kod ruskoga naroda taj bram, u 
kojem carska vlast i moć krunitbom i pomazanjem dobiva božansku 
posvetu. Ta svemoć i veličanstvo ruskoga samodržea ne prikazuje 
se nikada nigdje u većem sjaju i slavi nego li kod krunitbenih 
svečanosti, kojima je pozorište Uspenskij sobor. 

Kremlj se je za tib svečanih dana posve preobrazio, gotovo¬ 
ga ne prepoznaješ. Pojavio se je eto vitez, koji je snatreće te vi¬ 
linske dvore s nova oživio: Moskva i Kremlj oblače se u svečano 
ruho. Za koji dan sve će se blištiti sjajem nevidjenim. Viest o 
predstojećem slavlju „vjenčanju carevom sa ruskim naro¬ 
dom” doprla je već u najudaljenije predjele dalekoga carstva, već 
krenuše na put tisuće i stotine tisuće podanika, koji svi žele da 
vide prigodom te slave od lica do lica cara svoga „baćušku”, tako 
ga vjerni narod još i danas po prastarom patrijarhalnom običaju 
zove. I doista, izpunit će se svima njihova želja, jer za tih svetčanih 
dana boravi car neprestano usred svoga naroda, a i na sam kru- 
nitbeni dan pušta se narod bez razlike staleža u Kremlj. Do 60.000 
ulaznica porazdieli se u predvečerje slave po moskovskim ulicama, 
a kod pristupa u Kremlj traže se samo zbog toga ulaznice, da ne 
bi prevelika navala naroda sprečavala razvoj veličanstvene krunit- 
bene povorke. 

Dok ovako u Moskvi na stotine tisuća naroda s veselim čez¬ 
nućem izgledaju skore svečanosti, već je car unišao u dvor Petrovski 
tri kim. pred Moskvom na starom petrogradskom drumu, a veliki kne¬ 
zovi i veći dio dvorjanstva smjestio se po moskovskim palačama. 
Tek treći dan iza svoga dolazka u Petrovski dvor krene car u sve¬ 
čanoj povorci u Moskvu. 

Na „Voskresenskija vorota” ima car unići u Kremlj. Tu ga 
dočeka zapovjednik Kremlja; car sidje iz kočije te polazi pješke- u 
iverske Gospe kapelu, gdje pribiva službi božjoj te se pomoli Bogu 
pred glasovitom čudotvornom slikom Majke Božje. Na to krene 
povorka prema sobornim crkvama, pred kojima čeka cara senat. 
Tu pozdravi cara moskovski metropolita. Pošto se na to pomolio 


Bogu u arhangjelskom sobom (crkva posvećena arhangjelu Mihajlu) 
na grobovima svojih predja, krene dalje prema glasovitim crvenim 
stubama. Podno ovih stuba bude car dočekan po prastarom ruskom 
običaju da mu se ponudi kruha i soli. Na to uzidje sa caricom crve¬ 
nim stubama, okrene se još i tri puta pozdravi narod, te unidje u 
palaču. Time je svršen prvi čin veličanstvenoga slavlja. Sliedeći dan 
drži car na carskom trgu (earskaja ploščad) smotru nad vojskom, 
koja je u velikom broju iz svih predjela prostranoga carstva sa¬ 
zvana, da pribiva krunitbenim svečanostima. Drugi dan iza ulaza 
careva u Kremlj navieštaju glasnici (si. 46) u svečanom sredovječnom 
odielu dan careve krunitbe i to najprije u Kremlju na trgu pred 
senatskom palačom, gdje se pročitani carski ukaz u stotine tisuće 
primjeraka medju narod dieli, zatim na crvenom trgu (si. 47) i tako 
dalje po cielom gradu, na svakom trgu, na svakom unakršću ulica, 
dok obidju glasnici čitav grad. 

Napokon je osvanuo tako željno očekivani dan krunitbe. Već 
rano u zoru grad je po ulicama pun naroda, od kojega su tisuće 
i tisuće probavile noć pod vedrim nebom, jer je i velika Moskva 
premalena da primi pod svoj krov toliko ljudstvo. Narod je taj još 
miran reć bi ukočen od noćne studeni. U to sve oživi a narod se 
stane gibati, kad se oglasi sa Kremlja gruvanje topova i zvono 
i_ Ivana Velikoga, kojemu se za čas pridruži tutnjava sviju zvona 

- - sa 400 moskovskih crkava. Ali još neko vrieme mora da obuzda 

narod svoju nestrpljivost, dok se napokon čitava krunitbena po¬ 
vorka uredi i krene. Taj sjaj, ta razkoš ne da se opisati! To ti je 
nepregledni niz zlatnih i pozlaćenih svečanih odora, koje se ljes¬ 
kaju, blište i prelievaju u raznim bojama starovječnih krojeva i sli¬ 
kovitih narodnih nošnja, usred kojih pod prekrasnim baldakinom, 
što ga nose najviši dvorski dostojanstvenici, stupa veličanstveno 
car sa caricom. Oduševljenju naroda nema konca ni kraja. Sve je 
elektrizovano. Poklici ljudstva izpunjuju sav zrak, kano da nadkriljuju 
isti rik topova i tutnjavu zvona i svirku glasba, kano da se čuju 
do nebesa! 

Na glavnom ulazu Uspenskoga sobora dočeka cara i caricu 
vrhovno svećenstvo: metropolit moskovski dade im krst poljubiti, a 
metropolite novgorodski i petrogradski poškrope ih svetom vodom. 
U glavnoj ladji izmedju stupova zauzmu car i carica ^mjesto na 
priestolju. Na to stupi pred cara moskovski metropolita i zapita 
ga izpoviest vjere; na što car glasno izgovori nicejski simbol. 

SI. 45. Unutrašnjost Uspenskoga sobora u Moskvi. 


Sada se počne liturgija, koju drži moskovski metropolita uz đvorbu 
dvanaest arhiepiskopa. Kada se pjeva evangjelje, pristupe k prie- 
stolju metropolite moskovski, novgorodski i petrograđski, da odjenu 
cara u carske haljine. Na to moskovski metropolita dade blagoslov 
caru, a ovaj zatraži krunu. Primivši carsku krunu u ruke sam si 
ju postavi car na glavu, te uzme na to u ruke žezlo i državnu 
kruglju. U to ponovno zatutnje topovi, zazvone zvona, zasviraju 
glasbe javljajući oduševljenomu narodu, da se je car okrunio. Ovo 
je za svakoga Rusa najuzvišeniji čas! — Na to se podigne sa prie- 
stolja carica, klekne pred svoga supruga, koji uzme sa svoje glave 
krunu, dotakne se njom glave caričine, a zatim ju okruni manjom 
za carice odredjenom krunom. Pošto je carica ustala, tiskaju se 
velike kneginje, knezovi i najviši državni dostojanstvenici do prie- 
stolja, gdje veličanstva primaju njihove čestitke. U to se imade 
obaviti još jedan važan dio krunitbe, naime pomazanje sv. uljem. 
Dva arhiepiskopa podju do carskoga priestolja, te izprate veličanstva 
pred žrtvenik, gdje obavi sv. obred pomazanja moskovski metropo¬ 
lita. Najprije pomaže sv. uljem cara na čelu, očima, nosu, ustima, 
ušima, prsima i rukama, a caricu samo na čelu. Time je krunitba 
svršena. Krunitbena povorka vraća se usred oduševljeno kličućega 
naroda natrag u carsku palaču. 

Konačno se zaključuju krunitbene svečanosti javnom gostbom 
u glasovitoj „Grranovitaja palati“. Veličanstva car i carica zauzmu 
mjesta pod priestolnim nebom ogrnuti u grimizni plašt urešen 
redom sv. Andrije, okruženi velikim knezovima i kneginjama. 
Kod gostbe dvore prvi dvorski dostojanstvenici. Prisutno je još 
kod gostbe najviše svećenstvo sviju kršćanskih vjeroizpoviesti i 
vrhovni državni službenici. Prije gostbe obavi molitvu novgorodski 
metropolita. Dok traje gostba, izmjenjuje se instrumentalna glasba 
i piev dvorskih pjevača. Za gostbe izreku se uz tutnjavu topova 
četiri zdravice: caru, carici, carskoj obitelji, svećenstvu sa svim 
vjernim podanicima. Kad se svrši gostba, postavi si car opet krunu 
na glavu, uzme u ruku žezlo i državnu jabuku, te krene s caricom 
uz hvalospjev u dvoranu sv. Andrije, gdje odlože earska insignija. 
I time se svrši krunitbena slava. 

Ovi veličajni obredi prigodom krunitbe ruskih careva potječu 
u glavnom iz vremena Ivana III. Vasiljevića, dok se je prije ime- 
nito za mongolskoga gospodstva mnogo jednostavnije obavljala kru¬ 
nitba kneza moskovskoga. 

Budući da ruski narod u svom caru vidi pomazanika Gospod¬ 
njega, poštiva ga s toga, ne gleđee na njegove osobne sposobnosti, 
vjerskim strahopočitanjem. Gdje god se pokaže u svom prostranom 
carstvu, svuda ga narod frenetićkim oduševljenjem pozdravlja. Glad 
ni žedja, vrućina ni studen ne smeta velike mase naroda ruskoga, 
da ne bi izćekivali svoga obožavanoga cara po više dana pod vedrim 
nebom, samo kad znadu, da bi ga mogli vidjeti. 

Kako velik dio državnih posala rješava osobno sam car, treba 
za to čitav niz najviših ureda, koji svi zajedno sačinjavaju carsku 
kancelariju. Ona sastoji od tri odjela, od kojih se treći (prije 
četvrti) bavi upravom mnogobrojnih dobrotvornih i uzgojnih zavoda, 
koji su utemeljeni od carske obitelji; drugi vodi široko polje zako¬ 
nodavstva, a prvi upravlja svim onim poslovima, o kojima car sam 
osobno odredjuje. I državno tajničtvo za veliku vojvodinu Finlandiju 
spada izravno pod carsku kancelariju. Prijašnji, god. 1826. osnovani 
treći odio danas više ne postoji. Predstojnik toga odjela bio je za¬ 
povjednik oružničtva i ravnatelj tajnog (političkog) redarstva. Ovaj 
je odio naročito pazio na zloporabe činovničtva, pa mu je uspjelo 
često odkriti i odstraniti mnoge nevaljale moćne činovnike u po¬ 
krajini. U obće je taj treći odio imao vanredno veliku vlast, koja 
se donekle nije podudarala s autokratskom vlašću carevom, nego 
je dapače s ovom u opreci bila. Jedno to a zatim što nije bilo po 
volji caru Aleksandru II., da sva mržnja, kojom svuda prati ob- 
ćinstvo tajnu političku policiju, pada na carsku kancelariju, ponu¬ 
kalo je spomenutoga cara, da je god. 1880. tadanji zloglasni treći 
odio dokinuo, te je političko redarstvo i oružničtvo dodielio mini¬ 
starstvu unutarnjih posala. 

Vlada ruskoga carstva nije za pravo ništa drugo nego takovo 
tielo, kojega su članovi odsjev autokratske vlasti careve. Ova je 
utjelovljena kano središnja vlada državnim uredbama, o kojima 
ovisi uprava zemlje. 

Caru su o bok državno vieće, ministri, senat i sveti 
sinod. Državno je vieće ustrojeno za Aleksandra I. g. 1810. po 
uzoru tadanjeg Napoleonovog „Conseil d’ etat“. Ovo je za pravo 
vieće, koje bi svojim savjetom imalo pomagati autokratičkom impe¬ 
ratoru u vršenju zakonodavne vlasti, članovi su državnoga vieća 
veliki knezovi, najviši državni i dvorski dostojanstvenici aktivni i 
bivši ministri. Svi se imenuju doživotno. — Ruska država imade 
svoje ministre, ali nema ministarstva sa ministrom predsjednikom 


vieće. Medju ministarstvima u Rusiji nije onaj vez i uzajamnost, 
kao što je na zapadu. U tom odboru ministarskom, koji vieća o vla- 


na čelu, kao što je to u zapadnoj Evropi u ustavnim državama. 
Odbor ministarski u Rusiji nije ono, što je na zapadu ministarsko 


SI. 46. Glasnici navještaju dan krunitbe u Moskvi. 




202 


203 


dinim predlozima za državno vieće, nisu samo ministri nego i ođjelni 
predstojnici carske pisarne, glavni prokurator sv. sinoda, državni 
kontrolor, i predsjednici triju odjela državnoga vieća. Rusija ima 
sada 10 ministarstva i to ministarstvo 1) dvora ili carske kuće, 2) 
izvanjskih poslova, 3) za unutrašnje poslove, 4) za financije, 5) za 
pravosudje, 6) pučku naobrazbu i javnu nastavu, 7) za promet, 8) 
za domene (državna dobra), 9) za rat i 10) za mornaricu. 

Senat je u Rusiji uveo god. 1711. Petar Veliki na mjesto 
nekadašnjega vieća boljara. Za Katarine II. i kasnije doživio je 
razne promjene, a danas nije gotovo ništa drugo nego vrbovno 
prizivno sudište, koje ujedno proglašuje zakone ruskomu narodu. 

Senatu pripada i vrhovni nadzor nad upravom zemlje. Na čelu se¬ 
nata je ministar pravde ili generalni prokurator senata, a na čelu 
pojedinim odjelima senata jesu nadprokuratori. 

Državnomu tajničtvu za veliku vojvodinu Finsku stoji na čelu -f~ 

šef ili predstojnik u činu ministra. On izvješćuje cara u svim po¬ 
slovima spomenute velike vojvodine. 

Jedna od najznamenitijih novotarija Petra velikoga bijaše ta, 
da je narodnu crkvu sđružio sa državom i njezin upliv na narod 
podložio državi. U tu je svrhu poslije smrti patrijarhe Adrijana do¬ 
kinuo patrijarhat i na mjesto patrijarhe povjerio vodjenje crkvenih 
poslova duhovnomu zboru, svetomu sinodu (1721.) Sama vjera 
i crkvena hierarkija ostala je pri tom netaknuta. Sveti sinod je i 
danas onakov, kako ga je zasnovao njegov utemeljitelj. On je vr¬ 
hovna središtna oblast za rusku crkvu, te ima u duhovnim poslo¬ 
vima gotovo isto mjesto i vlast, kao što senat u svjetskim. Sinod 
nadzire čitavo svećenstvo, predlaže za sva duhovna mjesta i službe, 
bdije nad čistoćom vjere, pazi da se crkveni zakoni obdržavaju, 
nadgleda duhovne škole itd. Sv. sinod sastavljen od najviših dosto¬ 
janstvenika ruske crkve, a predsjednik mu je dotični metropolita 
petrogradski, novgorodski i finski. Carev je zastupnik visoki činov¬ 
nik, svjetovnjak t. zv. nadprokurator sv. sinoda. Prema odredbi 
Petra Velikoga „treba da bude dotičnik odvažan muž, ako je mo¬ 
guće vojničkoga staleža". On predlaže zboru predmete, o kojima se 
ima viećati, bez njegove privole ne može se ništa zaključiti, a on 
odredjuje provedbu zaključaka. 

I sami ruski vladari visoko ciene zaključke svetog sinoda, te mu se po¬ 
koravaju. To nam potvrdjuje slieđeći malo poznati, ali autentičan slučaj. Neki 
je mladi čovjek tužio silnomu caru Nikoli I. sv. sinod poradi odluke u pitanju 


razpita braka, te je molio cara, da on sam dade sazvati sjednicu sv. sinoda. Car 
pozove toga čovjeka u svoj kabinet, te mu reče: „Kako se ti, čovječe, usudjuješ 
tužiti najvišu duhovnu oblast u zemlji, vlast, koju i ja priznajem." Kad mu 
ovaj otvoreno bez straha odvrati, da visoki sinod, premda svet, sastoji od ljudi, 
dakle od slabih stvorova božjih, tada car dobacivši mu strašan pogled, reče: 
„Čuvaj se; prvi put u životu dat ću nalog mome zastupniku kod sv. sinoda, 
da na novo sazove sjednicu. Ali znaj, ako je tvoja tužba neopravdana, ćutit 
ćeš svu strogost zakona za svoje svetogrdje; imaš li nasuprot pravo, nagradit 
ću te, što junački braniš pravednu stvar." Car je sam predsjedao sjednici. Tužba 
tužitelja bijaše opravdana; malo zatim dobi on visoki red, ter bude imenovan 
dvorskim komornikom. 

Orijaška ruska država razpada se glede uprave na 68 guber- 
nija, koje su prema podneblju i gustoći žiteljstva razne veličine, 
kao što nam kaže priloženi pregled ruskih gubernija: 


Ime, površina i broj žiteljstva u evropskim gubernijama. 


Gubernije 

□ km. 

žitelj stvo 
god. 1897. 

Gubernije 

□ km. 

žitelj stvo 
god. 1897. 

A. Velika Rusija. 



G.lztočna Rusija. 



1. Moskva 

33.302 

3,050.000 

25. Perm 

332.054 

2,700.000 

2. Novgorod 

122.337 

1.400.000 

26. Orenburg 

191.176 

1,250.000 

3. Pskov 

44.208 

1,200.000 

27. Ufa 

122.016 

1,800.000 

4. Tver 

65.330 

1,900.000 

28. Vjatka 

153.106 

2,800.000 

5. Jaroslav 

35.613 

1,500.000 

29. Kazanj 

63.715 

2,100.000 

6. Kostroma 

84.695 

1,750.000 

30. Simbirsk 

49.494 

1,600.000 

7. Vladimir 

48.856 

1,720.000 

31. Saratov 

84.492 

2,300.000 

8. Nižnji Novgorod 

51.272 

1,900.000 

82. Samara 

151.043 

2,420.000 

9. Kjazanj 

42.098 

2,200.000 

33. Astrahanj 

236.517 

850.000 

10. Tula 

30.959 

1,800.000 

34. Područje 



11. Kaluga 

30.929 

1,500.000 

donskih Kozaka 

160.352 

1,530.000 

12. Smolensk 

56.041 

1,680.000 



13. Orel 

14. Kursk 

46.726 

46.454 

2,450.000 

2,750.000 

D. Južna ili Nova 
Rusija. 



15. Voronež 

65.894 

2,980.000 



16. Tambov 

66.587 

3,150.000 

35. Jekaterinoslav 

67.719 

2,150.000 

17. Peusa 

38.840 

1,900.000 

36. Taurija 

63.553 

1,380.000 

18. Vologda 

402.725 

1,550.000 

37. Herson 

71.282 

2,600.000 

19. Olonec 

148.761 

520.000 

38. Besarabija 

45.631 

1,950.000 

20. Arhangelsk 

858.560 

51.000 





E. Zapadna ili 



B. Mala Rusija 



Biela Rusija. 



(Ukrajina). 



39. Podolija 

42.018 

2,500.000 

21. Kijev 

50.998 

3,350.000 

40. Volinija 

71.851 

2,300.000 

22. černigov 

52.402 

2,450.000 

41. Minsk 

91.406 

1,850.000 

23. Poltava 

49.895 

2,990.000 

42. Mohilev 

48.046 

1,350.000 

24. Harkov 

54.494 

2.590.000 

43. Vitebsk 

45.166 

1,295.000 

Gubernije □ km. Gubernije □ km. 

44. Kovno 40.640 1,750.000 55. Petrokov 12.249 1,225.000 


45. Vilna 42.529 1,500.000 

46. Grodno 38.668 1,480.000 

F- Baltičke pokra¬ 
jine s Ingrijom 

47. Petrograd 

(Ingrija) 53.767 1,980.000 

48. Estonska 20.247 420.000 

49. Livonska 47.028 1,350.000 

50. Kuronska 27.285 760.000 

G. Poljska 

51. KaliČ 11.373 1,005.000 

52. Kielci 10.092 760.000 

53. Lublin 16.832 1,200.000 

54. Lomča 12.087 700.000 


56. Plock 10.888 635.000 

57. Radom 12.352 750.000 

58. Sjedlec 14.334 720.000 

59. Suvalki 12.551 680.000 

60. Varšava 14.562 1,820.000 


H. Finska 

61. Nylanđ 11.872 250.000 

62. Abo-Bjor- 

neborg 24.171 400.000 

63. Tarastehus 21.584 270.000 

64. Viborg 43.055 383.000 

65. Sv. Mihalj 22.840 300.000 

66. Kuopio 42.730 300.000 

67. Vaza 41.711 400.000 

68. Uleaborg 165.641 250.000 


Sjeverne i iztočne gubernije zapremaju veći prostor nego li važnije 
države zapadne Evrope. I srednje su gubernije veće nego li Švicarska, 
Belgija ili Nizozemska. Dakako da je broj žitelja gotovo u obratnom 
razmjeru sa veličinom tih pokrajina. Na čelu gubernijama stoje 
guverneri, a više gubernija zajedno stoje pod generalnim 
guvernerom. Mjesta generalnih guvernera ponovno su uvedena 
pod konac vladanja Aleksandra II., kad su se počeli jače javljati 
nibilisti u Rusiji. Kako su na ta mjesta došli energični, sposobni, 
pošteni i vrlo popularni generali, to je doskora bio ugušen pokret 
nihilistički. Generalni guverneri imadu vanredno veliku vlast u svom 
području: oni su zapovjednici nad vojskom u dotičnim gubernijama, 
oni su autokratične glave uprave gotovo s većom vlašću nego li 
ustavni vladari u zapadnoj Evropi. I guverneri imadu veliku vlast 
u svojim gubernijama, ali ipak manju nego li generalni guverneri, 
tako n. pr. vojničtvo nije pod njihovom vlašću. 

Gubernije se diele na okružja ili ujezde, kojih imade 
manje ili više (od 8 do 15) prema prostranstvu gubernije i gustoći 
žiteljstva. U svakom okružju obstoji po zakonu od g. 1864. okružno 
vieće (ujezdnoe zemstvo), kojega se članovi biraju svake treće go¬ 
dine u nekom odredjenom razmjerju od tri razreda državnih gra- 
djana : posjednika ih plemića, od seoskih obćina ili mira i od gra¬ 
dova. Yieće se sastaje bar jedan put na godinu, a medjuto dok 

nije na okupu, zamjenjuje ga stalni izvršujući odbor. Predstojnik 
okružja ima u prvom redu djelokrug redarstveni, dok samu upravu 
rukovodi gubernijska oblast. Okružja se razpadaju na gradove 
i ladanje. Gradovi imadu samoupravu po gradskom redu od 
godine 1870. 

Duma t. j. izabrano gradsko vieće imenuje upravu (gradsko 
poglavarstvo), kojoj je na čelu načelnik ili nadnačelnik. Kako se po 
tom vidi, ruski su gradovi uredjeni posve na zapadnu. 

Ladanjsko žiteljstvo ili seljačko živi u obćinskoj svezi 
(volost). Više seoskih obćina sačinjava upravnu cjelinu s omedje- 
nom sudačkom vlašću. Ako je velika obćina, može sama volost sa¬ 
činjavati; na čelu je vieću u volosti starješina. 

Najniži član ruskoga upravnog ustroja jesu pojedina sela sa 
zajedničkim posjedom (mir). Kao što seljaci pojedinih sela imadu 
zajednički posjed, isto tako su im zajedničke dužnosti prema državi. 
Za porez, novake itđ. ne jamči pojedinac već ciela seoska obćina. 
Za nerodiee daje država predujmove u novcu i žitku seoskoj obćini, 
a ne pojedincu. Obćinske poslove vode obćinski zastupnici, obćinski 
odbor, kojemu je na čelu izabrani od vlade potvrdjeni starosta. 
Obćinski odbor odlučuje o razdiobi zemljišta medju obćinare, o 
prenosu obćinskoga posjeda na osobno vlastničtvo; on razporezuje 
porez te ga utjeruje itd. Obćinski odbor ima neomedjenu vlast nad 
obćinarima, te može pojedinca iz administrativnih razloga u Sibiriju 
poslati. Ova vanredna vlast u rukama prostih seljaka potječe iz 
uzajamnosti zemljištnoga posjeda i odatle, što ciela obćina jamči 
za poreze i daće. Po tom je svaka seoska obćina u Rusiji zakonom, 
posjedom i dužnostima prema vladi uzko skopčana obitelj, neka 
jedinstvena cjelina, kojoj nema ništa slična u životu drugih naroda. 
Zapadnjacima je nepojmljiv taj obćinski ustroj u Rusiji pa su ga 
neki dapače nazvali neke vrste izrodom socijalističkih sanjarija. 

Što se tiče sudstva u Rusiji, spomenut ćemo sliedeće. G. 1649. 
bijahu ukazi careva sabrani ujedan zakonik (Uloženije), koji je kasnije 
češće preradjivan, te još i danas vriedi. God. 1835. 1. siečnja uve¬ 
den je novi zakonik (Svodzakonov), u koji su primljene i sve naredbe, 
koje su medjutim bile izašle. Od ovog zakona ima raznih izdanja. 
Osim kaznenoga postupnika od 3. kolovoza 1866. ima još postup- 
nik za mirovinske sudove o redarstvenim prekršajima. Treba da 
iztaknemo, kako su ruskom sudstvu uvedene ukazima od g. 1862. 
do god. 1865. neke promjene, koje su se izkustvom u zapadnim 

državama pokazale valjanim: javne i ustmene razprave zamieniše 
pismeni postupak prijašnjih vremena; kaznena je razprava odstup- 
ljena poroti; redarstvu je oduzeta sudbena iztr^ga i predana poseb¬ 
nim činovnicima, sudcima iztražiteljima. Sudbeni kazneni i civilni 
parbeni postupak izdan je 20. studenoga godine 1864. 

Po tomu zakonu imaju pravo suditi u Rusiji: mirovni 
(inokosni) sudci, od kojih se prizivlje na mirovinsko vieće; 
kotarski sudovi uz prisežnike u svim slučajevima, gdje se radi 
o gubitku gradjanskih prava (izuzev zločin protiv države); sud¬ 
bene palače kao prizivno sudište za odluke kotarskih sudova; i 
napokon senat. Okružni su sudovi uvedeni za svaku skupinu 
ujezda ili kotara. Prizivi se šalju na sudbene palače (sudbenija pa- 
lati), koje donekle nalikuju na naš banski stol; ali one promiene 
osudu prvoga suda samo onda, kad je zakon zlo protumačen ili 
zlo upotrebljen. Senat kao vrhovni sud (naš septemvirat) za pre- 
gledanje ništovnice, krunom je tomu ustrojstvu ruskih sudova, u 
kojem se nalaze upotrebljene neke sasvim francuzke misli. 

Mirovni sudovi imaju činovničtvo sasvim odieljeno od sudbenog. 
Mirovni sudac (mirovoj sudija) bira se od okružnih posjednika, 
a sudi kao i sudac za izmirivanje i kao prosto redarstvo. U njegov 
djelokrug spadaju gradjanske parnice izpod 500 rubalja i redar¬ 
stveni prekršaji, za koje se ne plaća više globe od 300 rubalja ili 
ne sjedi više od godinu dana u zatvoru. Protiv njegove osude može 
se samo onda prizvati, kad se radi u gradjanskoj parnici o vried- 
nosti preko 30 rubalja, a u kaznenoj o 15 rubalja ili tri dana 
zatvora. U tom se slučaju prizivlje na okružnu skupštinu mirovin¬ 
skih sudaca ili mirovinsko vieće (mirovoj sjezd), čiju osudu može 
ukinuti samo senat. — Smrtna je osuda, osim kod vojničkog kaz¬ 
nenog postupka, pridržana jedino za zločin atentata na cara. Tje¬ 
lesne su kazni znamenito smanjene. Progon u Sibiriju biva sve rjedji, a 
može se izreći i administrativnim putem. 

Službena crkva ruske države je „pravoslavna crkva iztočna“. 
Svećenstvo te crkve je za sebe posve odieljeni stalež, koji doduše 
daje iz svoje sredine prirasta drugim slojevima ruskoga družtva 
'— jer mnogi sinovi svećenika idu u državnu službu, — ali 
ne prima pomladka iz drugih staleža. Svećenstvo plaća u Rusiji 
od god. 1869. država, ono ne plaća poreza. U duhovnim stvarima 
spada pod sudbenost svojih poglavara, a u inim pravnim poslovima 
stoji pod svjetskim sudom. Svećenici se diele na crne i biele. 

Prvi, nazvani tako po boji svoga odiela, jesu kaludjeri, koji se 
ne žene te obdržavaju strogi post; jedino ovi dolaze do viših časti 
u crkvi. Parohijski ili svjetski svećenici zovu se u opreci 
prema kaludjerima bieli, makar da se ne odievaju bielom već tam¬ 
nom mantijom. Parohijski svećenik mora se ženiti, kad nastupa 
svoje zvanje, ali kad obudovi, ne smije se po drugi put ženiti. 

Parohijski svećenici, sami svećenički sinovi, uzgajaju se i na- 
obrazuju izključivo u sjemeništima. Ruska naime sveučilišta, kao 
što smo već u predjašnjem poglavlju spomenuli, nemaju bogoslov¬ 
nog fakulteta; samo jedan pravoslavni svećenik predaje na sveuči¬ 
lištu bogoslovlje i mudroslovlje sa gledišta pravoslavne vjere sluša¬ 
teljima svih fakulteta. Parohijski su svećenici većim dielom vrlo 
siromašni. U novije vrieme nastoji se mnogo u Rusiji o tom, da 
se poboljša materijalno stanje parohijskoga svećenstva. TJ svemu 
ima svjetskoga svećenstva oko 45000, tako da od prilike dolazi jedan 
na 2400 duša. TJ dalekoj ruskoj državi ima sada na tisuće župa 
nepopunjenih. Razlog je tomu u prvom redu slab dohodak župa, 
zatim što se sada, pošto niesu nasljedne duhovne časti, i sinovi 
radije posvećuju slobodnijemu i unosnijemu zvanju. Seljak je siro¬ 
mašan i težko oporezovan. On je odan vjeri s dubokim strahopoči- 
tanjem, poštiva svetotajstva i obdržava mnoge postove savjestno, 
ali ipak nema mnogo počitanja pred svojim župnikom, koji je siio- 
mašan gotovo kao on sam, a i ćudoredno i duševno ne razlikuje 
se mnogo od njega. K tomu nema nade svjetovni svećenik na pro¬ 
maknuće, jer su viša mjesta samo za kaludjere. Po tom nema u 
njega poticala za rad, kad i onako znade, da mu se dobra djela i 
uzoran život ne će nagraditi promaknućem. To je razlog, da paro¬ 
hijalni svećenici u Rusiji nisu dovoljno štovani, te se ciene samo 
onda, kad obavljaju crkvene obrede kao sluge Božji. Dakako da 
imade u Rusiji u novije doba sve više i takovih svjetskih svećenika, 
koji su naobraženi i uzorni službenici Gospodnji, prava blagodat za 
onaj kraj, u kojem djeluju. 

Povjestnica kaludjera u Rusiji podudara se donekle sa razvit¬ 
kom kaludjera u zapadnoj Evropi. Prvi kaludjeri bijahu strogi 
asketi. Puni božanske vjere i čeznuća za drugim boljim životom 
na onom svietu, slabo su marili za zemaljske potrebe, te su bili 
uviek gotovi ono malo, što su imali, podieliti s onima, koji su jos 
siromašniji bili. Dakako da je s vremenom ideal kaludjerske jedno¬ 
stavnosti i neimaštine u Rusiji kao i na zapadu podlegao novim 

manje strogim i jednostavnim običajima. Darivanjima i zapisima 
obogatiše se doskora manastiri zlatom, srebrom, dragim kamenjem, 
zemljama i kmetovima. Tako je n. pr. samostan sv. Trojstva kod 
Moskve (Troickaja lavra) imao do 120.000 kmetova i prema tomu 
razmjerne zemlje. „Tako postadoše njihovi dohodci obilati a bogo- 
služenije veličanstveno.” Takih manastira bijaše mnogo. Kad su u 
prošlom vieku kmetovi crkve postali vlastničtvom državnim, izgu- 
biše mnogi manastiri veliki dio svoga imetka, ali država ih je ipak 
u toliko odštetila, da su i dalje mogli gospodski živjeti. 

Kaludjeri se diele na arhijereje (metropolita, nadbiskupi i 
biskupi) arhimandrite (opati), igumane (priori) i monahe. Svaki 
arhijerej imade svoju eparhiju (biskupiju). Na čelu manastirima 
stoje arhimandriti i igumani; predstojnica đuvna zove se igumenija. 
Na čelu cieloj hijerarhiji je sv. sinod. U svemu ima u Rusiji 3 
metropolita, 18 nadbiskupa, 37 biskupa i 32 vikara. TJ 560 mana¬ 
stira (390 mužkih i 170 ženskih) reda sv. Vasilija, ima do 7000 
monaha sa 3600 braće (laj ka) i 4500 duvna sa 7500 novica. Mana¬ 
stiri su siela bogoslovne učenosti i književnoga rada. Gotovo u 
svakom samostanu naći ćeš pravih svećenika znanosti i izvrstnih 
iztraživalaca u raznim strukama ljudskoga znanja. Dakako najviše 
se njeguje bogoslovlje i sve što spada na bogoslužje. Ipak je izašlo 
iz samostana već mnogo znamenitih djela, koja se tiču crkvene 
povjestnice, umjetnosti itd. Spomenimo još, da se tečajem viekova 
opaža neka opreka, gotovo bi rekao neprijateljstvo izmedju bielih 
i crnih duhovnika t. j. izmedju kaludjera i parohijalnoga svećenstva. 
Težko je svakako stanje parohijalnoga svećenstva, porediš li ga 
sa kaludjerima. Parohijalni svećenici obavljaju težke dužnosti dušo- 
brižnoga svećenstva, a nemaju nikakvoga izgleda na promaknuće. 
Kaludjeri pak smatraju parohijalne svećenike nižom klasom, za koju 
je posve u redu, da se bez ikakvoga prigovora pokorava svojim 
predpostavljenima, koji su proizašli iz staleža kaludjerskoga. 

TJ Rusiji ima dvie vrsti manastira. Ugledniji i znamenitiji 
zovu se lavre, a svi drugi naprosto manastiri. Lavra potječe 
od grčke rieči „kxupx“ te znači prvobitno cestu, drum, giadsku 
četvrt. U najstarije doba zvali su se u iztočnoj crkvi imenom 
lavre oni samostani, koji su nastali od čitavog vienea pustinjačkih 
stanova, koji su podpuno okružavali unutrašnji prostor, a kasnije 
su dobili to ime samostani zidovima ogradjeni. Po svomu ugledu 
i znamenitosti idu ruske lavre ovim redom: 1. Pečerska lavra 

Hoić: Slike iz obć. zemljopisa. V.—1. 

sv. Antonija u Kijevu. 2. Sergijevska troiekaja lavra 64 km. 
udaljena od Moskve. 3. Nevskaja lavra (samostan sv. Aleksandra 
Nevskoga) u Petrogradu. 4. Uspenskaja lavra (samostan Ma¬ 
rijina uzašašća) na Počajevskoj gori u okružju Kremenečkom u 
guberniji Volinjskoj. I Čudov samostan u Moskvi zove se u sta¬ 
rijim listinama lavrom, ali danas se ne broji medju lavre. 

Dohodci, kojima se uzdržavaju ruski samostani, jesu tako zvane 
appertinencije (pripadci), izravne novčane podpore vladine, darovi, 
najamnine zgrada, koje su vlastničtvo samostana i kamati samo¬ 
stanskih glavnica. Pod imenom pripadaka razumievaju se jezera, 
mlinovi, livade, šume itd., koje je samostanima odredila vlada za 
njihovo uzdržavanje. Samostani drže još danas oko milijun dese¬ 
tina zemlje u svojim rukama. Gotovine dobivaju od države 408.749 
rubalja. Dohodci od hodočastnika nisu stalni, već se mienjaju prema 
broju posjetnika. U velikim lavrama u Kijevu i kraj Moskve računa 
se hodoćastnika na 300.000 na godinu. Osim ovih dohodaka, koji 
se stječu tako rekavši unutar samostanskih zidina, ima još i drugih 
dohodaka. Ovamo spadaju dohodci kapela, koje podigoše samostani 
na drumovima u selima i gradovima. Tako n. pr. kapelica na 
Gostinoj-dvoru u Petrogradu, koju nam prikazuje slika 48. nosi 
Gusličkomu samostanu na godinu do 12.000 rubalja. Nadalje do¬ 
nose procesije sa slikama svetaca veliki dohodak mnogim samo¬ 
stanima. Osim toga sabiru milodare po cieloj Rusiji monasi i duvne. 
K tomu su uz samostane obično velika groblja, na kojima su 
mjesta za grobove vrlo skupa. Nadalje su uz samostane svratišta za 
hodočastnike vrlo udobno uredjena kao veliki gradski hoteli. I to je 
sve dohodak samostana. Po svem tom se računa, da svi ruski 
samostani imadu godišnjega dohodka 9 do 10 milijuna rubalja. 

Konačno je naslagano u samostanskim riznicama toliko blago: 
zlato, srebro i drago kamenje, da se gotovo ni približno ne da pro- 
cieniti. Dr. Rački opisujući Sergijevsku troicku lavru piše»Sve 
ove davne spomenike nadkriljuje bogatstvom samostanska riznica. 
Dragocjenosti ovdje sakupljene, ne uzev dakako historijsku i umjet¬ 
ničku vriednost, ciene se na 650 milijuna rubalja! Drži se, da je 
to najbogatija riznica na svietu. Predstojnik riznice ljubezno me 
vodio od jednoga staklenoga ormara k drugomu, tumačeći mi u 
kratko svaki pod povjestnim starinskim i umjetničkim vidom zna¬ 
meniti predmet. Imade tu više dvorana i soba napunjenih takovim 
ormarima. Tko da opiše tolike zlatne posude, mitre i štake od su¬ 


hoga zlata a draguljima posute; tolike liturgičke knjige u zlato oko¬ 
vane; tolike odjeće prekrasno i dragocjeno izvezene; tolika pokri¬ 
vala žrtvenička i grobna; tolike starodavne ikone u zlatu; tolika 
veziva sa zlatom i u biserju iz ruku bogoljubnih ruskih carica; 
tolike stare rukopise, ća do XII. stoljeća, dielomice sa slikama i 
ornamentima!" A koliki je sjaj i koliko bogatstvo po samostanskim 
crkvama! Koliko su dragocjeni već sami ikonostasi u tim crkvama! 



SI. 48. Kapelica kod Gostinoj-dvora u Petrogradu. 


Prema ustanovama iztočne crkve, kao što je čitatelju poznato, za¬ 
tvora ikonostas sav prezbiterij; a kako iztočna crkva ne dopušta 
pobočnih žrtvenika, sav se sjaj, umjetnost i bogatstvo, koje je u kato¬ 
ličkom hramu po svim ladjama porazdieljeno, usredotočuje u ikono¬ 
stasu. Tako zvana „carska vrata" često su sva od suhoga srebra, a 
eieli ikonostas blišti se od zlata, srebra, dragulja, u čem u Rusiji 
vlada neka pobožna razsipnost. Koje čudo da je jedan putopisac 
oeienio bogatstvo ruskih samostana na tri milijarde rubalja! 

Veliki glas uživa u Rusiji medju ostalim samostanima glaso¬ 
vita drevna Pečerska lavra, o kojoj ćemo napose nekolike rieči 
spomenuti. 

Tko bi u Kijevu bio a ne bi posietio Pečerske lavre, toga 
narodnoga svetišta, bio bi sličan onomu, koji bi u Rimu bio, a 
ne bi pohodio Vatikana. Nad Dnjeprom diže se preko 86 m. visine 
„Peščerska visina". Ova je visina tako rekavši izprebušena nebro¬ 
jenim špiljama, odakle joj ime „peščerna, peščerska" (neigepa = 
špilja). Prikladna je takodjer za utvrde, a kako u Maloj Rusiji od 
galičkih medja do Dnjeparske erte nigdje nema tako zgodne prirodne 
točke za utvrde, ruska je vlada „peščersku" vis pretvorila u jaku 
eitadelu, okruženu u polukrugu redutama i tvrdjieama. Kijevska lavra 
najstarija je u cieloj zemlji „bieloga eara“. K tomu nam prikazuje 
znamenitosti dviju vrsti: jedne nad zemljom a druge pod zemljom; 
obje u najtjesnijem savezu: ove druge su pače porodile one prve. 
Obidjimo najprije lavru nad zemljom. 

Ona (si. 49.) sastavlja eielu skupinu crkava, manastira, kuća, 
zgrada, a sve je to obkoljeno zidinama kano kakova velika tvrdjava. 
U obsegu Kijevske lavre imade 16 crkava, onda mnogo kuća za 
hodočastnike itd. To je za pravo mala republika kaludjerska, sama 
za sebe. Ulazna vrata, koje vode u dvorište toga kaludjerskoga 
grada, imadu po stienama slike na liepu iz života prvih monaha sv. 
A n toni ja. i Teodozija. Na nutarnjem kraju dugačkoga ulaza stoji 
kaludjer križajući na čelu blagoslovljenom vodom svakoga, koji 
ulazi, čim si u vrlo prostrano dvorište stupio, eto pred tobom mno¬ 
žine hodočastnika sa sviju krajeva Rusije osobito južne, koji su 
tamo kao kakova vojska utaboreni. Računa se, da svake godine 
dolazi ovamo do 300.000 hodočastnika, a najviše ih dolazi mjeseca 
srpnja. Ima ih, koji dolaze iz Finske, Krima, Kavkaza, Sibirije, 
pače ća iz Kamčatke, dakle od najodaljenijih krajeva orijaškoga 
carstva. Gdjekoji dodju već pod zimu, te ne mogavši se povratiti u 
eičoj studeni kući, prezime ovdje dobivši u lavri bezplatan stan i 
hranu. U lavri naime ima u posebnim zgradama svratišta i gostiona, 
uredjenih samo za hodočastnike. Blagovališta su veoma prostrane 
dvorane s više redova stolova, gdje možeš uvieke naći putnika, 
kako se uz podvorbu samih kaludjera okrepljuju hranom i kvasom 
(piće). Za „čaj“ imade posebna gostiona. Tu dakle možeš vidjeti 
kao u kakovu velikom etnografskom muzeju žive slike sviju naroda 
i plemena Rusije u njihovim narodnim odielima. Kad hodočast- 

SI. 49. Pečerska Lavra u Kijevu, 


215 


214 

nici dolaze u provodima, ulaze, kao i kod nas na proštenjima, pje¬ 
vajući pobožne pjesme uz udaranje zvona. Da u toj masi, u lavri, 
imade prosjaka svake ruke, razumieva se, jer su ovi svuda na tako¬ 
vim mjestima. Hodočastnici su obično obskrbljeni poputbinom; 
nose ju u kožnoj torbi na ledjima, uz pojas imadu privezan bi¬ 
serni pekar i samovar za čaj, bez kojega Rus ne može da živi. 

Kako je ruski seljak vičan seobi i putovanju, a imade i kamo, to 
mu je takav hodočastnički put sa najodaljenijih predjela zabava. 

Došavši možebit iz Soloveckoga kod Bieloga mora u Kijev i oba¬ 
vivši ovdje svoju pobožnost, kreće mnogi odavle u Jerusolim. 

Glavna crkva „velikaja cerkov uspenija presv. bogorodicy 
pečerskoj lavri" puna je dragocjenosti, medju kojima se osobito 
iztiče ogromni ikonostas, izradjen troškom Petra Velikoga a ukrašen 
slikama, odjevenim u srebro i posutim draguljima velike ciene. 

Carska su vrata od suhoga zlata. No ove i druge dragocjenosti, 
koje predstavljaju veliku tvarnu i umjetničku vriednost, daleko nad- 
mašuju starodrevni spomenici, o koje se veže velik dio crkvene i 
narodne poviesti ruske. Ovamo spada prva svetinja crkve čudotvorna 
ikona „uspenija" Bogorodice, pred kojom gori od god. 1812. vje¬ 
čito svjetlo na uspomenu oslobodjenja Rusije. Ova ikona, svakako 
i s gledišta historijsko-umjetničkoga znamenita radnja, uživa u 
ruskom naroda veliko štovanje, te se umnožuje na drvu, platnu i , 

u svakom obliku. Tko ovamo dolazi, svaki ponese sa sobom tu 
ikonu kao spomen na Pečersku lavru. Budući da pobožni putnici 
neprestano dolaze i odlaze, drži se u ovoj glavnoj kao i u ostalim 
podružnim crkvama služba božja cio dan, tako da se ljeti 11 a 
zimi 9 liturgija na dan izmjenjuje. 

Ova lavra imade već od 16. stoljeća svoju tiskaru, u kojoj se po¬ 
najviše štampaju bogoslovne i pobožne knjige. Tiskara je obskrb-- 
ljena strojevima, litografskim zavodom osobito za slike itd., kano 
svaki sličan nov zavod. Nadalje je ovdje i velika bolnica i druge 
razne zgrade. Možemo si po tom pomisliti, koliki prostor zauzima 
„Pečersk" s tolikim crkvama, manastirima i nuzgrednim zgradama, 
te kućama, koje su povodom velikih hodočašća nastale. Sav ovaj dio 
Kijeva broji preko 15.000 žitelja. 

Pošto smo razgledali lavru nad zemljom, živi grad, snidjimo 
pod zemlju u mrtvački grad (si. 50.). Kijevska pridnjeprovska vis 
sastoji se dielomiee od pieska i otvrdjene gline, u kojoj imade od 
naravi mnogo udubljenih špilja, dugačkih i krivuljastih a odzgora 


okrugljastih, ulaz im je od dnjeparske strane uzak. Po staroj pre¬ 
daji u te su špilje Varjazi pio veći Dnjeprom unosili svoje blago 
pak i u njima časomice prebivali, čim se je uvelo u Rusiji kršćan¬ 
stvo, odmah se smjestiše u te špilje pobožni askete. Za Antonijem 
iz Ljubeča povedoše se mnogi drugi, te se nastaniše u tim pešče- 
rama. Oni si izkopaše ćelije, sagradiše crkvu, te sprovadjahu pod 
zemljom bogoljubni život. Jedni su riedko izlazili a gdjekoji nikada. 
Samo vrata od ulaza ostala bi otvorena radi zraka. Ovamo bi peščerni 
iguman dolazio na tjedan po dva tri puta, te ostavio prosfore 
(liturgijski kruh) i blagoslovljene vode. Kada bi drugi put našao 
ove stvari netaknute, tim bi doznao, da je pustinjak umro. U ovim 
podzemnim prostorijama uredjene su bile i crkvice, oko kojih su 
se nanizale ćelije, stanice za pojedine pustinjake, koji su s crkvicom 
stojale hodnicima u savezu. 

Dr. Rački, koji je na svojem putovanju_ po Rusiji bivši u 
Kijevu pošao i u taj mrtvački grad, piše o njem ovako : 

„Tko je bio u rimskim katakombama, može si stvoriti sliku 
kijevsko-peščerskih špilja. To su podzemni hodnici tako uzki, da 
daju obično samo jednomu čeljadetu slobodan prolaz. Hodnik laz- 
širuje se mjestimice, obično postrance u sobicu, stanicu, nekadašnje 
prebivalište pustinjakovo, a vodi u prostraniju dvoranu, pretvorenu 
u crkvicu, u kojoj su pustinjaci obavljali svoju pobožnost. Ulaz sa 
strane lavre je udoban. U podzemne prostorije vode široke dugačke 
stube, na kojima sjede prosjaci, moleći prolaznike za milostinju. Na 
dnu stuba jest mala crkva, pred kojom kaludjeri prodavaju sličice, 
knjižice itd. Ovdje se tek salazi u „peščere", u koje vodi kaludjer 
jednu skupinu putnika, noseći svaki njih goruću svieću, jer je u 
špiljama tolika tmina, da se bez svjetla ne bi moglo ni hodati. 
Hodnici su toli zakučasti, izprevijani i mnogobrojni, da bi se bez 
provodiča svaki izgubio. Užina prostora, množina ljudi, dim svje¬ 
tiljaka i svieća zadušuje zrak tako, da se jedva dihati može. Ostatci 
pustinjaka ili su u izdubinama postrance u hodnicima sahranjeni 
kao što u katakombama, ili leže u grobnicama, koje su smještene u 
nekadanjim njihovim stanicama ili u crkvicama. U grobnicama leže 
omotani kano misirske mumije, s prekrštenim na prsima rukama i 
licem pokrivenim, koje im se samo o svetkovini u spomen njihovu 
odkriva. Pred grobnicama svuda kleči pobožni puk; svaki grob, 
svaki udubak s tielom narod pobožno cjeliva. Na grobu, kojega je 
pokrov često otvoren, postavljena je zdjelica, u koju se bacaju da- 

royi. &vako tielo označeno je nadpisom. Provodič kaže o svakom 

nekoliko rieci. Osobitim čuvstvom bio sam obuzet, kada sam 

došao pred grob prvoga ruskoga ljetopisca Nestora (f 1115.), mo¬ 
naha lavre. Tielo mu počiva u srebrnoj grobnici, a nad njom po¬ 
stavilo mu je družtvo za rusku historiju i starine g. 1826. spomen- 
ploču. Preko stotine imena kaza nam naš provodič. Ova imena iz- 
punjuju mnoge listove stare ruske povjestnice. Tolikim uspomenama 
ganut izadjoh iz ovoga podzemnoga grada mrtvačkoga. Ostatci ljudi, 
koji su se ovdje živi zakopali, propoviedaju veliku krepost kršćanske 
samozataje, bez koje sviet je trkalištem často- i slavoljublja. “ 

Pečerska lavra ide svakako medju najbogatije manastire ruske. 
Do god. 1786. posjedovala je do 138 trgovišta i sela sa 56.000 
duša. Tada je država taj posjed preuzela, a samostanu oko 260.000 
rubalja za uzdržavanje na godinu doznačila. Ali osim toga imade 
mnogo vlastitih glavnica ne govoreći o dragocienostima ogromne 
vriednosti. U samostanu živi do 120 monaha, preko 300 sluga, 
podvornika, toliko težaka, zanatlija, itd. 

Spomenimo sada još koju o razkolničtvu u ruskoj crkvi. 

Razkolničtvo je osebujni i neobični pojav u životu ruskoga 
naroda tim većma, što se bez stranoga upliva posve samostalno 
razvilo. Uzroci prvomu razkolu u ruskoj crkvi stari su, no poslje¬ 
dice njihove traju još i danas. Mi ćemo na kratko spomenuti po¬ 
četak vjerskoga razkola i navesti barem imena najznatnijih današ- 
njih vjerskih sljedba u Rusiji. 

Za cara Aleksija Mihajlovića (1645.—1676.) bijaše patrijarhom 
Nikon. Crkva ga je izvukla iz ništa vila i malo po malo uzvisila do 
časti mogućnika. čovjek, koji se digao tako visoko, a iz tolike 
nizine, nije bio podoban da svlada svoje slavohleplje: sa svoje oho¬ 
losti i samovlastničtva pribavi si mnogo neprijatelja medju svećen¬ 
stvom i vlastelom a preziraše ih. Patrijarh Nikon uze nastavljati 
posao započet od Dionizija Trojičkoga, naime izpravljanje svetih 
knjiga crkvenih. U slavenske se rukopise uvukoše tečajem viekova 
mnoge krupne pogrješke, dapače i umetci, koji su prešli u štampane 
k n jig e - Grčki episkopi, koji su došli u Moskvu, upozoriše Nikona na 
te pogrješke, te on sazove crkveni sabor, u kojem bude zaključeno, da 
se te knjige imadu popraviti prema starim rukopisima slavenskim i 
grčkim. Nikon sakupi sa svih strana rukopise i učene svećenike te 
započne posao. Taj Nikonov pokušaj postade povodom razkolu u 
ruskoj crkvi. Narodu naime i jednomu dielu svećenika i kaludjera 



SI. 50. Kijevske katakombe. 

sve bijaše sveto u crkvenim knjigama, dapače i pogrješke prepi¬ 
sivala. Neki promienjeni ili dopunjeni tekstovi protivili su se običnim 
crkvenim običajima. Na njih su se oslanjali odmetnici, te su zabra¬ 
njivali strašeći smrtnim griehom brijanje brade, propisivali, da se 
krsti sa dva, a ne sa tri prsta, a liturgija služi sa sedam a ne pet 
prostora. Fanatičari su voljeli umrieti nego čitati ime Jisus mjesto 
Isus. Osim ljudi, koje je uvuklo u razkol prekomjerno štovanje 
starih tekstova i starinskih običaja (starovjerci), valja napomenuti 
prave jeretičare, koji su se upirali na podmetnute ili krive tekstove, 
te koji su, pošto su dugo kao nepoznati pomiešani bili u krilu 
pravoslavne crkve, morali na jedanput skinuti krinku dignuvši se 
protiv izpravljenih knjiga. Reforma dakle Nikonova izmami na 
svjetlo skriveni razkol u ruskoj crkvi sa njegovim nebrojenim 
sektama, kojima zametak potječe od aleksandrijskog gnosticizma, per¬ 
zijskog maniheizma ili možda dapače od indijskog panteizma. 

Car je Aleksije odvažno podupirao svoga patrijarha, progonio 
je vjerske proroke, koji su naokolo hodali i narod bunili, zatvarao 
je buntovnike kaludjere i svećenike. Na sve strane planuo je vjer¬ 
ski rat. Najznamenitija bijaše pobuna svetih manastira na Bielom 
jezeru, koji su stravstveno prionuli uz starinske običaje. Manastir 
Solovecki, glasovito proštenište, pao je nakou osamgodišnjega pod- 
sjedanja: zauzeše ga jurišem, buntovnike povješaše. U to je ohola 
i nagla ćud patrijarhova dozlogrdila napokon i caru. Videći se 
patrijarh odasvud okružen od neprijatelja, položi svoju čast i ode 
u samostan, koji je sam izvan Moskve sagradio. On se je nadao, 
da će ga car moliti, da se primi opet patrijaršije, ali car nije više 
mario za nj. Na velikom koncilu u Moskvi (god. 1667). bude ipak 
odobrena reforma Nikonova i njegovi izpravci knjiga, ali što se je 
samovoljno odrekao patrijaršije, što je smiono govorio protiv cara 
i visokog svećenstva, što je zlorabio svoju vlast protiv nižega sve¬ 
ćenstva, osudiše ga, da bude zatvoren u manastiru. Spomenutim 
crkvenim saborom odlučena je sudbina ruske crkve. Narod se ruski 
razpao na pristaše (velika većina) i na protivnike Nikonovih refo- 
rama. Bilo je doduše i prije toga velikoga razkola vjerskih sljedba 
u pravoslavlju ruskom, ali te su bile neznatne. Odpadnici pak od 
reforama Nikonovih starovjerci bili su u buduće kvasac, iz kojega 
proizadjoše razne sljedbe. Poglavita je razdioba ruskih razkolnika na 
takove, koji priznavaju red svećenički (popovci), i na takove, koji ne 
priznavaju (bezpopovei). Medju potonjima ima raznih sljedba kao po¬ 


morci, Filipovci („sožigateli“) Kapitovci, Fedosejevei, straniki (putnici) 
ili beguni (bjegunci), škopci, bičevatelji itd. Od onih razkolnika, koji 
priznavaju svećenički red, jedan se dio vratio god. 1800 u pravo¬ 
vjerje uz neke posebne povlasti; ti se zovu sada „jeđinovjerci“. 
Povrh toga ima još mističkih i raeionalističkih sekta, kao što su 
duhoborci, molokani (mljekopije), obščije, subotniki, šaloputi, ne- 
moljaki, nenaši ili molčalniki, stundiste neka vrsta protestantizma 
pravoslavnog, itd. 

Završujući ove nekolike rieči o razkolničtvu u Rusiji spo¬ 
menut ćemo još ovo. Razne vjerske sljedbe imadu u Rusiji pristaša 
jedino na ladanju medju seljacima. Istina neki su razkolnici kao 
trgovci i obrtnici stekli veliki imetak, no u višim naobrazovanim 
krugovima ruskoga družtva nemaju razkolnici pristaša. To je upravo 
i razlog, što u mnogim predjelima masa naroda drži razkolničtvo 
narodnom vjerom „par exeellence“. Vanjština, do koje prosti narod 
mnogo drži, odlučila je i u vjerskom pitanju. Seljak je gledao kako 
uz državnu pravoslavnu vjeru pristaju svi činovnici, vojnici, posjed¬ 
nici, u opće viši staleži, dok su starovjerci jedino seljaci; nadalje 
je vidio seljak kako spomenuti odličniji staleži bradu briju, te je 
ne puste da raste kao u seljaka, zatim da se svi na evropsku odie- 
vaju, što je sve potvrdilo uvjerenje u seljaka, da je državna pravo¬ 
slavna vjera samo za „gospodu*, dok je razkolničtvo, zabacujući sve 
novotarije i odano starim običajima, vjera prostoga naroda. To je 
s jedne strane zaoštrilo opreku izmedju seljačtva i ostalih staleža, 
s druge je strane upravo prisililo mnoge seljake, da prodju u tabor 
razkolnika. U novije su se doba spomenute prilike znatno promie- 
nile. U središnjim gubernijama nije bilo na početku našega stoljeća 
nijednoga sela, gdje ne bi bilo razkolnika, danas se pak najveći 
dio vratio u pravoslavnu državnu crkvu, o čem nam svjedoče mnoge 
crkve, što su ih podigli u svom vjerskom zanosu oni razkolnici, 
koji su se povratili u pravoslavnu crkvu. 

Država se u razno doba raznoliko vladala prema razkolni- 
nieima i jereticima po tom, da li su se manje ili više državi pogi¬ 
beljnim činili. Naravno da je država mnogo snošljivija prema tako 
zvanim stranim vjeroizpoviestima (katolička, protestantska, muka- 
medovska itd.). Utjelovljujući svome carstvu područja sa stranim vje¬ 
roizpoviestima morali su Rusi razstaviti pojam države od pojma 
vjere. Država je pri tom razprostirući svoje medje nadkrilila crkvu. 
Nu dok je država bila snošljiva prema novim podanicima, koji su 

bili drugih vjera, to je s početka strože postupala protiv onih, koji 
bi odpali od državne pravoslavne crkve. Ali i proti razkolnicima 
bijaše s vremenom država popustljivija. Tako je Aleksandar II. 
ukazom god. 1874. uveo civilni registar za sve vjerske udruge, koje 
nisu imale nikakvih svećenika, ili takove, kojih do onda država 
nije priznavala. Na taj je način razkolnicima, koji drže, da se ne 
mogu izmiriti sa svećenstvom državne crkve, osiguran zakoniti obi¬ 
teljski život. Dakako da se taj ukaz proteže samo na one vjerske 
sljedbe, koje priznavaju uredbu ženitbe. — Broj razkolnika i jere- 
tika u ruskom carstvu ne da se tačno označiti. U svemu se računa 
do 14 milijuna. Pri tom kano da neprestano raste broj jeretika, ali 
kako nastaju nove sljedbe, svuda se opaža sve veća razlika i opreka 
glede vjerskih nazora. To nam dokazuje, da u Rusiji pokret vjerski ne 
ide stanovitim smjerom, nego se samo u obće opaža težnja za življim 
religijoznim životom. Ovu težnju za živom vjerom umiju razni za¬ 
nesenjaci izrabiti u svoju korist. Do samoga je svećenstva državne 
pravoslavne vjere, da uznastoji svim silama oko živahnijegai religijoz- 
nijega života u svojoj crkvi. Ono će time dobiti protiv razkolnika i 
jeretika bolje sredstvo nego li je sva djelatnost državnoga zakonodav¬ 
stva. U istinu mnogo se u novije vrieme i s te strane nastoji, da 
se razkolnici i jeretici povrate u krilo pravoslavne crkve. Uz ostala 
sredstva kao putem knjiga i časopisa rabi i živa rieč. Tako su 
se u Moskvi dugo vremena vodile svakoga petka ustmene razpre 
sa starovjercima, koje su se zatim priobćivale u dnevnim listovima. 
U Petrogradu razpravljaju se vjerska pitanja u duhovnoj akademiji. 
Budući da se vjerske prepirke oslanjaju ponajviše na sv. pismo, a 
starovjerci se drže teksta starijega od Nikonova, to oni uče marljivo i 
stare rukopise. Za čudo je kako pojedini starovjerac pomnjivo prekapa 
u knjižnicama stare pisane tekstove, ne bi li u njima našao novu 
potvrdu svoje nauke, čovjek bi rekao, da je u starovjerstvu za¬ 
stupan donekle staroruski duh, koji se protivi svakoj novotariji, dok 
jeretici upravo za njom teže. Starovjercima je pravoslavna crkva 
odviše gibka, promjenljiva, dok je jereticima previše ukočena, ne- 
napredna dakako ne gledeć na fantastične ili idejalne ciljeve, za 
kojima neki od njih teže. 

* * 

* 

Kao u drugim monarhičkim državama tako je i u Rusiji od 
vajkada vojska bila mezimče vladara, koji joj sve do dana današ¬ 


njega posvećuju osobito brigu i njegu. Posve je dakle naravno, da 
je ruska vojska u naše doba vrlo dobro uredjena. U Rusiji sma¬ 
trahu plemići uviek osobitom čašću, da služe u carskoj gardi, pak 
je tu bilo u izobilju pomladka u redu častnika. Drugačije prilike 
bijahu kod redovite vojske, naročito kod pješačtva, gdje je častni- 
cima rodom iz siromašnijih slojeva manjkala školska i vojnička 
naobrazba. S toga su i slabo napredovali u činu kod vojske, te se 
riedki od njih popeo dalje od kapetana. S toga su se viši čini 
počevši od četnika popunjavali iz častničkog sbora kod garde. U 
generalnom štopu, kod tehnijskih četa i u ratnom ministarstvu bilo 
je svuda puno Niemaca iz baltičkih pokrajina i stranaca, koje su na 
dvoru voljeli, te je većina njih marljivošću, savjestnim vršenjem 
dužnosti, naobrazbom i osobnom hrabrošću dostigla najviše časti u 
vojsci. Ovako kao što smo eto naveli, bilo je kod vojske nekoć, 
danas je posve drugačije. 

„Prije vojničkih reforama u najnovije doba bila je ruska vojska 
razred pučanstva bez povlasticu. Budući da plemići i trgovci nisu 
služili kano prosti vojnici, to je seljačtvo i više gradjanstvo dalo 
caru najviše vojnika. Istina, plemstvo ma da je bilo oprošteno od 
službe vojničke, ipak je lievalo svoju krv za domovinu, tako da 
nije bilo gotovo nijedne plemićke obitelji u Rusiji, koja ne bi bila 
imala po jednoga ili više članova u vojsci još prije god. 1874., 
kad je uvedena i u Rusiji obća vojna dužnost za sve podanike. Ali 
treba da se iztakne i to, da su plemići služili samo kao častnici.“ 
Reforme od god. 1873., kojima je postala vojnička dužnost sveobća, 
podigle su znamenito ugled vojske. „Ođkad je Aleksandar III. posve 
preustrojio vojsku, kaže P. Vasili „nije ona više zadruga siromaha, 
koji su se rodili bez povlastica, ili su ih izgubili osudom zadruge.* 
Danas je sva mladež ruska u vojsci, u njoj je budućnost Rusije; 
ruski vojnik ima velik ugled, njemu pripada znamenita uloga u 
budućnosti. 

Petar Veliki prvi je uveo u Rusiju redovitu vojsku svojim 
ukazom god. 1699. Već god. 1712. brojila mu je redovita vojska 
180.298 momaka. God. 1756. brojila je ruska vojska za carice 
Elizabete 262.900, a pri koncu vladanja Katarine II. bilo je u 
ruskoj vojsei 479.280 vojnika sa 37 kozačkih pukovnija. Pod carem 
Aleksandrom I. u vrieme ratova sa Napoleonom I. brojila je redovita 
vojska 851.707 momaka i 100.000 kozaka. Za ovoga cara bio je prvi 
put pod oružjem narodni ustanak, koji je brojio god. 1812. oko 

320.000 vojnika i 50.000 konja. Za kninskoga rata pod carem Niko¬ 
lom I. imala je Rusija u redovitoj vojsci 1,627.748 vojnika a u 
pričuvi 239.776 momaka. 

Car Aleksandar II. preustrojio je s temelja rusku vojsku. Prije 
naime čim je Rus stupio u vojsku, morao se razstati sa svojim 
selom. On je služio u vojsci 25 godina, a žena mu i djeca pribra¬ 
jala su se razredu vojničkih obitelji. Sada traje vojnička služba 6 
godina. Novaci se razdiele u dvie skupine: jedni služe u redovitoj 
vojsci šest godina, dok drugi prema svojoj naobrazbi dolaze ranije 
u narodni ustanak, gdje ostaju 20 godina. Za one, koji služe u 
redovitoj vojsci šest godina, traje njihova ciela vojna služba ovako: 
6 godina redovite službe, 9 godina u pričuvi i 5 godina u narodnom 
ustanku. 

Ruska vojska sastoji danas od stajaće vojske, pričuve, na¬ 
knadne pričuve, mjestne vojske, i od Kozaka. Stajaću vojsku sa¬ 
stavlja: 1) Pješačtvo (192 pukovnije) i to 12 pukovnija garde i 
16 pukovnija grenadira i 164 pukovnije redovitih pješaka (linije), 
zatim 56 bataljuna lovaca i to 6 bataljuna garde i 20 bataljuna, 
a drugi se mogu podići u Kavkazu, Turkestanu i Sibiriji. Svaka 
pukovnija ima u ratno doba 79 častnika i 3874 vojnika, a svaki 
lovački bataljun broji 21 častnika i 960 vojnika. Pješačtva ima 
dakle ukupno 18.000 častnika i 860.000 vojnika; konjaničtvo, 
koje sastoji od 12 pukovnija garde, 46 pukovnija draguna; u vrieme 
mira ima ukupno 2.800 častnika i 52.000 vojnika, a u ratu 3.750 
častnika i 70.200 vojnika. Redovito konjaničtvo sastoji u Rusiji 
od draguna osim pukovnije carske garde, koja ima tri divizije. 
Svaka od tih divizija dieli se na 4 pukovnije i to prvu sastavljaju 
sliedeće pukovnije: garda vitezova, konjanička garda, kirasiri od 
Carskog sela i Gaeinski kirasiri; drugu: grenadiri na konjima, 
carski ulani, husari od Carskog sela i carski Kozaci; a treću: dra- 
guni, ulani, husari od Gro dna i carevićevi Kozaci. — Topničtvo 
sastoji od tri glavne divizije: bojno topničtvo, topničtvo na konjima 
i tvrdjavno topničtvo. Bojno topničtvo sastavljaju 3 brigade garde, 
4 brigade grenadira i 48 brigada linije. Svaka brigada ima 6 ba¬ 
terija. Kod svake baterije ima 8 častnika i 221 vojnik te osam 
topova. Topničtvo na konjima broji 5 baterija garde i 25 baterija 
linije. .Tvrdjavno topničtvo ima 5 baterija sa 48 bataljuna. Po tom 
ima cielo topničtvo 365 baterija sa 2.860 topova i 58 kola, a broji 
3.580 častnika i 74.000 vojnika. Topovi se dobavljaju iz carske 

tvornice topova u Obukovu a dielomice iz Kruppove tvornice u 
Njemačkoj. Ženijske čete broje 870 častnika i 23.560 vojnika. 
Prema tomu broji sveukupna ruska stajaća vojska 
zajedno sa štopom u mirno doba 29.400 častnika i 1,245.000 
voj nika. 

Pričuva (rezerva) broji u mirno doba 115 bataljuna pje¬ 
šaka, 5 brigada topnika sa 98 topova i 1 ženijski bataljun; u svemu 
510 častnika i 24.120 vojnika. U ratno doba rezerva postavi na 
noge 1,500.000 momaka. — Obći narodni ustanak (Opolčenije) 
uredjen je god. 1884. a sastoji od tri zbora, od kojih ima svaki 
50 bataljuna. Ta vojska može po službenim vojničkim računima 
brojiti najmanje 2,500.000 vojnika. 

Napokon treba da još spomenemo Kozake, skroz narodnu i 
osebujnu rusku vojsku, kojoj nema slične vojske ni u kojoj državi. 
Kozaci su razdieljeni po krajevima na čete Donske, Kubanske, 
Tereka, Azovske, Astrahanske, Orenburžke, Uralske, Sibirske, Trans- 
bajkalske i Amurske. Prema zakonu od god. 1875. svaki Kozak mora 
da služi državi od 18. do 38. godine života. Odievaju se i hrane 
sami, a država im daje samo oružje i naboje. Od 18. do 21. godine 
pripadaju pripravnomu tečaju, gdje primaju prva počela vojničke 
naobrazbe, tako da je svaki Kozak, kad stupi u pukovniju, podpun 
vojnik navlastito vješt jahač. Na to od 21. do 33. godine služe u 
stajaćoj vojsci a od 33. do 38. godine u pričuvi. Dvanaest godina 
aktivne službe diele se Kozaci u tri odjela. Kozaci prvog odjela 
služe pod zastavom redovite vojske. Poslije 4 godine dolaze u drugi 
odio. Sada ostaju kod kuće, imaju konje, oružje, te treba da su 
spremni stupiti u redovitu vojsku na prvi poziv. Posljednje četiri 
godine ostaju kod kuće, te ne treba da imaju ni konja ni oružja. 
Kozaci su oboružani kopljem, čačkom (savinutom sabljom), lakom 
puškom bez bajonete. Kozačke čete broje u mirno doba 2.269 čast¬ 
nika, 50.000. vojnika te imaju 100 topova. U ratno doba broje 
198.000 vojnika. 

Po tom broji Rusija u ratno doba: 

Stajaće vojske . . . 1,245.000 vojnika, 

rezerve ..... 1,500.000 

narodnog ustanka . . 2,500.000 „ 

Kozaka. 198.000 „ 

Ukupno 5,443.000 vojnika. 

Novi vojni zakon u Rusiji, po kojem je svaki družtveni raz¬ 
red dužan služiti u vojsci, podigao je.moralni nivo i moralnu snagu 
ruske vojske, a da ruski vojnik nije pri tom izgubio prvobitna 
svojstva, kojima se odlikuje od ostalih vojnika evropskih. Makar 
da ruski vojnik ostavlja svoje rodno mjesto te poprima posve dru¬ 
gačije način života, ipak on ostaje onaj isti pravovjernik, koji se 
je od najranijega djetinjstva pouzdavao u časovima radosti ili ne¬ 
sreće u božju providnost. Istina, on ima i pogrješaka, zagrižljiv je, 
utapa rado srdčbu u sladkoj vodki, rado laže kao djeca i primitivni 
narodi, ali je pri tom religijozan, a duše je, ma što se reklo, ple¬ 
menite. U znamenitoj vojni generala Skobeleva u azijskim stepama, 
kad su izmučeni vojnici u jednom danu hodajući gotovo neprestano 
po sunčanoj žegi prevalili toliki put, da se je svatko čudio, nijedan 
se vojnik nije ni malo tužio, ni mrmljao. Deve su padale izmučene, 
a vojnici nisu klonuli, već su pošli napried ne mareći za smrt, koja 
im je tako rekavši prietila sa svih strana. ,Treba li našemu otcu, 
caru, možda toj piesak, kad nas je ovamo poslao," zapita mladi vojnik 
svoga druga. „A di", odgovori mu ovaj, „ne zna li car bolje od nas, 
što mu treba? Prekriži se te slušaj zapovied." Taj jednostavni i tako 
značajni odgovor osokolio je mladoga vojnika, kako pnpovieda 
vjerodostojni svjedok odlični ruski častnik, na toliko, da je vršio 
svoju dužnost kano stari vojnik ne bojeći se nepogoda vremena. 

Kano svi Rusi tako je i ruski vojnik uslužan, ljubezan i milo¬ 
srdan prema neprijatelju, o čemu imade sijaset dokaza iz bojnoga 
života. Vojnik ruski sluša nadalje rado častnike. Vojska kao i dr¬ 
žava ruska temelji se na auktoritetu i bratskoj privrženosti. Zar ne 
zove jedan drugoga u vojsci kao i u narodu bratom; zar vojsko- 
vodja ne nagovara svoje vojnike: „djeco moja“? Upravo to, što rus i 
vojnik smatra rusku vojsku jednom obitelju, razjašnjuje bolje nego 
išta neuzkolebivu disciplinu u vojsci. Stega je dobra, poslušnost je 
ruskomu vojniku najsvetija dužnost, a u obćenju častmka sa voj¬ 
nicima ne vlada ukočenost kao n. pr. u njemačkoj vojsci. Ruski 
vojnik drži svoga predpostavljenog svojim bratom, kojega treba da 
sluša, jer je on zastupnik carev u vojsci. Častnici obće s vojnicima 
neprisiljeno i prijateljski, nu to nije ni najmanje na štetu discip ini. 
Ruski je vojnik svojom poslušnošću u raznim zgodama pokazao veliku 
fizičnu i još veću moralnu odpornu snagu. Tako je neki ruski vojnik 
godine 1837. prigodom velikog požara u Zimskom dvoru uztrajao 
stražu stražeći u dvorani na pola izgorjeloj, dok ga nisu izmieni i. 


Ruska redovita vojska postoji, kao što smo već spomenuli, od 
Petra Velikoga. Od tog doba počinje se i povjest ruske vojske i 
čuvene legende o toj vojsci. Petar Veliki imao je posve pravo, kad 
je nekoliko dana iza bitke kod Poltave kod gostbe, na koju je bio 
pozvao i zarobljene švedske generale, rekao : „Srdačna hvala šved¬ 
skim junacima, što su nas učili, kako da ih pobiedimo". Poslije 
ovog rata Petra Velikoga sa Karlom XII. („veliki sjeverni rat"), 
koji je započeo porazom ruskih četa a svršio se sveobćim razsulom 
švedske vojske, upoznao je ruski vojnik vlastitu svoju snagu i 
vriednost; od tog doba pouzdaje se u svoju snagu i vjeruje u 
zviezdu svoje domovine: to pouzdanje i ta vjera podiže ga na 
prvo mjesto medju svim vojnicima na svietu. „Želiš li pobiediti 
ruskog vojnika," rekao je Napoleon I. „nije dosta da ga ubiješ, 
nego treba da ga još k tomu mrtva prevališ („Pour vaincre le soldat 
russe ii ne sudit pas de le tuer, ii faut eneore le renverser"). Ove 
karakteristične rieči velikoga vojskovodje najjasnije potvrdjuju hra¬ 
brost ruskoga vojnika. On je hrabar, nu uviek hladan, sposoban i 
najvećeg heroizma, a da na to i ne misli. U povjestnici ruskih ratova 
u Kavkazu zabilježeno je mnogo junačkih djela, koja ostaju u Rusiji 
gotovo neopažena, jer ih imade previše. Jedva da se spominju na 
večer u vojarni pukovnije ili bataljuna, koji su si osvjetlali lice pred 
svietom. Napose spominje ruska povjestnica veliki broj častnika i za¬ 
stavnika, koji su u bojevima hrabro branili i čuvali zastave. Tko da 
ne zna u Rusiji Ivana Arkipova, koji je nosio zastavu jednog pješačkog 
bataljuna, te koga su odnieli težko ranjena sa bojnog polja kod 
Slavkova (Austerlitz) ? Odvedoše ga kano sužnja u Prancuzku, gdje 
je ozdravio; kasnije za vrieme mira vrati se u Rusiju. Ovaj je za¬ 
stavnik živio nekoliko mjeseci u Francuzkoj, a da nitko ni slutio 
nije, da nosi oko noge omotanu zastavu svoga bataljuna, koju je 
uviek skrivao, makar da je trpio velike boli od rana. Njegov bata¬ 
ljun bijaše obtužen poradi gubitka zastave i brisan iz listine ruske 
vojske, a kasnije je povratak Ivana Arkipova spasao čast bataljuna. 

Ruska vojska u ratu napreduje bez zapreka, ona mora da 
stigne do opredieljena cilja. Domoljublje carevo prednjači narodu, 
pak je ruska vojska malo po malo zabacila uredbe, koje joj bijahu 
nametnuli ljudi zadojeni tudjim _ duhom imenito duhom pruskih 
vojskovodja. Ruska je vojska odlukom cara i nastojanjem velikoga 
organizatora svoga generala Vanovskoga, ministra ratnoga, krenula 
putem, koji joj je označio glasoviti Suvorov, jedan od najvećih 
Hoić: Slike iz obć. zemljopisa V.— 1. 15 

vojskovodja 18. vieka. Narodna misao, na koju se oslanjaju sva djela 

današnje ruske vlade, djelovala je takodjer, kad se je preustrajala 

oprema ruske vojske. Nestalo je velike razlike u kroju te ciela vojska 

imade istu narodnu nošnju: kratka kabanica bez sjajnih puceta, a 

svaka pukovnija ima ovratnik druge boje; mjesto kape, što su ju . 

prije nosili, imaju sada narodnu šapku od „astrahana”. Konjaništvo se 

razlikuje od pješaštva samo „epoletama”. Jedino carske i neke pje- 

šaške pukovnije pridržale su nekadašnju nošnju. Kozaci nose kao 

uviek narodno odielo. I to što se je uvelo narodno odielo u vojsku, 

zasluga je velikoga ruskoga generala Suvorova. On je prvi zabacio 

u boju nošnju, koju je imala vojska za cara Pavla I. Na šelu vojske 

nosio je taj stari general jednostavnu rusku košulju, slišnu bluzi 

francuzkog radnika, a samo redovi na prsima pokazivali su, da je 

visoki vojniški dostojanstvenik. On je utemeljitelj narodne vojničke 

ruske škole. Njegovi su nazori i danas još evangjelje ruskih stra- ^ 

tega. „Tane je ludo, bajonet vriedi,” rekao bi svojim vojnicima 

želeći ih uvjeriti, da osobna hrabrost i sada odlušuje pobjedu. 

Završujući opis ruske vojske spomenimo još nekoliko rieši o 
Kozacima, koji služe u vojsci ka,o konjanici. Izporedimo li ih sa 
zapadnoevropskim konjaništvom, Kozaci ne jašu liepo. Stremen im 
je kratak, konje tjeraju rukama i udaraju stegnima, ali za čudo oni 
posve vladaju nad svojim malenim, dugim i brzim konjima, koji su 
na glasu sa svoje uztrajnosti i višni svim mogućim tegobama. Ko¬ 
zak sa svojim konjem željezne je naravi, nikakav posao, nikakvo 
nevrieme, nikakva nevolja ne može da ga učini mlitavim i tromim. 

Visoki, vitki, liepo izrašteni i pristali Kozak sjedi na svom malenom 
konju kano da je uza nj prirastao. On kreće s konjem, kud ga je 
volja, vještim zaletom svladava najteže zapreke, on navaljuje na 
svoga protivnika, po sudu strukovnjaka, s pravim osjećajem, tolikom 
vještinom i takovom vatrom, da mu u tom nije ravan nijedan konja¬ 
nik u modernim evropskim vojskama. Kad mu je konj u najvećem 
letu, rabi on s nečuvenom vještinom raznovrstno oružje: mač, koplje 
i pušku, pak skače sa konja, da se bori sa pješacima. Kako mu je 
prirodjeno da brzo sve nanjuši, i da se svuda lako snadje — ta 
on se ravna po zvjezdama i vjetru, ništa mu se ne izmakne, jer o 
svem mudro kombinuje — izvrstan je uhoda u ratu : Kozaci su u 
ratu kao stvoreni za prednje čete. S punim se pravom ruska vojska 
ponosi svojim Kozacima. Na svakoj se stranici ruske ratne povjest- 
nice spominju junaštva kozačkih četa. Kada su u bitci kod Jelave 


(1807.) francuzki kirasiri prodrli ruske bojne redove, navale na njih 
Kozaci sa konja i za nekoliko časova bijaše se već 530 Kozaka naki- 
tilo francuzkim oklopima. A nisu li Kozaci veliku vojsku Napo- 
leonovu iza požara Moskve na povratku danju i noću napadali i 
gotovo uništili? U novije vrieme u posljednjem ruskom ratu, rato¬ 
vima u središnjoj Aziji, pa u ratovima na Turke izvedoše Kozaci 
vanredno smjela junaštva. 

I u miru upotrebljuje ruska vlada Kozake u raznovrstnim 
službama. Kozaci obično prate visoke dostojanstvenike i to svje¬ 
tovne i vojničke na njihovim službenim putovanjima. Kozaci su 
velika podpora redarstvu, oni obavljaju glasničku službu, u obće 
su državi od neprocjenjive koristi u ratu i u miru. 

Tko se želi uvjeriti o vanrednim sposobnostima Kozaka, neka 
ih motri kod osebujne vježbe, koja se obdržava svake godine na 
koncu velike vojničke smotre u Petrogradu. Ova se vježba zove 
„džigitovka” a potječe po svojoj naravi sa Iztoka, te se donekle podu¬ 
dara sa konjaničkim igrama, koje su u Araba „fantazija” zovu. Ku¬ 
šajmo ukratko opisati takovu vježbu, koju nam prikazuje slika 51. 

Prava vojnička smotra, koja je u glavnom jednaka zapadno¬ 
evropskim vojničkim paradama, upravo se dovršila. Dvor i najviši 
dostojanstvenici, pred kojima se je smotra obdržavala, nisu se još 
razišli, nego čekaju novu vojničku igru. Naprotiv dvora i sjajne 
njegove svite evo su poput kamena nepomične dvie satnije Kozaka 
kavkazkik u modernim kratkim kaftanima a na glavi sa kalpakom 
od krzna. Maleni, viloviti su im konji iz Kabarde u Kavkazu. U 
onaj tren, kad je dao znak zapovjednik, razstave se satnije i pojedini 
konjanik poput striele „ventre a terre” uz dvor preleti. Jedni puste 
uzde, okrenu se, da karabinkom opale svoga sljednika, drugi se 
spuste sa konja na zemlju, a u divljem skoku za čas su opet na 
konju, a treći opet stoje na sedlu, držeći goli mač medju zubima 
pucaju iz pištolje na neprijatelja. Sve te najsmjelije i vratolomne 
konjaničke majstorije ne izvadjaju na mekanom, pieskom posipanom 
trkalištu konjanici, kojima su možda podplati kredom a stegna 
konja kolofonijom natrta, nego to obavljaju konjanici u podpunoj 
bojnoj spremi na otvorenom polju. Oni grabe u najvećem letu 
predmete sa tla, spuštaju se s jednom nogom u stremenu sa konja 
u divljem skoku, drže korak s letećim konjem, bace se opet na 
sedla, eto ih na konju, gdje nabijaju karabinku, pucaju napried, 
natrag, na sve strane, pomiču se na konju poput striele, sad su 

straga a sad su mu opet na šiji. Motreei sve to lako ćemo uvidjeti, 
da to nisu konjanici, kakovi se vide u vješto uvježbanim vojskama 
na zapadu — to su demoni na konjima, koji uz urnebesno urli¬ 
kanje i gromoviti „hura“ lete kraj obćinstva poput oblaka za oluje, 
s kojih se sipaju striele na zemlju. 

U to obje satnije divljim skokom brzaju prema obćinstvu. 
Sprieda su tri konjanika uzporedo a četvrti Kozak, koji je tobože 
izgubio svoga konja, osovio se ostraga stojeći razširenim nogama 
na objema krajnim konjima. Na to sliedi Kozak držeći na jabuci 
od sedla živi plien, zarobljenoga druga. Treći je oteo u divljem 
biegu jednu ženu, ali se mora boriti za svoj dragocjeni plien, jer 
mu se ovamo žena rukama i nogama otimlje a onamo opet pro¬ 
gone ga drugovi mašući golim mačem nad njegovom glavom. Ovako 
sliede ratne slike jedna za drugom, jedna užasnija od druge. U to 
se čuje glas zapovjednika. Jedna se satnija postavi u red, a druge 
nestane. Na to, na dan znak, polegnu svi konji na tle, a Kozaci 
držeći karabinke u rukama spremni na pucanje čekaju juriš nava- 
ljujućeg neprijatelja. I eto, gdje juri s biesnom krikom druga satnija. 
Konjanici bacaju u najdivljem letu mačeve i karabinke u vis i opet 
ih uhvate, žestoko pucaju na protivnika, koji pred njima u prahu 
leži, te se čini da je posve uništen. No u to skoče na noge konji 
prve satnije, Kozaci brzo posjedaju na njih, te u biesnoj protuna- 
vali proganjaju svoje protivnike, koji se divljim biegom razidju. 
Gusti oblaci prašine zakriju napokon leteće satnije, a obćinstvo se 
snebiva nad veličajnim bojnim vježbama, što ih je vidjelo. 

Ruska mornarica djelo je Petra Velikoga, koji se je u 
Nizozemskoj i Englezkoj na svoje oči uvjerio, koliku vriednost 
imade za državu jako brodovlje. Poznato je, kako se je Petar Veliki 
sam dao uputiti u sve, što je u savezu za brodogradnjom. U Moskvi 
se i danas čuva prva ruska ladja „majka ruskoga brodovlja 8 (si. 52). 
Ruska je mornarica za Petra Velikoga brojila već 48 velikih bro¬ 
dova, 800 omanjih ladja i 28.000 mornara. Ovaj je broj svakako 
ogroman, kada se pomisli, da Rusija nije imala brodovlja prije Petra 
Vel. i kad se uvaži, da je sama priroda takove potežkoće i zapreke 
stavila razvitku ruskoga brodovlja, da se Rusija ne može na tom 
polju takmiti s ostalim evropskim velevlastima. Duga i stroga zima 
na Bielome i Baltičkome moru poglavito smeta procvatu ruske 
mornarice. Unutrašnja mora, koja služe kao stajališta ruskomu bro¬ 
dovlju, nezgodna su poradi nepravilnosti vjetrova i neznatne dubljine. 

Oluje na Crnome moru i baci ovi u Finskom zatonu smetaju mnogo 
brodarstvu. Sve to je razlogom, da je ruska mornarica više upućena 
na defensivu nego li na ofensivu. 

Uza sve te zapreke ruska se mornarica za ratova protiv 
Švedske (pod Gustavom III.) dobro poniela, a u ratu protiv Turske 
je na veliko začuđjenje ciele Evrope u zalivu česme uništila tursko 
brodovlje. No posljednjih decenija, gdje se je mornarstvo ostalih 
evropskih država vanredno razvilo, treba priznati da mornarica 
ruska prema kopnenoj sili ruskoj i protegu ruskih obala nije velika, 
čemu je donekle razlogom i to, što vanredno jake bojne luke ruske 
u Baltičkome moru — Sveaborg, Kronstadt, Viborg, Helsingfors, 
Dunamiinde (Ušt. Dvinsk) itd. — dovoljno čuvaju Rusiju i bez - 
jakoga brodovlja protiv svake navale sa strane morske. 

U mornarici traje služba 10 godina i to sedam godina u 
redovitoj službi a 3 godine u pričuvi. Cielo se osoblje mornarice 
dieli ovako. U svem ima 117 admirala i generala, 3.885 eastnika i 
27.500 momčadi. Cjelokupna mornarica broji 403 broda, od kojih 
je 39 velikih oklopnjača (Pamjat-Azova, Petar Veliki, Car Nikola I. 
Aleksandar II. Katarina II. Sinopa, Česma, itd.) 

Povrh toga ima još mnogo brodova i na pola oklopljenih, 
ali kako su većinom stariji brodovi, nisu nimalo važni za navalu. 
Glavno sielo ruskoj mornarici je u Baltičkome moru. Ratno 
brodovlje u Crnome moru je tek u razvitku. Okrugle „Popovke” 
brodovi, koje je izumio admiral Popov, nisu se održale. Sibir¬ 
skomu brodovlju je sielo u Vladivostoku. Brodovlje na Kas¬ 
pijskom e moru sastoji od razmjerno manjih brodova, a mor¬ 
narica na Aralskom jezeru je napuštena, odkad Rusija gospo- 
duje nad cielim obalnim područjem toga jezera. Rusija se osobito 
zanima za torpedo- lađje, kojih se broj dobavljan iz Englezke i 
Njemačke neprestano povećava. Za polaganje podmorskih topovnica 
na obranu obala sastavljen je posebni vojnički zbor. — Danas je , 
na Baltičkome moru za obranu 20 brodova sa 87 topova i 4000 
mojnaka (4 oklopljene fregate, 10 monitora, 3 monitora sa dva 
tornja i 3 plivajuće baterije). — Poslije slavodobitnoga dana kod 
Sinope god. 1854. nije imala ruska mornarica zgode da pokaže 
svoje vrline. Ono, što je izvela ruska mornarica za posljednjega 
rusko-turskoga rata, svjedoci, da će umjeti i velika bojna djela 
izvesti u pomorskom ratu, budu li se odstranili svi nedostatci, koji 
su se tom zgodom opazili, a tiču se u prvom redu bojnih sprava. 


Spomenimo napokon, da Rusija ima u guberniji Arhangelskoj rodjene 
mornare. Tamo, gdje se je smjestila prva morska luka, preko koje 
je Rusija obćila sa zapadnom Evropom, dok nije veliki car otvorio 
„prozor na zapad”, primorsko je žiteljstvo odraslo u neprestanoj 
borbi sa burnim morem; tamo već djeca sprovađjaju otca u malenoj 
ribarskoj ladjici na more priučavajući se za rana veslu i jedru, a 
i hladnokrvnosti, kad se uzburkaju morski valovi. Žilavi i smjeli taj 
ribarski narod za rusku je mornaricu ono, što su bretanjski i nor¬ 
mandijski ribari mornarici francuzkoj ili hrvatski primorci morna¬ 
rici Austro-Ugarske. U najnovije vrieme nastoji Rusija, da si što više 
ojača mornaricu. Sada se grade četiri velika ratna broda, sest snažnih 
krstaša i nekoliko torpeđo-ladja. Ovo naprezanje Rusije, da se i na 
moru ojača, potaklo je Engleze, koji su i onako vanredno jaki na 
moru, da još povećaju svoju mornaricu. 

Završujući ovaj opis ruske snage na kopnu i na moru spo¬ 
menimo, da je upravo značajka konca ovoga stoljeća, da milita¬ 
rizam obćenito raste. To ima dobrih i zlih strana. Ako je narod 
kadar da sam proizvodi sve ratne spreme: puške, topove, ratne 
brodove itd., bez sumuje je, da militarizam ide u prilog radničkim 
slojevima, u toliko što ti izdatci idu u njihove ruke u obliku plaće. 
U drugu pak ruku djeluje štetno dvo- ili trogodišnja odsutnost sto¬ 
tina mladih i čilih ljudi od domaćeg im ognjišta. No štetnim poslje¬ 
dicama nije moguće izbjeći. Bez žrtava nema sigurnosti države. Kako 
je bojna snaga evropskih velevlasti narasla od god. 1868. do god. 1896. 
i s kolikim je troškom skopčana, kaže nam sliedeća skrižaljka: 



1868. 

1898. 

Ime ilržave 

Broj vojske 
i mornarice na 
ratnoj nozi, 

Potrošak za 
vojsku u forin- 
tama 

Broj vojske 
i mornarice na 
ratnoj nozi 

Potrošak za 
vojsku u forin- 
tama 

Rusija 

1,400.000 

200,800.000 

5,473.000 

738,000.000 

Francuzka 

757.000 

242,200.000 

4,300.000 

432,000.000 

Njemačka 

1,134.000 

128,000.000 

4,300.000 

375,600.000 

Austro-Ugarska 

838.000 

96,000.000 

2,976.000 

180,000.000 

Talijanska 

445.000 

100,800.000 

1,473.000 

180,000.000 

Englezka 

204.000 

312,000.000 

300.000 

486,000.000 

Na prvi pogled čini se, da je ruski narod sastavljen od više 
medju sobom skroz odieljenik družtvenih razreda, nu što dublje 
motrimo razne slojeve ruskoga družtva, uvjerit ćemo se, da nisu 
posve odieljeni, nego da ima prielaza iz jednoga u drugi stalež. 
Osnov prijašnjemu družtvenom ustroju u Rusiji bijaše kmetstvo; 
dokinućem kmetstva potresen je cieli družtveni organizam. Prijašnja 
razdioba staleža postoji doduše izvanjski pred zakonom još i danas, 
ali u životu se po malo već gubi. K tomu i same državne reforme 
idu u novije vrieme u Rusiji za tim, da se povlasti kao i tereti 
pojedinih staleža po malo smanje, a prava i dužnosti jednako podiele 
medju sve slojeve ruskoga naroda. 

Zakoni razlikuju četiri staleža u ruskom narodu: plemstvo, 
svećenstvo, gradjanstvo, i seljačtvo. Ovakva se je raz¬ 
dioba na povjestničkoj podlozi razvila i u mnogih drugih naroda. 
Prema odredbama Petra Velikoga imao je svaki stalež svoje zani¬ 
manje: plemići državnu službu, svećenici bogoslužje, gradjani obrt 
i trgovinu, a seljaci poljodjelstvo. Spomenuti staleži, koji su i danas 
medju sobom odieljeni više običajima, odgojem i naobrazbom, nego 
li zakonom, ne bijahu nikada za sebe posebne kaste. Oni su posto¬ 
jali jedino poradi državne probiti. Volja careva, koja ih je stvorila, 
mogla je podanike iz jednoga staleža premjestiti u drugi. Nijedan 
stalež nije imao posebnih političkih prava, s toga nije bilo u Rusiji 
nikada traga onomu trvenju i mržnji izmedju pojedinih staleža, 
kao što se to vidi tečajem viekova u zapadno-evropskim državama. 
Povlasti i milosti, koje su ruski carevi podjeljivali, padale su u dio 
pojedincima, te su imale po tom posve osobni značaj. Glavna je 
razlika izmedju povlaštenih i nepovlaštenih staleža. Oni su bili 
oprošteni od vojničtva, glavarine i tjelesne kazne, a sastojali su od 
plemstva, svećenstva i viših slojeva gradjanstva; svi su ostali sačinja¬ 
vali nepovlaštene staleže. Dok je povlaštene staleže u drugim zem¬ 
ljama spajala zajednička probit, kultura a donekle i podrietlo, u > 
Rusiji nema tomu ni traga. Tu si je plemstvo i svećenstvo ostalo 
posve tudje. Plemstvo nije u Rusiji kao u zapadnoj Evropi tražilo za 
svoje mladje sinove visoke crkvene časti, jer su tu po ruskom pravu 
svi mužki potomci plemića imali jednaka prava na nasljedstvo, a 
k tomu su do visokih crkvenih dostojanstva dolazili jedino monasi. 
Svećenstvo je bilo za sebe odieljeni stalež, jer nije gotovo nitko iz 
drugih slojeva išao u svećenike, već su ponajviše sinovi u sveće¬ 
ničkom činu nasliedili svoje otčeve. Svećenstvo je uztrajalo uz običaje 


SI. 52. Barka Petra Velikoga. 

i navad'e narodne, dok je plemstvo iza kratkoga otimanja poprimilo 
zapadne ideje, nošnju, običaje i tamošnji način života. Isto tako 
nije bilo plemstvo ni u kakvoj svezi sa povlaštenim staležem gradskih 
žitelja, koji su se tek u novije doba odielili običajima i naobrazbom 
od malogradjana. Ovako su staleži ostali razstavljeni, pače i članovi 
pojedinih staleža nisu medju sobom spojeni nikakvim duševnim 
vezom ni uzajamnošću. S pravom se je moglo reći, da Rusija ima 
plemića i gradjana, ali nema plemstva niti gradjanstva. Osebujne 
prilike ruskoga družtva iztiču se nadalje i time, što je u pojedinim 
staležima bilo više razreda pučanstva, koji su obično bili medju 
sobom u opreci. Tako se razlikovaše nasljedno od osobnoga plemstva, 
bielo svećenstvo od ernoga, u gradovima veletrgovci i začastni gra- 
djani od ostalih gradjana i obrtnika, dapače i medju ladanjskim 
žiteljstvom razlikovahu se krunski kmetovi od ostalih kmetova. 

Kad je Petar Veliki odredio, da plemstvo mora u državnu 
službu, bilo je ono rek bi otrgnuto od svoga posjeda. Plemići su 
doduše došli u vojsci i u ostalim službama do velike znamenitosti 
i visokih časti, ali su se većinom morali baviti u gradovima, dok su 
svoja imanja povjerili plaćenim upraviteljima. Za Petra III. bila je 
doduše dokinuta ona odredba Petra Velikoga, ali plemići i kasnije 
hrle u vojsku i u činovnike. Manje imućni plemići obično uztraju 
u službi i nastoje da se dovinu što viših časti, dok bogati plemići 
s vremenom ponajviše napuštaju svoja mjesta u državnoj službi i 
Čine u carskoj gardi, pak se svraćaju na svoja imanja, gdje se riedki 
bave naukom, a većina sprovađja život u zabavi i svagdašnjoj bez- 
poslenosti slabo mareći za upravu svojih dobara. Oni govore liepo 
francuzki, vrlo su družtveni, izvrstni jahači i plesači, neobično lju- 
bezni, bez predsuda a umiju govoriti o svem i svaČem. Ova vrsta 
ruskoga plemstva u naše se doba gotovo ni malo ne razlikuje od. 
višega plemstva u zapađno-evropskim državama. 

Druga vrsta ruskoga plemstva je tako zvano seosko plemstvo 
(„šljivari"). Medju ovima ima ih u Rusiji, koji su vanređno bogati 
i žive u sjaju i razkoši, drugi su opet siromašni bez ikakve nao¬ 
brazbe, biedni i kukavni te jedva životare. Njihovi su pradjedovi imali 
imanja gotovo kao malene njemačke državice a potomci im spa- 
doše gotovo na prosjački štap. Ne bijaše svuda razsipnost i pre¬ 
velika razkoš razlog, da su tako duboko pali, već je mnogo tomu 
doprinielo i nasljedno pravo ruskoga plemstva. Iza smrti otčeve 
imala se je dieliti baština medju sinove na jednake dielove, dok bi 


kćeri dobivale neznatnu odpremninu. Uslied toga zakona velika su 
se imanja u razmjerno kratko vrieme na malene dielove razdrobila. 
K tomu se je i ravnovjesje mnogih plemićkih obitelji gdjekada 
posve poremetilo, ako je kraj jednakih imućtvenih prilika u nekoj 
obitelji bilo mnogo kćeri a u drugoj opet mnogo sinova. Da se 
tomu zlu predusretne, uvela se u Rusiju strana uredba majorata. 
Svakako je zanimljivo, da je najdemokratičniji vladar ruski Petar 
Veliki pokušao, da se udomaći u Rusiji aristokratska uredba povjerbe 
(„Fideicommiss"), dakako u namjeni, da osigura svojoj državi imućni 
i naobraženi stalež. Sav negibivi imetak plemića, dakle sva imanja, 
po.stadoše majoratnim dobrima, koja su prelazila na jednoga bašti- 
nika i to po onom načelu,- kako je Petar Veliki odredio i nasljed¬ 
stvo priestolja naime da otac može po svojoj volji odrediti majorat- 
skog baštinika izmedju svojih sinova. Medjutim je taj zakon već 
god. 1730. dokinut i opet uvedena prijašnja razdioba baštine na 
jednake dielove medju sinove, a gdje bi se s nova uvadjala majo- 
ratska dobra, bude odredjeno nasljedstvo po prvorodstvu. Broj 
kasnije zasnovanih majoratskih dobara vrlo je neznatan, jer se ta 
uredba protivi predajama, običajima i nazorima ruskoga naroda. 

Dokinuće je kmetstva mnogoga seoskoga plemića upropastilo. 
Ovamo idu oni, koji su bili jako zaduženi, pa kad su morali kmetovima 
odstupiti njihov dio, ostalo im je razmjerno tako malo, da su im vje¬ 
rovnici oteli i ono malo, što im je preostalo; nadalje spadaju u tu 
vrstu seoskih plemića oni, koji nisu umjeli iza dokinuća kmetstva sami 
gospodariti i napokon takovi, koji su prije živjeli samo od daća i od 
rada svojih kmetova. Nadalje treba da i to iztaknemo, kako se iza do¬ 
kinuća kmetstva imanja laglje prodavaju. Dok su prije imanja kupom 
mogla prelaziti samo od plemića na plemića, može sada posjednik komu 
god hoće prodati svoje dobro. A to se žalibože prečesto dogadja, te se 
plemićki posjed od godine do godine smanjuje. Na sjeveru prelazi po¬ 
najviše u ruke bogatim gradjanima a na jugu i jugo-zapadu Židovima. 

Prilike i život ruskih plemića divno su ocrtali moderni ruski 
pripovjedači iznoseći u nebrojenim svojim pripoviedkama na javu 
značajne tipove iz starijih a i iz novijih vremena. Budući da su 
čitateljima taki tipovi ruskoga seoskoga plemstva bez sumnje poznati 
iz liepe knjige, to ćemo ovdje opraštajući se sa ruskim plemstvom, 
samo još nadovezati kratki povjestnički razvitak ruskoga plemstva. 

Rusko plemstvo (Dvorjanstvo) nazvao je jedan ruski pisac 
„nasljednim kulturnim staležem". Ono je svakako posebna uredba, 

kojoj nema ništa slična u zapadnoj Evropi. Za pravo rusko plem¬ 
stvo nije sada a nije ni prije ništa drugo bilo nego sbroj ljudi u 
državnoj službi, pa se je, pošto je bio pristup u plemstvo u svako 
doba svakomu otvoren, neprestanim prirastom iz drugib staleža 
razvilo tako, da nije bilo za sebe osamljeno kao kakva kasta, kao 
što se to vidi u drugih naroda. Urodjenih starih obitelji plemenite 
krvi bilo je u Rusiji od vajkada vrlo malo, a koje su se do danas 
održale, potječu od Rurikovih potomaka i od nekih starih bojarskih 
rodova. Pa i ti bojari ne bijahu ništa drugo nego li činovničko plem¬ 
stvo, koje je dobilo po milosti carevoj svoje dostojanstvo i povlasti. 

Kad su se uveli u Rusiji činovi (14 činovnih razreda za dr¬ 
žavne i vojničke službenike), nastalo je novo plemstvo. Svaki častnik 
u vojsci i svaki činovnik u činu smatrao se nasljednim plemićem. 
Tako je bilo u 18. i 19. stoljeću do konca vladanja cara Aleksandra I. 

U to se medjutim uvidjelo, da se prelako dolazi do plemstva i da 
je to odlikovanje poradi velikoga množtva odlikovanih izgubilo 
vriednost, jer je broj plemića vanredno narastao. Tomu se je na 
put stalo time, što se je uvelo dvovrstno plemstvo nasljedno, 
koje prelazi i na potomstvo i osobno, što nije prelazilo od otca 
na sina. Da se ne bi prenaglo umnažalo nasljedno plemstvo, povi¬ 
šen je za careva Aleksandra I. i Nikole I. čin, s kojim se skopčano 
nasljedno plemstvo i to tako, da je pripalo samo četirim najvišim 
činovima (pravi državni savjetnik, naslovni tajni savjetnik, pravi 
tajni savjetnik i državni kancelar). Povrh toga može se steći na¬ 
sljedstvo plemstvo posebnom milošću carevom ili s nekim visokim 
redovima. Nižim činovničkim činovima pripada samo osobno plem¬ 
stvo. Razlike izmedju starijega i mladjega plemstva po porodu i po 
činima Rusija ne poznaje. Po tom je uredba činova i s njima skop¬ 
čanoga službovnog plemstva u toj absolutno monarhičnoj državi 
skroz demokratska, te joj nema traga u ostalim kulturnim monar- 
hičkim državama. Dok najviše dvorske časti i dostojanstva svuda v 
vladari podjeljuju samo najstarijim, feudalnim porodicama, u Rusiji 
dolaze gđjekada do tih najviših časti i dostojanstva i članovi posve 
novoga službovnog plemstva, do kojega može doći svaki daroviti i 
sposobni častnik i činovnik. Tako su u naše vrieme na pr. Skobelev, 
Miljutin i neki drugi zapremali najviša mjesta do priestolja, makar 
da su im još pradjedovi bili priprosti gradjani i seljaci. 

Dakako povlasti, koje je nekoć plemstvo uživalo, po malo 
je već nestalo. Tako su već za cara Aleksandra II. dokinute 


tjelesne kazni i za ostale slojeve naroda ruskoga. Oprost od vojne 
službe dokinut je vojnim zakonom od g. 1874. koji je jednako ob¬ 
vezatan za sve podanike ruskoga carstva. I najvažnija povlast plem¬ 
stva, po kojoj su imali kmetove na svojim imanjima, prestala je 
dokinućem kmetstva. Danas je preostalo od svih nekadašnjih po¬ 
vlasti plemstvu samo to, da mogu laglje stupiti u državnu službu i 
da razmjerno brže napreduju u činovima. Napokon je s time skop¬ 
čano, da imade za plemićku djeeu posebnih uzgojnih i nastavnih 
zavoda. Budući da je lako bilo doći do nasljednoga plemstva u 
predjašnjem dapače i početkom ovoga stoljeća, posve je naravno, 
da je vanredno velik broj plemića u ruskom carstvu, a razmjerno 
malo ih ima koji bi se izticali velikim blagostanjem, bogatstvom i 
visokom naobrazbom. 

U evropskoj se Rusiji u svem broji do 600.000 nasljednih i 
250.000 osobnih plemića. To je razlog, da ih ima u svim slojevima 
^ ■ ruskoga družtva, u svim zvanjima i zanimanjima a dosta i medju 

bezkućnicima. Sad će nam biti jasno, kako je to, da su i u nihi¬ 
lističkom pokretu u Rusiji toliko puta spominjani i plemići. Nje¬ 
mački pisci upućujući zapadni sviet o nihilistima u Rusiji opetovano 
su spominjali, kako su ti urotnici protiv cara i države „plemići 
ili opet „ mn ogi pripadaju plemstvu* ili dapače „većina nihilista 
^ pripada aristokraciji.* Dakako gleda li se tamo na iztok evropski 

X~ na zapadne naočari, onda se dolazi do posve krivih zaključaka. 

Aristokrat i plemić u Rusiji prema onomu, što smo gore razložili, 
posve je nešto drugo nego li na zapadu. 

Spomenimo na dalje, da u Rusiji nije oznaka plemstva spojena 
sa obiteljskim imenom. Piše li se koji Rus na zapadu „pl.“ ili „de“, 
to nije rusko već je prema običaju zapadnjačkom. U ostalom i u 
Rusiji se očevidno razlikuju plemićka i gradjanska imena. Kao što 
je poznato, tu se nikoga ne nagovara s prezimenom, nego uviek 
s imenom, kojemu se doda ime otčevo na pr. Vladimir sin Petrov ili 
Natalija kćerka Pavlova. Tu je sad razlika medju plemićem i neple- 
mićem. Za oznaku patronimiekih imena dodavaju se obično nastavci 
-ovič ili -evič, te -ovna i -evna za plemstvo, a za ostale -ov i -ev 
te -ova i -eva. Po tom Vladimir Petrovic znači plemića a Vladimir 
Petrov neplemića, isto tako Natalija Pavlovna znaci plemkinju, dok 
Natalija Petrova znači neplemkinju. 

Narodni plemićki naslov je u Rusiji jedino „knez*, koji su 
naslov pridržali članovi vladalačke kuće i onda, kad su već njihove 

udjeljne kneževine bile udružene sa velikom kneževinom Moskvom. 
Sve druge časti i odlikovanja pače i naslov bojarstva podjeljivaše 
car samo doživotno. Danas imade medjutim u Rusiji osim knežev- 
skik obitelji, koje potječu od Rurikovaca, čitav niz kneževskib 
rodova, koji su taj naslov dobili tek u novije vrieme (Menčikov, 
Suvorov, Demidov itđ.), ili opet takovih tatarskih, mordvmskih, 
kavkažkih obitelji, koje su svoje nasljedno narodno dostojanstvo, 
kad su postali podanici ruski, promienili u kneževski naslov. Uslied 
toga ima u Rusiji znatan broj kneževskib obitelji, kojima ta visoka 
čast ne potječe niti iz prošlosti ruske povjestnice niti se podu¬ 
dara sa današnjim njihovim posjedom i imutkom. Kad je Rusija u 
tjesniji odnos sa zapadnom Evropom stupila i zauzela zemlje,^ koje 
su dugo bile pod njemačkim uplivom, poprimila je zapadne časti i 
odlikovanja, kojima je izvor u zapadnom lenskom sustavu. Prema 
tomu ima i u Rusiji od vremena Petra Velikoga grofova i baruna, ali 
razmjerno dosta malo; poimence baruni pripadaju novčarskomu svietu. 

Gradsko se žiteljstvo prema državnoj razdiobi razpada na 
obje skupine veletržaca, te na trgovce na malo i na zanatlije. Tr¬ 
govci se diele prema svojoj trgovini i prema daćama, što ih plaćaju, 
na različite zborove. Dva najviša zbora sastavljaju veletržce. Ovi se 
broje medju povlaštene staleže, te imaju prava osobnog plemstva. 
Car je Nikola za njih osnovao stalež nasljednih i osobnih začastmh 
gradjana, Dakako da to odlikovanje danas neima vriednosti, odkad 
je dokinut porez glavarinski i tjelesna kazan a uvedena obća vojna 
dužnost. Ruski se je veletržac ponajviše kao i viši plemići običajima 
i životom otudjio svojim pradjedovima. On oponaša plemstvo te se 
povodi za francuzkom modom. Njegov je dom udobno i razkošno 
uredjen na zapadno-evropsku. On govori franeuzki, putuje u strane 
zemlje, rado boravi u Parizu te posjećuje salone višega plemstva. 
Ruski trgovac na malo — kupee — ostao je vjeran narodnim pre¬ 
dajama i narodnoj nošnji; on je u svem konzervativan. Bio on 
pravovjeran ili razkolnik, drži stroge poste, svetkuje blagdane te se 
gdjekada razlikuje od seljaka jedino bogatstvom, koje je mnogi 
stekao više lukavštinom nego li vještim trgovačkim operacijama.— 
Zanatlija i maleni obrtnik za pravo je gradski mužik (seljak). Izu¬ 
zev njegov stan i zanimanje ne razlikuje se on ni malo m životom 
svojim ni običajima od svoje braće na selu. 

U Rusiji ima preko 10 milijuna nižih gradjana. Taj družtvem 
razred nastao je već u ono vrieme, kad je utemeljena ruska dižava. 


Pod varjažkom dinastijom u ono doba, kad je dižava poprimila ime 
Rusija, podiglo se vojničko plemstvo, a ostalo žiteljstvo, koje još nije 
poznavalo kmetstva, bilo je razđieljeno na dva razreda: na gradjane 
(posadskie) u gradovima i u većim mjestima i na seljake na ladanju. 

Posadskie zanimahu se primitivnom trgovinom onog doba i 
obrtom. Kad je kasnije kmetstvo postalo državnom uredbom, te su 
seljaci postali svojinom svojih gospodara, malogradjani osjetiše 
takodjer težki udarac, koji je u prvom redu išao seljake. Svi, koji 
su se desili na dan proglašenja carskog ukaza na selu trgujući ili 
baveći se obrtom (kao postolari, kovači itd.), izgubiše osobnu slo¬ 
bodu i postadoše poput seljaka svojinom zemaljskih gospodara. Samo 
trgovci i obrtnici u gradovima bili su slobodni, a pošto je zakon 
povukao jasnu granicu izmedju kmeta i gradjanina, podigoše se ovi 
posljednji za jedan stupanj u družtvenoj hijerarhiji. Malo ih je do¬ 
duše bilo, ali im je opet stao broj rasti, kad je uzela država širiti 
medje svoje i kad su kmetovi dobili opet slobodu. Reforme zasje- 
cajući u sve družtvene i političke uredbe, dale su ovomu staležu 
današnje ustrojstvo. Trgovci bili su razred izmedju plemstva i gra- 
djanstva, malogradjani plaćali su porez a obrtnici imali su svoje 
zborove ili cehove. Gradjani, koji se nisu bavili obrtom, te nisu 
plaćali poreza, pridržali su i nadalje ime ,,meščanie‘, t. j. stanovnik 
mjesta; premda osobno slobodni, služili su kao vojnici poput kme¬ 
tova. Opet treba da priznamo, da u tom ustrojstvu družtvene kie- 
rarkije pojedini razredi nisu bili odieljeni jedan od drugoga tako 
čvrstim zidom, da ga ne bi prevalila naobrazba. Ta svaki gradjanin 
može svoga sina što više naobraziti. Tko je svršio licej ili sveuči¬ 
lište, može se dovinuti činova u hierarkiji. Rus, koji je imao čin 
ma bio i posljednji (14. čin), mogao je postati plemićem. 

Odkada je kmetstvo ukinuto, malogradjani nastoje da se pri¬ 
druže ratarima. Mještani vraćaju se rado u redove poljodjelaca: siro¬ 
mašniji lako se opet laćaju pluga pradjedova, a imućniji ugodno 
živu na ladanju. Drugi opet, vjerni starim običajima, bave se na¬ 
dalje obrtom i trgovinom. Obrtnici šalju zastupnike (glasnie) u vieće 
(gorođskaja duma). Oni, koji se ne bave obrtom, služe trgovcima ili 
se slože u zadrugu (artel); tako je n. pr. udruga trkonoša carinarskih 
(driaguils), družtvo trgovačkih pomoćnika (bankirskie ili kupečeskie 
artelčiki), itd. Sve se te udruge temelje na načelu zajedničkog rada. 
kvaka udruga ima glavnicu, koja služi jamčevinom za članove, koji 
preuzmu posao u službi earinarskoj ili u kući trgovačkoj. Upravni 

odbor se bira. Na koncu svake radničke godine (obično usred 
jeseni) sastaju se svi članovi u skupštinu. Tu odbor polaže račune, 
na to se označi svota, koja se ima čuvati kao pričuvna glavnica, 
odluči se, koliko će se dati mirovine udovicama i sirotama artela, i 
koliko pripada svakomu članu od godišnjeg dobitka. Napokon se 
izabere starosta (predsjednik) i pisar (tajnik) artela. Ovakove se 
udruge — a ima ih u Rusiji veoma mnogo — cienjene od sviju, 
koji imadu s njima posla. Kako se temelje na zajedničkom radu, 
to udruga ne trpi lienih ni nepoštenih članova. Ciela je udruga 
odgovorna za svaki čin, svaki gubitak; medju članovima je veliko 
povjerenje, a pronevjerenja su dosta riedka. Svaki novi član (artelčik) 
mora uplatiti upisninu (okup) i dar dobrodošlice (novizna). Ovaj 
se prihod razdieli medju članove, koji pripadaju artelu godinu dana. 

U nižem su gradjanstvu ostali stari običaji ruskog života ne- 
promienjeni. Trgovci su se, kao što smo već gore spomenuli, oslo¬ 
bodili starih predsuda i navika, te su se u svem pogospodili. No 
mještani osim onih, koji služe kano pomoćnici u velikim trgovačkim 
kućama, čine razred za sebe, rek bi kitajskim zidom odieljen od osta¬ 
loga ruskoga družtva. Ti malogradjani sprovode život, kako ga uči 
„Domostroj“ (katekizam za kuću i obitelj iz XYI. stoljeća), u kojemu 
je način života označen do najsitnijih potankosti. Ovdje vlada prazno¬ 
vjerje, koje su neki slaboumnici zamienili vjerom; s toga nije čudo, da 
gotovo sve vjerske sljedbe imaju najviše pristaša iz ovoga razreda. 
Oni ne vole kulture, navlastito se protive, da bi djevojke učile 
čitati i pisati, jer da bi ih to pokvarilo. Kazalište je za te ljude 
napast, kao što i pokladne maskerade, koje se po starom običaju 
priredjuju na Božić. Ne treba se čuditi, što su nihiliste najviše 
mogli djelovati na meščaHie. Kako su ovi nenaobraženi i načinom 
života udaljeni od javnog života u Rusiji, lako su prigrlili nove 
ideje tih apostola slobode. Mladi ljudi osudjeni poradi nihilističkih 
urota bili su najvećim dielom malogradjani ili Židovi. Ostavši gotovo 
bez moralnog uzgoja, jer se saobraćaj medju roditeljima i djecom 
temelji na šibi — koja je došla iz raja, kako je kazao neki mješ¬ 
tanin — mladež je iz tog kruga bila mekan vosak u rukama nihi¬ 
lističkih propovjednika. Svakako je znamenito, što je u naše vrieme 
vlada postavila svećenstvo na čelo pučke nastave. Odsele naći će djeca 
malogradjana učitelje, koji će ih po moralnim i kršćanskim načelima 
uzgajati. Vlada se nadalje pobrinula za djecu radnika, utemeljivši 
za njih škole i zabranivši primiti premlade radnike u tvornice. 


Do prije 300 godina bio je ruski seljak podpuno slobodan, 
išao je kamo je hotio, a upravo to, što je prema prirođjenoj svojoj 
težnji za seljenjem po dalekom carstvu rado tumarao, te nije hotio 
da se stalno naseljen bavi poljodjelstvom, razlog je, da je izgubio 
slobodu. Pa i tri stoljeća kano da nisu posve ugušila njegove težnje 
za seljenjem — za nomadskim životom. Već smo gore spomenuli, 
kako je god. 1593. ukazom cara Feodora zabranjeno seljenje seljačtva. 
Ova prvobitno privremena odredba postala je s vremenom izvorom 
kmetstvu. Prikovan na grudu zemlje ruski je mužik malo po malo 
izgubio jedno gradjansko pravo za drugim, te je postao posve ovisan 
o svom gospodaru, dapače njegovim vlastničtvom. Strahovita vlast, 
što ju je bez ikakvog nadzora imao posjednik nad mužikom, rodila 
je mnoge zloporabe. Da, kmetstvo je zlo djelovalo i demoralizovalo 
i plemića kao i mužika: moralna tupost i duševna lienost bijahu 
posljedicom kmetstva za gospodu i za kmete i golemom zaprekom, 
da ruski narod za to vrieme nije više materijalno i moralno napre¬ 
dovao. čim je dokinuto kmetstvo, pala je i ta zapreka. Ukaz cara 
Aleksandra II. od 19. veljače god. 1861. zatekao je već gotovo 
polovicu seljačkoga staleža slobodnim. Dva razreda seljačtva, naime 
državni ili krunski seljaci, koji su sjedjeli na državnim imanjima, 
zatim tako zvani apanaže-seljaci, koji su pripadali dobrima carske 
obitelji, bili su već prije gotovo posve slobodni. Jedini preostatak 
kmetstva sastojao se je kod njih u tom, što se niesu smjeli po 
volji seliti. Uz treću vrstu seljaka, naime kmetova plemstva, postali 
su spomenutim ukazom državni i carski seljaci posve slobodni: 
ruski je mužik postao podpunim čovjekom. 

Tako znamenita promjena družtveno-političkih odnošaja u 
ruskom carstvu morala je roditi velikih potežkoća. Uz osobnu slo¬ 
bodu trebalo je da mužik dobije komad zemljišta u vlastničtvo. Pri 
tom je trebalo na to gledati, da se ovamo plemiću što manje uzme, 
a onamo da se mužiku dosta zemlje dade. Kad bi se dalo muziku 
previše zemlje, oštetio bi se stalež posjednika-plemića, koji je za¬ 
premao glavnicu i kulturni elemenat u državi. K tomu ne bi htio 
mužik, kad bi dobio mnogo zemlje u vlastničtvo, na rad k vlastelinu, 
te bi ovaj izgubivši uz svoj posjed i potrebne radine sile, bio posve 
uništen. Kad bi se pak mužiku dalo premalo zemlje, to bi on postao 
nadničarom, koji bi doduše bio osobno slobodan, ali bi mu bilo 
daleko gore nego prije, kad je gospodar imao ipak nekakovih 
obveza prema njemu. Zakon je doznačio mužiku kuću sa dvorištem 
Hoić: Slike iz obć. zemljopisa V.—l. 16 

i vrtom (usadba) kano vlastničtvo i k tomu toliko zemlje, koliko je 
za kmetstva za sebe obradjivao. No ovo je zemljište morao od vlaste¬ 
lina ili kupiti ili nadnicom odslužiti. Za oslobodjenje kmetova nije 
dobio vlastelin nikakve odštete. Svi kmetovi, koji su se kakvim 
obrtom bavili i vlastelinu neki obrok plaćali, kao i cjelokupna dru¬ 
žina vlastelinova dobila je iza dvie godine bezuvjetnu slobodu. 

Upravni odbor za novi zakon kao i vlada nastojali su, da 
točno označe granice izmedju posjeda pojedinaca i posjeda raele 
obćine. U svakom naime selu ili obćini zemljištni je posjed dvo- 
vrstan. Svaki mužik član obćine posjeduje svoj „dvor” t. j. onu 
grudu zemlje, koja mu je vladinom odredbom darovana kano vlast- 
ničtvo; taj posjed mogu baštiniti njegova djeca. Istodobno je svaki 
mužik — koji je punoljetan ili bolje, koji je dobio pravo da si 
gradi kuću prigodom ženitbe — kao član obćine suvlastnik velikog 
zemljištnog posjeda, koje pripada obćini ili miru. To isto načelo 
postoji i drugdje u ruskom družtvu. Ta „artel“ trgovačkog i obit- 
ničkog svieta isto je kao obćina ili mir na selu. Mir je baština, 
što su ju Rusiji ostavili stari Rusi varjažke dinastije. Medju pra¬ 
vima mira znamenito je pravo dieljenja obćinskoga zemljišta medju 
mužike. Po kakvoći tla razlikuju se tri vrste zemljišta: plodno t. 
j. zemlja crnica, zemljište srednje ruke i siromašno zemljište. Ta 
se sva zemljišta razdiele svaka vrsta na toliko dielova, koliko ima 
članova u miru. Svaki član dobiva ždriebom tri diela, od svake 
vrste zemljišta po jedan dio. Šume se ne diele, već pripadaju svim čla¬ 
novima zajedno. Mir ruskih sela ustrojen je po uzoru ruskih velikih 
obitelji dotično zadruga, koje su za pravo mir „en mimature”. 

Mnogo ih ima u Rusiji, kojima se ne svidja način, kojim je 
provedeno oslobodjenje seljaka, pak tvrde, da je dan danas vrlo 
nepovoljno stanje plemića i mužika. 0 tom nema sumnje, da do¬ 
kinućem kmetstva nisu ni u družtvenom ni u moralnom pogledu 
nastale sve one promjene, kojima se je nadalo a i bojalo ih se, a 
i to priznajemo, da nije ni plemić ni mužik zadovoljan u svemu 
s provedenom emancipacijom seljačtva. Naravno, plemić je morao 
štošta pregorjeti: on se je morao odreći svoga gospodarskog prava, 
„obroka”, rabote i jednoga diela zemalja. Velike su to bile žrtve za 
plemića. No i mužik nije bio odmah s novim redom zadovoljan. 
Bijaše mu težko da odkupljuje zemlju, na kojoj mu je bila kućica, 
i zemlju, koja je za kmetstva od otca na sina prelazeći bila lek bi 
oplodjena njegovim znojem. Bilo ih je dapače, koji su i zemlju 

odredjenu plemiću smatrali kao svojinu, jer su ju obradjivali od 
vajkada, te im se naredjena dioba činila otimanjem. Dakako težko 



je saznati od mužika razloge njegovomu nezadovoljstvu. Ta ruski 
je seljak, kao i njegovi drugovi u ostalim državama, sumnjičav i 


SI. 53. Seljačka kuća u južnoj Rusiji. 

nepovjerljiv, kad želiš što od njega saznati. On ne će da otvoreno 
istinu kaže. Pitaš li ga o njegovim prilikama, ne će ti jasno odgo¬ 
varati na pitanja, već će hotimice neodlučno i neodredjeno odgo¬ 
varati, da ne ćeš znati, pri čem si, a razlog je tomu, jer on drži, da ga 
izpituješ samo za to, da mu možda škodiš. Dapače ima li posve povje¬ 
renja u te, dat će ti takav odgovor, za koji drži, da će ti ugoditi. 

No glavni razlog, da od muzika ne možeš saznati njegove 
misli i nazore glede provedbe emancipacije kmetova, jest taj, što 
on sam nema jasaik pojmova o svom negdašnjem i sadašnjem stanju. 

A treba da priznamo, da je to posve naravno. Razne obveze navla¬ 
stito porezi tište danas siromašnoga muzika gotovo teže nego li 
nekadašnja tlaka. Mnoge njegove neopredieljene obveze za kmetstva 
izravnale su se sa pogodnostima, što ib je kao kmet uživao. On je 
naime u ono vrieme pasao svoje blago na gospodskom tlu i dobio 
je dosta drva za ogriev i za gradju, a u nevolji i pošasti dobio bi 
gdjekada od gospoštije i blažče a i konja. Toga sada nema: s tež- 
kim nekadašnjim obvezama nestalo je i mnogih pogodnosti. "Vla¬ 
stelin, nekadašnji „baćuška 11 , u kojega je prije u nevolji tražio 
pomoći, sada je za nj stranac, koji ne će a i ne može onim žrt¬ 
vama, što ib je imao za emancipacije kmetstva, još novih dopri- 
našati. Danas mora mužik sve u gotovu plaćati, a nema li novaca, 
jedino mu je utočište seoski lihvar, koji mu ne da ni pare izpod 
20 do 30 postotaka kamata. Izporedi li mužik korist i štetu današ¬ 
njega svoga stanja prema predjašnjemu, težko mu je odgovoriti na 
pitanje, kako je? Rek bi da je još najzgodniji odgovor, što se više 
puta čuje: ,,A što da kažem: bolje je doduše, ali je i gore.“ 

Dokinuće kmetstva u Rusiji, provedeno naglo i bez priprave, 
bijaše vanredan dogadjaj, koji je s temelja preobrazio život ruskoga 
žiteljstva. Plodovi toga preobraženja ne dadu se opažati za nekoliko 
decenija, tib trenutaka u životu naroda. U sliedećem ce stoljeću ti 
plodovi sigurno dozoriti. Nema sumje, da je oslobodjenje od tlake 
bila dobra i potrebna reforma, koja je istina stala žrtava sadašnje 
pokoljenje, nu od koje će buduća pokoljenja ubrati obilan plod. 
Danas je ruski seljak u prelaznom stanju: pogrješke kmetstva nije 
još napustio, a već je poprimio mnoge pogrješke svoga slobodnoga 
položaja. U njega se još nije uvriežilo čustvo osobne časti ni osje¬ 
ćaj moralne odgovornosti. Prava, što ib je dobio emancipacijom, 
poznaje dobro, a o dužnostima ne će ni da čuje. On shvaća svoju 
slobodu, ali ne uviđja ni ne štuje ugovorenih pogodaba, pak je 


upravo njegova naivnost u tom pogledu najveća rak-rana u novim 
prilikama i odnosima izmedju njega i vlastelina. Najgora je poslje¬ 
dica emancipacije, što se je imenito Veliko-Rus još više zalienio. 
Dok je prije kao kmet nukan od vlastelina za sebe više radio i 
skrbio, sada radi i privredjuje samo najnuždnije, što mu treba da 
se prehrani, a poznato je, da je s malim zadovoljan. Kako ga nitko 
sada ne priganja na rad, nazaduje njegovo gospodarstvo: stoke ima 
sve manje, porezna njegova snaga znatno je spala. Druga mana, s koje 
stradava seljačko gospodarstvo, jest ta, što je zemljište odmjereno 
pojedinomu mužiku kano vlastničtvo u istinu premaleno, da si veću 
obitelj prehrani. Osobito je nezgodno, što je dobio samo oranice, a 
nikakvih ili barem premalo livada i pašnjaka. S toga mora mužik 
da traži na sve strane zaslužbe, samo da si obitelj prehrani. Upravo 
što je mužik dobio premalo zemljišta, bit će još uzrok raznim ne¬ 
prilikama u Rusiji: On nije zadovoljan s onim, što ima, već bi rado 
više; on drži, da emancipacija nije dovršena, te se nada, da će mn 
se vlastničtvo još povećati. 

Prije oslobodjenja živjeli su ruski seljaci u zadrugama. Ože¬ 
njeni sinovi sa ženama i djecom ostali bi u kući svojih roditelja. 
Obitelj se time povećala, nu ostala je jedinstvena, vo deći na dalje 
patrijarhalni život pod upravom poglavice zadruge. Jedan dio zadru¬ 
gara bavio se ratarstvom i obavljao tlaku, a preostali mužki čla¬ 
novi zadruge pošli bi od kuće da potraže zaslužbe kano rukotvorci, 
prodavači, sluge itđ., ali bi ostali u svezi sa zadrugom. Njihova je' 
zaslužba tekla u zadružnu blagajnu; posjed bio je zajednički; dakle 
poslovna udružba na komunističkoj podlozi. Poslije oslobodjenja raz- 
padoše se zadruge. Patrijabalno ustrojstvo obitelji izčezava sve više 
pred individualizmom. Mladi ljudi vole sami gospodariti, pa išlo im ma 
kakogod. Ova je promjena doduše na štetu blagostanju seljačtva, ali 
mnogo pomaže obiteljski život, kućevnost i moral u seljaka. U velikoj 
zadruzi kraj raznovrstnib živalja često je došlo do nesloge i svadje 
te raznih ćudorednih nepodobština. Dakako, razpađnuće zadruga pro¬ 
budilo je u ruskoga mužika staru njegovu naviku za seljenjem. 

Cim su bili uređjeni odnosi izmedju gospodara i kmeta, započe seoba 
»en masse« u svakom pravcu po ogromnoj ruskoj državi. Seljaci prodali su iz 
kojegagod razloga zemljište, da potraže plodnije tlo ma bilo u kojem novoosvo¬ 
jenom kraju srednje Azije, gdje su mislili nači raj. Ruski seljak, premda od srca 
odan domovini, nema one vruće ljubavi prema zavičaju, gdje je ugledao svjetlo 
sunca, kao što se to vidi u drugih naroda. Seljak dobro znade, daje „maćuška“ 
Rusija velika, da može svuda na daleko naći zemlje, koja pripada istomu. 

»baćuški u naime caru; on vidi na svakom mjestu, kako se sjaji križ naa 
pravoslavnom crkvom. Pomoliti se može svuda Bogu, poglavara, koji zastupa 
cara, nadje svuda; što mu više treba? 

Ruski je mužik u seljenju bez premca. Kažu, da je u tom anglosasko 
pleme prvo, ali treba da priznamo, kako daleko zaostaje za ruskim seljačtvom. 
Englez naselivši se poistovjetuje se sa zemljom, novom domovinom, tako da 
poslije đvie generacije, pridržavši englezki jezik, pretvori se na pr. u Americi 
u Američanina. Rus imade pred Englezom prednost, da ostane Rus u tun¬ 
drama daleke Sibirije, u kavkazkim gorama kao i u stepama srednje Azije. On 
pridrži isti značaj, ista narodna čuvstva, koja je imao kod kuće bilo u sjevernoj, 
srednjoj ili južnoj Rusiji. Od Volgina ušča do ušća rieke Amura nalazimo 
ruske naseobine, i to osobito veliko-ruske. U svim tim naseobinama živi isti 
dobroćudni i gostoljubivi ruski mužik. Udomi se brzo, te djeluje na azijatsko 
žiteljstvo svojim običajima. Naseobina biva sve to veća, nakon druge gene¬ 
racije započinje miešanje rase, a na koncu azijsko se žiteljstvo razpline u 
ruskom življu. Gdje su Korejci, koji su nekoć u tako velikom broju živjeli u 
pokrajini novgorodskoj ? Nestalo ih je — razplinuli se medju Veliko-Rusima. 
Nasuprot kamo dodju Veliko-Rusi, asimiluju si dotično strano žiteljstvo. Ove 
su naseobine Rusiji veoma koristne. čim osvoje Rusi koji predjel u Aziji, 
podignu tamo najprije crkvu. Iza kojih desetak godina eto već ruskih sela u 
zemlji, gdje je do tada vladalo barbarstvo i najljući fanatizam. Ratarstvo, glavni 
pokretač civilizacije, podaje novi život krajevima, kojih su se prije Evropljani 
bojali. Djelovanje ruskih naseobina opaža se osobito u Kavkazu. Ta velika 
pokrajina, pravi raj poradi podneblja i bogatstva, bila je u prijašnje doba sielo 
razbojnika i najdivljijih fanatičara. Krvavi ratovi poharali su te krasne predjele, 
a zloguci proroci u Rusiji tvrdili su, da će rat uviek trajati u toj zemlji, gdje 
stanovnici ne znaju drugo van plieniti, harati i ubijati. Kad su Rusi konačno 
osvojili zemlju, poslala je vlada ljude, koji su bili voljni da se nastane u tom 
zemaljskom raju, gdje su dosele živjele divlje zvieri u ljudskoj spodobi. Malo 
je Rusa pošlo u Kavkaz prvih godina, jer su odmah iza dokinuća tlake radije 
ostali u krajevima, koje su poznavali. Nu malo po malo stali su se onamo 
seliti Veliko-Rusi. Te naseobine nisu starije od 15 godina, a uspjeh je sjajan. 
Prijašnji divljaci i razbojnici pripitomili su se bez velikih potežkoća, a ratar¬ 
stvo napokon ublažilo je običaje pučanstva, koje je prije žedjalo za krvlju. 

Ma da je dokinuće kmetstva urodilo u Rusiji amo tamo i ne¬ 
povoljnim posljedicama, treba da iztaknemo, kako su se zakonom 
od 19. veljače 1861. provela tri velika načela, na kojima se temelji 
zdravi razvitak naroda. Dokinućem kmetstva priznata je svakomu 
pojedinomu mužiku osobna sloboda, nadalje je ladanjskomu 
žiteljstvu priznata samouprava i napokon je odkupom došao 
mužik do vlastničtva. Koristne se posljedice toga već sada mje¬ 
stimice opažaju. Ovamo ide u prvom redu gospodarstveni napredak, 
koji promiče unapredjivanje produkcije, slobodni rad i konkuren¬ 
cija; nadalje moralni napredak, jer se je u puku ojačala samosviest 

mnogo novih kuća (si. 53. i 54.) ili starih, koje su brižljivo obnov¬ 
ljene, a mnoge su već osigurane protiv požara i elementarnih 
nezgoda. Polja se bolje obradjuju, a dvorišta su uredjena. Kod 
gospodarstva rabi bolje i savršenije orudje. Konji se većinom pod- 
kivaju, a kotači su na kolima opremljeni željeznim šinjama. U 
kućama mjesto luči rabe za svjetilo lojenice. Mužkarci i žene u 
novije se vrieme bolje odievaju, pa se opaža, kako su željni nauke 
i teže za napredkom. Napokon im diže ponos sviest o tom, da su pred 
zakonom svi jednaki i da ih zakon štiti jednako kao i gospodu. 
Spomenimo još jednu. Odnošaj izmedju seljaka i plemića i nakon 
dokinuća kmetstva vrlo je povoljan, što je svakako pohvalno po 
seljaka i plemića. Makar da je seljak po svojoj naravi nepovjerljiv 
a i nezahvalan, kao što je . to često dokazao darežljivim plemićima, 
ipak je uza sve to odnošaj mužika prema negdašnjim njegovim 
gospodarima u javnom i privatnom obćenju ostao srdačan. U po¬ 
krajinskim skupštinama redovito nije mužik protiv plemića, već 
ga u svem sluša i sliedi. Sva nastojanja nihilista, koji su kušali 
tobožnju zamjenitu mržnju obiju staleža u svoje osnove upotrebiti, 
nisu uspjela, već su se razbila o zdrave nazore ruskoga mužika. 
Da, Rusija je dokinućem kmetstva preživjela veliki družtveni pre¬ 
vrat i prepatila sve zlo, što prati svako prielazno doba. U cielosti 
je uspjelo provadjanje emancipacije, pak je opravdana nada, da 
će se i pojedine agrarne potežkoće, što se još opažaju, razumnim 
radom odstraniti. 

Nade u bolju budućnost vrlo su povoljne za ruskoga seljaka. 
Ta stalež, štono broji malo ne do 90 milijuna žitelja, ima pravo 
da traži od vlade najveću pažnju i zagovor — a to uvidja i sama 
vlada. Rusija ima u obilju neobradjene zemlje, pa može sa neko¬ 
liko milijarda s temelja pomoći seljačkomu staležu, a time će 
učvrstiti družtvene odnošaje carstva. Kad se jednom tih 90 milijuna 
dobrih, valjanih, sposobnih i s malim zadovoljnih ljudi posve udo¬ 
volji, moći će orijaška ruska carevina mirno i sigurno provadjati 
reforme kod kuće i vršiti svoju veliku misiju u dalekom iztoku a 
i na zapadu. 


VIII. 

Gradovi i mjesta. 

Malen broj velegradova u Rusiji i koji su tomu razlozi. — Opis pojedinih 
dielova ogromne ruske države: Baltičke pokrajine. — Velika kneževina Fin- 
landija. — Velika. Rusija. — Mala Rusija. - Zapadna Rusija. — Iztočna 
Rusija. — Južna ili Nova Rusija. — Kavkazija. 

xx]f eć smo gore spomenuli, da je rusko gradsko žiteljstvo malo- 
f~ J$) brojno prema ladanjskomu. Razlozi, s kojih u Rusiji ima raz¬ 

mjerno manje gradskih žitelja nego u zapadnoevropskim državama, 
jesu poglavito ovi. U državama zapadne Evrope potječe osnutak i 
razvitak mnogih gradova od Grka a imenito od Rimljana, dok je 
velika Rusija bila daleko od spomenutih klasičnih naroda. Nadalje 
nam povjestnica Rusije svjedoči, kako se je država morala kroz vje¬ 
kove boriti sa divljim azijskim plemenima, a to je slabo prijalo 
L osnivanju velikih gradova. Napokon glavni je razlog, što ima Ru¬ 

sija razmjerno malo velikih gradova, daleko razsezanje orijaske te 
države. Ta ciela je Rusija 33 puta kolika naša monarkija, a i sama 
evropska Rusija je 9 puta tolika. Ali prema svom dalekom pro¬ 
stranstvu Rusija je slabo napučena, a poznato je, da se na većem 
prostoru kraj riedkoga žiteljstva mnogo teže u gradove žitelji kon- 
centruju, nego li na manjem prostoru s gustim ziteljstvom. Uza 
sve te znamenite zapreke u novije vrieme liepo cvatu ruski gradovi. 
Po brojenju od g. 1896. ima Rusija 12 velikih gradova, koji broje 
preko 100.000 žitelja, a ti su: Petrograd (1,267.000 st.), Moskva 
(988.000 st.), Varšava (615.000 st.), Odesa (450.000 st.), Lodz 
(315.000 st.), Kijev (300.000 st.), Harkov (220.000 st.), Riga (283.000 
st.), Kazanj (150.000 st.), Kišenev (140.000 st.), Viljna (130.000 st.) 
i Tula (112.000 st.). I broj manjih gradova raste u novije u vrieme 
sve više, tako da danas Rusija već broji oko 150 gradova sa više 
od 25.000 žitelja. Opisujući ruske gradove i mjesta sliedit ćemo 
običnu razdiobu evropske Rusije na velike pokrajine. 

I Baltičke pokrajine steru se izmedju Njemena i Neve, a jesu 
getiri: Ingermanlandij a, (Ingrija), Estlandija (Estonska), 
Liflandija (Livonska) i Kurian đij a (Kuronska). ngnji 

baš u kutu finskoga zaliva, a na raztokama Neve, stoji glavni grad 
i priestoljniea Sankt-Peterburg (Petrograd). . 

Petrograd nema „kremlja«, nema „gorodišća“, kano sto imaju 
drugi drevni ruski gradovi, kojima je tu bio i zametak i braniste i 
svetište, t. j. ono, što je na jugu Rimu „mons palatinus‘, Ateni akro- 
polig«. Ali Petrogradu je „Peterburgskij ostrov“, a na njem „ om 
Petra I.« zamjenikom „kremlja* i „gorodišća“, jer je odavle veliki 
car Petar rukovodio gradnju nove priestoljmce na evi. v je je 
udaren temelj novomu gradu, odavle se je razvijao, dok je dostigao 
sadašnju svjetsku veličinu. Dakako razvitku nove priestoljmce rusk 
dala je pravac i daje mu cielu fizionomiju neka Neva. I^ječuci iz 
Ladoge, najprostranijeg evropskog jezera, protječe eva 
širokom prevlakom izmedju toga jezera i finskoga zaliva. Neva je 
za pravo odtok Ladoge, Onege, Iljmena i više manjih jezera, te 
utječe u more na četiri velika rukava, od kojih je najveći su 
400 metara. S toga s punim pravom izporedjuju zemljopis« Nevu 
s američkim sv. Lovrineom, odtokom Gornjega jezera, Michigana 
Hurona, Eria i Ontaria. Širina Neve mienja se izmedju 260 i 1.280 
met., a dubljina izmedju 3 i 16 met. Primičući se moru cim u svo¬ 
jem tieku veliki do 13 km. široki zavoj poput luka, te se odav 
dieli u više pramova, iz kojih opet izlaze mnoge struge, tako da 
sastavlja cieli niz otoka, podpuno otočje. Uzrok je tomu, sto se iz¬ 
medju Ladoge i finskoga zaliva prostrla nizina, ko 3 a u ne ^ 
otočju jedva za 15 met. izbija nad površinu morsku. Svaka stiuga 
nevska kao i svaki otok ima svoje posebno ime. Glavni lukai pn- 
držao je ime rieke, samo se prema ostalim rukavima zove Velikom 
Nevom« (Boljšaja Neva). Od Velike Neve diele se „Mala _ Neva i 
Nevka“, koja se opet u Veliku, Malu i Srednju razilazi Velika 
Neva, Mala Neva, Velika i Mala Nevka utječu u more svaka svo¬ 
jim ušćem. Obje Neve i obje Nevke razilaze se opet u bezbroju 
pramove poput trakova na sve strane, a mnogi o i sopcam su 
prokopima. Tim se veliki otoci sterući se izmedju obiju Neva i 
obiju Nevka razpadaju na mnogo manjih otoka. Glavni su otoci . 
Vasiljevski izmedju Velike i Male Neve, Petrovskij izmedju 
Male i Velike Neve i Nevke, Krestovskij izmedju Male i Sred¬ 
nje Nevke, Kamennij izmedju Velike i Male Nevke i Jelagin 

SI. 55. Pogled na Petrograd s Nevom i Izakovom stolnom crkvom. 

izmedju Velike i Srednje Nevke. Svi ovi otoci leže na desnoj obali 
Velike Neve. Na lievoj obali nema nijednoga velikoga rukava rieke, 
već je ova strana sva izpresiecana širim ili užim prokopima, kano 
što su' Mojka, Fontanka, itd. koje opet razstavljaju manje ili veće 
otoke. Svaki od spomenutih otoka na desnom briegu dieli se nev- 
skim pritocima na manje otoke: tako Vasiljevski pritokom Oornom 
u Goloda j otok, Petrovskij pritokom Zđanovkom i Karpov- 
kom u Petrovskij (u užem smislu) i Aptekarski otok itd. U 
kratko: svakolika nizina kod ušća Neve i na iztočnom okrajku fin¬ 
skoga zaliva sastavljena je od samih otoka i otočića. 

Pak na ovoj tolikim otocima izpresiecanoj nizini udari Petar 
Veliki ha dan 16. svibnja g. 1703. temelj gradu, koji nosi njegovo 
ime. Ovo zemljište s obiju strana Neve, Karelija na desnoj, Ingrija 
na lievoj pripadaše nekoć Novgorodu, a zatim kad je Ivan IV. 
Novgorod osvojio, moskovskoj državi. Ali u vrieme smutnja, koje 
su poslije smrti Borisa Godunova Rusiju oslabile, i za ratova protiv 
lažnih Dimitrija i Poljaka, osvojiše ovu zemlju Švedi. Tek Petar 
Veliki povrati ju Rusiji poslije 22-godišnjega rata sa Švedima, pošto 
je oružjem osvojio i tvrdjavu Noteburg na izlazku Neve u more. 
Da si ovu stečevinu kod mora osigura, postavi na dan pobjede te¬ 
meljni kamen kvrdjavi na briegu Neve, a na otoku, koji ova čini 
s Malom Nevom te s Velikom i Malom Nevkom i koji se njegovim 
prozva. Nu Petar nije bio naumio sagraditi samo tvrdjavu, nego i 
grad, da bude „prozorom prema zapadu”, dapače priestoljni grad 
velike od njega razširene države, da ju priestoljnicom kod mora 
približi zapadu i oplodi stečevinama zapadne prosvjete. On je bio 
naime uvjeren, da će ta nova priestoljnica za to biti sposobnija od 
Moskve, ne samo radi položaja nego i zato, što ne će biti kao Moskva 
vezana na starodavne u narodu ukorienjene predaje. Dakako, tko 
se je upoznao s položajem Petrograda i zagledao taj gorostasni u 
onoj nizini i na onim otocima sagrađjeni grad, taj se ne može dosta 
načuditi smjelosti i poduzetnom duhu Petra Velikoga. Tu je tre¬ 
balo prije svega prašume, ležište vukova i medvjeda, izkrčiti, mo¬ 
čvare izsušiti, da zamišljeni grad bude iole zdravim prebivalištem. 
Sve je to uvidjao bistri um velikoga cara, ali njegova željezna vo¬ 
lja nije se-žacala upotrebiti sva sredstva, koja su pri ruci samo- 
držcu velike carevine. Na spomenutom dakle otoku tik Velike Neve 
dade si podići drvenu kuću za svoj stan, da uzmogne odanle sam 
rukovoditi 'poslove oko gradnje rečene priestoljnice. Do 50.000 ljudi, 

koji su se svake treće godine izmjenjivali, i iz svih krajeva care¬ 
vine onamo kao i vojnički novaci dovodili, radilo je, koje krčeći 
šume, koje kopajući prokope, da se močvare izsuše, koje opet zida¬ 
jući utvrde i kuće. Radnici napadani od Šveda umirali su i od 
groznice; svaki pedalj zemlje, priredjen za buduću priestoljnicu, sta¬ 
jao je život ljudski — ali sve to nije slomilo volje u Petra, koji 
je glavom dielio sudbinu s radnicima. Kuće su ponajprije dignute na 
spomenutom Petrovskom otoku, koji se danas „Peterburgskaja* zove, 
onda na susjednom, Malom Nevom odieljenom otoku Vasiljevskom; 
malo zatim počeše se dizati i na nasuprotnom lievom briegu duž 
rieke. Novi žitelji bijahu što doseljenici Niemci i Francuzi, što pak 
obrtnici i trgovci iz Velikoga Novgoroda. U to novoj naseobini 
zaprieti velika pogibao, kad ju zimi god. 1708. švedska vojska ob- 
sjedne. No porazom Šveda kod Poltave sliedeće godine nestane 
opasnosti s one strane. Sada je Petar upro sve sile, da se grad 
naseli, te je god. 1712. proglasivši ga svečano priestoljnicom odredio, 
da se za nj po eieloj carevini naseljenici pribave. Obrtnici i trgovci 
počeše svoje volje onamo dolaziti. Plemstvo je stalo sliediti dvor, 
pošto si je sam Petar sagradio jedan „zimski* i jedan „ljetni* 
dvorac, i pošto je odredio, da je svaki vlastelin, koji imade više 
od 30 kmetskih selišta, dužan sagraditi si na Nevi jednu kuću. 
I tim je načinom nova priestoljnica, u koju su takođjer sve vrhovne 
vlasti iz Moskve prenesene, nakon 22 godine, u oči smrti svoga 
utemeljitelja (1725.) već 75.000 stanovnika brojila, čovjek bi rekao, 
da je to nadnaravno djelo Petra Velikoga. Doista da taj veliki vla¬ 
dar nije ništa drugo učinio, nego samo uz takove potežkoće osnovao 
i iz ništa podigao taj novi grad, zavriedio bi ime „Veliki*. — Kaže 
se, da je car Justinijan sagradivši hram sv. Sofije u Byzantu i 
unišavši u gotov hram, pun ponosa uzkliknuo: „Salamune, ja sam 
te nadkrilio.* Nije li s istim pravom smio i Petar Veliki gledajući 
pri koncu svoga života novi grad uzkliknuti: „Konstantine, ja sam 
te nadkrilio.* Poznato je naime, da je Konstantin Veliki učinivši 
Carigrad novom priestoljnicom upravo nasiljem radio, da se grad 
što prije podigne. No uoči li se položaj Carigrada, komu nema 
premca na svietu, i zatim da je već tamo od davnine bilo naselje, 
onda će svakomu jasno biti, koliko je veće djelo Petrovo nego li 
Konstantinovo. 

Nagli napredak nove ruske priestoljnice nešto je za carevanja 
dvaju Petrovih nasljednika (Katarine I. i Petra II.) zapinjao, jer 

su ovi voljeli u Moskvi stanovati. Ali kad je carica Ana Ivanovna 
(1730.—1740.) opet prenesla dvor u Petrograd, te dala sastaviti i 
gradjevnu osnovu za novu priestoljnicu, po kojoj su podignute naj¬ 
ljepše i najveće sgrade na lievoj obali Neve, te je tim težište grada 
iz Vasiljevskoga i Petrovskoga otoka onamo preneseno, gdje je i 
sada; i kad su u tom smjeru radili i nasljednici njezini imenito 
Elisabeta Petrovna, Katarina II. i Pavao I.: grad se je vanrednom 
brzinom širio i množio. 

Sada zaprema Petrograd prostor od 80 četvornih versta, a u 
tom obsegu živi 1,267.023 stanovnika, TJ Petrogradu nema kano 
n. pr. u Beču predgradja odieljenib od unutrašnjega grada, koji 
sastavljaju neke posebne gradove napram središtu. Ruska priestolj- 
nica na Nevi svakolika je na okupu, jedino nevskim rukavima i 
prokopima ispresiecana. Stere se pak sve do morskoga zaliva na 
ušću Velike Neve, ali tako, da do mora dosežu tek gradski okrajci, 
dok je središte gradu oko Velike Neve, a imenito na lievoj obali 
njezinoj (si. 55). Uza sve to može se Petrograd smatrati podjedno 
velikom primorskom lukom, a sada po gotovo, poslije veličajnih 
radnja, izvedenih u moru nedaleko od ušća. Danas i najveći brodovi 
morski ulaze koje k ušću, gdje je „galernaja gavan” (= g. luka), 
koje u Veliku Nevu, gdje je kod Nikolajevskoga mosta Petrov 
„pristan” (pristanište). Najveća dužina grada iznosi 12, a najveća 
širina 11 versta. 

Petrograd čini veličanstvenim gradom Neva, Što su u tom 
pogledu na jugu na lagunama Jadranskoga mora Mletci, to su na 
sjeveru, na Sjevernom i Baltičkom moru donekle Amsterdam i Stock- 
holm, a ponajpače Petrograd svojim obiljem vode. Gotovo četvrtina 
glavnoga grada Rusije stere se do Finskoga zaliva, a 14 rieka, jer 
svaki veći nevski rukav čini veliku rieku, — i osam velikih prokopa, 
pretvara'rusku priestoljnicu u veliko otočje. Na lievoj obali izmedju 
onoga velikoga zavoja, koji tu čini Neva, dolazeći iz Ladoge i iz¬ 
medju ušća na moru, razvijen je sustav prokopa, koji taj veći 
dio razstavlja u bezbrojne otočiće, gdje se riečne struge u če¬ 
tiri velika koncentrična luka previjaju i probijaju ulice. Poradi 
smještaja u toj močvarnoj nizini trebalo je i u Petrogradu, kano 
i u Mlecima, pilovima prirediti i učvrstiti gradilišta za kuće. 
Preko 150 mostova posreduje obćenje medju otocima. Na Velikoj 
su Nevi samo 4 velika mosta: Nikolajevski (si. 56), Dvorcovi, 
Troicki i Aleksandrovski, ali zato ima više redovitih prievoza. Na 




SI. 56. Nikolajev most u Petrogradu. 

Maloj Nevi i na Nevki imade do 10 mostova. Ali po Velikoj Nevi, 
koja je ovdje široka kao Dunav izmedju Budima i Pešte, plove bez 
prestanka parobrodi, prebacujući putnike s jedne obale na drugu. 
Uz parobrode, kojih'plovi Nevom do 80, i ladje brinu se za udoban 
saobraćaj po petrogradskom otoćju „izvoščiki* (fijakeri). Nema grada 
na zemlji, koji bi imao toliko fijakera kao Petrograd. Računa se 
do 25.000 izvoščika, a taj broj naraste još zimi, kada dodju u grad 
sa svojim saonicama seljaci iz dalekih predjela, naročito iz Finlan- 
dije, da si što zasluže. Velikomu broju izvoščika razlog je ponaj¬ 
prije vanredno obilje konja u Rusiji, a zatim i to, sto je ruska 
„drožka* vrlo malena, tako da se samo jedna osoba može udobno 
voziti, a sjednu li dvie u drožku, valja da se jedna drži do druge, 
kad se jako tjera. Pod takovu kočiju zapregnut je samo jedan konj; 
a budući da su ruski konji sa svojom snagom i stasom na glasu, to 
voze malen teret munjevitom brzinom. Malo ima drožka za dva 

konja; tada je i kočija veća. Jedini konj upregnut je izmedju dva 

ruda, a nad glavom uzpinje mu se „duga*, t. j. obruč poput luka. 

Ako je još jedan konj (dvojka), što riedko biva, tada ovaj teče 

uz svoga zapregnuta druga. Osim nepokrivenih drožka ima u Petro- 
gradu mnogo dvoprežnih kočija (kareta), udobnih, elegantnih poput 
bečkih fijakera. Trojka, narodna ruska kola sa tri upregnuta konja, 
rabi više za razkoš i zabavu, te se najviše vidi po ulicama prie- 
stoljnice zimi, kad saonice zamiene kola. Izvoščiki su većinom mladi 
ljudi, kadšto jedva od 15 godina; na glavi nose visoki okrugli, a 
na vršku nešto širi pustenjak, tielo im je omotano u dugu, obično 
plavkastu halju sa širokim, takodjer plavim, ili crvenim pojasom. Kad 
izvoščik sjedne, onda si lievi okrajak podmetne. Ćudi je izvoščik pro¬ 
tivne od svoga bečkoga druga; jer kao što je ovaj sa svoje dosjetlji¬ 
vosti i ujedljivosti na glasu, tako je ruski poznat sa svoje golubinje 
naravi. Prema tomu i postupa ljubezno sa svojim konjem, nagovara¬ 
jući ga razdragano sa „golubčik“ itd. Sbog množine izvoščika jeftina 
je vožnja u Petrogradu, a i po ostalim ruskim gradovima, kao ni¬ 
gdje u Evropi. Jedna vožnja ne stoji obično više od 20 kopjejka, 
za cieli sat plati se najviše 50 kopjejka. S toga se u Petrogradu i 
po drugim ruskim gradovima sve vozi, malo tko iole odličniji ide 
pješke. Kuharica se vozi na trg, trgovac u svoj komptoir, činov¬ 
nik u svoj ured, profesor u školu, itd. 

Nadalje prolazi svim čestima grada Petrograda ,,konjka“ (tram- 
way) razgranjena u 31 prugu. Napokon ima u obilju onmibu&a 





Hoić: Slike iz obć. zemljopisa V.—1 


SI. 57. Petrogradski omnibus. 

(si. 57). Tolika obćila dokazom su, da ili sviet mnogo rabi, pa se 
doista sviet nigdje toliko ne vozi, kano u Petrogradu. 

Sav prostor na otoeima i otočićima ispresiecan je širokim uli¬ 
cama i trgovima. Širina ulica mienja se izmedju 15 i 35 metara. 

Prema širini diele se ulice u prospekte, ulice u užem smislu, i 

perejulke, t. j. prostrane ulice. Uzkih ulica, kakovih imade u svim 

gradovima srednje i zapadne Evrope, Petrograd ne poznaje ; a ne 

poznaje ni vijugastih ulica, jer su sve ravne. Većim dielom ulice 

su velikim kockastim pločama od granita popodjene, neke takodjer 

asfaltom. Duž kuća steru se liepi, široki, ponešto nadignuti, te 

onizkim stupićima ograđjeni pločnici. Od svib prospekta najduži i 

najširi je spomenuti ,.Nevskij“, koji nam prikazuje slika 58. On 

se stere od Aleksandrovskoga perivoja i admiraliteta kod Neve, u 

cistom pravcu (dužinom 5 km., u širini od 35 m.) do Aleksandro- 

nevskoga manastira, te presieea više prokopa, kano Katarinski, Mojku, 

i Fontanku. Nevski prospekt glavna je privodnica i odvodnica za 

sav veći dio priestoljnice na lievoj obali Neve. Takovom se ulicom \ 

jedva može ikoji grad na zemlji ponositi. 0 toj kraljici petro- 

gradskib ulica i prospekta bit će govora još kasnije. 

Uz Nevski prospekt dika su ove priestoljnice: Voznesenskij, 

Litejni, Vladimirskij, Zagorodni, Zabalkanskij prospekt. Od krasnih 
širokih ulica spominjemo : Gorohovu, Boljšu, Malo-morsku, Milijonu, 

Sadovu, Kazansku, Karavansku, Konjušnu, Oficersku, itd. Uz Nevu | 

steru se široka obrežja, podieljena u ulice (Anglijska, Naberežnaja, 
Adminiralskaja, Dvorovnaja, Gagarinskaja, Naberežnaja bolšoj Nevij, 
itd.) s prekrasnim palačama. Mnoge od ovih ulica ulaze u velike 
trgove, kojih imade u Petrogradu preko 60; a kakav prostor obuhva¬ 
ćaju ovi trgovi, vidi se po tom, što se po nekima do 100.000 ljudi j 

može lako kretati. Dodajmo napokon još spomenutim prolazima mno¬ 
gobrojne perivoje, kojih imade u svim dielovima grada, i koji su 
velikoga obsega, kano što su Aleksandrovskij, dvorski „ljetni sad“, 

Mihajlovskoj, Jusupov, Demidov, itd. Po svem, što smo spomenuli, 
može se ocieniti veličajna osnova, po kojoj je Petrograd sagradjen. 

Ljepota spoljašne priestoljnice na Nevi sastoji se u divnom 
razmjerju izmedju mora i vode, ulica, trgova i perivoja, koje se je 
kod osnove, po kojoj se je razvijala, uviek pred očima držalo. Da, 
ruska „širokaja natura“, neizmjerna veličina same Rusije, zrcali se 
na novoj priestoljnici, koja kano da ne zna štediti mjestom ni pro¬ 
storom. U tom pogledu jednaka su si oba nova velika ruska grada: 


Petrograd i Odesa, koje je država u naponu svoje snage sagradila, 
jedan na Baltičkom, drugi na Crnome moru, da joj budu kano dva 
„prozora", jedan na zapad, drugi na iztok. 

Pored širine ulica i ogromnih prostorija trgova ne čine se 
sgrade, što ih obkoljuju, tako velike, kano u istinu što su, kad se 
izbliže promatraju. Ipak treba da se iztakne, da se i na sgradama 
očituje ruska „širokaja natura", jer su palače i kuće gradjene više 





SI. 58. Nevski Prospekt (glavna ulica u Petrogradu). 

u širinu, nego u visinu. To je medjutim opravdano obiljem pro¬ 
stora, koji nije stegnut nikakvom zaprekom prirodnom. Kao što je 
Petrograd mladjahan grad, kao što je nastao pod utjecajem zapadno¬ 
evropskih misli, kojima je imao biti za svu državu stjecište i sjeme¬ 
nište, tako je i njegovo spoljašno lice posvema zapadno-evropsko. 
U tom se u istinu bitno razlikuje od starije, čisto ruske priestoljnice 
Moskve. Nu ako se Petrograd po svojoj osnovi i vanjskim licem 

iznoredi s drugim zapadno-evropskim priestoljnicama slične veličine, 
imenito sa svojim susjedima Berlinom i Bečom, ne treba da se plaši 
toc izporedjivanja; pače insularnim svojim smještajem i pravilnošcu 
razmjerja daleko ih nadkriljuje. Još je jedno, što svakomu put¬ 
niku udara u oči, a to je uzorna čistoća po ulicama i kućama, koja 
se opaža svuda, ne samo u glavnim, nego i u postranim ulicama, 
dok se baš time svjetski gradovi Evrope ne mogu da pohvale 
Premda imade za tu čistoću u Petrogradu zasluga i redarstvo, ipa 
je pri tom glavno vanredno obilje vode, koja prokopima rek bi umiva 
cjelokupno područje priestoljnice. Ovo je svakako velika blagodat 
zl taj velegrad, ali odavle mu takodjer neprilika. U gradu naim 
vodom natopljenom, koji je smješten u močvarnoj nizini, izmet ju 
jezera i mora, ne može a da podneblje ne bude vlažno, i ziak 
pun magle. Liepo ljetno doba traje u Petrogradu od polovice^svib¬ 
nja do konca kolovoza; tada mu je srednja toplota + y i 
Onda sliedi jesen do konca listopada, sa srednjom toplotom od 
_l_ 3.80 R. Zatim nastupi zima, koja traje gotovo do konca ožujka, 
sa srednjom studeni od - 6-4« R. Ljeti zavlada kadkada na kratko 
vrieme nesnosna vrućina do 4- 30° R. i više. Po tom petrogradsko 
podneblje nije odviše zdravo, te se nema njemu zahvaliti, sto je 
grad u vrieme od 195 godina tako ogromno narastao. Petio 0 ia 
Lo priestoljnica orijaške svjetske države, pročelje velikoga naroda, 
središte na Baltičkome moru obrta, prometa i trgovine, neprestano 
privlači nove doseljenike, i to ne samo iz carevine, nego takodjei 
barem do najnovijega vremena i iz inozemstva. Ah i ovdje je rus i 
želudac tako čil, da sve strane življe lako i brzo probavi. Doista 
jako bi se varao, koji bi po njemačkom imenu, sto ga još i danas 
ruska priestoljnica na Nevi nosi (Peterburg), držao, da je u njoj 
jak njemački živalj. „Njemačka naseobina u Petrogradu još manje 
mu oduzimlje čisto ruski karakter, nego li mnogobrojna ce^ka naseo¬ 
bina Beču njemački karakter/' Petrograd je u naše vrieme po govoru 
i po duhu tako ruski, da sada već niesu opravdani u tom pogledu 
prigovori Moskve. - Pošto smo dobili obćenitu sliku o Petrogradu, 
iztaknimo još neke pojedinosti, pak počnimo s carskim dvorom. 

„Zimnij dvoree*, carski dvor ruskih imperatora, zaprema 
najljepše mjesto u cieloj priestoljniei. Ondje, gdje je Velika N 
najšira poput jezera, te odtiskuje od sebe jedan rukav pod imenom 
Male Neve, upravo prama okrajku Vasiljevskoga i Petrovskoga 
otoka, a naprama Krepostnomu otočiću, ondje na desnom uzvike 

nom nabrežju Velike Neve, sagradiše si ruski ,,gosudan“ svoje 
biele dvore. Čudnovato! S prozora dvorane napram Nevi vide i 
čednu kućicu osnivača nove priestoljnice (,,đomik“ Petra I.), Petro- 
pavlovskij ,,sobor“ s grobnicama svojih predja i svojim budućim 
prebivalištem. Odanle dovikuje im se „memento mori!" Cielo jedno 
krilo „zimnoga dvorca” stere se duž Velike Neve, pred nasuprot¬ 
nim pak krilom širi se prostran dvorski ili Aleksandrovski 

trg. Sama palača čini veliki 



SI. 59. Trg pred zimskom palačom. 

podizanja priestoljnice admiral grof Apraksin sagradio kuću, koju 
je zatim caru Petru II. poklonio. Ovu kuću dade carica Ana 
god. 1732. porušiti, te ondje velik dvor po Rastrellievoj osnovi 
sagraditi, koji je bio za carice Katarine II. dogradjen. Veliki dio 
toga dvora, ujedno s mnogim umotvorinama i dragocjenostima 
bude god. 1837. dne 7. prosinca plienom požara, tako, da je šte a 
na 25 milijuna rubalja procienjena bila. Car Nikola I. dade o ma 

uzpostaviti po staroj Rastrellievoj osnovi izgorjeli dio carskoga dvora. 
Takav je i danas. Dvor je gradjen u barocco-slogu, te mu je vanjsko 
lice, po ukusu onoga doba, prenatrpano nakitima i kipovima. Premda 
imade osim prizemlja dva sprata, ipak mu visina (24 met.) ne odgo¬ 
vara velikoj dužini i širini, kao što nam svjedoči slika 59. 

U sredini prostranoga trga, prema jugu diže se „Aleksan- 
dro'vskaja kolonna“, koju dade Nikola I. po Monferranđovu 
naertu god. 1834. caru Aleksandru I. podići. Sav je spomenik visok 
42 met. Na podnožju, koje sastoji od jednoga komada granita 8 
met. visokog, uzpinje se stup visok 25 met., a u promjeru 4 met. 
takodjer iz jednoga komada crvenoga finlandskoga granita, s nijed¬ 
nom glavicom, 4 met. visokom. To je najogromniji monolit novijega 
doba. Na vršku stoji na kruglji angjeo iz mjedi 4 met. visok, no¬ 
gom zmiju gazeći, a ljevicom držeći krst, 3 met. dugačak, desnicom 
pak k nebu uzdignutom. Kratak napis glasi: A;ieKcauApy nepB0My 
6 .uaro,napHaii Poccpih. Ovaj prekrasni i impozantni spomenik pravi 
je ures velikoga dvorskoga trga. 

Svečani ili tako zvani paradni i diplomatički ulaz u carski 
dvor jest prema Nevi. Predvorje je sagradjeno u slogu renaissance, 
ukrašeno čitavim nizom kipova. Veličajno stubište, koje nam prika¬ 
zuje si. 60., od mramora je iz Carrare. Obični je ulaz u carski dvor 
sa strane dvorskoga trga. Ovuda, po tako zvanom komandantskom 
stubištu, dolazi se do cieloga reda dvorana, od kojih svaka skupina 
dvorana nosi posebni naziv, kao „Aleksandrovskaja zala* 1 , sa „bie- 
lom“, v zlatnom * i „ crvenom “ dvoranom, itd. Do „pompejanske ga- 
lerije** stoji ogromna „Nikolajevska zala 1 * (za 1.500 ljudi), u kojoj 
se dvorski plesovi obdržavaju. Ovu dvoranu razsvjetljuje 5000 svieća 
na 11 orijaških svjetionika. Na stieni je slika cara Nikole I. na 
konju od slikara Kriigera, a u kutovima su ormari sa zlatnim zdje¬ 
lama i posudjem. Sjajni dvorski ples u toj dvorani, obdržavan dne 
28. veljače god. 1889., prikazuje nam slika 61. 

Tik dvorane za plesove, je druga, za dvorske koncerte. Od 
drugih prostorija spomenimo još „feldmaršalskaju zalu“, u kojoj su 
slike najglasovitijih ruskih maršala (Suvorov Rimnički, grof Paskievič 
Erivanski i Varšavski, grof Rumjaneev Zadunajski, knez Potjemkin 
Taurijski, knez Kutuzov Smolenski, grof Diebič Zabalkanski, itd.) 
Odavle se dodje u dvoranu Petra Velikoga („Petrovskaja zala**), oblo¬ 
ženu ervenim sagovima od svilenoga baršuna, u koje su uvezeni 
ruski orlovi; zatim u priestoljnu dvoranu, u kojoj stoji na uzvišenom 

podnožju carsko priestolje, a u jednom udubku slika Petra Velikoga, 
kako ga * Slava" vodi, a okružuju ga geniji. Ovdje se na novu go¬ 
dinu diplomatski zbor klanja caru. Od ostalih velikih dvorana vriedne 


SI. 60. Velike stube u zimskoj palači. 

su spomena: „gerbovaja 11 , s grbovima ruskih gubernija, „georgijev- 
skaja“, gdje se svake godine, 26. studenoga (8. prosinca), slavi sve¬ 
čanost georgijevskoga reda i galerija „god. 1812.“ s portraitima u 
naravnoj veličini od 250 vojvoda i generala, koji su se u bitkama 
spomenute godine odlikovali. 

Sjaj i bogatstvo u svim ovim dvoranama i sobama upravo je 
čarobno, zamamljujući oči i osjetila gledaoca. Zlatni nakiti, stupovi 
od malahita, jaspisa i drugih vrsti dragoga kamenja, mozaici i po- 
kućtvo raznovrstnog sloga, slike u tolikoj množini, da samo one 
predstavljaju posebnu bogatu galeriju, kipovi u kamenu, rezbarije — 
sve to vanredno uzvisuje ne samo nutarnju, nego i umjetničku 
vrieđnost toga carskoga dvora. Dodaš li k tomu perivoje, jezerca, 
slapove, itd. u samom dvoru, zatim rašće južnoga podneblja, kojim 
se nakićuju one velebne prostorije, pak noćnu razsvjetu njihovu, 
onda lako vjeruješ, da se „zimnij dvorec“ prigodom carskih sveča¬ 
nosti zbilja pretvara u bajne dvorove pripoviesti „tisuć ijedna noć“. 

Vršak bogatstva ovih dvorova zaprema dvorana u drugom 
spratu, t. z. carska riznica („briljantovaja kćmnata*). Ovdje se uz 
ine dragocienosti čuvaju krunitbena insignija, naime kruna u bi¬ 
zantinskom slogu, god. 1762. za krunitbu Katarine II. učinjena, 
posuta draguljima, i procienjena na milijun i sto tisuća rubalja; 
zatim još dragocjenije carsko žezlo, s najvećim u Evropi 185 ka¬ 
rata težkim diamantom (,,Orlov“ zvanim), koji je uz svoga druga 
(„Kohinur"), što se nalazi sada u englezkoj kraljevskoj riznici, ne¬ 
kada služio za oko zlatnomu lavu, koji je u Delhiu stajao pred 
priestoljem velikoga mogula. Ima tu nadalje caričina kruna, zatim 
zlatni dragulji i biserjem narešeni lanci, štono ih carski supruzi 
kod krunitbe nose, itd. Dakako da treba osobite preporuke za pri¬ 
stup u tu dvoranu, pred kojom uviek po dva častnika carske garde 
straže. Spomenimo napokon, da su u carskom dvoru dvie crkve: 
jedna mala, a druga „sobor nerukotvorennago obraza“, ovako pro¬ 
zvan od ikone Bogorodice, koja je donesena sa Malte, a pripisuje 
se po staroj predaji evangelisti sv. Luki. 

Začetkom i položajem svojim u najtjesnijem je savezu sa car¬ 
skim dvorom „imperatorskij eremitaž“ t. j. palača s bogatim 
carskim sbirkama umjetnina i starina sviju vjekova. Ova palača, 
pravi ures i ponos prve ruske priestoljnice, odieljena je od carskoga 
dvora samo uzkim prolazom. Eremitaž je takodjer okrenut jednim 
licem k Novi, a južnim prama ulici ,,Milionaja“. Na južnom pro- 


Sl. 61. Ples u zimskoj palači. 

Seljn j es ^ napried pomaknuti vestibul, poduprt stupovima, na koje 
se deset, po 6 met. visokih atlanta naslanja. S obiju strana vesti- 
bula vide se udubci s kipovima najglasovitijih umjetnika, a na. 
jednom i drugom su pročelju skupine, koje prikazuju, kako umjet¬ 
nost stoji pod okriljem crkve i države. 

Eremitaž (prije „mali zimskij dvorec"), je od g. 1765.—1840. 
i slieđećih godina opetovano gradjen, dogradjivan, preustrajan i 
obnavljan. Posljednji radili su na njem po nalogu cara Nikole I. 
umni dvorski graditelj Andrija Ivanović Stakenšneider i glasoviti 
monakovski graditelj Lav Klenze. Današnji eremitaž prikazuje nam 
veliku đvospratnu palaču u grčkom slogu. Predvorje počiva na 16 
stapova iz sivkastoga finskoga granita, s glavicama od mramora; 
rese ga četiri prekrasna sviećnjaka iz manganita i dva iz tamno- 
sivoga jaspisa. zatim ogromna posuda iz riedkoga, ružičastim pje¬ 
gama izpremiešanoga finskoga granita. Sjajno je stubište iz bieloga, 
a stiene mu iz žućkastoga mramora. Stupovi u hodnicima, zatim 
podovi i stiene u hodnicima i u dvoranama obložene su mramornim 
pločama različitih boja, tako da se sve lašti i svjetluca. Ova bogata 
vanjština suglasno se umjetnički podudara s neobičnim obiljem i 
bogatstvom sbiraka, koje eremitaž krije. Počevši od Petra Velikoga 
svi su se ruski vladari natjecali, da priberu što više umjetnina u 
novoj priestoljnici. Znamenite sbirke vojevoda, velikaša i bogataša 
zapadne Evrope pokupovane su za eremitaž. Da carska darežljivost, 
gotovo lazsipnost, sakupila je i smjestila tečajem poldrugoga sto¬ 
ljeća silno umjetničko blago u eremitažu. 

Sbirke su u eremitažu tako ponamještene, da razizemne prostorije za- 
uzimlju ponajviše starine i kiparske umotvorine, a prvi je sprat galerija slika. 
Eremitažka galerija slika broji se medju prve u Evropi. Ona je i brojem slika, 
velika, jer ib imađe do 2.000; ali njezina se znamenitost ne sastoji ni u broju 
ni u podpunosti, nego u tom, što imađe množinu remek-djela iz cvatućeg doba 
različitih slikarskih škola. Neke su škole tako izvrstno i pođpuno zastupane, 
da se u tom pogledu mogu s eremitažkom galerijom takmiti jedino sjedišta tih 
škola. Tako n. pr. slikd holandezke škole, osobito Rembrandtovih, nema ni 
jedna galerija toliko i takovih kano eremitažka. Glede slika flamanske škole 
ne ustupa eremitaž nijednoj galeriji prvenstva. Glede slika španjolskih i fran- 
cuzkih umjetnika pretječe ju jedino Madrid i Pariz (Louvre). Starije doba talijan¬ 
skoga slikarstva slabije je doduše zastupano, ali iz doba procvata talijanskoga 
slikarstva nema škole, nema prvaka, kojih se gotovo najljepša djela ne bi nalazila 
u tim krasnim prostorijama. Razumieva se, da su u ovom hramu umjetnosti 
u velikoj množini zastupana djela domaćih ruskih slikara. U starijem, dielu 
eremitaže nastavljaju se sbirke umjetnina. Tu su snimci vatikanskih loggija, 
zatim đrevnoruske starine, poredjane prema svome nalazištu. Tu se vidi var- 

jažki mač sa širokim oštracem, nadalje različiti zlatni srebreni nakiti (narukvice, 
naušnice, ogrlice, medaljoni, itđ.), bizantinske, staroruske, staroarapske, starobu- 
garske radnje, sama neprocienjena gradja za povjest umjetnoga obrta na iztoku 
i na sjeveru. Nadalje je tu znamenita sbirka numismatička (200.000 komada) 
sa ruskim pjenezima, počevši od grivne u slivenom komadu i prvoga kovanoga 
pjeneza velikoga kneza sv. Vladimira pa do našega doba. 

Sliedeće krilo eremitaza moglo bi se prozvati domaćim muzejem carske 
vladalačke obitelji, jer ponajviše sadržaje predmete pokojnih članova vladalačke 
kuće. Medju ostalim dvoranama tu je i poznati paunov kabinet, nazvan tako 
od automata pauna, što ga je poklonio Potjemkin Katarini II. Kada se navije, 
okrene se paun, pietao zakukuriče tri puta, a sova miče oči i udari o zvonce. 

Raži zemlje pune su prve dvorane risarija, bakroreza (200.000 komada) 
od ruku najznamenitijih talijanskih, francuzkih, englezkih, njemačkih i ruskih 
rezbara XVII. i XVIII. stoljeća. Tu je prebogata sbirka na bakru urezanih 
portraita ruskih vladara, znamenitih muževa Rusije i cieloga naobraženoga 
svieta. Dalje su u prizemlju kiparske umjetnine i druge starine. S obzirom na 
nalazišta mogle bi se starine podieliti u dvie velike skupine, od kojih bi jednu 
izpunjavale umotvorine i starine nadjene na zemljištu sadašnje Rusije, drugu 
pak, koje su nadjene izvan ruskih medja. Dakako da je ova potonja mnogo 
veća, ali za Slavene je ona prva mnogo zanimljivija. Ima tu predmeta na 
stotine i stotine hiljada, a k tomu se množe svaki dan novim izkopinama. 
U prizemlju su i dvorane, u kojima se iztražuju, čiste i redaju novo nadošli 
predmeti. Da bude što lakše znanstveno iztraživauje i proučavanje, ima u pri¬ 
zemlju medju samim zbirkama velika strukovna biblioteka u tri dvorane. _ 

Kolike li duševne slasti daje čovjeku eremitaza, ne može se perom opisati — 
to treba na svoje oči vidjeti i uživati. Malo je gdje na okupu toliko vanređno 
riedkih znamenitosti pogledom na umjetnost, đrevnost i znanost. 

Pošto smo letimice prošli krasne carske dvorove i s njima spo¬ 
jenu eiemitažu, otidjimo sada u nedaleki treći hram umjetnosti 
priestoljnice na Nevi, u carsku akademiju liepih umjetnosti. 
Prešavši Veliku Nevu tik carskoga dvora mostom „Dvorcovinr, 
eto nas na Vasiljevskom otoku, gdje se na velikom nevskom na- 
brežju osobito iztiče krasna palača akademije umjetnosti, koju nam 
piikazuje slika 62. „Dok su lievo nabrežje nevsko zaposjeli carski 
dvorovi s eremitažem, palače članova carske obitelji i vrhovnih 
vojničkih i crkvenih oblasti, desno je nabrežje na nasuprotnom Vasi¬ 
ljevskom otoku odabrano za sielo najviših zavoda znanosti i umjet¬ 
nosti. Tu je odmah preko Dvorcova mosta akademija znanosti sa 
knjižnicom i muzejem, onda carsko sveučilište, zatim historijsko- 
filoložki institut, spomenuta carska akademija liepih umjetnosti, itd. 
Tako je ruski narod u svojoj novijoj priestoljniei najljepše od naj¬ 
ljepših mjesta poklonio svojim učenim i umjetničkim zavodima, neka 
se i u tom izrazi ono visoko štovanje napram gojilištima prosvjete." 


SI. 62. Akademija liepih umjetnosti u Petrogradu 

Palača akademije liepih. umjetnosti, zasnovana god. 1757. ca¬ 
ricom Elizabetom Petrovnom, oblikom je velik, na svakoj strani po 
130 met. dugačak četverokut, a gleda svojim glavnim pročeljem na 
Nevu, u kojoj su pred njom obično veliki pomorski parobrodi i bro¬ 
dovi usidreni. Arhitekturom spada medju najljepše sgrade priestolj- 
nice, a sagradjena je god. 1765.—68. po gradjevnim osnovama od 
de la Moltbea i Veltena. Sastoji se uz prizemlje od dva visoka sprata, 
kojih je gornji atikom okrunjen. Glavno pročelje ukrašeno je stu¬ 
povima i pilovima; srednji portik krase kipovi farneskoga Herkula 
i farneske Flore, a iznad krova diže se kuba, s ogromnim kipom 
Minerve na vrbu. Napram perivoju, koji se prostro otraga dužinom 
ciele sgrade, imade crkva, bez koje u obće nema ruskoga zavoda. 
U toj ogromnoj sgradi, osim što ima bogatu galeriju i muzej umo¬ 
tvorina, stanuju još pitomci akademici i njihovi učitelji, tako da 
je u njoj podjedno internat budućih ruskih umjetnika. Ne samo to, 
nego u akademijskoj sgradi dobivaju stan i umjetnici, koji u njoj 
rade. Za pitomce primaju se mladići i djevojke, od 16—20 godina. 
Pitomci akademije nalaze u samoj akademiji sva moguća sredstva 
za strukovnu naobrazbu. Ima tu slika i kipova, sadrenih odljevaka, 
starokršćanskih umjetnina, itd. Zanimljiva je takodjer izložba rad¬ 
nja učeničkih, koje se ondje uz odredjene eiene prodavaju: imade 
tu slika svake vrsti, rezbarija, kipova, itd. I za umjetničke izložbe 
posebne su prostorije. Prozori velike dvorane za sastanke ukrašeni 
su preliepim slikama na staklu, od kojih tri prikazuju alegorički 
slikarstvo, graditeljstvo i vajarstvo, a radnja su ženijalnoga V. D. 
Sverčkova. Ova palača i dub, koji u njoj vlada, svjedoči nam, da 
Rusija ne zaostaje za drugim naprednim zemljama ni u tvornim 
umjetnostima; barem ne u odlučnom nastojanju, da što prije i u 
tom pogledu izpuni prazninu davnije prošlosti. 

Osim spomenutih javnih galerija umjetnina, eremitažke i aka¬ 
demijske, ima u Petrogradu još nekoliko sukromnih, koje su od 
tamošnjih imućnika zasnovane. Ovamo ide galerija vojvode Leuchten- 
berga, koja je u novije doba prenesena u eremitažu, zatim galerija 
kneza Jusupova, grofa Stroganova, tajnoga savjetnika feemenova, 
itd. Uzme li se u obzir, da je Petrograd nov grad, onda je upravo 
čudo, što ima toliko umjetničkih sbiraka, pak da u tom pogledu 
ne zaostaje za priestoljnicama starim, koje su bile ili središte umjet¬ 
ničkoga pokreta ili bar s njime u bližem dodiru. U onim galerijama 
nalazimo stare znance, poznate iz drugih zapadnih sbiraka, ali uz 

ove nalazimo jos nepoznatih lica —- a to su domaći ruski umjet¬ 
nici. To pak čini strancu petrogradske galerije i zanimljivije, pouč- 
nije i dragocjenije, jer mu ođkrivaju novi, dotle nevidjeni umjetnički 
sviet. Ovaj novi prizor je za Slavena još zanimljiviji, jer mu pred¬ 
očuje umjetničke proizvode slavenskoga genija, koji je s njima 
tek stupio na svjetsko pozorište — ali tako dično, da mu se može 
proreci sjajna budućnost. 

Nedaleko od akademije umjetnosti jest „akademija zna¬ 
nosti, koja zaprema s muzealnom i knjižničkom zgradom sav 
prostor od izlaza kod ,,Dvorcova“ mosta do sveučilištne linije. Osim 
što ima akademija svoju tiskaru i svoju knjižaru, sdruženo je s njom 
više zavoda za pođporu znanosti, imenito knjižnica, fizikalni i mi- 
neralogijski kabineti; razni muzeji, imenito za etnografiju, antropolo¬ 
giju, zatim observartoriji, itd. Knjižnica broji preko 300.000 svezaka. 
Znanstvene radnje carske akademije uživaju veliki glas u učenom 
svietu. Na godinu izdaje akademija oko 30 što knjiga što svezaka. 
Radnje u zapiscima i zborniku pisane su ruski, a one u memoirima, bul- 
letinu, melangesu takodjer njemački i francuzki. Posebna djela tiskaju 
se u onom jeziku, u kojem su sastavljena. Nu akademija znanosti nije 
jedini zavod u Petrogradu, koji se znanošću bavi. Uz nju imade 
mnogo zavoda, kojima je zadaća, da pojedine grane znanosti i književ¬ 
nosti goje i obrađjuju, ali sve s obzirom na Rusiju. Ovamo ide „arhe- 
ologiceskij institut 0 , glasovito ,,imp. russkoe geografičeskoe obšče- 
stvo“, koje je Rusiju, Iztok i Aziju znanstveno svietu upravo odkrilo, 
te svaki, koji želi ovaj dio svieta proučiti, ili se s njim iole upoznati’ 
mora proći publikacije toga družtva, Nadalje su obščestva „ljubitelji 
drevnej pismenosti 1 ', „pravoslavnoe palestinskoe“, „klasičeskoj fiRmi 
i pedagogii 11 , ,,juridičeskoe“, itd. Slična družtva za neke grane zna¬ 
nosti postoje i kod petrogradskoga sveučilišta, koje je utemeljeno tek 
god. 1819. a smješteno je nedaleko od akademije znanosti. Povrh toga 
ima u Petrogradu raznih sbiraka i muzeja (glasoviti muzej mineralo- 
gicki kod rudarske akademije), koje ne možemo ovdje poradi odmjerena 
prostora nabrajati. Samo ćemo još spomenuti zavod, koji spada medju 
prve u Evropj, a to je „imp. publičnaja biblioteka 11 na ulazu 
ebke Sadovske ulice u Nevski prospekt. Knjižnica ova broji sada 
vec P reko 1,000.000 knjiga, 40.000 rukopisa, do 90.000 bakroreza, 
zem joviđa, itd. Kako je ovu carsku javnu knjižnicu zasnovala carica 
a anna, s punim je pravom upravo pred tom sgradom na Aleksan- 
lovskom trgu podignut spomenik toj vladarici. Spomenik je dao 

podići carjAleksandar II., po nacrtima Mikešina i Opekušina. Na 
podnožju toga spomenika, koji je od granita raznih boja, postav¬ 
ljeni su u naravnoj veličini kipovi od mjedi glasovitih caričinih 
suvremenika: Potjemkina, Rumjancova, Suvđrova, Orlova, Čičagova, 
Deržavina, knjeginje Daškove, Bezborodka i Beckova, kano glavnih 
zastupnika vojske, pomorstva, znanosti, umjetnosti i pučke prosvjete. 
Na podnožju diže se na kubastom svodu četiri metra visoki kip 
carice u bermelinovu plaštu, oko vrata mu lanac Andrijina reda, u 
desnici žezlo, u ljevici vienac. 

Po ovom svem, što smo dosele naveli, vidi se, koliko je ži¬ 
vahan i obilan znanstveni rad u novoj priestoljnici. Dodajmo k tomu, 
da u Petrogradu izlazi preko 200 dnevnika i periodičkih spisa, od 
kojih se mnogi i obsegom i sadržinom mogu o bok staviti sličnim 
književnim proizvodima inih svjetskih književnosti, to valja priznati, 
da ruska najmladja priestoljnica ne zaostaje za drugim starijim ni 
na znanstvenom i književnom polju. 

Spomenimo sada koju o petrogradskim crkvama. 

Priestoljnica na Nevi nema kano nov grad ni toliko, ni tako 
starih crkava, kano što ih imade Moskva. Ima ih opet razmjerno 
više, nego mnoge druge nove evropske velike priestoljnice. Diele 
se u ,,sobore“ i u crkve, od kojih imade prvih devet, a drugih 
mnogo više. Najveća i najsjajnija crkva petrograđska, koju nam pri¬ 
kazuje slika 63. „sobor sv. čudotvorca Issakija Dalma- 
tinskago 11 može se svojim bogatstvom i sjajem staviti o bok 
prvim crkvama u Evropi. Smjestila se na prekrasnoj točki izmedju 
Velike Neve i glavnoga joj na lievoj obali odvoda, Mojke, odmah 
sa strane Neve, iza velikoga Aleksandrovskoga perivoja na prostra¬ 
nom trgu, te se s toga može sa sviju strana vidjeti i motriti. Na 
tom je mjestu već Petar Veliki dao sagraditi drvenu crkvu, koja je 
malo zatim od munje izgorjela. Carica Katarina II. započe ovdje 
novu crkvu iz mramora graditi, koju dovrši njezin sin i nasljednik 
Pavao I. Nu ova gradnja nije se svidjala, pa je s toga Pavlov sin 
i nasljednik Aleksandar I. poslije rata za oslobodjenje postavio 
g. 1819. temeljni kamen novomu hramu, koji se je imao izraditi 
po osnovi francuzkoga graditelja Rikarđa de Montferanđ. Gradilište 
samo nije bilo zgodno za takovu orijašku gradjevinu, jer je zemljište 
nevska naplava, te ga je trebalo učiniti čvrstim cielom tako rekavši 
šumom pilova i stupova, koji su u zemlju zabiti, a osim toga pod- 
gradjivanjem, da se preprieči sniženje tla k Nevi. Ali uzprkos svemu 




SI. 63. Katedrala sv. Izaka u Petrogradu. 

tomu, a pored sve veličine sgrade i unutrašnje uredbe, što je sve 
mnogo vremena zahtievalo, dovršen je taj ogromni hram g. 1858. 
Crkva Izakova prikazuje u osnovnom nacrtu grčki križ du- 

gačak 105, a širok 90 met. Prema tomu je od naše zagrebačke prvo¬ 
stolne crkve duža za 26 met., a šira za 44 metra, t. j. još jedanput 
tako široka, što razjašnjuje različiti osnovni nacrt obiju crkava. Sva 
je crkva od kamena, i to što od granita, što od mramora. Veliki su 
ulazi sa svih četiriju strana, do kojih vode široke veličajne stube, 
takodjer od granita. Na sjevernoj i južnoj, široj strani dižu se pre¬ 
krasni peristyli, poput onoga u Pantheonu u Rimu, svaki od 16 po 
2 m. debelih stupova od crvenoga finskoga granita s glavicama i 
podložcima od tuča. Na užoj iztočnoj i zapadnoj strani manji su 
triemovi, svaki po 8 stupova. Tako je svakolika crkva na sve četiri 
strane s malom iznimkom obkoljena gorostasnim stupovljem. Nad 
stupovima se uzpinju ogromni začeoci (frontovi), kojih je svaki na 
glavnim stranama po 36 met. dugačak; na njihovim poljima veliki 
su reliefi od tuča, prikazujući povjest vjere, izvedeni po Klodtu, 
Vitaliu i Lemairu. Cielu veliku sgradu nadkriva gorostasna, sva 
debelo pozlaćena kuba, koja je poslije one sv. Petra u Rimu naj¬ 
veća na svietu, jer dok unutrašnja njezina visina nad podom iznosi 
82 met., ona sv. Petra iznosi 102, a treća po visini sv. Pavla u 
Londonu 68 m., tako da je Izakova za 14 met. viša od Londonske, a 
20 met. niža od rimske. U promjeru imade kuba 26 met., te počiva 
na bubnju, obkoljenom od 24 visoka granitna stupa, na koje se 
uzpinje laterna, takodjer sa 24 stupa. Na kubi se napokon uzpinje križ 
visok 5 met. Prema tomu je visina ciele sgrade 102 met. te ju samo 
nešto (za 3 met.) nadvisuju zvonici naše zagrebačke prvostolne crkve. 
Dakako, tielo naše prvostolne crkve, kad se s tielom Izakove crkve 
izporedi, posve izčezava. Što se arhitekture tiče, graditelju je pred 
očima lebdio vatikanski sv. Petar, i to gledom na stariju osnovu; ali 
uza sav gorostasni utisak, koji čini Izakov ,,sobor“ na svakoga gle¬ 
daoca, ipak nije uzor dostignut. Bazilika je naime sv. Petra u Rimu 
kano gradjevni spomenik svoje vrste jedini na zemaljskoj kruglji. 

U crkvu Izakovu vodi sedam ogromnih vrata od tuča s liepim 
reliefima od Vitalia. Pogled je na unutrašnjost crkve upravo čaroban, 
jer su i pod i stiene od samoga najdragocjenijega mramora razli¬ 
čitih boja, jedino slikama na liepu prekidana. Ogromni stupovi po¬ 
državaju i diele tu veličanstvenu zgradu, a poredani su od prilike 
kano u vatikanskoj bazilici. Opravdan je prigovor, da Izakova crkva 
nije dobro razsvietljena. Svjetlo ulazi doduše kroz 12 prozora ve¬ 
like kube; ali ono je preslabo, ili što ne pada pravo, ili što su 
otvori razmjerno premaleni. Zaliti je, što tako krasna crkva nije 

Hoić: Slike iz obč. zemljopisa V.— 1. 18 

svjetlija već s toga, što bi bila daleko veselija i što je glavno, 
bolje bi se mogle vidjeti one mnoge prekrasne slike u toj crkvi, 
kojib ima do 200 Te su slike koje na liepu, koje na platnu, koje 
pak na mozaiku. Glavna ogromna slika u glavnoj kubi jest od više 
puta već spomenutoga ruskoga umjetnika Brjulova. Ostale su tako- 
djer od najznamenitijih ruskih umjetnika (Bruna, Markova, itd.), te 
nisu sve u bizantinskom slogu, nego su izradjene na zapadnu, proste 
od arhaizma. Veliki ikonostas u širini od 56 met. takodjer od mra¬ 
mora bogato pozlaćen, razdieljen je u tri sprata i ukrašen s 38 
prekrasne slike, medju kojima su mnoge od mozaika. Uz „carska 
vrata“ iz tuča stoje dva stupa od lapis lazuli, visoka 8 metara i 
osam iz malahita, po 9 met. visoki, s glavicama i podložcima bo¬ 
gato pozlaćenim. Iza ikonostasa u svetištu glavni je žrtvenik od 
mramora, a na njem za tabernakul srebrni model same crkve, onda 
u polukrugu sjedala za metropolitu i „soborsko** svećenstvo. I oba 
pobočna žrtvenika jesu od mramora i malahita. Toliko se lapis 
lazuli i malahita nigdje ne vidi. Svi predmeti, koji kod bogoštovlja 
rabe, kano i sviećnjaci, jesu ili od zlata ili od srebra, — ponajviše 
dar carske obitelji. TS, za sam uvez evangjelistara upotrebljeno je 
20 klgr. zlata. 

Gradnja i unutrašnje uredjenje crkve sv. Izaka stajala je preko 
23 milijuna rubalja. Odavle može svatko njezin sjaj zaključiti. To¬ 
likom sjaju odgovara i veličanstvenost bogoštovlja, kako se ondje 
obavlja. Sbor pjevčika je veoma mnogobrojan i na glasu s prekrasnih 
glasova i točna pjevanja. Pjev „Gospodi pomiluj** u Izakovu je 
soboru upravo angjeoski. 

Druga svojom ljepotom petrogradska crkva jest „sobor Ka- 
zanskoj božiej materi 1 *, ovako prozvana od čudotvorne slike 
Gospine, koja potječe iz Kazanja, a postavljena je u ovaj sobor sv. 
Bogorodice god. 1811. Položaj je sobora osobito liep: na trgu odasvud 
otvorenom, kojega pročelje gleda na veliki Nevski prospekt. I tu je tre¬ 
balo gradilište pilovima utvrditi. Kad sa Nevskoga prospekta gledaš 
taj sobor, prvo ti udari u oči kolonada od 132 korintska kamena 
stupa, koja u polukrugu obavija trg upravo kano na vatikanskom 
trgu sv. Petra u Rimu. Kazanski je sobor sagradjen (1802.—1811.) 
kano i Izakov u istom slogu, naima bazilika iz doba renaissance. 
Ovaj je sobor prostorom i visinom manji od Izakova, ali ipak toliki 
kao naša zagrebačka prvostolna crkva. Vrata su glavnih ulaza od 
tuča s reliefima. koji su snimljeni s poznatih glasovitih vrata prvo- 

stolne crkve u Firenci. Čim si stupio u te svete prostorije, odmah 
te privlači spomenuta slika Bogorodice, koja u sredini visi. Uviek 
nadješ neizmjernu množinu svieta, koja kleči pred tom svetinjom 
ruske zemlje. Kano sve starinske slike ruske i u obće bizantinske, 
tako je i ova zlatom obložena i draguljima posuta. Vriednost zlata, 
dragulja i glasovitih safira, što kite ovu svetinju, veoma je velika. 
Ova je crkva nekim načinom ujedno vojnički muzej, jer na stupo¬ 
vima i stienama vise mnoge zastave, koje su u ratovima protiv 
Francuza, Turaka i Perzij-anaca zarobljene bile. A usred ovih po¬ 
bjedonosnih znakova podignut je grobni spomenik slavnomu vojsko- 
vodji Kutuzovu i to na mjestu, gdje se je pomolio Bogorodici prije 
odlazka k vojsci u Smolensk, gdje je zatim Francuze pod Davoustom 
i Neyem potukao (1812.). I trg pred ovim soborom ukrašen je 
dvjema spomenicima izradjenim po nacrtu Orlovskoga (1837.): jedan 
je podignut spomenutomu vojskovodji Kutuzovu, a drugi maršalu 
knezu M. Bogdanoviću Barclaju de Tolly, objema poradi velikih za¬ 
sluga u ratovima za oslobodjenje. 

Govoreći o petrogradsMm crkvama reći ćemo još jednu na¬ 
pose o Aleksandro-Nevskoj lavri. Kao što smo već gore 
spomenuli, ovo je uz kijevsku i sergijevsku treća lavra u Rusiji. I 
ova je lavra na kraju Nevskoga prospekta, za sebe poseban predjel 
kao kakova tvrdjava, puna sgrada i hramova. Tu je naime samostan, 
crkve, duhovna akademija, duhovno sjemenište i druge ovamo pri¬ 
padajuće sgrade. To je rek bi samosvojna redovnička obćina. Po 
starodavnoj predaji lavra je na onom mjestu podignuta, gdje je 
god. 1241. veliki knez Aleksandar izvojevao sjajnu pobjedu nad 
švedskom i redovničko-vitežkom vojskom. To je i razlog, da je u 
toj lavri u soborskoj crkvi grobnica moći sv. Aleksandra Nevskoga. 
Uza sobor ima u lavri i drugih crkava (sv. Lazara itd.). Sgrade 
samostanske, duhovne akademije i sjemeništa jesu velike i liepe. 
Duhovna akademija broji obično 120, a sjemenište 240 pitomaca. 
Ugledan je takodjer dvor petrogradskog metropolite, koji ovdje sto¬ 
luje. Sve ove sgrade i crkve okružuju nasadi za šetalište mladeži i 
kaludjera. Ove nasade presieea uz Nevu Šlisselburžki prospekt, uz 
koji je za brodove „halašnikovskaja pristan**. 

Od ostalih hramova petrogradskih spomenut ćemo još čuveni 
„sobor gvardii izmailovskago polka** (takodjer „cerkov sv. Troicy“), 
zatim novi veliki prekrasni hram („sobor Svjetlago Hristova Voskre- 
senija**), koji se gradi na onom mjestu, gdje je car Aleksandar II. 

dne 1. ožujka 1881. zaglavio. U Petrogradu ima takodjer više kato¬ 
ličkih crkava za tamošnje dosta mnogobrojne katolike. Od ostalih 
spomenimo crkvu sv. Katarine, koju je izgradio god. 1783. graditelj 
de la Mothe. Crkva je velika a u njoj su grobni spomeniei posljed¬ 
njega poljskoga kralja Stanislava Augusta Ponjatovskoga, i generala 
francuzkoga Moreau-a, koji je god. 1813. u bitei kod Dresdena pao. 
Napokon spomenimo, da je u Petrogradu stolica katoličkoga nad¬ 
biskupa mohilevskoga i metropolite svih ruskih katolika, a za odgoj 



SI. 64. Palača Aničkov. 


svećenstva postoji katolička „duhovna akademija na Vasiljevskom 
otoku". — I druge razne vjeroizpoviesti imadu u Petrogradu svoje 
hramove i bogomolje. 

TJz ove crkvene gradjevine ima Petrograd još mnogo dvoraca 
i palača imenito članova carske obitelji. Ovi su većim dielom gra- 
djeni u našem stoljeću, izuzevši neke iz druge polovine prošloga 
stoljeća. Ponajviše su gradjeni u talijanskim slogovima, koji kano 
da se Rusima od svih stranih najviše svidjaju. I zbilja, jedva imade 


ljepših i udobnijih. Dodajmo ovim palačama spomenute obje naj¬ 
veće i najljepše crkve petrogradske, gradjene u slogu bazilika, pak opi¬ 
sanu veliku kolonadu, eto nam na Nevi komad Italije. Slika 64. pri¬ 
kazuje nam „Aničkov dvoree", koji je dao pregraditi Aleksandar 
III. god. 1886., a danas u njem obitava carica-udova Marija Feodo- 
rovna. Carskim dvorovima i palačama velikih knezova dostojno se 
pridružuju palače ruskih velikaša (grofa Stroganova, knezova Bialo- 
zerskoga i bogatoga Jusupova, itđ.); zatim javne državne sgrade 
ponajviše izmedju Velike Neve i glavnoga joj odvoda, te nedaleko 
„zimnoga dvorca". Ovamo idu palače za senat, sv. sinod, obje spo¬ 
jene visokim hodnikom na luk preko Galerne ulice, zatim vojnička 
Nikolajevska akademija, orijaški vojnički štop, ministarstva finan¬ 
cija, vanjskih posala, itd. Svekolike ove gradjevine svojom veli¬ 
činom ili bolje svojom gorostasnošću nadkriljuje „glavnoe admi- 
raltejstvo" tvoreći veliki paralelogram od 420 met. dužine i 
180 met. širine. Pred njim je trg, koji se broji medju najljepše tr¬ 
gove u Evropi. Iza ovoga, što smo spomenuli o petrogradskim gra- 
djevinama, pojmit ćemo lako onu rusku: „U Petrogradu je svaka 
kuća palača, a svaka palača čitav grad". 

Nabrajajući spomenute gradjevne spomenike, dr. Rački sav 
je uznesen, pak nastavlja: ,,I druge evropske priestoljniee mogu 
ruskoj zavidjeti onu liepu i slikovitu skupinu palača, koja se s jedne 
strane duž Velike Neve od Nikolajevskoga do Aleksandrovskoga 
mosta, s druge malo ne do nevskoga odvoda Mojke na ogromnom 
prostoru stere, ispresieeana prostranim trgovima i liepim perivojima 
ukrašenim takodjer uglednim spomenicima. Na toj skupini izražena 
je zbilja proračunana osnova i misao velike carevine, da se iz jedne 
takodjer arhitektonički usredotočene točke upravlja. Ne će li na 
misaonoga gledaoca učiniti veliki utisak, kada motreći spomenute 
carske i javne dvorove znade, da se s toga razmjerno sitnoga sre¬ 
dišta pletu niti, neposredno dopiruće do Karpata, Ponta, Himalaje, 
Amura i Ledenoga mora." 

Spomenutim javnim sgradama treba da još pribrojimo petro- 
gradska kazališta i burzu. U Petrogradu su četiri carska kazališta, 
koja dobivaju znamenitu pripomoć iz carske blagajne i kod kojih 
je osoblje namješteno doživotno i mirovinom obskrbljeno. Veliko 
kazalište („boljšoj teatr") za operu i balet, ima prostora za 3000 
osoba; zatim „Mariinskij teatr" za talijanske opere i ruske drame, 
za 2000 osoba; nadalje „Aleksandrinski teatr" samo za ruske drame, 


SI. 65. Burza u Petrogradu. 



za 1700 osoba; i „Mihajlovski teatr“ za francuzke, kadšto i nje¬ 
mačke predstave. Nu osim ovib glavnih kazališta imade u Petro¬ 
gradu i drugih omanjih, pak i napose ljetnih (Renesans, Pantasija, 
Livadija, Arkadija i Kamenoostrovskij). — Burza (,,birža“), koju 
nam prikazuje slika 65., stoji na iztočnom šilju Vasiljevskoga otoka. 
Ova je palača svečano otvorena god. 1811. Visina 44 jonskih stu¬ 
pova, što okružuju sgradu, nije u pravom razmjeru prama širini 
krova. Zabat nad glavnim ulazom rese kipovi, koji prikazuju Mar¬ 
ljivost, Nadu i Pravednost. Na trgu pred burzom stoje 2 visoka 
stupa — oponašanje starorimske „columnae rostratae“ — urešeni 
mjedenim kljunovima od ladja. Kako su stupovi iznutra šuplji, može 
se popeti po željeznim stubama do vrha stupova, koji su ogradjeni 
jakom rešetkom. Petrogradska je burza jedna od najznamenitijih u 
Evropi. Udrugarstvo (,,artel“), koje smo već prije opisali, i tu je 
provedeno, kao i u drugim ruskim burzama u Arhangelsku, Tagan- 
rogu, Rigi, Moskvi i Odesi. 

Svakoga stranca u Petrogradu vanredno iznenadi velik broj 
perivoja i trgova n svim dielovima priestoljnice. Svatko se tomu 
čudi, kad pomisli na oštrinu i promjenljivost sjevernoga podneblja, 
koje u obće ne prija vegetaciji, a najmanje gojitbi južnoga rašća, 
Glavno šetalište petrogradskoga družtva, a imenito mladeži je 
„Ljetni sad“, obtočen sa sviju strana vodom. Velikom Nevom, 
Fontankom, itd. Šetalište zaprema četverouglasti prostor velik go¬ 
tovo 3000 hektara. Nasad sastoji se ponajviše od lipa i dudova, a 
drvoredi su izpremiešani cvietnjacima, te su urešeni poprsjima i 
kipovima od mramora i raznim posudama. Tu je spomenik Ivana Kry- 
lova, glasovitoga pisca basana. Od „ljetnog sada“ odieljeno je nevskim 
odvodom „marsovo polje“, ogroman trg za velike vojničke vježbe. 

Kako je Petrograd prvi trgovački a drugi fabrički grad Rusije, te broji 
1,267.023 stanovnika, posve je naravno, da je vrlo živahan grad, ali ipak ne 
toliko kao zapadni velegradovi, a razlog je tomu, što su prospekti i ulice vrlo 
široke, čega nema svuda na zapadu. Glavna najljepša i najživahnija je ulica 
petrogradska spomenuti već Nevski prospekt; njoj imade malo ravnih ulica 
ma u kojem drugom velikom svjetskom gradu. Napose je Nevski prospekt u 
večer još čarobniji, jer je sjajno električki razsvietljeu. Po širokom pločniku 
uz palače i velike kuće talasa se silna svjetina, u kojoj vidiš raznolike tipe 
ljudske i narodnje nošnje tako raznolikih naroda i plemena podčinjenih žezlu 
»bieloga cara«. Ova vreva biva još veća, ako sa Nevskoga prospekta malo na 
desno zakreneš u »gostinnyj dvor«, taj petrogradski bazar. Onuda se osobito vrzu 
ulični prodavači (SI. 66.) vikom hvaleći svoju robu (čaj, kvas, mlieko, govedinu, 
piliće, slike, itd.). Ova ulična buka sjeća na talijanske gradove, a nepoznata 

je njemačkim. Vidi se po tom, da se živahnija slavenska čud ne iznevjeruje 
ni na dalekom sjeveru. — Kolika je pak živahna plovitba po Nevi, možeš si 
predstaviti, kad pomisliš na daleke razgrane te velike rieke po ruskoj priestolj- 
nici i na množinu parobroda, koji neprestano Nevom plove. Dakako, plovitba 
traje po Nevi samo 7 do 8 mjeseci na godinu. Neva se obično izmedju 14. 
studenoga i 6. prosinca smrzne, a izmedju 7. i 30 travnja otopi. Prvih dana 
studenoga počnu iz ladožkoga jezera dolaziti ledene sante, a za nekoliko dana 
več je ciela rieka ledenom korom pokrivena, koja sve to više deblja, tako da 
dok s početka njom prolaze samo pješaci, malo kasnije izvoščiki a napokon 
i najveći teretni vozovi. Kao što su ljeti oživljavali Nevu parobrodi i ladje, 
tako ju sada oživljuju saone i sklizači. Pridružuju se još ovima i razbijači 

leda, jer za sam grad treba preko 
pol milijuna leđnih komada Ole- 
djena Neva daje Petrogradjanima 
toliko zabave, ako ne i više, koliko 
i tekuća; jer uz sklizanje i sanjkanje 
pruža višim slojevima petrograđskog 
družtva priliku, da prirede zabave, 
za koje nema u drugim priestoljni- 
cama zgode, kao što su krabuljni 
sastanci i plesovi, „italske noći 11 , itd. 
Istina, život na Nevi zanimljiv je i 
ljeti, ali Rusu počinje se pravi život 
velegradski, kad se Neva zaodjene 
svojim bielim zimskim plaštem. 

Dok se zimi petrograđski ži¬ 
telji vesele i zabavljaju na smrznutoj 
Nevi, imadu neke otoke uredjene za 
ljetovanje, šetnje i zabave. Ti otoci 
jesu: Petrovski, Krekovski, Jelagin, 
Kameni ostrov, Novaja i Staraja De- 
revnaja (selo). Ovi su otoci zimi ve¬ 
likim dielom poplavljeni, a s proljeća 
se pretvore u liepe sjenate peri- 

Sl. 66. Prodavači na ulici. voje. Mnogobrojne „dače“ (ville)služe 

otmjenim Petrogradjanima za ugodna 
ljetovališta; a gostione, pozorišta, cirkusi, itd. skrbe za okrepu i zabavu. Tu 
je petrograđski „prater“. Obćenje s gradom podržavaju nebrojene gondole, paro¬ 
brodi, konjke, omnibusi i izvoščiki. Izmedju jelaginskoga i petrovskoga otoka 
smjestio se „ostrov kamenyj“, gdje su najljepše đače bogatih Petrogradjana. 

Završujući opis prve ruske priestoljnice, recimo još koju o 
tamošnjem životu. 

Družtvo petrogradsko vrlo se razlikuje od družtva drugih ve¬ 
legradova. Petrograd je originalan grad, ali ipak imade sve krasote 
i sve mane drugih velegradova. Tiši krugovi petrograđski, makar 
da su u mnogim crtama slični višemu družtvu bečkomu, parizkomu 



i londonskomu, imadu uza sve to mnogo originalnosti. Petrograd 
je grad kontrasta, mjesto, gdje se izprepliće zbilja života sa lako- 
umljem, gdje je ugodno sa strogim spojeno. Tiše družtvo petro¬ 
gradsko razđieljeno je na podrazrede. Jedna koterija gleda drugu 
priekim okom. Unatoč tome, da se sav život u Rusiji temelji na 
političkoj podlozi, te svako napredovanje u državnoj službi, svaka 
karijera ovisi o volji vladarevoj, nije visoko družtvo pristupno sva¬ 
komu državnomu dostojanstveniku. Tiše puta osobe, koje zapremaju 
najviša mjesta u vojničkoj ili državnoj službi, generali, državni sa¬ 
vjetnici, dapače ministri, nisu primljeni u visoko družtvo petro¬ 
gradsko, zato što nisu odlična roda. Gdjekada diplomati, ljubimci 
ruskoga vladara, koji ga zastupaju kod drugih vladara, ostaju ne¬ 
poznati u visokom družtvu petrograđskom. A što je još čudnova- 
tije, dražtvo, koje odbija znamenite ličnosti, prima mlade plemiće, 
koji su tek prvi korak u svojoj karijeri učinili. Ako se koji mladić 
svidja, nestaje svih zapreka; dosta je da je istog mnienja, da ga 
visoko družtvo drži otmjenim, duhovitim čovjekom. Najveći čar po- 
davaju visokomu družtvu žene. Svatko mora priznati, da Ruskinje 
znadu začarati, i to ne toliko svojom vanjskom ljepotom, nego više 
svojim duhom. To je i razlog, što naobražene ruske žene imadu 
veliki upliv na muževe, često je duhovita žena ambicioznija od 
svoga muža, te oštrije promatra i shvaća sviet od njega. U konver¬ 
zaciji su ruske žene višega družtva živahne i duhovite. 

Niže plemstvo, koje je primljeno u književnim krugovima, čini 
s ovima sviet za sebe u Petrogradu. To je družtvo vrlo naobraženo, 
te bi se moglo izporediti sa družtvom parizkim u doba restauracije. 
U tom družtvu nema mjesta kakovoj ukočenosti ili strogoj etiketi, već 
se obći posve po domaću; članovi prisustvuju kod čašice čaja knji¬ 
ževnim i znanstvenim razpravama, koje pokazuju temeljito i obširno 
znanje. Ne smijemo medjutim misliti, da taj razred ne obći s ele¬ 
gantnim svietom, ili da se bavi jedino ozbiljnim književničkim radom. 
Nijedno družtvo na svietu ne znade poput ruskoga, sliedeći nauk 
Horacov („utile dulci“), spojiti koristno s ugodnim. Ovaj razred, 
prateći sveudilj duševni napredak u Rusiji i na zapadu, ne zaboravlja 
ni na zabave. U obiteljskim sastancima naobrazuje se sviet zabav¬ 
ljajući se, a u klubove ide da pleše i da gleda diletantske predstave. 

Ni u jednoj zemlji nisu klubovi tako različito i originalno 
organizovani kao u Rusiji. U Englezkoj, gdje su klubovi najprije 
utemeljeni, pojedini član zaboravlja dužnosti prema obitelji poradi 

udobnosti, što mu pruža klub. U Rusiji klub otvora svoje dvorane 
eieloj obitelji, pak zajedničke zabave učvršćuju vez medju pojedinim 
članovima. No nema samo više plemstvo u Petrogradu klubove. Svaki 
sloj ruskoga družtva ima svoje klubove počevši od yalit-kluba i en- 
glezkog kluba visokog družtva i diplomatskog kruga sve do klubova 
trgovačkih pomoćnika. Mnogi nakon napornog dnevnog rada dolaze 
sa obitelju pod gostoljubivi krov tih kuća, da si uz neznatne troš¬ 
kove pribave zabavu, koje inače ne hi mogli uživati bez tih klubova. 

Najelegantniji od svih klubova petrogradskik jesu Yaht-klubovi i to 
yaht-klub riečni („rečnoj yaht-klub“) i klub mornarice (morskoj). 

Yakt-klub riečni na Krestovskom otoku utemeljenje god. 1860. u tu 
svrhu, da se podupire gradnja i krčanje brodova, dakle u obće brodarstvo. 
Klub ima škveri za gradjenje ladja i yahta, koje su dobile nagrade na izložbi 
u Moskvi 1872. i na svjetskoj izložbi u Beču 1873. Broj je članova ograničen, 
nema ih više od 250. Ljeti priredjuje ovaj klub natjecanja u veslanju i druge 
svečanosti, a zimi zabave na ledu. — Yaht-klub pomorski smješten u „Veli¬ 
koj Moskaji" utemeljiše god. 1846. visoke ličnosti, koje se zanimahu za napredak 
ruske mornarice. Klub ovaj, kojemu je sam car pokrovitelj, imade velik broj 
ladja. U spomenutim klubovima osobito mladež petrogradska („jenensse dorće") 
rado troši svoj novac, ili bolje rekavši novac svojih roditelja. Tu se mnogo 
karta, te mladić kano da nije elegantan ni otmjen, ako ne pripada jednom od 
tih klubova. Da, ovi su klubovi velevlast u družtvu petrogradskom. 

Englezki je klub utemeljen god. 1770. s dozvolom carice Katarine II. 
te nastojanjem ruskih političara. Utemeljitelji ovoga kluba uzeli su za podlogu 
klubskih pravila absolutnu jednakost sviju članova, da bi tako došle u doticaj 
ličnosti dvora i vlade sa bogatašima drugih razreda ruskoga družtva. Pod 
Katarinom II. imao je taj klub veliki upliv u političkim pitanjima. Onda se 
je u klubu izmedju partija šaha ili karata razpravljalo o važnim državnim po¬ 
slovima, a mnienje englezkoga kluba uviek uvažavahu ruski državnici pa i 
sama carica. Ovaj je klub za vlade znamenite carice Katarine II. stekao van- 
rednih zasluga za rusku književnost, jer je podupirao najznamenitije književ¬ 
nike i na njih upozorio dvor i družtvo, dapače ih podpomagao kod izdavanja 
djela njihovih. Ovdje su čitali u krugu bogatih i mogućnih pokrovitelja svoja 
djela Deržavin, Krvlov, Sumarokov, Neleđinsky-Melecky. Pod Katarinom II. bio 
je taj klub unatoč svom imenu skroz ruski. Tu je vladao ruski običaj, ruBka 
gostoljubivost, tu se je govorilo ruski. Pod Aleksandrom I. izgubio je taj klub 
politički značaj. Danas taj klub nije tako znamenit kao prije, premda ga još 
uviek ciene u Petrogradu. Kako je broj članova ograničen, mnogi ni ne đo- 
živu, da budu primljeni u klub. Englezki klub ne priredjuje plesova; ovdje se 
samo karta i gosti; znamenit je poradi izvrstne kuhinje, članovi se 4 puta u 
tjednu sastaju kod punog stola. 

Drugi klubovi, u koje imadu pristup i gospodje bilo svaki dan, bilo 
samo kod svečanosti jesu: 

„Dvoranskoe sobranije“ (L’ Assemblee de la noblesse), družtvo ple- 
mićko utemeljeno god. 1835. nastojanjem kneza B. B. Dolgorukoga. U ovaj 


klub imadu pristup jedino plemići ruski. Znamenit je poradi velikih sveča¬ 
nosti, kojima prisustvuje car i carska obitelj. - Klub ,,Blagorodnoje so- 
branije“ (L’ Assemblee noble) utemeljen je god 1783. pod imenom „Družtvo 
američko 11 . Prije nekoliko godina primio je taj klub ime „Sjedinjeno družtvo" 
(Socićtć rćunie). U to doba bijaše to krug, gdje se je plesalo i kartalo. Budući 
da taj klub ima liepu dvoranu sa izvrstnom akustikom, iznajmljivali su ju za 
velike glasbene zabave. U ovoj dvorani slušalo je družtvo petrogradsko glasovite 
glasbenike kao Ttubinia, Viarđota-Garcia, Alboria, Lizsta i mnoge druge. God. 
1845. primilo je družtvo sadašnje svoje ime. Osim spomenutih ima još mnogo 
drugih klubova u Petrogradu, kao „Družtvo artističko", „Družtvo plesačko" 
(„Tancovalnoje obščestvo"), „Trgovački klub" („Komerčeski klub"), „Gra- 
djanski klub" i mnogi drugi klubovi. 

Velika je mana ruskih klubova, da se u njima mnogo karta, što je već 
mnogoga posjetitelja klubova upropastilo. Kako se mnogo u Rusiji karta, svje¬ 
doči nam, što jedina carska tvornica karata u Petrogradu na godinu izradi 
oko 5 milijuna igara karata. Tvorničarstvo igraćih karata je monopol, pak se 
čisti dohodak troši na uzdržavanje nahodišta, od kojih je imenito petrogradsko 
vanredno ogromno. 

Prema ovomu, što smo o klubovima spomenuli, posve je 
naravno, da u Petrogradu nema toliko narodnih gostiona kao 
n. pr. u Moskvi. Gostione su u Petrogradu većinom u rukama 
Niemcima ili Francuzima; tu je ruska kuhinja potisnuta od nje¬ 
mačke, francuzke i talijanske kuhinje. TJ otmjenijim restauranima 
govori se uz ruski najviše francuzki, pa i konobari i služinčad u 
otmjenijim gostionama govori francuzki. Dakako da ima uz ove, 
po stranim uzorima uređjene restaurane, i ruskih gostiona („trak- 
tiri"), u kojima nigdje ne fale velike orgulje, koje nadomještaju 
podpuni orkestar. Ipak ove narodne gostione rjedje posjećuje od¬ 
lično družtvo. Djaci i niži činovnici ponajviše polaze gradjanske 
gostione („gražđanskaja kuhnja", i „kuhmajsterskaja"), čiste gosti¬ 
onice, gdje se dobije samo jelo, ili pak pivare i vinare („pitjeinije 
zavody“). Niži su slojevi dakako najsretniji u rakijašnici („kabak"), 
gdje piju čaj, kvas i vodku. 

Opis Petrograda počeli smo s Petrom Velikim, pa ćemo s njime 
i završiti. 

Osnovatelj Petrograda car Petar Veliki ima dva spomenika u 
„svom gradu"; jedan na Petrovu trgu, na zapadnoj strani admira- 
liteta naprama palači državnoga vieća nedaleko od Nevine obale, a 
drugi na inžinirskom trgu. Prvi spomenik podignu god, 1782. carica 
Katarina II., a drugi car Pavao I. Prvi je spomenik remek-djelo 
francuzkoga kipara Falconeta. Podnožje spomeniku (vidi str. 29. 

si. 5.) ogroman granitni balvan prozvan ,,grom“ od karelskoga mra¬ 
mora iz nedalekog odanle sela Lahte. Dovoz je „groma" u Petro- 
grad stajao 160.000 rubalja. Podnožje je dugačko 14, široko 6 i 
visoko 5 metara, s nadpisom: „ lieTpy nepBOMy EnaTeptraa BTopaa 
1782“. Na tom ogromnom poput pećine podnožju sjedi na konju kip 
Petra Velikoga, oboje 5 metara visoko. Lovorom okrunjeni car pri¬ 
kazuje se kako na konju na pećinu uzlazi, gledajući na Nevu i po¬ 
kazujući podignutom desnicom na pozorište svoga smionoga djelo¬ 
vanja, gdje iz močvare kano čarobnom šibom veliki grad izvabi. 

Budući da konj propinjuć se počiva na stražnjim nogama, saliven 
je tako, da je prema svom zadnjem dielu sve jači. Pače da bude 
težište konja još sigurnije i stalnije, uljeveno je u stražnji dio konja 
i rep mu 5000 klgr. željeza. Jednom od stražnjih nogu gazi konj 
gmižuću zmiju. Spomenik u mjedi saliven stajao je 430.000 rubalja 
i spada medju najljepše umotvorine te vrste. Ni u jednom pogledu - j. 

nije mu ravan onaj drugi spomenik od umjetnika Rastrellia na in- 
žinirskom trgu. Lovorom ovjenčani car sjedi na konju u odielu 
imperatorskom, držeći u ruci vojvodski štap. Podnožje mu je mramor- 
kamen, na kojem su reliefi, prikazujući prizore iz poltavske bitke. 

Posvetni nadpis glasi ovomu spomeniku: „Ilpa,n,L,a;y npayHyn 1800“. 

* 

* * -■**■ 

Budući da se oko Petrograda stere neprekidna nizina izpre- 
siecana riekama, jezerima i močvarama, to nema u okolici prirodnih 
ljepota, nego sve, što je ondje vriedno zanimanja, djelo je ljudskih 
ruku. S toga ovu okolicu zanimljivom čine carski dvori, ljetovnici, 
velikaške đače i perivoji oko njih. Tuj je carski dvorac „Carskoje 
selo“ s glasovitim perivojem i vodoskocima, a nedaleko velikoga 
kneza Konstantina dvorac „Pavlovsk". Tamo opet eno „Krasnoe 
selo" s dačama i dvorcem carice Aleksandre Feodorovne, štono se 
redaju oko crkve Troieke sagradjene Katarinom II.; nadalje eno 
često spominjani dvorac „Gačina", zatim Pulkova s glasovitom 
zvjezdarnom Nikolajevskom (,Observatorija “), te ljetovnik Kata¬ 
rine II. „Česma", sagradjen na uspomenu pobjede nad Turcima 
1770. Nadalje je ljetovnik velikoga kneza Konstantina Nikolajevića 
„Strjelna" zvani a nedaleko „Sergijevskaja pustynj“ (t. j. samostan 
sv. Sergija s čudotvornom slikom toga ruskoga svetca). K tomu su 
carski dvori „Peterho£“ i „Oranienbaum" tik morskoga zaliva. 

Sve je to na južnoj i zapadnoj strani priestoljnice; na sjevernoj pak 

odmah izvan grada Pargolovo i Šuvalovo, gdje se uz Suz- 
dalsko redaju jezero liepe đače Petrogradjana. 

Tamo, gdje danas stoji grad (17.000 stan.) i carski dvor Carskoje 
selo, bio je za Petra Velikoga finski zaselak nazvan Saari. Petar I. kupio je 
taj zaselak sa izokolnim zemljištem, sagradio kuću i uredio vrt i zvjerinjak. 
Carica Elisabeta dade god. 1744. po graditelju Rastrelliu na onome mjestu, 
gdje su stajale stare sgrade, izgraditi veliku palaču 300 met. dugu i 20 met. 
visoku. Glavno pročelje te palače izgradjeno je u korintskom slogu sa stupo¬ 
vima ; prozori su urešeni arabeskama i pozlaćenim viencima. Na vanjski i nu¬ 
tarnji ures palače potrošilo se 105 kgr. suhoga zlata. Ponosna carica nad to¬ 
likim sjajem nove palače upitala je nekoga velikaša: „Što držite, grofe, da 
manjka Carskomu selu?“ „Ništa, Veličanstvo" odgovori ovaj, „samo jedan ćtui.“ 
Kasnije je odpao pozlaćeni ukras, pa su ga za Katarine II. obnovili žutom bojom. 
U tom carskom dvorcu vrlo razkošno uredjenom ima mnogo predmeta povjest- 
ničke zanimljivosti i umjetničke vriednosti. Jantarska dvorana opominje nas 
na čudnu maniju pruskoga vladara Fridrika Vilelma, da ima u vojsci same 
orijaše. Kad mu je carica Ana Ivanovna poslala 80 grenadira od garde, dao je 
kralj carici za uzdarje veliko obilje jantara, kojim je Katarina II. dala urediti dvo¬ 
ranu, koja se po tom nazva jantarska dvorana. Druge dvorane znamenite poradi 
uresa jesu: dvorana lionska, u kojoj su zidovi pokriveni svilom iz Lyona, a pod 
obložen bisernicom; kitajska dvorana, u kojoj su na zidovima tkanine i slike 
iz Kitaja i kitajskog života; zatim srebrna dvorana, lapislazuli-dvorana itd. 

Druga palača u Carskom selu, koju je dala sagraditi Katarina II. za 
svoga unuka potonjega cara Aleksandra I., zove se obično palača „Aleksan¬ 
drova" ili pak „novij dvorec". Ta je palača bogata slikama imenito ruskih 
slikara. Perivoj u Carskom selu od najprostranijih je u okolici petrograđskoj. 
Tu ima paviljona, spomenika, kipova i umjetno načinjenih ruševina. 

Carsko je selo udaljeno od Petrograđa 25 versta, a tri verste dalje je 
grad Pavlo vsk (4.000 st.) sa palačom velikoga knezaKonstantina Nikolajevića 
i prekrasnim perivojem, koji protječe rieka Slavjanka, tvoreći otočiće, malena 
jezerca i liepi slap. Palača sastoji od glavne, trokatne sgrade, koje se drži 
sa svake strane po jedan paviljon. Dvorane su ove palače pune umjetnina i 
slika. Ljeti mnogo dolaze u Pavlovsk obitelji nižeg plemstva. Pred kavanom 
Vauxhall svaku je večer k'oncerat, što ga izvadja izvrstni orkestar. 

U Strjelni, 21. km. udaljenoj od Petrograđa, dao je Petar Veliki sa¬ 
graditi po nacrtu arhitekta Leblonda dvor, imitaciju verzaljskoga dvora. Dvo¬ 
rac je nekoliko puta izgorio; današnji je god. 1804. obnovljen te je u rukama 
velikog kneza Nikole Nikolajevića. Položaja je taj dvor vrlo liepa, na visočini 
kraj mora. Nekoje petrogradske plemićke obitelji sagrađiše si vile u Strjelni, 
pak je to mjesto postalo u nekoliko godina vilo živahno i otmjeno stjecište. 

Peterhof je nedvojbeno jedan od najljepših vladarskih dvoraca ne 
samo u Rusiji, već na zemlji. Peterhof je kao što i mnogo drugih čudesa stvorio 
onaj isti genij, koji je Rusiju rek bi jednim mahom prenio iz Azije u Evropu, 
učinivši ju evropskom velevlašću. Brežuljak, što se veličanstveno uzdiže na 
ovoj strani primorja kraj Finskoga zaliva, gospoduje nad morem, koje oblieva 
bregove i podbrežja sa zapada vazda uzburkanim valovima. Takov je smještaj 


morao pobuditi pozornost u Petra Velikoga. Veleumni taj vladar zamisli osno¬ 
vati tamo nedaleko Petrograđa, nove carske priestolnice, novi Versailles, koji će 
uzor svoj nadkriliti, jer će se prostirati kraj mora. Prvih dana vladanja dolazio 
Petar gotovo svaki drugi ili treći dan u Peterhof, kadkada sam, kadkada sa 
caricom, da nadzire gradnju velikoga dvora i sadjenje voćaka, koja je dao 
donieti iz Nizozemske i drugih krajeva zapadne Evrope. Za svog boravka u 
Saardamu pisao je neprestano Menčikovu, zahtievajući, da ga točno obavještuje 
o napredku radnja u Peterhofu. Njegovo nastojanje imalo je krasan uspjeh. 
Posljednjih deset godina vladanja pošlo mu je za rukom, te je pretvorio go¬ 
tovo pusto primorje oko Finskoga zaliva u pravi raj zemaljski, kojemu su se 
divili poklisari i strani putnici. Palača nije jako velika, ali je umjetničkim 
ukusom sagradjena i uredjena. Iza palače prostro se liepi perivoj i zvjerinjak, 
prvi u Rusiji. 

Peterhofski perivoj sastoji se od dvie česti, od doljnoga i gornjega peri¬ 
voja. Doljni („nižnij sad") zaprema ravnicu od mora i obronke, što opadaju 
prema obali. Tu je na obronku s pogledom na morski zaliv spomenuti veliki 
dvorac („boljšoj peterhofski dvorec"), palača na tri sprata s krovom željeznim 
i pozlaćenim trulima. Terasa pred dvorom, visoka oko 12 met. podignuta je 
na visočini strmine silazeći k morskoj draži Sa terase mramorom ogradjene 
vode s obiju strana veličajne stube urešene sa pol stotine kipova i vaza. Ali 
ovaj dvorac nije jedina sgrada, koja resi niži perivoj. Od mora do obronka 
podignuti su medju drvoredima ukusni dvorci, ljetnjaci, paviljoni i sjenice. 
Blizu žala morskoga na kraju „kosa" drvoreda vidi se dvorac u holandezkom 
slogu, koji je Petar Vel. prozvao „Monplaisir". Deset soba u tom dvorcu 
uredjeno je i danas istim pokućtvom kao u doba Petra Velikoga. Pripovieda 
se, da je Petrova kći a potonja carica Elizabeta ovdje sama pripravljala gostbu 
^ za svoje goste. Na dalje je ovdje blizu drugi dvorac „Marly“ najmilija kuća 

Petru Velikomu. Podalje je opet dražestna daća „Ferme“, u kojoj je car 
Aleksandar II. rado obitavao; zatim dača u gotskom slogu, onda dvorac Re- 
nella u englezkom slogu. Ovi dvorci, đače, sjenici, namješteni su po cielom 
doljnom perivoju, koji je porazdieljen u više suvislih odjela, uredjenim u razli¬ 
čitim slogovima: na francuzku, englezku, holandezku, itd. Drvorede i nasade 
prekidaju cvietnjaci, a krase mnogobrojni kipovi, stupovi, posude, itd. Tako 
je i u gornjem perivoju, koji se na visu stere. Ovdje je glavni dvorac „B a- 
bygon“ ili Belvedbre, koji dade car Nikola I. za svoju suprugu u klasičkom 
slogu na jednom brežuljku graditi u dva sprata, od kojih je svaki okružen 
triemom sa stupovima, dolje korintskoga, gore gotskoga sloga. Uz ovaj glavni 
dvorac ima više omanjih i većih vila kano ozerski, selski domik, Anglais, ca- 
ričin, Olga paviljon, itd. u različitim gradjevnim slogovima. 

Prema ovomu, što smo spomenuli, razasute su po peterhofskom perivoju 
raznolike gradjevine, da oko gledaoca svaki čas zapne o novu arhitekturu. Ali 
što peterhofskomu perivoju daje osobito čarobno lice, to je obilje vode, koju 
je ljudska ruka umjela svesti u jezera, ribnjake i vodoskoke. Umjetni vodeni 
prizori, može se reći mjestimice vodene igre u Versaillesu jesu na cielom evrop¬ 
skom zapadu na glasu, a ipak se ne mogu prispodobiti s peterhofskima ni 
bogatstvom ni raznolikošću. Već onih velikih jezera, oko kojih se redaju „đače" 
a na otocima njihovim se uzdižu dvorovi, nema u Versaillesu. Koliko su pak 

obilniji i različniji vodoskoci u Peterhofu! Dražestna vodena igra prikazuje se 
ljeti svako poslije podne u Peterhofu. Kod velikoga dvorca baca se sa visine 
velikim šumom voda preko pozlaćena stubovlja u široki bassin, gdje u sredini 
stoji tako zvani „Samson fontan“, velik kip Samsona od pozlaćene mjedi, djelo 
Rostovskoga. Samson otvara ždrielo lavu, a iz ždriela skače debeli vodeni mlaz 
u visinu od kakovih 25 metara. To je svakako jedna od najljepših fontana 
na svietu. U svakom kutiću imade vodoskoka i silnih vodovoda. Iz svih jeze- 
raca na jednom diže se u zrak voda; tik drvoreda ima otvora, iz kojih prska 
voda n većim ili manjim mlazovima. Mnogi kipovi rigaju i bacaju vodu. Sav 
taj perivoj kano da je nad jezerom, a ovo da se uzbuni i uzburka, te kano 
da hoće površinu poplaviti puštajući vodu iz mnogobrojnih otvora. 

Nedaleko od glavne palače Peterhofske stoji carska villa Aleksandria, 
koju je sagradio Nikola I. gdje je najradje boravio on, a kasnije i njegov unuk 
Aleksandar III. 

Nekoliko versta podalje od Peterhofa takodjer na žalu morskom je 
Oranienbaum (4.000 st.) sa liepim carskim dvorcem. 

Spomenimo napokon još dvor ,,Gačinu“, najmiliju rezidenciju pokoj¬ 
noga cara Aleksandra III. Premda je GaČina (12.000 stan.) 43 verste udaljena 
od Petrograda, to veliki broj petrogradskih obitelji ljetuje u tom gradu, gdje 
položaj i osobito bogata vegetacija veoma prija zdravlju. Uz carski dvor pre¬ 
krasni je englezki perivoj. Dvor je sagradio graditelj Rinaldi za kneza Orlova; 
u to je Katarina II. kupila taj dvor za svoga sina i nasljednika Pavla I. Orlov 
je mnogo potrošio za gradnju i poljepšanje toga dvora, koji je bio Pavlu vrlo 
milo obitavalište. Dvor je ogromna trokatnica, četiri vrlo visoka tornja dižu 
se na uglovima dvora, koji je kolonadama spojen sa dva odieljena paviljona, u 
kojima stanuju činovnici i družina dvorska. U dvoru ima do 600 soba, od ko¬ 
jih su mnoge sjajno uredjene. Pred glavnim pročeljem usred velikog pravo¬ 
kutnoga trga stoji spomenik cara Pavla I. Iza palače je perivoj, koji se prostire 
do Bielog jezera. Perivojem protječe rieka Ižora tvoreći nebrojene zavoje i ne¬ 
koliko otočića. 

Razumieva se, da su sva spomenuta mjesta sa carskim dvorovima spo¬ 
jena željeznicom sa Petrograđom. 

Petrograd brane dva znamenita braništa: s morske strane Kron¬ 
štadt (si. 67.), a s kopnene Šlisselburg (si. 68.), tako da je prie- 
stoljnica Rusije nepristupna neprijatelju. Kakovih 30 versta od ušća 
Nevek zapadu suzio se je Finski zaliv do tri verste tvoreći tako 
zvanu kronštadtsku dragu, koja je gotovo posve sladkovodna, te se 
zimi čvrsto oledi. Gotovo usred te drage, gdje se sjeverna (finska) 
i južna (ingermanlandska) obala sbližuju, smjestio se otok Kotlin, na 
kojem stoji Kronštadt (50.000 st.) jako utvrdjena bojna luka i 
stanica ruskoga brodovlja na Baltičkom moru. Sam otok je dug oko 
11 versta a širok jedva 2 verste. Na okolo otoka vide se na plitčinama 
utvrde, sa kojih zjaju ogromni topovi. Uredjivanje otoka Kotlina 
započe već pod osnivačem Petrograda god. 1703., jer bez toga bra¬ 


ništa bila bi nova priestoljnica sa mora neprijatelju otvorena. Ka¬ 
snije je car Pavao, navlastito pak car Nikola I. mnogo učinio, da 
se Kronštadt što bolje učvrsti. Ipak nije već doživio car Nikola^ 
kad je god. 1855. za krimskoga rata mjeseca svibnja doplovilo uje¬ 
dinjeno englezko-francuzko brodovlje pod admiralom Napierom pod 
Kronštadt u namjeri, da provali u Petrograd. Poduzetni saveznici 
doskora se uvjeriše, da su se ljuto prevarili, jer da je nemoguće 
izvesti ono, što su kanili, s toga odustavši od svake navale na go¬ 
ropadni Kronštadt, povukoše se natrag. — Do nedavna bijaše kron- 
štadtska luka raztovarište velikih brodova za Petrograd, jer veliki 
morski brodovi, kako je more kod ušća Neve bilo samo 2 1 /,, do 4 
metra duboko, nisu mogli doprieti do Petrograda. Ali sada se i to pro- 
mienilo, pošto je ušće očišćeno i plitčina uklonjena. Razumieva se, da 
je plovitba ovuda vrlo živahna; parobrodi i ladje na jedra svakojake ve¬ 
ličine jure kano labuđi, jedne u Petrograd, a druge protivnim pravcem. 

L Plovitba traje obično od početka travnja do konca studenoga. 

Sa kopnene strane brani Petrograd tvrdjava Šlisselburg 
(8.000 st.) na onome mjestu, gdje Neva izlazi iz ladožkoga jezera. 

| Ovaj je grad znamenit za trgovinu i plovitbu po ladožkom jezeru, 

Nevi i ladožkom konalu. Svi brodovi, koji iz Volge preko Nove 
Ladoge na ušću Volhova u ladožko jezero i u Petrograd plove ili 
pak obratno, dotiču se Šlisselburga. 

Na razstanku s okolicom petrogradskom spomenimo ovu. či¬ 
tatelju bit će za čudo, kada čuje imena uz Finski zaliv: Peterhof, 
Orianienbaum, Kronštadt, Šlisselburg itd., kano da si usred Nje¬ 
mačke. Tko bi Petra Velikoga po tim i drugim imenima sudio, držao 
bi ga glavnim germanizatorom Rusije. On je rado naselbinama i 
mjestima, koja je osnovao, nadievao njemačka imena; ta njemački 
nazva i samu priestoljnicu. On je pače prekrstio neka mjesta na 
njemački; tako švedsku tvrdjavu kod ladožkog jezera „Noteburg“ 
(Nussburg), staro rusko mjesto Orehovec prozva Šlisselburg; mjesto 
„Jami“, koje je oteo Švedima, prekrsti u „Jamburg“. Zato je Petar 
Veliki ipak Rus, kako se kaže, od pete od glave; nu da svoju državu 
prekroji na zapadnu, poslužio se je ponajviše njemačkim napred¬ 
nijim življem, uzevši Niemce ne samo u službu, nego posadivši 
ih i na mnoge važne točke slabo naseljene earevine. Ona germa¬ 
nizacija bijaše kod Petra modom bez daljnih posljedica. U svim 
tim burgima, hofima i stadtima danas se govori ruski. Pa zar ne 
vidimo od prvih početaka svjetske povjestnice, kako jedan narod uči 

od dragoga imenito mladji od starijega? Nisu li Grei u djetinjoj 
svojoj dobi primili pobuda od Egipćana i Feničana, nisu li se od 
Grka učili Macedonei i Rimljani? Nisu li Niemci učili od Francuza, 
Talijana i Engleza? Takav je već tiek povjestnice, pa razboriti Rusi 
rado priznavaju, da su učili od Niemaca, pače to još i danas čine. 

Osim spomenutih mjesta još je u petrogradskoj ili ingrijskoj 
guberniji Narva poznata u povjestnici. Narva (11.500 st.) grad i 
nekoć tvrdjava, smjestila se na razmedju Ingrije i Estonske, na 
rieci Narovi ili Narvi, koja iztječe iz Pejpus-jezera te se iza kratka 
tieka (12 versta) izlieva u finski zaliv. Dok su u samom gradu 
mnogi žitelji njemačke narodnosti, u predgradju Ivangorod 
žiteljstvo je rusko. Narva ima dosta starinsko lice; prije je bila 
znamenita svojom trgovinom, a danas više obrtom pamuka i suk- 
narstvom. U gradu ima više spomena na Petra Velikoga. Kod 
Narve se je bila čuvena bitka, u kojoj je Karlo XII. švedski kralj 
pobiedio Ruse god. 1700. Jednu verstu iznad grada čini rieka Narva 
prekrasne slapove, koji su daleko na glasu. 

Revelj (Revalj, 60.000 st.), u jednoj draži finskoga zaliva, 
glavni je grad estonske gubernije. Grad se dieli u gornji 
na visokom obronku primorskog mramorja, i na doljni grad, koji se 
stere po nizkom pjeskovitom primorju, te je sielo trgovine i indu¬ 
strije. Uz žitak, lan, kožu, vunu imenito je jaka trgovina s pamukom 
(uz Havre najjači uvoz pamuka na kontinentu). Ovdje se nadalje 
u veliko love male ribe s ljuskama poput srebra, koje se osoljene 
paprom i mirodijama priredjene na daleko razašilju. Sredovječni 
zidovi s kulama na vratima svjedoče i danas o drevnosti Revelja, 
koji je pun starina. I crkva sv. Olasa, posvećena tomu kralju nor- 
vežkomu, apostolu svoga naroda, potječe iz 13. vieka. Kako je mnogo 
puta tečajem vjekova stradala, obnovljena je god. 1840. Crkva je gra- 
djena u gotskom stilu, te je od najljepših i najvećih u baltičkim 
pokrajinama, a visinom tornja (139 met.) prva u Rusiji. Nedaleko od 
Revelja je Katharinenthal sa earskim dvorcem usred krasnoga 
perivoja; tu se ljeti sastaje mnogo otmjena svieta iz Estonske i 
Petrograda, jer su ovdješnje morske kupelji na glasu. Južno od 
Revelja na zapadnoj obali je pomorsko kupalište Hapsal. —- Otok 
Dago je nastavan, ali nema većega znatnijega mjesta. 

Riga (283.000 st.) glavni grad livonske gubernije, iza 
Petrograda najznamenitiji trgovački grad u Baltičkome moru sa 
cvatućom industrijom. Grad se je smjestio u pjeskovitoj ravni s obje 

strane ,.j užne “ Dvine, toj a je ovdje, 15 km. pred ušćem u rižki zaton, 
široka 800 met. Riga ima znamenitu prošlost ii vrieme procvata 
mačevnoga reda i zatim za cvjetanja Hanse. Kasnije se bore za 
Rigu Švedi i Poljaci, dok nije napokon grad za velikoga sjevernoga 
rata godine 1710. pao u ruke Rusima i uslied mira ništadtskoga 
god. 1721. ostao Rusiji. U našem je vieku Riga kao trgovaćka luka 
liepo napredovala. Grad sastoji od unutrašnjega grada, petrograd- 
skog, moskovskog imitavskog predgradja. Grad imade više spomenika 
(Herderovo poprsje itd.), znatan broj uglednik crkava, raznih učenih 
zavoda i sbiraka; u carskom dvoreu stoluje guverner. Izpod grada 
je Ust-Dvinsk (Diinamimde) primorska utvrda na lievom rukavu 
Dvine, gdje se ova spaja pri ušću u rižki zaton sa širokom kurskom 
Aa-riekom. — Otok Runo izpinje se do 30 met. nad morem, te 
imade na obalama mnogo bludećega kamenja. Na otoku Oeselu 
(Jezelj, 60.000 st.) je Arensburg (3.700 st.) okružni i jedini grad. 
Ovdješnje morsko kupalište polazi od 20- svibnja do 20. kolovoza 
oko 2.000 stranaca. 

Jurjev (prije Dorpat dotično Drpt 42.000 st.) okružni i 
sveučilišta! grad, iza Rige najugledniji i najljepše gradjeni grad 
Livonske, stere se s obje strane plovne Emback-rieke usred pri¬ 
jatnih brežuljaka. Drpt ima burnu prošlost, jer su se za nj otimali 
Niemei, njemački red, Švedi, Poljaci i Rusi, a cvao je imenito u 
14. vieku pod okriljem Hanse. Ime gradu „Jurjev“ potječe po pre¬ 
daji od ruskoga velikoga kneza Jurja (Jaroslava), koji je ovdje ute¬ 
meljio jaku tvrdjavu; Rusiji je konačno pripao grad spomenutim 
već mirom god. 1721. nakon velikoga sjevernoga rata. Sveučilište 
u Drptu osnovao je već god. 1632. Gustav Adolf; kasnije se od¬ 
selilo u Revelj, a zatim po drugi put u Pernov. Na novo je podi¬ 
gnuto sveučilište god. 1802. Osim teoložkoga fakulteta predaje se 
u Jurjevu na svim fakultetima ruski, čuvena jurjevska zvjezdarna 
smještena je u nekadašnjem biskupskom dvoru. — Danas je Jurjev 
znamenit i trgovinom sa lanom; svake godine obdržava se u Jur¬ 
jevu mjeseca siečnja veliki, tako zvani njemački vašar, a mjeseca 
kolovoza gospodarska izložba. — Pernov (13.500 st.) u istoimenoj 
draži na ušću istoimene rieke okružni je grad i poznat kao po¬ 
morsko kupalište. Još je vriedan spomena Venden (4.300 st.), 
okružni grad sa mnogim uspomenama na vitežki red njemački ,braću 
od mača“. Tik grada su ruševine staroga vitežkoga dvora, tih nje¬ 
mačkih božjaka. \ 


M'itava (30.000 st.), na plovnoj rieci Semgaller-Aa u plosnoj, 
pjeskovitoj no plodnoj okolici, glavni je grad kuronske guber- 
nije. Grad je utemeljen u 13. vieku od Konrada mazovskoga. Kad 
je kasnije u 17. vieku vojvodina Kuronska vanredno evala, napre¬ 
dovala je i Mitava, te je od onda i po svojem izgledu grad ple¬ 
mića, koji su se ovdje stalno nastanili poradi uzgoja svoje djece ili 
pak samo ovdje zimuju. Imenito je ogromna krasna sgrada, vojvodski 
dvor, koji je dao po spomenutom Rastrelliu izgraditi vojvoda Biron 
god. 1738. U tonj je dvoru za svoga eksila stanovao Ljudevit XYIH. 
francuzki kralj, a sada stanuje tu guverner. Dok se je prije Švedska 
sa Rusijom otimala za Mitavu, priklopljena je ona konačno Rusiji 
god. 1795. H Mitavi je bogati pokrajinski muzej, družtvo za knji¬ 
ževnost i umjetnost i više drugih učevnih zavoda. U okolici mitav- 
skoj ima liepih mjesta, koja rabe gradskim žiteljima za izletišta i 
zabavišta. — Libava (70.000 st.), najznamenitiji pomorski i trgo¬ 
vački grad Kuronske, stoji s obje strane libavskog jezera, gdje ovo 
utječe u Baltičko more. U novije doba je car Aleksandar III. 
zasnovao u Libavi bojnu luku, na kojoj se kroz više godina neu¬ 
morno radi. Morsko kupalište, ma da je vrlo ukusno uredjeno, slabo 
se posjećuje. Zanimljiv je ribolov u ovom kraju; tamošnji naime 
seljaci umiju ostvama pri razsvjeti bakalja vrlo vješto ribe loviti, 
drugi opet love losose i neke druge vrste riba (imenito kod Gol- 
dingena) mrežama, koje su pričvršćene o morske grebene. 
Vindava (7000 st.), na ušću istoimene rieke u Baltičko more, 

okružni je grad. . . x 

11. Velika kneževina Finlandija (Finska ili Cuhonska). 
Pošto smo finsko tlo opisali već gore na str. 43.-47. a finsko 
pleme na str. 119. i 120., navesti ćemo ovdje samo nekoliko rieči 
o uredbama te zemlje. Današnju Finsku osvojiše u 13. vieka Sve- 
djani, priklopiše ju svojoj državi, te uvedoše u zemlji kršćansku 
vjeru. Kasnije je Finska malo po malo i to mirom u Nistadu 
god. 1721., zatim mirom u Abo-u god. 1743. i u Fredrikshamnu 
godine 1809. pripala Rusiji, s kojom je od onda sdružena perso¬ 
nalnom unijom, te ruski car nosi naslov „veliki knjaz Finlandije . 
Ruski su carevi Finskoj opetovano dali i potvrdili (god. 1772., 
1789. i 1869.) staležki ustav. Upravu kneževine, na koliko nije 
po ustavu pridržana samomu caru, rukovodi pod predsjedništvom 
ruskoga generalnoga guvernera finski senat. Sabor (narodno 
zastupstvo) se sastoji od poslanika četiriju staleža: plemstva, sve- 



294 

ćenstva, gradova i seljaka, a sastaje se na poziv carev svake treće 
godine. U Petrogradu stoji državnomu tajničtvu za veliku kne¬ 
ževinu na čelu šef ili predstojnik u činu ministra On izvješćuje 
cara u svim poslovima, što se tiču te velike kneževine. Finska zaprema 
373.604 [j km. a broji do 2'/ 2 milijuna stanovnika, koji su najvećim 
dielom vjere Luterove. Fina ima preko 80%, ostali su Švedi, a 
Rusa ima samo 1 * 1 °/ 0 . Finska uzdržaje 9 bataljuna pješačtva i 
6 eskadrona draguna; ta vojska ostaje najvećim dielom u zemlji. 
Medjutim imade i nešto prave ruske vojske u Finskoj. Finska se 
razpada u 8 gubernija („len“). Gradsko žiteljstvo posve izčezava 
pred ladanjskim. 

Yiborg (23.000 st.) stari glavni grad Karela, danas guver- 
nersko sielo, stoji u kutu viboržke drage i na ušću Saima-konala, 
koji spaja sa spomenutom dragom Saima-jezero. Sa morske strane 
nanizao se pred gradom čitav niz slikovitih otoka. Oko 12. km. 
udaljena je od Viborga izvanjska njegova luka Trangsund zvana. 
Viborg, prijatni, gotovo odasvud vodom obljeveni grad, sastoji od 
grada u užem smislu, nekadašnje tvrdjave na ratu, i od predgradja, 
od kojih su dva na susjednom otoku. Grad je utvrdjen utvrdama, 
ima jaku vojničku posadu, nautičku školu, gospodarsko i književno 
družtvo i dva liceja. Viborg je nadalje znamenit trgovinom dasaka, 
a za sol i žitak je prva uvozna luka u zemlji. Nedaleko Viborga 
je na jednom otoku liepi dvor Monrepos sa perivojem, u kojem 
ima raznih kipova i spomenika. Odavle je prekrasan pogled na 
izokolne otoke i kopno. Izlet k Imatra slapovima, koje nam pri¬ 
kazuje slika 8., već smo gore na str. 46. i 47. opisali. Spomenimo 
još ovdje mjestance Willmanstrand u jednoj draži Sajma-jezera. 
Nedaleko je kupalište i lječilište vodom. — Fredrikshamn 
(3.500 st.) luka u draži Wehkalahti. Tu je god. 1809. sklopljen 
konačni mir izmedju Švedske i Rusije, po kojem je ciela Finska do 
Tornea-elfa pripala Rusiji. — B o r g a (4.500 st.) luka u istoimenoj 
draži liepa položaja. U Borgi je god. 1809. car Aleksandar I. 
otvorio finski sabor i potvrdio Finskoj staležki ustav. — H e 1- 
singfors (80.000 st.) glavni je grad Finske, siela generalnoga 
guvernera, carskoga senata i ostalih središnjih oblasti. Grad se je 
smjestio na račvastom ratu, koji seže daleko u dragu tvoreći s obje 
strane postrane dražice. Poradi mnogih morskih grebena i otočića 
u glavnoj draži mogu veći brodovi samo na jednom mjestu do hel- 
singforške luke. Na nekima (7) tih otočića podignuti su bedemi kao 

braništa za jaku pomorsku tvrdjavu Sveaborg („sjeverni Gibraltar 11 ), 
koja je stanica za jedan dio ruske mornarice. Helsingfors je van- 
redno procvao, odkad je Finska sdružena s Rusijom; on ima široke 
upravne uliee s uglednim kućama, liepe crkve i spomenike, dvie 
luke, sveučilište, politehniku, više liceja, nautičku i trgovačku školu, 
zatim mnogo humanitarnih zavoda i više tvornica; a mnogo se 
posjećuje poradi morskih kupelji. Trgovina ipak nije tako živa kao 
u Viborgu i Abo-u. Jedino trguje Helsingfors na kopnu se grado¬ 
vima Tavastehusom i Tammerforsom (25.000 st.). Ovaj 
potonji je prvi tvorničarski grad ciele Finske („finski Manchester“). 

ibo (33.000 st.) na ušću rieke Aurajoki u dvorsku dragu, 
nekoć glavni grad, najstariji je i povjestnički najzanimljiviji grad 
Finske. Danas je sielo guvernera, ima više naučnih i humanitarnih 
zavoda, škveri, jak obrt i živahnu trgovinu. Za veće je ladje luka 
Bockholm. Početak grada dovodi se u savez sa švedskim osvajačem 
sv. Erikom. Iza strašnoga požara god. 1827. izgradjen je grad po 
novoj osnovi sa širokim ulicama Od gradjevina su zanimljive dvor, 
stolna crkva, „akademihuset“ gradjen za sveučilište, danas stan guver- 
nerov, itd. Grad je mostom spojen sa otokom Runsala (Ruissalo), 
na glasu svojim bogatim rašćem i prostranim hrastikom, velikom ried- 
košću u Finskoj. — Nistad (4000 str.) luka s jakom trgovinom 
s drvom. Tu je sklopljen sretni po Rusiju mir iza velikoga sjevernoga 
rata. — Bjorneborg (12.000 st.) na južnoj obali Kumo-elfa 7. km. 
pred njegovim ušćem, s jakom trgovinom i obrtom. — Kristineštad, 
luka i tvorničarski gradić. Vaša (ili Nikolaištad 12.000 st.) liepa 
položaja na ratu, sielo guvernera; obrtni i trgovački grad. Ovdje 
preko otočja Quarka obći se izmedju Finske i Švedske po smrznutom 
botničkom zalivu. God. 1809. vodio je ovuda po ledu vojsku u 
Umeu slavni ruski vojskovodja Barclay de Tolly. — Jakobštad 
obrtnički i trgovački gradić sa lukom na susjednom otočiću A1 ho 1 m u. 
— Gamla-Karleby i Braheštad maleni su gradići. — U1 ea- 
borg (14 000 st.) živahni trgovački i tvorničarski grad, na pred- 
brežju smješten. Finska se željeznica završuje kod Toppile, luke 
za Hleaborg. — Tornea, najsjeverniji grad Finske na lievoj obali 
široke i deruće istoimene rieke naprotiv švedskom gradu Haparandi. 
Dalje k sjeveru kod ušća rieke Tengeli u Torneu je glasovito brdo 
Aavasaksa (232 m.), kamo dolazi mnogo stranaca izmedju 22 i 
25 lipnja, da motre veličanstveni prizor ponoćnoga sunca (v. knj. III. 
str. 15. i 16.). Tornea je glavno tržište za Lopare ciele Finske. 


\ 

Oni nose na trg ribu i kožu od soba, a za to dobiju Sto im treba za 
zivež. Spomenuti su finski gradovi većim dielom u primorju; sada 
ćemo još neka mjesta spomenuti u nutrašnjoj zemlji. Kajana 
malen gradić sa slikovitim slapovima usred mjesta. —- Kuopio 
(10.000 st.) liepa položaja kraj Kalavesi-jezera; sielo guvernera. 

U okolišu kao i kod gradića Idensalmi bojište godine 1818. 

izmedju Fina i Rusa. — St. Michel slikovita položaja u jednoj 

draži Sajma-jezera, cvatuće glavno gubernijsko mjesto. — Nyslott, 

liepa položaja na otočiću jezerskom, koji je mostom spojen sa 

kopnom. Na otočnoj bridi uzdiže se Olofsburg najljepša i najbolje 

sačuvana sredovječna gradina Finske — Serdobol(Sordavala) 

u viboržkoj guberniji na sjevernom kraju Ladožkoga jezera. Ovo 

drevno trgovište i danas mnogo trguje žitom sa Petrogradom. Tu 

se dobiva kamenomu ugljenu slična ruda *serđobolit“, kojoj drugdje 

nema traga. — Valaam (Walamo) šumovit je otok u sjevernom V 

dielu ladožkoga jezera s prekrasno smještenim manastirom drevnoga 

podrietla (god. 992.). — Keksholm prijatni gradić na otočiću 

utočnoga rukava Wuokse, jedinoga prirodnoga odtoka Sajma-jezera; 

most spaja otok sa kopnom. 

Alandsko otočje sastoji od nekoliko stotina granitnih otoka | 

od kojih je do 80 nastavano. Najveći otok, tako zvano „Kopno 1 

Alanđ“, bijaše prije sielo guvernera. Na Bomarsunđu su razvaline li 

nekoć jakih utvrda, a Mariehamn je gradić slikovita položaja. 

III. Velika Rusija , zapremajući središnje i sjeverne oblasti, 
jezgra je i središte ogromne ruske države, a srce joj je Moskva, koju 
nam prikazuje naslovna slika ove knjige. Tko nije vidio Moskve, — 
kaže Rus ne zna, šta je liepo. On nazivlje Moskvu svojom majkom 
(matjuška), prema kojoj je ljubezan sin; pa kano što ovaj miluje 
svoju majku, tako je on sav zanesen, kada gleda Moskvu. Negledeć 
na taj prirodni osjećaj Rusa, i stranci došavši u Moskvu priznavaju, _ 

da izuzevši novi i stari Rim, ni jedan grad Evrope ne prikazuje tako 
zanimljivu, izvornu sliku, kao Moskva. Ovdje se rukuje stara i nova 
Rusija, Azija i Evropa, sjever i zapad otimljući se za prvenstvo. Rusu 
je Moskva zastupnica pravoga ruskoga bića napram zapadnjačkomu i 
modernomu Petrogradu. Rusko srce ne bije tako vruće i silno na 
Nevi kano što na Moskvi. Rusko oko uprto je u svim velikim , 

sgodama više na ovu narodnu nego na onu službenu priestoljnicu. 

Ruski se imperator ne vjenča samo sa zemljom u Moskvi, nego 
ovamo dolazi kod svake znamenite prilike, da svomu narodu svoju 


misao očituje. Ova odanost ruskoga naroda i njegova gospodara 
prema Moskvi osnovana je u povjestnici. Moskva nije starodavan 
grad (vidi gore str. 12.). Iza pada Kijeva (1240.) promaklo se je 
središte narodnoga državnoga života ruskoga k sjeveroiztoku. Veliko- 
kneževskom stolicom postade Vladimir na Kljazmi a tek u trećoj 
desetini SIV. stoljeća Moskva. Od toga je vremena Moskva nasljed¬ 
nica Kijeva i Vladimira, državna i duhovna glava zemlje. Odavle 
se vodio dvojaki boj da se oslobodi i ujedini Rusija i da se učvrsti 
središte narodne i državne vlasti: boj protiv Tatara i drugih susjeda, 
koji su se slabošću zemlje okoristiti htjeli, i boj protiv udjelnih 
kneževina, koje su ujedinjenju na putu stajale. Jedno je i drugo 
Moskvi uspjelo. Ona je svladala silu tatarsku, ona si je utjelovila 
jednu uđjelnu kneževinu za drugom; veliki je knez moskovski pre¬ 
uzeo dapače iza pada Carigrada predaje iztočne carevine i naslove 
njezine napram iztočnim pravoslavnim narodima — on je poprimio 
naslov „gosudar vseja Rusi“, a zatim se kano car ruski vjenčao 
u Moskvi. I Ural, taj gorski bedem izmedju Evrope i Azije, pod- 
legnu osvojenjem Sibirije ekspanzivnosti ruske sile. Dakle, u Moskvi 
je postavljen ngalni kamen svjetskom položaju Rusije. Oni, koji 
slavenskoj „golub i nj oj “ ćudi ne će da priznadu tolike eneržije i 
uztrajnosti, tumače taj gorostasni pojav tim, što se je slavenski 
živalj u moskovskoj vlasti izpremiešao poduzetnom turanskom krvlju. 
Tomu pripisuju ujedno „samodržtvo* vlasti državne, koje je osni¬ 
vajući veliku državu bezobziree uklonilo sve zapreke. Nu to je posve 
krivo mnienje. Da se je nešto Tatara pretvorilo u Ruse, o tom 
nema sumnje, ali o kakovoj rusko-tatarskoj smjesi u velikom ne 
može biti govora (vidi gore stranu 10.). Razvoj Moskve bijaše 
naravna posljedica razvoju ruske države; a sudbina Rusije u naj- 
tjesnijem je savezu sa sudbinom Moskve. Najbolje nam to posvje- 
dočuju dogadjaji god. 1612. i god. 1812. 

Da, koliko je ruskom narodu čast Moskve srcu prirasla, na 
kolike je on žrtve pripravan, da mu „matjuška 8 ne đodje u tudje 
ruke, ili da ju odavle iztrgne, pokazao je grozan prizor iza 14. rujna 
1812. kod ulaza francuzke vojske. Moskva stala u plamenu, ruskom 
rukom podpirenu; dvie trećine grada ležale su u ruševinama, samo da 
neprijatelj ne nadje ondje zakloništa. Na sreću nije bila izvedena zapo- 
vied, da se Kremlj takodjer digne u zrak. Iza prisiljena odlazka neprija¬ 
telja dao seje ruski narod oduševljeno na posao, da još sjajnije izgradi 
ovu po imenu drugu, ali po srcu ruskom prvu svoju priestoljnicu. 

Zar da ova u nekoliko poteza ocrtana prošlost Moskve ne 
opravdava onu sinovlju odanost ruskoga naroda prama svojoj ,ma- 
tjuški“ ? Što je Rimljaninu bio Rim, Grku prije Atena, kasnije 
Carigrad, što je Francuzu Pariz, Englezu London, to je još većim 
pravom Rusu Moskva, gdje je, rek bi, stvorena Rusija. Ove uspo¬ 
mene iz prošlosti podržavane su i samim položajem Moskve u okrugu 
velike države. Kako je evropska Rusija jezgra te goleme zemlje, kojom 
„bieli ear“ vlada, ta,kn je Moskva jezgra ogromne države od Visle do 
Velikoga oceana. Moskva je narodno i geografsko središte Rusije. 

Da, Moskva je sveti grad Rusa. Do Petra Velikoga poznaje strani sviet 
samo „Moskovsku Rusiju" ili „Moskoviju". Tek od vremena Petra 
Velikoga uzela je i zapadna Evropa upotrebljavati mjesto „Mosko- 
vije" ime „Rusija". Isto se je tako od toga vremena mjesto naziva. 

„veliki knjaz" uobičajio naslov za vladare ruske „imperator Rusije". 

Zemljište, na kojem se je smjestila Moskva, valovita je ravnica, - r~- 

što daje njezinu smještaju slikovitu raznoličnost. Tu dospiješ svaki 
čas na vrh zemljištnoga vala, s kojega se cieli grad ili bar pojedine 
njegove česti pregledati mogu. Na takovu valovitu tlu 166 m. nad 
morem zaprema grad silni prostor (72 verste u obsegu), veći od 
f*ariza. Moskva naime imade preko 33.000 kuća, a veći dio tih 
kuca svoje vrtove, nadalje ima uz 14 prostranih boulevarda i 220 
glavnih širokih ulica još nebrojene postrane takodjer široke ulice, 
zatim mnogo ogromnih trgova, i što je drugdje neobično, unutar 
svoga obsega preko 150 jezera i ribnjaka i napokon uz sedam „so- 
bornih" broji preko 400 drugih crkava i 11 samostana, oko kojih se 
perivoji steru. Sav obseg Moskve dieli u dvie nejednake česti rieka 
Moskva, koja već iznad grada postaje plovna i za parobrode i za 
veće ladje. Preko rieke dižu se mnogobrojni mostovi: ikrasnoholmskij, 
ustjinskij, moskvareckij, bolšoj kamenij krimskij, dorogomilovskij), 
spajajući jednu čest grada s drugom. No makar da je Moskva bila 
preko četiri stoljeća stolicom „samodržaca Rusije", koji su odavle 
stvarali jedinstvenu državu, ne prikazuje ona ipak ni najmanje 
jedinstvenoga lica kano što na pr. Petrograd, stvoren voljom jednoga 
samodržca. Doista Moskva nije grad u zapadnom smislu, nego sku¬ 
pina od 400 do 500 dvorova s vrtovima i selima. Moskva se je 
kroz vjekove oko Kremlja, svoga središta, u koncentričkim krugo¬ 
vima razvijala i u njima rasla. U tim se je krugovima gradilo, 
otvoralo nove ulice, sadilo vrtove, itd. prema potrebi i prirastu 
stanovništva. I danas se sastoji Moskva od takovih koncentričkih 


krugova oko Kremlja, koji su jedan od drugoga odieljeni ili zidi¬ 
nama ili širokim nasadima. Takovih glavnih koncentričkih krugova 
ima sada pet, na ime: Kremlj, ta akropola Moskve, onda Kitaj- 
gorod, Bj eloj-gorod, Zemljanoj-gorod, a oko ovih „gradova" 
su predgradja. Svekolike ove česti u jednu cjelinu stopljene zaokru¬ 
žuje veliki nasip, kroz koji se na 18 vrata ulazi u Moskvu. Ne samo 
zidine oko Kremlja nego i oko „Kitaj-goroda* načičkane su ku¬ 
lama i tornjevima. Kremlj i Kitaj-gorod jesu nutarnji grad Moskve, 
pak se obično i zovu „gorod" ili „gorođskaja čast“. Na taj „gorod" 
prislanja se u slici polukruga „Bjeloj-gorod“ sa širokim ulicama, 
te su, koje izlaze zrakasto iz Kremlja, osim nasada ukrašene liepim 
palačama bojara i bogatim dućanima. Ta je čest grada najelegantnija, 
okružena širokim pojasom drvećem zasadjenih boulevarda. Na ovu 
se čest prislanja „Zemljanoj-gorod", nekoć skrajnji dio Moskve, oko 
kojega su se u nekoj daljini nizala mjestanea i sela; ali tečajem 
vremena i ova su spojena s gradom kao njegova predgradja. 

Ova stara povjestnička razdioba grada po malo gubi svoju vriednost, 
pak se sve više uvažuje nova administrativna razdioba na 17 gradskih 
dielova („časti"). Prvi je gradski dio „Gorođskaja čast" (ili na prosto 
„Gorod"), koja zaprema Kremlj i Kitaj-gorod; drugi dio gradski je „Tverskaja 
čast", koja sa trećim gradskim dielom („Mjasnickaja čast") zahvata 
Bjeloj-gorod; itd. 

Moskva je doduše po svojem prostoru i po broju stanovnika 
(988.610) pravi svjetski grad, ali se vidi i danas, da je taj grad 
nastao kao i drugi gradovi u staro doba kod slavenskih naroda. 
Kremlj nije ništa drugo nego „gradište, gorodišće* kao zametak 
naselja najprije podignuto. Oko gradišta nanizali su se ostali die- 
lovi prema potrebi; najprije jedan u okrugu i taj nasipom utvrdjen, 
onda drugi opet nasipom utvrdjen itd., a kada bi takav nasip su¬ 
višan postao, nije pretvoren u gradilište, kako se je to drugdje radilo, 
nego u široku drvljem postrance zasadjenu cestu. U tom je dakle 
Moskva posve sačuvala svoje starodavno izvorno lice, te i svojom na 
široko zasnovanom izvanjskom uredbom podudara se s ruskom ćudi, 
koja je u svim odnosima „široka", odavle „širokaja natura", iz koje 
Rusi tumače i svoje kreposti i mane. Nepregledna ruska zemlja, 
prostrani gradovi, široke ulice, veliki trgovi, nagon za putovanje 
nepoznavanje granica, tjeranje u šir, shvaćanje u široko a ne u 
sitno — to i drugo tim slično jest „ruska širokaja natura". I Moskva 
je takova; širi se pustopašno na sve četiri strane svieta; ali nešto 
ju ipak drži na okupu, a to je „Kremlj", to je sveto „gorodišće". 


SI. 69. Kremlj u Moskvi 


1 



301 

Moskva je u svakom pogledu već po svojoj vanjštini skroz i 
skroz pravi pravcati narodni ruski grad, u kojem se Rus nalazi kao 
u svom elementu. A tako djeluje i na stranca: svagdje mu se pri¬ 
kazuje originalan ruski tip i to ne samo u razporedjaju mjesta i u 
sgradama nego i u ljudima po ulicama. Viši slojevi nose se doduše 
na zapadnoevropsku ili na t. zv. francuzku; ali puk i niže gradjanstvo, 
pače i mnogi veoma bogati trgovci, koji se pribrajaju plutokraciji, 
ostadoše vjerni svom narodnomu ruskomu odielu. Ti novčani veli- ■' 

kaši primaju u svojim sjajnim dvoranama svoje goste u crvenom 
haljincu o boku pripasanom. Izvoščik nosi dugački tamni kaftan, 
visoke čizme, četverouglastu kapu ili nizki ozgora široko izrezani 
šešir. ,,Mužik“ duge kose i brade hoda takodjer u kaftanu i smedjem 
armjaku ili kožuhu. U prostranim ulieama rade na polju različiti 
zanatlije: košarači, brusari itd. „Gorodskie prodavcij“ nude hljeb, 
čaj, kavijar, ptice pjevice, divljač, itd. Značajni su takodjer ulični / 

prodavači svetih slika za puk, koje se u velike izradjuju u guber- 
niji Vladimirskoj. Na tim slikama nisu samo izražene legende nego 
i apokrifne pripoviesti najdrastičnijim načinom, samo da potresu 
dušu čovječju. Uz ove domaće čisto ruske tipe povlače se po mos¬ 
kovskim ulicama zastupnici svih narodnosti, koje živu pod žezlom 
bieloga cara. Tuj vidiš Fina, Tatara, čerkeza, Kalmika, Turaka, 

Grka, Perzijanaca, Karaita, sve u njihovom narodnom odielu. Tatari 
su ponajviše podvornici po gostionama, čudna igra sudbine! Potomci 
Batu-kana, Majmaja itd., pred kojima su se ruski veliki knezovi 
klanjali i od njih potvrdu svoje vlasti primali, služe sada nevjerniku! 

Kako u Velikoj Rusiji nema Židova osim na prolazu, Tatari zauzeše u 
mnogom njihovo mjesto, imenito u kramariji. Sve ovo, što smo 
spomenuli, čini, da se u Moskvi prizori mienjaju kao u kakvom 
kaleidoskopu, a to joj daje u istinu originalno lice, u čem joj nema 
premca medju evropskim gradovima. 

Pošto smo naertali obćenito lice Moskve, promotrit ćemo sada 
neke pojedine znamenitosti te druge priestoljnice ruske države. Naj¬ 
prije da razgledamo središte Moskve, čuveni Kremlj, koji nam 
prikazuje slika 69. 

Prostor, koji danas Kremlj zauzima, vis je zaraštena nekoć 
šumom, u kojoj je u XIII. vieku stajala drvena crkva odanle pro¬ 
zvana „spas na boru*. Na tom mjestu dao je godine 1380. Ivan 
Danilović Kalita sagraditi crkvu od kamena, koja stoji danas unutar 
carskoga dvora. Ciela vis je dakako neznatna, jer se izpinje jedva 

do 30 met., ali napram izokolnoj nizini prikladna je za branilište. 
S jedne strane oplakuje ovu vis rieka Moskva, s druge se stere 
Aleksandrovski nasad, a s treće „Crveni trg“ (Krasnaja plošad). 
Kremlj ima oblik nepravilna trokuta, koji opasuju u obsegu od 
2 km. visoki zidovi sa 18 tornjeva. U Kremlj vode petera vrata: 
Spaskija, Nikolajevskija, Tajnickija, Troickija i Boroviekija. Na svaka 
od tib vrata vežu se povjestnićke uspomene. Nekoć su okolo zidina 
bili duboki obkopi, koji su kasnije zatrpani te su ondje izvedeni što 
trgovi, što perivoji. „Spaskija vorota“ prava su „porta triumpbalis“ 
Kremlju. 0 jednom i drugom boku vrata stoji po jedna „časovnja* 
(crkvica), nad vratima stoji čudotvorna slika Spasa, odakle i ime 
vratima. Pred slikom visi velika uviek goreća svjetiljka. I toranj 
nad vratima je vrlo liep. Ulazeći kroz prostrana vrata i dok se sva 
debljina zida prodje, vidi se pobožan prizor: svi naime mužkarci 
skidaju kape i šešire, te prolaze gologlavi, dok stupe u ogradu 
Kremlj a. Priča se, da je car Aleksej Mibajlović godine 1647. tako 
posebnim ukazom naložio, te ujedno odredio, da se onaj, koji se 
ne bi odkrio, ima pred spomenutim „časovnjama* po sto puta po¬ 
kloniti. Danas takova ukaza ne treba, jer se svaki Rus bez razlike 
staleža pred ikonom i za prolaza kroz vrata odkriva, a sliedi ga 
takodjer i svaki stranac drage volje, ako ne će da bude opomenut 
povikom „šljapa“. Nije bez razloga Rus tolikim štovanjem napram 
„Spaskim vratima* nadahnut. Prošlost je njihova istovjetna s pro¬ 
šlošću Kremlj a. Ova su vrata prva odolievala neprijateljima. Ovim 
vratima ulaze carevi na krunitbu i prolazi sjajan provod svake 
godine na Cvjetnicu. Sve narodne svetinje nošene su i nose se u 
Kremlj na „Spaskija vrata*. 

Prešavši zidine evo nas u Kremlju i to odmah na „Carskom 
trgu*, gdje na lievo stoji Voznesenskij manastir a na desno za 
nekoliko koraka stere se prekrasni vidik na golemi grad i na cieli 
Kremlj. 

Sada shvaćaš Rusa, koji kaže: „Moskvu nadilazi samo Kremlj, 
a Kremlj samo nebo.* I zbilja, što je staromu Rimu „Capitolium* 
bio, Ateni pak „Akropolis*, to je Moskvi Kremlj, narodno i du¬ 
ševno središte. Ovdje ima ruski narod stariji dvor svoga gospodara 
prepun najdragocjenijih spomenika i najmilijih uspomena. Tu je 
stari dvor ruskoga patrijarhe i patrijarhalna crkva. Odavle navie- 
štaju zvona Ivana Velikoga, da je ruski car zasio priestol svojih 
otaca i primio vlast nad velikom državom. Kremlj je razmjerno 



malena čest Moskve, od „crvenoga mosta* može se gotovo sav u 
veoma slikovitoj perspektivi vidjeti, a broji tek do 2000 stanovnika, 
jer je veći dio prostora javnim sgradama izpunjen. U obsegu naime 
Kremlj a ima i danas tri katedrale, 12 hramova, 1 časovnja i 2 mana¬ 
stira; tu je nadalje velik carski dvor sa nuzgrednim sgradama, tu 
velika patrijaršija, sinodolna i senatska palača, arzenal, ogromne 
vojarne, državni arkiv, itd. Sav Kremlj jest neke vrste veliki povjest- 
nički muzej Rusije, ali takav, da kao što sadržava spomenike proš¬ 
losti, nije izgubio vriednosti za sadašnjost i budućnost. Tiek po- 
vjestnice nije se ovdje zaustavio, već je samo Kremlj drugoj prie- 
stoljnici Rusije izručio poslove gradjanskoga života. 

Razgledajmo najprije crkve u Kremlju. Tri su glavne prvo¬ 
stolne crkve u Kremlju, znamenite s povjestničkoga i arhitekton¬ 
skoga gledišta, naime uspenskij, arhangelskij i blagovje- 
ščenskij sobor. 

Ove su tri crkve u najtjesnijem i nerazdruživom savezu svojim smje¬ 
štajem, svojim postankom i svojom stoljetnom porabom. Uspenskij je sobor 
gotovo u sredini Kremlja, blagovješčenskij i arhangelskij su niže prema zi¬ 
dinama i troickim vratima, a odieljeni su medju medju sobom razmjerno ma¬ 
lenim prostorom, kano da su se sve tri crkve smjestile na velikom trgu. 
Uspenskij sobor je patrijarški hram i grobnica, te ujedno krunitbena crkva; 
arhangelskij sobor jest grobnica carska, a blagovješčenskij dvorska je crkva. U 
soboru uspenskom vjenčali su se i vjenčavaju se ruski vladari s ruskom zemljom, 
u blagovješčenskom bijahu kršteni i vjenčani, u arhangelskom sahranjivani, 
fe toga je blagovješčenskij hram kano dvorski koridorom spojen s dvorom. U 
ovom trojstvu prvo mjesto zauzima ipak uspenskij sobor (si. 70.); on je medju 
njima i najstariji. Izgradjen je u 15. stoljeću po nalogu Ivana III. Vasiljevića. 
Ovaj znameniti vladar povjeri KudoLfu Fioraventu iz Bolonje, da sagradi „sobor* 
na uspomenu Gospina uzašašća (uspenie) u nebo. Graditelj izgradi taj krasni 
sobor u bizantinsko-lombardskom slogu uz domaće ruske dekorativne motive. 
Uzorom mu je služio sobor sv. Dimitra u Vladimiru na Kljazmi. Crkva je u 
osnovu malo ne jednakostrani četverokut, koji je nadkriven u sredini velikom 
kubom, a na četiri ugla sa više manjih kuba. Crkva je doduše tečajem stoljeća 
mnogo trpjela, te je naročito od poljskih (1612.) i francuzkih četa (1812.) 
orobljena, ali je uviek bila tako uzpostavljena, da je u bitnosti ostala ista. 
Osim što je crkva prekrasna, posvećena je mnogim uspomenama. Ovdje je 
god. 1547. Ivan IV. Vasiljević prvi krunjen, a za njim svi ruski carevi do 
danas. Ovdje je patrijarha Filip god. 1569. tomu duhom i djelom velikomu 
vladaru, ali ćudi groznomu javno spočitao bezdjela njegova, ugledavši se u 
primjer velikoga milanskoga biskupa sv. Ambrozija napram caru Teodoziju. 

S toga se uspenskij sobor smatra prvom svetinjom Busije. 

Glavni ulaz u hram jest sa zapada; s obiju su strana vrata na stienama 
slike na liepu prikazujući posljednji sud. Iz nutra je sva crkva takodjer na- 



slikana. I na stupovima jesu slike svetaca, angjela, kaludjera i vitezova; stu¬ 
povi i stiene završuju se bogatom pozlatom. U ladjama uz stiene vide se grobni 
spomenici nekadašnjih ruskih patrijarha. Kao što je poznato čitatelju, ikonostas 
je u iztočnim crkvama najsjajnija i najbogatija čest crkve. Kako pravoslavni 
Rus u tom pogledu ne zna mjere, može si čitatelj predstaviti, koli će bogat 
biti ikonostas u glavnom hramu carevine. I zbilja, ikonostas prikriva savkoliki 
ulaz u prezbiterij. Podieljen je u pet redova, spratova, od kojih je svaki prepun 
slika okovanih u zlato i srebro a posutih draguljima. Kažu, da samo zlato 
ikonostasa teži do 330 puđova ili oko 5.400 klgr. Pobožna se darežljivost raz- 
sula osobito na dvie slike, koje su historijski i umjetnički veoma znamenite. 
Ove dvie slike jesu: Korsunske (krimske) Bogorodice i Spasa, kojih je prva 
s lieva, a druga s desna carskih vrata na ikonostasu. Korsunska Bogorodica 


SI. 70. Uspenskij sobor u Moskvi. 


ovako prozvana, jer da je donesena iz Korsuna ili sadanjega Krima; a vjera 
ju pobožnika pripisuje kistu sv. Luke. Ali dokazano je, da je ta slika g. 1154. 
donesena iz Carigrada u Kijev, odavle pak god. 1305. u Moskvu, gdje je bila 
najprije smještena u crkvi sretenskoga manastira u velikoj Ljubljanki, a zatim 
prenesena u Kremlj, kad se je tatarski kan Timur Moskvi približavao. Poviest 
je dakle ove slike za preko 700 godina izvjestna. Od to doba štuje se u velike i 
smatra se paladijem ruske države. Okovana je sva u zlatu, a ovo draguljima 
posuto, te se sam okov slike na 200.000 rubalja cieni, osim smaragda na čelu 
Bogorodice, koji ciene na 30.000 rubalja. — Druga slika, naime Spasa, bila je 
prije u Velikom Novgorodu. Obje su slike umotvorine bizantske, pak poradi 
svoje starine za povjestnicu bizantske slikarije vrlo znamenite. I ostali dielovi 
ove crkve vanredno su bogati puni skupocjenih darova. Bogatstvo ove crkve 

začaralo god. 1812. slavodobitne sinove Galije, te su bili već sa sobom ponieli 
zlato i dragulje ikonostasa; ali im ga ruski Kozaci oteše i ne samo povratile 
crkvi, nego još na uspomenu prikazale velik srebren svjetionik, težak 400 kg., 
koji sada izpod kube visi. 

I arhangelskij sobor (posvećen arkangelu Mihajlu) dao je 
sagraditi car Ivan III. Vasiljević i to po talijanskim graditeljima a 
po uzoru uspenskoga sobora. Počevši od Ivana Kalite do Ivana 
brata Petra Velikoga počivaju u tom soboru u 52 sarkofaga članovi 
ruske vladalačke kuće. Poslije je ondje samo jedan Romanov sa¬ 
hranjen, naime Petar II. (1730.), dok se ostali, kao što smo gore 
spomenuli, sahranjuju u Petrogradskoj Petro-Pavlovskoj tvrdjavi. 

Množina pravovjernika ovdje uviek obkoljuje spomenike svojih 
starih vladara imenito narodnih svetitelja. — Današnji blagovješ- 
čenskij sobor (u spomen „blagovješčenja* Bogorodice) nastradavši 
požarom u 16. vieku za Ivana IV. bude odmah od toga vladara 
uzpostavljen, a u naše doba posve obnovljen. Ovaj je sobor kao i 
oba predjašnja istoga sloga sa devet kuba, od kojih srednja nosi 
na vršku zlatan križ, a i svi krovovi su bogato pozlaćeni. Oiela 
je crkva veoma elegantna i dražestna. Jedna su vrata ulazna od 
mjedi s mnogim reliefima iz biblije i mitologije. Rusi ciene ova 
vrata kao ona na fiorentiskom baptisteriju (knj. IV. str. 234). Pod 
je crkve iz jaspisa, stiene su naslikane na liepu, a ikonostas je 
vanredno skupocjen. 

Težko ima gdje ovakove tri crkve na okupu, pune svetinja, 
umotvorina i povjestničkih uspomena. No ni to nije sve. Iznad ove 
skupine od 30 po prilici kuba s pozlaćenim krovovima diže se nebu 
pod oblake glasoviti toranj „Ivan Veliki* (si. 2). Ovaj toranj 
upravo popunjuje ona tri ,,sobora“ tako, da krajne crte ovih četiriju 
gradjevina sastavljaju nepravilan četverokut. Toranj je dogradjen 
god. 1600. za Borisa Godunova. Sastavljen je od pet spratova; če¬ 
tiri su doljna osmouglasti, a gornji peti okrugao. Krov je kubast i 
obložen čistim suhim zlatom. Visok je 82 metra. Na vršku kule 
stoji 16 metara dugačak, jako pozlaćen križ, koji sada zamjenjuje 
prijašnji križ, koji daje bio od suhoga zlata, a dao ga je car Napo- 
leon skinuti, da ga sa sobom kao znak slavodobića u Pariz ponese. 

U tornju su u svem 34 zvona različite veličine; najveće 
„uspensko* težko je 4175 pudova (preko 66.000 klgr.), dakle je 
više nego li deset puta teže od velikoga zvona zagrebačke prvo¬ 
stolne crkve. Sliedeća zvona teže: 33.000 klgr., zatiml7.000 klgr., 

Hoić: Slike iz obć. zemljopisa V.—1. 

13.000 VIgr. itd. Prvo veliko zvono zvoni samo na Božić i Uzkrs, 
drugo samo na velike blagdane a treće svake nedjelje. Kakovo 
mora da je bučanje, kada sva zvona „Ivana Velikoga" zajedno 
zvone, a Sto opet, kada sva zvona u više od 400 crkava Moskve 
zazvone! Pa ipak uspensko zvono, napram kojemu je ne samo 
naše zagrebačko nego i zvono kolnske katedrale (Riesenglocke) sa 
9000 klgr., kojemu se Niemci dive, pravi patuljak, nije najveće 
rusko zvono. Još je veće „car-kolokol", što stoji kod nogu „Ivana 
Velikoga" (si. 3). Ovo zvono teži 200.000 klgr., visoko je 8 metara, 
a toliko skoro u promjeru, u kojem imade 20 ljudi mjesta te je naj¬ 
veće zvono na zemlji. Postalo je čestim prelievanjem god. 1533. od 
zvonolievca Nikole Nenčinova, onda opet pod Borisom Godunovora, 
Aleksijem Mibajlovićem i caricom Anom, dok je naraslo do sadašnje 
veličine. Visjelo je prije na ogromnom drvenom stalku uz podnožje 
„Ivana Velikoga", više puta je radi velike težine, a i požarom 
palo, posljednji put god. 1737. te je ostalo u zemlji ukopano do 
god. 1836., kad je po nalogu cara Nikole I. onako smješteno, 
kako je sada. Počiva naime na podnožju od granita, a onaj komad 
u težini od 11.000 klgr. (dakle teži od kolnskoga zvona), koji se 
je god. 1737. odbio bio, na nj je prislonjen. 

Ivan Veliki je za svakoga Rusa čudovište. Došavši u Moskvu 
prvo je što Rus učini, da se uzpne na taj nekom pobožnošću 
poštivani toranj, da odanle razgleda svoju „matjušku". Putopisci 
pripoviedaju, da je sa toga tornja veličajan prizor o polnoći na 
Uzkrs, kada tisuće pravovjernika sa sviećama u ruci na trgu oko spo¬ 
menuta tri sobora upru oči u Ivana Velikoga, željno izčekujući 
prvi udar zvona, iza kojega sva ostala zvona u Moskvi složno na- 
vieštaju svetkovinu Gospodinova uzkrsnuća, popraćena sa 101 to¬ 
povskim gromom. Svatko popevši se na taj toranj ostaje zapanjen 
s tako divna vidika. Car je Napoleon odavle u pratnji svojih, mar¬ 
šala motrio grad, koji mu je ležao pod nogama ne samo fizički 
nego i moralno, kako si je valjda utvarao slavom pobjeda opojen. 
Njemački maršal Moltke, kad je posjetio Moskvu, pope se na taj 
toranj i snebivao se nad krasotom izgleda, te mu se učini kano da je 
prenesen u Ispaban, Bagdad ili njima slično mjesto. Duhovita go- 
spodja Stael gledajući sa tornja Ivana Velikoga Moskvu duboko je po¬ 
tresena i kliče: „Voila Rome tatare!" Dr. Rački spominjući to dodaje: 
„Gdje je glasoviti Niemae vidio Ispahan i Bagdad, Perziju i Arapsku, 
tu je čuvena francuzka spisateljica nazirala Taškend i Samarkand, ili 

si predstavljala Šaraj. Moje oko vidjelo je sa Ivana Velikoga još nešto 
više nego oko Niemea i oko Francuzkinje. Množina ona hramova 
sjeća te na Rim; vidiš ih toliko, pače više s Ivana Velikoga nego 
li s Monte Pincia ili sa kule sv. Petra. Ali ono nije Rim tatarski 
nego Rim pravoslavnoga sjever-iztoka. Ne resi kuli i zvonika polu¬ 
mjesec nego krst častni, ne čuje se mukli glas mujezina nego 
srebrozvučnih zvona. Moskva ti se ne prikazuje ni kano Ispahan i 
Bagdad, ni kano Samarkand i Šaraj, nego kano petstogodišnji tvor 
poviesti naroda, koji je na ruševinama i Tatara i čuda i Turaka i u 
odnošajima s iztokom i zapadom iz te priestolnice svoje stvorio si 
samoniklo biće. Vršak ovoga bića gledaš s Ivana Velikoga." 

Podjimo sada u carski dvor u Kremlju („boljšoj kremlev- 
skij dvorec"). Jednim licem gleda napram uspenskom i blagovješ- 
čenskom sobora, a drugim napram zidinama izmedju borovickih i 
tajnih vrata, odnosno napram rieei Moskvi. Sastavljaju ga dvie 
glavne sgrade: dvorec i oružejna palata. Dvorec jest gotovo 
istostrani četverokut izmedju spomenutih sobora te paradnoga i 
carskoga trga, dugačak 121 metar, dubok 128 metara. Na dvoree 
prislanja se poput ključa prizidana oružejna palata. Ciela ova sgrada 
nije u isto vrieme gradjena, pojedine dielove pače razstavljaju 
vjekovi. Od staroga dvora preostao je samo „terem" (triem) i „gra- 
novitaja palata" t. j. skrajnje krilo prema uspenskom soboru. Ostali 
dielovi carskoga dvoi'a bijahu nekada s veće česti drveni, te su po 
malo izmienjeni kamenima. 

Napoleon odlazeći iz Moskve dade zapovied, da se Kremlj 
digne barutom u zrak, ali za to nije bilo više vremena, da se izvede; 
ipak je jedan dio dvora postao žrtvom te zapoviedi. Kasnije je na 
tom mjestu podignut za cara Nikole novi dvor (1849.). Ovaj je 
visok 60 metara, sastoji od dva poput terase uzvišena sprata, kojih 
gornji imade dva reda prozora, te se na sjeveru prislanja staromu 
triemu, na iztoka granovitoj a na zapadu oružejnoj palati. Dvor je 
vanredno prostran sa 700 što dvorana što soba, u koje se na 32 
stubišta pristupa. Od stubišta su imenito znamenita „crveno" (krasnoe 
krilco), što vodi u granovitaju palatu i paradno (paradnaja ljestvica) 
stubište sa 66 granitnih stuba, koje vode u prekrasni vestibul urešen 
krasnom slikom o bitci na Kulikovu polju. Dvorane su i sobe carskoga 
dvora uviek tako uredjene, kao da u njima stanuje car s cielim dvor- 
janstvom; pak i dvor zbilja dolazi onamo po volji bez daljnih pri¬ 
prema, jer se Moskva uviek smatra priestoljnicom ravnom Petrogradu. 

A sada da spomenemo nešto o nntrašnjosti toga sjajnoga 
dvora ruskih „gosuđara“. Najveće su dvorane u eielom dvoru, do 
kojih se dolazi odmah sa paradnoga stubišta: Georgijevska (duga 

61 metar, široka 21 metar i visoka 17 metara), Aleksanđrovska, 
Andrijevska i Katarinska, nazvane po velikim ruskim redovima. 
Ove su dvorane vanrednim sjajem uredjene. Svima je zadak od 
zlata a glavna boja slikarije različita (biela, crvena, modra). U 
Georgijevskoj dvorani počiva strop na 18 pilova i 18 izvitih stu¬ 
pova, a nad glavicama drže „pobjede' štitove, na kojima su ozna¬ 
čene osvojene pokrajine s njihovim grbovima. Na stienama uzi¬ 
dane su mramorne ploče, na kojima su uklesana imena pukovnija 
ruskih i godina njihova osnutka, zatim godina, koje su se u rato¬ 
vima odlikovale, kao takodjer imena svih vitezova ovoga ruskoga 
za vojničke zasluge najvećega reda. U dvorani Andrijevskoj smje¬ 
šten je napram ulazu carski priestol od suhoga zlata nošen od 
orolava (obiteljski grb Romanova). Uz taj priestol uviek straži po 
jedan vojnički častnik. Spomenute su dvorane svečane dvorane, jer 
se upotrebljuju kod krunitbe. Od ostalih dvorana spomenimo dvo- 
ranu-primaonicu buduće ruske carice, jer spada po mnienju vještaka 
medju najdragocjenije dvorane ovoga svieta. Sve pokućtvo u njoj 
jest od suhoga debeloga srebra, radi čega se i zove „serebrenaja 
palata“. Tuj imade sedam stolova od srebra, sa stropa vise srebrni 
pozlaćeni svjetionici, na stienama orijaška ogledala u srebrnim okvi¬ 
rima, itd. Kudgod pogledaš, svuda ti zapinje oko o srebro. Terem, 
koji je takodjer pun dragocjenosti, umjetnina i slika, ima izvana 
galeriju, odakle je prekrasan vidik na Moskvu. U samom dvoru ima 
više crkvica, medju kojima je kućna dvorska kapelica, posvećena 
Spasu, a od zlatne rešetke na stubama prozvana „spas sa zolotoju 
rešetkoju' (si. 71). Ova ograda nije za pravo od zlata, već od mje¬ 
dene pozlaćene rešetke, koju je car Aleksij Mihajlović dao godine 
1670. učiniti od mjedenih novaca, što no ih je poslije ustanka iz 
tečaja stavio. 

U tako zvanoj oružejnoj palati smještena je carska riznica. 
Istina, odkako je carski dvor prešao u Petrograd, mnoge su drago¬ 
cjene stvari imenito za svagdašnju potrebu prenesene iz Moskve, 
ali sve dragocjenosti i predmeti povjestničke uspomene ostadoše u 
kremljevskom dvoru, pak po obćem priznanju ondješnja carska 
riznica broji medju najbogatije riznice na svietu; njezino zlato, dra- 
gulji, itd. predstavljaju po procjeni, koju je dao Petar Veliki sasta¬ 
viti, upravo fabuloznu novčanu vriednost. Dvie velike dvorane za¬ 
premaju krunitbena insignija i priestolja. Tuj su krune, žezla, 
carske kruglje, mačevi i zastave krunitbene, itd. Toliko i tako skupo- 

cjenik krana (kazanjska, astrakanjska, sibirska, poljska, gruzinska 
maltezka i mn. dr.) nema nigdje na zemlji na jednom mjestu. U 
jednoj dvorani razmješteno je više tisuća omanjih predmeta, koje 
su ruski vladaoci dobili na dar od stranih vladara i velikaša, zatim 
razne zlatne i srebrne posude, sprave, Šaše, jedala itd., pak je obće 
mnienje, da se takovim bogatstvom ni jedan dvor na svietu podi- 
giti ne može. U tri velike dvorane namještena je prebogata sbirka 
staroga oružja, kojoj težko da ima premca na zemlji. „Čovjeku se 
upravo zapuši glava, kada se kroz ove sjajne odaje carskoga dvora i 
carske riznice prošeće. Tolik sjaj, toliko blago, tolike uspomene 
davnine, koje dozivaju u pamet tolike dogadjaje i tolika lica iz 
prošlosti! Za čudo, što su ove dragocjenosti uz tako uzburkanu 
prošlost ruskoga naroda sačuvane. Napoleon I. bijaše se poveselio, 
da će mu taj plien u ruke pasti; ali našao se prevaren, jer su ove 
ruske svetinje već bile prenesene na sigurno mjesto. 

Prije nego li se oprostimo s Kremljem, spomenut ćemo još 
neke znamenitosti. S uspenskim soborom u najtjesnijem je savezu 
sinodalna palača, nekoć dvor ruskoga patrijarhe. Palača je sa- 
gradjena u staroruskom slogu a iznutra veoma bogato ukrašena. 
Dvie su stvari vanredno znamenite u toj palači: patrijarška liznica 
i knjižnica; u onoj ima dragocjenosti, što se tiču crkve i službe 
božje, da im ima riedko premca na zemlji; a ova je vanredno bo¬ 
gata sbirkama najstarijih rukopisa i kodeksa. Nadalje je orijaška 
sgrada kremljevska vojarna. Pred pročeljem njezinim ima sada 
ciela skupina topova različitog doba i veličine. Najveći je car-top 
(car-puška) prema car-kolokol pred Ivanom velikim. Ta grdosija od 
topa lievana je Andrijom Čohovim g. 1586. za Feodora I. Ivanovica, 
težka je 40.000 klgr. a prima zrno 2000 klgr. težko. Jedva je top 
izliven bio, diže se buna, te je puk hotio njim Kremlj rušiti; ali prije 
toga bijaše ustanak utaložen. Još ima pet velikih topova po 13.000, 
12.000 i 5.000 klgr. Pred arsenalom poredano je 875 topova, koji su 
god. 1812. neprijatelju oteti. U sgradi samoj ima oružja i bojne 
pripreme za 100.000 momaka. Nadalje spada medju najljepše gra- 
djevine u Moskvi senatska palača gradjena za Katarine II. Za- 
vršuje se trulom a nad njom je četverouglasti stup s krunom. Jos su 
u Kremlj u dva znamenita samostana: „čudov 8 i „Voznesenskij . 
Prvi mužki manastir prozvan je tako od crkve u njegovu dvorištu, 

koja je posvećena „čudu 8 arhangela Mihajla i koja spada medju pive 

hodočastničke hramove u cieloj Rusiji. Drugi, voznesenskij, ogromni 
je ženski manastir sa dvie crkve, ljetnom i zimskom. 

Pred Kremlj em širi se 288 dugački i 160 m. široki „Crveni 
trg 8 („krasnaja ploščad 8 ), koji nam prikazuje slika 47. Izuzevši 
vatikanski trg u Rimu pred crkvom sv. Petra i mletački trg. sv. 
Marka, težko da ima trg na zemlji, koji bi se svojim okolišem tako 
dojimao motritelja kao crveni trg. A kolike li su uspomene iz ruske 
prošlosti spojene s ovim trgom! Usred trga diže se veliki, po zapo- 
viedi cara Aleksandra I. god. 1818. podignuti spomenik Min mu 
i Požarskomu, koji su poslije trodnevne žestoke bitke god. 1612. 
poljsku vojsku iz Moskve protjerali. Na visokom granitnom podnožju 
stoje ogromni kipovi od mjedi obiju osloboditelja. Kozma, Minin, 
mesar iz Nižnjega Novgoroda, predstavljen je kao pučki junačina, koji 
u domoljubnom zanosu, podignutom u vis desnicom potiče snuždenoga 
boležljivoga kneza, da vodi sakupljeni narod na obranu domovine. 
Podnožje ukrašeno je reliefima, kojih jedan prikazuje, kako Novgo- 
rodjani doprinese zlato i srebro za oslobodjenje zemlje, drugi pak 
odilazeće iz Moskve Poljake. Jednostavan nađpis: „gorožamnu 
Mininu i knjazu Požarskomu blagodarnaja Rossija 8 
tumači rječito znamenovanje spomenika. Na ovom je trgu nadalje svoje 
vrste hram „Pokrovskij sobor Vasilija Blažennago (si. 72.). 

Jedva je igdje na svietu izašao iz glave graditelja takav bizarni izum. 
Ova čudnovata gradjevina u svakom je pogledu originalna. Nema tu jedinstvena 
sloga i simetrije, već je smjesa svih mogućih slogova. Hram sastoji od. jeda¬ 
naest malenih crkvica, koje su u dva sprata jedna nad drugom a nad njima se 
diže do dvanaest tornjeva, a pet ih gospoduje nad cielom sgradom. Jedan se 
toranj od drugoga razlikuje oblikom, veličinom, visinom i bojom. Jedan imacte 
oblik piramide, drugi spirale, treći gomoljike, četvrti je ovalan,, itd.; jedan je 
zelene drugi crvene boje, treći zlatnim zviezdama posut itd. Velike kube polo¬ 
žene su na onizke bubnje, kao da se je i tim htjela što veća opreka izraziti 
a izpod ovakovih tornjeva kubastih vire lastavice u gotičkom slogu nad 
okruglastim lukovima. Odavle bi se moglo zaključiti, da takva smjesa svih 
mogućih slogova nepovoljno djeluje na oko. Ali tomu nije tako, jer je gra¬ 
ditelj umio ovu svukoliku fantastičku raznolikost spojiti u jednu cjelinu. Kam- 
baud kaže o tom hramu: „To mnogobojno čudovište može i najotupljemjega 
putnika da zadivi. Zamislite, da se najšarenija ptica tropskih šuma na jedanput 
prometne katedralom, pa eto vam „Vasilija Blaženoga 8 . „Rekao.bi, 8 veli axt- 
hausen za taj hram, „da je grdan zmaj sjajnih ljusaka, koji se šćućurio pa 
spava. 8 Ime graditelja nije poznato; ali dr. Rački kaže: ,,u Vasiljevskom hramu 
po složnom priznanju svih vještaka očitovao je toliko uma, da bi bio mogao 
postati Brunelleschi sjever-iztoka, kad bi se njegove misli pročistile bile i kada 
bi svoju umjetničku maštu obuzdao bio.“ 

Ovaj je hram dao sagraditi Ivan IY. Grozni god. 1554. Pri- 
povieda se, da se Ivan zavjerio, prije nego je pošao u boj na 

tazanjske Tatare, da će podići liepu crkvu u Moskvi, ako mu Bog 
dade da pobiedi. Svladavši Kazanj zapovjedi car, da se sagradi 
crkva. Kad je crkva bila izgradjena, kažu, da je car bio tako zadivljen, 
da je pozvao graditelja na dvor. Bogato ga nađarivši, zapita ga car, 
bi li mogao sagraditi drugu ljepšu crkvu od crkve sv. Vasilija. Kad 
je graditelj potvrdio, dao mu je siloviti car izvaditi oći, samo da 
ne bi drugdje izgradio takove ili još ljepše crkve. Za okupacije 
Moskve god. 1611. zatim god. 1812. bijaše bram orobljen. Napo- 
leonovi vojnici plienili su katedralu, paće su i samu sgradu oštetili. 
Rusi su kasnije popravili crkvu, te kako su Kozaci oteli plien fran- 
cuzkim vojnicima, mogao se je na novo metnuti skupocjeni zlatni 
ures na ikonostas. 

'Na crvenom trgu je nadalje tik crkve sv. Vasilija Lobnoje- 
mjesto („Golgota Moskve") znamenito poradi povjestničkih i vjer¬ 
skih uspomena. Okrugla je to vis ogradjena^ kamenom ogradom. 
Četiri stotine godina je star taj spomenik. Premda je izgubio prvotnu 
politićku važnost, sačuvala mu se je važnost sa vjerskog gledišta. 
Do tog spomenika idu svi svetčani vjerski obhođi, tamo dieli metro¬ 
polita svim vjernicima blagoslov. Na Lobnom-mjestu čitali su gla¬ 
snici ukaze velikih knezova i careva, a više puta osloviše tamo i 
sami carevi svoj narod. Lobnoje-mjesto bijaše forum starih Mosko¬ 
vljana; tu se je proglašivao svaki povjestnički dogadjaj, smrt i 
izbor careva. Na tom mjestu zbio se je veličanstven prizor, gdje je 
car Ivan Grozni molio narod za oproštenje. Poslije mnogih okrutnih 
djela, koja je taj car sam počinio ili koja su u njegovo ime poči¬ 
njena, pozvao je zastupnike naroda iz svih pokrajina ruskih u prie- 
stoljnicu. Sa strahom podjoše ovi u Moskvu, kao što je posve vje¬ 
rojatno, kaže jedan povjestničar, te se po nalogu cara Ivana 
sakupe na crvenom trgu pred Lobnom-mjestom. Ali na mjesto 
okrutnoga i razjarena cara vidjeli su vladara, koji je od ganuća 
jedva hodao. Pred sakupljenim narodom obrati se car k patrijarhu, 
izpovjedi mu griehe, te roneći suze pokorničke zaklinjaše ga, da 
mu izprosi u Boga oproštenje grieha. „Nisam se rodio opakim 
čovjekom," reče udarajući se u prsa, „postao sam takvim poradi 
dvoličnosti i pletaka bojara. Oni me učiniše okrutnim." Prizor bijaše 
veoma ganutljiv: car je klečeći molio za opi’oštenje. „Bog ti opro¬ 
stio," klicao je narod, „otče, care, što se tiče nas, mi mislimo samo 
na dobrotu, što si nam izkazao." Prizor taj, kaže ruski povjestničar? 
dirnuo je svakoga, osobito, kad je patrijarh zagrlio cara; narod se 


SI. 72. Grkva Vasilija Blaženoga u Moskvi. 

stao grliti roneći suze i križajući se. Na žalost već nekoliko 
tjedana iza toga dogadjaja bio je Ivan IV. onaj stari okrutnik od 
prije. God. 1570. dao je na tom mjestu javno smaknuti 300 bojara. 
Koje čudo, što mnogi drže, da i samo ime ovomu trgu „crveni* 
potječe od krvi tu prolivene. Užasne zgode na Lobnom-mjestu krive 
su, što je još i danas u inozemstvu nepovoljan sud o Rusiji i ruskom 
narodu, kano da ti dogadjaji pripadaju sadašnjosti a ne davnoj 
prošlosti. Pred nama je rek bi nedokučiva psiboložka zagonetka, 
kad čitamo listove ruske povjestnice o onim strašnim danima 
Ivana Groznoga. Još nam je tu zagonetku najbolje odgonetao slavni 
ruski povjestničar Karamzin, kad piše o ono doba: „Takav je 
bio car, takvi su bili njegovi podanici! Njihova uztrpljivost nije 
imala granica; oni su držali vlast carevu za vlast Božju; svaki pri¬ 
govor i protuslovlje smatrali su prestupkom božjih zakona. Mnogi 
su ovdje (na Lobnom-mjestu) uništeni, ali oni su za nas moć 
Rusije spasli, jer se na bezuvjetnoj pokornosti naroda temelji 
jakost Rusije.* 

U onom predjelu gradskom, koji se zove Prečistinskaja, 
kraj rieke Moskve na onizkoj visi uzdiže se prekrasan i dragocjen 
„hram Spasitelja", na otvorenom sa sviju strana mjestu. 
Ovaj je hram podignut na uspomenu „spasenja," oslobodjenja od 
Francuza god. 1812. Hram se je počeo graditi god. 1838. po osnovi 
graditelja Thona, a dogradjen je i svečano posvećen godine 1883. 
u prisutnosti cara Aleksandra II. Hram je sav od granita i 
od tamnocrvenoga i bieloga mramora. Crkva je visoka 102 met., a 
ima oblik grčkoga križa sa četiri izstupa na četiri ugla, koji nad¬ 
visuje pet bogato pozlaćenih kupula, od kojih ima glavna u pro¬ 
mjeru 30 met. Uz kupule ima četiri zvonika, a krov opasuje bogato 
pozlaćena balustrada od mjedi. Svako krasnim reliefima izkićeno 
pročelje imade velika ulazna vrata iz mjedi umjetno izlivena, a od 
svakih vode prostrane granitne stube. Uz svaka glavna vrata su 
još po dvoja manja, dakle u svem 12. Spoljašnost se hrama u obće 
odlikuje jednostavnošću, ljepotom oblika, nekom mirnoćom sloga, 
te se upravo tim svakoga dojima veoma ugodno. Nema suvišnih 
nakita niti pretrpanih uresa; ali sve je proračunano, sve prema pro¬ 
pisima umjetnosti udešeno: pojedinosti odgovaraju cjelini, a ova 
prikazuje suglasje česti. 

Unutrašnjost hrama, koja svakoga neizmjerno očara svojim 
sjajem i bogatstvom, dieli se u dvie nejednake česti: u koridore ili 


hodnike, i u vanredno prostrani 'pravi hram, odredjen za bogoslužje. 
Hodnici se na ime po običaju starodavnih kršćanskih crkava steru 



širinom od dva aršina (aršin = 071 met.) na okolo tako, da se iz 
hodnika tek ulazi u pravu crkvu. Ovi su hodnici k tomu upotrebljeni, 


SI. 73. Crkva sv. Nikole Čudotvorca uJVIoskvi. 

da namjenu toga hrama drže živu u potomstvu. Uzidano je naime 
na doljnom dielu njihovih stiena 177 mramornih ploča, na kojima 
su ubilježeni kronologičkim redom ratni dogadjaji francuzko-ruski. 
Tu se zlatnim slovima čita proglas cara Aleksandra I. od 6. do 18. 
srpnja god. 1812. na ruski narod obavješćujući ga, da je neprijatelj 
„vošel (ušao) s velikimi silami v predjely Russii". Tu se čita drugi 
proglas carev, kojim ruskomu narodu zahvaljuje za njegovu po- 
žrtvovnost, što je u tinji čas poklonio dobrovoljnim prinosima 
280 milijuna rubalja u ratne svrhe. Tu se čita proglas god. 1814. 
o zaključenju mira. K tomu su tu zabilježene sve bitke, junačtva 
ruska, itd. U kratko na stienama toga hodnika možeš proučiti 
povjestnicu ruskoga rata proti Napoleonu I. Prostorom je nutrinja 
crkve još jedanput tolika, kolika je zagrebačka stolna crkva. A kad 
se obazreš po tom prostoru kroz sva razmjerja njegova, ne vidiš 
drugo nego mozaike, mramor, srebro, slike, zlato itd. Napose je 
crkva vanredno bogata prekrasnim slikama od umjetničke ruke 
prvih ruskih slikara. Ikonostas, zatim veliki žrtvenik vanredne su 
ljepote. Svu tu unutrašnju krasotu ovoga hrama podiže to, što je crkva 
neobično svietla, a za večernju službu ima u njoj do 3.800 svieća. 
S tolikim sjajem umjetničkim podudara se dragocjeno odielo, posude 
i ine stvari kod službe božje, a napose andjeoski piev, kojega se 
putopisci ne mogu dosta da nahvale. Dr. Rački završuje obširni 
svoj opis Spasiteljeva hrama ovako: „Podpunim uvjerenjem mogu 
uztvrditi, da i pokle se vidilo gradjevno čudo kršćanskoga svieta, 
sv. Petar u Rimu, hram Spasitelja u Moskvi iznenadjuje, nadvisuje 
svako očekivanje. On je spomenik dostojan onoga svjetskoga dogo- 
djaja, na koji sjeća ruski narod; umotvor, kojim se može ponositi 
tim više, što je izveden ne samo novcem, nego i umom ruskim. “ 
Prečistinsku ulicu nastavlja Velika caricinskaja, završujući na 
tako zvanom „Djevičjem polju“, gdje se po predaji nekoć kupio za 
tatarske kane živi harač od najljepših djevojaka. Kasnije je tamo 
podignut „Djevičij monastir“ za ženski spol iz otmjenijih krugova. 
U tom je samostanu bilo koluđriea i iz vladalačke kuće; tu je 
umrla u glasu svetosti Sofija, sestra Petra Velikoga. I danas je taj 
samostan u velikom ugledu u Rusiji. Napokon spomenimo još crkvu 
sv. Nikole „čudotvorca" u ulici Iljinki (si. 73.) i crkvu Greor- 
gijske Bogorodice u ulici Varvarki (si. 74.). Ova potonja crkva 
nazvana je po slici Gospinoj donesenoj u 17. stoljeću iz Perzije. 
Crkva je izgradjena u dotjeranom bizantsko - ruskom slogu, koji 
je kasnije izkvaren dogradnjama. 


Obidjimo sada kulturne zavode Moskve. Kao glede hra¬ 
mova tako se može reći, da je i glede naučnih zavoda „prvostepena" 
ruska priestoljnica veličajna i da jedva ustupa prvenstvo jednako 



SI. 74. Grkva Georgijske Bogorodice u Moskvi. 


velikim gradovima srednje i zapadne Evrope. Moskva je bogata 
muzejima, galerijama slika, knjižnicama, učilištima svake vrsti i 
struke. Muzeji, kakovi su politehnički, rumjancevski, golicinski, 

povjestnički, umjetničko-obrtnički, pedagogijski; zatim galerije, kakove 
su osim rumjaneevskoga i golieinskoga muzeja još Botkinova, Tre- 
tjakova, Soldatenkova i Hludovljeva mogu se svojim obiljem, punoćom, 
sustavnošću, raznolikošću izporediti s drugim velikim i najvećim 
sličnim zavodima ostaloga obrazovanoga svieta. Oni ili pače u 
mnogom nadkriljuju, a imenito što odkrivaju svietu velik a do 
nedavno slabo mu poznat dio njegov, i što su zasnovani u tako 
velikim razmjerima, kano da se htjela budućim naraštajima pre¬ 
pustiti slavna zadaća, da izpune i provedu gorostasnu osnovu, koju 
može jedan viek, pun oduševljenja za napredkom, zamisliti a ne 
može na kraj privesti. Spomenuti muzeji i galerije osnovane su tek 
u novije i najnovije doba, a postavili su im osnov ili pojedinci ili 
osebujne prigode. Nekoji prešli su pod upravu države, drugima 
upravljaju znanstvena družtva, treći opet ostaju u vlasništvu imuć- 
nika i prijatelja umjetnosti, ali otvoreni su obćinstvu kano da su 
javni zavodi. 

Moskovskij publičnij i Rumj ancevskij muzej ima 
veliku knjižnicu, etnografski muzej, numizmatičku sbirku, slavenske 
starine, zoologički i mineraložki odjel i galeriju slika. Od svih ovih 
odjela najznatniji su knjižnica i etnografski muzej. Makar da knji¬ 
žnica broji preko 200.000 djela, ipak je njezino najveće blago van- 
redno bogata sbirka dragocjenih starih rukopisa. — U etnografskom 
muzeju etnografski odjel Rusije i Slavena jedini je te vrste i naj- 
podpuniji na svietu. Ti vidiš tu pred sobom živu etnografsku kartu 
Rusije; a kolika se slikovitost u nošnjama, u domaćem obrtu, u 
svakdašnjem zanimanju prikazuje u tom prema razsezanju carevine 
neznatnom prostoru, predstavit si može sam čitatelj, kad pomisli na 
onu etnografsku mješavinu, kojom zemlje „bieloga cara” nadkriljuju 
sve ostale države. Ovdje je nadalje etnografska sbirka i ostalih sla¬ 
venskih plemena, koja ne stanuju u Rusiji. Hrvati su zastupani u 
toj sbirci skupinom Zagoraca, šerežanskom obitelju iz bivše Krajine, 
zatim skupinama iz Slavonije i Dalmacije. Ovomu prezanimljivomu 
odjelu etnografske sbirke postavljen je temelj povodom etnografske 
izložbe u Moskvi god. 1867. 

Od Rumjaneevskoga veći je „muzej p olitehničeskij ili 
prikladnyh znanij” sa 11 velikih odjela. Da sve ove sbirke 
ne budu mrtve, i da se njima praktički širi znanje medju obćinstvom, 
tumače se svake nedjelje od 12 do 2 sata sbirke razumljivim načinom, 
a u večer se drže predavanja za puk u muzeju. Pojedini su odjeli 



predmetima one struke tako bogati, da bi svaki mogao biti muzej 
za sebe. Ovaj muzej spada za cielo medju najbogatije zavode ove 
vrste, pače težko da ima premca s obzirom na obsežnost odjela. 

U savezu sa tehničkim muzejem, koji sa znanstvenom spaja 
praktičnu svrhu, jest „hudožestveno-promyšlennyj (umjet- 
ničko-obrtnički) muzej”, pun prekrasnih sbiraka. Nadalje je veli¬ 
čanstven upravo u krasnoj palači kod Iverskih vrata pred Kremljem 
povjestnički muzej („imperatorskij rossijski istoričeskij muzej”). 
Taj muzej je uredjen velikim sjajem, vanredno je bogat svojom 
sadržinom. U ovim prekrasnim prostorijama odkriva se pred očima 
gledaoca velik dio prosvjetne povjestnice ruskih zemalja. — Uz 
javne sbirke vrlo su znamenite privatne sbirke prijatelja znanosti 
i umjetnosti, a koje su svakomu najljubeznijim načinom pristupne. 
Tu se vidi, što može izvesti prosvietljeno domoljublje i za više ciljeve 
narodne neizcrpljena požrtvovnost. Doista ove sbirke ruskih velikaša 
i bogataša tako su znamenite, da bi na čast služile svakoj zemlji, 
a kamo li ne privatnicima, koji su umjeli dio svoga velikoga imetka 
u tako uzvišene svrhe žrtvovati. Kao što su u vrieme humanizma 
i renesanse pojedini imućnici u Italiji sabiranjem umjetnina pro¬ 
slavili svoju domovinu i probudili u ostalih naroda plemenito čuvstvo 
za istinu i ljepotu, tako rade i ruski mogućnici u naše doba. Uz 
mnoge druge imenito je znamenita galerija bogatoga veletržea T r e- 
tjakova, iza petrogradske sbirke u akademiji umjetnosti najpod- 
punija sbirka ruskih slika. Napokon spomenimo, da je za unapre- 
djivanje umjetnosti u Moskvi stalna izložba, gdje izlažu ruski 
umjetnici svoje umotvorine, koje su obično za prodaju. Po ovom, 
što smo spomenuli, svakomu je čitatelju jasno, da umjetnički život 
u drugoj ruskoj priestoljnici nije onako pust, kao što bi si gdjetko 
predstavljao nazirući u Moskvi grad na medji tatarskofinskoga svieta 
ili samo veliko tržište. Doista Moskva nam je dokazom, da se i 
hladni sjever može ugrijati za umne tvorine toploga juga. 

Kao što umjetničkim bogata je Moskva i znanstvenim i učevnim 
zavodima. Na čelu je svima sveučilište, najstarije u Rusiji, 
osnovano god. 1755. caricom Elisabetom, kćerju Petra Velikoga, a 
pobudom njezinoga dvorjanika Ivana Šuvalova, kojemu je radi toga 
u sveučilištnom predvorju podignut spomenik. Od mnogih drugih 
viših učilišta za pojedine struke i grane znanosti spomenimo: 
„Konstantinovskij meževoj institut”, neka vrsta pravo¬ 
slovne akademije u sedam tečaja, Lazarevski zavod za iztočne 

jezike, „Licej carevića Nikolaja“ osnovan po uzoru englezkog 
Etonskoga kolegija, nadalje carska politehnika i šumarska akademija, 
konzervatorij i „muzikalnoe učilište", zatim mnogo srednjih učilišta 
i javnih i privatnih, a medju ovima velik broj ženskih srednjih 
škola. Ove sastoje od sedam razreda uz jedno- ili dvogodišnji 
tečaj pedagogički za odgojiteljice i učiteljice. Napokon uz ova 
viša strukovna i srednja učilišta ima mnogo pučkih škola. Sve 
ovo, što smo o kulturnom radu u Moskvi spomenuli, svjedoči, da 
je Moskva poslije Petrograda drugo središte ruske znanosti, knji¬ 
ževnosti i umjetnosti. 

Moskva ima četiri javna kazališta, naime carsko veliko („imp. 
boljšoj teatr“) za operu i balet, carsko malo, Puškinovo za ruske 
drame i pučko kazalište. Osim toga se predstavlja još u umjetničkom 
klubu („artističeskij kružok') u Petrovskom perivoju, u zoologičkom 
i eremitažkom vrtu, gdje su sgrade za kazalištne predstave. Veliko 
carsko kazalište, koje nam prikazuje slika 75., spada medju najveća 
i najljepša evropska kazališta. Smješteno je na velikom „kazalištnom" 
trgu (dugačak 330 m., širok 160 m.). Kako je staro kazalište bilo 
god. 1824. izgorjelo, sagradjenO je novo po graditelju Cavosi i 
otvoreno god. 1856. prigodom krunitbe cara Aleksandra II. Pročelje 
ima triem s osam korintskih stupova, a na frontonu ukrašenu relie- 
fima uzpinje se kvadriga, Phoebus na sunčanim kolima. Iza kazališta 
S. Carlo u Napulju (knj. IV. str. 266.), ovo je kazalište najveće (za 
4.000 gledalaca); a pozornica mu je još veća od pozornice S. Carla. 

Na iztočnoj strani „Crvenoga trga“ vidimo nešto posve izvorno rusko, 
a ipak nas opominje na daleki iztok. Eto pred nama ogromna skupina samih 
dućana, šatora i koliba, koju presiecaju u troje tri glavne ulice nutarnjega 
grada Varvarka, Iljinka i Nikolskaja. Ovo su „torgovije rjadi 11 . Uzki 
gore pokriveni hodnici („linije") vode duž nepreglednih redova dućana, a u 
svakom od njih po staroruskom običaju visi na stieni sv. ikona i gori uljenica 
a na vratima poput cimera robe, koja se u dućanima prodaje. U jednom redu 
nanizale su se krčme i otvoreni stolovi s pićem, gdje se možeš svaki čas okrie- 
piti osobito čistim ruskim narodnim pićem. Tuj ti se na ulici nudi ikra, pirožki, 
sir, kvas, čaj, itd. Prvi je „rjad" najljepši i najživahniji. „Rjadi" su tek za 
cara Mihajla Eeodorovića u 17. stoljeću dodani drugoj čisto ruskoj trgovačkoj 
uredbi naime „gostinnom đvoru“, koji se stere iza srednjih „rjada" medju 
Iljinkom i Varvarkom. To je ogromna trokatna sgrada, sastavljena od tri reda 
otvorenih arkada, koje se dižu obrubljene stupovima jedne nad drugima, a 
obći se po njima preko mnogobrojnih skalina i hodnika. U tim arkadama niže 
se jedan dućan za drugim. „Gostinnij dvor“ bijaše s početka veliko svratište 
za strane trgovce, kojima je on služio za stanovanje i tržište; a narasla mu je 
znamenitost, odkako je Moskva postala središtem ruske trgovine za Ivana IV. 

Vasiljevića, koji svladavši Novgorođ prisili 18.000 njegovih trgovaca, da se~u 
Moskvu presele. Na to se otvoriše putovi moskovskoj trgovini na sve strane 
širom svieta, poimence pak sa središnjom Azijom, zatim s Englezkom preko bal- 



Hoić: Slike iz obć. zemljopisa V.— I. 

SI. 75. Veliko kazalište u Moskvi, 

tičkih luka. Stjecište sve ove trgovine bio je „gostinnij dvor 11 . On je i danas 
skladište robe tako veliko, da mu nema premca u Evropi. „Gostinnij dvorci 
torgovije rjadi“ sastavljaju jednu cjelinu, služeći jednoj te istoj svrsi. To je 
"bazar 11 , „Bezistan 11 iztoka. Ovdje možeš kupiti sve što ti srce poželi, od igle 
do dragoga kamena. Nu pravu sliku staroruske trgovine i staro-ruskoga života, 
prikazuju ti „rjadi“ još čišće. Ovdje se je sačuvao staroruski trgovački običaj 
netaknut od novijih prevrata. Tu sjedi trgovac u svojem dućanu, odjeven u 
ruskom odielu, čitav dau, nalazeći dnevnu okrepu u tamošnjim nebrojenim krč¬ 
mama, a čaj i „pirožke" kod prodavača, koji neprestano onuda prolaze. Trgovac 
stojeći ili sjedeći nudi i hvali glasno svoju robu, za koju treba da se pogadjaš, 
jer tu nema stalnih ciena. Kod prodaje kano da si kod jeftimbe, jer se ide od 
gore dolje, pak se obično dobije za polovicu cjenije, nego li je trgovac od tebe 
prvobitno tražio. Unatoč svemu tomu sve se radije kupuje u rjadima i gostinom 
dvoru, s toga je ovdje neprekinut sajam i silna vreva i tiska ljudi dan na 
dan čitave godine. 

Kakav je život na tom velikom moskovskom tržištu, bit će svakomu jasno, 
kad pomisli, da je Moskva središte ruske trgovine i industrije (1.530 velikih 
tvornica). Središnji naime položaj Moskve čini, da je taj grad za trgovinu 
rusku veoma znamenit, imenito odkad su izgradjene glavne željezničke pruge. 
Prema statističkim podatcima, koje je sabrao moskovski profesor Cuprov, 
promet je Moskve iznosio već šestdesetih godina oko 200 milijuna puda na 
na godinu. Promet robe u isto doba iznosio je u Parizu na godinu do 500 mi¬ 
lijuna puda, a u Berlinu 140 milijuna puda. Moskva je dakle po tom u sre¬ 
dini izmedju Pariza i Berlina. Medjutim je taj razmjer još povoljniji po 
Moskvu, razdielimo li promet robe prema broju žiteljstva. Kod te razdiobe 
naime odpada u Moskvi poprieko 325 pudi uvoza i izvoza na jednoga stanovnika, 
a u Parizu samo 268 pudi, u Berlinu pak jedva 167 pudi na jednu glavu. 
Izporedi li se Moskva s obzirom na promet robe s ostalim ruskim gradovima i 
tržištima, to odpada na Moskvu 1 U cieloga godišnjega prometa u Rusiji. Po 
tom se vidi, kako se i trgovačko-politička znamenitost Moskve podudara s onom 
ulogom, koja pripada toj „prvostepenoj“ priestoljnici u povjestničkom pogledu. 
Dapače po tom se može naslućivati, kako će, kad se prometala još bolje usa¬ 
vrše, procvasti Moskva kano tržište poradi svoga središnjega položaja u ev¬ 
ropskoj Rusji. 

Moskva imade veoma mnogo dobrotvornih zavoda, od kojih 
spominjemo „Nikolajevsko sirotište", u kojem se do 500 siro¬ 
mašnih djevojaka uzgaja za učiteljice i odgojiteljice, zatim orijaški 
„Vospitateljni dom", u kojem na godinu do 14.000 djeee na¬ 
lazi zaklon i odgoj. Za uzdržavanje ovoga zavoda, kojemu nema 
premca u Evropi, pripomaže država s jednim milijunom rubalja na 
godinu. Napokon spomenimo, da u Moskvi ima vise spomenika, kao 
„triumfalna vrata" podignuta caru Aleksandru I. na uspomenu ve¬ 
likih dogadjaja god. 1812., zatim spomenik A. S. Puškinu i mnogi 
drugi spomenici, od kojih ćemo navesti samoj onaj, koji nam pri- 

kazuje slika 76. To su „krasnija (crvena) vorota“ na kraju „Mjas- 
nieke“ ulice, podignuta po moskovskim trgovcima prigodom krunitbe 


; AAVS 


SI. 76. Crvena vrata u Moskvi („Krasnija vorota"). 

Završujući opis Moskve spomenimo još sliedeće. Stara priestolj- 
nica zadržala je više od svakog drugog grada lokalnu boju i na¬ 
rodnu tendenciju. Tkogod je prvi put u Moskvi, ćuti, da je posve u 
drugom svietu, jer nije tu život kao u drugim velegradovima ev¬ 
ropskim, koji su si gotovo svi slični ne izuzevši ni Petrograd. 
Moskva, mnogo ne zaostavši u veličini za Petrogradom, sačuvala je 
sve tradicije slavne prošlosti svoje, čisti kult narodne vjere, a oso¬ 
bito temeljni princip ruske narodnosti. To nam svjedoči, zašto je 
samo iz Moskve mogao proizaei veliki ruski rodoljub Mihajlo Niki- 
forović Kat kov. Premda je središte političkog života u Petrogr adu, 
Katkov je ipak izdavao u Moskvi svoje čuveno glasilo „Moskovskija 
Vjedomosti“. Tamo je ustrojio licej, taj uzorni klasički licej, koji sjeća 
na glasoviti licej „Eton“ u Englezkoj. U Petrogradu ne bi Katkov 
nikada mogao za zemlju to učiniti, što je izveo u Moskvi, gdje ga je 
narod poznavao, štovao kao personifikaciju narodnog duha ruskoga, 
te kao prvaka i zastupnika velikih narodnih ideja. Moskovsko se 
je družtvo uviek odlikovalo spremnošću na odpor protiv novotarija 
i konservativnim rodoljubljem svojim. Plemstvo, koje tu stanuje, kano 
da se srdi na Petrograd i mladi naraštaj. Ali to je samo prividno. 
Družtvo se moskovsko ne srdi, ne zazire od Petrograda, jer je uviek 
na čelu svakog narodnog pokreta; ono se drži rado postrance, jer 
voli miran život. Ali čim se ukaže ma i najmanja crna točkica na 
političkom horizontu, ova se prividna apatija Moskovljana pretvara 
u najveći entuzijazam. U svim narodnim krizama pokazali su se Mo- 
skovljani dostojni slavne svoje prošlosti. Ukinuće kmetstva, poljsko 
pitanje, slavenski pokret na balkanskom poluotoku, poduzeća nje¬ 
mačka protiv Rusije — sve to našlo je Moskvu na čelu pokreta; 
svakom su sgodom bili Moskovljani prvi spremni na najveće žrtve. 
Družtvo je moskovsko podieljeno kao ono u Petrogradu. Plemstvo, 
gradjanstvo, niže pučanstvo čine posebne razrede, te živu svako za 
sebe kao i u Petrogradu. Razlika je izmedju Petrograda i Moskve 
samo ta, da u staroj priestoljnici carskoj život Rusa ima osebujni 
onaj kolorit, po kojem se stari Rusi razlikuju od modernih. Kaza¬ 
lišta moskovska imaju gotovo isti repertoire kao petrogradska; ali 
u izboru umjetnika veoma se razlikuju. Gotovo svi veliki umjetnici 
ruski naobrazili su se u Moskvi, gdje otmjeno družtvo pokazuje 
ne samo dobar ukus, već i fino narodno čustvo. I klubova ima u 
obilju u Moskvi (englezki, plemićki, trgovački, njemački, umjetnički, 
itd.) kao i u Petrogradu; ali je razlika medju njima ova, što mo¬ 


skovske klubove ne polaze gospodje tako često kao one u Petro¬ 
gradu. Nasuprot u Moskvi je veoma živahno u traktirima. Ovamo 
dolaze ljudi iz svih slojeva družtva od nižeg plemstva sve do obrt¬ 
nika. Tu piju caj nekoliko puta na dan; ovdje objeduju, večeraju 
razgovarajući se o svojim poslovima uz pratnju orgulja, bez kojih 
nema traktora. Najvažniji poslovi obavljaju se u traktiru; tkogod 
imade posla sa trgovcem, ide u traktire, kamo on zalazi; tu će ga 
naći prije nego li kod kuće ili u trgovini. 

Moskva ima krasnu okolicu; no i sam grad, smješten na plov¬ 
noj rieci Moskvi i njezinim pritocima, obiluje vrtovima i šetalištima, 
koje ljeti vanredno mnogo obćinstvo polazi. Perivoj „s okolni č- 
kaja rošća“ (gaj) najmilije je šetalište Moskovljana. Tu su nekoć 
carevi lovili sokolove, a danas ima mnogo prekrasnih dača u ma- 
lim gajevima. Poimence trgovački stalež voli ovaj perivoj od supar¬ 
nika mu „Petrovskog a parka", koji mnogo posjećuje otmjeni 
sviet moskovski. „Staroje guljanije" (stara promenada) posje¬ 
ćuje samo puk. Tamo se vidi na blagdane poslije podne na tisuće 
obitelji nižeg gradjanstva gdje sjede na tratini ili oko malenih 
stolova pijući bezbroj šalica čaja. Još je vriedan spomena prekrasan 
park „Neskučnij sad“ uz aleksandrinski „dvoree" s oranže- 
rijom tropskoga bilja, s ribnjacima, cvjetnjacima i paviljonima. — 
Kao Petrovskij park, tako i ciela okolica moskovska s nebrojenim 
daćama u narodnom stilu izgradjenim i s krasnim dvorcima, opo¬ 
minje svakoga, da je nekoć taj grad bio carska priestoljnica, i 
da danas ima tu mnogo bojara i bogataša. Poradi liepa položaja u 
okolišu Moskve na glasu su malena mjestanca sa krasnim dvoro¬ 
vima: Iljinskoje, Ostankino, Kolo m ens ko j e, Ismailovo, 
Caricino i čuvena ,,Vorobiovy-goiy“ (Vrabčja gora). Ova se diže 
dosta visoko na jugo-zapadu Moskve, na bregovima rieke Moskve 
a pokrita je šumom ernogoricom. Tamo je Napoleon I. čekao 14. 
rujna g. 1812. poslanstvo grada Moskve, koje mu nije došlo u susret. 

Od Moskve, kao što smo već gore spomenuli (str. 210), je 
za 63 km. udaljen grad Sergievo (30.000) sa glasovitom „Sergi- 
jevskom troickajom lavrom". 

Troicka je lavra za sebe malen grad, kao što nam kaže slika 77. 
Ogradjena je visokim zidom sa osam kula. Unutar tih zidina imade 
12 crkava i časovnja u svim mogućim slogovima, a nad njima dižu 
se mnogobrojne kube, zvonici, velikim dielom pozlaćenim ili boja- 
đisanim krovovima. Osim hramova imade tuj carski dvor, ogromna 


SI. 77 Troicka-Sergijevska lavra kod Moskve. 




326 



327 

i ukusna sgrada duhovne akademije s dragocjenom knjižnicom, dvo¬ 
rac za stan arhimandrita, ženski gostinjac, uz samostane još velike 
kuće za primanje i podvorbu hodočastnika, kojih svake godine do¬ 
lazi ovamo preko 100.000 iz svih predjela velike države. Nadalje 
je tu samostanska škola za obuku i odgoj 300 siromašne djece itd. 

Prije pet stotina godina bijaše ovdje gusta šuma, u kojoj je živio pobožni 
pustinjak Sergij, sin osiromašenoga bojara iz Rostova. Glas njegove svetosti 
dovabi još druge, koji su se htjeli od svieta odieliti i bogobojazan život vo¬ 
diti. Ova pustinjačka zadruga priznavale svojim glavarom Sergija. Ovaj izgradi 
god. 1338. manastir, koji se po crkvi posvećenoj svetoj Trojici, prozva „Troic- 
kaja“ a po svom utemeljitelju „Sergeja troickaja lavra". Kako je ova 
lavra smještena posve blizu stare priestoljnice, nije čudo, što je njezin ugled 
sve više rastao. Kad se moskovski knez Dimitrije spremao na odlučan boj 
protiv Tatara, podje prije u „Sergijevski posad“, da izmoli od Sergija blagoslov. 
Sergij blagoslivljući kneza, proreče mu pobjedu i dade mu dva svoja kalu- 
djera u pratnju. Sjajna pobjeda na Kulikovom polju god. 1380., kojom je prvi 
put satrta premoć tatarska, proslavi ime ne samo velikoga kneza ,,Donskoga“ 
nego i skromnoga Sergeja. A kada mu je poslije smrti (1393.), pošto su Tatari 
bili opljačkali Moskvu i razorili Troicki manastir, nadjeno tielo cjelovito, glas 
njegove svetosti prosu se cielom pravoslavnom Rusijom. Od onog doba ruski 
je narod sasuo na Troicku lavra sve blago svoje darežljivosti. Od onoga doba 
Sergijevski samostan dieli sudbinu Rusije, te se javlja u najznamenitijim ča¬ 
sovima ruske povjestnice. Doista ova kaludjerska zadruga vršila je kroz pol 
tisuću godina vanredan utjecaj na Moskvu i njezine vladare, a budući da je 
Moskva tako znamenita za razvitak Rusije, nije pretjerano, kad se kaže, da 
je grob sv. Sergija pripomagao stvoriti i uzdržati sadašnju Rusiju. 

U guberniji moskovskoj još su sliedeća mjesta spomena vriedna: 
Klin (8.000 st.) na rieci Sestri, prasielo Romanova. — Voskre- 
sensk, gradić; nedaleko glasoviti samostan „Novi Jerusolim“ 
sa crkvom „k svetomu grobu“, koja je gradjena upravo onako, kao 
istoimena crkva u Jerusolimu. — Borodino selo, postaja željez¬ 
nička; nedaleko glasovito bojište 7. rujna g. 1812. Na bojnom je polju 
palo 18 francuzkib i 22 ruska generala („la bataille de generaux“), 
a maršal Ney je dobio naslov „knez od Moskve". — Možaisk, 
maleni okružni grad na utoku Možaiske u Moskvu. — Serpuhov 
(23.600 st.) okružni grad slikovita položaja na rječici Nari iznad 
njezina utoka u Oku; industrijski i trgovački grad s mnogo crkava. 
— Kolomna (30.000 st.), okružni grad na desnom briegu Moskve 
s krasnom stolnom crkvom; jaka industrija sapuna. — Podolsk 
(11.000 st.) okružni grad na rieci Pahri. 

TJ vlađimirskoj guberniji glavni je grad Vladimir 
(27.000 st.) slikovita položaja na lievom ovisokom briegu rieke Klja- 















SI. 78. Pogled na Nižnij-Novgorod 

upravne ulice, novijih gradjevima i starih liepih crkava. Obnov¬ 
ljeni slavoluk „zlatna vrata" potječe iz drevnih vremena. U „rožđe- 
stvenskom" samostanu stoluje arhiepiskop. — Pereslavlj (ili 
Perejaslavlj — Zaljeskij,) okružni stari grad, prije znamenit 
svojom trgovinom, no^danas pust. Nedaleko je Nikitskij samo¬ 
stan. — Suja (15.000 st.) tvorničarski grad na Tezi, pritoku 
Kljazme. — Murom (15.000 st.) prastari grad na Oki s mnogim 
crkvama i samostanima; jaka industrija i trgovina. — Suzdalj do 
godine 1157. stolica kneževska, ruševine staroga kneževskoga grada. 

Nižnij-Novgorod ili naprosto Nižnij (oko 70.000 st.) 
glavni je grad istoimene^gubernije. Grad sa žiteljstvom vrlo razli¬ 
čite narodnosti, sastojij'od dva diela. Grad, u užem smislu rieči sli¬ 
kovita je smještaja na brežuljcima izmedju Volge i pritoka joj 
Oke (si. 78.), a vašarski grad stere se na plosnom nizkom 
šilu uz lievu obalu Oke sa predgrađjem Kunavino. Grad se opet 
dieli na gornji i dolnji, koje spajaju vijugasti tjesnaci i elek¬ 
tričke uzpinjače. Nižnij-Novgorod je važan tvornički grad, ali još 
znamenitiji trgovački grad; napose je jaka trgovina brašnom, ^že¬ 
ljezom, solju i naftom. Grad imade vrlo burnu prošlost kano sielo 
udielnih knezova; konačno je god. 1392. sdružen s velikom mo¬ 
skovskom kneževinom. Kao što je već opetovano spomenuto, odavle 
je Kuzma Minin krenuo da oslobodi domovinu a u prvom redu 
Moskvu od invazije poljske. Na taj dogadjaj opominje 20 met. vi¬ 
soki obelisk od granita sa reliefima i napisom. U gradu imade vrlo 
mnogo starijih i novijih crkava, medju kojima se svojom vanj¬ 
štinom imenito iztiče Gospina crkva, što ju prikazuje naša slika 79., 
a svojom unutrašnošću „Spasopreobraženskij katedralnij sobor". 
Od samostana je znamenit „Pečerskij mužskoj monastir". 

Kao što je poznato, Nižnij je Novgorod na svjetskom glasu 
svojim sajmom mjeseca srpnja i kolovoza, gdje se znade sleći do 
300.000 ljudi iz svih zemalja Evrope i Azije, da kupuje i preku- 
puje robu orienta i okcidenta. Veliki sajam u Nižnjem Novgorođu 
starog je porietla; veliki naime knezovi moskovski bili su zavidni 
tatarskim kanima, koji su već god. 1527. uveli godišnji veliki sajam 
kod Kazanja na velikoj Arskoj poljani. S toga je odredio Ivan III. 
pod konac 15. stoljeća, da se imade u njegovoj zemlji na ušću Sure 
u Volgu kod Vasilj-Surska obdržavati svake godine sajam, a ujedno 
zabranio svojim podanicima, da polaze vašar kod Kazanja. Kad 
je i Kazanj spao pod Moskvu i prestao tamošnji veliki godišnji 

sajam, prenio je ear Mihajlo Feođorović god. 1641. veliki sajam u 
okoliš Makarjeva manastira. Na smrtni dan sv. Makarija (25. lipnja), 
kad se je nebrojeni narod sakupio na proštenje, odpočeo bi veliki 
sajam. Nu kako je taj predjel izvrgnut poplavama Volge, dugo se 
je o tom radilo, da se drugamo prenese veliki vašar. U to uništi 
god. 1816. užasni požar sva skladišta, daščare i šatore na sajmištu, 
a na to bude Nižnij-Novgorod odabran za sielo velikog sajma. God. 
1822. bude pod nadzorom inžinira-generala Betoncourta troškom od 
3 milijuna rubalja izgradjeno 69 orijaškib skladišta za robu i 250 
daščara. Glavna sgrada („glavnij dom“), gdje za vrieme velikoga 
sajma stoluje guverner, sajmištni odbor, poštanski i brzojavni ured, 
te državna banka i policija, bude god. 1890. iznova izgradjena po 
nacrtima graditelja Ivanova. Veliki godišnji sajam („jarmarka“) za¬ 
prema daleki prostor — gotov grad od dućana i skladišta uz lievu 
obalu Oke (si 80.). Nižnij-Novgorod spaja sa sajamskim gradom velik 
most („sajamski most“) preko Oke. S one strane mosta, po kojem 
vrvi ljudstvo simo i tamo, na ulazu u sajamski grad stoji burza, od 
željeza gradjena, i kapelica Pečerskoga manastira, kamo se za sajma 
izlaže slika čudotvorne Gospe. Za razsvjetu rabe jedino svieće u sta¬ 
novima a petrolejske svjetiljke su zabranjene. Trgovi i veći dućani 
imadu električno svjetlo. Ogromni vašarski grad razpada se na unu¬ 
trašnji i izvanjski. Unutrašnji grad (oko 3000 dućana) opasan Be- 
toncourtovim konalom presieca široki boulevard. Izvanjski grad ili 
sajam (oko 4000 dućana) nije tako pravilno gradjen, ali je mnogo 
zanimljiviji. Tko bi izbrojio, koliko i kakove sve vrsti robe imade 
na tom orijaškom sajmu, kojemu nema premca pod suncem ! Svi pu- 
topisci, koji su pohodili taj sajam, kažu, da tu možeš kupiti svega 
što ti srce poželi, odpočevši od surovih proizvoda tla do najfinijih 
luksus-predmeta. Vriednost robe, koja se na taj sajam doveze, ra¬ 
čuna se na 200 milijuna rubalja, a proda se robe za sajamske se¬ 
zone od 15. srpnja do 25. kolovoza dotično 10. rujna za 150 do 185 
milijuna rubalja (čaja za 29 milijuna rubalja, izradjenih koža za 7 
milijuna rubalja, vina za 3 milijuna rubalja, kolonijalne robe i 
mirodija za 3 mil. rub., krzna („pušnoj tovar“) za 15 milijuna ru¬ 
balja; pamučne robe („hlopčago bumažnija izdjelija“) za 60-70 mil. 
rubalja; željeza za 25 mil. rub.; soljenib i sušenih za riba 4 mil. 
rub.; pustenih cipela („valenaja obuv“) za 1 mil. rub., itd.). 

U novgorodskoj guberniji još su ova znatnija mjesta: Ar- 
zamas (10.400 st.) na Teši sa 34 crkve i tri samostana, od kojih 



































SI. 80. Sajam uNižnjem-Novgorodu. 

je vrlo znamenit Aleksejev ženski samostan. Sve što vidiš tu u crkvi, 
djelo je koludrica: žrtvenici, rezbarije, pozlate, slike svetaca, itd. 
Koludrice podieljene su u tri zadruge (artel), bave se umjetnošću, 
obrtom, vrtljarstvom, itd. Njihova veziva zlatom i srebrom poznata su 
po cieloj Rusiji, te se i daleko u Aziju razašilju. — Gorb atov okružni 
grad sa nedalekim selom Bogorodskojem na glasu kožarstvom. 

S m ole n s k (36.000 st.) slikovita položaja s obje strane Dnjepra 
glavni je grad istoimene gubernije. Grad imade više tvornica, a ime- 
nito je jaka trgovina žitkom. Smolensk „ključ i vrata Rusije* pra¬ 
staro je mjesto i po Nestoru nekoć glavno sielo plemena Krivića. 
Grad je poradi svoga znamenitog strategiekog položaja proživio burna 
vremena. Najljepše je cvao u XVI. vieku, kad je po nekim viestima 
brojio do 200.000 žit. God. 1667. mirom u Andrusovu odstupila je 
Poljska konačno grad Rusiji. — U ratu g. 1812. sdružile su se kod 
Smolenska obje ruske zapadne vojske, da obrane taj „sveti grad*. Za 
borbe 17. i 18. kolovoza te godine velik je dio grada nastradao od po¬ 
žara. Na svom povratku boravio je Napoleon I. polovicom studenoga 
četiri dana u tom gradu, uzalud nastojeći da vojsku s nova organi- 
zuje. Iza odlazka francuzke vojske Smolensk je s nova izgradjen i 
jako utvrdjen. Grad imade mnogo liepih crkava i samostana. Ve¬ 
lika piramida od ljevanoga željeza spominje na bitku god. 1812. U 
gradskom je perivoju podignut spomenik M. I. Glinki, osnovatelju 
ruske narodne opere. — Roslavlj (10.000 st.) okružni grad na 
Osteri, staro je mjesto i često podsjedano od Litavaca, Poljaka i 
Rusa. — Vjazma (21.000 st.), okružni grad na istoimenoj rieci, u 
srednjem vieku često je spominjan u ratnoj povjestnici; danas je Vjazma 
fabrički i trgovački grad. — Dorogobuž, na Oki okružni grad. 

Kalu ga (50.000 st.) glavni grad istoimene gubernije na ušću 
Jačenke u Oku, koja je ovdje već 200 m. široka. Grad kao sielo 
episkopa kalužko-borovskoga ima mnogo crkava i samostana. Tu 
je živio (1860.—1868.) u zatočju Sam ii, poznati vodja kavkazkib 
plemena u bojevima protiv Rusije. U Kalugi je na rieci Oki veoma 
udobno uredjeno kupalište. U ovoj su guberniji još znatnija mjesta: 
Kozeljsk, Žizdra, Malo-Jar osi avec i Peremišl. 

Tula (112.000 st.) glavni grad istoimene gubernije, stere se 
s obje strane Upe pritoka rieke Oke. Tula ima 40 crkava, od kojih 
su dvie soborske, više samostana, arzenal, kazalište i mnogo velikih 
tvornica. U prošlosti je grad mnogo stradao sa provala Tatara. Izo- 
kolna nalazišta željeza imenito kod Djedlova bijahu već rano po- 

znata, ali pravi procvat Tale kao središta kovne industrije počinje 
se sa Petrom Velikim. Glavno zanimanje žitelja je proizvadjanje 
različitih kovnih tvorina i to bud kao kućna industrija bud opet 
tvorničarski, imenito ruski samovari (si. 81). Harmonike, noževi, 
škare, zatim razne galanterijske tvorine izvoze se iz Tule na daleko 
po Rusiji a i u inozemstvo. Velik dio tib predmeta pravi se iz 
mjedi, željeza, bakra, a imenito t. z. tula-kovine (smjesa srebra, 
bakra, olova, sumpora i salmijaka). Tula-tvorine naime crni „emaille“ 
sa srebrenim umetcima (eornet) s uspjehom se oponašaju i u drugim 
gubernijama imenito Vologdi (Ustjug i Totma) i Moskvi. — Pecivo 
iz Tule je na daleko po Rusiji na glasu. Carska tvornica oružja 
(„Imperatorskij oružejnij zavođ“) na lievoj je obali Upe, a radnici 
(10.000) stanuju u predgradju ćulkovi. — Bogorodicki i 
Efremov središta su za transport ugljena. 

Rj azanj (36.000 st.) na utoku Lebede u Trubeš, glavni grad 
istoimene gubernije i sielo nadbiskupa rjazanjsko-sarajskog. Liepi 
ovaj grad središte bogate gubernije, poznat je svojom kovnom in¬ 
dustrijom i vrlo živahnom trgovinom. U ovoj su guberniji još 
mjesta: Kasimov, u 15. stoljeću sielo tatarskoga kana i okružni 
gradovi Spask i Rjažsk, zatim Ranenburg. 

Tambov (36.000 st.) glavni grad istoimene gubernije, stere 
se na rieci Cna, pritoku Mokše. Kuće su gradjene ponajviše od drva ; 
trgovina žitom i gospodarstvenim proizvodima vrlo je živahna. — 
Kozlov (35.000 st.) okružni bogati grad liepa položaja na Lesnoj- 
Voroneži. Uz mnoge tvornice jaka trgovina žitkom, konjima i marvom. 
— Borisogljebsk (13.000 st.) na Voroni, mnogo trguje žitom, 
marvom i vunom. — Elatna (Jelatna) okružni grad. — Lipeck 
(16.000 st.) okružni grad na Voroni, na glasu svojim alkalinsko- 
željeznim kupatilom. — Moršansk (11.500 stan.) okružni grad 
s liepim crkvama. — Pensa (75.000 st.), na ušću istoimene rieke 
u Suru, glavni grad istoimene gubernije. Grad je podignut g. 1666. 
protiv Mordvina, te je često spominjan za pobune Pugačeve. Na 
trgu uz stolnu crkvu je spomenik pjesniku Lermontovu. Još su znatna 
mjesta u toj guberniji: Mokšan, Nižnij-Lomov i Saransk. 

Orel (78.000 st.), glavni grad istoimene gubernije i sielo bi¬ 
skupa orelsko-sjevskoga, liepa je položaja na utoku Orlike u Oku. 
Orel je noviji grad, te se tek u 16. stoljeću prvi put spominje. 
Kasnije je grad brzo procvao sbog svoga položaja na Oki, po kojoj 
tu počimlju ploviti malene barke, i imenito, što je ondje razkršće 


SI. 81 . Sluga sa samovarom. 

željeznica. Grad ima liepili gradjevina i to crkava i krunskih sgrada, 
palaca posebnika, zatim kazalište, mnogo tvornica; trgovina je jaka, 
imenito žitom i blagom. — Jelec (Elec 36.000 st.), prijatni okružni, 
grad na lievoj obali Sosne sa mnogo tvornica. Jelec je stari grad 
te je neko vrieme u 13. vieku imao svoje knezove. Ima znamenitih, 
crkava i samostana. K tomu je poznat na daleko po Rusiji svojim pše¬ 
ničnim brašnom i heljdinom kašom. — Livnji (25.000 st.) okružni 
grad liepa položaja na desnoj obali Livenke, pritoka Sosne. Stari 
ovaj grad če3to se spominje u ratovima sa Kozacima i u bojevima 
sa Lažnim Dimitrijem. — Brjansk (20.000 st.) okružni vrlo obrtni 
grad na visokoj obali rieke Desne; neko vrieme za sebe kneževina 
priklopljen je konačno g. 1499. velikoj kneževini Moskovskoj. Tu 
je čuveni Svenski samostan. Danas trguje grad mnogo s Rigom 
i Petrogradom. — Karačev (17.000 st.) okružni grad na Snje- 
žeti bijaše nekoć takodjer sielo kneževine u zemlji Severjana; ’sada 
trguje mnogo sa Baltičkim morem. — Mcensk (15.000 st.) okružni 
grad vrlo slikovita položaja na Suši. Ovaj stari grad ima više tvor¬ 
nica te mnogo trguje. 

Kursk (63.000 st.) glavni gubernijski grad, sielo kursk-bje- 
logorskoga biskupa. Grad se smjestio usred plodnog predjela na 
ušću Kure u Tuskoru, te ima liepih gradjevina i hramova. Neda¬ 
leko „Korennaja pustynj“ bogati samostan sa tri crkve. Kursk 
trguje mnogo žitom, platnom, kožom i voćem (imenito jabukama). 
Bjelogorod (26.000 st.), okružni grad na desnoj obali Donca. — 
U Kurskoj su guberniji još znatna mjesta: Patež, Koro ča. 
Novi i Stari Oskol, Bj elopolj e, Mirop olj e, Rilsk, Šumi 
i Lebedin. 

Voronež, (75.00 st.), glavni grad plodne te konjogojstvom 
i govedarstvom znamenite voronežke gubernije, smješten je na desnoj 
obali istoimene rieke, 8 km. iznad njezinoga utoka u Don. Ovaj 
je grad vrlo napredan, te ima uglednih gradjevina. Voronež je rodno 
mjesto ruskih narodnih pjesnika Kolcova i Nikitina. Budući da 
je ovdje Petar Veliki zasnovao škveri za brodovlje na Donu, podigoše 
mu zahvalni gradjani g. 1860. liepi spomenik. Samostan sv. Mitro- 
fana čuveno je proštenište. Voronež trguje žitkom, lanom i lojem. 
U voronežkoj guberniji znatna su mjesta Zadonsk, Pavlovsk, 
Bogučar i Valuiki. 

Pskov (24.000), glavni grad istoimene gubernije s obje strane 
Velikaje i Pskove. Nekoć bijaše Pskov republika kao i Novgorođ, 

te je cvao svojom trgovinom imenito s Njemačkom, a spadao je u 
savez Hanse. U borbi s njemačkim vitežkim redom održao se 
Pskov, a i Tatari mu nisu mogli nauditi, no god. 1510. izgubi 
republika svoju samostalnost i bude priklopljena velikoj Moskovskoj 
kneževini. Tom sgodom budu najodličnije obitelji prisiljene, da se 
presele u Moskvu. God. 1570. spase grad od gnjeva Ivana Groz¬ 
noga monah Nikola Salos, zaprietivši mu osvetom nebesa, ako bude 
ma samo jednoga građjanina kaznio. Siloviti car se prestraši i po¬ 
štedi gradjane. — Danas je Pskov sielo grčko-katoličkoga nadbi¬ 
skupa, imade kao svi stari ruski gradovi mnogo crkava i samostana, 
zatim više srednjih i strukovnih škola. K tomu je grad znamenit 
svojim obrtom i trgovinom. Grad sastoji od kremlja, središnjega ili 
velikog grada i od predgrađja. Nedaleko Pskova je na Velikaji selo 
Vibuta, rodno mjesto sv. Olge, koja je od seljačke djevojke postala 
kneginjom, suprugom Igora, velikoga kneza kijevskoga. — Ostrov 
na otoku Velikaje, odakle i ime gradu. Znatnija su još mjesta u 
Pskovskoj guberniji Holm, Toropec i Velikie Luk i. 

Novgorođ (25.000 st.) prije Veliki Novgorođ nazivan, 
stere se obje strane Volhova, koji razstavlja grad na Sofijinu 
(„Sofiskaja storonja") i na trgovačku stranu („Torgovaja sto- 
ronja“). Na Sofijinoj strani stoji Kremlj sa soborom, a na trgovač¬ 
koj gostinij dvor i palača guvernerova. 

Već u najstarije doba spominje se u iztočnih Slavena Novgorođ kao 
znamenit grad. Kad su Varjagi pod Rurikom (g. 862.) došli u zemlju, cvao je 
grad na desnoj obali Volhova, a oni su zatim zaposjeli i desni brieg spomenute 
rieke, gdje stoji današnji Kremlj. God. 880. prenio je knez Oleg stolicu svoje 
države u Kijev, a u Novgorodu je vladao namjestnik u ime kneževo. Svojom 
jakom trgovinom postao je Novgorođ suparnikom Kijevu nastojeći da se do¬ 
vine samosvojnosti, što mu je napokon uspjelo. Novgorođ postade naime re¬ 
publikom, u kojoj je vladalo vi eće i po vieću izabrani predsjednik (,,posadnik“). 
Šireći svoju vlast prema Baltičkomu moru došli su Novgorodjani u doticaj sa 
gradom Visbiem (Wisby), gdje je tada bilo središte trgovine na Baltičkom 
moru. Novgorodjani podigoše tamo svoje poslovnice i skladišta i dozvoliše na¬ 
suprot, da si Niemci osnuju u Novgorodu svoje poslovnice. S početka su bili 
u svezi sa Novgorodom od njemačkih gradova samo Visbi, Liibeck i Riga, a 
kasnije se nastani u Novgorodu čitava hanseatska kolonija („njemački dvor“). 
I protiv provala Mongola održao se je Novgorođ, te nijedan Mongol nije stu¬ 
pio na zemlju Novgorodsku kano neprijatelj. Dakako da je mudra republika 
umjela podržavati dobre odnose sa Mongolima, kao što n. pr. Dubrovnik sa 
svojim susjedima. Novgorodjani su uspievali širenjem svoje vlasti i na sjever 
i na iztok, pa su znali plienjati bogate gradove, pače bi se zalietali daleko po 
Volgi na jug ća do Astrahanja. Iz te dobe potječe ona ponosna rieč: „Kto 

Hoić : Slike iz ofcć. zemljopisa V.—1. 22 

protiv Boga i velikago Novgoroda 11 , odatle i ime „Gospodin Velikij Novgorod 11 . 
Grad je u to doba svoga najvećega procvata brojio do 400.000 stanovnika, te 
je sretno vojevao na Volgi sa Mongolima, na Narovi sa vitezovima mačev- 
noga reda, na Nevi sa Švedima, na Dvini i Pečori sa Sirjencima i permskim 
poglavicama. U to se je sve više osilila velika moskovska kneževina, pak su 
se zabrinuti Novgorodjani stali ogledati za saveznicima protiv silne Moskve. 
Neki su mislili na savez sa Litvom. Na čelu toj stranci bijaše glasovita Marfa, 
udova posadnika Boreckoga i majka dvaju odraslih sinova. Ona stupi odvažno 
na čelo moskovskih neprijatelja. Govornički dar, ogromno bogatstvo i osobita 
odvažnost pribaviše joj velik upliv na narod i bojare. Ta neustrašiva žena bi¬ 
jaše zadnje utjelovljenje Novgorodske slobode. Novcem svojim izradi ona u 
vieću, te bude odlučeno, da se Novgorod dade u okrilje poljsko-litavskoga kralja 
Kažimira IV. No mnogi gradjani i svećenici ne htjedoše ni da čuju o savezu 
sa katoličkim vladarom, već pristadoše radije uz svoga jednovjernika velikoga 
kneza moskovskoga Ivana III. Već g. 1471. prisili Ivan svojim pobjedama na 
Iljmenskom jezeru Novgorodjane, da su mu se pokorili i platili ratnu odštetu 
(15.000 rub.); republika im doduše ostane, nu republika, koja je stajala od volje 
moskovskoga velikoga kneza. Poslije nekoliko godina zavadiše se Novgorodjani 
na novo s Ivanom III. Stranka Marfina upre još zadnji put sve sile, da se 
odhrva Moskvi, ali sve bijaše uzalud. Ivan obkoli grad, izmuči ga gladju i 
zauzme. Na to skine vieće i posadnika, Marfu pošalje u Moskvu, a u Novgo- 
rođu namjesti svoje bojare. Veliko zvono („vjećevoj kolokol"), koje je sazivalo 
narod u vieće, bude odneseno u Moskvu, gdje se i danas još pri ulazu u 
„Oružnaju palatu“ na Kremlju nalazi. Tako propade god. 1578. ta starodrevna 
republika slavenska. Kasnije je posve uništio Novgorod Ivan IV. Grozni god. 
1570. Začuvši naime ovaj, da je u Novgorodu plemićka stranka naumila bila 
da otvori vrata poljačkome kralju, pobita s vojskom u Novgorod i užasno ga 
kazni. Sav grad bude opljačkan, a žitelja nekoliko desetaka hiljada poklano. 
Za bezcarja i zatim g. 1650. vidimo još posljednje trzanje u Novogorodu — 
ali ti pokusi, da se vrati stara sloboda, ne uspješe. Konačno osnutak Petro- 
grada i česti požari posve upropastiše nekadašnji Veliki Novgorod. 

Razumieva se, da grad sa tako slavnom prošlošću uza sva stra¬ 
danja ipak imade zanimljivih ostataka. Kremlj, sielo starješine i vla¬ 
dike u najstarije slavensko doba, opasan je zidinama i utvrdama, 
koje potječu iz 14. i 17. vieka, ali su za naše doba obnovljene. 
Usred Kremlja na velikom trgu, gdje je nekoć narod viećao, uzdiže 
se Rurikov spomenik („Pamjatnik tisjačeljetiju Rossiji”) po¬ 
dignut g. 1862., prigodom proslave tisućgodišnjice obstanka ruske 
države (si. 6.). Spomenik je izradjen po nacrtu umjetnika Mike- 
šina. Na okruglom podnožju urešenom reliefima mnogih po Ru¬ 
siju zaslužnih muževa, stoji zemaljska kruglja, na kojoj je klečeća 
Rusija i o križ naslonjeni angjeo ruske države; na okolo su kipovi 
krikazujući znamenite momente ruske povjestnice. Glavni kipovi pri¬ 
kazuju Rurika, sv. Vladimira, Dimitrija Donskoga, Ivana III., Mi¬ 

hajla Feodoroviea i Petra Velikoga. — „Sofijskij sobor“ sjajni je 
spomenik ruskoga graditeljstva 11. stoljeća iz dobe Jaroslava I. 
Slike na liepu potječu iz 12. stoljeća. Imenito su na glasu kor- 
sunska vrata od hrastovine prevučene bronzom. Ova vrata, ko¬ 
jima se ne zna za pravo porietlo, već se više toga pripovieda, riedka 
su umjetnina, te se po latinskim i slavenskim napisima čini, da nisu 
iz Korsuna, nego sa zapada. Nadalje ima u tom soboru uz krasne 
relikvije od knezova, raznih umjetnina, itd. Tik uz Kremlj mali je 
paviljon, gdje je nekoć bila kuća Marfe Posadnice, koja je 
umrla u zatočju u Nižnjem Novgorodu. 

Na trgovačkoj strani je „slavenska pjatina", glavno sielo trgo¬ 
vačkog i političkog života. K jugu od Novgoroda, na obalama Vol- 
hova je „Jurjev monastir“ jedan od najstarijih ruskih samo¬ 
stana, utemeljen od Vladimira, sina Jaroslava I. — Staraj a 
Rus sa (15.000 st.) glasovito solno kupalište na obronku Valdajske 
visi i na stjecištu rječica Porusje, Polistje i Pereritice. Priča kaže, 
da je Rus brat kneza Slavena utemeljio Russu 50 stadija daleko od 
Novgoroda; njegova supruga Porusja i kćerka Polista dale su imena 
spomenutim rjočicama. Tu je često stolovao veliki knez; oko god. 
1471. razori grad Ivan III. Kupelji su na iztočnom kraju grada; 
vrlo mnogo se polaze imenito od žena. — Boroviči (11.000 st.), 
okružni grad s obje strane Mste, poznato ljetovalište Petrogradjana. 
Nedaleko obilni slojevi kamenoga ugljena. — Valdaj okružni grad 
na južnoj obali 37 □ versta velikog Valdaj-jezera, sa sviju strana 
okružen bregovima. Na jednom od tri šumovita otoka na jezeru, 
sagradio je patrijarh Nikon (g. 1653.) Iverskij samostan, vrlo 
posjećivano proštenište. U Novgorodskoj guberniji znatnija su još 
mjesta Bjelozersk, Tihvin, ćerepovec i U stjužna. 

Tver (42.000 st.) glavni grad istoimene gubernije na desnom 
briegu Volge, gdje joj pritječu Tverea i Tmaka. Tver je drevni grad; 
neko vrieme bijaše sielom udjelnih knezova, koji su priznavali 
vrhovnu vlast suzdaljskih velikih knezova. Poslije smrti kneza Mi¬ 
hajla Borisovića pripadne Tver Moskovskoj velikoj kneževini (1490.). 
Grad imade mnogo samostana i crkava, od kojih se katedralka 
Kristova preobraženja osobito iztiče svojim sjajem i povjestničkim 
uspomenama. Od znamenitih samostana spominjemo „Otroč us- 
penskij mužskoj monastir', o kojega se osnutku priča ovo. 
Veliki knez Jaroslav III. Jaroslavić, navalio je u onom času u crkvu 
u Tveru, kad je Grigor, njegov paž ili dvorjanik, stajao sa svojom 

zaručnicom pred žrtvenikom, da se vjenča. Knez ote svome pažu 
zaručnicu i vjenča se njome. Grigor ode na to u monahe i ute¬ 
melji kasnije glasoviti Otroč-manastir. — Tver je danas sielo arhi¬ 
episkopa tversko-kašinskoga; nadalje je grad vrlo znamenit svojom 
industrijom, navlastito su tamošnje predionice pamuka medju prvima 
u Rusiji. Napokon poeimlje kod Tvera parobrodarstvo po Volgi, 
pa je ovdje kod ušća Tmake izgradjen god. 1854. golemi dok i 
ogromne strojarnice Samolet-đružtva, čiji parobrodi ondje prezime. 
— Višnjij-Voločok (16.000 st.) nezdrav okružni grad u Tve- 
reckom i Zninskom konalu. Ovdje su izvedene orijaške vodogradnje, 
jer se kod toga grada sastaju vodeni putovi izmedju Kaspijskoga i 
Baltičkoga mora, koje sastavljaju gornja Volga, Tverca, Ona, Msta, 
Volhov i Neva. — Toržok (13.000 stan.) stari slikovita polo¬ 
žaja na Tverci, prijatni okružni grad sa vrlo obrtnim žiteljstvom. 
Imenito je daleko na glasu ondješnje vezenje zlatom na baršunu i 
koži. — Ržev (36.000 st.) okružni grad na Volgi s predionicama 
i škverima, te jakom trgovinom solju, žitkom itd. U 13. i 14. sto¬ 
ljeću bijaše tu sielo samosvojne kneževine, a u 15. stoljeću pri¬ 
padao je grad Litavskoj. U Tverskoj su guberniji još znatnija mjesta: 
Bježeck, Ostaškov (Ostaškovo) i Kaljazin. 

Jaroslavlj (66.000 st.), glavni grad istoimene gubernije, 
smjestio se na desnoj obali Volge, koja je tu već široka do 700 m. 
Jaroslavlj je drevni ruski grad, utemeljen god. 1030. po Jaroslavu 
Vladimiroviću. God. 1238. oplienili su ga i spalili Tatari, a god. 1471. 
priklopljen je velikoj Moskovskoj kneževini. S Volge je osobito 
liep pogled na grad položen na 68 met. visokoj obali. Jaroslavlj 
ima više samostana i mnogo znamenitih crkava. Od starijih su na 
glasu „Petropavlovskaja cerkov“ sa grobnicama starih knezova, 
zatim katedrala Marijina uzašašća sa starim slikarijama, a od novih 
crkva Ivana Krstitelja („Cerkov Joanna Predteči“) arhitektonski vrlo 
zanimljiva, opominjući nas donekle na crkvu Vasilija Blaženoga u 
Moskvi (str. 72.), samo što nema 12 nego 25 simetrički podieljenih 
kupula. Nadalje ima grad više naučnih zavoda (sjemenište, juridički 
licej), medju ostalima zavod za kćeri svećeničke („Učilišče djevic 
duhovnago zvanija“). Za osnivanje naučnih zavoda stekao je velikih 
zasluga Demidov, kojemu su s toga zahvalni gradjani podigli 
spomenik od bronca. Jaroslavlj je nadalje znameniti fabrički grad 
i važna rieena luka. Grad je pravilno gradjen sa širokim ulicama; 
nutarnji grad okružuje pet predgradja. -— Rostov (12.000 st.), 

na izlazu Vjokse i slanoga te ribom bogatoga Nero-jezera, jest od 
najstarijih ruskih gradova i do god. 1474. glavni grad samosvojne 
kneževine. Danas je sielo nadbiskupsko, te obrtni i trgovački grad. 
Naročito mnogo trguje svetim slikama na „emaillu”. — Ugljič 
(13.000 st.), okružni grad utemeljen god. 950. Tu je 15. svibnja 
1591. umoren desetgodišnji Dimitrije sin Ivana Groznoga, po svoj 
prilici po nalogu Borisa Godunova. Zvono, koje je sazivalo gra- 
djane, da kazne ubojice, dade Godunov odnieti u Tobolsk u Sibiriji; 
god. 1892. doneseno je natrag. — Ribinsk (35.000 st.), okružni 
grad naprotiv ušća Šeksne u Volgu. Grad je imućan sbog mnogih 
tvornica i jake trgovine žitom. 

Ko str oma (35.000 st.), glavni grad istoimene gubernije 
stere se zatavanasto na lievoj obali Volge. Kostroma je sielo ko- 
stromsko-galičkoga episkopa. Uz mnoge tvornice jaka je trgovina. 
Usred grada podignut je g. 1851. po nacrtu Demut-Malinovskoga liepi 
spomenik Susaninu (Pamjatnik krestjaninu Ivanu Susa- 
ninu'j, što je spasao život Mihajlu Feodoroviću (str. 19.). Neda¬ 
leko grada na desnoj obali Kostrome je glasoviti „Ipatievskij 
monastir“, kamo se je zaklonio god. 1613. Mihajlo Peodorović 
Romanov, kad su ga Poljaci iza njegova izbora za cara progonili. 
Tu je on primio poslanike svećenstva i bojarstva ciele zemlje, koji su 
ga prinudili, da primi izbor za cara. Znatnija su još mjesta u kostrom- 
skoj guberniji Galič, Vetluga na istoimenoj rieci, i Soligalič. 

Sjeverni dio Velike Rusije („Sjeverna Rusija“) zapre¬ 
maju tri velike gubernije Vologda, Arhangel i Olonec, zatim 
poluotok Kola i dvojni otok Nova Zemlja („Novaja Zemlja'). 
U ovom najsjevernijem dielu Rusije stanuju Veliko-Rusi u području 
gornje Dvine, zatim u obće uz rieke, ali samo kano koloniste, inače 
su žitelji Lopari, Samojedi i Sirjeni. 

Vologda (21.000 st.), glavni grad istoimene gubernije, stere 
se s obje strane rieke Vologde. Tu bijaše već u staro doba prva 
trgovačka postaja Novgorodjana, jer je grad smješten na unakršću 
prometa izmedju Kaspijskoga, Bieloga i Baltičkoga mora. U 16. 
vieku bijaše u tom gradu glavno skladište za robu arhangelsku i 
i sibirsku. I u naše doba procvasti će Vologda sve više, kao naj¬ 
važnija postaja arhangelske željeznice. Od obrta cvate imenito ko- 
žarstvo i staklarstvo. Grad ima 47 crkava, od kojih je katedralka 
gradjena po uzoru uspenskoga sobora u Moskvi. Kuća, u kojoj je 
stanovao Petar Veliki, danas je maleni muzej. — K sjevero-zapadu 

od Tologde je glasoviti „Bjelozerskij monastir“ utemeljen 
god. 1397. od sv. Cirila. — Veliki Ustjug naprotiv ušća Juga 
u Sukonu bogati je tvorničarski grad. Znatnija su još mjesta: 
Veljsk, Solvižedosk, Ust-Sisolsk i Jarensk. 

U Olonečkoj guberniji najveća su mjesta Petrozavodsk, 
Olonec, Povjenec i Pudož. Petrozavodsk je utemeljen god. 1704.; 
u gradskom perivoju bio je dvorac Petra Velikoga. Kod Kivača 
su glasoviti slapovi, gdje se rieka Suna ruši u Onežko jezero. Prvi 
je upozorio na te slapove širu publiku ruski slavni pjesnik i dr¬ 
žavnik Deržavin, koji je tu boravio god. 1785. 

Arbangelska gubernija prostorom je mnogo veća od 
naše monarkije, a broji jedva toliko žitelja kao grad Zagreb. Da- 
liki je to ledeni sjever, gdje je žiteljstvo vrlo riedko nastanjeno, 
pa s toga su riedko posijana oveća naselja. Glavni i jedini veći grad 
gubernije je Arbangelsk (30.000 st.), na ušću sjeverne Dvine 
nedaleko sjeverne polarnice. Već su u 10. stoljeću u okolišu dana¬ 
šnjega Arbangelska pristajali Normani poradi trgovine. Kasnije g. 
1553. britanska ekspedicija, što je pošla na odkrića u sjeverne kra¬ 
jeve izgubivši dva broda, pristane na ušću sjeverne Dvine. Kapetan 
broda Cbaneellor bude liepo primljen u Holmogoriu tadašnjem 
središtu trgovine na Bielome moru. Cbaneellor ode na to s pismom 
svoga kralja Eduarda IV. u Moskvu k caru Ivanu IV. i zavrgnu 
tako prve trgovačke sveze izmedju Englezke i Rusije. Uslied kasni¬ 
jega živoga saobraćaja sa zapadom bude podignuta u Nikolinoj 
dragi utvrda, oko koje je zatim u 17. stoljeću nastao grad prozvan 
Mibajlovim gradom (u slavu arbandjela Mihajla) ili Arbangelskom. 
Sgodni položaj Arbangelska na obali Dvine prijao je na toliko 
razvitku i procvatu novoga grada, da je postao pogibeljnim supar¬ 
nikom starijega tržišta Holmogoria, te je već polovicom 17. stoljeća 
Arbangelsk postao glavno trgovačko mjesto na cielom ruskom sje¬ 
veru. Englezki, njemački, nizozemski i švedski trgovci podigoše ovdje 
svoja skladišta. Kasnije je na kratko vrieme, kad je Petar Veliki, 
samo da pogoduje Petrograđu, udario na robu veću uvoznu carinu za 
Arbangelsk, nazadovao taj grad. Cim je medjutim carica Ana doki- 
nulu odredbu Petra Velikoga, postade opet Arbangelsk najznatnijim 
tržištem na sjeveru. Sada dolazi u tamošnju luku na godinu do 
1000 brodova, od toga ’/ 4 englezkib. U Arbangelsku je sielo guver¬ 
nera, episkopa i admiraliteta. Svojom vanjštinom naličan je grad 
na ostale gubernijske gradove: sredinom grada glavna ulica, prospekt, 


gdje su trgovačka skladišta i dućani, i gdje ima uz velike zidane 
dosta i drvenih kuća, zatim obične velike i mnogobrojne crkve sa 
raznolikim neobičnim kupulama. No život se u Arbangelsku bitno 
razlikuje od života u drugim gradovima. 

Ma da i ne vidiš mora, ipak razpoznaješ po množini tudjinaca 
i po mnogim jezicima što ib čuješ, da si u pomorskom gradu, koji 
se u velike bavi trgovinom. Neki je ruski pisac jednom uztvrdio, 
da u Arbangelsku od Rusa postaju Niemei, a od Niemaca Rusi. 
I doista u našem vieku su u trgovini tamošnjoj Niemei nadkrilili 
Engleze i oteli im prvenstvo. Dakako, čim se prometu predade sje¬ 
verna ruska željeznica, što se gradi za Arbangelsk, prieći će i tu 
prvenstvo u ruke Rusima. Dvina se kod svoga ušća raztječe u če¬ 
tiri rukava; najširi, najdublji i plovan za velike brodove je naj¬ 
sjeverniji Berezovski rukav. Rječica Kuznečiba pritok Dvine raz- 
stavlja od Arbangelska predgradje Solombalu, gdje su škveri za 
ratne brodove. Solombala je zimi pusta i tužna, s proljeća pak sva 
pod vodom, te se obći samo po čamcima, a ljeti, kad dodju strani 
brodovi, na stotine i hiljade mornara tudjib naroda oživljuju to pred¬ 
gradje. Arbangelsk imenito izvozi sjevernu šumu i lan. — Osim Ar¬ 
bangelska nema na ruskom sjeveru znatnijega mjesta. Dva su samo 
gradića, što broje preko 2.000 stanovnika, i to Kem na Bielome 
moru naprotiv Soloveckoga otočja i Onega, prijatni i čist gradić 
slikovita položaja 2 ‘/ 2 verste nad ušćem istoimene rieke. Kuće su 
u tom gradiću sve od drva gradjene. Malene su luke Mezenj i 
Kola, najsjeverniji ruski gradić, gdje zimi sunee ne izlazi 1 1 / 2 
mjesec. Samostan Pešenskoj podignut je, da obraća na kršćanstvo 
Lopare. — Na Soloveckom otočju u 65° sjev. šir. na ulazu iz 
Bieloga mora u Onežki zaton, smjestio se je glasoviti Solovecki 
manastir. Kao što nam si. 82. svjedoči, to je čitav grad, sviet za 
sebe, opasan zidovima i kulama. Manastir utemeljen u 15. stoljeću 
na brzo je procvao, te je već od cara Ivana IY. dobio zemalja i na 
susjednom kopnu. Kao što mnogi drugi manastiri u Rusiji, tako je 
i Solovecki stekao strategičku znamenitost poradi svoga položaja. 
Samostan bude učvršćen obkopima i topovima, te se je junački 
održao protiv Šveda, a u našem vieku nisu mu mogli naškoditi 
Englezi za Krimskoga rata. Kako je bio znamenit taj samostan na 
početku vjerskoga razkola u Rusiji, već smo spomenuli na str. 218. 
Monasi se bave gospodarstvom, obrtom, ratarstvom i ribarstvom. 
Ipak je najveći prihod samostana od bodočastnika, kojih od lipnja 


SI. 82. Samostan Solovecki na Bielome moru, 

do rujna dodje ovamo do 30 tisuća. Hodoćastnike dovažaju do ma¬ 
nastira monasi na svom brodu v Vjeri". Od careva su ovamo hodo- 
častili Petar Veliki, Aleksandar II., zatim više velikih knezova. 

Na dvojni otok Novu Zemlju, nastavak "Orala, polaze samo 
ljeti ruski lovci i ribari. — Evropi pripadaju ovdje na sjeveru i 
Spitzbergi, koji se pod morem prihvataju Skandinavije; ali Ev¬ 
ropi fizički već ne pripada Zemlja Franje Josipa, koju je god. 
1872. našla austrijska polarna ekspedicija, u kojoj je bilo i mor¬ 
nara Hrvata. Ni Spitzberge ni Zemlju Franje Josipa nije zaposjela 
ni jedna vlast. 

IV. Zapadna Busija zaprema Litvu, Volinj, Podolje i 
Vislansku generalnu guberniju (t. j. tako zvanu Po ljsku). 

Viljna (130.000 st.), na ušću Vilejke u Viliju slikovita je 
položaja na 250 met. visokim brežuljcima. Nekoć glavni grad Litve 
(„mali Pariz") i danas je Viljna najveći grad Litve i sielo istoimene 
gubernije, stolica generalnoga guvernera, grčko-katoličkog nadbi¬ 
skupa i katoličkog biskupa. Grad stoji na razkršću cesta i željeznice, 
što vodi iz zapadne Rusije k moru. Kako je Viljna vrlo stari grad, 
ima tiesne ulice, mnogo starih građjevina i crkava (stolna crkva 
sv. Stanislava s grobnicom sv. Kazimira), a u novije doba više pa¬ 
lača poljačkih plemića. Viljna je kao glavni grad Litve bila sre¬ 
dište poganstva do god. 1387., kad je knez Jagelo uzevši za suprugu 
Jadvigu, kćerku ugarsko-hrvatskoga kralja Ljudevita, primio sv. krst 
i priveo kršćanstvu svoju zemlju. Kasnije se često spominje Viljna 
u ratovima sa njemačkim vitežkim redom, Mongolima i moskovskim 
velikim knezovima. U 17. i 18. stoljeću mnogo je stradao grad od 
Šveda, Rusa i Kozaka. God. 1794. za rusko-poljskoga rata zauzeli 
su grad Rusi. God. 1811. bijaše Viljna poradi svoga položaja na 
razkršću cesta, koje vode iz Konigsberga i Varšave u Petrograd i 
Moskvu, središte francuzkib operacija protiv Rusije. Dne 6. prosinca 
te godine ostavio je Napoleon preobučen ostatke svoje vojske u 
Viljni, a već 22. prosinca unišao je u grad Aleksandar I. Za polj¬ 
skoga ustanka god. 1830.-31. bilo je u Viljni sielo raznih urota, 
koje su medjutim za vremena ugušene. Za poljskoga ustanka god. 
1863. iz Viljne je ruski general ravnao četama, koje su imale svla¬ 
dati bunu. Viljna je danas fabrički i trgovački grad. 

Viljna je smještena usred Litve; k sjeveru od Viljne prema¬ 
šuje ratarstvo (poimence lan), a k jugu se prostiru bezkrajne šume i 
močvarne nizine („Pinska blata" na Pripetju). — K sjeveru od gu- 













346 


hernije Viljne je gubernija Kov no s istoimenim glavnim gradom. 
Kovno (62.000 st., polovica Židova) jaka je tvrdjava na ušću Ti¬ 
li« u Njemen. Ovaj grad, dio stare vojvodine Litve, postao je rano 
središte trgovine za Litvu, Poljsku i Rusiju. Neko je vrieme pri¬ 
padao grad njemaćkom vitežkom redu a prigodom treće diobe Poljske 
pripao je konaćno Rusiji. Na trgu pred liepom gradskom viećmcom 
od željeza je ljevena piramida na spomen oslobodjenja god. 1812. 
od Francuza. Napis na spomeniku glasi: „Godine 1812. bila je Ru¬ 
sija napadnuta od vojske, koja je brojila 700.000 momaka; ista je 
brojila na povratku preko ruske medje 70.000 momaka.* — feav i 
(22.000 st.) okružni grad. — Grodno (50.000 st., polovica Židova) na 
desnom briegu Njemena, glavni grad istoimene gubernije. Ovaj grad 
je u srednjem vieku mnogo stradao od Mongola i njemačkoga vi- 
težkoga reda. Za slavnoga poljskoga kralja Stjepana Batoria bijaše 
Grodno priestoljni grad. God. 1793. podpisana je na saboru u 
Grodnu druga dioba Poljske, a god. 1795. primio je sabor zahvalu 
na priestolju kralja Stanislava Ponjatovskoga. — Brest-L ito vsk 
(44.000 st.) na desnoj obali Buga, okružni grad i jaka tvrdjava, 
Brest je u srednjem vieku ćesto mienjao svoje gospodare, napokon 
je prigodom druge diobe Poljske pripao Rusiji (1793.). — Bjelo- 
stok (Bialostok, 80.000 st., 75% Židova) na mutnoj Biali, pritoku 
Nareva, vrlo obrtni okružni grad. — Bjelsk (80.000 st.) okružni 
grad. Nedaleko je poznata divljaćna ,,B j e 1 o v j e ž s k a j a š um a“ za¬ 
premajući do 1190 ćetvornih versta, a visoka do 197 mek U Bje- 
lovježkoj šumi kao na Kavkazu goji se jošte tur. Lovina je u toj 
šumi slobodna jedino uz dozvolu carevu. — Kobrin, okružni grad 
na dnjeparsko-bužkom konalu. — SI on im (25.000 st.) okružni 

grad na Suri. . . . . 

Vitebsk (60.000 st., mnogo Židova), na zapadnoj Dvini grad 

istoimene gubernije. U starije doba pripadao je taj grad neko vrieme 
Smolensku, a onda Polocku a neko vrieme bio je samosvojnom 
odielnom kneževinom, dok nije sdružen s Litvom. Kasnije su se za 
taj medjašni grad otimale Poljska i Rusija, dok je konačno god. 1772. 
pripao Rusiji. Godine 1887. nastradao je velik dio Titebska od 
strašnoga požara. — Sav predjel izmedju Dvine i Dnjepra, nazivan 
„velika vrata naroda« za zapad, plosan je i močvaran te slabo ob- 
radjen. — Polock (19.000 st.) na brežnatom ravnjaku izmedju 
Dvine i Polote. Polock je obstojao već davno prije dolazka Run- 
kova kano glavno mjesto Poločana. Kasnije je grad liepo cvao pod 

litavskim i poljačkim gospodstvom, a na to je pripadao za ra¬ 
tova izmedju Poljske i Rusije sad jednoj sad opet drugoj državi, dok 
nije konačno god. 1772. priključen Rusiji. Na trgu je podignut 
spomenik palim Rusima kod toga grada u borbi sa Francuzima godine 
1812. Polock je danas tvornički i trgovački grad. — Drisa na 
utoku Drise u Dvinu. okružni grad sa živahnom trgovinom. — 
Dvinsk (Diinaburg, 75.000 st.) okružni grad i tvrdjava na desnoj 
obali Dvine. Dvinsk je trgovački grad i znamenito unakršće željez¬ 
nica. Gradinu Diinaburg iznad današnjega grada sagradili su god. 
1175. njemački vitezovi. Za poljačkoga gospodstva bijaše Dvinsk 
sielo vojvodine. Kasnije se borahu za taj grad Švedi, Poljaci i Rusi. 
God. 1772. pripao je s eielom Bielom Rusijom i taj grad Rusiji. 

Mohilev (45.000 st.) na lievoj obali Dnjepra glavni grad 
istoimene gubernije. Mohilev, smješten usred plodne bregovite oko¬ 
lice, ide medju najljepše gubernijske gradove u Rusiji. Tu je sielo 
grčko-katoličkog (mohilevsko-mstislavskog) i rimokatoličkoga nad¬ 
biskupa. Grad je obrtan i mnogo trguje. — Orša slikovita polo¬ 
žaja s obje strane Dnjepra, okružni je grad. — Gomel (45.000 st.) 
okružni grad na Sožu, pritoku Dnjepra i razkrižje željeznica Brest- 
Litovsk-Brjansk. Gomel je znamenit fabrički i trgovački grad. 

Minsk (90.000 st.) na Svisloču, pritoku Berezine, glavni grad 
istoimene gubernije i sielo grčko-katoličkog i rimokatoličkog biskupa. 
Minsk bijaše u 13. i 14. vieku sielo istoimene kneževine; pod konac 
14. vieka pripao je Litvi u 15. vieku Poljskoj, a prigodom druge 
diobe Poljske Rusiji. — Borisov (18.000 st.), na lievoj obali Be¬ 
rezine, okružni grad. Kod Borisova lieno se vuče u mnogim zavo¬ 
jima jedva 30 met. široka Berezina dalekim i močvarnim poljanama, 
jedino onizki humci zarasli su šumom. Od Borisova 12 versta je 
udaljeno selo Studjenka, gdje su Francuzi (Ouđinot i Ney) od 
26—28. studenoga prešli preko Berezine, uzprkos santama leda i 
porušenim mostovima. Pomislimo li, da su Francuzi na tom straho¬ 
vitom prelazu preko Berezine, okruženi od ruske vojske bili napa¬ 
dani sa sviju strana (Čičagov i Wittgestein), bijaše taj prielaz svakako 
veliki uspjeh, ali ujedno prava očajnička pobjeda. U toj krvavoj bitci, 
posljednjoj u tom ratu, ostalo je što mrtvih što ranjenih Francuza oko 
18.000, a toliko ih je bilo i zarobljeno sa svom prtljagom, provijantom 
i municijom. — Mozir okružni grad liepa položaja na Dnjepru. 

Bobruisk (33.000 st.) okružni grad i jaka tvrdjava na desnom 
briegu do 100 met. široke Berezine usred šume. Ova tvrdjava go- 

spoduje nad prielazom preko rieke i nad glavnim drumom, štono vodi 
iz Bresta u Moskvu. — Pinsk (28.000 st.) okružni grad na Pini 
usred velike močvarne ravnice; znamenita fabrikacija kože (juhta). 

U Volinju je glavni gubernijski grad Zitomir (75.000 st.) 
na Teterevu, utemeljen i nazvan po jednom od drugova Askolđovik. 
Tu je duševno središte cieloga Volinja sa mnogo crkava i naučnih 
zavoda. Grad imade liepo kazalište, više tvornica, te je znamenit 
svojom trgovinom žitkom i drvima. — Luck (16.000 st.) na Stiru 
bijaše prije glavni grad Volinja, a danas je utvrdjeni okružni grad. 
— Kremenec (13. 00 st.) okružni grad. Iz toga grada vodi dobar 
drum do „Počajevskaje uspenskaj e 1 avre“ liepa položaja na 
75 met. visokom humku. —- Velik dio Volinja zapremaju tako zvane 
„Rokitno močvare"; čitav naime trokut 87.000Qkm. izmedju 
Brest-Litovskoga, Mohileva i Kieva daleka je močvarna šumska 
zemlja („Poljesje"). Počevši od 1874. godine neumorno radi ruska 
vlada oko toga, da konalima i uređjenjem riečnih struga učini ove 
krajeve produktivnima, na koliko podneblje dopušta. 

Podolje je rodno žitom, a k tomu ima silnih pašnjaka s 
jakim govedarstvom (podolski volovi). Glavni je grad te gubernije 
Kamenec-Podolsk (58.000 st.) nedaleko Dnjestra slikovita po¬ 
ložaja na visokoj strmoj stieni. U ratovima sa Turcima bijaše Ka¬ 
men ec glasovita tvrdjava, za koju je rekao sultan Osman: „sam Bog 
ju je učvrstio, on ju sam može i uništiti". Utvrde gradske su odstra¬ 
njene god. 1812. — Bar na Rovu pritoku Buga. Na mjestu po Tata¬ 
rima razorenoga grada Rova podigao je Sigismund I., poljski kralj, 
novi grad, koji je u slavu svoje supruge Bone Sforee nazvao po gradu 
Bari u južnoj Italiji Bar. Grad je poznat u povjestnici po konfedera¬ 
ciji (1768.), kojoj bijaše zadaća, da slomi rusku premoć u Poljskoj i 
uništi podieljena prava disidentima. — Mohilev-Podolsk grad na 
Dnjestru. — Bal ta (36.000 st.) okružni grad sa živahnom trgovinom. 

Zapadna Rusija zaprema one zemlje, koje su tečajem vje¬ 
kova bile sastojni dio poljske kraljevine, koja je još na početku no¬ 
voga vieka bila najsilnija država iztočne Evrope, prostirući se od 
Baltičkoga do Crnoga mora. No najveći dio tih zemalja pripada velikoj 
iztočno-evropskoj nizini, a poznato je, da na dalekim suvislim ravni¬ 
cama na dugo ne može živjeti više država, već prije ili kasnije mora 
da nastane jedna velika država. U tom principu, koji se temelji na 
prirodnim prilikama tla, glavni je razlog, što nisu mogle mirno za 
dugo obstojati dvie velika slavenske države (Poljska i Rusija) jedna 


uz drugu od onoga časa, čim se je Moskovska velika kneževina 
oslobodila vlasti mongolske. Kao što je prije njemački vitežki red 
na vislanskim ravnicama podlegao Poljskoj (1410. dotično 1466.) 
te je ova zavladala zatim cielim zapadnim dielom velike iztočno- 
evropske nizine, tako se je sada, čim se je osilila Moskva, imalo od¬ 
lučiti, tko će biti gospodar ciele slavenske nizine, da li Poljska ili 
Moskva, t. j. Rusija. Ma daje to ogroman prostor, za dvie slavenske 
države nije bilo mjesta. Kano da su to uvidjali poljski vladari i nji¬ 
hovi državnici, pa su s toga uprli sve sile, ne bi li zavladali Moskvom. 
I zbilja provališe u Rusiju, dodjoše u Moskvu, dapače poljski kra¬ 
ljević Vladislav (sin Sigismunda III.) postade ruskim carem. U to 
plane poyriedjeni narodni ponos Rusa, pri čem je mnogo utjecao 
vjerski momenat. Borba se svrši sretno po Ruse (godine 1612.). 
Poljaci budu protjerani iz zemlje, a nova din as ti j a Romanova 
uze si zadaću da sa zapadne strane za uviek osigura Rusiju. 
Ponajprije se je imalo odlučiti o gospodstvu nad Malom Rusijom. 
Borba je bila žestoka (od god. 1654. do god. 1681.), ali se je 
već sada opažalo, da Poljska sama u sebi nosi klicu smrtonosne 
bolesti, s koje je zaista kasnije i izdahnula. Dok su naime u izo- 
kolnim državama nasljedni vladari po uzoru francuzkom učinili 
svoju vlast absolutnom, bijaše Poljska za pravo republika, jer je 
t državni sabor imao u rukama najvišu vlast i izvršavao sva prava 

^ suverenska. Izborni kraljevi poljski bili su posve zavisni o plem¬ 

stvu, koje je opet uslied nesretnoga „liberum veto" („niepozvvolam") 
državu dovelo na rub propasti. Za 110 godina, za kojih bi po zakonu 
moralo biti 55 sabora, bilo ih je 48 raztjerano na temelju „liberum 
veto". K tomu je stalež gradjanski od onda, odkad je kralj postao 
sasvim ovisan o plemstvu, bio izključen iz sabora ; poljski puk — 
seljaci bijahu kmetovi krune i plemstva. 

Ovakova država (plemićka republika) nije mogla na dugo ob¬ 
stojati usred gotovo absolutnih država Rusije, Prusije i Austrije. 
Prusija od straha, da ne bi Rusija po malo zavladala eielom Poljskom, 
predloži diobu Poljske (prvu god. 1772.), iza koje je naskoro slie- 
dila druga (1793.) i treća (1795.). Ove su diobe provedene uz raz¬ 
mjerno slab odpor Poljaka. Rusija je kod tih dioba dobila natrag 
svoje nekadašnje ruske krajeve kao i litvanske zemlje, a pravu si 
Poljsku podieliše Pruska i Austrija. God. 1815. na Bečkom kon¬ 
gresu imale su se nakon pada Napoleona I. iznova urediti medje 
evropskim državama. Tu je Rusija za nagradu, što je sa saveznicima 

svladala Napoleona, dobila dio praske i austrijske Poljske t. j. u 
glavnom današnju generalnu Vislansku guberniju. Od tik zemalja 
učini car Aleksandar I. carevinu Poljsku pod svojom krunom davši 
joj ustav sa financijalnom i vojničkom samosvojnošću (personalna 
unija). Iza ustanka god. 1831. izgubi Poljska svoj osebujni položaj 
te bude priklopljena ruskoj državi; ali ipak pridrža i sada još neke 
vrste samoupravu. Napokon je Poljska za ustanka god. 1863. iz¬ 
gubila zadnje ostanke svoje samouprave; kraljevina je danas tek 
samo ime, a nekadašnja Poljska sačinjava Vislansku generalnu gu¬ 
berniju (sa 10 gubernija); poljski je jezik zamienjen ruskim u 
službenom obeenju. Da se je zemlja posljednjih 35 godina porušila, 
vidi se po tom, što ima danas u Vislanskoj generalnoj guberniji 
Rusa gotovo koliko Poljaka. 

Varšava kao sielo generalnoga guvernera središte je vislanske 
generalne gubernije. 

Varšava se smjestila na lievoj višoj obali Visle, a njezino pred- 
gradje Praga na desnoj nižoj obali; oba diela spajaju dva mosta. 
Visla je kod Varšave široka izmedju 600 do 800 met., dakle šira 
nego Sava u svom dolnjem tieku. Varšava ide i prostorom svojim 
(30 □ ver.) i brojem žiteljstva (650.000 st.) medju velike evropske 
gradove; u Rusiji je brojem stanovnika treći grad, a najveći poljski 
grad. Varšava je središte trgovine za poljske gubernije, a k tomu 
je znamenita svojom iudustrijom. Život po ulicama pokazuje, da je 
Varšava znamenito tržište, nadalje da je sielo visokoga plemstva, 
činovničtva i vojničtva. Puk nosi narodno odielo prema raznim 
poljskim predjelima. U Varšavi se možeš uvjeriti, da su Poljakinje 
osobito viših slojeva s punim pravom na glasu sa svoga liepoga 
stasa, vitka tanahna struka i dražestnoga hoda. Jezik obćenja bez 
razlike staleža je poljski, ali se dosta čuje ruski, osobito u vojničtvu 
i činovničtvu, a nadpisi su ne samo na uredima nego i na javnim 
mjestima i trgovinama obično u oba jezika, te latinicom i ćirilicom. 
Poljski i uza nj ruski jezik tako gospoduje u Varšavi, da se svaki 
drugi jezik čuje samo iznimno iz usta inostranca. To nam jasno po- 
tvrdjuje onu, da Poljak i Rus od svih Slavena prianjaju najviše 
uz svoj jezik, pak tim sile i stranca, da ga štuje i uči. Niemci, što 
se doseljuju u poljske gubernije, ponajviše se popoljače. 

Varšava sastoji od staroga (stare) i novoga (nowe miasto) 
grada. Uz ova oba diela — nekadašnju poljsku priestoljnicu — 
prisloniše se pod čednim imenom predgradja (przedmiešcie) drugi 


novi dielovi, koji su svojim krasnim palačama, bogatim dućanima i 
živahnošću prometa pravi ures grada. Varšava je razmjerno mlad 
grad, jer se spominje prvi put u 13. stoljeću kao mjesto u Ma- 
zovskoj vojvodini. Rad je god. 1526. Mazovija pridružena poljskoj 
kruni, postade Varšava sielom kraljevskoga namjestnika, a kako je 
bila u srcu poljskih zemalja smještena, bude naskoro već g. 1569. 
i kraljevski dvor prenesen iz Krakova u Varšavu. Od toga vremena 
ostala je Varšava sve do propasti Poljske glavnom priestoljnicom kra¬ 
ljevine, pa je kano takova rasla i svakim se danom sve više poljepša- 
vala. Sjaj ljubeći vladari, bogato nebrojeno plemstvo, imućno sve¬ 
ćenstvo, sjajni sabori, izvanredni sastanci plemstva, izbori kraljeva, 
sve je to uspješno djelovalo na razvitak Varšave. Za treće diobe Poljske 
(godine 1795.) pripala je Varšava Prusiji i postala glavnim gradom 
južne Prusije, pod kojom je ostala sve do provale francuzke odnosno 
do mira tilzitskoga (godine 1807.), kojim je ear Napoleon uzpostavio 
varšavsko vojvodstvo pod kraljem saskim. God. 1813. zaposjeli su Rusi 
Varšavu, kojima je zatim s cielom kraljevinom Poljskom u bečkom kon¬ 
gresu i dopitana. God. 1831. buknu buna u Varšavi, ali bude sliedeće 
godine pod Paskievićem ugušena. Za posljednjega nesretnoga ustanka 
god. 1863. u Varšavi je kipjelo, ali provaliti nije moglo. Od onoga 
doba kano da su sve sile narodne posvećene nutarnjem razvoju 
grada i zemlje. Posljedice se toga nastojanja svuda vide, jer je Var¬ 
šava sa svim privislanskim gubernijama u posljednje doba vrlo uz¬ 
napredovala u blagostanju. 

Pozorištem povjestničkih poljskih dogadjaja jesu glavna dva 
spomenuta starija diela nekadašnje priestoljnice, gdje imade više 
starijih gradjevnih spomenika. Svojom veličinom i svojim uspome¬ 
nama prvi je bivši kraljevski dvor („zamek krolewski“) na južnom 
kraju staroga grada. Pred dvorom stere se prostran trg, koji nosi 
ime kralja Sigismunda III., obnovitelja starijega dvorca mazovskih 
knezova. Ovomu je kralju, koji je prvi učinio Varšavu priestolj¬ 
nicom, usred trga podignut spomenik: kip kralja od mjedi, drži 
u desnici mač, u ljevici križ, a stoji na stupu 8 met. visokom od 
jednoga komada mramora; stup je poljskim grbovima izkićen, a 
spomenik nasadima i vodoskocima okružen. Spomenik je dao posta¬ 
viti god. 1643. Sigismundov sin kralj Vladislav IV. (1632-—48.), 
kojega je, kao što je poznato, opjevao naš slavni Gundulić u svom 
,,Osmanu“. Sam dvor upravo je čarobno smješten, kao rieđko koji 
dvor u Evropi: jednim licem gleda na spomenuti trg a drugim 

prema Visli i Pragi, gdje je divan pogled na široku rieku i na ne- 
doglednu preko nje nizinu. Ma da je ovaj kraljevski dvor u razno 
doba pregradjivan, prizidavan i preobnavljan, pokazuje ipak dosta 
skladnu gradjevnu cjelinu. Slog i unutrašnja razdioba sačuvani su 
do danas. Ima tu još u obilju sjajnih i razkošnik dvorana, ali veći 
dio umjetnina prenesen je iza prvoga ustanka god. 1831. što u 
Petrograd, što u Moskvu. Izpod kraljevskoga dvora je dvorac „Pod- 
blachoj “. Osim toga je u samom gradu drugi kraljevski dvor 
„saski zamek krolewski“, gotovo u sredini izmedju vanredno 
liepoga saskoga perivoja („saski ogrđd“) i saskoga trga („plac saski“). 
Dvor je sagradio bivši saski izborni knez i poljski kralj August II. 
(1697. 1733.), te su i on i njegovi po rodu nasljednici najradije 

u njem stanovali. Dvor bijaše nekoć svojim slogom i sjajem na 
glasu; ali kasnije je drugim manje ukusnim zamienjen. — Budući 
da Poljska, a po tom i Varšava svojom prošlošću pripada zapadu 
i katoličkomu prosvjetnomu području, opaža se zapadni upliv u 
starom gradu u uzkim vijugastim ulicama, imenito na najstarijem 
gradjevnom spomeniku varšavskom na stolnoj crkvi sv. Ivana („ka¬ 
tedralni kosciol sv. Jana“), koja je tik kraljevskoga dvora. Ova naj¬ 
veća i najstarija crkva varšavska gradjena je od opeka u gotičkom 
slogu polovicom XIII. vieka. Starih povjestničkih uspomena nema 
mnogo u toj crkvi. Iz dobe slavnoga poljskoga kralja Jana Sobies- 
koga, koji je bio i osobiti prijatelj umjetnosti, potječe druga liepa 
crkva sv. Križa („kosciol sw. krzyža“), koja se iztiče ukusnim i 
bogatim pročeljem. Osim drugih crkava spomenimo još dosta li epu 
crkvu Aleksandra Nevskoga, što ju je dao sagraditi Aleksandar I. 
na uspomenu sjedinjenja Poljske s Rusijom. 

Bogatija je Varšava velikim svjetskim sgradama. Nema doduše čisto sa¬ 
čuvanih palača sredovječnih, ali ih imade iz dobe renesance i kasnije. Slog 
renesance liepo se je razvijao za vladanja prijatelja umjetnosti kralja Sigis- 
munđal. (1506.—1548.), koji je po svojoj supruzi Boni Sforzovoj, takodjer nje¬ 
govateljici umjetnosti, došao u tjesnije sveze s talijanskim knezovima, pak i dosta 
umjetnika iz Italije u Poljsku pozvao. Uz jezik talijanski na dvoru udomaćio 
se i ukus talijanski, uz koji stalo prianjati i plemstvo poljsko. Uslieđ toga se je 
naskoro i arhitektura talijanska u Poljskoj popela do znatne visine i zahvatila ne 
samo gradove i plemićke dvorce nego i manja mjesta i gradjanske kuće. Veliki 
i često k sjeveru okrenuti prozori, visoke sobe, ogromna vrata, ravni krovovi, ka¬ 
kovih imade mjestimice na poljskim sgradama, ostatci su toga talijanskoga upliva. 
Kasnije je prevladao ukus fraucuzki pod utjecajem dvora Stanislava Lešćinskoga 
i poljskoga plemstva, koje je francuzki jezik, običaje i ukus prigrlilo. Pri koncu 
samostalnosti Poljske povratila se je arhitektura opet k talijanskom ukusu- 

U samoj Varšavi imade nekoliko palača, na kojima se znatno opaža 
spomenuta miena u graditeljstvu. Ovamo idu palače grofova Potockoga, Kra- 
sinskoga, Branickoga, Zamojskoga, Tarnovskoga, Ostrogskoga, Bruhla, kneza 
Rađzivila, Jablonskoga itd. Sve ove gradjevne spomenike nadkriljuju nekdašnji 
‘kraljevski dvorac: „Lazienski“ i ,,Vilanov.“ Onaj „lazienski krolewskie“ 
smješten je u prekrasnom perivoju uz dražestno jezerce. Dvorane su u tom 
dvoru nakićene krasnim slikama, medju kojima je podpuna zbirka najljepših 
žena iz dobe Stanislava Augusta, koji je taj dvorac dao u talijanskom slogu 
izgraditi. Naprama dvorcu vidi se na mostu spomenik podignut kralju Janu 
Sobieskomu g. 1783. na uspomenu stogodišnjice slavodobića pred Bečom. — 
Dvorac Vilanov (villa nuova) sagradio je kralj Sobieski u slogu talijanskih 
villa uz primjese francuzke renaissance. Danas je dvor vlastničtvo grofa Potoc¬ 
koga. U tom dvoru imade više dvorana s mnogo dragocienosti, umjetnina, ki¬ 
pova, slika i rezbarija, a sve to opominje na slavnoga junaka-kralja, koji je 
zapadnu Evropu spasao od premoći turske. 

Premda je Varšava bila od 16. stoljeća priestoljnicom Poljske, 
nije bila ujedno i sielom viših učevnih zavoda, nego je u tom po¬ 
gledu zaostala za Krakovom, gdje je već god. 1364. osnovano prvo 
sveučilište u Poljskoj, zatim za Viljnom, gdje je god. 1578., i sa 
Zamošćem, gdje je god. 1594. osnovana akademija nauka. U Var¬ 
šavi utemeljeno je sveučilište tek za ruske vladavine god. 1816. nu 
poslije ustanka god. 1831. bude dokinuto, zatim je god. 1861. ustro¬ 
jeno sadašnje sveučilište s ruskim nastavnim jezikom. Sastoji se iz 
4. fakulteta: historijsko-lilolozofičkoga, fizičko-matematičkoga, juri- 
dičkoga i liečničkoga, dok se bogoslovija predaje u sjemeništima. 
Varšava je i danas jedno od prvih ognjišta poljske nauke i knji¬ 
ževnosti. Što se napose tiče dnevne i povremene književnosti, prva 
je Varšava, jer tu izlazi preko 80 časopisa. Ovdje su takodjer po¬ 
čele izlaziti god. 1728. prve poljske novine „Kurjer polski“. „Bibli¬ 
oteka warszawska“, mjesečni sbornik, daje podpuni priegled dušev¬ 
noga života poljskoga naroda. Stalna varšavska izložba umjetnina, 
gdje se izlažu umotvori poljskih umjetnika, svjedoči o vrstnoći sli¬ 
kara, od kojih su mnogi daleko na glasu (A. Grotgier, J. Simler, 
J. Matejko, Siemiradski, itd.). Za piev, glasbu brinu se u prvom 
redu konzervatorij, a za operu i dramu kazališta, kojih imade više a 
medju njima je „teatr wielki“ najveće i u umjetničkom pogledu prvo 
pozorište poljsko. Balet, koji se u njemu prikazuje, nije izgubio ni 
danas glasa, koji si je od dobe Stanislava Augusta zaslužio: oso¬ 
bito se krasno izvode poljski narodni plesovi: mazurka, krakovjak, 
zawierucha, hajduk, koraček, itd. Od starijih skladatelja zaslužni su 
za narodnu poljsku operu Weinert, Stefani, Elsner, Kurpinski a 

Hoić : Slike iz obč. zemljopisa V.—1. 23 

od novijih Dams, Borzovski, Dobrzyiiski Miinchheimer, Milađovski, 
Jasinski a imenito Moniuszko (Halka). U drami prikazuju se 11 a 
poljskim pozornicama tvodne prvih domaćih dramatika: Pilata, Nar- 
žinskoga, Ljubovskoga, Baluckoga, Zalevskoga, Sv<jtočkowskoga, 
Blizinskoga, Fredra, itd. 

Osim navedenih spomenika vriedan je spomena na trgu pred 
gimnazijom putem dobrovoljnih prinosa podignuti spomenik slavnomu 
astronomu Nikoli Koperniku, po narodnosti Poljaku, a starinom 
čehu. Model je načinio najglasovitiji nove dobe vajar, Danac Tkor- 
waldsen. Veliki zvjezdar sjedi na antičnoj stolici, koja je smještena 
na krupnom četverouglatom podnožju od smedjega mramora. U 
jednoj ruci drži kruglju, u drugoj šestilo. Jednostavni nadpis „Ni¬ 
koli Koperniku sugradjani 1822.“ u latinskom i poljskom jeziku 
svjedoči odanost Poljaka naprama ovomu velikome sinu svojemu, 
kojega si svojataju Niemei, a koji svojim velikim djelima pripada 
cielomu čovječanstvu. 

Pređgradje varšavsko Praga bijaše prije utvrdjeno, a danas 
je otvoreno. Tu se bila, kao što je poznato, posljednja bitka izmedju 
Rusa i Poljaka god. 1794. Iza neuspjeha kod Maciejovica, gdje 
je pobiedjen i ulovljen slavni Košćiuško, povukli su se Poljaci prema 
Varšavi i Pragi. Krvavim jurišem na Pragu dovrši taj strahoviti 
rat general Suvorov. Pobjedu javi carici Katarini II. ovim rieČima: 
„Hurra, Praga! Suvorov", a ona mu odvrati: „Bravo, Feldmaršal! 
Katarina*. — Na okolo Varšave vide se ogromne vojarne, a iza 
njih jake utvrde. Varšava je naime obranbeno središte cieloga vi- 
slanskoga područja. „ Cjtadella Aleksandrovska“ na sjevernom dielu 
grada sa 6 utvrda gospoduje nad željezničkim mostom. Naprama cita- 
deli na drugom briegu Visle stoji jaka utvrda „Fort Slivickij*. Blizu 
citadele steru se „lČtnija baraki“, gdje kao i kod Bielanja sprovodi 
ljeto ponajveći dio vojske varšavskoga okružja (oko 80.000 momaka). 
Varšavskim se utvrdama pridružuje za obranu vislanske linije one 
u Novom Georgij e vsko m (Modlin) na dolnjoj, i u Ivango- 
rodu (Demblin) na gornjoj Visli. Ivangorod čini sa Novo-Georgi- 
jevskim i sa Brest-Litovskim glasoviti utvrđjeni trokut, koji se 
smatra nepredobivim. Varšavska se okolica doduše ne iztiče prirod¬ 
nim krasotama, ali je tim znamenitija i zanimljivija za povjestnika 
i stratega. Na koju god stranu kreneš iz Varšave, svuda stupaš 
po povjestničkom tlu poimence poznatom u ratnoj povjestnici. Na 
južnoj strani grada stere se glasovita „izborna poljana" (Pole 


elekciji krolow“), gdje su u 16.17. i 18. stoljeću obdržavani najbur¬ 
niji u Evropi sabori i birani poljski kraljevi. — Skernevic 
(Skierniewie) razkrižje bečko-varšavske željeznice, okružni grad sa 
jakom trgovinom i tvornicama sukna. Nedaleko liepi carski dvor 
(trocarski sastanak 1885.). 

Sjedlec (15.000 st.) glavni grad istoimene gubernije s veli¬ 
kim dvorom i liepom gradskom viećnicom. Sjedlec bijaše nekoć 
sielo vojvodine na srednjem Bugu i Narovi. — Radom (22.000 st.) 
glavni grad istoimene gubernije. Tu je na saboru stvoren kobni 
zaključak g. 1505., da se ne može u buduće ništa zaključiti ako na 
to složno ne privole svi senatori i poslanici kraljevstva. I kasnije 
se spominje konfederacija u Radomu za toleranciju (1767.). — 
Lublin (50.000 st.), na uzvisitosti na Bistrici, ugledni glavni grad 
istoimene gubernije okružen brežuljcima, jezerima i močvarama. I 
danas je Lublin tvornički i trgovački grad, ali u predjašnje vrieme 
za Jagelovića bijaše središte trgovine za Podolje, Volinj i Galiciju; 
lublinski sajmovi bijahu daleko na glasu, a grad je već onda brojio 
do 70.000 stanovnika. Tu su obdržavani u starije vrieme državni 
sabori, pak je imenito znamenit sabor god. 1569. na kojem se je 
za kralja Sigismunda II. (1548. —1572.) Litva sasvim sa Poljskom 
sdružila u jednu državu („Lublinska unija"). Na taj dogadjaj opo¬ 
minje u gradu željezni spomenik, koji je dao obnoviti god. 1825. 
car Aleksandar I. U Lublinu imade starih palača glasovitih poljskih 
velikaša (Czartoryski, Potocki itd.,) — Zamošć učvršćen grad u 
močvarnom predjelu kraj jezera. — Kjelci (22.000 st.) liepa po¬ 
ložaja na Silnici glavni grad istoimene gubernije s jakim obrtom. 
— Petrokov (Piotrkov, 25.000 st.) na rječici Stravi pritoku Piliće, 
glavni gubernijski i okružni grad. Prastari je to grad, u kojem su 
se u 15. i 16. stoljeću za Jagelovića obdržavali državni sabori. 
Godine 1702. stradao je Petrokov od Švedjana, a god. 1769. svla¬ 
dani su tu od Rusa pristaše barske konfederacije, čenstohov 
(Oz^stohovva, 27.000 st.), na lievoj obali Marte, okružni grad i gla¬ 
sovito proštenište. Žiteljstvo ima glavni dohodak od toga, što ,'ob- 
skrbljuje nebrojene hodočastnike (do 200.000 na godinu) zatim od 
trgovine svetim slikama, krunicama itd. 

Cilj hodočastnika je na strmoj visi „Jasnoj gori“ podignuti samostan 
Pavlina. Samostan se poradi svoga visokoga položaja iztiče nad eielom oko¬ 
licom i naliči na malu tvrdjavu opasanu čvrstim zidinama. U krasnoj crkvi 
samostanskoj čuva se glasovita slika Bogorodice (Regina regni Poloniae). Na 

drvu od čempresa naslikana rek bi neznatna ali vrlo skupocieno nakićena slika 
Majke Božje s djetetom Isusom na rukama nalazi se na velikom žrtveniku. Po 
predaji potječe slika od evangeliste Luke, te je bila vlastničtvo carice Jelene. 
Nadalje kaže predaja, da je ruski knez Leon sliku donio u Bele u Galiciju, a 
odavle da ju je bojeć se navale Tatara god. 1382. Vladislav vojvoda Opavski 
odnio u čenstohov; ujedno da je pozvao iz Nostre u Ugarskoj redovnike sv. 
Pavla pustinjaka, kojima je predao u zaštitu i obranu tu svetinju. Poljski narod 
neprestano hodočasti k toj svetinji, imenito na 8. rujna, kad je glavno proštenje. 
Izvana je na crkvi kopija „crne Bogorodice 2 u orijaškim razmjerima tako, da 
se iz daleka vidi. Hođočastnici dolazeći na oproštenje pozdravljaju Gospu već 
iz daleka, čim ju ugledaju, a polazeći kući opraštaju se s njome na onomu 
mjestu, gdje ju još posljednji put vide. 

Ovaj samostan Pavlina bio je u već u 15. stoljeću tako bogat, da mu 
je ili pripadao ili založen bio 15. dio sviju dobara u Poljskoj. Godine 1430. 
opljačkali su ga češki Husite. Kasnije je samostan bio jako učvršten, te je 
imao posebnoga zapovjednika tvrdjave. Pred samostanom su opetovano osva¬ 
nuli kao neprijatelji Švedi, Rusi i Francuzi. Godine 1813. su utvrde uništene. 
Pred samostanom dao je god. 1861. podignuti spomenik car Aleksandar II. 
hrabromu prioru Pavlina Kordeckomu, koji je god. 1655. junački obranio sa¬ 
mostan od Šveda. 

Lodz (315.000 st.) na Ludki okružni grad usred močvarne ni¬ 
zine, središte tekstilne industrije u Poljskoj („poljski Manchester"). 
Godišnja industrijska produkcija iznosi preko 70 milijuna rubalja. 
Ovaj je cieli kraj gusto nastavan poradi obilja kamenoga ugljena 
u području gornje Visle. — Kališ (20.000 st.) na Prosni nedaleko 
od pruske granice, glavni gubernijski grad drevna porietla. Danas 
je znamenit industrijom kože i sukna. — Plock (24.000 st.) liepa 
položaja na 60 met. visokom desnom briegu Visle, vrlo ugledni 
gubernijski grad. Plock spada medju najstarije poljske gradove kao 
nekadašnja priestoljnica mazovskih i poljskih vojvoda; drevna stolna 
crkva sa grobnicom vojvoda potječe iz 12. stoljeća. —• Ostro- 
lenka na lievom briegu Nareva, poznato bojište god. 1807. i 1831. 
— Pultusk, na desnom briegu Nareva, bojište god. 1703. i 1806. 
■— Lomža tvrdjava na Narevu i gubernijski grad u prijatnoj oko¬ 
lici. — Su v alki (20.000 st.) noviji grad zasnovan u vrieme prve 
diobe Poljske, s toga pravilno gradjen. 

V. Mala Rusija ili Ukrajina („krajina") na srednjem Dnjepru 
zgodna je za ratarstvo i stočarstvo. Kao što smo već gore spome¬ 
nuli (str. 100.), Kijev je središte maloruskoga plemena i glavni 
grad istoimene gubernije, general-gubernije i ostalih svjetskih i du¬ 
hovnih visokih oblasti. Malo imade gradova u Evropi, kod kojih 
bi se sva svojstva čara i tako dične uspomene narodne prošlosti u 

jedan vienae spojile kao u Kijevu. Već položaj mu je prekrasan na 
pitomim brežuljcima i u njihovim dražestnim uvalama, te po rav¬ 
nici na obali velike rieke Dnjepra. Grad broji oko 250.000 stanov¬ 
nika u 5000 kuća, a zaprema 44 četvorne verste. Svojim smještajem 
dieli se u tri glavne česti: u nizini duž obale Dnjepra stere se 
„Podol", koji je na zapadu opasan visom, na kojoj se druga čest 
diže, naime Stari Kijev („starij gorod“). Iz Podola dodje se Aleksan- 
drovskom ulicom u najljepšu ulicu novoga Kijeva zvanu „Kreš- 
čatik“. Preko ove ulice, a napram starom gradu uzpinju se bre¬ 
žuljci, na kojima su „Lipki“ i iztočnije „Peščersk“ treća glavna 
čest Kijeva. Kada bi se svaki dio gradski po glavnom zanimanju 
stanovnika imao označiti, tada bi se mogao „ Pođol“ nazvati trgo¬ 
vačkim, stari grad činovničkim, a „Peščersk" svećeničkim dielom 
grada. Kijev je vrlo znamenit ruski grad. On je „majka ruskih gra¬ 
dova", kako ga je nazvao Oleg po svjedočanstvu ljetopisca Nestora, 
toga Herodota ruske povjestnice. Kijev je „kolievka svete vjere" 
ruskoga naroda, kako ga nazva car Nikola I. Kijev je „Jerusolim 
zemlje ruske", kako ga je slavio car Aleksandar II. U istinu Kijev 
je Jeruzolim, on je Rim ruski, s kim imade i sličan brežuljkasti 
položaj. „U Kijevu" piše ruski povjestnik Pogodin, „jest kolievka 
ruske povjestnice. Kano što Moskva sa svojim Kremljem, Spasom 
na Boru, grobnicama arhangjelske stolne crkve, krasnim krilcem, 
spaskim vratima, Lobnim mjestom, Vasilijem Blaženim, Kazanskim 
hramom i dr. prikazuje sastav današnje ruske države, tako nam 
Kijev spominje njezinu kolievku, njezino osnivanje, početak, prvobitni 
razvitak, njezinu tako rekav prvu korekturu, i to spominje načinom 
zornim i shvatljivim. Naša se starina ovdje osjeća kao novost, suvre¬ 
menost, kano da je jučerašnja, živa. Staro i novo ovdje se u jedno 
slieva. Ljetopis udara u oči na svakom koraku: i kamen, drvo i 
zemlja govore, da se čuti mogu. Askold i Dir, Oleg, Igor, Olga, 
Vladimir, Jaroslav vratiše se, tako se čini, iz daleka puta poslije 
dugog oprosta. Vi se s njima sastadoste jučer i sjećate se mjesta, 
koja su s njihovim imenima skopčana. Mašti odkriva se široko polje 
i hoće vam se da potražite tragove svih davnih dogadjaja, mjesta 
svih pozorišta, koja su se u vašoj pameti sačuvala". Istinitost ovih 
rieči slavnoga ruskoga povjestnika živo oćuti svatko, kad pregleda 
starine i svetinje kijevske. 

Kijev je bio kroz puna tri stoljeća ruske povjestnice (od g. 882. 
do 1169.) priestoljnica ruskih vladara. Grad je za to doba vanredno 


cvjetao, bio je na glasu po cielom svietu; zapadnjaci su ga sma¬ 
trali suparnikom ponositomu Bizantu. Žiteljstvo je bilo u gradu mno¬ 
gobrojno, a samih crkava brojio je grad preko 400. U to počeo 
Kijev nazadovati, odkad je priestoljnica prenesena u Vladimir na 
Kljazmi; k tomu bude od Mongola god 1240. strahovito poharan, 
gotovo razoren. Iza toga je životario Kijev u svezi s galičko-ruskom 
zemljom, dok ne dodje u vlast Litve a zatim Poljske. God. 1667. 
andrušovskim mirom bude povraćen Rusiji. — Obidjimo sada današnji 
Kijev i spomenimo njegove znamenitosti. Budući da u starom gradu 
gotovo svaki pedalj tla sjeća na prve kršćanske knezove ruske, po¬ 
dignut je ovdje god. 1853. spomenik sv. Vladimiru, u spomen po- 
krštenja ruskoga naroda god. 988. Spomenik, koji nam prikazuje 
slika 1. ove knjige, predstavlja osmouglastu prizmu, kojoj su stranice 
ukrašene reliefnim slikama o pokrštenju Rusa; a na vrh prizme 
stoji kip sv. Vladimira s krstom u ruci. Sa spomenika prekrasan je 
vidik na Dnjepar, Podolje i ravnu Ukrajinu. Kao kolievka kršćanstva 
razumieva se, da ima još i danas Kijev veoma mnogo znamenitih 
crkava. Najstarija od svih, koje su se podpuno sačuvale, je Sofijski 
„sobor", koji nam prikazuje slika 83. Hram je već sagradjen za 
kneza Jaroslava Velikoga (1018.—1054.) ali kasnije često stradao, 
a konačno je prenapravljen u 17. vieku. Crkva prikazuje, kako 
danas stoji, pravilni opekom zidani Četverokut dug 35 met. a širok 
50 met., a vitine zida do pod kubu 22 metra. Iznad ovoga četve¬ 
rokuta uzpinje se 15 kuba, razporedanih sustavno tako, da su tri 
glavne na oba kraja i u sredini i okolo njih druge pobočne. Ova mno¬ 
žina kuba, kojima su krovovi svi bogato pozlaćeni, vanredno povećaje 
vanjsku ljepotu ove crkve. U samoj crkvi imade stupova i pilova 
toliko, da misliš, da si u kakovom gotičkom hramu. Sjaj, umjetnost 
i bogatstvo odrazuje se svuda sa zidina ovoga hrama. S povjestničko- 
umjetničkoga gledišta najveća su dragocienost ovoga hrama starinske 
slike na liepu i mozaiku iz 11. vieka. Kao što smo vidjeli kod 
drugih velikih ruskih crkava, tako je i ovdje zvonik napose do crkve 
gradjen. Glavni će biti tomu razlog, što slog, u komu su gradjene 
ruske crkve, ne podnosi zvonika na samoj sgrađi, a ruski narod 
voli veoma mnoga i velika zvona. Zvonik sv. Sofije, visok je 75 m., 
te imade, kao što nam slika kaže, četiri velika sprata, a završuje se 
kupulom. Izmedju SofLjine crkve i „zlato-verho-mihajlovskog mona- 
stira" koči se veličanstveni spomenik podignut glasovitomu kozač- 
komu hetmanu Bogdanu Hmelj nickomu. Na putu k lavri („Do- 

ročni v Lavru“) stoji crkva na Berestovu sa starim freskama. Ikonostas 
u toj crkvi prikazuje nam slika 84. 0 glasovitoj Pečerskoj lavri i 
to nad zemljom i pod zemljom progovorili smo već obširnije gore na 
str. 212—216. Sveučilište sv. Vladimira u Kijevu otvoreno je god. 
1834. Najveći dio slušatelja pripada liećničkomu fakultetu, koji se u 
obće u Rusiji mnogo pohadja. Bogoslovija uči se u duhovnoj aka¬ 
demiji, koja je spojena sa „bratskim monastirom" u Podolu. Zavod 



SI. 84. Ikonostas u crkvi Spasa na Berestovu. 


ima u obilju svega, što treba za znanstveni napredak. Nadalje ima 
u Kijevu više srednjih zavoda za mužku i žensku naobrazbu, stručnih 
škola, javna gradska knjižnica, dva kazališta, itd. U Kijevu izlazi 
više časopisa i to dnevnika, mjesečnika i sbornika. No Kijev nije 
znatan samo sa starine, nego i sa svoje trgovine i prometa. U njemu 
se stječu prirodnine bogate Ukrajine i Podolja. Uz svake vrsti žita 
osobito se goji u kijevskoj guberniji burak, koji se zatim odmah u 


domaćim tvornicama pretvara u slador; s toga je u Kijevu velik 
promet sa sladorom. Za promicanje trgovine je u Kijevu „Kontrak- 
tovij dom“, gdje se sastaju svake godine od 20. siečnja do 10. ve¬ 
ljače vlastela i trgovei, te uglavljuju ugovore (kontrakte) za robu, 
slador, sirovine, prirod, itd. Uz ovu posebnu rusku uredbu nalazi 
se u Kijevu i druga osebina ruskoga poslovnoga svieta, koju već 
poznajemo iz prijašnjih velikih gradova, naime „gostinij dvor“ sa 
bezbrojem dućana i triemova. — Vriednost trgovačku podaje Ki¬ 
jevu rieka Dnjepar. Ova je rieka za obćenje i trgovinu rusku vrlo 
znamenita; osim mnogobrojnih splavi plovi po Dnjepru na godinu 
do 10.000 ladja, koje prevezu robe u vriednosti od 20 miljuna ru- 
balja. Trgovinsku znamenitost imao je Dnjepar od vajkada; on bi¬ 
jaše iztočnim Slavenima najstarijom i najobičnijom vodenom cestom, 
kojom su prodirali u Crno more. Staro-ruske vojničke družine po¬ 
lazile su od Kijeva Dnjeprom na Carigrad. Kijev je i danas glavna 
stanica za parobrodarstvo na Dnjepru. Glavno parobrodarsko družtvo 
u Kijevu imade 12 velikih parobroda, koji redovito plove za Pinsk, 
černigov, čerkasi, Kremenčug, Ekaterinoslav, itd. Kod Kijeva je 
Dnjepar preko 500 met. širok, a vode preko njega dva mosta : lan- 
čenik sagradjen god. 1848. odredbom cara Nikole I. (odatle „Niko- 
laevskij most“) troškom od 2,500.000 rubalja, i željeznički, jedan 
od najveličanstvenijih mostova Evrope, dugačak preko 1 kilometra, 
jer premostuje ne samo korito, nego i močvare velike rieke. Gradnja 
ovoga mosta stajaše preko 3 milijuna rubalja. 

Berdičev (77.000 st., 4 / 5 Židova) na Gnilopjatu okružni grad, 
središte volinjske trgovine za Austro-Ugarsku i Njemačku. U ki¬ 
jevskoj guberniji još su znatniji trgovački gradovi: Vasi 1 kov 
(17.000 st.) liepa položaja na Stugni, Skvira, čerkasi (čerkas- 
kaja pristan), Zvenigorodka i Uman. 

Harkov (170.000 st.) na 230 m. visokom ravnjaku, koji pro¬ 
dire pojas zemlje crnice, glavni gubernijski grad. Harkov se je 
smjestio na potocima Harkovki i Lopanu, što se upravo u gradu 
sastaju. Dok su prije kuće u gradu bile gradjene većim dielom od 
zemlje i drva, imade danas mnogo uglednih sgrada od kamena. Kao 
sveučilištni grad (od god. 1805.) ima Harkov više i drugih naučnih 
zavoda. K tomu je grad vrlo znamenit svojom trgovinom. Osim tri 
godišnja velika konjska sajma glasovit je sajam o sv. Trojici od 
1. do 15. lipnja poglavito vunom. — U 90 met. visokom zvoniku 
je srebreno zvono u spomen, što se je sretno izbavila carska obitelj 

dne 17. listopada g. 1888. kad je carski vlak izašao iz tračnica. Bilo 
je to 41 verstu daleko od Harkova na pruzi Harkov-Simferopolj 
kod Borkia, gdje je zatim 1894. izgradjena velika crkva. — 
Ahtirka (20.000 st.) okružni grad znamenit svojim voćarstvom i 
industrijom vune. — Volčansk, Izjum, Slavjansk okružni 
su gradovi. 

Pol tava (46.000 st.) na Vorskli, glavni grad istoimene gu- 
bernije sa širokim ulicama i bulvarima. Grad je vrlo napredan, te 
ima više naučnih zavoda, a ujedno je znamenit svojom industrijom 
i trgovinom. Na uspomenu bitke kod Poltave god. 1709., u kojoj 
su Rusi potukli Švede pod Karlom XII. podignut je 17 met. visoki 
stup na vršku sa orlom od tuča. Na mjestu kuće, u kojoj je iza 
bitke stanovao Petar Veliki, postavljen je spomeni kamen sa voj¬ 
ničkim „emblemima". 

Kremenčug na lievoj obali Dnjepra okružni grad izvrgnut 
poplavama. Grad mnogo trguje plodinama. Željezni most na 10 stupova 
preko Dnjepra spaja grad za nasuprotnim gradom Krjukovom; 
oba grada zajedno broje 74.000 žitelja. — Šumi (23.500 st.) 
okružni grad sa jednom od najvećih tvornica slađora u Rusiji. 

černigov (29.000 st.) na Desni glavni grad istoimene guber- 
nije. — Nježin (31.000 st.) na Osteri okružni grad sa poprsjem 
pjesnika Gogolja, koji je ovdje licej polazio. — G 1 u b o v (18.000 st.) 
okružni grad sa spomenikom grofa Rumjanceva-Zadunavskog. — 
K ono top (23.000 st.) okružni grad u močvarnom predjelu. 

Iztočna Rusija: nekadašnja „carstva" Kazanj i Astrabanj 
zapremaju doljno zavalje Volgino i Ural srednji i južni; k tomu se 
i iztočno predgorje Urala broji politički k Evropi. U iztočnoj je 
Rusiji žiteljstvo silno pomiešano; uz pretežiti broj Rusa ima ple¬ 
mena turskih i finskih i mnogo Niemaca. Kazanjsko carstvo zgodno 
je za ratarstvo, a ima jako rudarstvo. 

Kaz anj (130.000 st.) glavni grad nekadašnjega carstva 
Kazanjskoga i sadašnje istoimene gubernije stere se dva sata daleko 
od Volge na lievoj obali Kazanke na više brežuljaka usred ravnice, 
koju s proljeća Volga i Kazanka na daleko poplavljuju. U gradu 
imade vanredno mnogo crkava i 13 mošeja, nadalje mnogo na¬ 
učnih zavoda, sveučilište, akademija za iztočne jezike, duhovna 
akademija itd. Kako je grad glavno stovarište robe za Sibiriju, 
znamenit je svojom trgovinom a i tvorničarstvom (kozarstvo, suk- 
narstvo, zvonolievstvo, izvadjenje svetih slika itd.). O postanku 

Kazanja nema sigurnih viesti. Na razvalinama „zlatne horde“ postade 
Kazanj priestoljnicom posebnoga tatarskoga carstva. Povjestnica toga 
carstva pripovieda o raznim pobunama i domaćim nemirama, te o 
neprestanim bojevima sa Moskovskim velikim knezovima. Konačno 
je podleglo carstvo god. 1552., kad ga je Ivan IV. pridružio svojoj 
državi. God. 1774. osvojio je i razorio Kazanj pustolov Pugačov, a 
Katarina II. dade grad s nova podići. 

Neki su dielovi grada vrlo ugledni, a drugi opet imadu u svem 
lice orijentalnoga grada. Glavna je ulica ,,Voskrosenskaja“, koju 
završuje liepa sgrada sveučilišta kazanjskoga, koje imenito njeguje 
izučavanje iztočnih jezika. U gradu ima više spomenika i to mate¬ 
matičaru Lobačevskomu, zatim domaćemu sinu pjesniku Deržavinu, 
zatim u spomen zauzeća Kazanja („pamjatnik pokorenija Kazani“) 
nadalje spomenik caru Aleksandru II. itd. Najzanimljiviji dio grada 
je takozvani tatarski grad („Tatarskaja sloboda za kabanom 11 ) sa 
nizkim kućama usred vrtova i grmlja, sa mnogim mošejama s vitkim 
minaretima itd. — U Kazanju i u okolici ima više samostana, od 
kojih je osobito na glasu nedaleko od Kremlja samostan koludrica 
Kazanjske Majke Božje ili Bogorodickij samostan sa glasovitom 
čudotvornom slikom Gospinom, koja je po legendi izkopana iz zemlje, 
te se čuva u samostanskoj stolnoj crkvi. — Kod sela Uspenskoje 
ili Bolgar jesu razvaline grada Bulgari. — čeboksani okružni 
grad; Troicki samostan sa čudotvornom slikom sv. Nikole. — 
Ko zmodemjansk naprotiv ušća Rutke okružni grad i središte 
trgovine drvima.— Te t jusi, Jadrin, Spask i Svijažsk zna¬ 
tniji su okružni gradovi u Kazanskoj guberniji. 

Perm (40.000 st.) na desnoj obali Kame glavni grad isto¬ 
imene gubernije građjen većim dielom od drva; znamenita riečna 
luka s jakom trgovinom p radi živahne kovinske industrije, jer je 
Perm središte rudarstva uralskoga. — Irbit okružni grad s glaso¬ 
vitim sajmom za krzno (od 1. veljače do 8. ožujka). — Čerdin, 
okružni, vrlo prometni grad, bijaše nekoć prvi trgovački grad za 
izokolne predjele. —- Ekaterinburg (38.000 st.) okružni grad, 
slikovita položaja na iztočno uralskom pristranku, središte uralskoga 
rudokoplja u iztocnom predgorju. — Nižnij Tagilsk talionice 
Demidova za platinu i zlato; tu se ujedno dobiva najviše malabita, 
koji u Rusiji vanredno mnogo rabi za urese. — U okolišu Ver- 
bo turja imaju svoje rudokope i talionice osim krune neke plemićke 
obitelji (Demidov, Voroncov i Stroganov). — Kungur, Kamišlov 


Šadrinsk, Solikamsk i Alapajevsk prometni su okružni 
gradovi u permskoj guberniji. Vašar na selu u ovim krajevima pri¬ 
kazuje nam slika 85. 

V j a t k a (30.000 st.) na istoimenoj rieci glavni gubernijski 
grad s jakim obrtom i trgovinom. — Orlov, Slobodskoj, 
Jaransk, Sarapul i Elabuga okružni su gradovi, te se bave 
koje rudarstvom i obrtom koje pak trgovinom. 



SI. 86. Drvari u šumi. 


Simbirsk (40.000 st.) slikovita položaja na strmom desnom 
briegu rieke Volge kod ušća Svijege mirni gubernijski grad. Na 
Karamzinovom trgu liepi je spomenik podignut slavnomu povjestniku 
Karamzinu, koji se je rodio god. 1766. u Bogorojelđzi u guberniji 
Simbirskoj. U gradu ima mnogo crkava raznih vjeroizpoviesti i više 
učevnib zavoda. — Alatir (15.000 st.) okružni grad na desnoj obali 
Sure; na splavima znatna je trgovina drvom za gradju (si. 86.) — 
Sizran (29.000 st.) na sizranskoj Vološki i rječici Krimzi okružni 

grad s nekoliko tvornica (asfalt) i jakom trgovinom žitkom. Od 
Simbirska do Sizrana divna je vožnja po Volgi usred vanredno 
đražestnib i slikovitih predjela. — Sengilej okružni grad; u okolišu 
brda od krede tako zvane „Sengilejskie uši“. 

U astrakanjskom carstvu 4 su gubernije. — Samara (92.000 st.) 
na desnoj obali Samare i lievoj obali Volge glavni grad istoimene 
gubernije vrlo napreduje poradi znatne industrije i još znamenitije 
trgovine. Grad ima liepik crkava i samostana i više naučnih zavoda, 
gostinjj dvor i ogromna skladišta za žitak. Na izokolnim brežulj¬ 
cima jest „Kumisolečebnoe zaveđenie“, gdje se izvodi od kobiljeg 
mlieka ljekovito mlieko „kumys“ zvano („vinsko mlieko“). Za lie- 
čenje je najsgodnije doba od svibnja do kolovoza. — K sjevero- 
iztoku „Sergijevskija Sernyja vody“ znamenito je sumporno kupa¬ 
lište, a još bliže Samari je sumporno kupalište Aleksejevsko. — 
Stavropol na plosnoj i pješčanoj obali Volge, okružni grad i neka¬ 
dašnja kalmička kolonija. — Ekaterinenštad, njemačka kolonija. 

Saratov (133.000 st.) amfiteatralna položaja uzpinjući se od 
obale Volge (koja seje tu spustila do razine morske) do 200 metara 
visine okružen vrtovima, Današnji procvat ima da da ovaj guber- 
nijski grad zahvali svome priključku na središnjerusku željezničku 
mrežu. U RadišČevskome muzeju sa risarskom školom ima više uspo¬ 
mena na slavnoga Turgenjeva. Saratov je znamenito tržište za žitak, 
duhan, sol, ribe i drvo. — Voljsk (36.300 st.) okružni grad, gdje 
je god. 1772. bio ulovljen Pugačov. — Hvalinsk (24.000 st.) na 
Volgi okružni grad. Medju žiteljima znatan broj razkolnika, kojih 
imade u obće mnogo u gradovima na doljnoj Volgi. — Kamišin 
(18.000 st.) okružni grad na desnoj obali Volge, koja je tu još 
200 m. visoka. Na nasuprotnoj lievoj obali velika je naseoba Niko- 
lajevskaja Sloboda. — Caricin (45.000 st.) cvatući okružni 
grad na desnoj obali Volge. Na Volginom pobriežju veliki nafta- 
baseni. — Izpod Caricina zakrene Volga k jugo-iztoku raztječući 
se na mnogo rukava. Sarepta (6.000 st.) najjužnija njemačka 
kolonija, koju su god. 1765. Herrnhuteri utemeljili. Sarepta je 
ugledno i imućno mjesto, te razvozi gorušicu i balzam po cieloj Rusiji. 

Astrah anj (113.000 st.) ,,glava“ carstva astrahanjskoga glavni 
je grad istoimene gubernije i sielo vojničkih svjetskih i duhovnih 
oblasti. Grad se stere na otoku Sajaču u Volginoj delti 90 versta 
iznad ušća glavne rieke oko 20 met. niže razine Crnoga mora. 
čitav grad brane nasipi od Volgine poplave. Medju predgradjima 

je najstarije „Tatarskaja“. Kano trgovinsko središte kaspijskoga 
nizozemlja ima Astrahanj vrlo mješovito žiteljstvo: Ruse, Tatare, 
Jermene, Perzijance itd. Gotovo polovica žiteljstva živi o ribanju 
(moruna, jesetra itd.). Grad uvozi žito i drvo a izvozi ribu, kavijar 
i vunu. Astrahanj je okružen vinogradima. God. 1884. podignut je 
u gradu spomenik Aleksandru II. IJ Astrahanju je kuća Petra 
Velikoga, koji je odavle vodio ratove na Persiju, te je i položio 
temelje procvatu Astrahanja, koji su već prije g. 1660. uzalud obsiedali 
Tatari, dok je god 1670. podlegao Stenki Razinu. Okružni su gra¬ 
dovi u astrahanjskoj guberniji: Krasnij-jar, čornij-jar 
Jenotaevsk i Carev, gdje su u okolici razvaline Saraja neka¬ 
dašnje priestolnice tatarskih vladara. 

Orenburg (60.000 st.) glavni grad istoimene gubernije i 
sielo hetmana orenburžkih Kozaka. Grad sastoji od dva diela: jedan, 
grad u užem smislu, prostire se po dalekoj ravnici na desnoj obali 
„Urala“ a drugi je dio poput tvrdjave izgradjeni „trgovački 
dvor“ sa azijskim i evropskim vratima. Grad je gradjen pravilno 
sa širokim ulicama te ima više crkava, naučnih zavoda, mošeju, 
kazalište, oružanu itd. Industrija je neznatna, ali je tim zname¬ 
nitija trgovina. Zanimljiv dvor za izmjenu robe, udaljen 5 versta 
od grada na lievoj obali Urala, podaje pravu sliku o životu nomad¬ 
skom. Svake godine dolazi do 100 karavana iz Buhare, Hive, 
Kokanda i Taškenda, koje proizvode svojih zemalja (drago kamenje, 
zlato, svilenine imenito pak pamuk, svilu, konje, ovce, finu janjeću 
kožu itd.) zamjenjuju za tkanine, kovinske tvorine, slador, žito itd. 
U okolišu Orenburga ima naselja Mennonita i njemačkih kolo¬ 
nista iz južne Rusije i sa Volge. Prije bijaše Orenburg medjašnja 
jaka tvrdjava, ali sada nema s toga gledišta vriednosti, odkad su se 
ruske medje pomakle mnogo dalje u središnju Aziju. K jugu od 
Orenburga je Ileekaja Zaščita sa jakim slojevima kamene soli. 
Blato susjednih slanih jezera rabi za kupelji, jer ima u sebi 
mnogo broma, joda i sumpora. Troick, Vrhneuralsk i čelja- 
binsk okružni su gradovi u orenburžkoj guberniji. 

U pokrajini Donskih Kozaka glavni je grad Novo- 
čerkask (62.000 st.). Ovaj grad je zasnovan početkom našega 
vieka iz predjašnjega glavnoga mjesta donskih Kozaka Staroga 
čerk aska, koji je 35 versta južniji i često stradao od poplave rieke 
Dona. Novo-ćerkask stere se na jarugama razdrtom ravnjaku, a 
oblievaju ga s triju strana Aksaj rukav Donov i rieka Tuzlov. U 

glavnoj je uliei podignut spomenik od tuča iz ratova na početku 
19. stoljeća poznatomu junaku atamanu Platovu (f god. 1818.). 
U posebnoj se sgradi čuvaju zastave, povelje, trofeje Kozaka, takodjer 
i buzdovan, koji dobiva od cara u znak svoje vlasti hetman kozački. 
Od vremena carice Katarine II. je carević priestoljanasljednik ujeduo 
i betman Kozaka. — Osim glavnoga grada ima mnogo velikih sela 
ili stanica kozačkih: Kamenska ja, Mikajlovskaja Lugan- 
skaja itd., od kojih neke broje preko 20.000 žitelja. Slika 87. 
prikazuje nam izlaz sunca u tim nepreglednim stepnim predjelima. 
Tako zvani crnogorski Kozaci zapremaju zapadnu kubansku 
stepu („Kubanskaja oblastj“). Glavni im je grad Ekaterinodar 
(40.000 st.) na desnoj obali Kubana sa jakom trgovinom govedima, 
vinom, kožom itd. Grad je utemeljila za naseobu Kozaka carica 
Katarina II. god. 1794., s toga i resi glavni trg gradski spomenik 
te carice od Mikešina. 

VII. Južna ili Nova Rusija zaprema nekadašnje područje tursko 
na Crnome moru i to Besarabiju, Crnomorsko primorje 
i K r i m. U ovim zemljama premašuju k zapadu Malo-Rusi, a 
k iztoku Veliko-Rusi, u Besarabiji pak Rumunji; k tomu ima mnogo 
naselja njemačkih, židovskih i grčkih a nešto i bugarskih i srbskih. 
Teženju zemlje i stočarstvu osobito je prikladna Besarabija, koja 
zaprema zemlju izmedju Dnjestra i Pruta. 

Gubernija Besarabija razdieljena je na 7 okružja. Glavni je 
gubernijski grad Kišenev (108.000 st.) liepa položaja na desnoj 
obali Bika. Žiteljstvo je u tom gradu vrlo različite narodnosti, 
navlastito ima mnogo Židova. Kišenev je glavno stovarilište za pro¬ 
izvode Basarabije. TJ gradu je spomenik pjesnika Puškina i cara 
Aleksandra II., koji je odavle iz svoga glavnoga stana naviestio 
god. 1877. rat Turskoj. — Bender (45.000 st.) jaka tvrdjava 
na desnoj obali Dnjestra. U V arnici kraj Bendera boravio je od 
g. 1709.—1712. iza poraza kod Poltave Karlo XII švedski kralj. — 
Bjelci (10.000 st.) okružni grad trguje mnogo govedom. — Hoćim 
(25.000 st.) jaka tvrdjava na gornjem Dnjestru. Nekoć su tu stajala 
oba grada Hoćim i Kamenee čelom u čelo kano medjašne utvrde 
dviju velikih država Poljske i Turske, koje su ovdje mnogo puta 
jedna o drugu udarile. Kao što je poznato, neumrli hrvatski pjesnik 
Gundulić u svom Osmanu prikazuje tragičnu smrt sultana Osmana 
II. u savezu s porazom, što ga je spremio mladomu turskomu caru 
kod Hoćima (1621.) kraljević poljski Vladislav. -— Akerman 

(bieli grad ili Bjelgorod 35.000 st.) Inka na Djestrovom limanu. 
Nekoć bijaše tu T j r a s kolonija Milećana, koji su štovali Ahila kao 
mjestnoga heroja. Tu se dobiva mnogo morske soli iz primorskih 
jezera. Crnomorsko primorje broji 3 gubernije. 

U Hersonskoj guberniji glavni je grad Herson (60.000 st.) 
na desnom visokom briegu Dnjepra gospodujući nad ulazom u 
Dnjeprov liman. Taj učvršćeni grad je utemeljila Katarina II. 
god. 1788. te ga je nazvala po Hersonesu grčkoj naseobini u Krimu 
Herson. Na jedna vrata u gradu stavila je nadpis: „Put u Cari¬ 
grad". Uslieđ procvata Odese i što se luka sve to više zaglibljuje 
prudovima, nije više u Hersonu osobite trgovine, kolika je prije 
bila. — Druga luka i utvrda nad ulazom u Dnjeprov liman je 
Očakov, mnogo spominjan u ratovima sa Turskom; iza zauzeća 
po Suvorovu god. 1788. je taj grad znatno spao. — Nikola jev 
(100.GOO st.) na sutoku Ingula i Buga od Potemkina god. 1789. 
utemeljen, bojna je luka i trgovački grad sa uglednim sgrađama i 
liepim bulvarom. Naprotiv Nikolajeva na zapadnoj obali Bugova 
limana stojala je nekoć Olbija, cvatuća kolonija Milećana, u 
kojoj jeHerodot „otac povjestnice“ vidio Budine i Neure ili Nure, po 
svoj prilici prva slovjenska plemena, što se u povjestnici spominju. — 
O 1 v i o p o 1 malena tvrdjiea na izlazu B u g o v o m iz Podolja. — 
V oznesensk, prometni grad na Bugu. — Elisavetgrad 
(60.500 st.) okružni grad utemeljen god. 1745. po nalogu carice 
Elisabete, čije ime nosi. Grad je liepo gradjen i mnogo trguje žitkom. 
U pređgradju Kovaleskoj ima mnogo plemićkih kuća, a u okolišu 
puno kurgana. 

Izmedju gradova Crnomorskoga primorja najznamenitija je 
Odeš a (450.000 st.). Jedva je sto godina tomu, što je na mjestu, 
gdje se sada Odesa stere, stajalo tatarsko selo Hadži-bej, spadajući 
na krimski kanat. Cim je naime Rusija god. 1791. mirom u Jašu sa 
Turskom zavladala crnomorskim žalom, odmah odredi carica Kata¬ 
rina II., da se kod Hadži-beja sagradi velika luka za crnomorsko 
trgovačko brodovlje. Ujedno nazva carica budući grad imenom 
Odesa, držeći, da je tamo nekoć stajao grčki ,,Ođessos“, dok 
je u istinu to mjesto tamo stajalo, gdje je danas Yarna. Novi je 
grad poradi sgodnoga položaja i uz veliku požrtvovnu državnu pod- 
poru rek bi upravo američki napredovao. God. 1812. brojila je 
Odesa 25.000 st.; god. 1833. već 50.312; god. 1838. pak 80.000; 
god. 1856. preko 100.000; god. 1878. preko 200.000; god. 1888. 


oko 260.000, a god. 1897. do 450.000 žitelja. Od neznatnoga tursko- 
tatarskoga sela postala je Odesa u 100 godina veliki svjetski grad. 
Taj silni napredak Odese potječe od velike trgovine, koja se je 
vanredno razvila osobito odkad je proevalo parobrodarstvo i željez¬ 
nički promet. Grad je spojen željezničkim prugama s najplodovi- 
tijim predjelima unutrašnje Rusije. U Odesu ulazi 11 željezničkih 
pruga (od Galca, Jašia, Lavova, Kijeva, Harkova itd.), a redovito 
obći odeska luka s lukama Crnoga i Azovskoga mora, a željezni¬ 
com iz Batuma preko Tiflisa u Baku i s Kaspijskim jezerom. Odkad 
je pak otvoren Suezki konao, idu parobrodi iz Odese ravno u in¬ 
dijske i kitajske luke. Parobrodi 40 parobrodarskih đružtava plove 
iz Odese svim morima i velikim riekama. Poglavite su parobro¬ 
darske pruge: Odesa- Varna- Carigrad- Batum- Poti, Odesa- 
Carigrad- Smirna- Aleksandrija, Odesa-Kitaj-Japan, itd. Na tisuće 
i tisuće ladja (sa milijunima tona) ulazi i izlazi na godinu u odesku 
luku. Pri tom je izvoz znatno veći od uvoza, a glavni su mu pred¬ 
met plodine i sirovine, poimence žito (poradi čega neki zovu Odesu 
„pšeničnij gorod“). Uz trgovinu razvila se je i industrija, te je Odesa 
danas i znameniti tvorničarski grad. 

Odesa ima dvie glavne luke: za brodove iz inozemstva karan- 
tensku („karantenaja gavan"), a za brodove iz ruskih luka „prak¬ 
tičnu luku“ („praktičeskaja gavan"). Obje razstavljaju ogromni 
morski gatovi (molo), koji ulaze daleko u more. Takav je novi gat 
u naše doba uzidan u more, te je tako postala treća luka: „novaja 
gavan". Uz veliki za vinuti gat medju novom i praktičnom lukom 
pristaju ratni ruski brodovi. Tik luka, od kojih imenito „Karante¬ 
naja" spada medju najveličanstvenije u Evropi, teče željeznica, koja 
rabi samo za trgovinu. Ova pruga ide uz morsko žalo tik ogromnih 
skladišta i drugih sprava za krčanje i razkrcanje, tako da se bro¬ 
dovi ovamo samo primaknu, te odmah ili primaju ili izlažu robu. 
S kopnene je strane luka visokim zidom ogradjena. Grad se je 
smjestio na okrajku primorske stepe, samo gdješto zamjenjuje 
ravan valovito zemljište. Sastoji pak od unutrašnjega grada i pred- 
gradja Peresjpa (presip) uz more, Nove Slobodke, Moldavanke i 
Voroncovke. Ulice su u gradu vanredno pravilno - ravne i široke 
poput zapadnoevropskih gradova Turina ili Karlsruhe. Imenito krase 
te ulice nasadi, bez kojih nema gotovo ni jedne. Glavna ulica 
„Preobraženska" teče ravno duž eieloga grada od mora do velikoga 
perivoja u duljini skoro 3 kilometra; a najotmenija je ulica „Pri- 

morskaja* s prekrasnim bulvarom. Tu su se nanizale palače jedna 
ljepša od druge, sve od kamena, koji se tamo na mjestu dobiva. 
Na tom je bulvaru najljepše i najobljubljenije šetalište u Odesi; sve 
što je otmjeno uživa ovdje u jutru i pod večer morski zrak. K tomu 
je odavle čaroban pogled na sve strane: pred očima nedogledna 
morska pučina ni jednim otokom zastrta; s lieva i desna pitomo 
ernomorsko žalo; u daleku obzorju krimske obale; pod nogama 
luke natrpane parobrodima i ladjama svake veličine i svih naroda: 
jedni brodovi ulaze a drugi izlaze; lokomotive, povlačeći robu za 
krčanje ili izkrcanje, dime se neprestano. Izpod četveroredne pak 
aleje čuje se žubor obćinstva, što se šeće, a u razmještenim plando- 
vištima glasba i okrepa, kakove ti sree želi. Ma da i jest žiteljstvo 
u Odesi različite narodnosti (Rusi, Grci, Bugari, Talijani, Niemci, 
svake vrste Levantinci), te se je u predjašnje vrieme mnogo čulo 
talijanski, danas prevladjuje svuda ruski jezik, tako da Odesa nije 
više „jezični Babilon 1 ', kako šu ju stariji njemački putopisci nazivali. 

Odesa je doduše u prvom redu grad trgovački, ali je napredna 
i na polju prosvjete i naučnoga pregnuća. Osim sveučilišta („Novo- 
rossijskij univerzitet*), koje je otvoreno 1871., te se sad popunjuje 
liečničkim fakultetom, ima trgovačku akademiju, zatim mnogo sred¬ 
njih škola za mužku i žensku mladež i napokon mnogo pučkih 
škola što javnih što pak privatnih. 

Nadalje su za nauku znamenita družtva: povjestničko-arheo- 
logičko, prirodoslovno, zatim liepi muzej, gradska javna knjižnica itd. 
Kako je Odesa posve nov grad, nema tu davnih gradjevnih spome¬ 
nika. Od novih gradjevina vriedna je spomena velika stolna crkva 
(„sobor“), veća od naše zagrebačke stolne crkve. Gradjena je u by- 
zantskom slogu s velikom kubom. U toj je crkvi podignut krasan spo¬ 
menik knezu Voroncovu, koji imade velikih zasluga za procvat Odese, 
dok je veliki spomenik knezu Richelieu-u, koji je takodjer mnogo 
zaslužan za razvoj grada, podignut u sredini spomenutoga bulvara. 
U ulici „Puškinskaji 11 opominje nas ploča „Zdjes žil Puškin v 1823. 
godu“ na jednoj kući, da je tamo stanovao veliki taj pjesnik. 

Okolica Odese uz primorje pretvorena je u same đače, kamo 
se ljeti iz grada preseli sve, što je otmjeno. „Kuj alnickij liman* 
(si. 11.) 8 versta Odesi na iztokn ima krasno gradsko lječilište otvo¬ 
reno godine 1892. Na istoj je strani „Had žib ej skij liman 11 
s mnogim dačama i lječilištem usred krasnoga perivoja. Spomenuta 
se lječilišta i morska kupališta vrlo mnogo polaze. 


U Ekaterinoslavskoj guberniji glavni je grad Eka- 
terinoslav (Jekaterinoslav 40.000 st.) na Dnjepru iznad njegovih 
slapova podignut od Potemkina u slavu carice Katarine II., čije ime 
nosi. Izpod Dnjeprovih poroga stoji tvrdjava Aleks andro vsk 
— Rostov (120.000 st.) slikovita smještaja na visokom desnom 
briegu Dona. Rostov je bio još početkom ovoga stoljeća neznatno 
mjesto, a danas je najznamenitiji trgovački grad južno-iztočne Rusije. 
Spojen željeznicom sa Moskvom , Harkovom i Vladikavkazom sre¬ 
dište je grad svemu prometu izmedju Kavkaza, te žitom i govedom 
bogatih zemalja južnoiztočne Rusije i izmedju zapadne i sjeverne 
Rusije. — Taganrog (38 000 st.) prijatna trgovačka luka na 
Azovskome moru u novije doba nazaduje, odkad je procvao Rostov. 
U Taganrogu je umro car Aleksandar I. god. 1825. — Mariu- 
p o 1 (34.000 st.) luka na Azovskome moru na ušću Kalme — Pav- 
lovgrad (15.000 st.) na Volčji pritoku Dnjeprovom okružni grad 
s jakom trgovinom žitkom i govedom. — Nahičevan (19.000 st.) 
god.1799. utemeljena naseoba Armenaca. Pred armenskom kate- 
dralkom stoji spomenik carice Katarine II. od Cihova. U ekateri¬ 
noslavskoj guberniji su još znatnija mjesta Bahmut, Azov i 
trgovački grad Jejisk na ratu a ušću Jege u more 

Simferopol na poluotoku Krimu glavni je grad t a u r i j s k e 
gube mije. Simferopol (50.000 st.) na Salgiru, najvećoj rieei na 
Krimu, usred vrlo dražestne okolice znamenit je svojom trgovinom. 
Pred stolnom crkvom diže se obelisk u slavu kneza Dolgorukoga, 
koji je god. 1771. osvojio Krim, a u gradskom je vrtu liepi spo¬ 
menik Katarine II. načinjen od tuča od kipara Lavereckog, po¬ 
stavljen god. 1890. — Eupatorija (16.000 st.) okružni grad i 
luka s jakom trgovinom solju. — Alma poznato bojište dne 8. 
rujna g. 1854. — Bahčišaraj (14.500 st.) „dvor vrtova 11 na potoku 
čurjuk-su, pritoku Kače, od g. 1422—1783. priestolnica tatarskih 
kana, s tog „Meka 11 za Krim s nebrojenim mošejama i vitkim mina¬ 
retima. Grad se stere u 5 kim. dugoj sutjeski; kuće su neuredno 
smještene usred vinograda, perivoja i voćnjaka, u obće ima grad 
posve iztočnjačko lice. U predgradju Salačiku je medresa, viša škola 
za Muhamedovce. U glavnoj ulici „Bazarnaja* stoji palača kanova 
„Kan-saraj u god. 1736. razorena, ali kasnije od ruske vlade obnov¬ 
ljena. U okolišu tatarska sela s uspomenama na tatarsko gospod¬ 
stvo. — Sevastopolj bojna luka južne Rusije u morskoj draži, 
koja se je 7 kim. daleko u suhu zemlju uvalila, te čini poradi 

svoje dubljine (20 m.) najbolja luku u Crnome moru. Sevastopolj 
je došao na svjetski glas u Krimskom ratu (1854—1856.), kad je 
dvie godine snažuo odolievao podsjedanju sdružene francuzko-en- 
glezke vojske. Kad su napokon Francuzi jurišem na Malakovljevu 
kulu zauzeli razvaljeni grad, dodje do parizkoga mira god. 1856. 
Razoreni Sevastopolj naskoro se je na novo podigao te broji danas 
45.000 stanovnika. Muzej obrane Sevastopolja („Muzej oboronji 
Sevastopolj a “) pun je slika, zemljovida, planova, oružja, modela itd. 
iz doba podsjedanja toga grada. U obće ima u gradu više spome¬ 
nika i nadpisa, koji opominju na veličanstvenu borbu i glavne 
junake u spomenutom rata. Na velikom groblju („Bratskaja mogila“) 
pokopano je 43.000 palib vojnika (knez Gorčakov, grof Totleben 
itd.) za podsjedanja Sevastopolja. Ne daleko grada su razvaline 
staroga Hersonesa (Korsun). — Balaklava kao i Sevastopolj 
liepa položaja uporište Engleza u Krimskom ratu. — Jalta (10.000 
st.) okružni grad veoma slikovita položaja u prostranoj draži podno 
1300 met. visokih gora. Jalta je elegantno no vrlo skupo kupa¬ 
lište, koje ljeti mnogo posjećuju ruski bojari. U okolišu su nebro¬ 
jene ugledne đače izgradjene većinom u tatarskom slogu. K jugu 
od Jalte je čuvena Livadi ja s prekrasnim carskim dvorima (Bolj- 
šoj i Malij dvorec) krasna položaja s vidikom na more usred đra- 
žestnoga perivoja. U Malom je dvorcu umro 20. listopada 1894. 
car Aleksandar III. 

Južno od Livadije je Oreanda carski dvorac (si. 12.) izgra- 
djen god. 1843. u talijanskom stilu po nacrtima Stakenšnajdera; 
dvorac je izgorio g. 1882. Dalje k jugu je dvorae Alupka usred 
prebujnog rašća (si. 88). Ovaj je sjajni dvorac dao graditi knez 
Voroncov god. 1837. po nacrtima englezkoga arhitekta Blora u 
gotsko-mauričkom slogu troškom od 3 milijuna rubalja. Imenito je 
južna fasada veličajna. Široke stube sa šest lavova od mramora 
vode k moru. Prekrasni se perivoj uzpinje po brdu. Osim više 
pavilona, oranžerije, mošeje i vodoskoka iztiče se perivoj riedkim 
subtropskim rašćem (eedrima, paomama, čempresima itd.). Do peri¬ 
voja su daleki vinogradi, koji rode izvrstnim vinom. Feodosija 
(11.000 st.) okružni grad na istoimenoj draži, poznato pomorsko 
kupalište, koje se mnogo polazi. U okolišu vinogradi s izvrstnim 
groždjem za liečenje. U Feodosiji će se urediti trgovačka luka na 
mjesto u Sevastopolju. Nekoć je na tom mjestu bila naselbina Mi- 
lećana Theodosija, a u 13. vieku Kaffa od Genovežana ute- 

Aivazovskoga ima liepih slika od toga slikara. Na bulvaru je u 
Feodosiji kip cara Aleksandra III. — Melitopolj (20.000 st.) na 
Maltosnaji okružni grad, središte trgovine sa izokolnim njemačkim 
obćinama. - Krč-Enikale (40.000 st.), na ulazu k plosnom 
Azovskome moru, znamenita trgovačka luka amfiteatralna smještaja 
nad morem. Stara tvrdjava „Jenikale” i nova ,Pavao“ gospo- 
duju nad morskim tjesnom. Tu je nekoć stojala naselbina Milećana 
Pantica paeum zvana takođjer Bospor us, stolica bosporan- 
skili^ vladara, s toga u okolišu mnogo uspomena na pontskoga kralja 
i ndata YI. (120.—63. pr. Is.), koji je Rimljanima mnogo straha 
i neprilika zadavao do posljednjega daha svoga života. 

* * 

5j€ 

Kavlcazija. Kao što smo već na strani 42. spomenuli, 
Kavkazko gorje nije za upravu Rusije granica izmedju Evrope i 
Azije, jer Rusi računaju krajeve s obje strane Kavkaza k evropskoj 
Rusiji. S toga ćemo i mi pri koncu ove knjige u kratko opisati 
Kavkazke zemlje. 

Gorje Kavkazko se na zapadu nastavlja u gorju Kninskom i 
u Balkanu, a na iztoku onkraj Kaspijskoga jezera u gorju, koje se 
takođjer zove Balkan, te se spaja sa sjevernoiztočnim rubom Iran¬ 
skoga visočja. Kako je Kavkaz i na jugu s Armenskim visočjem u 
lesnim odnosima, to ga u cielom možemo prije azijskomu nego li 
evropskomu gorju pribrojiti. Kavkaz, taj veličanstveni neprekinuti 
gorski bedem, udara preko ciele prevlake izmedju Kaspijskoga i 
Ornoga mora diagonalnim smjerom od iztočnoga jugoiztoka k za¬ 
padnom sjeverozapadu, od poluotoka Apšerona na Kaspijskome 
jezeru do Kubanova ušća u Crno more. On se ruši neposredno u 
oba mora tako, da na Crnome moru nema nikakvoga, a na Kaspij¬ 
skome moru samo uzki primorski nizinski rub. Po tom je pregrada, 
što ju čini Kavkaz izmedju oba diela svieta, gotovo hermetična i 

svakako ju je teže svladati nego ikoji drugi dio granice izmedju 
-Kivrope i Azije. 

Duljina Kavkaza, koja je od prilike kao što je udaljen Mont- 
pellier od Beča, iznosi 11.000 km., te pretječe Alpe. Širina mu je 
nasupiot manja od Alpa, jer je u Kavkazu najveća 170 km., a u 
sredim gorja spadne na 100 km., dok je u Alpama najmanja 130 
km. a najveća 280 km. U cielom je obseg Kavkaza mnogo manji 
oa Alpa, ali j e opet Kavkaz mnogo viši od Alpa. Grbina Kavkaza 


u duzmi od 700 km. izuzev neke okrnjene dielove iznosi preko 
300J m„ a najviši vrhunac Elbrus (5630 m.) znatno nadvisuje 
Montblane. Doduše taj je vrhunac vulkanski rtanj, koji se je smje¬ 
stio na naboranom gorju, ali i samo naborano gorje nekim vrhun¬ 
cima (n. p. Kaštantau 5211 m.) nadvisuje najviše alpinske vrhove. 
Po tom. nam se izvanjski prikazuje Kavkaz kao mnogo uži ali viši, 
strmiji i jednolieniji gorski bedem nego što su Alpe. 

I na Kavkazu se mogu dvie bitno različite položine razliko¬ 
vati. K sjeveru slazi gorje postupno nebrojenim naporednim kosama 
u pontsko-kaspijsku nizinu, k jugu nasuprot ruši se naglo 
u dvostruku udoljinu i to zavalu Rione na zapadu i u zavalu 
Kura na iztoku. Obje zavale razstavljaju Kavkaz od strmoga ruba 
Armenskoga visočja. Izmedju obje zavale spaja orografijski ipak 
Meskičko humi je Armensko visočje s Kavkazom. 

Tektonička gradnja Kavkaza t. j. položaj i sastav njegovoga 
kamenja unatoč zaslužnih istraživanja Abicha i Favra, nije još tako 
točno lzpitan, kako bi se željelo za gorje, koje je vrlo znamenito 
kano posredno gorje izmedju evropskoga prema sjeveru naboranog 
i azijskog prema jugu naboranog gorja. Tako nije smjer naboranja 
još posve dobro izpitan; u obće se čini, daje bio upravljen od juga 
k sjeveru, ali upravo srednji, najviši dio pokazuje silovita pomak- 
nuca od sjevera k jugu. Posljednja gibanja, što su stvarala ovo 
gorje, vrlo su mlada, jer se nalaze sarmatske naslage (miocen) mje¬ 
stimice do 2300 met. nad morem uzdignute. Svakako je sjeverna 
strana izvanja strana nabora, a južna lomna strana toga gorja. 

Na koliko se do sada dade suditi, čini se, da je Kavkaz svo¬ 
jim sastavom mnogo jednoličniji nego Alpe. Ponajprije se to već 
po tom vidi, što Kavkaz svojim protegom udara pravački od juž- 
noga jugoiztoka prema zapadnom sjeverozapadu a ne u spodobi 
obluka. K tomu su gotovo svi slojevi k sjeveru ili sjevernomu sje¬ 
veroistoku nagnuti, po čemu je Abich isoklinalni nagib kao glavni 
princip dislokaciji slojeva u Kavkazu postavio. Prema tomu se u 
cielom čini Kavkaz kao orijaška ploča, kojoj je južni rub visoko 
izpet i prekinut, a odavle se zatim polaže ploča dakako u mnogo- 
stručmm naborima prema sjeveru. Uslied takove gradnje najviša se 
grbina Kavkaza smjestila nedaleko od južnoga ruba, a sastoji od 
najstarijega kamenja. Od najviše grbine spuštaju se sjeveru postrane 
prednje gore, sastavljene postupno sve od mladjih slojeva, dok ima 
na jugu podno strmog prolomnoga ruba samo onizkih mladjih na- 

šlaga. U srednjem đielu Kavkaza je bilo gorsko uzdužna centralna 
masa sastavljena od kristaliničkoga imenito granitnoga i paleozoj- 
skoga kamenja. Iza toga se k sjeveru prislanja škriljavae i pješče- 
nik srednje i vapno gornje jurske formacije, zatim kredine forma¬ 
cije (ponajviše vapnenac), %š i napokon mlade tercijarne naslage, 
U iztočnom i zapadnom dielu sastavljeno je i bilo gorsko od 
mezozoičke formacije. Po tom je u Kavkazu samo jedan jedini oko 
475 km. dugi centralni masiv, dok ima u Alpama velik broj oma¬ 
njih centralnih masiva. Još treba da i to iztaknemo, kako unu¬ 
trašnjim Alpama manjkaju vulkanske provale, dok ih ima u Kav¬ 
kazu, a najznatnije su trahitne u vrhuncima Elbrusu i Kasbeku. 

Izvanjski oblik Kavkaza podudara se s unutrašnjim sastavom 
toga gorja. Jedino visoko zatvoreno gorsko b'ilo puno leđnih pla- 
sina, okrunjeno čitavim nizom orijaških vrhunaca (tisućglavi Kavkaz), 
vije se dužinom cieloga gorja. Kako se bilo k jugu naglo ruši, 
tvore tu samo na nekim mjestima odkinuti gorski dielovi nizke 
prednje kose. Na sjeveru nasuprot prati glavno bilo širok pojas 
naporedmh nabornili lanaca, koji su postupno prema kraju gorja 
sve niži. Pošto na toj strani polagano slaze slijevi ima tu mnogo 
ravnjačkih visokih plosnina razkiđanih erozijskim jarugama. 

Razvodje teče ponajviše gorskim bllom, jedino što je amo 
tamo jednostranom erozijom potisnuto prema jednoj ili drugoj strani. 
Na obje strane prevladjuju duboko usječene često veličanstvene 
divlje drage, kakovu nam prikazuje si. 89. „Vražja dolina« strahotna 
je jaruga u gornjem tieku Aragve, kuda vodi glavni drum sjeverno 
od Tiflisa preko visokog gorja u Vladikavkaz. Slika nam prika¬ 
zuje onaj dio druma, gdje ide k sjeveru od selišta Pasanaur preko 
gorske vrleti, koja je na zlu glasu zbog čestih survina usova, dok 
dubjko u dolu šumi Aracva. 

O 

Rieke u Kavkazu teku samo na kratko uzdužnim smjerom 
tvoreći malena polja ili dolinske proširke, iz kojih zatim tiesnim 
jarugama izlaze. Velikih za kulturu zgodnih dugodolina ne ćeš naći 
u Kavkazu. Kano plahe bujice hrle vode sa leđnih plasina u dol, 
gdje se onda polagano vuku i stječu u četiri velike rieke: u K u b an u 
i Tereku na sjeveru, a Rionu i Kuri na jugu. Nadalje je u 
tom velika razlika izmedju Alpa i Kavkaza, što u Kavkazu gotovo 
m nema jezera ni većih slapova, a razlog je tomu donekle taj, što 
je u ledeno doba oledba slabija bila u Kavkazu nego u Alpama. I 
anas ledene plasine u Kavkazu znatno zaostaju za alpinskima, koje 


zbog suhoga podneblja u Kavkazu koje pak što je ovdje mnogi uži 
pojas visokoga gorja nego u Alpama. Sniežnie.t počinje u suhom 
iztočnom dielu Kavkaza tek oko 3500 do 3900 m., a u Elbrusu 
kod 3300 m. visine; dakako k zapadu bliže k Crnome moru opada 
na 2700 do 2800 m., tako da se ondje ne razlikuje od sniežniee 
u Alpama. U obće Kavkaz ni iz daleka ne doseže Alpa u pogledu 
obilja vode i bujnosti rašća a po tom ni dražestnim okolišnim opre- 

kama. Glavni je razlog tomu u njegovim klimatičkim prilikama. Ma 

■ 



SI. 89 Vražja dolina u Kavkazu. 


da i nije Kavkaz od Alpa mnogo južnije smješten (4O 0j —45° sjev. 
šir. dakle izmedju stupnjeva Otranta i Turim), pripada on poradi 
svoga daleko iztočnijega i kontinentalnijega smještaja u suhu sub- 
tropsku stepnu klimu. Jedino južnopadni pristranci Kavkaza, koji 
se otvoraju prema Crnome moru i nizina Rionova, tvore posebnu 
podnebnu pokrajinu, kojoj zapadni vjetrovi pretežno ljeti donose 
obilnih padalina (Kutais 1420 mm.). U tom je malenom području 
rašće razmjerno bujno u velikoj opreci prema ostalim k’avkazkim 
zemljama. Cim si prevalio Meskičke gore, te se spustio u nizinu 

Kure, eto te u predjelima, koji su sve siromašniji padalinama (Tiflis 
490 mm. Baku 250 mm.) i ljeti vrlo sušni. Suša i ljetna žega a 
zimska studen raste sve više prema Kaspijskomu jezeru, karakter 
stepe sve je izrazitiji. Ciela sjeverna podina Kavkaza pripada već 
spomenutoj pontsko-kaspijskoj klimi (str. 84.). Po tom se Kavkaz 
prislanja na sjeveru posve a na jugu najvećim dielom stepi. Tek u 
znatnoj visini, gdje su obilnije padaline, počinje šuma, koja okru- 
žuje poput pasa cielo gorje, a u nizini oko 2200 m. počinje pla¬ 
ninski pojas. 

Po duljini može se Kavkaz na tri diela razdieliti: Iz točni Kavkaz 
seže od Kaspijskoga jezera do izvora Alasana i Sulaka (Andiš-Koisu) oko 
400 km. duljine. Ovaj dio sastoji izključivo od jurske, kredine i tercijarne for¬ 
macije. Široka sjeverna položina sastavljena je od pravilnih, napoređnih 
na ora, koji se k jugu sve više uzdižu. S ovima ide uzporedno dalje k sjeveru 
jednako visok dapače i viši gorski lanac. Mnoge rieke, od kojih su najznatnije 
Samur i Sulak prodiru bud kao dugodoline bud pak kao drage široki pojas 
nabora : divlje, šumom zaraslo i težko pristupno pogorje Daghestan. Na 
to utječu, delta.skim ušćem u Kaspijsko more, gdje su uaplavile plodni pri¬ 
morski nizinski rub, koji je za promet važan. Samo gorsko bilo sastoji od 
plosnih naslaga jurske formacije a gotovo svuda je visoko preko 3000 m. Naj¬ 
viši. vrhunci Basarđjussi (4480 m.) i Šah-dagh (4255 m.) oba plasovita 
uzpinju se daleko na iztoku. Dublji su prievoji na bilu riedki; vriedna je spo¬ 
mena jedina Achty-prevala k zapadu od gore spomenutih vrhunaca. U 
opreci sa širokom naboranom sjevernom padinom ruši se gorsko b'llo k jugu 
bez prednjih gora gotovo neposredno u protegljastu udoljinu Kahetiju visin¬ 
skim viencima tercijarnih neslaga razstavljenu od nizine rieke Kura. Ovi 
uleknuti priedjeli južno od gorskoga bila stradaju često od potresa. Kratke 
drage, razvadjaju strmenite južne pristranke a rieke stvaraju podno gorja 
plodni i dobro nastavani predjel, koji k jugu prelazi u stepu. U iztočnom dielu 
piesuse rieke prije nego stignu do Kura, u zapadnom nasuprot stječu se u rieci 
Alasanu, koji teče duž ciele Kahetije. 

Istočno od Šah-dagha Kavkaz je sve niži te se nastavlja tercijarnim 
burnijem, koje se južno od grada Baku razilazi prema Kaspijskome moru. 
Odavle nešto sjevernije izbija u more poluotok Apšeron, koji je tako ose¬ 
bujan poradi neizcrpivih izvora nafte i muljevitih vulkana. Taj je poluotok 
nizki goletni ravnjak sastavljen od plosno naslaganih mladih tercijarnih slo¬ 
jeva. Ozgor je kongerijsko vapno, a izpod njega glina, piesak pješčenik, u 
kojem ima tako mnogo nafte, da izvire mjestimice iz zemlje, a na drugim se 
opet mjestima vrtaju zdenci 40 do 50 m. dubljine, iz kojih iz početka visoko 
ključa ulje a kasnije polagano teče. Sada već ima na stotine produktivnih 
zdenaca u tom području. Nafta rabi takodjer za loženje parobroda na Kaspij¬ 
skom jezeru,, a izvozi se u veliko iz staroga grada Baku. Sa naftom izlaze iz 
zemlje u velikoj množini gorivi plinovi, koje su prije izgarali na daleko svietlim 
plamenom. To je tako zvana „sveta vatra", ka kojoj su hođočastili farsi, obo- 
žovatelji vatre. Sada se ti plinovi sabiru i rabe u tvornicama za razsvjetu i 




loženje. U savezu s tolikim obiljem ka¬ 
menog ulja jesu muljeviti vulkani, ma¬ 
leni čunjasti brežuljci, koji uslied pri¬ 
tiska plinova slani vodeni mulj ili kal 
pomiešan s uljem i ugljikovodikovim 
plinovima izbacuju. No taj pojav nije 
ni u kakvom savezu sa pravim vul¬ 
kanskim provalama. I na mnogim dru¬ 
gim točkama s obje strane Kavkaza 
imade u mladim naslagama kamenog 
ulja, ali nigdje u tolikom obilju. 

Srednji se Kavkaz računa od 
spomenute medje na iztoku do izvora 
Kubana na zapadu, dug u svem do 300 
km. Ovo je najviši dio Kavkaza, „le¬ 
deni Kavkaz", gdje se vide najveličan- 
stveniji oblici (si. 90.); pa ipak je naj- 
pristupniji i najbolje izpitan dio Kav¬ 
kaza i to s toga, što je vrlo razkidan 
i posve uzak. Ovdje naime usred Kav¬ 
kaza prodire u gorje sa sjevera prolom 
širok poput drage sa Vladikavkazom 
kano središtem, tako da je tu gorje 
s obje strane omedjeno uleknutim tlom. 
Bilo srednjega Kavkaza, koje je gotovo 
neprekinuto preko 3000 m. visoko, sa¬ 
stoji od granita (Adai-Choch 4646 m. 
Kaštantau 5211 m. Baltakaja 4877 m.), 
na kojem su se smjestila dva orijaška 
čunja od trahita Elbrus (5630 m.) i 
Kasbek (5023 m.), prvi nešto k sje¬ 
veru od bila izbojit. Oba su vrhunca 
strmeniti gorski orijaši, na koje se je 
prvi popeo Freshfleld. Njihova lava (raz- 
taljeno kamenje) mlada je, jer je pro¬ 
valila u ono vrieme, kad se je već gorje 
izpelo, a doline bile gotove. U povje- 
stničko se doba ne spominju nikakve 
provale. U srednjem su Kavkazu dyie 
znamenite prevale: Mamison prevala 
(2862 m.) izmedju Adai Chocha i Kas- 
beka, koja vodi iz dolina Ardona u do¬ 
linu Kiona i podno Kasbeka Kresto- 
vaja gora (1788 m.), preko koje ide 
glavni drum iz doline Terekove u dolinu 
Kure. K jugu oslanja se o glavno 
bilo široki pojas (po svoj prilici paleo- 

SI. 90. Srednji dio Kavkaza sa dvoglavim Elbrusom. 


382 


zoičkog škriljavca), preko kojega se je sa sjevera granit nametnuo i kojemu 
zavinuti slojevi opadaju k sjeveru. Taj škriljavac tvori čitav niz visokih napo- 
rednik lanaca, koji dapače mjestimice visinom pretječu granitno blio. Ovdje su 
izduble k jugu tekuće rieke imenito Rion i Ingur više dugolina, iz kojih zatim 
divljim jarugama odtječu. U tim zatvorenim i gotovo nepristupnim zavalama 
zadržali su se ostatci starih naroda. Na podnožju ide još jedna ali mnogo niža 
ploča mezozoičkih i mlađih tercijarnih slojeva nagnuta takodjer ksjeveru: to su 
prednja brda Iremetijska i Mingrelijska na sjeveru Rionore niži, a stoje u 
orografijskoj svezi sa Meskičkim brdima. Na sjeveru spuštaše granitno bio 
pod slojeve jure i krede, koji su se u meridijan Elbrusa daleko proširili, dok 
su iztočnije uvalom Vlađikavkazkom znatno sužeDi. Pojedini visovi izpinju se i 
tu iznad 3000 m. (n. pr. Tebulos 4505 m.). Rieke hrle kratkim dragama u dol, 
gdje se u spomenutoj nizinskoj uvali sastaju sa Terekom, koji probija glavno 
bilo te mu je izvor s one strane na južnijem škriljavačkom gorju. Pa upravo 
s toga, kao što se je gorje na tom mjestu znatno s uzilo, vrlo je znamenita 
Terekova dolina: ona je glavni prolaz u cielom gorju; ovuda ide veliki 
gruzijski vojnički drum (Voenno gruzinskaja doroga), spajajući Trans- 
kavkaziju sa Rusijom. Drum ide od Vladikavkaza (715 m.), gdje je kraj željez¬ 
nici, u plodnu divlju i duboku jarugu, kojom Terek neposredno podno Kav¬ 
kaza protječe, zatim dolinom na gornjem Tereku, nadalje preko gorja škriljavač- 
koga 2405 met. visokom provalom k Aragvi, koja iznad Tiflisa utječe u rieku 
Kuru. Spomenuti je grad upravo za to tako znamenit, jer je smješten na iz- 
lazku ovoga velikoga druma. Za izgradnju spomenutoga druma imaju, najveću 
zaslugu knez Voroncov i Barjatinskij. Drum je izgradjen god. 1863. Divljom 
veličajnošću nađkriljuje ovaj drum mnogu alpinsku cestu, ali mu manjkaju 
livade, šume i pitoma sela. 

Na sjevernoj strani zatvara uvalu Vladikavkazku do 700 m. visoko viso- 
ravnje Kabarda zvano, sastavljeno od mladih tercijarnih naslaga i razdrto mno¬ 
gim jarugama. Izmedju Vladikavkaza i Tereka kod Mozdoka ti su slojevi na¬ 
borani i tvore dva duga zapadnoiztočnoga smjera visinska vienca, skrajnje 
izponke kavkazke prema nepreglednoj kaspijskoj stepi. Zapadno od uvale 
prodrlo je podnožje mezozoičkoga gorja daleko k sjeveru do osamljenog erup- 
tivnog čukora Beštana (1339 m.) u Pjatigorsku, virovitome predjelu. Odavle 
teče Kuma prama Kaspijskome jezeru. Još dalje k sjeveru prostilo se je sar- 
matsko visoravnje Staropolsko (800 m.) prodirući u samu stepu. 

U Zapadnom Kavkazu, koji je dug oko 400 km. nastavlja se gra¬ 
nitno glavno bilo, ali bez škriljavačkoga pojasa. Ono je ujedno čvrsto razvodje 
s početka visoko do 3000 m., a kasnije sve više. 8 obje strane bila ima napo- 
rednih lanaca, koje imenito na sjeveru slično kao u Daghestanu tvore treći 
pojas. Tu izniru u dragama mnoge protoke Kubanove. Južni naporedni lanci 
zatvaraju nekolike dugoline, naglo se rušeći prema slikovitoj vrlo strmoj obali. 
Ona je sa kopna težko pristupna, te kopneni promet duž obale nije moguć, 
tako da je na toj strani kavkazka prevlaka skroz zatvorena. Ovo primorsko 
područje je prekrasnim šumama zarasla pokrajina Abchasija. Unutarnji dio 
zapadnoga Kavkaza od izvora Kuhana do 40° ist. duž. po Gr. gotovo je posve 
nenastavan. S oba blizanačka vrhunca Fišt-đagha i Oštena spustilo se 
granitno bilo posve pod mezozoičke naslage, uslied čega se je cielo gorje sni- 

žilo izpod 1000 m. visine. Ovaj zapadni kraj Kavkaza sastavljaju mnogi na¬ 
poredni lanci od krede i od eocenskoga flvša, od kojih udaraju prema strme- 
nitoj obali jedan za drugim poput kazalištnih kulisa Odavle se još nastavljaju 
samo neki nabori sarmatskih slojeva poluotokom Tamanom, gdje utječe Kuban, 
sve preko poluotoka Krča. I na spomenutim poluotocima ima kao i na polu¬ 
otoku Apšeronu muljevitih vulkana. 

Spomenimo još nekolike rieči o južnom predgorju Kavkazkom 
u Transkavkaziji, koja po svojoj prirodi i povjestnici posve pripada 
k Aziji. Velika je to pukotina izmedju Kavkaza i Armenskoga 
visočja, koja se preko najužeg mjesta pontsko-kaspijske prevlake 
prostire od jedne morske kotline 
do druge. Zapadni Kavkaz ruši se 
neposredno u Orno more, pred sred¬ 
njim pak i iztočnim smjestile su 
se dvie nizine. Manja zapadna, koja 
se daleko k Crnome moru otvora, 
natopljena je obilno vodom i plo¬ 
dna; stara je to Kolchida, odkuda 
je Jason odnio zlatno runo. Protječe 
ju Rion (negdašnja Fasis-rieka), koji 
utječe u more barovitom nezdravom 
deltom. Meskičko gorje, koje 
Čini razvodje i klimatičku granicu 
izmedju Ornoga i Kaspijskoga mora 
po svom sastavu (granit, 
kreda i tercijarne naslage) k Ar¬ 
menskomu gorju. Željeznica pro- 

valiuie to gorje 1200 m. visokom 

, a i ■ SI. 91. Georgijac iz Tiflisa. 

prevalom. S one strane gorja slazi 

se u nizinu Kure; nekadašnja kra¬ 
ljevina Georgija i Gruzija. Povodna Kura izvirući u armenskom 
visočju protječe ponajprije udoljinom dobro natapano plodno gornje 
riečno zavalje (500 do 700 m. visoko). Zatim probija kod Tiflisa 
tercijarne izponke, i udari u daleku stepnu zavalu nastavanu nomad¬ 
skim plemenima. No to nije prava ravnica, jer neke mlade terci¬ 
jarne naslage, koje se sjeverno-iztočno od Tiflisa uzpinju dapače do 
2000 m. visine, razstavljaju od doline Kure dolinu Jore i plodnu 
udoljinu Kabetiju. 

Kavkazko je gorje, kao što smo vidjeli, vrlo znamenito raz¬ 
ni edje. Ono udara od mora do mora posve zbijeno i zatvoreno, te 

kako nema zgodnih vrata ni širokih dolinskih predjela, sprečava u 
velike živahniji saobraćaj preko gorja. S toga nisu mogli azijski 
narodi preko Kavkaza u Evropu prođrieti. Nasuprot mogoše ostatci 
raznih potisnutih i raztepenih naroda naći zaklonište u zatvorenim 
dolinama, gdje se sačuvaše pred olujom vremena do današnjega 
dana. S toga gotovo nema na zemaljskom površju područja, gdje 
bi bilo tako različitih naroda i plemena kao u tom medjašnjem 
bedemu dvaju svietova. Ako i nema danas u Kavkaziji 300 naroda 
i plemena, kako se je računalo u rimsko carsko doba, ipak ih i 

najnoviji etnografski zemljovidi na¬ 
vode do 40, tako da se kavkazko 
gorje s punim pravom zove „gorje 
jezika". I zanimanje tih nebro¬ 
jenih plemena vrlo je raznoliko, 
te se jedni bave više ratarstvom 
a drugi stočarstvom, a neki opet 
priugotavljanjem oružja i tkanjem 
čilima. U samom visokom gorju 
je naravno žiteljstvo posve riedko. 
Osim petroleja i nešto ugljena jur- 
ske formacije nema u Kavkaziji 
nikakvih ruda. 

Kavkazki se narodi diele po 
pasmini na Arijce, Turke i 
Tatare i Semovce. Arijskoj 
pasmini pripadaju osim Rusa, kojih 
ima u Kavkaziji do 3 milijuna, 
Georgijci ili Gruzini, Mingrelci i 
Armenci; zatim čerkezi, Kurdi i 
Oseti; napokon Parzi (Perzijanci); 
Tursko-tatarskoj pasmini pripadaju Turci i Tatari; Semitskoj pas¬ 
mini pripadaju Čečenci i Lesgijci, te nešto Židova. Kavkazki su 
narodi vrlo liepa stasa i obraza, te se broje medju najljepše ljude 
na zemlji. 

Georgijci i njihovi srodnici Imereti, Mingrelci, Suani ili Sua- 
neti i mn. dr. nastavaju sjevernu srednju i čitavu zapadnu Zakavkaziju i to 
Georgijci su pretežno u dolini Kure, Mingrelci na dolnjem Eionu i Inguru, 
Iremeti na gornjem Eionu, Suaneti u visokim planinskim dolinama itd. U svem 
ih imade oko 1,500.000, a svi su vjere kršćanske. Georgijci su miroljubivi, 'te 
su se već u staro doba smatrali naprednijima od svojih susjeda. Georgijci su 



SI. 92. Mingrelka. 


krasni muževi (si. 91.) a Georgijke zbog svoje krasote sačinjavaju od vajkada 
elitu u haremu turskih i perzijskih sultana. Mingrelku nam prikazuje si. 92. 
Povrh togaimau Kakavkaziji mnogoTatara (do 1,300.000) i Armenaca (do 
1,200.000.). Ovi potonji stanuju stranom na južnom pristranku iztočnoga Kav¬ 
kaza izmedju Nuhe i Šemahe okruženi od Abderbaidžan-Tatara, stranom pak 
po južnoj Zakavkaziji imenito oko Gokča jezera; k tomu prodiru po malo sve 
dalje k sjeveru navlastito prema Tiflisu medju Georgijce. Armenci su kršćani 
i već odavna napredni te zapremaju ugledno mjesto medju kavkazkim pleme¬ 
nima. Jermenke su vrlo liepa obličja, te opominju, kao što pokazuje slika 93., 


na Crnogorke. 

Sjeverozapadni dio Kavkazije na Crnome moru nastavaju čerkezi 
pod raznim plemenskim imenima (Kabarđini, Ubihi, Šapsugi, Abadži itd.). 


Prije ratova sa Eusima bilo ih je preko 
pol milijuna, a kad su iza veličajne 
borbe podlegli ruskoj sili, ostalo ih je 
jedva 100.000 (poglavito Kabarđini) u 
svojoj postojbini, dok se je većina od 
mržnje na Euse razselila u Bugarsku i 
Tursku, čerkeskinje su na daleko na 
glasu sa svoje ljepote (si. 94.), a čer¬ 
kezi sa svoga junačtva i uztrajnosti u 
borbi protiv Rusa. Vjere su Muhame- 
dove. — Sredinu Kavkazkoga gorja 
s obje strane gruzinijskoga glavnoga 
druma nastavaju Oseti, koji se sami 
zovu Iron (Arja). Imade ih do 150.000, 
te su koje kršćani koje pak Muhame- 
dovci. Iztočno krilo Kavkaza zapremaju 
Čečevci (200.000) i Dagestanci (200.000) 
sa mnogo plemena, od kojih se žitelji u 
južnom Dagestanu zovu, kao i nekoć, 
Lesgijci. Ovi su radljivi i pouzdani a 
vjere Muhamedove. 



Rusija je već u prošlom stoljeću stala naseljivati Kozake na 
dolnjem Kubanu u Kavkaziji nastojeći, da se te naseobe sdruže 
s onim kozačkim naseobinama, koje su već od prije obstojale na 
Tereku podno sjevernoga Kavkaza. Odlučne borbe za Kavkaz sa 
Turskom, Perzijom i kavkazkim muhamedovskim narodima započeše 
za pravo tek u ovom stoljeću god. 1801., te potrajaše gotovo 
60 godina. Borba bijaše veličanstvena, jer su se hrabra gorska ple¬ 
mena vanrednim junačtvom i divskom uztrajnošću opirala ruskomu 
gospodstvu. Napokon ipak podlegoše sili ruskoj hrabri gorani. 
Istina, krimski je rat dao još novih pobuda ustanku gorana ime¬ 
nito snažnih Čerkeza pod Š a m i 1 o m, ali god. 1858. zauzećem na 

juriš Vendena utvrdjene Šamilove priestoljniee zadobi i njegovo 
gospodstvo smrtni udarac. Sliedeće godine morade se Šamil obkoljen 
u svom dvorcu Gunibu predati knezu Barj atinskomu, umi- 
ritelju Kavkaza. Rusija postade tako gospodaricom cieloga Kavkaza i 
većeg diela današnje Zakavkazije. Napokon dobi berlinskim kon¬ 
gresom god. 1878. Kars sa okolicom do Crnoga mora. — Danas 
već juri parni stroj podno Kavkaza s jedne i druge strane izmedju 
oba mora a valjda nije daleko vrieme, da će Rusija svojom 
snagom, svojim umom i svojim bogatstvom izgraditi i preko Kavkaz- 

koga bedema željezničku prugu, 
kao što je to onomadne izvela 
preko Urala. 

Cielo Kavkazko područje 
sačinjava jednu „oblastj 11 pod 
imenom generalne gubernije; 
koja je razdieljena u 10 guber- 
nija i pokrajina, čitava Kavka- 
zija zaprema 472.544 Q km. sa 
oko 9 milijuna duša. Od toga 
ide na Predkavkaziju (cis) oko 
262.000 □ km. sa preko 4 mi¬ 
lijuna a na Zakavkaziju (trans) 
210.000 km. sa 5 milijuna 
duša. 

1. Predkavkazija. U 
guberniji Stavropolskoj glavni 
je gubernijski grad Stavropol 
(40.000 st.), ujedno glavni grad 
ciele Predkavkazije. Grad se pro¬ 
stire koje na uzvišenoj plosnini 
koje pak na briegu, a protječe ga rieka Tašla. Grad na plosnini pra¬ 
vilno je gradjen. Nebrojeni vrtovi oko grada, bučeća Tašla s grmo- 
vitim obalama i tvrdjava na visokom brdu podavaju gradu osobito 
slikovito lice. — Pjatigorsk (14.000 st.) čisti okružni grad, 
kojemu ime potječe od pet izokolnib gorskih glavica (Mašuka, Sme- 
inaja, Lyssaja gora, Beštan i Željeznaja gora). Na trgu stolne crkve 
stoji’spomenik pjesnika Lermontova (f g. 1841.) po nacrtu Ope- 
kušinovom. Sa Mašuke, kamo vode dobre ceste, krasan je pogled na 
Kavkazko gorje imenito na Elbrus. TJ gradu je toplo sumporno 


kupalište, koje se mnogo polazi. Podno Željeznegore je Želja- 
znovodsk, kupalište na glasu. TJ ovom je okružju Kislovodsk 
u tiesnoj ponikvi glasovita kisela voda s krasno uredjenim kupa¬ 
lištem, koje je podignuto nastojanjem kneza Voroncova. — Geor- 
gievsk tvrdjava u barovitom predjelu nekoć glavni grad Pred¬ 
kavkazije. — Nalčik, izlazište dolina Baksana, Urbana i čegema, 
i koje pripadaju središnjemu Kavkazu i poriečju Tereka. 

Ekaterinodar (40.000 st.) na desnom briegu Kubana glavni je 
i grad Kubanske oblasti, s jakom trgovinom govedjom vunom i kožom. 

Liepi spomenik od Mikešina opominje na Katarinu II., koja je 
godine 1794. utemeljila taj grad kano naseobinu Kozaka. Jeisk, 
Temrjuk, Maikop i Batalpašinsk okružni su gradovi u 
Kubanskoj oblasti. — U novoj pokrajini Terek glavni je učvršćeni 
grad Vladikavkaz (50.000 st.) utemeljen g. 1784. Ovaj je grad 
V dobio pridjev „gospodar Kavkaza" poradi svoga smještaja na ulazu 

znamenitog druma, što vodi u Tiflis. U Vladikavkazu je jaka voj¬ 
nička posada. — Mozdok tvrdjava na Tereku. — Kizljar 
(21.000 st.) tvrdjava i trgovački grad iznad Terekova ušća. — 
Petrovsk novija ruska luka na Kaspijskome moru. 

2. Zakavkazija. Kutais (30.000 st.), glavni grad isto¬ 
imene gubernije (si. 95.) stara je Cytaea nekoć glavno mjesto 
Kolhide a zatim Imeretije. Grad je liepa smještaja na derućem Rionu, 
preko kojega vode dva kamena mosta. Na izbrežku nad desnim 
briegom rieke razvaline su stare tvrdjave, za koju se kaže, da su ju 
Genovežani sagradili. Kutais je znatno mjesto za provoznu trgo¬ 
vinu za Tiflis i Carigrad. Nedaleko je Tkvibula, jedino mjesto u 
Kavkazu, gdje se kopa kameni ugljen. Oko 10 versta udaljen je 
na visokom briegu samostan Gelati sa starom crkvom i bogatom 
riznicom, u kojoj ima mnogo uspomena na imeretinske kraljeve.— 
Tiflis (159.000 st.) u dvie verste širokoj ponikvi, kojom protječe 
dubokim koritom rieka Kura. Kako je grad okružen odasvud gorama, 
ima ljeto vanredno vruće, poradi čega sve bježi ljeti iz grada, dok 
je zima i proljeće vrlo ugodno. Tiflis je sielo generalnoga guver¬ 
nera i svib viših vojničkih i svjetskih oblasti za cielu Kavkaziju. 
= Tiflis je već na početku VI. stoljeća po Is. bio glavni grad geor- 

gijske kraljevine. God. 1395. oplienio je grad Timurlan. Od g. 1424. 
' bijaše Tiflis glavni grad Kartlije ponajviše pod vrhovničtvom per¬ 

zijskim a stradavao je za to vrieme i od Turaka. Godine 1801. 
pripao je Rusiji. 



SI. 94. Gerkeskinja. 

Tiflis ima da zahvali svoj procvat u novije doba poglavito 
svome zgodnomu položaju na unakršeu trgovačkih drumova sa Kas¬ 
pijskoga k Crnome moru i sa armenskoga visočja preko Kavkaza 
u Rusiju. Glavni su predmeti trgovine ćilimi, vunene, pamučne i 
polusvilene tkanine Žiteljstvo je vrlo mješovito, prava slika i pri¬ 
lika velikoga pograničnoga grada izmedju dva svieta Evrope i Azije, 
no najviše ima Rusa, Gruzinaca i Armenaca. Po svjedočanstvu 
prof. Brugscha govori se u Tiflisu u 70 jezika. Značajno je, da je 
broj muškaraca u tom gradu još jedanput kolik žena. Veći se dio 
grada prostire na desnoj obali Kure. Sjeverni je dio moderni ruski 
grad sa širokim upravnim ulicama, prostranim trgovima i državnim 
zgradama, medju kojima se iztiče palača glavnoga guvernera usred 
liepoga perivoja. Nasuprot ove palače je kavkazki muzej s bo¬ 
gatim uzorno poredanim zoološkim, botaničkim i etnografskim sbir- 
kama i starinama te liepim zidnim slikama, koje prikazuju razne 
priče o Kavkaziji. Nadalje je veliki „gostinnij dvor“ ponajviše 
s evropskom robom, kazalište i „voenno-istoričeskij muzej” 
sa slikama, što prikazuju znamenite dogadjaje iz dugotrajnih ratova, 
što su ih tečajem ovoga vieka vodili Rusi sa kavkazkim narodima, 
dok su ih konačno svladali. — K jugu su stanovi urodjenika, 
bezbroj tiesnih ulica i uličica, u kojima imenito armenski i perzijski 
trgovci nudjaju svoju robu na prodaju. Tu je čitav dan silna vreva i 
najljepša sgada da motriš i proučavaš taj kaleidoskop kavkazkih naroda 
i plemena. Grad nadvisuje razorena tvrdjava, odakle je krasan pogled 
na sam grad i na veličanstveni gorski lanac, koji je okrunjen 
sniežnim vrhuncima Kasbeka. Nedaleko su tople sumporne kupelji, 
koje se mnogo polaze, i koje su dale gradu ime Tiflis t. j. „topli 
grad“. Naprotiv tvrdjave diže se na briegu stari gruzinski kraljevski 
dvor Meteh. — U zapadnom dielu grada visoko se je smjestio Davidov 
samostan („Mtacmindckij monastir sv. Davida Garedžijskago”) s liepim 
nadgrobnim spomenikom ruskoga pjesnika Gribojedova. 

Željezni a nešto niže kameni od kneza Voroncova sagradjeni 
most vodi preko rieke na lievu obalu. Tu je podignut liepi spo¬ 
menik od bronca spomenutom knezu, koji ima velikih zasluga za 
taj grad kao i za eielu južnu Rusiju. K sjeveru od Tiflisa na glavnom 
gruzinskom drumu, gdje se Aragva izlieva u Kuru, stoji selo Mehet, 
jedno od najstarijih mjesta Georgije sa gradinom Arma-Cihe, 
gdje su stolovali u staro doba prvi georgijski vladari. Tu ima 
još sačuvanih razvalina crkava i palača. Najstarija je gradjevina 

Sv.choveli katedralka iz IV. vijeka, sagradjena na onom mjestu, 
gdje se našlo odielo Isusa Krista, kamo ga je donio neki Židov. 
Današnja crkva potječe iz XV. stoljeća a obnovljena je u prošlom 
vieku. U crkvi su pokopani mnogi georgijski kraljevi iz vladalačke 
porodice Bagratida, medju njima i posljednji vladar Gjuro XIII., 
koji je god. 1801. konačno predao svoju državu Rusima. 

Telav (8000 st.) gradić s razvalinama stare gradine kahe- 
eijskik kraljeva prekrasna položaja u šumovitom predjelu na desnom 
briegu Alasana. Tu raste imenito mnogo mandula, smokava i 
izvrstna loza. Nedaleko je carsko imanje Cinondalji, gdje 
raste izvrstno vino. Nedaleki „Alaverdskij sobor -1 glasovito je pro¬ 
štenište. — Abalcib (15.000 st.) okružni grad na glasu sitnom 
robom od srebra. — Gori (8000 st.) okružni gradić na lievoj 
obali Kure. Žitelji su gotovo sami Gruzijci. — Dušet, okružni 
gradić, nekadašnja stolica knezova Eristav od Aragve, spominjana 
često u razmiricama, što su ib ti knezovi vodili sa gruzijskim kra¬ 
ljevima. Dušet leži na velikom gruzijskom drumu. — Signab 
okružni grad u području Alasana. — Elisavetpol (20.300 st.) 
glavni gubernijski grad, koji se je zvao prije zauzeća po Rusima 
god. 1804. Ganža (nekoć Gangara). U okolišu ima mnogo razvalina, 
u kojima se našlo starog perzijskog, partskoga, sasanidskoga, grčkog 
i rimskog novca. Za Šamkor-stup drži se, da ga je dao podignuti Alek¬ 
sandar Veliki. Ganža je rodno mjesto mudroga Mirca Šafi. Neda¬ 
leko od Elisavetpola je njemačka kolonija Helenendorf. — Nuka 
(25.000 st.) središte kavkazke industrije svile sa krasnom palačom 
kana sagradjenom god. 1790. — Suša, okružni grad na armen¬ 
skom visočju. 

Baku (115.000 st.) glavni grad istoimene gubernije i najzna¬ 
menitiji trgovački grad na Kaspijskom jezeru uzdiže se amfite- 
atralno nad žalom morskim. Grad je procvao poradi nedalekih 
obilnih izvora nafte i poradi trgovine rižom i sušenim voćem. U 
gornjem je gradu opasana iz 16. stoljeća zidom tvrdjava, u kojoj je 
palača kanova i dvie mošeje. Nedaleko od tvrdjave je 45 met. visoki 
Kis Kale („djevojački toranj"). U okolici, koja se poradi bujnoga 
cvieća zove „rajski predjel 11 , teži se mnogo šafran. Iztočno od grada 
je najveće područje naftinih izvora na poluotoku Apšeronu. Tu se 
na 736 zdenaca izvadi iz zemlje na godinu 386 milijuna puda surove 
nafte, od koje se čišćenjem i priugotavljanjem dobiva petrolej. Neda¬ 
leko odBakua je 0 orni gor od sa tvornicamaNobela a dalje kod mora 

B j ely gor od sa tvornicama Šibajeva, Rothschilda itd. Sve te tvornice 
bave se priugotavljanjem petroleja. Kod Bibi-Eybata ima na moru iz¬ 
vora plinova, koji gore, kad se upale. — Šemaha (28.000 st.) okružni 
gorski grad vrlo liepa smještaja na glasu svojim vinogradarstvom 
a prije i svilarstvom. Ovaj je grad mnogo stradao godine 1859. i 
1872. od potresa. — Lenkoran, luka na Kaspijskom jezeru. 

Zakavkaziji pripada politički i ruska Armenija s glavnim 
gradom Erivanom („Vidljivi"). Ime gradu potječe odatle, što je 
po predaji Noe iza obćega potopa iz ladje sa Ararata na ovom mjestu 
opazio prvi suhi komad zemlje. Erivan, koji je pripao Rusiji g. 1829., 
iztiče se „iztočnim bazarom", liepim mošejama i Sardar-palačom iz 
perzijskoga doba. Iz grada je veličajan pogled ua 60 versta uda¬ 
ljeni Ararat (5211 m.). — Nedaleko Erivana je samostan Ečmi- 
adzin, sielo vrhovne glave armenskih kršćana, koji nisu sdruženi 
s Rimom. 

Aleksandropol (prije Gumri, (28.000 st.) okružni grad 
sa znatnim svilarstvom. — Kars, jaka tvrdjava na putu iz Alek- 
sandropola u Erzerum, pripala je Rusiji berlinskim kongresom 
god. 1878. — Nahičevan, okružni grad nedaleko rieke Arasa; 
tu je nekoć stojala Arksata, najstariji jermenski glavni grad. 
U pokrajini Daghestanu („gorska zemlja") sa vrlo mješovitim 
žiteljstvom znamenita je luka Derbent (15.000 st.) t. j „željezna 
vrata" na mjestu, gdje vodi jedini put duž gorja k sjeveru. Kako 
ovo mjesto gospoduje nad tim putem, podigoše ovdje perzijski 
vladari (Sasanovići) već u 6 stoljeću po Is. grad Derbent, koji je za 
burnih vremena u zadnjem vieku bio često podsjedan. Grad se stere 
vrlo slikovito tik uz Kaspijsko more podno brda, na kojem je utvrda 
Naryn-Kale. Ova kavkazko-kaspijska vrata vrlo su znamenita za 
prolaz već od vremena Aleksandra Velikoga. 

Obidjimo napokon Crnomorsko primorje. Novorossijsk 
(20.000 st.) vrlo liepa položaja lučki grad, koji je pripao god. 1829. 
Rusiji. Luka spada medju najbolje u području Crnoga mora, jedino 
zimi trpi od vjetrova. Odkad ide do te luke željeznica, cvate sve više 
ovdješnja trgovina imenito žitom. U okolišu ima mnogo vinograda. 
— Suhum-Kale maleni okružni primorski grad s blagim pod¬ 
nebljem i bujnom vegetacijom. Dalekim nasadima uspjelo je odstra¬ 
niti iz tog barovitog kraja „malariju". — Anaklija, učvršćena 
luka na ušću Ingura. U okolišu Anaklije naišli su u najnovije doba 
na obilne izvore nafte. — Po ti na ušću Rio na malen grad u baro- 

vitom predjelu, koji mnogo strada od groznice. Poradi loše luke 
slabo napreduje, makar da je željeznicom svezan sa Tiflisom. — 
Batum (30.000 st.) najznamenitija luka ruska na iztočnoj obali 
Crnoga mora u barovitom nezdravom kraju podno prednjih gora 
armenskoga visočja. Grad je procvao poradi željezničke pruge, što 
odavle ide do Kaspijskoga mora. Trguje se najviše naftom (na 
godinu 55 milijuna puda), orahovinom, svilom, vunom, kožom itd. 
Izvan luke je liepo morsko kupalište. 

* * 

% 

Završujući opis Rusije spomenimo još ovo. Današnja je Rusija 
u istinu svjetska država. U Evropi i Aziji zaprema Rusija preko 
22 milijuna Q km. u neprekinutoj suvislosti sa 130 milijuna žitelja. 
Jedina je Velika Britanija veća. Ona ima svega oko 29 milijuna 
□ km., ali je od toga tek stoti dio t. j. 1% u Evropi a ostalo je 
raztrgano na male i velike komade po cielom svietu, ovdje slabije 
a ondje opet jače skopčano sa materom zemljom. A kolika je i inače 
razlika izmedju tih obiju svjetskih vlasti! Rusija je kopnena vele¬ 
vlast a Velika Britanija pomorska. Rusija vlada iz jednoga sre¬ 
dišta nad polovicom Evrope i trećinom Azije, Velika pak Britanija 
gospoduje iz nekoliko medju se udaljenih točaka nad mnogim 
morima. Rusija svojim pobjedama na kopnu izravno prodire do obala 
i riečnih ušća; uzprkos Dardanela ruski brodovi plove po Levantu, 
preko Perzije kaže joj Eufrat a preko Afganistana Kabul put u 
Indiju, a željeznica preko Sibirije olakotit će nastojanje Rusije 
u Velikom oceanu naročito u japanskom i kitajskom području, gdje 
već i danas veliku rieč vodi. Velika Britanija nasuprot ne može 
s obala, koje zatvora, prodirati u unutrašnja kopna i njima gospo- 
dovati. Njezina kopnena vojska u Indiji više je nesigurna posada 
u osvojenoj zemlji nego vrstno orudje za obranu ili ća za navalu. 
Politika kabineta St. Jamesa treba da obuhvati sve, što spada u 
područje njezine vlasti: od Singapura do Capa, od Sueza do Jamaike 
i do Niagare; ona mora da jednako pozorno prati: Hamburg, 
Antwerpen, Porto, Lisabon, Carigrad, Aleksandriju, Suez, Kanton, 
Tokio, kao i Rio de Janeiro, Valparaiso i La Guayru. TJslied toga 
su sile Velike Britanije razcjepkane, pa ma da ima svjetsku trgo¬ 
vinu u svojim rukama, ipak ne može ostale pomorske države odstra¬ 
niti sa svjetskoga tržišta, a da time ne naškodi najviše sama sebi. 

Napokon Velika Britanija kao da je prevalila već zenit svoga 
gospodstva i veličine, dok se je mlada Rusija tek počela posljednjih 
decenija razvijati, kao orijaška velevlast. Kraj vanredno povoljnih 
prirodnih prilika i neobične narodne snage stupa ona polagano ali 
sigurno napried za svojim ciljem. Jedinstvo i jakost središnje vlade, 
množina talenata, koje kruna oko sebe sakuplja i s kojima po volji 
razpolaže, bezuvjetna pokornost preko 100 milijuna od naravi spo¬ 
sobnih ljudi, koji su tek prvi stupanj naobrazbe postigli: sve to 
jamči prosvietljenim ruskim imperatorima za podpuni uspjeh u nji¬ 
hovim poduzećima. Doista, oni vide u budućnosti svoje orijaške 
države više nada nego pogibli. 

Moglo bi se doduše prigovoriti, da od stanovništva evropske 
Rusije ima samo 75% pravih Rusa. Ali Rusi zapremaju trup ciele 
države, oko kojega se nanizalo do 15 naroda i plemena. Izuzev medjutim 
Poljake i Niemce, Rusi su kulturni elemenat prema neruskim narod¬ 
nostima. Pogibao bi samo donekle bila za Rusiju jedino onda, kad 
bi ono 25% Nerusa sačinjavali jedan narod. Ali tomu nije tako. 
Jedini su Poljaci u većem broju (9 milijuna), a oni su se u posljednje 
vrieme donekle izmirili sa svojom sudbinom, te se smatraju ruskim 
državljanima. Nadalje podaje veliku jakost ruskomu narodu i državi 
vjersko jedinstvo. Rusi su vjere pravoslavne, a u tom se temelji 
snaga ruske narodnosti. Na tisuće kilometara udaljena plemena 
smatraju se Članovima jednoga tiela, kojemu je car glava i vidljivi 
zamjenik Božji. Toj jedinstvenosti ruskoga naroda napokon osobito 
prija, kao što smo vidjeli, jednoličnost tla. Iznenadjeni nad tom 
harmonijom prirode i ljudi tvrde strani putopisci, da u Rusiji ljudi 
životinje, biline, tlo, vjetar, vrieme imadu istu „uniformu* t. j. 
istu narav, isto obličje. Ruska svjetska absolutna monarhija mogla 
se je po tom razviti jedino, na tlu takovom, kao rusko što je. 

Mjestopisno kazalo. 

(Brojevi naznačuju stranu knjige.) 


Aavasaksa 295. 

Abo 295. 

Ahalcih 390. 

Ahtirka 362. 
Akerman 368. 
Alapajevsk 365. 
Alatir 365. 
Aleksanđropol (prije 
Gumri) 391. 
Aleksandrovsk 373. 
Aleksejevsko 366 
Alholm 295. 

Alma 373. 

Alupka 374. 
Anaklija 391. 
Arensburg 292. 
Arbangelsk 342. 
Arma Cibe 388. 
Arksata 391. 
Arzamas 331. 
Astrabanj 366. 

Azov 373. 

Babčisaraj 373. 
Bahmut 373. 

Baku 390. 

Balaklava 374. 

Balta 348. 
Batalpašinsk 387. 
Bar 348. 

Batum 392. 

Bender 368. 
Berdičev 361. 
Bjelopolje 336. 


Bjelostok 346. 
Bjelogorod 336. 
Bjelozersk 339. 
Bjelsk 346. 
Bjelygorođ 391. 
Bježeck 340. 
Bjorneborg 295. 
Bobruisk 347. 
Bogorodicki 334. 
Bogorodskoje 333. 
Bogučar 336. 
Bomarsund 296. 
Borga 294. 

Borki 362 . 
Borisogljebsk 334. 
Borisov 347. 
Borovici 339. 
Brabeštad 295. 
Brest-Litovsk 346. 
Brjansk 336. 

Carev 367. 

Caricin 366. 
Caricino 325. 
Garskoje selo 286. 
Cinondalji 390. 

Čeboksari 364. 
čeljabinsk 367. 
čenstokov 355. 
čerdin 364. 
Cerepovec 339. 
Cerkasi 361. 
Cernigov 362. 


Česma 284. 

Corni gorod 391. 
čornij jar 367. 
čulkova 334. 

Daghestan 391. 

Dago 291. 

Derbent 391. 

Dnjeprovi porogi 61. 
Dorogobuž 333. 

Drisa 347. 

Dušet 390. 

Dvinsk 347. 

Ečmiađzin 391. 
Efremov 334. 
Ekaterinburg 364. 
Ekaterinenštad 366. 
Ekaterinodar 368. 
Ekaterinodar (u Pred- 
kavkaziji) 387. 
Ekaterinoslav 373. 
Elabuga 365. 

Elatna 334. 
Elisavetgrad 370. 
Elisavetpol 390. 

Erivan 391. 

Eupatorija 373. 

Fatež 336. 

Eeodozija 374. 
Fređriksliamn 294. 

Gačina 284. 

Gali« 341. 


Gamla-Karleby 295. 

Gelati 387. 

Georgievsk 387. 

Glubov 362. 

Gomel 347. 

Gorbatov 333. 

Gori 390. 

Grodno 346. 

Hadžibelskij liman 370. 
Hapsal 291. 

Harkov 361. 

Helenendorf 390. 
Helsingfors 294. 

Herson 370. 

Hoćim 368. 

Holm 337. 

Holmogori 342. 

Hvalinsk 366. 

Idensalmi 296. 

Ileckaja Zaščita 367. 
Ujinskoje 325. 

Imatra slapovi 50. 

Irbit 364. 

Ismailovo 325. 
Ivangorod 354. 
lzjum 362. 

Jakobštad 295. 

Jadrin 364. 

Jalta 374. 

Jamburg 289. 

Jaransk 365. 

Jarensk 342. 

Jaroslavl 340. 

Jejisk 373. 

Jejisk (u Predkavkaziji) 
387. 

Jelec 336. 

Jenotaevsk 367. 

Jurjev 292. 

Kajana 296. 

Kališ 356. 

Kaljazin 340. 

Kaluga 333. 
Kamenec-Podolsk 348. 


Kamenskaja 368. 
Kamišin 366. 

Kamišlov 364. 

Karačev 336. 

Kars 391. 

Kasimov 334. 
Katharinentbal 291. 
Kazanj 362. 

Keksbolm 296. 

Kem 343. 

Kijev 356. 

Kislovodsk 387. 

Kišenev 368. 

Kivač 342. 

Kizljar 387. 

Kjelci 355. 

Klin 327. 

Kobrin 346. 

Kola 343. 

Kolomenskoje 325. 
Kolomua 327. 

Konotop 362. 

Korooa 336. 

Korsun 374. 

Kostroma 341. 

Kovno 346. 

Kozeljsk 333. 

Kozlov 334. 
Kozmodemjansk 364. 
Krasnij-jar 367. 

Krasnoj e selo 286. 
Kremenec 348. 

Kremlj u Moskvi 301. 
Kristineštad 295. 
Krjukov 362. 

Kronštadt 288. 
Krč-Euikale 376. 
Kujalnickij liman 370. 
Kunavino 329. 

Kungur 364. 

Kuopio 296. 

Kursk 336. 

Kutais 387. 

Ladožko jezero 57. 
Lebedin 336. 

Lenkoran 391. 


Libava 293. 

Lipeck 334. 

Livadija 374. 

Livnji 336. 

Lodz 356. 

Lomža 356. 

Lublin 355. 

Luck 348. 

Luganskaja 368. 

Maikop 387. 
Malo-Jaroslavec 333. 
Mariebamn 296. 

Mariupol 371. 

Mcensk 336. 

Mchet 388. 

Mezenj 343. 

Melitopolj 376. 
Mibajlovskaja 368. 

Minsk 347. 

Miropolje 336. 

Mitava 293. 

Mobilev 347. 
Mobilev-Podolsk 348. 
Mokšan 334. 

Monrepos 294. 

Moršansk 334. 

Moskva 296. 

Mozdok 387. 

Mozir 3 1 7. 

Možaisk 327. 

Murom 329. 

Nahičevan 373. 
Nahičevan (u Zakavka- 
ziji) 391. 

Nalčik 387. 

Narva 291. 

Nikolaištad (Vaša) 295. 
Nikolajev 370. 
Nikolajevskaja Sloboda] 
366. 

Nižnij Lomov 334. 
Nižnij Novgorod 329. 
Nižnij Tagilsk 364. 
Njezin 362. 

Nistad 295. 

Novgorod (Veliki na Ilj- 
menskom jezeru) 337. 
Novi Georgijevsk (Modlin) 
354. 

Novi Jerusolim 327. 

Novo čerkask 367. 
Novorossijsk 391. 

Nuha 390. 

Očakov 370. 

Odesa 370. 

Oesel 292. 

Olofsburg 296. 

Olonec 341. 

Olviopol 370. 

Onega 343. 

Onežko jezero 57. 
Oranienbaum 288. 

Orel 334. 

Orenburg 367. 

Oreanda 374. 

Orlov 365. 

Orša 347. 

Oskol (Novi, Stari) 336. 
Ostaškov 340. 

Ostrolenka 356. 

Ostrov 337. 

Pargolovo 286. 
Pavlovgrad 373. 

Pavlovsk 286, 336. 

Pensa 334. 

Peremišl 332. 

Pereslavlj 329. 

Perm 364. 

Pernov 292. 

Peterhof 286. 

Petrograd 250. 

Petrokov 355. 

Petrovsk 387. 

Pinsk 348. 

Pjatigorsk 386. 

Plock 356. 

Podolsk 327. 

Polock 346. 

Poltava 362. 

Poti 391. 


Povjenec 342. 
Pskov 336. 

Pudož 342. 

Pulkova 284. 
Pultusk 356. 

Radom 355. 
Eanenburg 334. 
Revelj 291. 

Ribinsk 341. 

Rilsk 336. 

Rjazanj 334. 

Rjažsk 334. 
Roslavlj 333. 
Rostov 373. 
Runsala 295. 

Runo 292. 

Rržev 340. 

Sajma-jezero 44. 
Samara 366. 
Saransk 334. 
Sarapul 365. 
Saratov 366. 
Sarepta 366. 
Sengilej 366. 
Serdobol 296. 
Sergievo 325. 
Serpuhov 327. 
Signali 390 
Simbirsk 365. 
Simferopol 373. 
Sizran 365. 

Sjedlec 355 
Skernevic 355. 
Skvira 361. 
Slavjansk 362. 
Slobodskoj 365. 
Slonim 346. 
Smolensk 333. 
Soligalič 341. 
Solikamsk 365. 
Solovecki 343. 
Solvičeđosk 342. 
Spask 364. 

Staraja Russa 339. 
St. Michel 296. 


Stavropol 366. 

Valuiki 336. 

Vilmanstrand 294. 

Stavropol (u Predkav- 

Varnica 368. 

Viljna 345. 

kaziji) 386. 

Varšava 350. 

Vindava 293. 

Strjelna 286. 

Vaailjkov 361. 

Višnjij Voločok 340. 

Studjenka 347. 

Velikie Luki 337. 

Vitebsk 346. 

Suhum-Kale 391. 

Veliki Ustjug 342. 

Vjatka 365. 

Suša 390. 

Veljak 342. 

Vjazma 333. 

Suvallđ 356. 

Venden 292. 

Vladikavkaz 387. 

Suzdalj 329. 

Verhoturje 364. 

Vladimir 327. 

Sveaborg 295. 

Vetluga 341. 

Voleansk 362. 

Svijažsk 364.’ 

Viborg 294. 

Voljsk 366. 

Vibuta 337. 

Vologda 341. 

Šadrinsk 365. 

Šemaha 391. 

Šavli 346. 

Šlisselburg 289. 

Šuja 329. 

Šumi 336, 362. 

Šuvalovo 286. 

Taganrog 373. 

Tambov 334. 

Tamerfors 295. 

Tavastehus 295. 

Telav 390. 

Temrjuk 387. 

Tetjuši 364. 



Tiflis 387. 

Tibvin 339. 

Tkvibula 387. 

Toppile 295. 



Tornea 295. 



Toropec 337. 

Toržok 340. 

Troick 367. 



Tver 339. 

Tula 333. 

Tyras 370. 

Uglič 341. 

Uleaborg 295. 

Uman 361. 

Ust-Dvinsk 292. 

Ust-Sisolsk 342. 

Uztjužna 339. 

Valaam 296. 

Valdaj 339. 




Voronež 336. 
Voskresensk 327. 
Voznesensk 370. 
Vrhne-Uralsk 367. 

Zadonsk 336. 
Zamošć 355. 
Zvenigorodka 361. 

Željaznovodsk 387. 
Žitomir 348. 

Žizdra 333. 


Predgovor. 

Rusija: 

VII 


SADRŽAJ. 


I. Fovjestnićki razvitak. 

Pristup. — Početci ruske države. — Pokrštenje Rusa. — 

Uđjelne kneževine. — Osnutak Moskve. — Provala Mongola. 

Rusija se oslobadja mongolskoga jarma. — Posljednji 
Rurikovići. — Borbe o priestolje. — Kuća Roinanovića. — 

Petar Veliki i znamenitost njegove vlade po razvitak ruske 
države. Nasljednici Petra Velikoga rade u njegovu dubu. 

— U čem se sastoji auktoritet ruskih careva. 3 _38 

II. Svjetski položaj, medje i razvitak obala. 

Veličina i smještaj Rusije u obće, a napose evropske Rusije. 

Prirodne medje na sjeveru, zapadu i iztoku. — Kako 
je težko odrediti južno-iztočnu međju Evropi. 39—42 

III. Visinska razgrana. 

Pristup. Finski jezerski plošnjak. — Veliko rusko nizo- 
zemlje u obće. — Geoložke prilike velikoga nizozemlja. — 

Obličje ruskoga nizozemlja. — Relief ruskoga nizozemlja. 

Sjeverno-rusko i Baltičko nizozemlje. — Središnji ruski 
ravnjak. — Karpatska položina i pontska nizina. — Krim. 

Volgina zavala. — Uralska položina i Kaspijska nizina. 

— Ural. — Podneblje. 43 _ 35 

IV. Žiteljstvo. 

® r °j 1 gustoća žiteljstva. —- Raznolike narodnosti. — Sla¬ 
veni poimence Rusi najmnogobrojniji. — Velikorusi, Malo- 
rusi, Bjelorusi. — Poljaci, Litvini i Lotiši. - Grci. — 

Rumunji. — Germani (Švedi, Niemci). — Jermeni. — Ci¬ 
gani. Semovci (Zidovi, Karaite). — Nebrojeni mon¬ 
golski narodi. 86—125 

V. Materijalna kultura. 

Rusija je država agrikulturna. — Izvoz žita prema ostalomu 
izvozu. Razni pojasi narodnoga gospodarstva. — Kul- 

turne biline. — Vanredno obilje šuma. — Stočarstvo. — 

Perad. — Svilogojstvo. — Pčelarstvo. — Ribarstvo. Bo¬ 
gatstvo ruda. — Zasluge obitelji Demidov po rusko rudar¬ 
stvo. _ Pamučarstvo. — Platnarstvo. — Vuneni obrt. — 

Obrt svile. — Industrija nafte, sladora, rakije piva i kože. 

— Kućni obrt. — Ruski čaj. — Komunikacije. — Vodeni 
putovi. — Željeznice. — Pomorska trgovina. — Novčano 

poslovanje. — Zaključak .■ 126—159 

VI. Duševna kultura. 

Pučka nastava. — Srednje škole. — Ženska naobrazba. 

Visoke škole. — Novinstvo. — Pregled ruske književnosti. 

— Malo-ruska knjiga. — Slikarstvo. — Glasba. — Crkveni 
piev. — Blagdan pravovjerja i njegova znamenitost. 

Mnienje stranaca o napredku Rusije. — Neki ruski običaji. 160 192 

VII. Državno uredjenje. Crkva. Vojničtvo. Staleži. 

Absolutna vlast careva. — Krunitbene svečanosti ruskoga 
cara. — Carska kancelarija. — Državno vieće, ministri, senat 
i sveti sinod. — Razdioba ruske države na gubernije. — 

Površina i broj žiteljstva u evropskim gubernijama. — Gu¬ 
bernije se diele na okružja, a ova se razpadaju na gradove 
i ladanje. — Ruska crkva i svećenstvo. — Parohijalno 
svećenstvo ili crno. — Kaluđjeri ili bielo svećenstvo. — 

Lavre i obični manastiri. — Dohodak i veliko bogatstvo 
ruskih manastira. — Glasovita Pečerska lavra u Kijevu 
nad zemljom i pod zemljom. — Razkolničtvo u ruskoj 
crkvi. — Vojničtvo. — Kopnena vojska. — Mornarica. — 

Staleži. — Plemstvo. — Gradjani. — Seljačtvo. 194—248 

VIII. Gradovi i mjesta. 

Malen broj velegradova u Rusiji i koji su tomu razlozi. — 

Opis pojedinih dielova ogromne ruske države: Baltičke 
pokrajine. — Velika kneževina Finlandija. — Velika Ru¬ 
sija. — Mala Rusija. — Zapadna Rusija. — Iztočna Rusija. 

— Južna ili Nova Rusija. — Kavkazija. — Rusija prema 

Velikoj Britaniji. ^49 

Mjestopisno kazalo. ^94 997 

Ovoj knjizi pridodana je jedna zemljopisna karta, i to: 

Rusija (na str. 3.). 

























